
Iš visy žmonių, kuriuos sukūrė Dievas ir iš kelio išvedė šaitanas, 
tik keli rado visatos centrą - kur nėra nei gėrio, nei blogio, nei 
praeities, nei ateities, nei „aš, nei „tu“, nei karo, nei priežasčių 
jam kilti, tėra begalinė ramybės jūra. Grožis toks, kad ten 
patekusiesiems atėmė žadą. 

Angelai pasigailėjo tų žmonių ir pasiūlė rinktis. Arba jie 
atgaus balsą ir pamirš viską, ką matė, bet širdies gilumoje visada 
jaus netektį, arba prisimins šį grožį, bet protas taip sumiš, kad 
jie nebejstengs atskirti tikrovės nuo miražo. Taigi užtikusieji tą 
slaptingą vietą, nepažymėtą jokiame žemėlapyje, grįždavo arba 
kankinami nesuprantamo ilgesio, arba klausimų begalybės. 

Tie, kurie ilgisi pilnatvės, yra meilės žmonės, o tie, kurie trokšta 
žinių - mokslo žmonės. 

Šitaip mums, keturiems savo mokiniams, kalbėdavo meistras 
Sinanas. Jis įdėmiai žiūrėdavo į mus, pakreipęs galvą, tarsi 
bandytų pažvelgti mums į sielas. Supratau, kad mane apėmusi 
tuštybė, o tuštybė nedera tokiam paprastam vaikinui kaip aš, 
bet kaskart, kai mokytojas pasakodavo šią istoriją, manydavau, 
kad jo žodžiai skirti man, o ne kitiems. Jo žvilgsnis šiek tiek 
užtrukdavo ties mano veidu, lyg jis kažko tikėtysi iš manęs. Aš 
nusukdavau akis bijodamas, kad jį apvilsiu, bijodamas, kad 
negalėsiu jam duoti, ko nori, nors taip ir nesupratau, ko jis iš 
manęs tikisi. Kažin, ką jis įžvelgė mano akyse? Gal nujautė, kad 
garbinsiu mokslą kaip niekas kitas, bet laimingos meilės per savo 
negrabumą nepatirsiu? 

Norėčiau, žvelgdamas į praeitį, pasakyti, kad išmokau 
garbinti meilę ne blogiau negu mokslą. Bet jei meluosiu, rytoj 
pragare manęs galbūt lauks verdantis katilas, ir kas žino, ar 
rytojus dar nestovi ant mano slenksčio, nes dabar esu senas kaip 
ąžuolas ir kapai jau vadina namo? 

Mūsų buvo šešetas: meistras, pameistriai ir baltas dramblys. 
Mes viską statydavome kartu. Mečetes, tiltus, medreses, 
užvažiuojamuosius namus, elgetynus, akvedukus... Tai buvo taip 
seniai, kad atmintis nugludino net aštriausius kampus, išlydė 
prisiminimus į skystą skausmą. Pavidalai, užplūstantys mano 
mintis kaskart, kai prisimenu anas dienas, galbūt sukurti vėliau, 
kad ne taip graužtų kaltė, jog veidai išdilę. Tačiau aš prisimenu 
pažadus, visus aliai vieno, kuriuos davėme vienas kitam, o paskui 
netesėjome. Keista, kad veidai, apčiuopiami, regimi, išgaruoja, o 
žodžiai, dvelksmas, lieka. 

Jie visi iškeliavo iš šio pasaulio. Vienas po kito. Kodėl iš visų 
mūsų tik aš vienas sulaukiau karšinčiaus metų, žino tik Dievas. 
Kasdien galvoju apie Stambulą. Žmonės eina per mečečių kiemus 
nežinodami, nematydami. Turbūt mano, kad tie pastatai stovi 
nuo tvano metų. Taip nėra. Juos dienų dienas statėme mes: 
musulmonai ir krikščionys, amatininkai ir galerų vergai, žmonės 
ir gyvuliai. Bet Stambulas lengvai pamiršta. Jo atmintis trumpa it 
bangos amžius, išskyrus mano meistro kūrinius iš akmens. 

Po vienu akmeniu aš palaidojau paslaptį. Kiek vandens 
nutekėjo, bet ji tebėra tenai, laukia, kol išmuš valanda. Kažin, ar 
kas nors ją kada atskleis? O jei atskleis, ar supras? Niekas nežino, 
bet po vienu iš šimtų mano mokytojo pastatų slypi visatos centras. 


Agra, Indija, 1632 

Stambulas, 1574 metų gruodžio 22 diena 


JAU PO VIDURNAKČIO jis išgirdo nuožmų urzgimą tamsos 
gelmėse. Iškart pažino: pabudo didžiausia sultono rūmų katė, 
Kaspijos tigras gintarinėmis akimis ir auksišku kailiu. Kas su- 
trikdė žvėrį, susimąstė, ir jam apmirė širdis. Taip vėlai turi kietai 
miegoti visi - žmonės, gyvūnai, džinai. Mieste ant septynių kalvų 
dabar būdrauja, be panaktinių, apeinančių gatves, tik dvi žmonių 
rūšys: maldininkai ir nusidėjėliai. 

Džahanas irgi nemiegojo - dirbo. 

— Tokiems kaip mes darbas yra malda, - dažnai sakydavo 
meistras. - Dirbdami mes kalbamės su Dievu. 

— O kaip jis mums atsako? - kartą paklausė Džahanas, seniai, 
kai buvo jaunesnis. 

— Be abejo, duodamas daugiau darbo. 

Jei tai tiesa, mąstė Džahanas, jis turbūt užmezgė su Visagaliu 
gana glaudų ryšį, nes dirba du darbus, taigi dukart daugiau. Jis 
dramblio varovas ir braižytojas. Amatai du, bet mokytojas, ku- 
riuo jis žavisi, kurį gerbia ir slapta trokšta pranokti, vienas. Sina- 
nas, vyriausiasis rūmų architektas. 

Sinanas turėjo šimtus mokinių, tūkstančius darbininkų ir dar 
daugiau bendraminčių ir padėjėjų. Tačiau pameistrių - tik ke- 
turis. Džahanas didžiavosi, kad yra vienas iš jų, bet širdies gilu- 
moje buvo suglumęs. Meistras išsirinko jį, paprastą tarną, kuklų 
dramblio varovą, nors rūmų mokykloje buvo daug talentingų 

naujokų. Ši mintis jam kėlė ne pasididžiavimą savimi, o nuogąs- 
tavimus. Baimė apvilti vienintelį žmogų, kuris juo tiki, kankino 
Džahaną beveik prieš jo norą. 

Paskutinė jo užduotis buvo nubraižyti hamamo' projektą. 
Mokytojo nurodymai buvo aiškūs: paaukštintas marmurinis ba- 
seinas, šildomas iš apačios; sienose paslėpti dūmtakiai; kupolas 
ant atraminių iškyšų; dvejos durys į priešingas gatves, kad vy- 
rai ir moterys nematytų vieni kitų. Tą grėsmingą naktį Džahanas 
braižė pirties projektą sėdėdamas prie nedailiai padaryto stalo 
savo pašiūrėje sultono žvėryne. 
žus, nei grakštumo, nei darnos. Kaip paprastai, nubraižyti pirmo 
aukšto planą buvo lengviau negu kupolo. Nors jam per keturias- 
dešimt - tokio amžiaus Mahometas jau buvo tapęs pranašu - ir 
jis dirba meistriškai, vis dėlto mieliau kastų pamatų duobę pliko- 
mis rankomis, negu vargtų su skliautais ir lubomis. Gaila, kad jų 
išvengti neįmanoma... kad taip žmonės galėtų gyventi po atviru 
dangumi, žiūrėdami į žvaigždes ir stebimi Žvaigždžių, be baimės, 
nieko neslėpdami, nes nebūtų ko slėpti. 

Suirzęs ir nusivylęs jis jau buvo bepradedąs naują brėžinį — 
popieriaus nudžiovė iš rūmų raštininkų, - bet tigras vėl suriau- 
mojo. Džahanas pakėlė galvą, sustingo kaip įbestas ir įsiklausė. 
Nuo urzgimo stingo kraujas: perspėjimas nesiartinti. 

Džahanas tyliai atidarė duris ir įsistebeilijo į tamsą. Vėl pasi- 
girdo narnėjimas, ne toks garsus kaip anksčiau, bet irgi grėsmin- 
gas. Iškart pašėlo visi žvėryno gyvūnai: tamsoje sukliegė papūga, 
subaubė raganosis, piktai suniurnėjo lokys. Netoliese suriaumojo 
liūtas, jam šnypštimu atsiliepė leopardas. Žemę užpakalinėmis 


* Pirtis; maudykla, į kurią tiekiamas karštas vanduo. 

kojomis be paliovos pašėlusiai daužė persigandę triušiai. Bež- 
džionių buvo tik penkios, bet jos spiegė ir kaukė kaip didžiausia 
banda. Garduose prunkšdami muistėsi arkliai. Šiame klegesyje 
Džahanas atpažino dramblio trimitavimą, trumpą ir vangų, lyg 
jis prie triukšmo būtų prisidėjęs nenoromis. Žvėris kažkas išgąs- 
dino. Užsimetęs ant pečių apsiaustą Džahanas čiupo aliejinį ži- 
bintą ir išsmuko į kiemą. 

Gaivus oras svaigiai kvepėjo žiemos gėlėmis ir žolėmis. Žen- 
gęs vos porą žingsnių jis pamatė po medžiu šnibždantis kelis žvė- 
rių jaukintojus. Visi viltingai sužiuro į jį. Bet Džahanas nieko ne- 
žinojo, pats paklausė: 

— Kas atsitiko? 

— Žvėrys nerimauja, - atsakė Dara, žirafų prižiūrėtojas, irgi 
nerimaudamas. 

— Gal vilkas, - spėjo Džahanas. 

Taip jau buvo. Prieš dvejus metus. Vieną speiguotos žiemos 
vakarą į miestą atklydo vilkai ir bastėsi tiek žydų, tiek musulmonų, 
tiek krikščionių kvartalų gatvėmis. Keletas Dievas žino kaip pra- 
smuko pro rūmų vartus ir puolė draskyti sultono ančių, gulbių 
ir povų. Žvėryno prižiūrėtojams daug dienų teko rinkti kruvinas 
plunksnas nuo žemės ir iš krūmų. Tačiau dabar miestas nebuvo 
apsnigtas, ir šalta nebuvo. Žvėrims kėlė nerimą kažkas rūmuose. 

- Apžiūrėkite visus užkaborius, - paliepė liūtų tramdytojas 
Olevas, dičkis raudonais kaip ugnis plaukais ir tokio pat atspalvio 
ūsais. 

Be jo žinios niekas nieko čia nespręsdavo. Jį, narsų ir stiprų, 
be galo gerbė visi žvėrių prižiūrėtojai. Net sultonas truputį žavė- 
josi žmogumi, kuris įsakinėja liūtui. 


dus, aptvarus, tvenkinius, paukštides ir narvus, tikrindami, ar 

niekas nepabėgo. Atrodė, kad visi karališkojo žvėryno gyvento- 
jai tebėra: liūtai, beždžionės, hienos, elniai, lapės, šermuonėliai, 
lūšys, kalniniai ožiai, vilpišiai, gazelės, didžiuliai vėžliai, stirnos, 
stručiai, žąsys, dygliatriušiai, driežai, triušiai, gyvatės, krokodilai, 
viveros, leopardas, zebras, žirafa, tigras ir dramblys. 

Nuėjęs pas Čhotą - trisdešimt penkerių metų, šešių uolekčių 
ūgio neįprastai baltą azijinį dramblį, - Džahanas pamatė, kad šis 
įsitempęs, sunerimęs, pastatęs ausis kaip bures pavėjui, ir nusi- 
šypsojo gyvuliui, kurio įpročius puikiai žinojo. 

— Kas yra? Užuodi pavojų? - patapšnojęs drambliui per šoną, 
Džahanas ištiesė jam saują migdolų: jų visada nešiodavosi už 
juostos. 

Čhota niekada neatsisakydavo gardėsių. Jis straubliu įsimetė 
riešutus į nasrus, tačiau vartų iš akių neišleido. Sustingo pasviręs 
į priekį, perkėlęs milžinišką svorį ant priekinių kojų, jautriais pa- 
dais įsirėmęs į žemę, ir ausimis gaudė tolimus garsus. 

- Nusiramink, viskas gerai, - ramino Džahanas, pats netikė- 
damas savo žodžiais. Dramblys irgi netikėjo. 

Grįžęs jis pamatė, kad Olevas ragina prižiūrėtojus skirstytis. 

— Mes visur apieškojom! Nieko nėra! 

— Bet žvėrys... - prieštaravo kažkas. 

- Indas teisus, - pertraukė jį Olevas, rodydamas į Džahaną. - 
Tikriausiai vilkas. O gal šakalas. Šiaip ar taip, jis dingo. Eime 
miegoti. 

Šį kartą niekas neprieštaravo. Linguodami galvomis ir bam- 
bėdami visi nuplumpino gulti, nes jaukesnės ir šiltesnės vietelės 
už šiurkštų, dygų, utėlėtą šiaudinį čiužinį nė vienas nežinojo. Ta- 
čiau Džahanas lūkuriavo. 

— Otu neisi, dramblio varove? - pašaukė jį krokodilo prižiū- 
rėtojas Katas. 

— Tuojau, - atsakė Džahanas, žvilgčiodamas į vidinį kiemą, iš 
kurio ką tik atsklido keistas slopus garsas. 

Užuot pasukęs į kairę, link savo pašiūrės iš rąstų ir akmenų, 
jis pasuko į dešinę, prie aukštos sienos, dalijančios kiemą perpus. 
Ėjo atsargiai, lyg tik ir lauktų dingsties apsigalvoti ir grįžti prie 
brėžinio. Priėjęs prie alyvų krūmo kiemo gale, pastebėjo šešėlį. 
Miglotas ir paslaptingas šešėlis buvo toks panašus į šmėklą, jog 
Džahanas kad kiek būtų leidęsis į kojas, tačiau vaiduoklis atsi- 
suko, ir jis išvydo Taraso Sibiriečio veidą. Šis čia tarnavo ilgiau- 
siai, atlaikė visas ligas ir nelaimes, pergyveno keletą sultonų. Jis 
matė pažemintus galinguosius ir prašmatniausiais turbanais vai- 
nikuotas galvas, besivoliojančias purvyne. „Tik du dalykai am- 
žini, - juokaudavo žvėrių jaukintojai. - Tarasas Sibirietis ir nelai- 
minga meilė. Visa kita laikina...“ 

— Čia tu, inde? - paklausė Tarasas. - Žvėrys pažadino, a? 

- Taip, - atsakė Džahanas. - Girdėjai šnaresį? 

Senis kažką suniurnėjo, galėjai suprasti, kaip nori - ir taip, ir ne. 

- Jis atsklido iš tenai, - neatlyžo Džahanas, tiesdamas kaklą. 
Jis įsistebeilijo į priešais dunksančią sieną, neaiškią vientisą juodą 
kaip oniksas masę, susiliejusią su tamsa. Tą akimirką jam pasi- 
rodė, kad vidurnakčio migla pilna graudžiai aimanuojančių dva- 
sių. Krūptelėjo. 

Staiga kiemą sudrebino trenksmas, paskui sudundėjo žings- 
niai, lyg lakstytų minia žmonių. Rūmų gilumoje klaikiai, nežmo- 
giškai sukliko ir beveik iškart pratrūko slopiai raudoti moteris. 
Kitame kampe naktį perplėšė dar vienas riksmas, gal paklydęs 
pirmojo aidas. Paskui, taip pat netikėtai, įsiviešpatavo tyla. Dža- 
hanas nejučiomis žengė prie sienos. 

— Kur eini? - sušnibždėjo Tarasas žėrinčiomis iš baimės aki- 
mis. - Juk draudžiama. 

— Noriu sužinoti, kas darosi, - atsakė Džahanas. 

— Nesikišk, - patarė senis. 

Džahanas valandėlę svyravo. 

- Žvilgtelėsiu ir tučtuojau grįšiu. 

— Verčiau neitum, bet negi paklausysi, - atsiduso Tarasas. — 
Bent jau nenueik toli. Neišeik iš sodo, nesitrauk nuo sienos. 
Girdi? 

- Nesirūpink, aš apsisuksiu greitai ir atsargiai. 

- Aš tavęs palauksiu. Neisiu gulti, kol negrįši. 

— Verčiau eitum, bet negi paklausysi, - šelmiškai nusišypsojo 
Džahanas. 

Neseniai jis kartu su mokytoju perstatė karališkąją virtuvę. Be 
to, juodu išplėtė haremą - tai būtinai reikėjo padaryti, nes pas- 
taraisiais metais jo gyventojų smarkiai padaugėjo. Kad nereikėtų 
eiti pro didžiuosius vartus ir kelias sutrumpėtų, darbininkai sie- 
noje išmušė skylę. Koklių siunta vėlavo, angą jie užtaisė nedegto- 
mis plytomis ir moliu. 

Pasišviesdamas žibintu Džahanas pėdino palei sieną ir stuk- 
seno per ją lazda. Kurį laiką girdėjo tik vienodą slopų dunksė- 
jimą. Staiga siena atsiliepė skardžiau. Džahanas sustojo, atsi- 
klaupė ir iš visų jėgų pastūmė plytas apačioje. Jos pasidavė, nors 
ir ne iš karto. Džahanas paliko žibintą, ketindamas jį pasiimti, kai 
grįš, ir įšliaužė pro skylę į gretimą kiemą. 

Mėnesienoje klaikiai švytėjo rožynas, dabar panašesnis į ro- 
žių kapinyną. Krūmai, pavasarį pasipuošiantys ryškiais raudo- 
nais, rausvais ir geltonais žiedais, buvo sudžiūvę, pajuodę, išsi- 
keroję ir drumzlinoje šviesoje priminė sidabrinę jūrą. Džahanui 
taip smarkiai ir tankiai plakė širdis, kad jis būgštavo, jog kas nors 
išgirs. Pašiurpęs prisiminė pasakojimus apie nunuodytus eu- 
nuchus, pasmaugtas suguloves, nukirsdintus vizirius ir krutan- 

čius maišus, įmestus į Bosforo sąsiaurį. Šiame mieste vienos ka- 
pinės plytėjo ant kalvų, kitos - šimtus sieksnių po jūra. 

Priešais stūksojo visžalis medis, apkarstytas skraistėmis, kas- 
pinais, karuliais ir nėriniais - Troškimų medis. Taip sugulovės 
iš haremo pažymėdavo paslaptis, kurias galima patikėti tik Die- 
vui. Jos įkalbėdavo eunuchą ateiti čia su kokiu niekučiu ir pri- 
rišti jį prie šakos greta jau kabančių puošmenų. Kadangi vienos 
moters norai dažnai priešingi kitos, medis šiaušėsi nuo susiker- 
tančių troškimų ir besiniaujančių maldavimų. Ir vis dėlto dabar, 
lengvam vėjeliui judinant lapus ir maišant norus, medis buvo ra- 
mus. Toks ramus, kad Džahanas neištvėrė ir pasuko prie jo, nors 
ir buvo pažadėjęs Tarasui toli neiti. 

Iki akmeninio pastato buvo apie trisdešimt žingsnių. Slėpda- 
masis už Troškimų medžio Džahanas iš lėto išlindo, bet vėl nėrė 
atgal už kamieno. Ne iš karto išdrįso vėl žvilgtelėti. 

Šen ir ten lakstė gera dešimtis kurčnebylių, išnyrančių tai pro 
vienas, tai pro kitas duris. Kai kurie nešė maišus. Deglai jų ran- 
kose brėžė ore tamsiai rudus ruožus, ir kaskart, dviem deglams 
susikirtus, šešėliai ant sienų pailgėdavo. 

Nieko nesuprasdamas Džahanas nuskuodė už namo. Užuodė 
riebią žemę. Jo žingsniai buvo negirdimi kaip oras, kuriuo kvė- 
pavo. Apėjęs pusratį, atsidūrė prie galinių durų. Keista, nesau- 
gomų. Džahanas nesvarstydamas smuko į vidų. Žinojo, kad, jei 
pradės galvoti, ką daro, jį sukaustys baimė. 

Viduje buvo drėgna ir šalta. Grabaliodamas prieblandoje jis 
ėjo toliau, nors oda pašiurpo, o plaukai pasišiaušė. Per vėlu gai- 
lėtis. Kelio atgal nėra, taigi jis turi eiti pirmyn. Įsėlino į neryš- 
kiai apšviestą kambarį ir slinko pasieniais, tankiai alsuodamas. 
Apsidairė: perlamutru inkrustuoti staliukai su stikliniais dube- 
nimis; sofos su pagalvėlėmis; veidrodžiai raižytais paauksuo- 

tais rėmais; nuo lubų karo gobelenai, o ant grindų guli išsipūtę 
maišai. 

Dirstelėjęs per petį ir įsitikinęs, kad niekas nemato, jis slinko 
į priekį, kol išvydo vaizdą, nuo kurio kraujas sustingo gyslose, - 
ranką. Blyški ir glebi, ji gulėjo ant šalto marmuro po audinių 
krūva it nebegyvas paukštis. Traukiamas nenugalimos jėgos 
Džahanas atrišo maišus vieną po kito ir praskleidė. Suglumęs su- 
mirksėjo, nes akys nenorėjo tikėti, ką jis jau suvokė. Plaštaka, pe- 
tys, liemuo. Maišuose buvo lavonai. Vaikų. 

Jų buvo keturi, visi berniukai, gulėjo šalia nuo aukščiausio iki 
žemiausio. Vyriausias buvo paauglys, jauniausias - dar žinduklis. 
Prabangūs drabužiai tvarkingi, nesuglamžyti, kad ir po mirties 
sultono sūnūs neprarastų orumo. Džahano žvilgsnis užkliuvo 
už artimiausio negyvėlio, šviesiaodžio raudonskruosčio. Jis įsi- 
stebeilijo į linijas jo delne. Lenktas pasviras linijas, susipinančias 
viena su kita it pėdsakai smėlyje. „Kuris šio miesto būrėjas būtų 
galėjęs išpranašauti tokią staigią ir baisią šių aukštakilmių vaikų 
mirtį?" - pamanė Džahanas. 

Atrodė, kad jie miega. Oda švytėjo gyvybe. Džahanas nega- 
lėjo patikėti, kad šachzadės nebegyvi. Jie nebejuda, nebekalba, jų 
būsenos jis negali suvokti, ją gali suvokti tik jie, todėl tokie ir jų 
veidai, beveik šypsantys. 

Džahanas stovėjo negalėdamas pajudėti, rankos ir kojos dre- 
bėjo. Tik artėjantys žingsniai išsklaidė stingulio miglą. Vargais 
negalais sukaupęs jėgas, jis užklojo numirėlius, nėrė į kampą 
ir pasislėpė už gobeleno per visą sieną. Po valandėlės į kam- 
barį įėjo kurčnebyliai su dar vienu lavonu ir atsargiai paguldė jį 
prie kitų. 

Kaip tik tada vienas pastebėjo, kad tolimiausias maišas atriš- 
tas. Prisiartino ir apsidairė. Dvejodamas, ar jie taip paliko, ar kaž- 

kas buvo įsmukęs jiems išėjus, jis davė ženklą sėbrams. Tie irgi 
sustojo. Visi drauge pradėjo krėsti kambarį. 

Džahanui, tūnančiam kampe už plono audeklo, skiriančio jį 
nuo žudikų, iš baimės užgniaužė kvapą. Štai ir atėjo paskutinioji, 
pamanė. Gyvenimas baigtas. Kiek jame buvo melo ir apgaulės. 
Keista, bet jis su liūdesiu prisiminė žibintą, paliktą prie sodo sie- 
nos, mirksintį vėjyje. Apsiašarojo pagalvojęs apie dramblį ir mo- 
kytoją: turbūt abu dabar ramiai miega. Paskui jo mintys nuklydo 
pas mylimą moterį. Ji ramiai sapnuoja savo lovoje, o jis bus nu- 
žudytas, nes atsidūrė ten, kur neturėjo būti, ir pamatė tai, ko ne- 
turėjo pamatyti. Ir vis per begėdišką, nežabotą smalsumą, kuris 
visą gyvenimą įveldavo jį į bėdas. Nebyliai nusikeikė. Jo antka- 
pyje reikėtų dailiomis raidėmis parašyti: 

Čia guli žvėrių jaukintojas, architekto pameistrys, 

Smalsus pernelyg, todėl be laiko kanopas nukratęs. 


Pasimelskit už šito avigalvio sielą. 


Deja, nėra kam pasakyti paskutinio noro. 


Š 


TĄ PATĮ VAKARĄ RUMUOSE kitame Stambulo gale būdravo 
kechja'. Meldėsi varstydama rožinį, karantį nuo rankos. Nuo se- 
natvės jos skruostai susiraukšlėjo it razinos, nugara sulinko, akys 
apžabalo. Ir vis dėlto šeimininko buveinėje ji matė puikiai. Kiek- 
vieną kampelį ir užkaborį, kiekvieną išgverusį vyrį, kiekvieną 
girgždantį laiptelį... Po šiuo stogu niekas geriau už kechją nepa- 
žino namo ir nebuvo labiau atsidavęs šeimininkui ir viešpačiui. 
Tuo ji neabejojo. 

Aplink buvo tylu, tik iš tarnų kambarių sklido knarkimas. 
Retkarčiais senės ausis pasiekdavo ir vos girdimas silpnas alsa- 
vimas anapus uždarytų bibliotekos durų. Ten miega Sinanas, ir 
vėl dirbęs iki išnaktų. Paprastai vakarus jis leidžia su šeima, prieš 
vakarienę užsuka į haremą pas žmoną ir dukteris, kur pameis- 
triai nekelia kojos. Bet šį vakarą, kaip ir daugelį kitų, jis pavalgęs 
grįžo prie savo brėžinių ir užmigo tarp knygų ir ritinėlių kam- 
baryje, į kurį saulė pažvelgia anksčiau nei į kitas didelio svetingo 
namo menes. Kechja paklojo jam patalą ant kilimo, patiesusi 
čiužinį. 

Jis per daug dirba, nors jam jau aštuoniasdešimt penkeri. 
Tokio amžiaus žmogus turi ilsėtis, skaniai valgyti ir melstis, ap- 
suptas vaikų ir anūkų. Jis iš paskutinių jėgų privalėtų nukeliauti 
į Meką, o jei pakeliui mirtų, sielai išeitų tik į naudą. Kodėl šei- 
mininkas nesiruošia kelionei į aną pasaulį? O jei ruošiasi, kodėl 


* Vyriausiasis tarnas ar tarnaitė (aut. past. ). 

neišlenda iš statybviečių, kur jo prašmatnus durtinys apdulka 
ir susitepa? Kechja pyko ne tik ant šeimininko, nesirūpinančio 
savimi kaip pridera, bet ir ant sultono ir jo trumpalaikių vizirių, 
užvertusių žmogų nepakeliamais darbais, tūžo ir ant pameis- 
trių, nepalengvinančių per sunkios naštos, užgulusios mokytojo 
pečius. Tingūs jaunikliai! Tiesa, jie jau seniai nebe jaunikliai. Ji 
pažįsta visus keturis nuo tada, kai visi dar buvo žiopli naujo- 
kai. Nikola, talentingiausias ir droviausias; Davūdas, stropus, 
uolus, bet nekantrus; Jūsufas, tylus ir paslaptingas it tankus ne- 
įžengiamas miškas; ir indas, Džahanas, amžinai klausinėjantis: 
„Kodėl taip? Kaip tai veikia“, bet beveik nesiklausantis atsa- 
kymų. 

Mąstydama ir melsdamasi kechja valandėlę nugrimzdo į savo 
nereginčių akių bedugnę. Nykštys, smilius ir didysis vis lėčiau 
varstė gintarinius karoliukus. Sulėtėjo ir šnabždesys: „Alhamdu- 
lillah, alhamdulillah““ Galva nusviro, burna prasižiojo, išsiveržė 
atodūsis. 

Gal po akimirkos, o gal po valandos, sunku pasakyti, ją pa- 
žadino tolimas triukšmas. Į grindinio akmenis kaukšėjo kano- 
pos, dardėjo ratai. Kiek tik arkliai įkerta, jų pusėn dūmė karieta. 
Sinano namas buvo vienintelis aklagatvyje. Jei karieta pasuks už 
kampo, vadinasi, tikrai važiuoja čia. Kechja krūptelėjo, per nu- 
garą perbėgo šiurpas. 

Murmėdama maldą nuo piktųjų dvasių, senė netikėtai guviai 
atsistojo. Trumpais švitriais žingsniukais nulipo laiptais, perėjo 
koridorių ir išniro vidaus kieme. Saldžiai kvepiantis sodas, pa- 
dalytas į terasas ir papuoštas tvenkiniu, glostė širdį kiekvienam 


* Viršutinis drabužis: tunika arba chalatas ilgomis rankovėmis, iki žemės, dažnai 
sujuosiamas. 
** Šlovė Alachui (aut. past.). 

svečiui. Šeimininkas pats jį projektavo, gavęs sultono leidimą įsi- 
rengti vandentiekį ir sukėlęs priešų pavydą ir pyktį. Dabar van- 
dens ratas ramiai sukosi, vanduo tekėjo nuspėjamai, priešingai 
nei gyvenimas. 

Už debesies pasislėpė sidabrinis mėnulio pjautuvas, ir vieną 
melsvai pilką akimirką dangus susiliejo su žeme. Terasoje iš 
dešinės augo medžių guotas, daug žemiau plytėjo daržas. Bet 
kechja nudrožė per kiemą kitu keliu. Vienoje pusėje buvo šuli- 
nys su žiemą vasarą lediniu vandeniu. Priešais stovėjo išvietės. 
Ji visada jų vengė. Ten džinai kelia vestuves, ir tą, kas naktį su- 
drums jų ramybę, ištiks nelaimės be galo be krašto, ir ne tik jį 
patį, bet ir septynias jo palikuonių kartas. Naktipuodžio senė 
neapkentė dar labiau nei išviečių sutemus, todėl vakare nieko 
nevalgydavo ir negerdavo, kad nepriklausytų nuo savo kūno 
malonės. 

Sunerimusi priėjo prie vartų į gatvę. Žinojo, iš ko šiame pa- 
saulyje neverta tikėtis nieko gero: iš vyro, pardavusio sielą šėto- 
nui; iš moters, besididžiuojančios savo grožiu; iš naujienos, kuri 
negali palaukti iki ryto. 

Netrukus karieta sustojo prie aukštų vartų. Suprunkštė arklys; 
sudundėjo sunkūs žingsniai. Kechja užuodė prakaitą, bet nesu- 
vokė - gyvulio ar pasiuntinio. Senė neskubėjo sužinoti, kas šis 
nekviestas svečias. Pirmiau ji turi septynis kartus sukalbėti surą 
„al Falak. „Ieškau prieglaudos pas aušros Valdovą nuo blogio to, 
kurį Jis sukūrė, nuo blogio tamsos, kada ji užkloja, nuo pykčio 
kerėtojų, kurios pučia į mazgus...“ 

Kol ji meldėsi, pasiuntinys beldė į vartus. Mandagiai, bet at- 
kakliai. Toks beldimas, jei į jį ne iš karto atsiliepiama, smarkėja 
iki smūgių - labai greitai taip ir atsitiko. Pabudo tarnai ir, pa- 
skubomis rengdamiesi, vienas po kito lėkė į sodą su žibintais. 

Suprasdama, kad delsti nebegalima, kechja ištarė: „Bismillah al 
Rahman al Rahim“ ir atitraukė skląstį. 

Mėnulis išniro iš debesies, ir senė išvydo nepažįstamą žmogų. 
Žemaūgį, kresną, įkypomis akimis, matyt, totorių. Ant peties 
odinė gertuvė. Laikysena išdidi. Jis susiraukė, akivaizdžiai suir- 
zęs, kad į jį įsmeigta tiek daug akių. 

— Aš atvykau iš rūmų, - paskelbė pernelyg garsiai. 

Įsivyravo priešiška tyla. 

— Reikia pasikalbėti su jūsų ponu, - tarė pasiuntinys. 

Jis atsitiesė ir jau ruošėsi eiti į kiemą, bet kechja pakėlė ranką 
ir jį sulaikė. 

— Ar pirma įkelsite dešinę koją? 

— Ką? 

— Šį slenkstį peržengsite dešine koja. 

Jis nudelbė akis sau į kojas, lyg būgštaudamas, kad jos pabėgs, 
paskui atsargiai žengė žingsnį. Atsidūręs kieme, paskelbė, kad jį 
atsiuntė pats sultonas skubiu reikalu, nors galėjo ir nesakyti: visi 
ir taip suprato. 

— Man įsakyta atvežti vyriausiąjį rūmų architektą, - pridūrė 
pasiuntinys. 

Kechja sudrebėjo ir išblyško. Atsikrenkštė, žodžiai, kurių ne- 
pajėgė ištarti, įstrigo gerklėje. Ji būtų mielai pasakiusi šitam žmo- 
gui, kad negali žadinti šeimininko, jis ir taip miega labai mažai. 
Bet, žinoma, nepasakė. 

— Palaukit čia, - tik sumurmėjo ir pakreipė galvą, kažko ieš- 
kodama akimis tuštumoje. - Eime su manimi, Chasanai, - tarė 
vienam tarnui, žinojo, kad jis čia, iš riebalų ir gvazdikėlių ledi- 
nukų, kuriuos šis slapta čiulpdavo, kvapo. 


* Maloningojo ir gailestingojo Alacho vardu (aut. past.). 

Juodu nuėjo, ji pirma, vaikinukas su žibintu įkandin. Po kojo- 
mis girgždėjo grindų lentos. Kechja šyptelėjo. Šeimininkas visur 
pristatė didingų rūmų ir mečečių, bet užmiršo sutaisyti grindis 
savo namuose. 

Įėję į biblioteką jie užuodė malonų knygų, rašalo, odos, vaško, 
kedro rožinių ir riešutmedžio lentynų kvapą. 

— Efendi', pabuskit, - sušnibždėjo kechja švelniu kaip šilkas 
balsu. 

Ji kurį laiką stovėjo, klausydamasi šeimininko kvėpavimo, 
paskui vėl pašaukė. Jis nė nekrustelėjo. 

Tuo tarpu vaikinas, kaip gyvas nematęs pono iš taip arti, įdė- 
miai jį apžiūrinėjo: ilga lenkta nosis, aukšta raukšlių išvagota 
kakta, tanki žila barzda, kurią jis neramiai pešiodavo susimąstęs, 
randas per kairį antakį - priminimas apie vaikystę, kai Sinanas 
tėvo dailidės dirbtuvėje užgriuvo ant pleišto. Chasano akys nu- 
krypo į šeimininko rankas. Stiprūs kaulėti pirštai, šiurkštūs del- 
nai su nuospaudomis: supleišėjusios rankos žmogaus, pripratu- 
sio prie darbo. 

Kechja trečią kartą pašaukė Sinaną, ir šis atsimerkė. Atsisėdo, 
pamatė prie lovos dvi figūras, ir jo veidu nuslinko šešėlis. Su- 
prato, kad tarnai nebūtų drįsę jo žadinti tokią valandą, jei nebūtų 
ištikusi baisi nelaimė, kaip antai gaisras, paleidęs plėnimis visą 
miestą. 

- Atvyko pasiuntinys, - paaiškino kechja. - Jūsų laukia rū- 
muose. 

Sinanas lėtai atsikėlė: 

- Galbūt gera žinia, inšallah". 


* Pagarbus kreipimasis į vyrą. 
** Jei tokia bus Alacho valia. 

Vaikinukas laikė dubenį, pylė iš ąsočio vandenį ir baisiai 
didžiavosi, kad padeda ponui nusiprausti ir apsirengti. Šviesūs 
marškiniai, durtinys - ne iš naujųjų, o senas, rudas, storas ir ap- 
vedžiotas kailiu. Visi trys drauge nulipo laiptais. 

Pamatęs juos, pasiuntinys nusilenkė. 

— Prašom atleisti, kad sudrumsčiau jums ramybę, efendi, bet 
man įsakyta nuvežti jus į rūmus. 

- Pareigą reikia atlikti, - linktelėjo Sinanas. 

— Ar tarnas gali lydėti šeimininką? - įsiterpė kechja. 

Pasiuntinys kilstelėjo antakį, įsmeigęs akis į Sinaną. 

— Man įsakyta atvežti jus ir daugiau nieko. 

Kechjai iš pykčio apkarto burnoje. Ko gero, ji nebūtų nutylė- 
jusi, jei Sinanas nebūtų raminamai uždėjęs rankos jai ant peties 
ir pasakęs: 

— Viskas bus gerai. 

Architektas su pasiuntiniu išėjo į naktį. Niekur nebuvo nė gy- 
vos dvasios, net benamio šuns, kurių šiame mieste tiek daug. Si- 
nanui įsėdus į karietą, pasiuntinys užtrenkė dureles ir užšoko ant 
sėdynės šalia nebylaus vežėjo. Arkliai šoko į priekį, ir netrukus 
karieta pasišokinėdama dardėjo nykiomis gatvėmis. 

Slėpdamas nerimą, Sinanas atitraukė užuolaidą ir ėmė žiūrėti 
pro langą. Kinkinys šuoliavo kreivomis gatvelėmis, po sielvarto 
nusvarintomis šakomis, o architektas mąstė apie miegančius 
žmones, turtuolius - rūmuose, vargšus - lūšnose. Jie pravažiavo 
pro žydų kvartalą, armėnų kvartalą, graikų ir levantiečių rajo- 
nus. Sinanas matė cerkves, kurioms draudžiama turėti varpus, 
sinagogas su kvadratiniais kiemais, mečetes, dengtas švino lakš- 
tais, molio plytų ir rąstų trobeles, svyrančias vieną prie kitos, 
lyg ieškotų paguodos. Net pasiturinčių žmonių namai buvo pa- 
statyti iš blogai išdegtų plytų. Jis tūkstantąjį kartą nusistebėjo, 

kad miestas, kuriame tiek daug grožio, nusėtas tokiais bjauriais 
pastatais. 

Galop jie atvažiavo į rūmus. Pirmojo kiemo gale karieta su- 
stojo. Iškart mitriai kaip įpratę pribėgo padėti rūmų bėgūnai. Si- 
nanas ir pasiuntinys įžengė pro Vidurinius vartus. Niekas, išsky- 
rus sultoną, neturėjo teisės pro juos įjoti. Juodu nužingsniavo pro 
marmurinį fontaną, švytintį tamsoje it ano pasaulio būtybė. To- 
limoje jūros pakrantėje it paniurę milžinai dunksojo paviljonai. 
Sinanas, neseniai išplėtęs haremą ir atnaujinęs sultono virtuvę, 
neblogai pažinojo rūmus. Staiga jis sustojo, pajutęs, kad iš tamsos 
kažkas į jį žiūri. Gazelė. Didelės, žvilgios, drėgnos akys. Aplink 
buvo ir daugiau gyvūnų - povų, vėžlių, stručių, antilopių. Jie visi 
nežinia kodėl būdravo ir buvo įsibaiminę. 

Šaltas, gaivus oras kvepėjo mirtomis, eleborais ir rozmarinais. 
Vakare lijo, žolė po kojomis buvo slidi. Sargybiniai pasitraukė ir 
juos praleido. Juodu prisiartino prie didelio akmeninio audros 
debesų spalvos pastato, kirto prieškambarį, apšviestą lajinėmis 
žvakėmis, kurių liepsnelės virpėjo nuo skersvėjo, perėjo dvi sales 
ir sustojo trečiojoje. Pasiuntinys iškart atsiprašė ir dingo. Sinanas 
prisimerkė, kad akys greičiau priprastų prie salės dydžio. Kiek- 
vienas ąsotis, kiekviena pagalvėlė, kiekvienas niekutis metė ant 
sienų klaikius šešėlius, o šie muistėsi ir rangėsi, lyg trokštų jam 
kažką pasakyti. 

Priešingame kampe šviesa buvo blausesnė. Sinanas krūp- 
telėjo, pamatęs ant grindų maišus. Vienas buvo praskleistas, ir 
jis išvydo lavono veidą. Susikūprino ir apsiašarojo - toks mažas 
buvo berniukas. Suprato. Sklido gandai, kad taip nutiks, bet jis 
nenorėjo tikėti. Apsvaigęs, siaubo apimtas nusvirduliavo prie sie- 
nos. Pagaliau prisiminė maldos žodžius, bet tarė juos lėtai, gau- 
dydamas orą ir aikčiodamas. 

Nespėjęs ištarti paskutinių žodžių ir nusišluostyti veido 
abiem rankomis, jis išgirdo už nugaros šnaresį. Piktai dėbtelėjo 
į gobeleną, kabantį ant sienos. Neabejojo, kad triukšmas sklido 
iš ten. Baigęs melstis, išdžiūvusia burna jis nušliurino prie go- 
beleno, atitraukė jį - ir išvydo pažįstamą pavidalą, drebantį, pa- 
mėlusį. 

— Džahanai? 

— Mokytojau! 

— Ką tu čia veiki? 

Džahanas išlindo, dėkodamas likimui, atsiuntusiam ne kurč- 
nebylį jo pasmaugti, o vienintelį žmogų visame pasaulyje, galintį 
jį išgelbėti. Puolęs ant kelių, jis pabučiavo seniui ranką ir prisi- 
spaudė prie jos kakta: 

— Mokytojau, jūs šventasis. Visada numaniau. Dabar tikrai ži- 
nau. Jei iš čia ištrūksiu gyvas, pasakysiu visiems. 

- Ša, nekalbėk niekų, ypač taip garsiai. Kaip tu čia patekai? 

Laiko paaiškinti nebuvo. Koridoriuje sudundėjo žingsniai, at- 
simušdami į aukštas lubas ir išdabintas sienas. Džahanas atsistojo 
ir prislinko prie mokytojo, svajodamas tapti nematomas. Po aki- 
mirkos į kambarį įėjo Muradas III su svita. Neaukštas, apkūno- 
kas, ereliška nosimi, su ilga šviesia barzda ir drąsiomis rudomis 
akimis po lenktais antakiais. Jis stabtelėjo, svarstydamas, koks to- 
nas tinkamiausias: švelnus, atšiauresnis ar rūsčiausias. 

Sinanas skubiai susitvardė ir pabučiavo valdovo durtinio 
kraštą. Pameistrys žemai nusilenkė ir sustingo, nedrįsdamas pa- 
kelti akių į Dievo šešėlį žemėje. Džahaną sutrikdė ne tiek pats sul- 
tonas, kiek netikėta proga jį pamatyti. Nes dabar Muradas buvo 
sultonas. Jo tėvas, Selimas Girtuoklis, maudykloje paslydo ant 
šlapio marmuro. Sklido paskalos, kad buvo užsipylęs akis, nepai- 
sydamas atgailos ir priesaikų į burną neimti. Vakare tarp liaupsių 

ir pagyrų, fejerverkų, būgnų ir trimitų prosenelio Osmano kar- 
das buvo prijuostas Muradui ir jis paskelbtas naujuoju valdovu. 

Tolumoje už rūmų sienų ošė ir dūsavo jūra. Džahanas suak- 
menėjo kaip antkapis, tik kaktą išpylė prakaitas. Jis klausėsi pe- 
čius lenkiančios tylos, prikišęs lūpas taip arti šaltų grindų, kad 
galėjo jas pabučiuoti. 

— Kodėl čia negyvėliai? - paklausė sultonas, pamatęs maišus 
ant grindų. - Visai gėdos nebeturite? 

— Meldžiame atleisti, viešpatie, - skubiai atsiliepė vienas rū- 
mininkų. - Manėme, norėsite juos pamatyti. Išnešime į ledainę ir 
pasirūpinsime, kad mirusieji būtų deramai pagerbti. 

Sultonas nieko neatsakė. Paskui atsisuko į klūpančias figūras: 

— Statytojau, čia vienas tavo pameistrių? 

- Taip, šviesiausiasis viešpatie, - atsakė Sinanas. - Vienas iš 
keturių. 

- Bet aš įsakiau, kad atvyktum vienas. Negi pasiuntinys nepa- 
kluso mano įsakymui? 

— Ne, tai aš kaltas, - atsakė Sinanas. - Prašom atleisti. Sulau- 
kus mano amžiaus, reikia pagalbos. 

Sultonas valandėlę svarstė. 

- Kuo jis vardu? 

- Džahanas, mano maloningasis viešpatie. Galbūt matėte jį 

— Dramblio varovas ir architekto pameistrys? - nusišaipė sul- 
tonas. - Kaip tai nutiko? 

- Jis tarnavo jūsų šlovingajam seneliui, sultonui Siuleimanui, 
tegul Alachas suteikia ramybę jo sielai. Buvo visai jaunas, kai pa- 
mačiau, kad turi gabumų statyti tiltams, todėl ėmiau jį globoti ir 
mokyti. 


Sultonas, abejingai jį išklausęs, saumurmėjo po nosimi: 

— Mano senelis buvo didis valdovas. 

— Jis nusipelnė liaupsių ne mažiau už pranašą, kurio vardu 
buvo pavadintas, mano viešpatie. 

Siuleimanas Puikusis, Įstatymų Leidėjas, Tikratikių Valdovas 
ir Šventųjų Miestų Gynėjas, valdė keturiasdešimt šešias žiemas 
ir daugiau laiko praleido balne negu soste. Jis seniai po žeme, 
jau ir įkapės sutrūnijusios, bet jo vardas vis dar tariamas pa- 
šnibždomis. 

— Tepasigaili jo sielos Alachas. Šiąnakt apie jį galvojau. Klau- 
siau savęs, kaip jis būtų pasielgęs mano vietoje, - pasakė sultonas 
Muradas, ir jo balsas pirmą kartą virptelėjo. - Mano senelis būtų 
pasielgęs taip pat. Pasirinkimo nebuvo. 

Džahanui širdis nusmuko į kulnus suvokus, kad sultonas 
kalba apie negyvėlius. 

— Mano broliai dabar pas Visos Būties Kūrėją, - tarė sultonas. 

- Tebūnie rojus jų buveine, - skubiai pritarė Sinanas. 

Įsivyravo tyla. 

— Statytojau, - vėl prabilo sultonas, - mano garbusis tėvas sul- 
tonas Selimas įsakė tau pastatyti jam antkapį. Taip? 

- Tikrai taip, maloningasis valdove. Jis norėjo būti palaidotas 
prie Aja Sofijos mečetės. 

— Tai statyk. Pradėk darbą nedelsdamas. Leidžiu ją statyti to- 
kią, kokios, tavo nuomone, reikia. 

— Dėkoju, mano viešpatie. 

— Noriu, kad broliai būtų palaidoti šalia tėvo. Pastatyk tokį 
didingą mauzoliejų, kad žmonės ir po daugelio šimtmečių ateitų 
pasimelsti už jų nekaltas sielas. Bet... nepadaryk pernelyg įspū- 
dingo, - patylėjęs pridūrė. - Turėtų būti įprasto dydžio. 

Akies kampučiu Džahanas pamatė, kad mokytojo veidas iš- 
balo. Jis užuodė kvapą, veikiau kvapų mišinį, gal kadagių ir beržų 

šakelių su aštria degančių guobų priemaiša. Ar jis sklido nuo val- 
dovo, ar nuo Sinano, nustatyti nespėjo. Iš baimės vėl nusilenkė, 
liesdamas kakta grindis. Išgirdo sultono atodūsį, lyg jis ketintų 
dar ką nors pridurti. Bet nepasakė nieko. Tik ėjo vis artyn, vis ar- 
tyn, kol užstojo žvakės šviesą. Džahanas sudrebėjo nuo valdovo 
žvilgsnio. Širdis apmirė. Negi sultonas įtaria, kad jis šiąnakt pa- 
darė baisų nusikaltimą - prasmuko į vidinį kiemą? Džahanas dar 
sargybiniais išėjo. 

Ir taip 1574 metų gruodžio mėnesį, pirmosiomis ramadano 
dienomis, vyriausiasis rūmų architektas Sinanas ir jo pameistrys 
Džahanas, neturėjęs teisės dalyvauti šiame susitikime, bet daly- 
vavęs, gavo užsakymą pastatyti Aja Sofijos soduose mauzoliejų, 
didelį ir įspūdingą kaip dera penkiems šachzadėms, sultono Mu- 
rado broliams, bet saikingai didelį ir saikingai įspūdingą, kad jis 
niekam neprimintų, kaip jie valdovo įsakymu buvo pasmaugti tą 
naktį, kai jis įžengė į sostą. 

Niekas iš jų negalėjo numatyti, kad vieną panašią naktį po 
daugelio metų, mirus sultonui Muradui, aimanuojant vėjui ir ne- 
rimaujant gyvūnams žvėryne, šilkine virvele, kad nebūtų pralieta 
nė lašo kilmingo kraujo, bus pasmaugti jo paties sūnūs, visi de- 
vyniolika, ir dėl likimo užgaidos palaidoti tame pačiame mauzo- 
liejuje, kurį pastatė šis architektas ir jo pameistrys. 


Iki mokytojo 

PRANAŠAS JOKŪBAS TURĖJO dvylika sūnų, pranašas Jėzus 
dvylika apaštalų. Pranašas Juozapas, kurio istoriją pasakoja 12-oji 
Korano sura, buvo mylimiausias tėvo vaikas. Ant stalo žydai dė- 
davo dvylika kepaliukų duonos. Pranašo Saliamono sostą saugojo 
dvylika auksinių liūtų. Į šį sostą vedė šeši laipteliai, o kadangi užli- 
pus reikia nulipti, nuo sosto irgi vedė šeši laipteliai, iš viso dvylika. 
Indijos žemėje laikomasi dvylikos tikėjimo tiesų. Pasak šiitų, po 
pranašo Mahometo buvo dvylika imamų. Marija vainikuota dvy- 
lika žvaigždžių. O berniukas, vardu Džahanas, pirmą kartą išvydo 
Stambulą teturėdamas dvylika metų. 

Perkaręs, įdegęs saulėje, nenustygstantis it žuvis upės vidury 
jis pagal metus buvo mažas. Lyg bandydami ištaisyti šį trūkumą, 
juodi plaukai augo aukštyn, ir jų kupeta kėksojo it gyvas padaras, 
niekaip nesusijęs su šeimininku. Žiūrėdami į berniūkštį žmonės 
pirmiausia pamatydavo jo ševeliūrą, paskui - ausis, kiekvieną 
sulig mušeikos kumščiu. Bet motina sakydavo, kad vieną gra- 
žią dieną jis Žavės merginas spindulinga šypsena ir duobute kai- 
riame skruoste, panašia į kepėjo piršto atspaudą minkštoje teš- 
loje. Ji taip sakė, ir jis tikėjo. 

Raudonos kaip rožės pumpuras lūpos, žvilgūs kaip šilkas 
plaukai, plonas ir lankstus it gluosnio vytelė liemuo. Grakšti kaip 
gazelė, stipri kaip jautis, apdovanota lakštingalos balsu, kuriuo 
dainuos lopšines kūdikiams, o ne tuščiai plepės, ir niekada ne- 
šoks vyrui į akis. Tokios nuotakos būtų jam norėjusi motina, jei 
būtų buvusi gyva. Bet ji mirė - iš liūdesio, pasakė gydytojas, nors 

Džahanas žinojo, kad iš tikrųjų nuo smūgių, nes žiaurus patė- 
vis ir sykiu jo dėdė kasdien ją daužydavo. Per laidotuves patė- 
vis raudojo kruvinomis ašaromis, lyg ne pats būtų kaltas dėl jos 
ankstyvos mirties. Nuo tol Džahanas jo baisiausiai nekentė. Įli- 
pęs į laivą, Džahanas apgailestavo, kad išvyksta neatkeršijęs. Ta- 
čiau suprato, kad, jei būtų pasilikęs, būtų užmušęs dėdę - arba 
dėdė būtų užmušęs jį. Kadangi jis dar geibus berniūkštis, katras 
katrą - veikiausiai aišku. Ateis laikas, ir Džahanas grįš atkeršyti. 
Ir sutiks merginą, kurią pamils. Jų vestuvės truks keturiasdešimt 
dienų ir keturiasdešimt naktų, jaunavedžiai gardžiuosis saldu- 
mynais ir džiaugsmingai juoksis. O vyriausią dukterį juodu pava- 
dins velionės motinos vardu. Apie šią svajonę Džahanas niekam 
nepasakojo. 

Karavelė artėjo prie uosto, berniukas pastebėjo, kad daugėja 
paukščių. Be to, jie buvo įvairesni: kirai, krantiniai tilvikai, kuo- 
lingos, žvirbliai, kėkštai ir šarkos - viena nešė snape kažkokį bliz- 
gutį. Kai kurie, drąsiausi, o gal kvailiausi, tūpė ant stiebų, visai 
arti žmonių. Vėjas atpūtė naują kvapą, svetimą ir bjaurų. 

Po kelių savaičių atviroje jūroje Džahanas išvydo miestą, bet 
vaizduotė iškrėtė jam keistą pokštą, juo labiau kad diena buvo 
ūkanota. Jis stebeilijo į pilką ruoželį, kur bangos pliuškeno į 
krantą, ir niekaip negalėjo suprasti, ar artėja prie Stambulo, ar 
tolsta. Kuo ilgiau jis žiūrėjo, tuo aiškiau matė, kad sausuma tėra 
jūros tąsa, o tirpus miestas, akindamas, net keisdamas pavidalą, 
siūbuoja ant bangų. Maždaug toks buvo Džahano pirmas įspūdis 
apie Stambulą, bet tada jis nenutuokė, kad šis įspūdis nesikeis ir 
po daugelio metų. 

Berniukas lėtai perėjo per denį. Jūrininkai buvo pernelyg už- 
siėmę ir nesipiktino, kad jis maišosi po kojomis. Jis nuėjo į laivo 
pirmagalį, kur anksčiau nebuvo buvęs. Nepaisydamas veidą čai- 

žančio vėjo, prisimerkęs žvelgė į Stambulo siluetą, kol kas dar 
sunkiai įžiūrimą. Bet rūkas pamažu išsisklaidė, lyg kas būtų ati- 
traukęs užuolaidą. Priešais kaip ant delno atsivėrė žėrintis mies- 
tas. Šviesa ir šešėliai, viršūnės ir šlaitai. Bangavo kalvos, šen bei ten 
apaugusios kiparisų guotais. Priešybių miestas, kuris kiekviename 
žingsnyje išsižada savęs, kurio nuotaika žaibiškai keičiasi, kuris 
gali būti ir maloningas, ir beširdis, kuris dosniai apdovanoja ir 
žaibiškai atsiima dovanas. Didžiulis miestas, kuris plečiasi į kairę, 
dešinę ir dangaus skliauto pusėn, kuris siekia aukštybių, kurio 
norai vis didėja, bet niekada neišsipildo. Tačiau žavus. Berniukas 
nepažinojo šio miesto, bet pajuto, kad jo kerams atsispirti sunku. 

Džahanas nuskubėjo į triumą. Narve kamavosi dramblys, iš- 
sekęs ir vangus. 

- Atlaikei kelionę. Krantas jau čia pat, - ištarė, ir balsas suvir- 
pėjo, nes jis nežinojo, kas jo laukia krante. Nesvarbu. Kad ir kas 
lauktų gyvulio šioje naujoje karalystėje, blogiau negu kelionėje 
per jūrą jam nebus. 

Čhota tupėjo ant užpakalinių kojų taip ramiai, kad berniūkš- 
tis net nusigando, ar jo širdis nenustojo plakusi. Prisiartinęs ir 
pajutęs švelnų nelygų dramblio alsavimą, Džahanas pajuto šiokį 
tokį palengvėjimą. Tačiau gyvulio akys buvo užgesusios, oda ne- 
bežvilgėjo. Jis nuo vakar nieko neėda ir nemiega. Po žandikau- 
liais iškilo baisūs putmenys, straublys pastebimai ištino. Berniu- 
kas apšlakstė drambliui galvą, apgailestaudamas, kad vėl tenka 
naudoti jūros vandenį, nuo kurio ant gyvulio odos lieka druskin- 
gos žymės ir jas tikriausiai peršti. 

- Kai nuvyksime į rūmus, nuplausiu tave gėlu vandeniu, - pa- 
žadėjo Džahanas. 

Jis švelniai ir atsargiai ištepė gumbus ciberžolių aliejumi. Gy- 
vulys sulyso. Paskutinės kelionės dienos buvo jam ypač sunkios. 

— Pamatysi, sultono žmona pames dėl tavęs galvą. Būsi sugu- 
lovių numylėtinis, - kalbėjo Džahanas. - O jei jos elgsis bjauriai, 
galėsi pabėgti, - pridūrė, pagalvojęs ir apie kitą galimybę. — Aš 
irgi bėgsiu drauge. 

Šitaip jis būtų šnekėjęs dar ilgai, bet ant laiptų sudundėjo 
žingsniai. Įlėkė jūrininkas ir subaubė: 

- Ei, tu, kapitonas nori su tavim pasikalbėti. Tučtuojau! 

Po valandėlės berniūkštis stovėjo prie kapitono durų, klau- 
sydamasis, kaip tas kosi ir spjaudo. Siaubingai jo bijojo, nors 
stengėsi neišsiduoti. Kapitoną Garetą visi ligi vieno vadino arba 
Giauru Garetu, arba Delibaš Reis - kapitonu Pamišėliu. Vieną 
akimirką su kuriuo nors jūrininku jis galėjo pokštauti ir juoktis, 
o kitą - išsitraukti kardą ir sukapoti jį į tūkstantį kąsnelių. Dža- 
hanas tai matė savo akimis. 

Niekas nesuprato, kodėl šis jūrų vilkas, gimęs Anglijos pajū- 
rio miestelyje ir labiau už viską mėgstantis gerai iškeptos kiau- 
lienos bryzą ir pilstomą alų, išdavė tėvynę, perėjo į osmanų pusę 
ir atskleidė turkams daug svarbių paslapčių. Buvo bebaimis, to- 
dėl branginamas rūmuose ir išsitarnavęs nuosavą flotilę. Sultoną 
Siuleimaną be galo linksmino krikščionis, puldinėjantis ir plė- 
šiantis bendratikių laivus nuožmiau už bet kurį osmanų kapi- 
toną. Sultonas suteikė jam prieglobstį, bet juo nepasitikėjo. Jis 
žinojo, kad žmogus, klastingai išdavęs bendrus, niekada niekam 
nebus ištikimas draugas. Įkandęs į maitinančią ranką šuo, kuris 
atsliūkino prie tavo durų, nedvejodamas suleis dantis ir į tavo 
kūną, kai atsidurs viduje. 

Įėjęs į kajutę, berniukas pamatė kapitoną prie stalo. Šis buvo ne 
toks nušiuręs kaip paprastai. Barzda, ištrinkta, sušukuota ir iškve- 
pinta, buvo ne kaštoninė kaip daug savaičių, o šviesiai, beveik gels- 
vai ruda. Skruostą nuo kairės ausies iki lūpų, atrodančių it žaizdos 

tąsa, vagojo randas. Vietoj kasdienių tamsiai rudų marškinių jis 
vilkėjo šviesius dukslius ir mūvėjo plačkelnes iš kupranugarių vil- 
nos; ant kaklo buvo užsikabinęs turkių vėrinį apsaugoti nuo blogos 
akies. Ant stalo baigė degti žvakė, greta jos gulėjo žurnalas, į kurį 
kapitonas surašydavo pakeliui prisiplėštą turtą. Pamatęs berniuką, 
jis uždengė ranka puslapį, nors ir be reikalo - Džahanas nemo- 
kėjo skaityti. Jis mėgo ne raides, o paveikslėlius. Ir pats piešdavo vi- 
sur, kur tik galėdavo, - drėgname smėlyje ar molyje, ožkų ir veršių 
odose. Visą kelionę jis be perstojo piešė jūreivius ir laivą. 

— Matai, aš tesėjau žodį. Atgabenau tave į Stambulą gyvą ir 
sveiką, - pasakė kapitonas ir riebiai nusispjovė. 

— Dramblys serga, - pasakė berniukas, įsmeigęs akis į dubenį, 
kur šleptelėjo skreplys. - Jūs neleidote man išvesti jo iš narvo. 

— Jis kaipmat pasveiks, išlipęs į sausumą, - iš aukšto atsiliepė 
kapitonas. - Ir kas tau rūpi? Gyvulys ne tavo. 

- Ne, jis sultono. 

- Teisingai, vaikine. Jei darysi, kaip liepsiu, visi turėsime naudos. 

Džahanas nudūrė akis žemyn. Kapitonas jau buvo užsiminęs 
apie savo kėslus, bet Džahanas vylėsi, kad jis jų atsisakys. Pasi- 
rodo, ne. 

- Rūmai pilni aukso ir brangakmenių. Tikras rojus vagims, - 
pasakė kapitonas Garetas. - Ten patekęs, vogsi man. Tik neban- 
dyk nudžiauti per daug - osmanai tau nukirs rankas. Reikia rū- 
mus apšvarinti iš lėto, po truputį. 

- Bet visur stovi sargybiniai, aš negaliu... 

- Atsisakai? - užsipuolė berniūkštį kapitonas. - Pamiršai, kas 
nutiko anam nelaimėliui dramblio varovui, a? 

— Neužmiršau, - atsakė Džahanas, mirtinai išblyškęs. 

— Visada prisimink, kad tavęs laukė toks pat galas! Jei ne aš, 
toks vaikėzas kaip tu nebūtų likęs gyvas. 

- Aš jums labai dėkingas, - tyliai ištarė berniukas. 

- Tai įrodyk dėkingumą brangakmeniais, ne tuščiais žodžiais, — 
jis užsikosėjo, taškydamasis seilėmis. Prisitraukė Džahaną. - Vy- 
rukai būtų sukapoję dramblį ir sušėrę rykliams. O tu... tave būtų 
išdulkinę visi iš eilės. O kai tavo daili subinytė būtų jiems nusibo- 
dusi, jie būtų tave pardavę į kekšyną. Tu man skolingas, nenaudėli. 
Iškart keliausi į rūmus. Apsimesi, kad esi dramblio varovas. 

- O jeigu kas nors pastebės, kad aš nieko neišmanau apie 
dramblius? - paklausė Džahanas. 

— Vadinasi, tau nepasisekė! - nusišaipė kapitonas; jam iš bur- 
nos gižiai dvokė. - Bet tu neįkliūsi. Esi apsukrus vaikinas. Pa- 
lauksiu, kol apšilsi kojas. Paskui tave susirasiu. Jei nepadarysi, 
kaip liepsiu, kaip Dievą myliu, pasirūpinsiu, kad tau gyvam iš- 
plėštų žarnas! Pasakysiu visiems, kad esi apsišaukėlis. Žinai, kaip 
osmanai baudžia tą, kuris melavo sultonui? Pakabina ant geleži- 
nio kablio. Merdi tris dienas. Įsivaizduok, tris prakeiktas dienas! 
Maldausi, kad kas nors tave pribaigtų. 

Džahanas išsprūdo iš kapitono gniaužtų, iššoko iš kajutės, 
nudūmė per denį ir nėrė į triumą. Tenai prišliaužė prie dramblio, 
vienintelio draugo, ligoto ir nemokančio kalbėti, ir apsiverkė 
kaip vaikas, - bet juk jis ir buvo vaikas. 

Laivui nuleidus inkarą, pradėta iškrauti krovinius. Berniukas 
klausėsi sambrūzdžio viršuje ir, nors troško gryno oro ir buvo 
alkanas, pajudėti nedrįso. Svarstė, kur dingo žiurkės. Negi jos 
it gerų manierų keleiviai vorele išlipo į krantą, kai laivas atsi- 
dūrė prieplaukoje? Jam prieš akis iškilo dešimtys rusvų uodegų, 
sprunkančių į visas puses, dingstančių Stambulo gatvių ir užka- 
borių labirinte. 

Jis nebegalėjo ilgiau laukti ir išlipo ant denio. Su palengvė- 
jimu pamatė, kad šis tuščias. Permetęs akimis prieplauką, išvydo 

tolumoje kapitoną, besikalbantį su vyru prabangiais drabužiais ir 
aukštu turbanu. Be abejo, koks nors aukštas valdininkas. Juodu 
jį pastebėjo, ir kapitonas davė ženklą prisiartinti. Džahanas per- 
bėgo išklibusiu trapu, nušoko ant žemės ir priėjo prie jų. 

— Kapitonas sako, kad tu dramblio varovas, - tarė valdininkas. 

Džahanas akimirksnį delsė - įprasta dvejonė prieš melagystę. 

- Taip, efendi. Aš su drambliu atplaukiau iš Indijos. 

— Mat kaip? - valdininko veide šmėkštelėjo įtarimas. - Kur 
išmokai mūsų kalbos? 

Džahanas tikėjosi šio klausimo. 

— Šacho rūmuose, efendi. Ir laive. Man padėjo kapitonas. 

- Puiku. Dramblį pasiimsime rytoj po pietų, - pasakė valdi- 
ninkas. - Pirmiau reikia iškrauti krovinį. 

Džahanas, siaubo apimtas, puolė ant kelių. 

— Maldauju, efendi. Gyvulys serga. Jis padvės, jei liks triume 
dar vieną naktį. 

Stojo nuostabos kupina tyla. 

- Tau iš tikrųjų rūpi tas gyvulys, - galop tarė valdininkas. 

- Jis geras vaikas, - nusišypsojo kapitonas, bet jo akys buvo 
ledinės. 


A 


Išvesti dramblį iš triumo buvo patikėta penkiems jūrininkams. 
Niekinamai nužvelgę gyvulį ir be paliovos keikdami jį paskuti- 
niais žodžiais, jie aprišo jį virvėmis ir ėmė tempti iš visų jėgų. 
ir vis labiau nerimavo. Neįstengę ištempti gyvulio lauk, trauki- 
kai po ilgų svarstymų nusprendė iškelti narvą su visu drambliu, 
išardė dalį denio, iš keturių pusių pririšo prie narvo grotų ly- 

nus ir apvyniojo juos aplink ąžuolinius kuolus. Kai viskas buvo 
paruošta, jūrininkai ėmė sutartinai traukti, vienas paskui kitą, 
švokšdami nuo įtampos. Staiga atitrūko didžiulė lenta ir dun- 
dėdama nušvilpė žemyn, tiesiog stebuklas, kad nieko nesužeidė. 
Narvas pamažu kilo, paskui sustojo. Žmonės prieplaukoje ap- 
stulbę žiopsojo į dramblį, matomą pro narvo grotas; jis kybojo 
ore, pusiau paukštis, pusiau dramblys, it dabbat al-ard, Žemės 
žvėris, pasak imamų, pasirodysiantis Paskutinio teismo dieną. 
Keli vyrai pribėgo padėti, minia tirštėjo, ir netrukus visi aliai 
vieno uoste susirinkę žmonės arba spoksojo į dramblį, arba pa- 
dėjo jį iškelti. Džahanas lakstė aplinkui - troško pagelbėti, bet 
nežinojo kaip. 

Pagaliau narvas atsidūrė ant žemės, siaubingai garsiai dunks- 
telėjęs. Dramblys galva trenkėsi į viršaus lentjuostes. Traukikai 
nenorėjo išvesti jo iš narvo, bijodami, kad gyvulys juos puls. Ber- 
niukui teko ilgai maldauti ir įtikinėti, kad Čhota nieko blogo ne- 
padarys. 

Dramblys išėjo iš narvo ir susmuko it lėlė be lėlininko. Išsekęs 
gyvulys suglebo ir atsisakė keltis. Jis buvo užsimerkęs, lyg norėtų, 
kad ši vieta su visais žmonėmis išnyktų. O jie stūmė jį, traukė, 
kėlė ir mušė, kol galop užvijo ant milžiniško dvylikos arklių trau- 
kiamo vežimo. Džahanas jau ruošėsi šokti įkandin, bet kažkas 
suspaudė jam alkūnę. 

Kapitonas Garetas. 

- Lik sveikas, sūnau, - ištarė jis garsiai, kad visi girdėtų. - Va- 
žiuok, mano mažasis vagišiau, - pridūrė pašnibždomis. - Lauk- 
siu deimantų ir rubinų. O jei nesulauksiu, įsidėk į galvą: nupjau- 
siu tau kiaušius. 

— Pasikliaukite manimi, - sumurmėjo Džahanas ir įlipo į ve- 
žimą, o vėjas nunešė jo ką tik ištartus žodžius. 

Jie važiavo gatvėmis, ir visur žmonės traukėsi iš kelio išsi- 
gandę ir susidomėję. Moterys stipriau apkabindavo kūdikius, 
elgetos slėpdavo išmaldos indus, seniai suspausdavo lazdas, lyg 
ruoštųsi gintis. Krikščionys žegnojosi, musulmonai kalbėjo su- 
ras, baidydami šaitaną, žydai meldė Dievo apsaugos. Europie- 
čiams, regis, buvo ir juokinga, ir baisoka. Stambus stiprus kaza- 
chas išblyško, lyg būtų pamatęs vaiduoklį. Jo baimė buvo tokia 
vaikiška, kad Džahanas prunkštelėjo. Tik vaikai stebeilijo žiban- 
čiomis akimis ir rodė į baltąjį padarą pirštais. 

Džahanui prieš akis šmėkščiojo moterų veidai už langų su 
grotelėmis, puošnūs paukščių narveliai ant sienų, kupolai, nu- 
tvieksti paskutinių saulės spindulių, ir daugybė medžių - kaštai- 
nių, liepų, svarainių. Kur tik pasisukdavo, visur matydavo kirus ir 
kates, ir vieniems, ir kitoms buvo duota visiška laisvė. Ratu skrai- 
dantys žvitrūs šelmiai kirai vis smigdavo žemyn kaptelėti jauko 
žvejo kibire, keptų kepenų ant gatvės prekiautojo padėklo ar py- 
rago, palikto vėsti ant palangės. Regis, niekas nesipiktino. Jei kas 
ir baidydavo paukščius, darydavo tai nenoromis, dėl akių. 

Džahanas sužinojo, kad sostinėje dvidešimt ketveri vartai, be 
to, ją sudaro trys miestai: Stambulas, Galata ir Skutaris. Jis paste- 
bėjo, kad žmonės vilki skirtingų spalvų drabužius, bet aprangos 
taisyklių nesuprato. Matė vandennešius su dailiais porceliani- 
niais puodeliais ir gatvės prekeivius, siūlančius viską nuo mus- 
kuso iki džiovintų skumbrių. Šen bei ten jis regėjo mažutes me- 
dines trobeles, kuriose buvo prekiaujama gėrimais moliniuose 
puodeliuose. 

- Šerbetas, - paaiškino valdininkas ir apsilaižė, bet Džahanas 
nežinojo, koks jo skonis. 

Jie važiavo toliau, ir bendrakeleivis pasakojo : 

— Šitas vyrukas gruzinas, anas - armėnas. Tas džiūsna tolė- 

liau - dervišas, o šalia jo - dragomanas, vertėjas. Vyras žaliais 
drabužiais - imamas, tik jie gali nešioti Pranašo mėgstamiausią 
spalvą. Ties posūkiu - kepėjas graikas. Netikėliai kepa skaniausią 
duoną, bet nedrįsk jos valgyti, jie kryžiumi pažymi kiekvieną ke- 
paliuką. Vienas kąsnelis - ir tapsi netikėliu kaip jie. Šis krautuvi- 
ninkas - žydas. Jis prekiauja vištomis, bet pats negali jų žudyti ir 
moka rabinui, kad šis tai padarytų. Tas žmogelis su avikailiu ant 
pečių ir žiedais ausyse yra torlakas, kai kas mano - šventasis, bet 
man atrodo, tiesiog tinginys. Pažiūrėk į janyčarus! Jiems drau- 
džiama augintis barzdas, leidžiama tik ūsus. 

Musulmonai nešiojo turbanus, žydai - raudonas kepures, o 
krikščionys - juodas. Arabai, kurdai, čerkesai, kazachai, totoriai, 
albanai, bulgarai, graikai, abchazai, pomakai... visi ėjo savo ke- 
liais, tik jų šešėliai gatvėse susikirsdavo ir susiliedavo. 

— Mieste gyvena septyniasdešimt dvi gentys su puse, - pasakė 
valdininkas. - Kiekviena savo kvartale, ir, kol visi žino savo vietą, 
mieste ramu. 

- Jūs pasakėte „su puse“. O ką reiškia pusė genties? - paklausė 
Džahanas. 

— A, aš kalbėjau apie čigonus. Niekas jais nepasitiki. Jiems 
draudžiama joti arkliais, todėl jie keliauja tik asilais. Jiems drau- 
džiama tuoktis, bet jie vis tiek dauginasi kaip triušiai, gėdos ne- 
turi. Nuo visos prakeiktos šitų susmirdusių stabmeldžių šutvės 
laikykis atokiau! 

Džahanas linktelėjo, nusprendęs vengti kiekvieno, kas panašus 
į čigoną. Pamažu namų retėjo, medžiai didėjo, o triukšmas tilo. 

— Reikia aptvarkyti dramblį, kad jis būtų tinkamas parodyti 
sultonui, - karštai pasakė Džahanas. - Indijos padišacho dovana 
turi atrodyti gražiai. 

Valdininkas kilstelėjo antakį. 

— Tu nežinai, vaikinuke, kad tavo padišachas jau ne padišachas? 

— Kąjūs turite omeny, efendi? 

— Didįjį sultoną Humajūną... Kol tu plaukei laivu, jis neteko 
sosto. Girdėjome, kad jam liko tik žmona ir pora tarnų. Jis jau 
nebe valdovas. 

Džahanas prikando lūpą. Kas nutiks drambliui dabar, juk val- 
dovas, atsiuntęs jį dovanų, jau nebe valdovas? Jis neabejojo, kad 
dramblys laive padvės, jei sultonas Siuleimanas pasiųs jį atgal. 

— Čhota neištvers dar vienos kelionės jūra, - susijaudinęs pa- 
sakė. 

— Nesirūpink. Niekas jo negrąžins, - nuramino jį valdinin- 
kas. - Rūmuose laikome visokių žvėrių, bet balto dramblio dar 
neturėjome. 

— Manote, jis patiks? 

- Sultonas nekvaršins dėl jo galvos, jis turi svarbesnių reikalų. 
Bet jo žmona... 

Valdininkas nutilo ir įsmeigė akis į tolį. Buvo matyti, kad kaž- 
kas jam neduoda ramybės. Džahanas irgi pažvelgė į tą pusę ir 
išvydo aukštai ant kyšulio didžiulio pastato siluetą. Tamsoje plė- 
vojo deglai, o vartai buvo užverti it lūpos, saugančios paslaptis. 

— Čia rūmai? - sušnibždėjo Džahanas. 

- Taip, - atsakė valdininkas taip išdidžiai, lyg rūmai priklau- 
sytų jo tėvui. - Dabar tu Rytų ir Vakarų valdovo buveinėje. 

Džahano veidas lūkestingai nušvito. Kiekvienas kambarys po 
šiuo stogu pertekęs šilkų ir brokatų, pamanė jis. Kiekvienoje sa- 
lėje skamba linksmas juokas. Sultonienės deimantai turbūt tokie 
dideli, kad kiekvienas turi vardą, gražesnį negu sugulovių. 

Jie pravažiavo pro Imperijos vartus, stebimi rūsčių sargybi- 
nių, kurių Čhota nė kiek nedomino, lyg jie kasdien matytų bal- 
tus dramblius. Kai vežimas atsidūrė prie Vidurinių vartų, kurių 


Mečetė sultono dukteriai 


kūgiškuose bokštuose iš abiejų pusių liepsnojo deglai, jie išlipo. 
Kaip tik tada vėjas pakeitė kryptį ir atpūtė puvėsių smarvę. Dža- 
hanas nejučiomis dirstelėjo į šešėlius prie sienos ir nustėro, pa- 
matęs kartuves. Jų buvo trejos. Vienos žemos, dvejos aukštos. 
Ant kiekvienų buvo užmauta po nukirstą pūvančią galvą, išpur- 
veik nepastebimą krutėjimą, nepasotinamą kirminų, šliaužiojan- 
čių lavonienoje, godulį. 

— Išdavikai, - pašnibždomis paaiškino valdininkas ir sodriai 
nusispjovė. 

— Ką blogo jie padarė? - paklausė Džahanas drebančiu balsu. 

— Veikiausiai juos nubaudė mirtimi už išdavystę. O gal už va- 
gystę. Gavo, ko nusipelnė. Taip nutinka visiems piktadariams. 

Apsvaigęs, išblyškęs, netekęs žado ir staiga pasijutęs mažas 
mažas šalia kolonų, Džahanas įplumpino pro didžiulius vartus. 
Jis troško tučtuojau pabėgti iš čia, bet negalėjo palikti dramblio. 
It nuteistasis mirti, slenkantis prie kartuvių, atsidavęs likimui, 
kurio negali išvengti, bet su kuriuo negali ir susitaikyti, jis paskui 
valdininką įžengė į sultono Siuleimano rūmus. 


Š 


TĄ VAKARĄ, KAIP IR daugelį kitų vakarų, berniukas matė tik 
storas sienas, milžiniškas duris su geležinėmis vinimis, didžiulį - 
atrodė, kad jame tilptų visas pasaulis - kiemą. Jam toptelėjo, kad 
gali rūmuose nugyventi gyvenimą, bet beveik nieko nepamatyti. 

Juodu buvo nuvesti į daržinę su grendymu vietoj grindų, šiau- 
diniu stogu ir aukštomis lubomis - naujus Čhotos namus. Ten jų 
laukė niūrus gyslotas nenusakomo amžiaus vyras. Jis stebuklingai 
gydė gyvūnus, nors apie žmonių ligas nieko nenutuokė. Jo vardas 
buvo Tarasas Sibirietis. Arklių nebuvo matyti, bet buvo girdėti, 
kaip jie mindžikuoja ir žvengia, nerimaudami dėl dramblio ar- 
tumo. Nuo neatmenamų laikų arkliai nemėgo dramblių, pasakė 
Tarasas. O juk baimė nepagrįsta, pridūrė jis, aš kaip gyvas negir- 
dėjau, kad dramblys būtų nuskriaudęs arklį. 

Perbedė žvilgsniu Džahaną, aiškiai kaltindamas jį dėl gyvulio 
būklės. Berniukas baisiai susigėdo. Jie abu plaukė tuo pačiu laivu, 
bet Čhota leisgyvis, o jis sveikas kaip jaunatis. 

Tarasas vikriai ir atsargiai ištepė Čhotos putmenis smardžiu 
tepalu, o straublį apvyniojo maišu su grūstais lapais ir kvapia 
derva: Džahanas vėliau sužinojo, kad ji vadinama mira. Nežino- 
damas, kaip padėti, berniukas atnešė kibirą švaraus vandens ir 
pastatė greta žalių šakelių, obuolių, kopūstų ir šieno krūvų - puo- 

Berniuką graužė pavydas. Viena vertus, jis visa esybe troško, 
kad šis žmogus išgydytų Čhotą, antra vertus, nuogąstavo, kad 

dramblys, pastatytas ant kojų, mylės savo išgydytoją labiau negu 
jį, Džahaną. Čhota - dovana sultonui Siuleimanui, bet širdies gi- 
lumoje Džahanas manė, kad dramblys priklauso jam. 

Slegiamas tokių apgailėtinų minčių, jis buvo išvestas į kiemą. 
Čia jį plačia šypsena pasveikino kažkoks vyras. Indas, vardu San- 
gramas. Jis baisiai apsidžiaugė, kad atsirado tėvynainis, kalbantis 
jo gimtąja kalba, ir puolė prie berniuko kaip sustipusi katė prie 
krosnies. 

— Chuš amdyd, jeh ab apka rahaiš gah hai". 

Džahanas spoksojo į jį bereikšmiu veidu. 

- Kas yra? Nesupranti, ką sakau? - paklausė Sangramas tur- 
kiškai. 

— Mūsų žodžiai kitokie, - skubiai atsakė Džahanas ir ėmė 
pasakoti apie savo kaimą aukštai kalnuose, virš debesų, tarp že- 
mės ir dangaus. Jo balsas suvirpėjo kalbant apie seseris ir velionę 
motiną. 

Sangramas suglumęs stebeilijo į jį. Atrodė, kad jis tuoj pasa- 
kys kažką negero. Bet indas nuvijo dingtelėjusią mintį, atsiduso 
ir vėl nusišypsojo: 

- Tiek to, eime į pašiūrę. Susipažinsi su visais. 

Kol jie žingsniavo takeliu, vingiuojančiu tarp sodo paviljonų 
pro didžiulį tvenkinį, kuriame pliumpsėjo įvairiausios žuvys, 
Sangramas pasakojo apie vietos papročius. Berniukas turėjo dau- 
gybę klausimų apie gyvenimą rūmuose, bet kaskart vietoj atsa- 
kymo išgirsdavo atžarų „cit“. Vis dėlto jis kai ką sužinojo, tarkim, 
kad čia, nors kol kas nieko nematė ir negirdėjo, laikomi liūtai, 
panteros, leopardai, beždžionės, žirafos, hienos, elniai, lapės, šer- 
muonėliai, lūšys, viveros, laukiniai šunys ir katės. Dešinėje po 


* Sveikas atvykęs, dabar čia jūsų namai (urdu, aut. past.). 

akacijomis stovėjo žvėrių narvai - žvėrių, kuriuos šerti, valyti, ra- 
Abisinijos buvo atgabentas raganosis, bet pastipo. Gyvūnai, ku- 
rių yra per daug, sykiu su prižiūrėtojais išsiunčiami į kitus miesto 
žvėrynus. Didesni žvėrys laikomi senuosiuose Valdovo rūmuose. 
Imperatoriaus buveinė, kadaise skirta Bizantijos kilmingiesiems, 
dabar paversta sultono žvėrynu. Kiti žvėrys laikomi senovinėje 
cerkvėje netoli Aja Sofijos. Čhota tikriausiai būtų patekęs į cer- 
kvę, bet, kadangi jis dar labai jaunas ir neįprastos baltos spalvos, 
nuspręsta kol kas jį laikyti seralyje. 

Vieni žvėrių jaukintojai kilę iš įvairių imperijos vietų, kiti - iš 
salų, kurių nerasi nė viename žemėlapyje. Paukščių prižiūrėtojai 
gyvena kitame būste, į pietus nuo paukštidės. Nuo aušros iki su- 
temos tarp paviljonų klaidžioja gazelės, povai, stirnos ir stručiai. 
Sultono žvėrynas - atskiras pasaulis. Ir nors jame per akis niršių 
žvėrių, miestas už jo sienų laukinis ne mažiau. 

Rūmų žvėrys buvo dviejų rūšių: baisūs ir dekoratyvūs. Pir- 
mieji laikomi dėl jų nuožmumo, antrieji - dėl žavumo. Leopardai 
nedraugauja su lakštingalomis, nebendrauja ir jų prižiūrėtojai. 
Nuožmiausių žvėrių dresuotojai laikosi atskirai. Iš šimtų tarnų 
tarp šių sienų jie nei geriausiai mokami, nei gardžiausiai maiti- 
nami, tačiau labiausiai gerbiami. 

Džahanas buvo apgyvendintas rąstų ir degtų plytų pašiūrėje 
su devyniais vyrais. Griozdas rudaplaukis rudais ūsais, Olevas, 
galvos iki kojų afrikietis Katas - krokodilus; kinai dvyniai - bež- 
džiones ir, kaip netrukus paaiškės Džahanui, buvo įjunkę į hašišą; 
Mirka, plačiapetis, storų kojų - lokius, į kuriuos pats buvo šiek 
tiek panašus; du čerkesai — grynakraujus žirgus. Čia gyveno ir 
Tarasas Sibirietis, su kuriuo jis jau buvo pažįstamas. Vyrai pasi- 

tiko Džahaną nedraugiška tyla, nustebę, kad dramblio varovas — 
vaikėzas, ir reikšmingai susižvelgė, nors Džahanas tų žvilgsnių 
nesuprato. 

Sangramas atnešė jam dubenį siutlašo". 

- Paragauk, primena namus, - pasakė jis. - Čia valgis ne toks 
skanus kaip mūsų, - pridūrė pašnibždomis. - Bet teks priprasti. 
siai, bet tylėdami. Alkio jis nenumalšino, bet daugiau nieko ne- 
gavo ir neprašė. Gavo drabužius ir persirengė. Šviesūs marškiniai 
plačiomis rankovėmis, vilnonė liemenė, plačkelnės ir minkšti 
odiniai batai. Paskui juodu su Sangramu išėjo pasivaikščioti. Tar- 
nas įsimetė į burną rutuliuką, iš pažiūros vaško. Tada Džahanas 
nežinojo, kad tai derva iš prieskonių ir opijaus. Netrukus San- 
gramo veidas sušvelnėjo, liežuvis atsirišo. Jis papasakojo Džaha- 
nui apie sultono Siuleimano tylėjimo kodeksą. Nors pirmame ir 
antrame kiemuose jo laikomasi ne taip griežtai kaip trečiame ir 
ketvirtame, visi visur turi elgtis tyliai. Garsiai kalbėti, juoktis ar 
rėkti draudžiama. 

- O dainuoti? Čhota mėgsta lopšines prieš miegą. 

- Dainuoti... - pakartojo Sangramas, lyg aiškintų jam pačiam 
ne visai suprantamą dalyką. - Labai tyliai dainuoti galima. 

Priėję prie sodo sienos juodu sustojo. Išilgai jos augo aukštų 
it sargybiniai eglių guotai susipynusiomis it baldakimas šakomis. 

— Neik už šitos sienos, - griežtai pasakė Sangramas. 

— Kodėl? 

- Neklausinėk. Klausyk vyresniųjų. 

Džahanui nudiegė paširdžius. Matyt, jo nesmagumas buvo 
akivaizdus, nes Sangramas pasakė: 


* Ryžiai, virti saldintame piene (aut. past.). 

— Tave išduoda veidas. 

— Ką? 

— Matyti, kad tu džiaugiesi. Matyti, kad tu bijai, - jis papurtė 
galvą. - Moterys nemoka slėpti jausmų, nes yra silpnos. Visa 
laimė, kad jos nešioja šydus. Bet vyras turi išmokti slėpti jausmus. 

— Kaip? - paklausė Džahanas. 

— Slėpk veidą, užrakink širdį, - patarė Sangramas. - Antraip 
netrukus liksi be abiejų. 


A 


Maždaug po valandos Džahanas pirmą naktį Stambule sustingęs 
gulėjo ant šiurkštaus čiužinio, klausydamasis vakaro garsų. Ne- 
toli suūbavo pelėda, tolumoje sulojo šuo. Pašiūrėje irgi netrūko 
visokių garsų, prižiūrėtojai knarkė, vartėsi, murmėjo, perdė ir 
griežė dantimis per miegus. Vienas iš jų, Džahanas nesuprato 
kuris, šnekėjo jam niekada negirdėta kalba, jei tai apskritai buvo 
kalba. Jo pilvas irgi pritarė chorui kurkdamas. Džahanas susi- 
mąstė apie valgį, ypač apie aštrius pyragėlius su mėsos įdaru, bet 
jie visada jam primindavo motiną, taigi liovėsi. Atsisuko į langą 
ir įsmeigė akis į dangaus lopinėlį, tokį nepanašų į žydras platybes, 
kurias matydavo laive daug dienų. Manė, kad niekada neužmigs, 
bet nuovargis įveikė. 

Krūptelėjęs pabudo ir išniro iš niūrių neramių sapnų. Kažkas 
sunkiai alsavo jam į kaklą ir trynėsi į klubus. Kažkieno ranka už- 
spaudė jam burną, o kita ranka trūktelėjo už plačkelnių. Džaha- 
nas pasimuistė, stengdamasis ištrūkti, bet vyras buvo stipresnis, 
parbloškė jį ir prispaudė. Berniukas dusdamas gaudė orą. Tik 
tada vyras, supratęs, kad vos nepasmaugė Džahano, atitraukė 
ranką, ir tą akimirką berniukas iš visų jėgų suleido dantis už- 

puolikui į nykštį. Šis aiktelėjo iš skausmo. Piktai. Berniukas dre- 
bėdamas pašoko. Blankioje žvakės šviesoje stovėjo lokių tram- 
dytojas. 

— Eikš čia, - sušnypštė Mirka. 

Iš balso Džahanas suprato, jog jis nenori, kad kiti sužinotų, ką 
daro. Todėl suriko nesavu balsu, pamiršęs visus tylėjimo kodek- 
sus, numojęs ranka į bausmę, kuri jo laukia, jei sargybiniai išgirs. 

- Tik pamėgink mane paliesti dar kartą, ir mano dramblys 
tave sutryps! Mes tave nudėsim! 

Mirka atsistojo maudamasis plačkelnes. Nepakeldamas akių 
į kitus prižiūrėtojus, irgi pabudusius, jis nupėdino prie savo čiu- 
žinio, murmėdamas: 

— Tavo dramblys dar mažas. 

— Užaugs! - suriko Džahanas. 

Berniukas pastebėjo, kad į jį pritariamai žiūri Olevas. 

— Mirka, šikniau! Jei bent pirštu priliesi indą, prikalsiu tavo 
kiaušius prie sienos, girdi? 

— Eik velniop, - suniurnėjo Mirka. 

Berniukas besidaužančia širdimi pamažu atsigulė, šį kartą 
nugara į langą, kad matytų kambarį. Jis suprato, kad rūmuose 
visą laiką, net miegodamas, turi būti budrus. Negalima ilgai čia 
likti. Reikia kuo greičiau sužinoti, kur laikomi sultono turtai, pri- 
sikimšti krepšius ir nešti kudašių. Teks palikti baltąjį dramblį, 
liūdnas suvokė. Čhota - karališkas padaras, o Džahanas - ne. 

Jis nežinojo, kad Čhota daržinėje irgi nemiega, klausosi, neri- 
mauja. Juodoje kaip degutas nakties tamsoje, tokioje tirštoje, kad 
visos spalvos išnyko, jis užuodė vienintelio gyvūno, kuris kelia 
jam baimę, kvapą - tigro. 

NIEKAS TIKRAI NEGALĖJO pasakyti, kiek žmonių gyvena 
šiapus rūmų sienų. Tarasas Sibirietis, kuris čia taip seniai, jog jau 
niekas nebeprisimena, kada jis atsirado seralyje, kalbėdavo, kad 
tiek, kiek dangaus žvaigždžių, plaukų maldininko barzdoje, pa- 
slapčių, kurias atpučia vėjas iš jūros. Kiti sakydavo, kad ne ma- 
žiau kaip keturi tūkstančiai. Kartais Džahanas suvokdavo, kad 
spokso į milžiniškus vartus, atskiriančius jų kiemą nuo kitų, ir 
svarsto, kas ten gyvena. 


»-wo- 


vo 


patikrinti kiekvieną valgį, patiekiamą valdovui. Jie troško suži- 
noti kuo daugiau ir uoliai liežuvaudavo, gardžiuodamiesi kiek- 
viena paskala it deginto cukraus kąsneliu. Labiausiai juos žavėjo 
sugulovės. Niekas, išskyrus sultoną ir eunuchus, niekada jų ne- 
matė, todėl žvėrių jaukintojai nežabodavo vaizduotės. Mintyse 
jie piešdavo moterų veidus, bereikšmius ir gundančius it nepri- 
rašyti ritinėliai. Pliaukšti apie sultono numylėtines net pašnibž- 
domis niekas nedrįso, apkalbinėdavo tik sultonienę, kurios visi 
nekentė ir manė turį teisę šmeižti. 

Apie haremą sklido daugybė gandų, kartais jie atitikdavo 
tikrovę, be dažniausiai neturėdavo su ja nieko bendro. Jo vartus 
saugojo juodieji eunuchai, taip siaubingai iškastruoti, kad galėjo 
šlapintis tik per vamzdelį, kurį visada nešiojosi. Kadangi islamas 
draudžia kastraciją, krikščionių ir žydų perpardavinėtojai sam- 

dydavo vergų pirklius atlikti tą darbą kur nors kitur. Nuošaliau- 
siuose Afrikos kampeliuose buvo gaudomi ir kastruojami ber- 
niukai, tuos, kurie išgyvendavo, nusipirkdavo rūmai, ir jie buvo 
plukdomi į Stambulą. Daugelis mirdavo kelionėje, ir jų lavonai 
buvo išmetami į jūrą. Jei jiems pasisekdavo, jei jie būdavo talen- 
tingi, prasimušdavo į žmones. Taip nuodėmė, už kurią kaltės nie- 
kas neprisiimdavo, bet prie kurios prisidėdavo daugelis, gyvavo 
toliau. Sangramas sakydavo, kad eunuchai likę ne tik be kiaušių, 
bet ir be širdies. Kadaise nesulaukę gailestingumo, dabar jie buvo 
negailestingi visiems. Jei kokia nors sugulovė bandydavo pabėgti, 
eunuchai ją rasdavo pirmieji. 

Haremas, slaptas, bet galingas, persmelkė visą rūmų gyve- 
nimą. Jis buvo vadinamas darussaade - „Laimės namais“. Visi 
aliai vieno kambariai slaptais koridoriais buvo sujungti su valide, 
sultono motinos, miegamuoju. Daug metų ji vienintelė tikrin- 
davo, ką šimtai moterų kasdien valgo, geria, dėvi ir veikia. Be jos 
palaiminimo nebuvo išvirtas nė vienas puodelis kavos, nepadai- 
nuota nė viena daina, nekrisdavo sultonui į akį nė viena sugu- 
lovė. Jos akys ir ausys buvo juodųjų eunuchų vyresnysis. Bet ji jau 
mirusi, o jos valdžią perėmė į savo rankas sultonienė. 

Jos vardas buvo Chiurem, bet daugelis ją vadino ragana, 
zchadi. Jai netrūko nei šalininkų, nei priešų. Buvo kalbama, kad 
ji pakerėjo sultoną įpylusi meilės apžavų jam į vyšnių šerbetą, 
apšlaksčiusi jais pagalvę ir pilnaties naktį surišusi jo drabužius į 
mazgą. Sulaužęs trijų šimtų metų senumo paprotį, sultonas iškėlė 
tokias prašmatnias vestuves, kad jas iki šiol aptarinėjo miesto 
smuklių, viešnamių ir opijaus rūkyklų lankytojai. Berniukas, 
tiesa, nieko nenutuokė apie smukles, viešnamius ir opijaus rū- 
kyklas, bet Sangramas nutuokė ir mėgo liežuvauti. Beveik viską, 
kas vyksta rūmuose ir mieste, Džahanas sužinodavo iš jo. 

Sultonienė, gal ragana, gal ne, dievino visokias keistenybes ir 
nieko negailėdavo, kad jas gautų. Mažiausia imperijos neūžauga 
ar muzikinė dėžutė su slaptais skyreliais; valstietė driežo oda ar 
lėlių namelis, papuoštas brangakmeniais, - kiekvieną įsigijusi ji 
džiūgaudavo vienodai. Sultonienė mėgo paukščius ir dažnai už- 
sukdavo į paukštidę. Jai ypač patiko viena papūga, ara žaliu pilvu 
ir raudonais sparnais, ir ji išmokė paukštį tuzino žodžių, ku- 
riuos papūga nesavu bjauriu balsu kliegdavo kaskart, pamačiusi 
sultoną Siuleimaną, ir tai jį be galo linksmino. Chiurem mielai 
vaišindavo skanėstais gazeles ir kumeliukus, bet beveik niekada 
nesiartindavo prie žvėrių. Tuo geriau, manė Džahanas, nes jos 
bijojo. Kaip nebijosi moters, kuri skaito mintis ir vagia sielas? 

Pirmos savaitės „Sosto buveinėje“, pajitacht', praslinko be jo- 
kių nuotykių. Čhota iš lėto taisėsi, įmito ir atgavo gerą ūpą. Jis 
gavo dvi gūnias: kasdienę, kelis jardus mėlyno aksomo, išsiuvi- 
nėto sidabriniais siūlais, ir šventinę, auksinį užtiesalą iš sunkaus 
brokato. Džahanui patiko liesti išsiuvinėtus raštus pirštų galais. 
Jis nebegailėjo brangių audinių, kuriais šachas Humajūnas aprū- 
pino dramblį, bet kapitono Gareto jūrininkai tame grėsmingame 
laive juos begėdiškai pasigrobė. 

Naktį, vos spėjęs sumerkti akis, jis išvysdavo tamsoje patėvio 
veidą. Svajojo grįžti į kaimą ir jį užmušti. Juk jis atėmė gyvybę jo 
mamai. Spardydavo ją į pilvą, žinodamas, - negalėjo nežinoti, - 
kad ji nėščia. Tačiau protu jis suvokė, kad grįžti dar anksti. Pa- 
vogęs sultono brangakmenius, kelis galės pasilikti. Kapitonas 
Garetas niekada nesužinos. Tada grįš namo turtingas ir galin- 
gas. Jį pasitiks seserys. Turbūt nusiminė, kai jis staiga išvyko, bet 
sielvarto neliks nė pėdsako, kai jos vėl jį pamatys ir paklaiks iš 


* Karalystės sostinė. 

džiaugsmo. Džahanas išbučiuos joms rankas ir paklos po kojo- 
mis turtus: deimantus, smaragdus, nefritą. 

Paskui jis vieną gražią dieną sutiks jauną merginą, dailią kaip 
pilnatis. Jos dantys bus kaip perlai, jos krūtys - standžios kaip 
prinokę svarainiai, ji praeis pro šalį, bet pirmiau slapta apdova- 
nos jį šypsena. Jis išgelbės ją nuo baisaus pavojaus (ištrauks skęs- 
tančią iš vandens, apgins nuo plėšikų gaujos ar nuožmaus Žvė- 
ries - kaskart įsivaizduodavo vis kitaip). Ji pabučiuos jį gaiviomis 
kaip lietaus lašai lūpomis, o jos apkabinimas bus saldesnis už me- 
duotas figas. Jie pamils vienas kitą, ir jos glamonės užlies jį it kva- 
pus vanduo. Jų palaima bus tokia beribė, kad žmonės vadins juos 
laimingiausia šio pasaulio pora, net praėjus daugeliui metų po jų 
mirties nuo senatvės vienas kito glėbyje. 

Pirmos jo dienos žvėryne būtų buvusios sunkesnės, jei ne 
liūtų prižiūrėtojas Olevas, priglaudęs jį po savo sparnu. Šis be- 
atodairiškai drąsus vyras pernelyg rūpinosi ūsais: šukuodavo, 
tepdavo tepalu ir kvepindavo penkis kartus per dieną. Kaip ir 
Džahano, jo kažkur laukė šeima ir gyvenimas, prarastas, kai de- 
šimties metų jį pagrobė vergų pirkliai. Rudi plaukai, tvirtas su- 
dėjimas, o ypač narsa nulėmė jo likimą. Atplėštas nuo šeimos, jis 
buvo atgabentas į osmanų seralį, kurio niekada nepaliks. 

Kiekvieną rytą auštant prižiūrėtojai prausdavosi prie mar- 
murinio fontano tokiu šaltu vandeniu, kad rankos paraudonuo- 
davo. Apie vidurdienį pietums jie gaudavo kruopų sriubos su 
papločiu, o vakare - ryžių, užkultų kurdiukų riebalais. Sutemus 
visi guldavosi ant šiurkščių čiužinių, kuriuose knibždėte knibž- 
dėjo utėlių. Glindų buvo pilna visur. Blusų irgi. Jos šokinėdavo 
nuo žvėrių ant Žmonių ir nuo Žmonių ant žvėrių. Nuo dažnų 
įkandimų likdavo niežtinčios žymės, kurios pakasytos ištinda- 


[PAL 


vo ir tvinkdavo. Prižiūrėtojai dažnai iššukuodavo savo žvėris, ir 

didelius, ir mažus, ištepdavo juos grūsto kamparo, kardamonų 
ir citrinžolių mišiniu. Tačiau, kad ir kaip kruopščiai jie ieško- 
davo blusų, bent viena kita visada išgyvendavo, o joms tiek ir 
tereikėdavo. 

Patikrinti, kaip laikomi žvėrys, du kartus per savaitę užsuk- 
davo baltųjų eunuchų vyresnysis, visų vadinamas Gvazdiku Ka- 
myl Aga. Jis niekada nesibardavo. Niekada nepakeldavo balso. 
Tačiau jis kėlė seralyje bene didžiausią baimę, o jo rūstus žvilgs- 
nis buvo aštresnis už plieną. Buvo tokios baltos odos, kad per 
ją prasišvietė gyslų rezginys. Aplink akis juodavo ratilai, ir buvo 
kalbama, kad jis kiaurą naktį vaikšto koridoriais, nes miega ne 
daugiau nei pelėda, išskridusi į medžioklę. Žinodami, kad jis pa- 
šluostydavo šlapimą, kuopdavo išmatas, šveisdavo lovius ir gir- 
dyklas. Džahanui atrodė, kad žvėrims tokia karštligiška švara ne- 
labai patinka. Nebeužuosdami įprastų kvapų - savo ir kitų - jie 
nebenutuokdavo, kur jų teritorija. Nė vienas prižiūrėtojas nedrįso 
to pasakyti eunuchui. Tačiau savo globotiniais visi rūpinosi pui- 
kiai. Jų gyvenimą lėmė gyvūnų gerovė. Klestėjo gyvūnai - kles- 

tėjo prižiūrėtojai; netekdavo palankumo gyvūnai - toks likimas 

Vieną balandžio vidurio dieną nutiko keistas dalykas. Vesdamas 
Čhotą atgal į daržinę Džahanas išgirdo už krūmų šnaresį - tylų, 
bet taip arti, kad net krūptelėjo. Apsimesdamas, kad nieko ne- 
pastebėjo, jis budriai žvilgčiojo į krūmą, ir netrukus iš po jo it 
gyvačiukė išniro išsiuvinėta šilkinė kurpaitė, savininkei aiškiai to 
nežinant. 

Džahanas suprato, kad už krūmų slepiasi mergaitė, ir ėmė 
Sugulovėms draudžiama taip toli eiti, juo labiau be palydovų. Jis 
nenorėjo jos išgąsdinti, todėl laikėsi atokiai, manydamas, kad 
ji tenorėjo iš arti pamatyti baltą dramblį. Taigi jis toliau dirbo 
savo darbus - tegu žiūri. Ji atėjo dar kelis kartus - jis girdėdavo 
traškant šakeles jai po kojomis, šnarant drabužį, visada slapta. 
Iki mėnesio pabaigos Džahanas priprato prie paslaptingosios 
šnipinėtojos. Jis neketino išsiduoti, ji irgi, ir juodu niekada 
nebūtų ištarę vienas kitam nė žodžio, jei ne atsitiktinumas - 
vapsva. 

Tą rytą Džahanas krapštė žemės grumstą Čhotai nuo uode- 
gos, ir staiga tylą perskrodė spiegimas. Iš už gyvatvorės išlėkė 
mergaitė išsidraikiusiais plaukais. Mojuodama rankomis, kažką 
padrikai rėkdama, ji prašvilpė pro juos, nėrė į daržinę ir užtrenkė 
duris taip smarkiai, kad šios iškart vėl atsilapojo. 

- Šalin, - Džahanas griebė didelį lapą ir nubaidė vapsvą, kuri 
vijosi mergaitę. 

Įnirtingai zvimbdama, suirzusi vapsva kelis kartus apsuko jį 
ratu, pavargo ir nėrė į artimiausią rožių krūmą. 

— Nuskrido, - pasakė Džahanas. 

— Aš tuoj išeisiu. Nulenk galvą, tarne. 

Ir išniro iš daržinės, aukšta, lanksti ir liekna kaip nendrė. 

— Teatleidžia man Alachas šiuos įžūlius žodžius, bet aš nesu- 
prantu, kam Jis sukūrė vapsvas, - pareiškė, suraukusi nosį. 

Ji priėjo prie dramblio: matyt, jai buvo smalsu pamatyti jį iš 
arti. Džahanas slapta žvilgtelėjo į ją ir pamatė mažutes medetkų 
spalvos strazdanas ant skruostų. Šviesiai žali drabužiai saulės 
šviesoje atrodė beveik balti, o iš po nerūpestingai užsimestos 
skraistės sprūdo banguoti plaukai. 

- Ar mano garbingasis tėvas, jo didenybė, jau matė šį žvėrį? - 
paklausė ji. 

Džahanas gurktelėjo, tik dabar supratęs, su kuo kalba. Nusi- 
lenkė iki žemės. 

- Jūsų šviesybe Mihrimah Sultan. 

Sultonaitė atsainiai linktelėjo, lyg titulas jai nieko nereikštų, ir 
vėl įsmeigė tamsias gintarines akis į Čhotą. 

— Gal jūsų šviesybė norėtų paglostyti dramblį? 

— Ojis neįkąs? 

- Patikėkite, jūsų šviesybe, Čhota - įkūnytas gerumas, - nu- 
sišypsojo Džahanas. 

Ji atsargiai priėjo prie gyvulio ir palietė jo raukšlėtą odą. Tą 
akimirką Džahanui vėl pasitaikė proga ją apžiūrėti. Jis išvydo 
brangų vėrinį su septyniais baltais kaip pienas perlais didumo 
sulig žvirblio kiaušiniu. Jo akys nukrypo į jos rankas. Kokios jos 
dailios, tai prispaustos prie krūtinės, tai nerimastingai sunertos. 
Ir šis paskutinis judesys sujaudino jį: Džahanas suprato, kad šis 
ryškiaspalvis apvalkalas slepia neramią sielą, panašią į jo. Antraip 
nebūtų išdrįsęs tarti šių žodžių: 

- Žmonės bijo žvėrių, bet žiaurūs mes, o ne jie. Nei krokodi- 
las, nei liūtas nėra tokie baisūs kaip mes. 

- Kokia kvailystė! Žvėrys pavojingi, todėl mes juos ir laikome 
narvuose. Antraip jie mus sudraskytų. 

- Jūsų šviesybe, nuo tada, kai aš čia, nė karto negirdėjau, kad 
žvėris būtų ką nors užpuolęs, nebent dvėstų iš bado. Jei mes jų ne- 
kliudome, jie nekliudo mūsų. O žmonės ne tokie. Žmogus linkęs 
į pikta, tiek alkanas, tiek ne. Šalia katro ramiau miegotumėte — 
šalia nepažįstamo žmogaus pilnu pilvu ar šalia sotaus liūto? 

— Keistas tu berniukas. Kiek tau metų? 

- Dvylika. 

- Aš vyresnė, - pareiškė ji. - Aš geriau Žinau. 

Džahanas nusilenkė, bet neįstengė nuslėpti šypsenos. Ji ne- 
pasakė akivaizdaus dalyko: kad ji sultono duktė, o jis - niekas. 
Ji pasakė, kad yra vyresnė, lyg juodu būtų ar kada nors ateityje 
galėtų tapti lygūs. Apsisukusi paklausė: 

— Kuo tu vardu? 

Jis paraudo. Pasakė suglumęs, lyg vardas juodu suartintų: 

- Dramblio vardas Čhota, jūsų šviesybe, mano - Džahanas. 
Bet mano motina... 

— Ką tavo motina? 

Šito jis nebuvo sakęs niekam ir nesuprato, kodėl sako dabar: 

- Ji mane vadindavo Hiacintu. 

Mihrimah nusijuokė: 

- Koks juokingas vardas berniukui! Kodėl? - supratusi, kad 
jis įsižeidė, paklausė tyliau. 

- Kai gimiau, mano akys buvo keistos violetinės spalvos. Mo- 
tina sakė, kad laukdamasi valgydavo hiacintus. 

- Hiacintų akys, - sumurmėjo ji. - O kur dabar tavo motina? 

- Iškeliavo iš šio pasaulio, jūsų šviesybe. 

- Tai tu našlaitis, - tarė ji. - Kartais man irgi atrodo, kad aš 
našlaitė. 

- Bet jūsų kilnieji tėvai gyvi, teduoda Alachas jiems ilgą gy- 
venimą. 

Tą akimirką jie išgirdo moters balsą: 

- Aš visur jūsų ieškojau, jūsų prakilnybe. Nederėtų jums čia 
ateiti vienai. 

Pasirodė kresna raudonveidė skvarbiomis akimis ir plonomis 
priekaištingai sučiauptomis lūpomis. Jos žandikauliai buvo tvirti 
ir ryškūs, todėl atrodė, kad ji sukandusi dantis. Nė nedirstelėjusi 

nei į dramblį, nei į varovą, ji praėjo pro šalį, lyg šiame didžiu- 
liame sode su gėlynais ir žvėrynu nebūtų nieko, į ką vertėtų at- 
kreipti dėmesį bent akimirkai - išskyrus sultono dukterį. 

Mihrimah atsisuko į Džahaną, šelmiškai džiūgaudama: 

— Mano dada - auklė, - paaiškino ji. - Amžinai nerimauja 
dėl manęs. 

— Kaip man nesirūpinti, kai mano brangiausias turtas sklidi- 
nas šviesos, 0 pasaulis tamsus? - tarė moteriškė. 

Mihrimah nusijuokė: 

- Deja, mano dada nemėgsta gyvūnų. Išskyrus vieną - savo 
katiną Kardamoną. 

Jų žvilgsniai susitiko - slapta, netyčia. Staiga Mihrimah susi- 
rūpino: 

— Ar mano garbingoji motina neklausė, kur aš? 

- O taip, klausė. Aš atsakiau, kad jūs maudotės, jūsų aukštybe. 

- Tu mane išgelbėjai, - nusišypsojo Mihrimah. - Ką aš be 
tavęs daryčiau? - ji kilstelėjo ranką, lyg mojuotų įsivaizduojama 
nosinaite. - Iki pasimatymo, Čhota. Galbūt aš vėl ateisiu susitikti 
su tavimi. 

Atsisveikinusi su drambliu, bet nė žodžio netarusi varovui, 
sultonaitė su aukle apsisuko ir nužingsniavo sodo taku. Džaha- 
nas liko ir valandėlę lydėjo ją akimis, užmiršęs, kur jis ir ką vei- 
kia. Galvoje sukosi neužduoti klausimai, šnervės vis dar užuodė 
kvepalus, o širdis daužėsi kaip niekada anksčiau. 


Š 


DŽAHANAS MANĖ, KAD ji nebeateis. O ji atėjo. Jam padova- 
nojo šypseną, o drambliui atnešė vaišių - ne kriaušių ir obuo- 
lių, o karališkų skanėstų: figų su tiršta grietine, našlaičių šerbeto, 
marcipanų su rožių žiedlapių uogiene ir meduje virtų kaštainių. 
Džahanas žinojo, kad oka' tokių kaštainių kainuoja mažiausiai 
keturis sidabrinius. Suerzinta ar išgąsdinta seralio tvarkos ji 
įprato ateiti pas baltąjį dramblį. Stebėdamasi žiūrėdavo į Čhotą, 
lyg jai būtų sunku patikėti, kad toks milžinas gali būti toks ro- 
mus. Dramblys buvo Žvėryno sultonas, tačiau nė kiek nepanašus 
į jos tėvą. 

Kada ji užsuks, numatyti buvo neįmanoma. Kartais nesiro- 
dydavo kelias savaites, ir Džahanui belikdavo spėlioti, ką ji veikia 
tame paslapčių lobyne - hareme. Kartais ateidavo beveik kiek- 
vieną popietę. Ją visada lydėdavo dada, Chesna Chatūn. Auklę 
trikdė toks sultono dukters domėjimasis gyvūnais. Ji aiškiai 
smerkė Mihrimah žavėjimąsi drambliu, bet rūpestingai tai slėpė. 

Prabėgo metai. Atėjo karšta vasara. Džahanas uoliai saugojo 
keletą nušvilptų brangenybių: sidabrinį rožinį (iš vyriausiojo so- 
dininko), auksu siuvinėtą šilkinę nosinę(iš naujo eunucho), ąs0- 
čius su migdolais ir pistacijomis (iš rūmų sandėlio), auksinį žiedą 
(iš svetimšalio pasiuntinio, aplankiusio žvėryną). Jis suprato, kad 
tai niekučiai, kurių kapitonui Garetui nepakaks, bet iki šiol nesu- 
žinojo, kur laikomi sultono brangakmeniai, ir, tiesą sakant, ilgai- 


* 1,28 kg 

niui priprato prie Žvėryno gyvenimo ir vis rečiau apie tai pagal- 
vodavo. Nuo tos dienos, kai išsiskyrė su kapitonu Garetu, nieko 
apie jį negirdėjo, nors vis dar sapnuodavo jo grėsmingą siluetą, 
išnyrantį iš tamsos. Kodėl jis nepasirodė, Džahanas nežinojo. Kas 
žino, gal išplaukė į kelionę ir žuvo. 

Sultono duktė ir dramblio varovas kalbėjo beveik vien apie 
Čhotą, o šis klestėjo, augo ir sunkėjo. Todėl Džahanas labai nu- 
stebo, kai vieną gražią dieną Mihrimah nei iš šio, nei iš to pa- 
klausė, kaip jis gyveno Indijoje ir kaip atsidūrė seralyje. Štai 
istorija, kurią jis jai papasakojo kitą dieną - ji sėdėjo po alyvų 
krūmu, o jis klūpojo, ji žiūrėjo į jį, jis nedrįso pakelti akių, ji buvo 
taip arti, kad jis užuodė jos plaukų kvapą, bet negalėjo užmiršti, 
kad jie iš skirtingų pasaulių. 


Istorija, kurią dramblio varovas papasakojo 
sultono dukteriai 


Didelėje ir turtingoje šalyje, vadinamoje Indija, gyveno neturtin- 
gas berniukas, vardu Džahanas. Vietoj namų jis teturėjo lūšną, 
stovinčią šalia kelio, kuriuo į šacho Humajūno rūmus ir iš jų daž- 
nai žygiuodavo kareiviai. Po vienu stogu su juo gyveno penkios 
seserys, motina ir patėvis - jo vyriausias dėdė. Džahanas buvo 
smalsus ir mėgdavo daryti visokius daiktelius iš molio, medžio, 
akmens, mėšlo ar šakelių - kas pasitaikydavo po ranka. Kartą jis 
galiniame kieme pastatė didelę krosnį ir labai nudžiugino mo- 
tiną: ši krosnis, priešingai nei visos ankstesnės, nerūko. 
Džahanui dar nebuvo šešerių, kai tėvas - nes jis kadaise tu- 
rėjo tėvą - dingo kaip į vandenį. Kaskart, kai jis paklausdavo mo- 
tinos, kur tėvas, ji atsakydavo: „Išplaukė į jūrą.“ Laivu į tolimą 


Mečetė sultono dukteriai 


šviesos ir šešėlių miestą, kurį valdo kitas šachas ar sultonas, o 
turtų be skaičiaus. 

Kitas berniukas būtų supratęs, kad ji meluoja. Džahanas ne- 
suprato. Tik po kelerių metų jam toptelėjo, kad motina rezgė 
permatomas ir trumpaamžes kaip voratinkliai netiesas. Net kai 
giminė ją ištekino už jo dėdės, kuris ėmė tyčiotis iš žmonos nuo 
pirmų bendro gyvenimo dienų, berniukas nenorėjo patikėti, kad 
sėdi ant tėvo demblio, miega tėvo lovoje, kramto tėvo betelį ir 
niekada nedėkoja, nes motina jam amžinai neįtinka. Ugnis, kurią 
jinai užkūrė, vos smilksta, pienas, prie kurio ji prisilietė, iškart 
sugyžta, pūriai , kuriuos ji iškepė, žemių skonio, o kūnas, kuriuo 
jis naudojasi kiekvieną naktį, bevertis, nes ji iki šiol jam nepa- 
gimdė sūnaus. 

Laisvu nuo bambėjimo ir keiksmų laiku patėvis dresavo ko- 
vinius dramblius. Jis mokė šiuos taikius gyvulius pulti ir žudyti. 
Džahano seserys jam padėdavo, Džahanas - ne. Jis taip nekentė 
patėvio, kad vengė ne tik jo, bet ir jo dramblių. Išskyrus vieną - 
Pakyzą. 

Pakyza buvo vaikinga tūkstantį dienų. Prabėgo trys rudenys 
ir trys Žiemos, ir vėl atėjo pavasaris. Apsipylė auksaspalviais žie- 
dais prie kelio augančios kasijos, kalnų šlaituose it skraistė raibu- 
liavo lauko gėlės, iš žiemos įmygio pabudo gyvatės, o drambliuko 
vis nebuvo. Pakyza taip sustorėjo, kad vos galėjo pajudėti, ir kas- 
dien niūrodavo apsunkusiais kaip jos širdis vokais. 

Kiekvieną rytą Džahanas atnešdavo jai švaraus vandens ir ki- 
birą pašaro. Glostydamas raukšlėtą Pakyzos odą, jis šnibždėdavo: 
„Gal didysis įvykis bus šiandien, a?“ 


* Kvietiniai neraugintos tešlos papločiai. 

Pakyza iš lėto, nenoromis pakeldavo galvą, rodydama, kad 
girdi berniuką ir, nors labai pavargusi, neprarado vilties kaip ir jis. 
Bet saulė pamažu riedėdavo dangumi, horizontas nusidažydavo 
raudonais ruožais, ir baigdavosi dar viena diena. Slinko paskutinės 
savaitės prieš lietingąjį metų laiką, oras buvo tvankus, drėgmė ne- 
pakeliama. Džahanas slapta nuogąstavo, kad vaisius žuvo motinos 
viduriuose. Jam net toptelėjo, kad Pakyzos pilvas išsipūtęs nuo li- 
gos ir išbrinkęs kūnas slepia tik tuštumą. Tačiau, pridėjęs ausį prie 
jos didžiulio nukarusio vos ne iki žemės pilvo jis išgirsdavo širdies 
plakimą - tykų, bet lygų. Mažylis niekur nedingo, bet neskubėjo 
išvysti pasaulio, lūkuriavo, slėpėsi, kodėl - niekas nesuprato. 

Vaikinga Pakyza pamėgo keisčiausius daiktus. Ji gardžiuo- 
damasi gerdavo iš purvinų balų, laižydavosi pamačiusi sausą 
molį, rydavo karvių mėšlą. Progai pasitaikius sugrauždavo kokį 
dribsnį kalkėmis baltintos tvarto sienos, ir tada Džahano dėdė ją 
čaižydavo botagu. 

Kas antrą dieną aplankyti Pakyzos atpėdindavo kiti dramb- 
liai. Išnirę iš miško jie plumpindavo vorele, įsmeigę akis į dulkėtą 
kelią, o jų judesiai paklusdavo tik jiems girdimam ritmui. Atėję 
patinai nutildavo, o patelės imdavo trimituoti, šaukdamos Pa- 
kyzą. Ši pastatydavo ausis, kartais atsiliepdavo. Iš paskutinių jėgų 
prašydavo nesirūpinti dėl jos. Vis dėlto dažniausiai ji tylėdavo — 
ar nustėrusi iš baimės, ar nuraminta meilės, Džahanas nežinojo. 

Pažiūrėti tokio stebuklo žmonės ateidavo iš toli. Prie jų lūš- 
nos būriuodavosi hinduistai, musulmonai, sikhai ir krikščionys. 
Jie atnešdavo gėlių girliandų. Jie degindavo žvakes, smilkalus ir 
giedodavo. Tikriausiai vaisius palaimintas, kalbėdavo jie, virkš- 
telė sieja jį su nematomu pasauliu. Jie apraišiojo visą banjaną 


* Bengalinis fikusas. 

skudurėliais, vildamiesi, kad jų maldos bus išklausytos. Prieš išei- 
dami lankytojai būtinai paliesdavo Pakyzą, žadėdami nemazgoti 
rankų, kol jų noras neišsipildys. Patys įžūliausi bandydavo išpešti 
plauką kitą jai iš uodegos, bet Džahanas buvo budrus. 

Prie jų vartų dažnai pasirodydavo ir žiniuonys - arba no- 
rėdami padėti, arba iš smalsumo. Vienas jų buvo Šry Zyšanas. 
Džiūsna plačiais antakiais, dažnai glėbesčiuojantis medžius ir 
akmenis, kad pajustų jų gyvybę. Pernai jis nukrito nuo uolos 
bandydamas apkabinti saulėlydį. Keturiasdešimt dienų išgulėjo 
lovoje nekalbėdamas ir nejudėdamas, tik akys po užmerktais vo- 
kais trūkčiojo, lyg jis toliau kristų ir sapne. Žmona jau pradėjo 
jo gedėti, bet keturiasdešimt pirmos dienos popietę Zyšanas iš- 
siropštė iš lovos, - svirduliuodamas, bet sveikas. Nuo tos dienos 
jo mintys lakstė laukais kaip avys. Žmonės nesutarė, kaip vertinti 
nelaimingo atsitikimo padarinius. Vieni manė, kad jam atsivėrė 
kitiems išminčiams nepasiekiamos aukštybės. Kiti sakė, kad jis 
kuoktelėjo ir jo nuomone dabar pasikliauti negalima. 

Nežinia, kaip ten buvo iš tikrųjų, bet Zyšanas atėjo. Prikišo 
ausį Pakyzai prie pilvo ir užsimerkė. Žemu kimiu balsu, tarsi 
sklindančiu iš prarajos, į kurią buvo įkritęs, ištarė: 

— Drambliukas klausosi. 

Džahanas sulaikė kvapą, apimtas pagarbios baimės ir jau- 
dulio: 

- Jūs sakote, kad jis mus girdi? 

— Taip. Jei rėksite ir keiksitės, jis niekada neišvys pasaulio. 

Džahanas krūptelėjo, prisiminęs, kiek šie namai girdėjo 
keiksmų ir riksmų. Be abejo, jo žiaurusis dėdė mirtinai išgąsdino 
drambliuką. 

Žiniuonis pamojo gumbuotu pirštu: 

- Išklausyk mane, sūnau. Šis drambliukas nepaprastas. 

— Ką jūs turit omeny? 

- Šis drambliukas pernelyg... jautrus. Jis nenori išvysti pasau- 

lio. Nuramink jį. Pasakyk, kad viskas bus gerai: pasaulis ne toks 
jau blogas. Jis išlėks lauk it strėlė iš lanko. Mylėk jį, ir jis niekada 
tavęs nepaliks. - Sulig tais žodžiais jis pamerkė Džahanui, lyg 
būtų jam pasakęs didelę paslaptį. 
Kaip įkalbėti mažiuką, kad verta išvysti pasaulį? Drambliai visą 
laiką kalba - jie niurna, trimituoja, baubia. Tačiau užduotis jam 
per sunki. Jis ne tik nemoka jų kalbos, bet ir neturi ko pasakyti. 
Ką jis Žino apie gyvenimą už šių sienų, svetimą jo širdžiai, trapiai 
kaip kiaušinio lukštas? 

Tolumoje tvykstelėjo žaibas. Džahanas laukė griaustinio, bet 
nesulaukė. Tačiau tą laukimo akimirką jam dingtelėjo mintis. 
Taip, jis nieko neišmano apie pasaulį, bet žino, kas yra baimė. Kai 
buvo mažas, išsigandęs slėpdavosi po motinos plaukais, kurie jai 
siekė kelius. 

Džahanas įbėgo į vidų ir pamatė, kad motina maudo vyrą me- 
dinėje geldoje - trina jam nugarą. Dėdė baisiai nemėgo praustis 
ir būtų niekada nesimazgojęs, jei ne blusos. Jis išlipdavo iš van- 
dens švariu kūnu, bet siela likdavo purvina. Dabar jis užsimerkęs 
drybsojo geldoje ir mėgavosi kamparo aliejaus poveikiu. Džaha- 
nas mostelėjo motinai, maldaudamas išeiti į kiemą. Paskui jis, 
irgi ženklais, pasikvietė sesutes - visos paveldėjo motinos plau- 
kus, nors ir nebuvo tokios gražios. Valdingai - nė neįtarė, kad 
gali taip kalbėti - įsakė visoms atsistoti šalia Pakyzos. Su paleng- 
vėjimu pamatė, kad jos pakluso, susiėmė už rankų ir nesišypso, 
lyg jo paliepimas būtų savaime suprantamas. Jos atsistojo šalia, 
kaip jis pamokė, o vešlūs plaukai draikėsi į visas puses. Atsuko 
nugarą vėjui ir palenkė galvas į priekį taip, kad plaukais brauktų 

per milžinišką Pakyzos pilvą. Visos drauge sudarė apsiaustą, ky- 
bantį ore it stebuklingas kilimas. Džahanas išgirdo, kaip troboje 
rėkauja patėvis. Be abejo, mama jį irgi išgirdo, tačiau nei ji, nei 
sesutės nė nekrustelėjo. Ore sklandė grožio palaiminimas. Tą 
trumputę akimirką berniukas sušnibždėjo mažyliui įsčiose: „Ma- 
tai, čia ne taip jau blogai. Dabar gali išeiti.“ 

Vėliau dėdė primušė jo mamą už nepaklusnumą. Džahanas 
bandė įsikišti ir pats buvo apkultas. Tą naktį miegojo daržinėje. 
Rytą pabudo, ir jį išgąsdino šiurpi tyla. 

— Mama! - suriko. Nė garso. 

Jis stovėjo šalia Pakyzos, ši atrodė taip, kaip paprastai, ir 
staiga jis pamatė, kad jos šonai mėšlungiškai susitraukė - kartą, 
du kartus. Pamatęs, kad jos užpakalis ėmė brinkti, jis vėl pašaukė 
motiną, paskui seseris, nors jau puikiai suprato, kad namie nieko 
nėra. Pakyza pradėjo trimituoti, o jos pilvas trūkčiojo ir dre- 
bėjo, siaubingai plėsdamasis. Džahanas matė, kaip vaikus veda 
kumelės ir ožkos, bet dramblės - ne. Priminė sau, kad čia jos 
šeštas drambliukas, kad ji žino, ką daryti; tačiau vidinis balsas, 
išminties balsas, perspėjo, kad negalima pasikliauti gamta, kad 
dramblei reikia pagalbos - dabar ar vėliau, balsas nepasakė. 

Išlindo šlapias glitus kaip upės akmuo maišas ir nukrito ant 
žemės. Plūstelėjo skystis. Drambliukas, kruvinas ir išterliotas 
kažkokiais šviesiais, beveik permatomais maurais, išvydo pasaulį 
nepaprastai greitai. Patinas. Apsvaigęs, gležnas, atrodo toks nu- 
vargęs, lyg būtų sukoręs ilgą kelią. Pakyza apuostė sūnų, švelniai 
baksnodama straublio galu, ir suėdė vaiskų maišą. Tuo tarpu 
drambliukas atsistojo. Buvo aklas, kūnas apaugęs šviesių plaukų 
kuokštais. Džahaną suglumino jo dydis ir spalva. Priešais stovėjo 
mažiausias imperijos dramblys. Ir dar baltas kaip virti ryžiai. 

Pakyzos sūnus buvo beveik perpus mažesnis už kitus ką tik at- 

vestus drambliukus. Kaip ir jų, jo straublys per trumpas, ir pieną 
jis turi žįsti burna, bet, priešingai nei kitų, jo galva nesiekė net 
stumia mažylį, iš pradžių švelniai, paskui vis nekantriau, skatin- 
dama apžioti spenį - bergždžiai. 

Suprasdamas, kad turi ką nors daryti, berniukas nukūrė į dar- 
žinės galą, kur buvo laikomas visoks šlamštas. Viename kampe 
stovėjo gremėzdiška statinė su pašaro, kuriuo drambliai še- 
riami Žiemą, likučiais. Kai Džahanas stūmė statinę į šoną, pro 
šalį šmurkštelėjo žiurkė. Kojos apdulkėjo, kol jis ištuštino statinę 
ir nurideno griozdą prie motinos su vaiku. Paskui įbėgo į trobą 
troškinių puodo. Galop pristūmė statinę prie pat Pakyzos ir už- 
siropštė ant jos. 

Džahaną pribloškė jos išbrinkę speniai, bet jis atsargiai su- 
ėmė vieną nykščiu ir smilium ir trūktelėjo, vildamasis pamelžti 
ją kaip ožką. Nė lašo. Suėmė visais pirštais ir sugniaužė stipriau. 
Pakyza krūptelėjo ir vos nenumetė jo nuo statinės. Iš paskuti- 
niųjų stengdamasis nekvėpuoti, Džahanas apžiojo vieną spenį 
ir ėmė žįsti, bet kai pirmieji lašai atsidūrė burnoje, sužiaukčiojo. 
Kokia smarvė. Jis nežinojo, kad pienas gali taip dvokti. Antras ir 
trečias bandymas buvo ne sėkmingesni už pirmą, ir netrukus jis 
jau vėmė kieme. Jis kaip gyvas nebuvo ragavęs nieko, bent kiek 
primenančio dramblės pieno skonį: sykiu saldų ir rūgštų, tirštą 
ir riebų. Sprandas blizgėjo nuo prakaito, galva svaigo. Jis užsi- 
dengė nosį nosine, ir tai padėjo. Paskui sekėsi geriau. Jis žindo 
ir spjaudė skystį į puodą, žindo ir spjaudė. Kai prisipildė treč- 
dalis puodo, Džahanas nulipo nuo statinės ir išdidžiai nunešė 
dramblės jaunikliui dovaną. 

Jis plušėjo visą popietę. Taip sunkiai išgautą pieną mažylis 
linksmai išplempdavo vienu mauku. Po kokių dešimties mel- 

žimų berniukas nusprendė, kad nusipelnė poilsio. Trindamas 
skaudantį žandikaulį, dirstelėjo į drambliuką; šio nasrai persi- 
kreipė taip, kad atrodė, jog mažylis šelmiškai šypsosi. Džahanas 
irgi nusišypsojo, suvokęs, kad juodu tapo pieno broliais. 

— Aš tave pavadinsiu Čhota', - pasakė jis. - Bet tu užaugsi 
didelis ir stiprus. 

Drambliukas juokingai suniurnėjo sutikdamas. Nors daugelis 
norės duoti jam kitus, jiems malonesnius vardus, jis niekada, nei 
tuomet, nei vėliau, neatsilieps į jokį vardą, išskyrus tą, kurį jam 
davė Džahanas. Jis buvo ir liko Čhota. Per tris savaites drambliukas 
ūgtelėjo tiek, kad jau pasiekdavo motinos spenius. Netrukus jis jau 
lakstė po kiemą vaikydamas vištas, gąsdindamas paukščius ir uo- 
liai atrasdamas pasaulį. Dūko, mylimas ir lepinamas bandos pate- 
lių. Drąsus buvo drambliukas, nebijojo nei griaustinio, nei botago. 
Tik vienas dalykas kėlė jam baimę. Kartais iš džiunglių gilumos 
per slėnį it tamsi upė nugriaudėdavo riaumojimas. Tigro balsas. 


A 


Džahanas baigė pasakoti. Visą valandą jis klūpojo ir kalbėjo žiū- 
rėdamas į žolių kuokštą, bet ir dabar nedrįso atsisėsti ar pakelti 
akių į klausytoją. Jei būtų dirstelėjęs, būtų pamatęs jos lūpose žai- 
džiant šypseną, lengvą kaip ryto migla. 

— O kas buvo toliau? - paklausė Mihrimah. 

Tačiau Džahanas nespėjo išsižioti - įsiterpė auklė: 

- Jau vėlu, jūsų šviesybe. Jūsų motina bet kada gali grįžti. 

- Gerai, dada, - atsiduso Mihrimah. - Galim eiti. 

Sultono duktė atsistojo, pasitaisė ilgą durtinį ir lengvais žings- 


* Mažas (hindi; aut. past.). 

niais nuėjo sodo taku. Chesna Chatūn valandėlę tylėdama lydėjo 
ją akimis. Paskui, kai Mihrimah nutolo tiek, kad negalėjo girdėti 
auklės žodžių, ši prabilo taip tyliai ir švelniai, kad Džahanas su- 
vokė perspėjimą, tik jai dingus iš akių. 

— Hiacintų akys. Dramblio pieno brolis. Tu keistas, inde. Arba 
gabus melagis. Jei taip, jei apgaudinėji mano gerą ir gailestingą 
panelę, aš tai sužinosiu, prisiekiu, ir priversiu tave pasigailėti. 


A 


Kai jos kitą kartą atėjo aplankyti dramblio, auklė pėdino atsili- 
kusi per septynis žingsnius ir tylėjo kaip kapo duobė. O sulto- 
naitė blėstančioje vėlyvos popietės šviesoje Džahanui pasirodė 
dar gražesnė negu anksčiau. Ant jos piršto žioravo raudonas kaip 
kraujas deimantas sulig graikiniu riešutu. Džahanas suprato, kad, 
nudžiovęs šį žiedą, būtų turtingas visą gyvenimą. Tačiau sykiu 
suvokė, kad jos apvogti negalės. Papenėjusi Čhotą džiovintomis 
slyvomis, ji atsisėdo po alyvų krūmu. Jos plaukai dvelkė gėlėmis 
ir lauko žolelėmis. 

— Norėčiau išgirsti, kas atsitiko paskui. 

Džahanui per nugarą perbėgo šiurpas, bet jis įstengė ramiai 
ištarti: 


- Jūsų noras - įstatymas, jūsų šviesybe. 


Istorija, kurią dramblio varovas papasakojo 
sultono dukteriai 


Praėjus metams po Čhotos atsiradimo, šachas Humajūnas pui- 
kiuose savo rūmuose priėmė netikėtą svečią - osmanų karinio 
laivyno vyriausiąjį vadą, siaubingoje audroje netekusį visų laivų 

ir pusės žmonių. Išklausęs pasakojimą apie jo nelaimes, šachas 
pažadėjo svečiui naują karavelę grįžti namo. 

- Aš išplaukiau į jūrą kovoti su stabmeldžiais, - pasakė os- 
manų laivyno vyriausias vadas. - Bet audra atnešė mane į šį 
kraštą. Dabar suprantu kodėl. Alachas norėjo, kad aš, patyręs ša- 
cho dosnumą, papasakočiau apie jį savo sultonui. 

Pamalonintas Humajūnas apdovanojo laivyno vadą puoš- 
niais drabužiais ir brangakmeniais. Paskui jis pasišalino į savo 
kambarius, ir tenai, vonioje, pilnoje rožių žiedlapių, jam ding- 
telėjo mintis. Rūpesčių ir priešų, net tarp artimiausių giminių, 
jis turėjo be galo be krašto. Velionis tėvas griežtai prisakė jam: 
Neskriausk brolių, net jei jie to nusipelnė. Kaip kariauti su jais, jų 
nenuskriaudžiant, svarstė Humajūnas. O jei jis jų nesumuš, kaip 
išsaugoti valdžią? Nuogas kaip tą valandą, kai gimė, išsekintas 
garų, jis mąstė apie savo keblią padėtį, ir jam akys užkliuvo už 
rožės žiedlapio. Šis, lyg traukiamas nematomos rankos, grakščiai 
priplaukė prie valdovo ir prilipo jam prie krūtinės. 

Švelnaus būdo, į mistiką linkęs Humajūnas aiktelėjo. Be abejo, 
tai ženklas. Rožės žiedlapis parodė jo silpniausią vietą: širdį. Ne- 
reikia leistis susilpninamam jausmų. Kuo ilgiau jis apie tai mąstė, 
tuo labiau jam atrodė, kad sunaikinto laivyno vadas irgi atsiųstas 
kaip ženklas, kaip šitas žiedlapis. Alachas jam liepia kariauti su 
priešais ir, jei prireiks, prašyti osmanų pagalbos. Jis išlipo iš vo- 
nios patenkintas ir šlapias. 

Abi musulmoniškos valstybės kartais pasikeisdavo žmonė- 
mis — pirkliais, pasiuntiniais, mistikais, šnipais, amatininkais ir 
maldininkais. Ir dovanomis. Šios buvo įvairaus dydžio: šilkai, 
brangakmeniai, kilimai, prieskoniai, perlamutro spintelės, muzi- 
kos instrumentai, liūtai, gepardai, kobros, sugulovės ir eunuchai. 
Valdovai siuntinėdavo vienas kitam laiškus kartu su brangiomis 

dovanomis, ir atsakymas, tiek teigiamas, tiek neigiamas, visada 
atkeliaudavo su ne mažiau prašmatniais daiktais. 

Siuleimanas, Pasaulio Valdovas ir Dievo Šešėlis Žemėje, ža- 
dino Humajūno, Taikdario ir Dievo Šešėlio Žemėje, smalsumą. 
Iš šnipų jis žinojo, kad sultonas kiekvieną vakarą prieš miegą už- 
simauna pranašo Saliamono žiedą su antspaudu, kuris jo ben- 
dravardžiui buvo suteikęs galią įsakinėti gyvūnams, žmonėms ir 
džinams. Siuleimano galia buvo akivaizdi. O kokios buvo silp- 
nybės ir baimės, slepiamos prabangių durtinių, kurių nė vieno jis 
nesivilkdavo du kartus? 

Humajūnas buvo girdėjęs ir apie Chiurem - Siuleimano ha- 
remo papuošalą. Neseniai ji įsigijo Egipte tūkstantį porų pašto 
karvelių, išmokytų nešioti laiškelius, apvyniotus jiems apie kojas. 
Paukščiai buvo išsiųsti į Stambulą jūromis ir upėmis, o išleisti 
užtemdė dangų, ir žmonės nubėgo į mečetes būgštaudami, kad 
atėjo Paskutinio teismo diena. 

Humajūnas nusprendė padaryti įspūdį osmanų sultonienei 
neprilygstama dovana, kuri išreikštų pagarbą sultonui ir sykiu 
primintų, kad esama šalių, gal net nuostabesnių už jo. Užsimetęs 
apsiaustą, šachas įsakė pakviesti vieną rūmininką, ąsočio nešio- 
toją Džauharą, kurio išmintimi pasikliovė: 

- Sakyk, ką padovanoti žmogui, kuris turi viską? 

- Ne šilko ir ne brangakmenių, - atsakė Džauharas. - Ne 
aukso ir ne sidabro. Patarčiau gyvūną. Nes kiekvieno žvėries bū- 
das savitas, ir visi jie skirtingi. 

- Kuris gyvūnas geriausiai išreikštų mūsų imperijos didybę? 

- Dramblys, mano viešpatie. Didžiausias sausumos gyvūnas. 

Šachas Humajūnas susimąstė. 

— Ojei norėčiau užsiminti, kad mano karalystei, kurioje vei- 
siasi tokie dideli gyvūnai, reikia pagalbos? 

— Tokiu atveju, viešpatie, nusiųskite jam drambliuką. Tai 
reikštų, kad mes dar nepasirengę mūšiui, kad mums reikia pagal- 
bos. Bet mes augsime, stiprėsime, kausimės ir laimėsime, jei tokia 


bus Alacho valia. 


di 


Rytą atvyko Džauharas su pulku kareivių. Džahanas šėrė Čhotą, 
jau sveriantį beveik aštuonis kantarus', bet vis dar baltą kaip 
dramblio kaulas. 

Džahano dėdė, nudžiugintas tokio garbingo svečio savo 
kieme, lankstėsi ir brūkšėjo koja: 

— Kuo galiu padėti kilniajam mūsų kilniojo šacho tarnui? 

- Girdėjau, turi baltą dramblį, - tarė Džauharas. - Atiduok jį 
mums. Šachas nori jį nusiųsti osmanų sultonui. 

- Žinoma, kokia garbė. 

- Jūs neatiduosite Čhotos, tiesa? - už jų nugaros pasigirdo 
balselis. Visi sužiuro į Džahaną. 

Jo dėdė kniūbsčias puolė ant žemės: 

- Atleiskite jam, garbusis pone. Praėjusį mėnesį mirė jo mo- 
tina. Baisi liga. Vieną dieną buvo sveika, kitą dieną staiga mirė. 
Laukėsi, vargšė. Berniukas nesupranta, ką sako. Sielvartas su- 
maišė jam protą. 

- Motina mirė dėl jūsų žiaurumo. Jūs ją kasdien mušdavot... 

Patėvis skėlė Džahanui antausį, ir šis pargriuvo, nebaigęs sa- 
kinio. 

— Nemušk sūnaus! - tarė Džauharas. 

- Aš nejo sūnus! - suriko Džahanas, tebegulėdamas ant žemės. 


* 1 kantaras - apie 50 kilogramų. 

-— Tu drąsus berniukas, - nusišypsojo Džauharas. - Prieik ar- 
čiau. Noriu į tave įsiŽiūrėti. 

Varstomas piktų dėdės žvilgsnių Džahanas padarė kaip lieptas. 

— Kodėl nenori atiduoti dramblio? - paklausė Džauharas. 

- Čhota ne toks kaip kiti drambliai. Jis niekur negali vykti. 

- Tu myli gyvulį, tai gerai, - tarė Džauharas. - Bet jam nieko 
blogo nenutiks. Sultono rūmuose juo bus rūpinamasi kaip ka- 
ralaičiu. O tavo šeimai bus atlyginta, - šacho ąsočio nešiotojas 
mostelėjo tarnui, ir šis iš užančio ištraukė maišelį. 

Džahano dėdės akys sužibo pamačius monetas. 

— Nekreipkite dėmesio į vaikėzą, mano viešpatie, - tarė jis. — 
Ką jis išmano? Drambliukas jūsų. Darykite su juo, ką norite. 


A 


Čhotos likimas buvo nulemtas, ir Džahanas pradėjo ruošti 
dramblį ilgai kelionei: šėrė jį gydomosiomis žolelėmis virškini- 
mui pagerinti, maudė ir tepė odą kvapiaisiais aliejais, dailino pa- 
dus ir karpė nagus - visą laiką žinodamas, kad Čhotą, kai ateis 
laikas lipti į laivą, lydės ne jis, o kitas dramblių varovas, penke- 
riais metais vyresnis ir, kaip manoma, patyręs. Kresnas berniokas 
atsikišusiu smakru ir arti viena kitos įsodintomis akimis. Jo var- 
das buvo Gurabas - Džahanas niekada jo nepamirš. Priešo vardo 
nepamiršti. 

Iš rūmų buvo atsiųstas didžiulis narvas. Jo kampai buvo suvi- 
rinti, o strypai papuošti auksu ir sidabru - gėlėmis ir kutais. Jį pa- 
mačius Džahanui akys pasruvo ašaromis. Čhota, visada žvitrus ir 
linksmas, bus surakintas grandinėmis ir laikomas už grotų kaip 
koks nusikaltėlis. Ši mintis buvo nepakeliama, nors Džahanas 
suprato, kad kitaip dramblys jūra keliauti negali. Iš sielvarto jis 

beveik nevalgė ir nekalbėjo. Seserys sunerimo; net dėdė nebesi- 
kabinėjo. 

Gurabas kartais užsukdavo pažiūrėti, kaip dramblys ruošia- 
mas kelionei, ir, pasak jo, „apsiprasti su gyvuliu“. Džahanas ste- 
bėdavo jį kaip vanagas, ir jam darydavosi lengviau ant širdies, nes 
drambliukas į naująjį varovą nekreipė dėmesio. 

— Paimk! - sušukdavo Gurabas, iškeldamas lazdą. 

Čhota nė nedirstelėdavo į jį. 

- Eikš, čiupk lazdą! - surikdavo Džahanas iš kito kampo, ir 
drambliukas klusniai pasukdavo prie jo. 

Kelis kartus vaikėzai vos nesusimušė. Ir vis dėlto, kadangi 
Čhota klausė tik Džahano, kad būtų lengviau, buvo sutarta, jog 
berniukas lydės jį į Goa uostą. Ten dramblys bus pakrautas į laivą, 
plaukiantį į Stambulą, o Džahanas grįš į Agrą. 

Tos dienos, kai jie turėjo išvykti, rytą vyriausioji Džahano se- 
suo pasivedė jį į šalį. Lėtai įkvėpė ir ilgai neiškvėpė, lyg dar ne- 
būtų pasiruošusi nei iškvėpti oro, nei atsižadėti brolio. 

- Tu išvyksti, - tarė, lyg tai reikėtų paskelbti. 

- Aš padėsiu Čhotai ir grįšiu su dėde, - tarė Džahanas, dėda- 
mas į maišelį jos iškeptą duoną. - Tik kelioms dienoms. 

- Kelias gali būti ilgas ar trumpas, kas žino. Šį rytą klausiau 
savęs, ką tau patartų motina, jei būtų gyva. Meldžiausi, kad Die- 
vas mane paprotintų ir galėčiau persakyti tau, bet veltui. 

Džahanas nepakėlė galvos. Jis irgi norėjo žinoti, ką jam būtų 
patarusi velionė motina. Pažvelgęs į lauką, pamatė išpuoštą 
dramblį. Valstiečiai išpaišė jam straublį spalvotais raštais, o gū- 

- Ji būtų pasakiusi: „Būk geras gyvūnams ir silpnesniems už 
tave.“ 


Sesers akys, aptemusios ir liūdnos, nušvito. 

— Tikrai. Kad ir ką darytum, būtų pasakiusi ji, nieko ne- 
skriausk ir nesileisk skriaudžiamas pats. Nedaužyk širdžių ir sau- 
gok savąją. 


A 


Pilku kaip alavas dangumi virš Goa uosto plaukė debesys, nešami 
palankaus vėjo, kurio laivas laukė daug dienų. Inkarai ir burės buvo 
pakelti, į vandenį įmestos senos sudraskytos kelnės nelaimėms nu- 
vyti. Gurabas buvo pasipuošęs siuvinėtu rudens lapų spalvos švar- 
keliu ir šalia apiplyšusio Džahano atrodė kaip maharadža. 

— Verčiau dink, - perbedęs akimis varžovą, tarė Gurabas. - 
Tu nebereikalingas. 

— Niekur neisiu, kol laivas neišplauks. 

— Įkyruolis, - pareiškė Gurabas. 

Džahanas jį pastūmė. Gurabas pargriuvo ir išsitepė švarkelį. 

— Aš tave užmušiu, - sušnypštė atsistojęs. 

Džahanas lengvai išvengė smūgių, nes puikiai mokėjo sau- 
gotis — dėdės, kuris su malonumu stebėjo muštynes iš šalies, 
mokykla. Gurabas buvo aukštesnis ir vyresnis, rodos, jam vieni 
niekai įveikti Džahaną, bet kur tau. Vaikėzo akyse jis išvydo be- 
protybę, trapų žiaurumą. Gurabui Čhota buvo vienas iš daugy- 
bės dramblių, Džahanui - vienintelis draugas, pieno brolis. 

— Kad tave kur velniai, - pasakė Gurabas, bet muštis nustojo. 

Džahanas drebėdamas priėjo prie Čhotos. Atsistojo šalia, ir 
liūdesys, užplūdęs širdį, pasidarė nepakeliamas. 

— Lik sveikas, broli, - tarė. 

Dramblys, jau surakintas grandinėmis, pamojavo straubliu. 

- Tavęs laukia puikus gyvenimas. Tave maloniai priims sulto- 
nas, o sultonienė dievins, pamatysi. 

Sulig tais žodžiais jis nužingsniavo šalin, braukdamas ašaras, 
bet toli nenuėjo. Netikėtai užlindo už sienos pašnipinėti. Netru- 
kus grįžo Gurabas, išsivalęs švarkelį. 

- Na, dički, dabar tu mano valioje. Jei neklausysi, numarinsiu 
badu, - įsitikinęs, kad atsikratė varžovo, pasityčiojo jis. 

Įkelti dramblį į laivą buvo ne taip paprasta. Čhota nė nedirs- 
telėjo į narvą. Atėjus laikui, Gurabas įsakė drambliui eiti, bet šis 
nekreipė dėmesio. Varovas trenkė drambliui lazda. Čhota nė ne- 
krustelėjo. Gurabas vėl jam trenkė. Džahanui aptemo protas. Jei 
jis patikės pieno brolį šitam išsigimėliui, dramblys vargu ar pa- 
sieks Osmanų imperiją gyvas. 

Chalasi jau baigė krauti krovinius. Čhota ir jo narvas prie- 
plaukoje liko beveik paskutiniai. Gurabui pašaukus, atėjo keturi 
vyrai ir aprišo Čhotą virvėmis. Drambliui tai nepatiko, jis trimi- 
tavo ir niurnėjo. Dar neturėjo metų, bet buvo stiprus. Vietoj ketu- 
rių netrukus jį stūmė ir traukė dešimt vyrų. Kai tik dramblys buvo 
įstumtas į narvą, geležinės durys buvo užtrenktos ir užsklęstos. 
Čhota lėtai apsigręžė, jo žvilgsnis buvo pilnas skausmo: tik dabar 
suprato, kad atsidūrė spąstuose. Narvas buvo pakeltas skrysčiais. 
tas pievas, kur plumpino laisvi ir nerūpestingi drambliai. 

Tą akimirką Džahano akys užkliuvo už dėžės su keliomis at- 
šokusiomis lentomis, ir pro skylę jis pamatė viduje į audinius įvy- 
niotus ryšulius. Šią dėžę jūrininkai į laivą neš paskutinę. Jis dirs- 
telėjo į dramblį; jis dirstelėjo į dėžę. Įsitikinęs, kad niekas nežiūri, 
vęs, kaip jo visur ieško dėdė. Laukė nejudėdamas kaip akmuo. 
Praslinko ištisa amžinybė, kol jis pajuto krestelėjimą, trinktelė- 


* Dokininkas, nešikas arba jūrininkas (urdu). 

jimą, nuo kurio subraškėjo kaulai. Nešikai jį nešė anaiptol ne taip 
atsargiai, kaip jis tikėjosi. Dėžė dunkstelėjo, nešikai pastūmė ją į 
šoną, Džahanas žiebė galva į lentas. Jis laive. 

Karakas, kuriame jis atsidūrė, vadinosi „Šviesioji saulė“. Jis 
turėjo keturis stiebus ir didelius antstatus priekyje ir gale. Ant pa- 
grindinio stiebo su stebėjimo aikštele, kur visada sėdėdavo įde- 
gęs jūrininkas, buvo papildomų burių, pakeliamų ar nuleidžiamų 
pagal vėjo užgaidą. Įgulą sudarė septyniasdešimt aštuoni žmo- 
nės. Be to, laivu plaukė keletas misionierių, maldininkų, pasiun- 
tinių, pirklių ir šiaip bastūnų. 

Džahanas stengėsi dieną nesirodyti. Kai tik užgeso sau- 
lės spinduliai, besiskverbiantys pro lentas, jis išlindo iš dėžės ir 
ėmė ieškoti dramblio. Rado greitai kitame triumo gale, ten buvo 
siaubingai tamsu ir drėgna. Varovo nebuvo nė kvapo. Pamatęs 
berniuką, Čhota džiaugsmingai sutrimitavo. Džahanas atsisėdo 
greta ir pažadėjo drambliui pasirūpinti, kad šis atvyktų į Stam- 
bulą sveikas ir gyvas, ir tik tada grįžti pas seseris. 

Kitą rytą Džahanas tuščiu it išdžiūvęs šulinys pilvu išlipo ant 
denio. Iš jūrininko, kuris nenutuokė, kas jis toks, ir nelabai suko 
dėl to galvą, gavo šiek tiek vandens ir duonos. Eidamas atgal ap- 
lankė Čhotą. Šis vėl buvo vienas. Matyt, Gurabas neketino leisti 
laiko triume. Įsidrąsinęs Džahanas pradėjo Čhotą lankyti daž- 
niau - ir buvo nutvertas. 

— Tu! - suriko pažįstamas balsas. 

Džahanas atsisuko ir išvydo prie įėjimo Gurabą iš nuostabos 
iki kaktos vidurio pakeltais antakiais. 

— Po perkūnais! Kodėl tu čia? 

— O kodėl tu ne čia? Kaskart, kai ateinu, Čhota vienas. 

- Eik velniop! Koks tau skirtumas? Šitas padaras priklauso 
sultonui, o ne tau. 

Jie plūdo vienas kitą, bet peštis nė vienas nenorėjo. Išgirdę 
riksmus, atbėgo jūrininkai ir nuvedė juos pas kapitoną - į opijų 
įjunkusį juodbruvą vyrą aukštakulniais odiniais batais, kurie gar- 
siai kaukšėdavo jam einant. 

- Vienas dramblys, du varovai, - tarė kapitonas. - Vienas aiš- 
kiai nereikalingas. 

- Aš buvau paskirtas šiam darbui, - pareiškė Gurabas. - Jis 
dar snarglius. 

-— Aš prižiūriu gyvulį. Jis juo nesirūpina! - užsipuolė jį Dža- 
hanas. 

- Tylos! - suriko kapitonas. - Aš spręsiu, katrą palikti. 

Bet taip ir nenusprendė. Gurabas su Džahanu, laukdami, kol 
bus nulemtas jų likimas ir vengdami vienas kito, diena iš dienos 
paeiliui rūpinosi drambliu. Jūrininkai su jais elgėsi gražiai, sū- 
dytą mėsą, džiūvėsius ir pupas valgė drauge. Tačiau Čhotai paša- 
ras nepatiko, drėgnas triumas irgi, ir jis kasdien lyso. 

Jūrininkai buvo prietaringi. Kai kurių žodžių jie niekada 
neištardavo, manydami, kad šie užtraukia nelaimę. Kaip antai 
„Skęsti, „uolos“ ar „sudužimas . Negalima sakyti „audra, net jei 
ji siaučia aplinkui. Išgirdęs undinių dainas, mesk per kairį petį 
žiupsnį druskos, nes tai velnio šauksmas. Įgula dažnai kartodavo 
užkeikimus, niekada nešvilpdavo naktį, o išgirdę ką nors nema- 
lonaus, jūrininkai nusispjaudavo ir ištrindavo skreplį koja. Blo- 
gais ženklais jie laikė apverstus dugnu į viršų kibirus, susiraizgiu- 
sias virves, sulinkusias vinis ir nėščias moteris laive. 

Džahanas nustebo sužinojęs, kad jiems patinka žiurkės. Ka- 
dangi jos palieka laivą prieš sudužimą, kol graužikų laive yra, 
jūreiviai įsitikinę, kad viskas gerai. Tačiau ant stiebo nutūpusią 
varną visi keikdavo ir vydavo šalin. Vienas jūrininkas paaiškino 
berniukui, kad prieš kelionę nuėjęs pas burtininką ir nusipirkęs 

tris palankius vėjus. Mielai būtų nusipirkęs daugiau, pridūrė, bet 
už sidabrinį tik tiek išėjo. 

Ir vis dėlto vieną popietę žiurkės dingo. Giedras ir žydras 
dangus pajuodo. Netrukus ištiko bėda, kurią laive įvardyti drau- 
džiama. Lijo kaip iš kibiro, per veidą sruvo vanduo, o bangos, 
kas akimirką vis aukštesnės, ėmė lieti denį. Audrinių burių iš- 
kelti nebuvo įmanoma. Nulaužtas vairas buvo nuplautas. Ga- 
las, pamanė Džahanas. Jis nenutuokė, kad galas laukia tik jo ir 
dramblio. 

Trečią audros dieną būrys jūrininkų nulipo laiptais į triumą. 
Džahanas dirstelėjo į jų niūrius veidus, ir jam kraujas sustingo 
gyslose. 

— Šito padaro metas atsikratyti, - iškošė vienas pro sukąstus 
dantis. 

- Apskritai nereikėjo jo imti, - įsiterpė jo bendras. - Baltas 
dramblys! Blogas ženklas. Jis mums atnešė nelaimę. 

— Manot, mes sukėlėm audrą? Kuoktelėjot? - pasakė Džaha- 
nas, bet jo žodžius nustelbė jūrininkų murmėjimas. Niekas jo ne- 
klausė. Jis bejėgiškai atsisuko į Gurabą. - Daryk ką nors. 

— Ką? - gūžtelėjo pečiais Gurabas. - Eik pasikalbėti su kapi- 
tonu. 

Džahanas nulėkė į viršų. Ant denio buvo tikras pragaras. Iš 
visų pusių juos įnirtingai talžė didžiulės bangos. Permirkęs ir ap- 
svaigęs, įsikirtęs į turėklus, kad vėjas nenupūstų į jūrą, Džahanas 
susirado kapitoną, įsakinėjantį jūrininkams. Jis griebė jį už alkū- 
nės, maldaudamas lipti žemyn ir nuraminti savo vyrus, kol jie 
nenugalabijo dramblio. 

- Jūrininkai išgąsdinti, - tarė kapitonas. - Jie nenori, kad bal- 
tas dramblys liktų laive. Ir aš jų nekaltinu. 

— Tai jūs įmesite mus į vandenį? 

Kapitonas išvertė akis, lyg tokia galimybė nebūtų jam atėjusi 
į galvą. 

- Tu gali likti, - tarė jis. - Dramblio atsikratysime. 

— Negaliu leisti Čhotai nuskęsti. 

— Drambliai moka plaukti. 

- Tokiu oru? - suriko apyverksnis Džahanas. Jam toptelėjo 
mintis, įžiebdama vilties kibirkštėlę. - O ką pasakys sultonas Siu- 
leimanas, sužinojęs, kas nutiko jo dovanai? 

- Jūros rūstybė baisesnė už sultono rūstybę. 

- Sakot, baltas dramblys laive - blogas ženklas. Bet jį už- 
mušti - dar blogesnis ženklas. 

Kramtydamas ūsus kapitonas atsakė: 

— Duosiu tau valtį. Netoli yra sala. Nieko jums nenutiks. 

Į vandenį buvo nuleista irklinė valtis. Gurabas su Džahanu 

— Šokit, - liepė kapitonas. 

— Aš nieko bendro su drambliu neturiu, - pasakė Gurabas. - 
Jis ne mano. 

— Ką gi... - kapitonas atsisuko į Džahaną. - O tu? 

Berniukui atrodė, kad jis nieko nesprendžia, tik pritaria kaž- 
kieno jau padarytam sprendimui. Netardamas nė žodžio, jis įlipo 
į valtį, paklaikęs iš baimės. 

— Panašu į istoriją apie pranašą Saliamoną, - tarė kapitonas, 
ir tą akimirką į denį sudužo dar viena banga. - Dvi moterys tvir- 
tino, kad kaip tik ji yra kūdikio motina. Apsimetėlė sutiko, kad 
kūdikis būtų perkirstas ir padalytas. Tikroji motina nesutiko. Da- 
bar žinome, kas tikrasis dramblio varovas, o kas - apsišaukėlis. 

Į denį buvo atvestas Čhota; pašėlęs iš baimės jis slidinėjo ant 
šlapių lentų. Po kelių nepavykusių bandymų įbrukti jį į valtį jūri- 
ninkai numojo ranka ir nustūmė dramblį į jūrą. Šis įkrito, kurti- 

namai klykdamas. Įtūžusi jūra pražiojo tamsius nasrus ir prarijo 
gyvulį, tarsi jis būtų tuščias kevalas. 


A 


Baigęs pasakoti Džahanas pamatė, kad sultonaitė Mihrimah žiūri 
į jį siaubo kupinomis akimis. 

- Kaip jūs išsigelbėjot? - paklausė ji. 

— Mus išplovė į salą, o paskui paėmė kitas laivas. Jis vadinosi 
„Begemotas“. 

Ji su palengvėjimu nusišypsojo. 

- Jūrininkai gražiai elgėsi su drambliu? 

- Ne, jūsų šviesybe, siaubingai. Pusiaukelėje daugelis sunkiai 
susirgo skorbutu. Kažkas pasakė, kad vaistas - drambliena. Jie 
vos neužmušė Čhotos. Mus išgelbėjo kapitonas Garetas. Jam tu- 
rime būti dėkingi už gyvybę. Visa kita jūs jau žinote. Mes atplau- 
kėme į Stambulą ir atsidūrėme čia. 

- Gaila, kad tavo istorija baigėsi, - atsiduso Mihrimah. - Jei 
būtum kalbėjęs dar tūkstantį dienų, būčiau klausiusi be perstojo. 
Man patiko galvoti apie tavo nuotykius. 

Džahanas baisiai nusiminė, suvokęs, koks kvailas buvo, kad 
taip greitai baigė pasakoti. Galėjo kalbėti daug ilgiau. O jei dabar 
sultonaitė išeis ir niekada nebegrįš? Jis persigando. Laužydamas 
galvą, kaip sugalvoti istorijos tęsinį, išgirdo švokštimą ir kosulį. 
Chesna Chatūn susirietė, veidas paraudonavo, ji trūksmingai 
gaudė orą. Astmos priepuolis. Sultonaitė su dramblio varovu, 
suėmę ją už parankių, nuvedė prie medžio ir pasodino. Mihri- 
mah vikriai ištraukė auklei iš už juostos maišelį, atrišo ir prikišo 
moteriškei prie nosies. Pasklido aštrus kvapas. Štai iš kur jis, pa- 
manė Džahanas. Kartais šiomis žolelėmis, kurias visur nešioda- 

vosi auklė, trenkdavo sultono duktė. Auklė giliai įkvėpė iš maiše- 
lio ir pamažu ėmė kvėpuoti lygiai. 

- Eime, dada, - tarė Mihrimah. - Tau reikia pailsėti. 

- Taip, jūsų šviesybe, - atsiliepė auklė, pasitaisė skraistę ir at- 
sistojo. 

Mihrimah atsisuko į dramblį ir švelniai pasakė: 

- Iki pasimatymo, Čhota. Kiek tu, vargšeli, iškentei. Kitą kartą 
atnešiu tau didžiausių rūmų skanėstų. Džiaugiuosi, kad nepalikai 
dramblio vieno, hiacintų berniuk, - pridūrė, šnairai dirstelėjusi į 
Džahaną. - Tu geraširdis. 

- Jūsų didenybe... - prabilo Džahanas, bet nutilo. 

Nes ji padarė tai, ko jis nė įsivaizduoti negalėjo, nieku gyvu. 
Jinai jį palietė. Lengvai perbraukė ranka per skruostą, tarsi ieš- 
kodama vienintelės duobutės, kurią dabar slėpė sumišimo nuo- 
raudis. 

- Tu geraširdis, dramblio varove. Norėčiau daugiau popiečių 
praleisti su tavim. 

Apsvaigintas ir priblokštas jos palankumo Džahanas su- 
stingo. Jam užgniaužė kvapą, dėkingumo žodžiai įstrigo gerklėje. 
Nebuvo kada džiūgauti ar kurti naujų istorijų. Jis tegalėjo lydėti 
ją akimis ir spėlioti, ar ji dar grįš. 

— EI, VAROVĖE, KUR tave velnias nešioja? 

Džahanas išėjo pažiūrėti, kas rėkauja prie jo daržinės, ir iš- 
vydo įsisprendusį baltųjų eunuchų vyresnįjį. 

— Kur buvai? 

— Valiau... 

- Eik ruoštis. Dramblio reikia didžiajam muftijui. 

— K... kam? 

Gvazdikas Kamyl Aga žengė žingsnį į priekį ir skėlė Džaha- 
nui antausį. 

— Kaip drįsti klausinėti? Daryk, kas liepta. 

Padedamas kitų žvėrių prižiūrėtojų Džahanas pritvirtino 
drambliui ant nugaros haudą'. Kai Čhota buvo paruoštas, eunu- 
chas perbedė juodu niekinamu žvilgsniu: 

- Keliauk. Kelią tau parodys Sangramas. Teisiamas eretikas! 

- Taip, efendi, - atsiliepė Džahanas, nieko nesuprasdamas. 

Buvo triukšmingas penktadienio rytas. Dulksnojo. Dramblys 
plumpino kreivomis gatvelėmis su Džahanu ir Sangramu haudoje. 
Baltųjų eunuchų vyresnysis nieko nepasakė, bet Džahanas iš indo 
sužinojo, kas vyksta. Jų darbas - pasiimti didįjį muftijų ir nuga- 
benti į aikštę, kurioje šis apklaus sufijų - asketą mistiką, garsėjantį 
bedieviškomis pažiūromis. Pasiūlydamas savo dramblį aukščiau- 
siam musulmonų dvasininkui sultonas parodė remiąs ulamas“, 


* Dramblio balnas su baldakimu ir turėklais. 
** Musulmonų mokslininkas, teisės ir teologijos žinovas (aut. past.). 

bet pats nepriėmė didžiojo muftijaus kvietimo dalyvauti teisme - 
ženklas, kad jis vengia teologinių ginčų. 

Eidamas pro senas kapines su vaizdu į Aukso Rago įlanką 
dramblys staiga sustojo. Džahanas jį paragino lazda, bet gyvulys 
stovėjo kaip įbestas. 

- Girdėjau apie dramblius keistų dalykų, - tarė Sangramas. — 
Kalbama, kad jie pasirenka vietą, kur norėtų padvėsti. Atrodo, šis 
jau rado. 

- Ką tu kalbi? Čhota dar jaunas, - pasipiktino Džahanas, su- 
trikdytas šių žodžių. 

Sangramas gūžtelėjo pečiais. Laimė, Čhota jau pėdino toliau, 
ir nemalonus pokalbis nutrūko taip staiga, kaip buvo prasidėjęs. 

Prieš vidurdienį jie atvyko prie didžiojo muftijaus namo, 
rūmų su karvelide iš raižyto kalkakmenio, pavėsinės su balda- 
kimu ir erkeriais su vaizdu į Bosforo sąsiaurį. Džahanas susido- 
mėjęs apžiūrinėjo rūmus. Jis pastebėjo, kad kai kurie langai su 
vitražais, deja, dauguma nukreipti į šiaurę ir besikeičiančios švie- 
sos neatspindi. Jam toptelėjo, kad galėtų nupiešti rūmus tokius, 
kokius įsivaizduoja, jei iš kur nors nušvilptų popieriaus. 

Pagaliau pasirodė didysis muftijus. Džahanas žemai jam nu- 
silenkė, stebimas teologo žmonų ir vaikų: šie, niekada nematę 
dramblio, žvilgčiojo į jį iš už užuolaidų ir durų. Padedamas tu- 
zino tarnų senis užlipo kopėčiomis drambliui ant nugaros ir 
įsitaisė haudoje. Džahanas kaip paprastai atsisėdo Čhotai ant 
sprando. Sangramui teks keliauti pėsčiam. 

— Kas nors kada nors yra nukritęs iš tokios aukštybės? - su- 
šuko didysis muftijus, kai dramblys pajudėjo. 

— Ne, čelebi, patikėkite, taip nė karto nenutiko. 


* Pagarbus kreipimasis į vyrą, maždaug reiškia „pone“. 

- Inšallah, tikiuosi, nebūsiu pirmas. 

Džahano nuostabai, senis neblogai atlaikė kelionę. Dramblys 
plumpino platesnėmis gatvėmis, jam per ankštų siaurų Džahanas 
vengė. Be to, varovui susidarė įspūdis, jog didysis muftijus nori, 
kad jį pamatytų kuo daugiau žmonių. Ne kasdien pasitaiko proga 
joti sultono Siuleimano drambliu. 

Jie atvyko į aikštę, kurioje jau laukė minia. Žmonės mojavo 
rankomis ir džiaugsmingai šūkavo, nors buvo sunku pasakyti, ką 
sveikina širdingiau - Čhotą ar didįjį muftijų. Visi, apimti jaudu- 
lio, tikėjosi nepaprasto reginio. Didysis muftijus, nukeltas nuo 
dramblio, pradėjo penktadienio maldą, jam pritarė ulamos ir 
šimtai miestiečių. Džahanas ir Sangramas šnibždėdamiesi laukė 
prie dramblio. Kartais jie vogčiomis žvilgtelėdavo į keturis au- 
galotus sargybinius. Už jų vienas meldėsi tai klaupdamasis, tai 
stodamasis, - aukštas lieknas švelnių veido bruožų vyras kelias 
dienas neskusta barzda. 

Sangramas pasakė, kad jo vardas Leili, bet visi jį vadina 
Medžnūn Šeichu. Jis jauniausias iš sufijų mokslininkų, jauniau- 
sias iš visų, penktadieniais sakančių pamokslus. Jo akys buvo 
blyškiai pilkos kaip rudens lietus, strazdanos - kaip dažų tiškalai, 
plaukai purūs ir šviesūs. Tai buvo stulbinamų priešybių žmogus: 
siekdamas pažinti vidinę pasaulio sandarą - smalsus kaip vaikas 
ir sykiu nesudrumsčiamai išmintingas kaip senis; beatodairiškai 
drąsus, bet drovus; smarkus, bet gaubiamas liūdesio. Jis buvo iš- 
kalbingas, marifos“ žinovas, pasiklausyti jo pamokslų suplauk- 
davo minios iš visos imperijos - ir šalininkai, ir priešininkai. 
Jo balsas, švelnus ir raminamas, jam itin susijaudinus tapdavo 
skambus ir stiprus. Jo mokymas stulbino, gąsdino ir trikdė ula- 


* Mistinis, intuicija pagrįstas mokymas (aut. past.). 

mas. Neapykanta buvo abipusė. Medžnūn Šeichas kasdien erzin- 
davo ar pajuokdavo religines viršūnes. „Tam, kas pasiekė aukš- 
tesnį žinojimą, - sakė jis, - nėra reikalo paisyti charam' ir chalal", 
nes svarbiausia tikėjimo esmė.“ Sufijams, kurių supratimas di- 
džiausias, negalioja ulamų įstatymai. Tie įstatymai sukurti ma- 
sėms, tiems, kurie nenori galvoti ir tikisi, kad vietoj jų galvos kiti. 

Medžnūn Šeichas kalbėjo apie meilę - Dievui ir artimui, visa- 
tai ir jos mažiausiai dalelei. Malda turi būti meilės prisipažinimas, 
o meilė turi būti be baimių ir lūkesčių, sakė jis. Nereikia bijoti 
verdančių katilų ir geisti skaisčiųjų hurijų, nes ir pragaras, ir dan- 
gus, ir kančia, ir džiaugsmas yra čia ir dabar. „Kiek dar laiko mes 
susigūžę trauksimės nuo Dievo, - klausė jis, - užuot jį pamilę?“ Jo 
sekėjai - marga amatininkų, valstiečių ir kareivių minia - klau- 
sydavosi jo pamokslų it pakerėti. Jo mintys traukė vargšus, o elg- 
sena - turtuolius. Žmonės kalbėjo, kad net moterys, net paikos 
sugulovės ir pagiežingi eunuchai, net žydai, krikščionys ir zoroas- 
trininkai, kurių šventosios knygos niekas nematė, labai jį gerbia. 

Penktadienio malda buvo sukalbėta, mokslininkai susėdo. 
Medžnūn Šeichas pasitrynė akis it mieguistas vaikas ir vieną po 
kito ėmė apžiūrinėti savo kvotėjus. 

- Ar Žinai, kuo esi kaltinamas? - paklausė didysis muftijus. 

- Jūs tai vadinate erezija, - atsakė sufijus. - Bet kaltinimas 
nepagrįstas. 

— Pažiūrėsime. Ar tu iš tiesų skelbei, kad esi Dievas ir kad 
kiekvienas yra Dievas? 

- Aš sakiau, kad Kūrėjas yra kiekviename kūrinyje. Tiek kal- 
vis, tiek paša“ kilę iš to paties gyvybinės galios šaltinio. 


* Draudžiama islamo teisės (aut. past.). 
** Leidžiama islamo teisės. 
*** Aukštas pareigūnas. 

— Kaip tai įmanoma? 

— Mes ne tik sukurti pagal jo paveikslą, bet ir turime dalelę 
dieviškos esmės. 

— Ar tu tikrai sakei, kad nebijai Dievo? 

— Kodėl turėčiau bijoti Mylimojo? Ar jūs bijote tų, kuriuos 
mylite? 

Minia suūžė. 

— Tylos! - suriko kažkas. 

— Vadinasi, pripažįsti, kad laikai save panašiu į Dievą. 

— Jūs manote, kad Dievas panašus į jus. Piktas, nepalenkia- 
mas ir kerštingas... O aš sakau: užuot priskyrę Dievui bjauriau- 
sius žmonių bruožus, ieškokite gražiausių Dievo savybių žmo- 
guje. 

Paprašė leidimo įsiterpti vienas mokslininkas, Ebusuūdas 
Efendi: 

— Ar tu bent supranti, kad ką tik suteršei savo lūpas burno- 
jimu prieš Dievą? 

- Tikrai? - Medžnūn Šeichas patylėjo, lyg svarstytų tokią ga- 
limybę. 

Ebusuūdo veidu nuslinko šešėlis. 

- Užuot atgailavęs, tu šaipaisi iš aukštojo teismo. Tavo protas 
akivaizdžiai iškrypęs. 

— Aš nesišaipiau. Be to, mudu ne tokie jau skirtingi. Argi to, 
ko nekenti manyje, nėra ir tavyje? 

— Aišku, ne! Negali būti skirtingesnių žmonių nei tu ir aš, - 
atsiliepė Ebusuūdas. - Ir tavo Dievas tikrai ne tas pats kaip mano. 

— O, bet ar tu dabar nepadarei širk' nuodėmės, kalbėdamas 
apie mano Dievą ir savo Dievą, lyg Dievas būtų ne vienas? 


* Daugiadievystė. 

Per minią nuraibuliavo šnibždesys. 

— Tada papasakok mums apie Dievą, - kostelėjęs įsiterpė di- 
dysis muftijus. 

Medžnūn Šeichas atsakė, kad Alachas - ne karalius, radža ar 
padišachas, sėdintis dangaus soste, iš aukštybių žiūrintis į žmo- 
nes ir užsirašantis kiekvieną nuodėmę, kad nubaustų už ją Pas- 
kutinio teismo dieną. 

- Dievas ne pirklys - kam jam skaičiuoti? Dievas ne raštinin- 
kas - kam jam užsirašinėti? 

Teisėjams šie žodžiai nepatiko, ir jie priekabiai jį apklausė. 
Atsakymai kaskart buvo panašūs. Galop jie išgirdo tokius kalti- 
namojo žodžius: 

- Jūs nubrėžėte liniją ir uždraudėte ją peržengti, bet man ta li- 
nija - tik kelio pradžia. Tai, ką jūs vadinate charam, man yra cha- 
lal. Jūs liepiate man užsičiaupti, bet kaip aš galiu tylėti, jei mano 
lūpomis kalba Dievas? 

Temo, dangus driekėsi virš kalvų it raudonas apsiaustas. To- 
lumoje spingsėjo praplaukiančios valties žiburys. Kliegė kirai, 
pešdamiesi dėl pašvinkusios mėsos gabalo. Pirmųjų valandų jau- 
dulys atslūgo, žmonės ėmė nuobodžiauti. Reikėjo baigti darbus, 
prikimšti pilvus, patenkinti žmonas. Minia pamažu tirpo. Liko 
tik eretiko šalininkai atsidavimu spindinčiais veidais. 

— Suteikiame tau paskutinę progą, - pasakė didysis mufti- 
jus. - Jei prisipažinsi, kad piktžodžiavai prieš Dievą, ir prisieksi 
nebeburnoti, tau gali būti atleista. Dabar klausiu paskutinį kartą: 
ar tu atgailauji? 

- Dėl ko? - atsiliepė Medžnūn Šeichas ir apsisprendęs atsi- 
tiesė. - Aš myliu Mylimąjį, o Mylimasis myli mane. Kam atgai- 
lauti dėl meilės? Yra daug dalykų, dėl kurių reikia gailėtis. Go- 
dumas. Žiaurumas. Apgaulė. Bet dėl meilės atgailauti negalima. 

Džahanas taip įdėmiai klausėsi, kad nepastebėjo, jog perne- 
lyg įtempė Čhotos pavadžius. Dramblys neramiai sutrimitavo, 
atkreipdamas visų dėmesį. 

- Šis padaras... - ištarė Medžnūn Šeichas, beveik susižavėjęs 
žiūrėdamas į Čhotą. - Ar jis nėra visatos grožio ir įvairovės liu- 
dytojas? Žiūrėkite, juk jis atspindi visą būtį, nors kai kas galbūt 
pasakytų, kad tėra gyvulys. Po mirties mūsų siela palieka vieną 
kūną ir persikelia į kitą. Todėl mirties nėra. Neverta laukti rojaus, 
neverta bijoti pragaro. Man nebūtina melstis penkis kartus per 
dieną ar visą ramadano mėnesį pasninkauti. Tiems, kurie aukštai 
iškilo, nerūpi taisyklės, nustatytos paprastiems žmonėms. 

Stojo nesmagi tyla. Ji truko ištisą amžinybę, kol didysis muf- 
tijus paskelbė: 

- Visi buvote liudytojai, kad kaltinamajam buvo suteikta 
proga pripažinti savo klaidas. Jis pats pasirinko pražūtį. Po trijų 
saulėlydžių bus nubaustas mirtimi, o visi jo šalininkai suimti. Tų, 
kurie atgailaus dėl savo nuodėmių, bus pasigailėta. Kitų laukia 
mokytojo likimas. 

Džahanas nudūrė akis: nebegalėjo žiūrėti. Krūptelėjęs išgirdo 
dar kartą minint dramblį. 

- Jei didysis muftijus leis, norėčiau pasidalyti viena mintimi, - 
pasakė Ebusuūdas Efendi. - Kaip žinote, Stambulo gyventojams 
patinka baltas mūsų sultono dramblys. Tegu atskalūnas miršta 
po šio gyvulio kojomis. Vaizdas bus nepamirštamas. 

Didysis muftijus suglumo: 

— Anksčiau taip nebūdavo daroma. 

- O garbieji ponai, šitaip baudžiama mirtimi Indijoje. Vagis, 
žudikus, prievartautojus sutrypia drambliai. Tai paveiki bausmė. 
Tegu dramblys jį sutrypia, atgrasydamas nuo panašių pažiūrų 
kitus. 

Didysis muftijus valandėlę mąstė. 

- Kodėl gi ne. 

Po šių žodžių visi sužiuro į Džahaną ir Čhotą. Dramblio varo- 
vas išsižiojo, bet iš baimės neteko žado. Širdis daužėsi, bet galop 
jam pavyko ištarti: 

- Maldauju jus, garbieji mokslo vyrai, Čhota kaip gyvas nėra 
šito daręs. Jis nemoka žudyti. 

- Argi tu ne iš Indijos? - įtariai paklausė Ebusuūdas Efendi. 

- Iš Indijos, efendi, - išblyško kaip drobė Džahanas. 

- Tada išmokyk, - nusprendė didysis muftijus. - Turi tris 
dienas. 


A 


Praėjus trims dienoms po teismo, Džahanas, drebėdamas kaip la- 
pas vėjyje, sėdėjo ant dramblio, vedžiodamas akimis nuo žioplių 
jūros prie aukštielninko žmogaus ant žemės čia pat. Medžnūn 
Šeicho rankos ir kojos buvo surištos, akys užrištos. Jis tyliai mel- 
dėsi, bet jo balsą užgožė minios šurmulys. 

- Eik, Čhota! - suriko Džahanas, bet neryžtingai. 

Dramblys nė nekrustelėjo. 

- Judinkis, gyvuly! 

Džahanas ragino dramblį lazda, paskui mediniu vėzdu, gra- 
sino ir plūdo, siūlė riešutų ir obuolių. Niekas nepadėjo. Galop 
Čhota pajudėjo, bet, užuot žengęs į priekį ant nuteistojo, pasi- 
traukė atgal ir laukė, neramiai krutindamas ausis. 

Pamatę, kad žiūrovai nuobodžiauja, teisėjai paskutinę aki- 
mirką pakeitė nuosprendį. Eretikas ir jo šalininkai bus nubausti 
įprastine mirtimi. 

Galų gale Medžnūn Šeichas ir devyni jo mokytiniai buvo pa- 

karti, o lavonai įmesti į Bosforą. Paskutinis mokytinis, išvengęs 
mirties, nes teismo dieną buvo išvykęs į kelionę, laukė įlankos 
kyšulyje. Jis žinojo, kad Bosforo bangos atplukdys lavonus. Vieną 
po kito jis išgriebė juos, numazgojo, pabučiavo ir palaidojo. Prie- 
šingai nei visų kitų Stambulo musulmonų kapai, šie buvo be ant- 
kapių. 


Š 


NUO TOS AKIMIRKOS, kai su Čhota atsidūrė žvėryne, Džaha- 
nas tikėjosi, kad sultonas Siuleimanas panorės pamatyti dramblį. 
Bet bėgo savaitės, mėnesiai, o valdovo nebuvo nė ženklo. Jis arba 
vadovaudavo kariuomenei mūšio lauke, arba keliaudavo į mūšio 
vietą. Retkarčiais pasirodęs rūmuose, tvarkydavo valstybės reika- 
lus arba atsidėdavo haremui. Džahanas tebelaukė sultono. Vietoj 
jo vieną popietę atėjo sultonienė. 

Greita kaip vėjas ir tyli kaip katė, tykanti balandžio, ji užklupo 
žvėryną netikėtai. Vieną akimirką sodas buvo tuščias, kitą jame 
iš dangaus iškrito sultonienė su palyda, droviai atsilikusia per 
septynis žingsnius. Ji segėjo skaisčiai raudoną sijoną, papuoštą 
šermuonėlių kailiais, galvos apdangalo kutai siekė ir išryškino 
smailų smakrą, o ant didžiojo piršto žėrėjo smaragdas, didesnis 
už paukščio kiaušinį. 

Už atlašios motinos, atokiau nuo svitos, ėjo sultonaitė Mihri- 
mah, plevėsuodama permatomomis skraistėmis, krintančiomis 
nuo galvos apdangalo. Rausvaskruostė, spindulinga, su plau- 
kuose šokinėjančiais saulės zuikučiais. Jos akys, žvilgios it akme- 
nukai upelio dugne, nušvito, sugavusios susižavėjusio Džahano 
žvilgsnį. Mihrimah nusišypsojo, parodydama švarplę tarp prie- 
kinių dantų, todėl šypsena buvo linksma ir šelmiška. 

Džahanas išsižiojo, paskui vėl susičiaupė, tarsi liežuvis trokštų 
ją užkalbinti be jo žinios. Kai jau buvo bežengiąs prie jos, eunu- 
chas trenkė jam per sprandą. 

- Klaupkis! Kaip tu drįsti! 

Persigandęs Džahanas nusilenkė taip žemai ir taip skubotai, 
kad net keliai dunkstelėjo į akmenis. Aplinkiniai sukikeno, ir 
berniukas paraudo iki ausų. 

Chiurem nekreipė dėmesio į šį vaizdelį ir prašvytavo pro šalį, 
brūkštelėjusi Džahanui sijonais per kaktą. 

— Kas prižiūri šį gyvūną? - paklausė ji. 

— Aš, šviesiausioji valdove, - atsiliepė Džahanas. 

— Kuojjis vardu? 

— Čhota, jūsų aukštybe. 

— Ką jis moka? 

Džahanui klausimas pasirodė toks keistas, kad jis atsakė ne 
iš karto. 

- Jis... jis taurus gyvulys. 

Jis norėjo, bet negalėjo jai pasakyti, kad drambliai ne tik di- 
deli, bet ir plačios širdies. Priešingai nei kiti gyvūnai, jie supranta, 
kas yra mirtis, jie tam tikrais ritualais švenčia jauniklio atėjimą į 
pasaulį ar gedi dėl netekties. Liūtai yra nuožmūs, tigrai didingi, 
beždžionės sumanios, povai įspūdingi - bet tik drambliai turi vi- 
sas šias savybes. 

Nieko nenutuokdama apie jo mintis, Chiurem įsakė: 

- Parodyk mums triukų! 

— Triukų? - pakartojo Džahanas. - Čhota triukų nemoka. 

Jis nematė jos veido išraiškos, nes negalėjo pakelti akių. Jis 
matė tik jos pėdas - ilgas, dailias, apautas šilkinėmis kurpaitė- 
mis, - kurios žengė kelis žingsnius. Ji sustojo prieš dramblį ir 
įsakė sugulovėms atnešti šakelę. Įsakymas buvo iškart įvykdytas. 
Džahanas nuogąstavo, kad ji šers Čhotai, bet ji tik mostelėjo ša- 
kele ir paklausė: 

— Dramblys gali ją sugauti? 

Berniukas nespėjo atsakyti: Chiurem metė drambliui šakelę, 

ši nubrėžė ore puslankį ir nukrito prie Čhotos užpakalinių kojų. 
Gyvulys mostelėjo straubliu it baidytų nematomą musę ir vėl sto- 
vėjo ramus. 

Sultonienė niekinamai prunkštelėjo. Tą akimirką Džahanas 
išvydo Čhotą jos akimis - didžiulį griozdą, kuris per daug ėda, 
per daug geria ir nieko nepasiūlo mainais. 

- Negi šitas gyvūnas nieko nemoka? - Chiurem veikiau teigė 
negu klausė. 

- Jūsų didenybe, tai kovinis dramblys. Kaip ir jo protėviai. Jis 
jaunas, bet jau įrodė savo narsą kovos lauke. 

Ji atsisuko į jį. Šitas vaikėzas aiškiai nieko neišmano apie 
rūmų papročius. 

— Sakai, karys? 

— Taip... jūsų didenybe, Čhota - karys, - dar tebekalbėdamas 
Džahanas pasijuto nesmagiai ir jau gailėjosi pamelavęs. 

Sultonienė įkvėpė: 

— Tau pasisekė. Netrukus kils karas! - Chiurem pasisuko į 
baltųjų eunuchų vyresnįjį. - Pasirūpink, kad dramblys kovotų 
kartu su mūsų drąsiais kareiviais. 

Ji nušvytravo toliau, tarnaitės ir sugulovės klusniai nurisnojo 
įkandin. Gvazdikas Kamyl Aga, perbedęs akimis dramblį ir jo va- 
rovą, nužingsniavo iš paskos. Tačiau iš Žvėryno išėjo ne visi. Du 

— Tu sugadinai nuotaiką mano garbingajai motinai, - tarė 
Mihrimah. - Niekas nedrįsta gadinti nuotaikos mano motinai. 

— Aš nenorėjau, - suvebleno apyverksnis Džahanas. 

— Sakyk, ko tu taip nusiminei? 

— Dramblys nemoka kariauti, jūsų aukštybe. 

- Vadinasi, tu pamelavai mano motinai? - paklausė ji, ne tiek 
priblokšta, kiek pralinksminta. - Pažiūrėk į mane, varove. 

Džahanas pakėlė akis ir tučtuojau susigėdęs nuleido. Tą aki- 
mirką jis išvydo jos akyse - plačiai įstatytose ovalo formos veide, 
paveldėtame iš motinos, - šelmiškas kibirkštėles. 

— Tu kvailesnis, negu maniau, - tarė ji. - Sakyk, tu kada nors 
dalyvavai mūšyje? 

Džahanas papurtė galvą. Medyje sukrankė varna - garsus šai- 
Žus perspėjimas. 

— Aširgi ne. Bet keliavau daugiau negu mano garbingoji mo- 
tina. Net daugiau negu mano kilnieji broliai! Mano maloningasis 
tėvas taip mane mylėjo, kad pasiimdavo į daugelį kraštų. Keliau- 
davome tik mudu. - Jos balse pasigirdo liūdesio gaidelė. - Bet jis 
manęs niekur nebesiveža. Sako, kad aš jau nebe vaikas. Mane rei- 
kia slėpti nuo svetimų žvilgsnių. Mano broliai laisvi kaip paukš- 
čiai. Kaip aš norėčiau būti berniukas. 

Suglumintas jos žodžių Džahanas pagarbiai tebelaikė nulei- 
dęs galvą. Tačiau jo nuolankumas, regis, suerzino Mihrimah. 

— Pažiūrėk į save ir pažiūrėk į mane! Tu berniukas, bet karas 
tave gąsdina. Aš mergaitė, bet nieko nepagailėčiau, kad galėčiau 
kautis kovos lauke greta tėvo. Gaila, kad negaliu neilgam pasi- 
keisti su tavimi vietomis. 


A 


Tą vakarą, sukaupęs drąsą, Džahanas nuėjo pas baltųjų eunuchų 
vyresnįjį ir paaiškino, kad Čhota dar jaunas ir kovoti nepasirengęs. 
Tratėjo be perstojo, kartodamas vis tą patį, ne todėl, kad manė, jog 
tas nesuprato, bet todėl, kad nuogąstavo, jog nutilęs pravirks. 

— Kokio pasirengimo jam reikia? - paklausė baltųjų eunuchų 
vyresnysis. - Juk jis - kovinis dramblys. Negi Indijos šachas mus 
apgavo? 

— Oi, ne, Čhota kovinis dramblys, bet jis neapmokytas. Yra 
dalykų, kurių jis bijo. 

— Ko? 

Berniukas gurktelėjo: 

- Tigrų. Pastebėjau, kad jis susigūžia kaskart, išgirdęs tigrą 
riaumojant. Nežinau, kodėl, bet... 

- Tada nesirūpink, - nusišaipė Gvazdikas Kamyl Aga. - Kara 
Bogdanijoje' tigrų nėra. 

- Kara Bogdanijoje? - pakartojo Džahanas. 

— Kaip tik ten žygiuos mūsų kariuomenė. Dabar dink man iš 
akių ir daugiau nedrįsk trukdyti dėl tokių nesąmonių! 


A 


Džahanui į pagalbą atėjo Olevas, liūtų tramdytojas. Jis paaiškino 
Džahanui, kad įsakymas turi būti įvykdytas. Per tą laiką, kiek 
liko, jiems teks apmokyti dramblį. 

Jis bijo tigrų, vadinasi, reikės padėti jam įveikti baimę. Ole- 
vas nežinia iš kur ištraukė tigro kailį, paskui paprašė Sangramo 
atvesti avį. Kvailą gyvulėlį tuščiomis rudomis akimis. Dienomis 
ji ganydavosi, o naktimis būdavo uždaroma į tvartą. Vienam jau- 
nam virėjo parankiniui Olevas padavė statinaitę ir paprašė pripil- 
dyti kraujo, kai bus kertamos vištos. 

Kitą rytą, kai Čhota buvo kieme, Olevas paprašė to paties vai- 
kinuko užsimesti tigro kailį: apvyniojo juo bernioko pečius ir su- 
rišo po kaklu. Paskui Olevas paliepė jam keturpėsčia šliaužioti po 
kiemą aplink dramblį, urgzti ir niurnėti. 


* Maždaug dabartinė Moldova (Moldova, Rytų Rumunija ir Pietvakarių Ukraina). 

— Parversk kibirą! 

Berniukas padarė, kaip lieptas; dramblys akies krašteliu ste- 
bėjo keistąjį padarą. Tą dieną jis negavo nei pašaro, nei vandens. 
Drambliui buvo išgaląstos iltys, be to, jis buvo laikomas prirakin- 
tas. Kitą dieną Olevas prikimšo tigro kailį bulvių ir pastatė ne- 
toli Čhotos narvo. Dramblys vėl negavo nei ėsti, nei skanėstų, tik 
truputį vandens. Pasivaikščioti jo irgi niekas neleido. Prislėgtas 
ir suirzęs, dramblys nuolat dirsčiojo į tigro kailį, matyt, dėl visų 
savo bėdų kaltindamas jį. 

Trečią dieną Olevas atvedė avį ir apvyniojo ją tigro kailiu. Varg- 
šas gyvulėlis bandė jį nusipurtyti, bet Olevas iš vidaus buvo ištepęs 
kailį lipniais pušų sakais. Taip aptaisytą avį jis nutempė į Čhotos 
daržinę. Po valandos į vidų buvo įleistas dramblys, paklaikęs iš al- 
kio ir troškulio, savo ruožtu avis pašėlo iš baimės. Olevas ištraukė 
pilną statinaitę ir apipylė avį krauju: tigro kailis ir vilna nusidažė 
raudonai. Kraujo kvapas buvo aštrus ir šleikštus. Olevas uždengė 
aviai galvą audeklu. Nieko nebematydamas gyvulėlis padūko. 
Jos baime užsikrėtė ir Čhota. Dramblys pradėjo mindžikuoti, o 
apsvaigusi avis puldinėjo į kairę ir į dešinę, kol galop atsitrenkė 
į dramblį. Čhota užsimojo straubliu ir trenkė aviai su siaubinga 
jėga. Gyvulėlis parvirto, paskui atsistojo siaubingai bliaudamas. 
Džahanui tas bliovimas skambės ausyse daug savaičių. 

Varovas drebėdamas uždarė daržinės duris ir laukė, prikišęs 
ausį prie durų ir suspaudęs rankeną taip stipriai, kad suskaudo 
pirštus. Girdėjo be perstojo bliaunant avį - kraujas stingo gys- 
lose nuo jos aimanų, sklindančių tarsi iš pragaro gelmių. Pamažu 
viskas nutilo. Džahanas su Olevu atsargiai pravėrė duris. Dvokė 
krauju, šlapimu ir mėšlu. Sutrypta avis buvo nebegyva. 


.-vo- 


kvapaus kedrų pliauskų laužo. Jie pusbalsiu kalbėjosi, ore drai- 

kėsi kaljanų dūmai. Dvyniai kinai, apsvaigę nuo hašišo, kikeno iš 
jiems vieniems matomų dalykų. 

Žemai virš Stambulo kybojo didžiulis mėnuo. Pro nesuskai- 
čiuojamas dangaus rėčio skyles ant miegančio miesto varvėjo 
žvaigždžių šviesa. Džahano sieloje vietoj džiaugsmo viešpatavo 
nuovargis. Ką jis veikia šiame sode tarp Žvėrių, toli nuo savųjų? 
Seserys turbūt jau ištekėjo, gal ir vaikų susilaukė. Nuo minties 
apie jas, sėdinčias prie židinio, tokio tolimo, kad negali jo sušil- 
dyti, Džahaną apėmė neviltis. Jis norėtų grįžti namo, tačiau turės 
eiti į karą. 


Š 


PENKTADIENIO POPIETĘ, po maldos, sultonas įsakė mušti 
karo būgną, didžiulį apskritą bronzinį instrumentą. Prieš kiek- 
vieną žygį į jį buvo trenkiama septynis kartus. Garsas, nuo ku- 
rio per nugarą perbėgdavo šiurpas, nusirito per marmurinės sa- 
les, rožynus, žvėrių narvus, sudrebino tiek turtuolių, tiek vargšų 
kvartalus. 

Džahanui prieš akis visas miestas ruošėsi karui. Kiekvienos 
motinos sūnus buvo kareivis. Iš kareivinių išniro janyčarai. 
Balnojo žirgus pašos. Ginklavosi visi, nesvarbu, kas kuo ver- 
tėsi - amatininkai ir krautuvininkai, sodininkai, kepėjai, virėjai, 
siuvėjai, kalviai, kailininkai, batsiuviai, puodžiai, audėjai, takela- 
žininkai, odminiai, žvakininkai, stikliai, lentpjoviai, mūrininkai, 
varkaliai, dailidės, skardininkai, virvininkai, žiurkininkai, laivų 
plyšių kamšytojai, lankininkai, irkluotojai, žuvų ir paukštienos 
pardavėjai, net pranašautojai. Subruzdo visi amatininkų susivie- 
nijimai, net kekšės neliko nuošaly. 

Visi laukė, kol vyriausiasis rūmų astrologas paskelbs palankią 
dieną karui pradėti. Viskam savas laikas - šventėms, vestuvėms, 
apipjaustymams, karams. Galop astrologas, daugelį naktų stebė- 
jęs Žvaigždes, apskaičiavo datą. Po dvidešimties saulėlydžių ka- 
riuomenė išžygiuos. 

Kad galėtum pradėti karą, turi rasti priešą, nebent priešas 
tave rastų pirmas. Kariuomenei nuo Aukso Rago įlankos reikėjo 
nužygiuoti iki Pruto upės. Drambliui ir jo varovui buvo įsakyta 
žygiuoti priekyje. Džahanas labai sunerimo. Jis nenorėjo atsidurti 

taip arti delibašlar - pamišėlių. Šie, apsigerbę kailiais, nuo galvos 
iki kojų išsitatuiravę, su auskarais, skustagalviai, buvo nenuspė- 
jami, šiurkštūs ir žiaurūs. Tarp jų netrūko baisių nusikaltėlių. 
Pūsdami trimitus ir ragus, mušdami įvairiausių dydžių būgnus 
ir rėkdami taip, kad numirėliai būtų prisikėlę, jie keldavo siau- 
bingą triukšmą, nuo kurio priešams kraujas stingtų gyslose - o 
dramblys padūktų. 

Džahanas svarstė, kaip tinkamiausiai išreikšti savo nerimą, 
bet paaiškėjo, kad veltui laužė galvą. Tą rytą, kai kariuomenė 
išžygiavo į Kara Bogdaniją, beprotiškas triukšmas taip įsiutino 
Čhotą, kad jis vos nesutrypė kareivio. Dar nesutemus, juodu 
buvo perkelti arčiau galo, prie kavalerijos. Tačiau šį kartą persi- 
gando arkliai. Galop jie vėl buvo perkelti, šį kartą prie pėstininkų. 

Paskui žygis vyko sklandžiai. Čhota guviai risnojo, mėgau- 
damasis grynu oru ir galimybe judėti, kurios jam daug mėnesių 
trūko rūmų soduose. Nuo jo sprando Džahanas žvelgė žemyn, 
apstulbintas žmonių jūros, kuriai nebuvo pabaigos. Jis matė kup- 
ranugarius, nešinus provizija, ir jaučius, traukiančius patrankas 
ir katapultas, alebardininkus ilgais, iš po kepurių besidraikan- 
čiais plaukais, progiesmiu besimeldžiančius dervišus, janyčarų 
agą , išdidžiai jojantį ant žirgo, ir sultoną - ant arabų ristūno, iš 
abiejų pusių supamą sargybos: jam iš kairės pusės jojo lankinin- 
kai kairiarankiai, o iš dešinės - lankininkai dešiniarankiai, prie- 
šais — vėliavininkas su vėliava, papuošta septyniomis juodomis 
arklių uodegomis. 

Vėliavos ir bunčiukai, ietys, kardai, kirviai, dagtiniai šautu- 
vai, skydai, lankai ir strėlės kilo virš tūkstančių paprastų mirtin- 
gųjų, Žygiuojančių į priekį. Džahanas kaip gyvas nebuvo matęs 


* Janyčarų vado titulas. 

tiek daug Žmonių vienoje vietoje. Kariuomenė buvo ne tiek orda, 
kiek milžiniška daugiagalvė pabaisa. Nuo žingsnių dundesio ir 
kanopų kaukšėjimo šiaušėsi plaukai ir buko protas. Kareiviai žy- 
giavo įkalniui prieš vėją, perrėždami kraštovaizdį it peilis kūną. 

Kartkartėmis Džahanas nušokdavo nuo dramblio pamankš- 
tinti kojų. Taip jis susipažino su linksmuoliu pėstininku, užsime- 
tusiu ant nugaros odinį vandenmaišį. 

— Kiekvienas užmuštas priešas - žingsnis arčiau rojaus, - pa- 
sakė kareivis. - Už kiekvieną niekšo netikėlio galvą bus atlyginta 
rūmais aname pasaulyje. 

Nelabai ką nutuokdamas apie rojų ir kam ten reikia rūmų, 
Džahanas nutylėjo. Pėstininkas buvo kovęsis Mohačo mūšyje. 
Ten žuvo minios netikėlių - krito ant žemės kaip pašauti paukš- 
čiai. Žemė buvo nusėta lavonais su kardais sustingusiose rankose. 

— Visą laiką lijo... bet aš mačiau auksinę šviesą, - sušnibždėjo 
pėstininkas. 

- Kur? - nesuprato Džahanas. 

— Prisiekiu. Labai ryškią. Ji nutvieskė lauką. Alachas buvo 
mūsų pusėje. 

Jo pasakojimą nutraukė baisus klyksmas. Kareiviai lakstė į vi- 
sas puses, vadai rėkavo įsakymus, per gretas nuraibuliavo mur- 
išvarvėjusi akis, atsukta į dangų. Žemė prasivėrė ir prarijo būrį 
raitelių. Šie suvirto į duobę, prismaigstytą smailių kuolų, - gerai 
užmaskuotus priešo spąstus. Visi žuvo iškart. Tik vienas juodas 
žirgas kruvinu kaklu dar kvėpavo, ko! kažkoks lankininkas jį nu- 
šovė, kad nebesikankintų. 

Kilo ginčas, ar ištraukti numirėlius ir palaidoti, ar palikti 
duobėje. Šviesa horizonte jau blėso. Trūko laiko, todėl visi buvo 
užkasti viename kape - ir arkliai, ir žmonės. Kaip neteisinga, 

mąstė Džahanas, kad tik žmonės už kankinystę gauna dangų, o 
gyvuliams, žuvusiems kartu su jais ir dėl jų, rojaus vartai užkelti. 
Jis nežinojo, kaip atsikratyti šios minties, o pasidalyti ja su niekuo 
negalėjo. 

Kelias dienas kareiviai plumpino per pilkšvus slėnius ir rai- 
žytus kalnus. Saulei nusileidus jie apsistodavo nakties poilsio. Po 
šešių aušrų ir penkių sutemų kariuomenė pasiekė Pruto upę. Virš 
vandens driekėsi rūko uždanga. Niekur nei valčių, nei tilto, ku- 
riais būtų galima persikelti į kitą krantą. Kareiviams buvo įsakyta 
įsirengti stovyklą ir gerai pailsėti, kol vadai ieškos išeities. 

Puolęs prie dumblėto upės vingio, Čhota trimituodamas ėmė 
voliotis šliuksinčiame purve. Jis taip mėgavosi, kad visas pulkas 
įsistebeilijo į jį. 

— Ką jis daro? - paklausė pažįstamas pėstininkas. 

— Tepasi purvu. 

- O kam? 

- Drambliai negali prakaituoti kaip mes, - atsakė Džahanas. - 
Vanduo vėsina, o purvas saugo nuo saulės. Man taip aiškino Ta- 
rasas. 

— O kas tas Tarasas? 
atsakė Džahanas. - Jis viską žino apie gyvūnus. 

Pėstininkas įsmeigė į jį įtarias akis. 

— Vadinasi, apie dramblių įpročius tau papasakojo Tarasas. 
Kodėl tu pats to nežinojai apie savo gyvulį? 

Džahanas nusuko žvilgsnį, staiga pasijutęs nesmagiai. Jis pra- 
sitarė. Kaskart, kai tik kam nors atverdavo širdį, tučtuojau tek- 
davo apgailestauti. 

Netrukus paaiškėjo, kad Čhota vienintelis džiaugiasi poilsiu. 
Begalinis laukimas prie upės erzino janyčarus, trokštančius per- 

galės ir grobio. Vėjas, čaižęs veidą žygyje, nuščiuvo, bet atsirado 
spiečiai uodų. Jie gylė taip nuožmiai, lyg būtų apmokyti priešo. 
Kareiviai buvo įsitempę, arkliai neramūs. Pašaro ir maisto ieško- 
tojams teko plėšti tuos pačius kaimus, ir sriuba kasdien buvo vis 
prėskesnė. 

Tuo tarpu darbininkai pradėjo statyti tiltą. Rodos, jiems se- 
kėsi puikiai, bet staiga, šaitano pastumtas, nuvirto iš pradžių 
vienas ramstis, o paskui ir kiti. Savaitės pabaigoje buvo padėti 
antro tilto, masyvesnio ir tvirtesnio už pirmąjį, pamatai, tačiau 
jis sugriuvo dar greičiau. Šeši kareiviai buvo sužeisti, vienas žuvo. 
Trečias tiltas buvo tik bejėgiškas bandymas. Dirva buvo pelkėta, 
upės srovė pernelyg smarki. Kareivius, nusiminusius ir pavargu- 
sius - kaulas nepanoko kaulo, - it pelkė po kojomis įsiurbė abe- 
jingumas. Džahanui nereikėjo net klausti pėstininko nuomonės 
apie šią kliūtį: žinojo, kad šis atsakytų, jog visagalis Alachas, at- 
vedęs juos į šį atšiaurų kraštą, staiga nuo jų nusigręžė. Jei ir to- 
liau taip bus, osmanų kariuomenę nugalės nekantrybė, dar karui 
neprasidėjus. 


Mokytojas 


Š 


JIE LAUKĖ PRIE Pruto upės. Osmanų kariuomenę nuo priešo 
skyrė sraunus ir gilus vanduo. Janyčarai, ištroškę pergalės, veržėsi 
į kitą krantą. 

Vieną rytą Džahanas išvydo kiek kojos neša lekiantį į jo pusę 
zemberekdžibasį ir taip susidomėjo, kas vyksta, kad nespėjo pa- 
sitraukti iš kelio. 

- Kaip laikosi dramblys, varove? - paklausė zemberekdžiba- 
sis, skubiai atsitiesęs po susidūrimo. 

— Puikiai, efendi, pasiruošęs kovai. 

- Jau greit, inšallah. Bet pirmiau reikia persikelti per šitą pra- 
keiktą upę. 

Ir sulig tais žodžiais dingo didelėje palapinėje, saugomoje 
dviejų sargybinių. Džahanas turėjo sustoti, bet nesustojo. Ne- 
stabtelėjęs pagalvoti, kieno čia palapinė, jis žingsniavo toliau taip 
ryžtingai, kad sargybiniai pamanė, jog jis - zemberekdžibasio 
tarnas, ir jį praleido. 

Viduje buvo tiek žmonių, jog į berniūkštį niekas nekreipė dė- 
mesio. Džahanas tyliai kaip pelė nutipeno į kampą prie durų ir 
įsispraudė tarp dviejų jaunučių patarnautojų. Brangaus audeklo 
sienos, brokato pagalvėlės, akinamai ryškūs kilimai; padėklai, 
prikrauti skanėstų; gorės, žibintai, smilkytuvai, skleidžiantys ma- 
lonų kvapą. Jam toptelėjo, kad galėtų šį bei tą nušvilpti kapitonui 
Garetui, bet iškart suėmė baimė vien nuo tokios minties. 


* Janyčarų vadas, atsakingas už katapultas (aut. past.). 

Jis pamatė didįjį vizirį su garnio plunksnomis papuoštu tur- 
banu. Palapinės gale, brangakmeniais nusagstytame soste ant 
paaukštinimo, kad matytų visus, sėdėjo sultonas gintaro spalvos 
durtiniu, didingas ir sustingęs kaip statula. Abipus sosto stovėjo 
šeich al islamas", janyčarų aga, kiti didikai ir tarėsi, ką daryti. Jie 
svarstė, ar verta keisti žygio maršrutą ir ieškoti upės vingio, kur 
žemė kietesnė, tiltui pastatyti. Bet tai reikštų prarasti kelias savai- 
tes, gal net mėnesį, ir gerus orus. 

— Maloningasis viešpatie, - tarė Liutfi Paša, - turime žmogų, 
kuris gali pastatyti tvirtą tiltą. 

Sultonas panoro sužinoti, kas jis. 

- Vienas jūsų rinktinių sargybinių, - atsakė Liutfi Paša. - Jūsų 
vergas Sinanas, jis tarnauja chasekių“ būryje. 

Netrukus buvo atvestas kažkoks vyras. Jis atsiklaupė vos per 
kelis žingsnius nuo Džahano. Aukšta kakta, daili nosis, tamsios 
liūdnos, bet ramios akys. Gavęs įsakymą prieiti arčiau, jis pėdino 
pamažu, nuleidęs galvą, lyg eitų prieš stiprų vėją. Išklausęs, kodėl 
buvo iškviestas, Sinanas tarė: 

— Maloningasis viešpatie, mes turėsime tiltą, jei tokia bus 
Alacho valia. 

- Kiek, tavo nuomone, reikės dienų tiltui pastatyti? - pa- 
klausė sultonas Siuleimanas. 

Sinanas mąstė neilgai: 

— Dešimt, viešpatie. 

— Kodėl manai, kad tau pasiseks? Juk kitiems nepavyko? 

— Mano viešpatie, kiti, be abejo, su geriausiais ketinimais iš- 


* Jis tvarkydavo musulmonų religinius reikalus. 
** Rinktiniai sultono sargybiniai janyčarai, lydintys jį į mečetę, medžioklę ir kitur 
(aut. past.). 

kart puolė statyti iš akmenų. Aš pastatysiu tiltą mintyse, tik tada 
paversiu tikrove. 

Keistas atsakymas sultonui patiko. Sinanui buvo liepta imtis 
darbo. Jis išėjo taip, kaip atėjo, neskubėdamas. Eidamas pro Dža- 
haną, žvilgtelėjo jam į veidą ir nusišypsojo. Džahanas kaip gyvas 
nebuvo matęs šypsantis aukštų valdininkų. 

Tada jam dingtelėjo: jei dirbs kartu su šiuo žmogumi, sultono 
Siuleimano turtai bus nebe tokie nepasiekiami kaip dabar. Visi 
kalba, kad valdovas atsigabeno skrynias auksinių ir brangak- 
menių išdalyti drąsuoliams, kurie pasižymės mūšio lauke. 

— Palaukit, efendi! - sušuko Džahanas, išsmukęs iš palapinės 
ir pasivijęs architektą. - Aš dramblio varovas. 

- Žinau, - atsakė Sinanas. - Mačiau, kaip juo rūpinaisi. 

- Čhota stipresnis negu keturiasdešimt karių. Jis galėtų jums 
praversti. 

— O tu ką nors išmanai apie statybas? 

— Mes... Indijoje mes dirbome mūrininkui. 

Nenuleisdamas nuo berniuko akių Sinanas mąstė. 

— Ką veikei didžiojo vizirio palapinėje? 

— Slapta įsmukau, - prisipažino Džahanas - bent kartą pasakė 
tiesą. 

Raukšlės aplink Sinano akis išsilygino: 

- Dramblys galėtų būti naudingas. Sumanus smalsus berniu- 
kas kaip tu - irgi. 

Džahanas pajuto, kaip užsiliepsnojo skruostai. Neprisiminė, 
kad per visą nugyventą laiką kas nors būtų jį pavadinęs sumaniu. 
Taip dramblys su varovu tapo statybininkais ir pradėjo dirbti va- 
dovaujami nepažįstamojo, vardu Sinanas. 


Š 


DARBININKAI PASISPJAUDĖ DELNUS... bet pirmąją dieną 
nė vienam neteko nė piršto pajudinti. Antrąją irgi. Atrodė, Sina- 
nas tik gaišta laiką: vaikščioja upės pakrante, spokso į tolį, kaišioja 
į vandenį lazdas, kažką matuoja, rašinėja popieriaus ritinėliuose 
skaičius ir braižo brėžinius, tokius pat nesuprantamus kaip astro- 
loginės diagramos. Kareiviai pradėjo nerimauti ir klausinėti, ko 
jie, po galais, laukia. Naktį palapinėse ir prie laužų imta kalbėti, 
kad Sinanas aiškiai netinka atlikti šiai užduočiai. 

Trečiąją dieną Sinanas paskelbė statybos pradžią. Visų nuo- 
stabai, jis išrinko vietą už dviejų donumų" nuo stovyklos, ten, kur 
upė platėjo. Paklaustas, kodėl tiltas taip toli, jis atsakė, kad tilto 
patvarumą lemia ne trumpumas ar ilgumas, o pamatai, kurie turi 
būti tvirti kaip granitas. 

Čhota nešiojo rąstus, lentas ir stumdė akmenis, kurie turėjo 
apsaugoti statinį nuo smarkios srovės. Jis lengvai plumpino upe, 
ir tai buvo labai patogu. Sraunus vanduo siekė darbininkams iki 
smakro, taigi dramblys buvo didelė paspirtis. Didžiulės sanda- 
rios statinės buvo pripiltos molio skiedinio ir nuleistos į ką tik iš- 
kastą duobę. Purvinas ir prakaituotas Džahanas plušėjo kartu su 
darbininkais. Tai buvo keisti žmonės. Ištvermingi ir nekalbūs, bet 
prisirišę vienas prie kito. Jie spausdavo dešinę ranką prie širdies, 
išgirdę ką nors minint pranašus Šisą ir Ibrahymą, šventuosius 
mūrininkų ir architektų globėjus. Tarp jų Džahanui buvo ramu 


* Žemės plotas, kurį galima suarti per dieną (aut. past.). 

kaip niekada. Kaip ir jie, jis dirbo džiaugdamasis. Po dešimties 
dienų, kaip Sinanas ir žadėjo, tiltas buvo baigtas. 

Pirmas tiltą išbandė raitas sultonas, stipriai spausdamas vie- 
noje rankoje kamanas, paskui didysis viziris ir kiti, tarp jų ir švy- 
tintis Liutfi Paša: juk architektą rado jis. Sultonas su svita pasiekė 
kitą krantą, ir visi ėmė džiūgauti. Kareiviai po šešis patraukė per 
tiltą. Šen bei ten buvo girdėti maldos - kraujo praliejimo niekas 
nebijojo, bet vanduo visiems kėlė siaubą. Atėjo Džahano ir Čho- 
tos eilė, bet juos sulaikė subašis': 

— Palauk, tavo gyvulys per sunkus. 

Jiems į pagalbą atėjo Sinanas: 

- Efendi, šis tiltas išlaikys penkiasdešimt dramblių, jei reikės. 

- Jei jau taip sakai... - suniurnėjo subašis. 

— Eik, aš tave palydėsiu, - tarė Sinanas, atsisukęs į Džahaną. 

Ir jie drauge perėjo tiltą, o dramblys plumpino įkandin. 

Atsidūręs kitame krante Sinanas išgirdo, kad jį šaukia viziriai. 
Paspartino žingsnį. Jis neliepė Džahanui pasitraukti, todėl šis nu- 
sekė iš paskos, Čhota irgi. 

Didikai ginčijosi, ką daryti su tiltu, kai kariuomenė persikels į 
kitą pusę. Iš jų veidų Džahanas suprato, kad padėtis įtempta. Liutfi 
Paša norėjo pastatyti sargybos bokštą ir palikti pulką tilto saugoti; 
didysis viziris ir Rumelijos vietininkas Sofu Mechmet Paša nesu- 
tiko. Taip nieko ir nenusprendę, jie ryžosi pasitarti su architektu. 

— Maloningieji ponai, jei pastatysime bokštą, priešas užgrobs 
ir bokštą, ir tiltą, - tarė Sinanas. - Ir galės mus užpulti iš pasalų. 

— Ką tu siūlai? - paklausė didysis viziris. 

- Savo rankomis jį pastatėme, savo rankomis ir sugriausime, — 
atsakė Sinanas. - O grįžę pastatysime naują tiltą. 


* Osmanų pareigūno titulas: paprastai miesto ar pilies valdytojas. 

Liutfi Paša, pristatęs divanui Sinaną, tikėjosi, kad šis jį palai- 
kys, ir įtūžo: 

- Baily! Tu persigandai, kad būsi paliktas saugoti bokšto. 

Sinanas išblyško, bet prabilęs kalbėjo ramiai: 

— Maloningieji ponai, aš esu paprastas janyčaras. Jei sultonas 
įsakys man pastatyti bokštą ir jį saugoti, darysiu, kaip jis lieps. 
Bet jūs paklausėte, ką aš manau, ir aš pasakiau. 

Stojo tyla, kol ją sudrumstė vietininkas: 

— Ką gi, arabai irgi sudegina tiltus. 

- Mes ne beduinai! - atšovė Liutfi Paša, persmeigdamas Si- 
naną žvilgsniu. 

Taip nieko ir nenutarę didikai išsiskirstė. Sultonui buvo pra- 
nešta apie skirtingas nuomones, ir po pietų jis paskelbė savo 
sprendimą. Jam priimtinesnis pasirodė Sinano, o ne Liutfi Pašos 
pasiūlymas. Tiltą reikėjo sugriauti. 


A 


Džahanas netrukus sužinojo, kad tiltą griauti lengviau negu sta- 
tyti. Ir vis dėlto jam buvo skaudu žiūrėti, kaip tiltas vėl virsta 
krūva akmenų, kuriuos jie taip sunkiai rinko ir taip rūpestingai 
mūrijo. Jis pyko ant Sinano labiau negu visi kiti. Kaip jis galėjo 
patarti sunaikinti tiltą, lyg jų kruvinas prakaitas nieko nereikštų? 

Kai tik Džahanui pasitaikė proga pasikalbėti su Sinanu, jis 
leptelėjo: 

— Prašom man atleisti, efendi, bet aš nesuprantu, kodėl tai 
darome. Mes taip sunkiai dirbome. 

- Kitą kartą dirbsime dar sunkiau. 


* Sultono patarėjai: ministrai ir aukščiausi pareigūnai. 

— Taip, bet... kaip galima taip lengvai pasakyti: „Nugriaukim“? 
Negi jums jo negaila? 

Sinanas įsistebeilijo į berniūkštį taip, lyg juodu jau būtų vie- 
nas kitą pažinoję anksčiau. 

— Mano pirmasis mokytojas buvo tėvas, - pasakė jis. - Ge- 
riausias mūsų krašto dailidė. Jis mane mokė nuo vaikystės. Prieš 
kiekvieną Zatiką jis keturiasdešimt dienų pasninkaudavo. O 
man liepdavo išdrožti iš medžio ėriuką, paskui sakydavo, kad jis 
per prastas, ir pasiimdavo. „Aš jį sunaikinau, - vėliau sakydavo, - 
eik drožti kito.“ Man būdavo skaudu, bet kiekvienas ėriukas išei- 
davo vis dailesnis. 

Džahanas įsitempė, prisiminęs patėvį. Šis kadaise tyčiojosi iš 
krosnies, kurią jis užpakaliniame kieme pamūrijo motinai. Da- 
bar, po daugelio metų, jis nenustebo suvokęs, kad andainykštis 
pyktis iš širdies niekur nedingęs. 

- Tėvui mirus daržinėje radome skrynią, - tęsė Sinanas, ne- 
nutuokdamas, apie ką Džahanas galvoja. - Joje buvo avinėliai, 
kuriuos išdrožiau vaikystėje. Tėvas išsaugojo visus. 

— Suprantu, kad jis norėjo, jog taptumėte geresniu amati- 
ninku, bet jis jus skaudindavo. 

— Kartais siela tarpsta tik širdžiai sudužus, sūnau. 

- Aš nesuprantu, efendi. Nenorėčiau, kad kas nors naikintų 
mano darbą. 

- Kad taptum tikru meistru, turi sunaikinti ne mažiau negu 
sukurti. 

- Tada pasaulyje neliktų pastatų, - išdrįso paprieštarauti 
Džahanas. - Visi būtų sulyginti su žeme. 

— Mes naikiname ne namus, sūnau. Mes naikiname savo 


* Armėnų Velykos (aut. past.). 

troškimą juos turėti. Viskas priklauso Dievui. Ir akmuo, ir įgū- 
džiai. 

— Aš nesuprantu, - atsiliepė Džahanas, bet šį kartą ne taip 
garsiai. 

Taip ant Pruto krantų jie paliko savo prakaito, tikėjimo ir 
darbo griuvėsius: sunku buvo įsivaizduoti, koks puikus tiltas čia 
ką tik stovėjo. 


Š 


DŽAHANO SIELOJE GILIAUSIĄ žymę paliko naktis prieš 
mūšį, o ne vėlesnės naktys - naktis, kai jis dar buvo vientisas, 
nesulaužytas, ir būtų toks likęs, jei pasaulis būtų buvęs kitoks. 
Džahanas gulėjo ant šiaudinio čiužinio ir galvojo apie Mihrimah. 
Negalėjo negalvoti. Akys jo neklausė, jos matė ją, besišukuojan- 
čią plaukus, vaikščiojančią po rožynus, besišypsančią iš visur. Jo 
ausyse skambėjo jos balsas. Jis buvo bejėgis, nes juslės ją sukur- 
davo iš oro. 

Po saulėlydžio nuotaikos stovykloje ėmė keistis, žmonės neri- 
mavo. Sutemus net oras pritvinko beveik apčiuopiamo laukimo. 
Visi kariai, nesvarbu, koks kurio rangas ir padėtis, širdies gilu- 
moje suprato, kad mato žvaigždėtą dangų galbūt paskutinį kartą. 
Rytoj po saulėtekio, susidūrę su priešu, jie nedvejodami atliks 
savo pareigą. Bet dabar jie svyravo tarp tikėjimo ir abejonės, drą- 
sos ir bailumo, ištikimybės ir išdavystės. 

Juos kankino nelaimės nuojauta. Niekas nenorėjo mirti 
šiame niūriame pasmerktame slėnyje, kur lavonus apgrauš žvė- 
rys, kaulai liks be antkapio, o sielos be vietos bastysis iki pasaulio 
pabaigos. Daug maloniau gulėti ramiose kapinėse tarp kiparisų 
ir rožių, tėvynės žemėje, kur žmonės žinotų jų vardus ir kartais 
pasimelstų už jų sielas. Pergalė ir grobis - puiku, bet gyvenimas 
puikesnis. Daugeliui slapta ateidavo į galvą mintis pasibalnoti 
arklį ir lėkti lėkti nežinia kur, juk namo grįžti nebegalėtų. 

Nors būgnų dundėjimas seniai paskelbė, kad laikas gulti, ka- 
reiviams buvo sunku užmigti. Palapinėse žmonės pašnibždomis 

pasakojo vienas kitam istorijas iš savo gyvenimo, atskleidė pa- 
slaptis, davė įžadus, meldėsi. Eidamas pro artilerininkų palapinę 
Džahanas sutiko grenadierių, traukiantį dainą nežinoma kalba. 
Janyčarai buvo iš įvairiausių šalių, tarp jų Balkanų ir Anatolijos. 
Ankstesnio gyvenimo prisiminimai buvo užrakinti, o raktai iš- 
mesti. Ir vis dėlto lemtingą akimirką akis į akį su mirtimi pri- 
siminimų skrynios pačios atsidarydavo, ir vaikystės nuotrupos 
ištrūkdavo į laisvę, padrikos kaip primirštas sapnas. 

Dėdamasis, kad išėjo drambliui pašaro, Džahanas klaidžiojo 
po stovyklą su kibiru rankose. Jis užėjo dervišus, besisukančius 
ratu, dešinę ranką iškėlusius į dangų, o kairę nuleidusius į žemę, 
gaunančius ir duodančius, mirusius pasauliui ir vis dėlto galbūt 
gyvesnius už daugelį. Jis matė dievobaimingus musulmonus, be- 
simeldžiančius ant mažučių kilimėlių, su žymėmis kaktose nuo 
daužymo į žemę. Jis sutiko ginklininką, kuris dėžutėje už juostos 
nešiojosi skorpioną, kad šis jam įgeltų, jei pateksiąs į stabmeldžių 
nelaisvę. Jis girdėjo tyliai keikiantis janyčarus: ginklo draugų 
ginčas, kuris iki rytojaus ryto bus užmirštas. Jis išvydo kekšes, 
šmižinėjančias tarp palapinių, nors joms buvo draudžiama dirbti 
mūšio išvakarėse. Ši naktis buvo labai pelninga, nes daugeliui 
prireikė jų paguodos. 

Prieš jį ėjo trys kekšės skraisčių pusiau slepiamais veidais. 
Džahanas iš smalsumo nusekė įkandin. Viena moterų - jauna, 
liekna, žydės drabužiais - sustojo ir atsisuko. 

— Narsus kary, - lipšniai užkalbino, - negali užmigti? 

— Aš ne karys, - atsakė Džahanas. 

— Bet, be abejo, narsus. 

Džahanas gūžtelėjo pečiais nežinodamas, ką atsakyti. 

Ji nusišypsojo dar plačiau. 

- Leisk į tave pažiūrėti. 

Džahanas krūptelėjo nuo jos prisilietimo. Moteris taip stip- 
riai suspaudė jam ranką, kad jis negalėjo ištrūkti. Jos pirštai buvo 
švelnūs, jos kūnas kvepėjo dūmais ir drėgna žole. Slėpdamas vir- 
pulį Džahanas ištraukė ranką. 

— Nenueik, - maldavo ji it palikta meilužė. 

Prašymas buvo toks netikėtas ir naivus, kad jis sutriko. Bet 
nuėjo, o ji nurisnojo įkandin, šnarėdama sijonais it balandžiai, 
pakraigėje valantys plunksnas. Įsmeigęs akis į tolį, lyg naktyje 
slypėtų mįslė, kurią reikia įminti, Džahanas skuodė į priekį. Buvo 
jau vėlu, maklinėti po stovyklą su kekše, lipančia jam ant kulnų, 
pavojinga. Jis nenoromis pasuko prie savo palapinės. 

Viduje buvo trys arklininkai. 

- Ei, inde, ką tu čia atvedei? - paklausė vienas. - Gazelę? 

- Ji pati atėjo, - piktai atkirto Džahanas. 

Valandėlę jie tylėjo ir svarstė, ką daryti. Vyriausias arklininkas 
turėjo pinigų ir pasišaukė kekšę į savo lovą. 

Džahanas, apsimetęs abejingas, nulindo į kampą ir išvyniojo 
čiužinį. Miegas neėmė. Raukėsi, klausydamasis niurnėjimo ir 
švokštimo. Galop nusprendęs, kad viskas baigta, jis pasirėmė ant 
alkūnės ir apsidairė. Blankioje žvakės šviesoje išvydo juos, jis lin- 
gavo ant jos, ji gulėjo suglebusi ir vangi, išplėstas akis įsmeigusi į 
nesamą šešėlį. Staiga ji pakreipė galvą ir sugavo Džahano žvilgsnį. 
Kekšės akyse jis pamatė visatą, o jos vienatvėje atpažino savo. Jis 
pasijuto sergąs, galva apsvaigo, po kojomis susiūbavo žemė. Tą 
akimirką Džahanas prieš savo norą suvokė, kad jo sieloje rusena 
laukinė galia. Atsivėrė tamsioji jo prigimties pusė, slaptas rūsys 
po savasties rūmais, jis iki šiol nebuvo ten užsukęs, nors ir nu- 
manė esant. 

Jis pašoko ir puolė prie arklininko. Šis jį pastebėjo per vė- 
lai. Džahanas nustūmė jį nuo kekšės ir trenkė taip smarkiai, kad 

arklininkas nusirito ant grindų, nors iš tikrųjų Džahano ranka 
nukentėjo labiau negu priešininko smakras. Arklininkas, ne tiek 
įtūžęs, kiek suglumęs, mirksėdamas stebeilijo į jį. Suvokęs, kas 
atsitiko, jis niekinamai vyptelėjo ir suprunkštė. Kiti arklininkai 
pritarė. Džahanas pažvelgė į šliundrą ir pamatė, kad ji irgi juo- 
kiasi iš jo. 

Jis drebėdamas smuko iš palapinės. Norėjo pamatyti dramblį, 
kuris visada buvo meilus, švelnus ir, priešingai nei žmonės, neži- 
nojo, kas yra pasipūtimas ar pagieža. 

Dramblys kaip paprastai snaudė stačias. Jis miegodavo vos ke- 
ar užtenka pašaro, bet prieš akis jam stovėjo kekšė: jis prisiminė, 
kaip ji paėmė jį už rankos, kaip sekė įkandin, kaip pusnuogė iš- 
kėtota gulėjo ant purvino čiužinio. Tačiau, atsigulęs ant šiaudų 
krūvos ir užsimerkęs, jis vėl išvydo Mihrimah. Ji pasilenkė prie 
jo ir pabučiavo. Jis persigandęs atsimerkė, susigėdęs, kad išdrįso 
taip apie ją galvoti - apie kilmingą moterį, o ne apie apgailėtiną 
šliundrą iš nežinia kur. Ir vis dėlto, kad ir kaip jis stengėsi, nega- 
lėjo išmesti iš galvos nei kekšės, nei svajonių apie sultonaitę. 

Kitą rytą auštant jį pažadino malda. Arklininkai jau buvo at- 
sikėlę ir pasiruošę. Džahanas įsistebeilijo jiems į veidus, ieško- 
damas kaltės ar nuovargio žymių. Nieko. Lyg naktį nieko nebūtų 
įvykę. 

Ruošimasis karui buvo ilgas ir nuobodus; pats mūšis grei- 
tas - ar bent taip atrodė Džahanui. Jis išgirdo dundesio aidą - iš 
pradžių toli, paskui per arti. Priešas jau buvo ne miglotas šešėlis: 
jis turėjo veidą - tiesą sakant, tūkstantį veidų, žvelgiančių iš po 
šalmų. Džahanas nuo dramblio apžvelgė mūšio lauką. Tolumoje, 
kur susidūrė dvi kariuomenės, visos spalvos susiliejo į pilką. Žyb- 
telėdavo ir užgesdavo kibirkštys, žybtelėdavo ir užgesdavo - su- 

sikirsdavo ašmenys. Kad ir kur pasisuktų, jis matė metalą - ietis, 
kardus, peilius - ir žmones, bėgančius per lygumą, sverdinčius, 
griūvančius. 

Triukšmas kurtino. Kaukšėjo kanopos, žvangėjo plienas, 
švilpė katapultos; skardėjo klyksmai, gargesys, be paliovos kar- 
tojamas Alacho vardas. Kariai kovėsi dėl sultono. Kariai kovėsi 
dėl visagalio Alacho. Bet sykiu jie keršijo už kiekvieną skriaudą, 
patirtą nuo vaikystės, rimbų, lazdų ir kumščių smūgius. Kraujas 
varvėjo ant žemės, ir ji tiek jo prisigėrė, kad pajuodo. Šuoliavo ar- 
kliai, išplėtę šnerves, putotais nasrais, o raiteliai stovėjo balnuose. 
Dūmų kamuoliai uždengė dangų it apsiaustas ir, nors buvo tik 
popietė, sutemo. 

Suglumęs, sunerimęs Čhota plumpino tai į kairę, tai į dešinę, 
nes jam buvo nesmagu po sunkiais šarvais. Jo iltys buvo išgaląstos 
kaip durklai. Džahanas bandė jį kalbinti, bet jo žodžius nustelbė 
triukšmas. Akies kampučiu išvydo augalotą franką su arbaletu 
per petį, puolantį suklupusį, išmetusį ietį ir trumpam sutrikusį 
janyčarą. Šis išvengė pirmo kardo smūgio, bet antras perkirto 
jam petį. Džahanas iškart pasuko Čhotą prie jų. Dramblys tren- 
kėsi į franką ir pakėlė jį į orą, suvaręs iltį į pilvą. 

- Gana, Čhota, - suriko Džahanas. - Paleisk! 

Dramblys pakluso, bet tik akimirką, ir numetė rėkiantį ka- 
reivį, bet iškart vėl pakėlė ir suvarė iltį į krūtinę. Frankui iš bur- 
nos pliūptelėjo kraujas, žvilgsnyje šmėkštelėjo nuostaba, lyg 
jis negalėtų patikėti, kad jį nužudė gyvūnas. Džahanas žiūrėjo, 
apimtas siaubo, tik dabar supratęs, kad Čhota jo nebeklauso, kad 
dabar vadovauja Čhota. 

Kuo toliau, tuo labiau Džahanas jautėsi tik žiūrovas. Čhota 
įsirėžė į priešų gretas, mėtė juos straubliu ir badė iltimis. Du 
frankus jis sutrypė. Su vienu kariu susidorojo ne iš karto, žaidė 

kaip katė su pele, tarsi norėdamas, kad šis ilgiau kankintųsi. Jis 
užpuolė ir janyčarą, nes draugų neskyrė nuo priešų. Šis liko ne- 
sutryptas visai atsitiktinai. 

Taip, mūšis buvo neilgas, nors paskui Džahanui prieš akis 
tūkstantį kartų iškildavo kiekviena akimirka. Galvodavo apie 
mirtis, kurių liudytojas buvo, bet nematė, riksmus, kurie pasiek- 
davo jo ausis, bet kurių jis negirdėjo. Net po kelių dešimtmečių 
jau senas Džahanas prisimindavo tą popietę: kruviną skydą pur- 
vyne, degančią strėlę su prikibusiu mėsos gabalu, arklį perrėžtu 
pilvu, o kažkur anapus laiko šydo iš jo amžinai juokdavosi kekšė. 

Tolėliau, liepsnų jūroje, jis išvydo svirduliuojantį kareivį; jo 
veidas buvo sustingęs kaip kaukė, o liemuo visas kruvinas, nes iš 
jo kyšojo ietis. Džahanas pažino pėstininką, su kuriuo pakeliui 
buvo susidraugavęs. 

- Stok, Čhota! - sušuko jis. - Nuleisk mane. 

Dramblys nepakluso nė vienam įsakymui. Džahanas, ilgai 
negalvodamas, šoko jam nuo nugaros ir sunkiai žnektelėjo ant 
šono. Atsistojęs puolė prie pėstininko, šis jau klūpojo ir tiesė ran- 
kas išskėstais pirštais, lyg graibytų nematomą virvę. Jam iš nosies 
pliūptelėjęs kraujas ištepė talismaną ant kaklo. Džahanas nusi- 
vilko švarkelį ir prispaudė prie žaizdos, iš kurios kyšojo ieties ga- 
las. Atsisėdo šalia, suėmė jam už rankos ir pajuto, kaip slopsta it 
tolstantis būgnas gyvybės tvinksniai. 

Pėstininkas nusišypsojo: neįmanoma pasakyti, ar jam pa- 
lengvėjo, pamačius pažįstamą veidą, ar jis palaikė Džahaną kaž- 
kuo kitu. Jis kažką pralemeno, bet dantys barškėjo, ir buvo sunku 
suprasti. Džahanas pasilenkė, beveik liesdamas mirštančiojo 
skruostą, ir įsiklausė. 

- Šviesa... matei? 

- Taip, - linktelėjo Džahanas. - Kokia graži. 

Pėstininko veidas prašviesėjo. Staiga jo kūnas apsunko, lūpa 
atvipo, o atmerktos akys, regis, įsmeigtos į jau praslinkusį debesį, 
ėmė stiklėti. 


A 


Vėliau, pasibaigus mūšiui osmanų kariuomenės pergale, Džaha- 
nas neprisivertė džiūgauti su visais. Jis sunkiai nusivilko į mūšio 
lauką. Pasielgė neapdairiai. Buvo beginklis, turėjo tik durklą, ku- 
riuo vargu ar būtų mokėjęs pasinaudoti. Ir vis dėlto jis ėjo per 
slėnį, siaučiamą rūko, klumpino per lauką, nusėtą lavonais karių, 
kurie vos prieš kelias valandas buvo sūnūs, vyrai ar broliai. Jam 
atrodė, kad ši tamsi padūmavusi vieta yra žinomo pasaulio pa- 
baiga, ir jei jis eis toliau, nukris nuo krašto. Suprato, kad Čhota 
alkanas ir laukia, kol jis atneš pašaro ir vandens. Bet jis negalėjo 
nė pagalvoti apie dramblį. 

Kelis kartus Džahanas užmynė ant kažkokio minkšto daikto 
ir siaubo apimtas suprato, kad tai negyvėlio šlaunis ar nukirsta 
ranka. Smarvė buvo baisi. Atsklisdavo klaikūs garsai: spragsėjo 
degančios malkos, dundėjo be raitelių likusių arklių kanopos, 
kažkur merdėdami dejavo neįžiūrimi kareiviai. 

Staiga jį pervėrė skausmas, tokio jis kaip gyvas nebuvo paty- 
kojas. Jis nebesuprato ką, nes skausmas plito, laužė kaulus, varstė 
vidurius. Jis susirietė ir išsivėmė. 

Paklusdamas paklaikusiam vidiniam balsui, Džahanas klai- 
džiojo po lauką, atmušė pėdas, kojos apsunko, kaktą nusėjo pra- 
kaito lašai. Pagaliau jis rado seną gumbuotą išvartą ir atsisėdo 
prie jos. Tolumoje osmanų duobkasių būrys kasė didžiulę duobę. 
Paskui jie suskirstys numirėlius ir palaidos savuosius. Kas bus su 

frankų lavonais, jis nežinojo. Buvo taip paskendęs mintyse, kad 
neišgirdo artėjančių žingsnių. 

— Ką tu čia veiki, inde? - išgirdo balsą už nugaros. 

Džahanas aiktelėjęs atsisuko: 

— Meistre Sinanai! 

— Tau nėra čia ko veikti, sūnau. 

Berniukui netoptelėjo, kad Sinanui irgi nėra čia ko veikti. 

— Nenoriu grįžti, - atsiprašomai ištarė. 

Sinanas įsižiūrėjo į užtinusias bernioko akis ir dėmėtą veidą. 
Lėtai atsisėdo šalia. Saulė leidosi, raudonai nudažydama hori- 
zontą. Praskrido pulkas gandrų, traukiančių į šiltuosius kraštus. 
Džahanas pravirko. 

Sinanas išsitraukė iš už juostos geležtę ir atkirto nuo rąsto 
gabalą medienos. Drožinėdamas kalbėjo apie Agirnasą, kaimą, 
kuriame gimė, - gyvatvorėmis aptvertus javų laukus, graikų ir ar- 
mėnų bažnyčias be varpų, ledinius vėjus, niūniuojančius liūdnas 
dainas; apie rūgusio pieno sriubą, ruošiamą motinos: vasarą ji 
valgoma šalta, o žiemą - karšta; apie dailidės amatą, kurio jį mokė 
tėvas, sakydamas, jog net mažiausias medienos gabaliukas gyvas 
ir kvėpuoja. Dvidešimt vienų jis tapo janyčaru, atsivertė į islamą, 
įstojo į Chadžijaus Bektašo, janyčarų globėjo dervišo, pulką ir be 
perstojo kariavo: Rodas, Belgradas, Persija, Kerkyra, Bagdadas ir 
pats kruviniausias - Mohačas. Jis matė, kaip narsuoliai sprunka 
iš kovos lauko, o bailiai kaunasi kaip liūtai. 

— Mano dramblys... - sumurmėjo Džahanas, galop atgavęs 
žadą. - Mudu su Olevu išmokėme jį žudyti. Šiandien jis žudė 
žmones. Daug nužudė. 

Sinanas liovėsi drožti. 

- Nesikankink dėl gyvulio. Nekaltink savęs. 

Berniukas sudrebėjo, staiga jam pasidarė šalta: 

— Kai statėme tiltą, jaučiausi naudingas, efendi... kaip gaila, 
kad negalėjome ten likti. 

— Kai darai tai, kas tau prie širdies, tavyje it upė teka džiaugsmas. 

— Kas tai pasakė? 

- Poetas išminčius, - Sinanas palietė berniuko kaktą. Karšta. - 
Sakyk, norėtum vėl statyti? 

- Taip, labai norėčiau, - atsakė Džahanas. 

Tamsa tirštėjo, ir juodu pasuko atgal į stovyklą. Pusiaukelėje 
užtiko pabalnotą arklį be raitelio. Sinanas pasodino Džahaną ant 
arklio ir už pavadžio parvedė į stovyklą. Jis palydėjo Džahaną į 
palapinę ir liepė arklininkams pasirūpinti drambliu, kol berniu- 
kas ilsėsis. 

Karščiuojantis Džahanas užmigo neramiu miegu, vos spė- 
jęs atsigulti. Sinanas sėdėjo šalia, drėkino jam veidą ir rankas 
actu sumirkytais skudurais ir drožinėjo. Auštant, kai Džahanui 
nukrito karštis, Sinanas atgniaužė berniukui kumštį, įspraudė į 
delną dovaną ir išėjo. Kitą rytą Džahanas, permirkęs prakaitu, 
bet šiaip sveikutėlis, pabudo ir pamatė, kad laiko rankoje medinį 
drambliuką. Tik vietoj mirtinų ilčių buvo dvi gėlės. 

MIESTAS LAUKĖ KARIUOMENĖS. Auštant žmonės pasipylė 
į gatves ir užpildė jas it tirštas tąsus sirupas. Palei visą kelią nuo 
Adrianopolio vartų iki rūmų stūksojo gyva siena, nugalėtojus 
troško pasveikinti tūkstančiai, kai kurie užsiropštė ant medžių ir 
stogų. Vingiuotų gatvelių, požeminių perėjų ir dengtų turgavie- 
čių Stambulas išsipustė ir bent kartą plačiai šypsojosi. 

— Kareiviai ateina! - suriko vaikėzas, įsitaisęs virš fontano. Jo 
žodžiai pasklido it raibuliai tvenkinyje, pasiekė minios pakraš- 
čius ir grįžo, pakeliui iškreipti. Berniūkščio šauksmo aidas skam- 
bėjo visai kitaip: 

— Sultonas dalija monetas! 

Miestiečiai, džiugūs ir išdidūs, pirkliai su pinigų maišeliais, 
įsiūtais į drabužius, prekiautojai kepenimis su mėsos bryzais ant 
karčių, lydimi benamių kačių, sufijai, kartojantys devyniasdešimt 
devynis Dievo vardus, raštininkai rašaluotais pirštais, elgetos su 
išmaldos dubenėliais ant kaklų, kišenvagiai vikriais kaip voverė 
pirštais, išsigandę keliautojai iš frankų žemės ir saldžialiežuviai 
Venecijos šnipai suktomis šypsenomis - visi brovėsi artyn trokš- 
dami pamatyti karius. 

Netrukus pro vartų arką įjojo sultono asmeninės apsaugos 
pulkai paradine uniforma. Kavalkada įsuko į pagrindinę gatvę, 
apsodintą akacijomis, arkliai grakščiai bėgo risčia, aukštai kel- 
dami kojas. Paskutinis ant grynakraujo arabų eržilo jojo Siulei- 
manas Puikusis žydru durtiniu ir tokiu aukštu turbanu, kad koks 
nors lizdui vietos ieškantis gandras galėjo susipainioti. Žiopliai 

sutartinai aiktelėjo, pasigirdo sveikinimo šauksmai ir maldos. 
Pro šimtus langų ir iš balkonų pabiro rožių žiedlapiai. 

Už begalinių gretų šarvuotų kareivių, pėsčių ir raitų, pė- 
dino dramblys su varovu. Iš pradžių Džahanui buvo liepta sė- 
dėti gyvuliui ant sprando, o haudą užleisti janyčarų agai. Tačiau 
šis, vos spėjus Čhotai žengti kelis žingsnius, išbalo kaip drobė ir 
pareikalavo nuleisti jį ant žemės. Osmanų didikas buvo pripra- 
tęs prie įvairiausių sunkumų, bet siūbuoti drambliui ant nuga- 
ros jam buvo per didelis išbandymas. Taigi haudoje it valdovas, 
po daugelio metų grįžtantis iš tremties, įsitaisė Džahanas. Keista, 
bet jausmas buvo malonus. Pirmą kartą po daugelio dienų jis pa- 
miršo mūšio lauką ir į odą įsigėrusią mirties smarvę. 

Netrukus baltasis dramblys atsidūrė dėmesio centre. Tiek plo- 
jimų ir susižavėjimo šūksnių sulaukė tik sultonas. Žmonės rodė 
į Čhotą, mojavo, juokėsi, plojo. Audinių pirklys metė drambliui 
kaspinų girliandą, jauna čigonė kikendama pasiuntė oro bučinį, 
nuo šakos, ant kurios užsiropštė, bandydamas paliesti Čhotos il- 
tis nukrito vaikėzas. Dramblys skuto į priekį, mataruodamas uo- 
dega, palankumas ir dėmesys jam aiškiai patiko, o Džahanas irgi 
apsvaigo. Dar niekada nesijautė toks svarbus; net įsisvajojo, kad 
šiame mieste, o gal ir šiame pasaulyje yra nepakeičiamas. Iš pasi- 
tenkinimo degančiais skruostais jis mojavo žiūrovams. 

Žvėryne Čhota buvo sutiktas kaip didvyris. Negalėjo būti nė 
kalbos apie jo išsiuntimą į kitą miesto Žvėryną. Jis liks čia, se- 
ralyje. Pašaro per dieną jam buvo paskirta dukart daugiau, be 
to, jam vieninteliam iš žvėrių kas savaitę buvo leista maudytis le- 
lijų priaugusiame tvenkinyje vidinio kiemo gale - nė vienas kitas 
žvėris neturėjo teisės išeiti iš Žvėryno. 

Pamažu Džahanas atleido drambliui žiaurumą mūšio lauke. 
Aštrias kaip peiliai iltis jis uždengė šilkiniais rutuliais ir pats pa- 

siuvo naują gūnią. Apvadus jis papuošė sidabriniais varpeliais ir 
prisiuvo mėlynų karoliukų, saugančių nuo blogos akies. Lėtai ir 
ramiai vienas kitą keitė saulėlydžiai. Tai buvo palaimingas lai- 
kas, nors, kaip dažnai nutinka, deramai įvertintas tik tada, kai 
baigėsi. 


A 


Po kelių dienų, kai Džahanas kuopė daržinę, prie jo priėjo liūtų 
tramdytojas Olevas. 

- Kažkas tau atsiuntė raštelį, - tarė jis. 

— Kas? - paklausė Džahanas, ir jo balsas suvirpėjo. 

— Aš nemačiau. Kažkoks vyras padavė sargybiniui, kad šis 
perduotų tau. Bent man taip sakė, - sulig tais žodžiais Olevas iš- 
traukė sulankstytą pergamento skiautę. 

— Aš neraštingas, - skubiai ištarė Džahanas, tarsi tikėtųsi, jog 
tai jį apsaugos. Tai buvo ne visai tiesa. Padedamas Taraso Sibi- 
riečio, jis mokėsi abėcėlės. Suvokęs raidžių paslaptį, jau bandė 
skaityti knygas, bet ranka rašytos eilutės jam vis dar keldavo sun- 
kumų. 

— Skaityti čia nėra ko, aš patikrinau, - tarė Olevas. 

Džahanas išskleidė pergamentą. Lygioje odoje buvo nupieš- 
tas — prastai, bet atpažįstamai, - dramblys, o jam ant nugaros - 
berniukas didelėmis ausimis. Gyvulys šypsojosi ir atrodė lai- 
mingas, o berniuko širdis buvo perverta ietimi, ir nuo jos galo 
varvėjo kraujas. Tik tie trys lašai ir buvo spalvoti, tamsiai rau- 
doni, nes nupiešti krauju. 

— Nesuprantu, ką tai reiškia, - tarė Džahanas, sukando dantis 
ir numetė laišką. 

— Puiku, - patylėjęs tarė Olevas. - Tada mes jį sunaikinsime 
ir niekam nieko nesakysime. Bet, kad ir kas būtų šis žmogus, pa- 
galvok, ką darysi, jei jis čia pasirodys. Rūmų sienos aukštos, bet 
nepakankamai, kad apsaugotų tave nuo pikto. 

KAI SULTONIENĖ ANTRĄ kartą užsuko į žvėryną, jos požiū- 
ris į dramblį buvo pasikeitęs: jinai jautė jam palankumą, beveik 
vertino. Ir vėl pro šalį prašvytavo jos sijonai; ir vėl Džahanas 
puolė ant veido, ir vėl jos palyda laukė atokiau, tokia tyli, lyg jos 
apskritai nebūtų. Ir vėl Mihrimah stebėjo, kas vyksta, slėpdama 
šypseną. 

— Kalbama, tavo dramblys - tikras drąsuolis, - tarė Chiurem, 
nė nedirstelėjusi į varovą. 

— Taip, jūsų šviesybe. Čhota kovėsi narsiai, - patvirtino Dža- 
hanas. Jis nepapasakojo, kaip dramblys galabijo kareivius, nepa- 
sakė, jog iki šiol jaučiasi kaltas, kad išmokė jį žudyti. 

— Hm, bet tu, kiek girdėjau, narsumu nepasižymėjai. Ar tikrai 
persigandai, pabėgai ir grįžai drebėdamas iš baimės? 

Džahanas išblyško. Kas skleidžia tokius gandus jam už nu- 
garos“ 

— Paukščiai... - tarė Chiurem, iš veido supratusi, ką jis gal- 
voja. - Balandžiai man atneša žinių iš visur. 

Džahanas stengėsi neišsiduoti. Jis patikėjo jos žodžiais ir įsi- 
vaizdavo, kaip paukščiai snapuose parneša sultono žmonai pa- 
skalų iš viso pasaulio. 

- Dar girdėjau, kad tavo dramblys tapo miestiečių numylė- 
tiniu. Jis patiko visiems. Baltajam gyvuliui plojo labiau negu ja- 
nyčarų agai, - Chiurem nutilo ir laukė, kol jis supras, ką ji pasakė. 

Džahanas žinojo, kad tai tiesa. Net karvedžiais minia nesiža- 
vėjo taip, kaip Čhota. 

— Man atėjo į galvą viena mintis, - tęsė Chiurem. - Atėjo lai- 
kas apipjaustyti abu mūsų sūnus. Bus iškilmės. Didelės iškilmės. 

Džahanas nuogąstaudamas svarstė, ką sumanė sultono pati. 

- Šviesusis sultonas ir aš norėtume pamatyti dramblio vaidi- 
nimą. 

- Bet... 

Ji jau buvo nusisukusi. 

- Bet kas, inde? 

Džahaną išpylė prakaitas, bet žodžių nebuvo. 

- Saugokis, kai kas tavęs nemėgsta. Mano, kad esi nepatiki- 
mas. Siūlo išsiųsti tave su drambliu į sugriautą netikėlių šven- 
tyklą, kur laikomi kiti dideli žvėrys. Jie teisūs. Bet aš tavimi tikiu, 
jaunikaiti. Ir tu turi pateisinti mano pasitikėjimą. 

— Pateisinsiu, jūsų aukštybe, - gurktelėjo Džahanas. 

Chiurem buvo įpratusi tarp grasinimų įterpti malonių žo- 
džių, nuolat priminti, kad pašnekovo gyvybė priklauso nuo jos 
malonės, paskui pagirti ir palikti žmogų suglumusį ir dėkingą. 
Tačiau Džahanas to nežinojo, nors ilgainiui sužinos. Sultonienė 
nuplaukė šalin, tarnaitės nuskubėjo jai iš paskos. Ir vėl dvi mote- 
rys liko: sultonaitė Mihrimah ir Chesna Chatūn. 

- Atrodo, mano šviesiausiajai motinai patiko baltasis dramb- 
lys, - oriai ir grėsmingai ištarė Mihrimah, mėgdžiodama sulto- 
nienės toną. - Jei pralinksminsi minią, patiksi mano motinai. Jei 
patiksi mano motinai, tau ir tavo drambliui nieko netrūks. 

- Čhota nemoka jokių triukų, - pasakė Džahanas taip tyliai, 
kad pats nesuprato, ištarė ką nors ar ne. 

- Jau sakei, - Mihrimah mostelėjo auklei, ir ši iš po ilgo duks- 
laus apsiausto ištraukė tuziną žiedų. - Pradėk nuo šitų. Mes su 
dada ateisim pažiūrėti, kaip tau sekasi. 

Tą savaitę Džahanas kiekvieną popietę mėtė žiedus Čhotai, o 

šis nekreipė į juos dėmesio. Žiedus pakeitė lankai, lankus sviedi- 
niai, sviedinius obuoliai. Tik jie sudomino Čhotą: jis teikėsi gau- 
dyti obuolius, kad tučtuojau juos suėstų. 

Vis dėlto Mihrimah su aukle ateidavo kasdien. Jei Čhotai 
pavykdavo išmokti naują triuką, sultonaitė jį pagirdavo ir pa- 
vaišindavo saldumynais. Jei drambliui nesisekdavo, ramindavo 
jį meiliais žodžiais. Ir vėl baltasis dramblys suartino sultono 
dukterį su varovu. Tačiau jie jau buvo nebe vaikai. Abu greitai 
užaugo. Ir, nors ir stengėsi, negalėjo nematyti, kaip pasikeitė jų 
kūnai. O Chesna Chatūn buvo nebyli paniurusi jų susitikimų 
liudytoja. 

Džahanas išmokė sultonaitę visko, ko pats išmoko nuo tada, 
kai atsidūrė žvėryne: kaip nustatyti ąžuolo amžių iš metinių rie- 
vių ir kaip tinkamai sudžiovinti drugį; papasakojo, kaip derva 
virsta puikiu gintaru, kad stručiai bėga greičiau negu arkliai, 
kad kiekvieno tigro dryžiai nepakartojami kaip žmonių pirštų 
atspaudai. Ji irgi atvėrė jam širdį. Pamažu išsipasakojo jam apie 
vaikystę, brolius ir motiną. Prisipažino, kad jaučiasi vieniša, nes 
yra vienintelė duktė tarp sūnų, kurių vienas paveldės sostą. 

- Broliai mane myli, bet beveik nekreipia dėmesio. Aš kito- 
kia. Todėl ir nekreipia dėmesio, kad aš kitokia. Aš vieniša. Su- 
pranti, Džahanai? 

Džahanas linktelėjo. Jis puikiai žinojo, kad kitoniškumas su- 
sijęs su vienatve. 

Vienintelis žmogus, apie kurį Mihrimah niekada nekalbė- 
davo, buvo tėvas. Ir dramblio varovas, ir sultonaitė elgėsi taip, lyg 
sultono nebūtų, tarsi jis nelemtų jų viso gyvenimo. Tačiau širdies 
gilumoje abu suprato, kad, išgirdęs apie susitikimus sode, jis pa- 
keltų pragarą: Džahanas ne tik netektų darbo, bet ir būtų įmestas 
į kalėjimą ir užmirštas iki mirties valandos. 

PRIEŠ APIPJAUSTYMO IŠKILMES užėjo maras. Iš pradžių 
epidemija kilo miesto pakraščiuose, lūšnose prie Skutario uosto, 
ir vėjo nešiojama bėda plėtėsi kaip gaisras nuo vieno namo prie 
kito. Mirtis apgaubė Stambulą it nesisklaidantis rūkas, skverbėsi 
pro kiekvieną skylutę ir plyšį; jos skonį įgijo kiekvienas vėjo gū- 
sis, kiekvienas raugintos duonos kąsnis, kiekvienas tirštos kar- 
čios kavos gurkšnis. Žmonės vis rečiau išeidavo iš namų, vengė 
susibūrimų, grimzdo į vienatvę. Net tyliausiais vakarais nebe- 
buvo girdėti irklų pliaukšėjimo ir irkluotojų balsų, nes niekas ne- 
benorėjo keltis į kitą krantą be reikalo. Dar niekada Stambulo 
gyventojai taip nebijojo kristi į akis. Dar niekada jie taip nebijojo 
užrūstinti Dievo. 

Nes pirmosiomis maro dienomis Dievas buvo piktas. Žmo- 
nės būgštavo, kad jiems iš lūpų neišsprūstų netinkamas žodis, 
kad prie odos neprisiliestų svetima ranka, kad šnervių nepripil- 
dytų nežinomas kvapas. Jie užsklendė duris ir uždarė langines, 
kad išvengtų saulės spindulių, platinančių ligą. Kiekvienas kvar- 
talas buvo aptvertas, kiekviena gatvė virto tvirtove, kur įžengti 
prašalaičiams draudžiama. Miestiečiai kalbėjosi pusbalsiu, gū- 
žėsi ir rengėsi kuo kukliau, kad nekristų į akis. Ploną liną pakeitė 
šiurkštus audeklas; įmantrių galvos apdangalų atsisakyta, auksi- 
nės monetos, laikomos ąsočiuose ar skryniose, giliai užkastos. 
Turtuolių žmonos paslėpė papuošalus ir apsitaisė tarnaičių ap- 
darais, vildamosi pelnyti Dievo malonę. Žmonės duodavo įžadus 
šįmet nukeliauti į Meką ir pamaitinti Arabijos vargšus. Stambu- 

las derėjosi su Dievu, siūlydamas įpročius, maldas, aukų avinė- 
lius, nuostolingai, nuostolingai. 

Jie buvo vadinami jumrudžuk, gumbeliais - per gražus var- 
das ligonio pažastyse, kirkšnyse ir ant kaklo iššokantiems putme- 
nims. Įsižiūrėjęs išvysdavai su niekuo nesupainiojamą Mirties 
angelo veidą. Grėsmingas ženklas buvo čiaudulys - jį išgirdę 
žmonės krūptelėdavo. Taip prasidėdavo liga. Paskui kūną išvers- 
davo votys, jos sparčiai augdavo ir tamsėdavo. Ligonis karščiuo- 
davo ir vemdavo. 

Kaltas vėjas, kalbėjo žmonės; nakties ore, juodame kaip suo- 
džiai, sklando užkratas. Kambariai, kuriuose mirė maro aukos, 
buvo mazgojami actu, baltinami kalkėmis, šlakstomi šventintu 
vandeniu iš Mekos ir paliekami. Niekas nenorėjo gyventi ten, kur 
lūkuriuoja pagiežinga šmėkla. 

Mirė ir turtuoliai, ir didikai. Vieniems tai teikė paguodą, ki- 
tiems atėmė paskutinę viltį. Vyrui susirgus žmonos susiriedavo, 
kuriai jį prižiūrėti. Paprastai ligonį slaugyti tekdavo vyriausiai 
arba nevaisingai, jei tokių būdavo, žmonai, kartais sugulovei. 
Netrūko vyrų, turinčių keturias žmonas ir tuziną sugulovių, bet 
merdinčių vienatvėje. 

Lavonus išveždavo jaučių kinkiniai. Vežimų ratai, riedėdami 
grindinio akmenimis, šaižiai cypdavo, įkandin driekdavosi gaiži 
smarvė. Kapinės kalvų šlaituose persipildė, išsipūtė it medžiuose 
pakabintos avių skerdienos nudirta oda per Idą'. Duobkasiai 
kasdavo kaskart gilesnes ir platesnes duobes, viename kape buvo 
laidojama dešimtys lavonų, paprastai nenumazgotų, nesusuptų 
į drobulę, dažnai net be antkapio. Tokią prabangą kaip sielvar- 


*Idal adcha - musulmonų religinė šventė pranašo Ibrahymo nuolankumui Dievo 
valiai pagerbti. Per šventę turtingi musulmonai aukoja gyvulius, trečdalis sker- 
dienos atiduodama vargšams. 

tas galėjo sau leisti nedaugelis. Mirtis taip nukamavo gyvuosius, 
kad šie nebepajėgė deramai gedėti mirusiųjų. Tik po maro šeima 
mušis į krūtinę ir lies ašaras, kiek širdis geis, o šiuo tarpu sielvar- 
tas laukia geresnių laikų, pasūdytas ir užkonservuotas kaip mėsa, 
sudžiovintas kaip aitriosios paprikos rūsiuose. 

Laivai išplaukdavo atgal neiškrauti, karavanai iš tolo aplenk- 
davo miestą. Liga atslinko iš Vakarų kaip visos blogybės. Keliau- 
tojai, nesvarbu, iš kokios šalies, kėlė įtarimų. Pabėgėliai, dervišai, 
klajokliai, valkatos, čigonai, - visi tie, kas be šaknų, - buvo nepa- 
geidaujami. 

Vidurvasarį susirgo didysis viziris Ajas Paša, žmogus, visų 
laikomas visagaliu. Jo mirtis išmušė iš vėžių visą seralį. Staiga pa- 
aiškėjo, kad maro neįstengia sulaikyti net tvirtos rūmų sienos. Tą 
pačią savaitę užsikrėtė keturios sugulovės, ir haremo koridorius 
apsiautė juoda kaip akių dažai baimės skraistė. Sklido gandai, 
kad Chiurem su vaikais užsidarė viename kambaryje ir įsileidžia 
tik sultoną. Ji pati gamindavo valgyti, pati virindavo vandenį, net 
drabužius skalbdavo pati, nes tarnaitėmis nepasitikėjo. 

Žvėryne mirė trys prižiūrėtojai, visi pačiame žydėjime. Tara- 
sas Sibirietis dienų dienas lindėjo savo pašiūrėje, nes visi pikti- 
nosi, kad toks sukriošęs senis dar gyvas. Dienos, kai miestiečiai 
vengė rodytis gatvėse, praėjo. Dabar visi skubėjo į mečetes, sina- 
gogas ir cerkves melstis ir atgailauti, atgailauti ir melstis. Bėdą 
užtraukė nuodėmės, kurias visi darė ir dar tikrai darys. Dievas 
užsirūstino. Kūnas silpnas. Nieko nuostabaus, kad ant kūnų da- 
bar skleidžiasi juodos rožės. Džahanas klausėsi tokių kalbų, tikė- 
damas ir netikėdamas, o širdis daužėsi taip, tarsi tuoj išsiverš iš 
krūtinės. Negi Dievas sukūrė žmones nuodėmingus, kad paskui 
galėtų juos bausti? 

— Mes išklydome iš kelio, - kalbėjo imamai. 

— Nuodėmės užtvindė pasaulį, - tvirtino krikščionių šventikai. 

— Reikia atgailauti, - ragino rabinai. 

Ir žmonės, tūkstančiai žmonių, atgailavo. Daugelis tapo be 
galo pamaldūs, bet sultonas pranoko visus. Vynas buvo uždraus- 
tas, vyndariai nubausti, muzikos instrumentai sudeginti ant 
laužo, smuklės uždarytos, viešnamių durys užantspauduotos, 
opijaus rūkyklos tuščios it išgvildentų graikinių riešutų kevalai. 
Pamokslininkai kalbėjo tik apie marą ir nuodėmę, susipynusius 
it sugulovės kasos sruogos. 

Paskui žmonės sutartinai nusprendė, kad maras kilo ne dėl 
jų. Miestui nelaimę užtraukė kiti - bedieviai ir ištvirkėliai. Baimė 
virto apmaudu, apmaudas - įniršiu. O įniršis - ugnies kamuolys, 
kurio negali ilgai laikyti rankose, reikia jį į ką nors mesti. 

Liepos pabaigoje į žydų kvartalą netoli Galatos bokšto įsiveržė 
minia. Durys buvo išteptos degutu, vyrai sumušti, pasipriešinęs 
rabinas užmuštas lazdomis. Pasklido gandas, kad visus Stambulo 
šulinius, vandens telkinius ir šaltinius užnuodijo žydas batsiu- 
vys ir taip sukėlė marą. Buvo suimta ir prisipažino padarę nusi- 
kaltimą dešimtys žydų. Kad prisipažinimai išgauti kankinimais, 
buvo smulkmena, į kurią niekas nekreipė dėmesio. Ne be reikalo 
Žydai vos prieš kelerius metus buvo išvaryti iš Saksonijos miestų, 
o frankų žemėje deginami ant laužų. Jie neša nelaimes, kad ir kur 
eitų, nes juos kaip šešėlis lydi prakeikimas. Jie grobia vaikus ir nau- 
doja jų kraują savo niūriems ritualams. Kaltinimų daugėjo it van- 
dens upėje per lietų. Galop sultonas Siuleimanas išleido firmaną - 
įsaką, draudžiantį vietos kadijams priimti sprendimus šmeižto 
bylose apie kruvinus žydų papročius, o nedaugelis teisėjų, kurie 
imdavosi tokių bylų, nebuvo linkę pasmerkti. Kaltinimai nutilo. 

Kalti ne žydai. Kalti krikščionys. Šitie suskretėliai niekada 
neina į pirtį. Jie neapsiplauna pergulėję su žmonomis. Jie geria 

vyną ir, lyg tai būtų dar nepakankamai didelė nuodėmė, vadina 
jį Jėzaus, kuris, pasak jų, yra Dievas, krauju. O baisiausia, kad 
jie valgo kiaulieną - gyvulio, kuris voliojasi savo nešvarumuose 
ir ryja kirmėlėtą maitą, mėsą. Maru miestiečiai užsikrėtė nuo 
kiaulienos valgytojų, be jokios abejonės. Tie patys žmonės, ku- 
rie ką tik kėlė siaubą žydų gatvėms, dabar puldinėjo krikščionių 
kvartalus. 

Miniai ėmė vadovauti balnius iš Ejupo. Jis paskelbė, kad žydai 
ir krikščionys yra Šventojo Rašto žmonės, tiesa, aiškina jį klai- 
dingai, bet iš esmės nėra blogi. Kalti ne jie, o sufijai su savo gies- 
mėmis ir šokiais. Kas gali būti pavojingiau už žmones, save vadi- 
nančius musulmonais, bet niekaip nesusijusius su islamu? Ar ne 
jie sako, kad nebijo pragaro ir netrokšta rojaus? Ar ne jie kreipiasi 
į Dievą, tarsi Jis būtų jiems lygus, ir net tvirtina, kad nešiojasi 
Dievą širdyje po apsiaustu? Pražūtį užtraukė piktžodžiavimas. 
Gatvėse prasidėjo eretikų medžioklė su lazdomis. Nei subašis, 
nei sargyba miniai netrukdė ir vėliau nieko nesuėmė. 

Penktadienį po vakarinės maldos vingiuotomis Peros gatve- 
lėmis žygiavo tikratikiai. Vyrai ir berniukai, kai kurie vos septy- 
nerių, kuo toliau, tuo daugiau, su deglais rankose įsiverždavo į 
blogo vardo namus, traukdavo lauk kekšes ir sąvadautojus, o pa- 
status padegdavo. Vieną moterį, tokią storą, kad ji vos galėjo pa- 
judėti, jie pririšo prie stulpo ir nuplakė, įrėždami liulančioje mė- 
soje kruvinus takus; hermafroditą išrengė, apspjaudė, nuskuto 
plikai ir įmetė į šūdus. Bet, pasak žmonių, labiausiai nukentėjo 
kažkokia neūžauga, nors niekas nesuprato kodėl. Sklido gandai, 
kad ji artimai draugauja su baltųjų eunuchų vyresniuoju ir yra 
patyrusi intrigantė. Kitą rytą, jau išaušus, benamiai šunys rado ją 
apskretusią krauju ir išmatomis, sulaužyta nosimi ir sutraiškytais 
šonkauliais, tačiau gyvą. 

Tik kai nusikaltėliai susiruošė keršyti didikams ir pasigyrė 
žygiuosiantys į rūmus, subašis įsikišo ir suėmė vienuolika žmo- 
nių. Tą pačią dieną jie buvo pakarti, o lavonai palikti siūbuoti 
vėjyje, kad visi matytų. Kai maras pagaliau baigėsi, Stambule gy- 
veno 5742 žmonėmis mažiau, o kapinėse nebeliko vietos. 

Tą pačią savaitę Džahanas gavo dar vieną bjaurų laišką, šį 
kartą pasirašytą. Per virėjo parankinį jis pasiuntė kapitonui Ga- 
retui keletą sutaupytų monetų, vildamasis, kad šis kurį laiką pa- 
liks jį ramybėje. Slegiamas tokių rūpesčių, jis beveik nesiklausė 
naujausių miesto paskalų. 

Velionio didžiojo vizirio Ajas Pašos vietą užėmė Liutfi Paša, 
tas pats, kuris rado meistrą tiltui per Pruto upę pastatyti, bet pas- 
kui su juo susiginčijo. O vyriausiojo rūmų architekto, mirusio 
nuo senatvės, įpėdiniu tapo ne kas kitas kaip dailidė Sinanas. 
Miestiečiai kalbėjo, kad šiuodu vienas kito nemėgstantys vyrai 
likimo valia buvo paaukštinti tuo pačiu metu, lyg Dievas norėtų 
pažiūrėti, ar jie susikirs, o jei susikirs, katras laimės. 


Š 


DIDINGAME IR PRAŠMATNIAME hipodrome gerą tūkstantį 
metų būdavo rengiamos iškilmės. Žiūrovų — įvairaus amžiaus 
vyrų - ir šurmulio visada būdavo be galo be krašto. Jei renginys 
jiems patikdavo, jie atsilošę rėkdavo ir juokdavosi, lyg patys daly- 
vautų vaidinime. Jei reginys jiems nepatikdavo, jie trypdavo ko- 
jomis, plūsdavosi ir mėtydavo į areną, kas pakliūdavo po ranka. 
Publika nuo imperatoriaus Konstantino laikų beveik nepasikeitė: 
mėgo linksmintis, bet jai įtikti būdavo nelengva. 

Tolėliau tarp medinių būdelių stovėjo pakyla, papuošta aukso 
kutais. Ant aukšto krėslo, kad matytų ir būtų matomas, sėdėjo 
sultonas Siuleimanas: aukštas, lieknas, ilgakaklis, su trumpa 
barzdele. Jam patarnavo didysis viziris Liutfi Paša - sultono se- 
sers vyras — ir kiti divano nariai. Apsuptą tarnaičių sultonienę 
nuo sultono skyrė brokato užuolaidos, o nuo minios žvilgsnių 
slėpė šilkinės skraistės ir pinučių plokštės. Daugiau moterų, iš- 
skyrus šias kelias iš valdovo haremo, hipodrome nebuvo. 

Į atskirą būdelę buvo palydėti užsienio pasiuntiniai. Vene- 
cijos pasiuntinys sėdėjo tiesus kaip žvakė nieko nematančiomis 
akimis, o jo drabužis buvo papuoštas safyro sege, į kurią atkreipė 
Florencijos Medičių įgaliotiniai, Genujos podesta, Lenkijos ka- 
raliaus legatas ir įžymūs keliautojai iš frankų žemės. Svetimšalius 
atpažinti buvo lengva - ne tik iš drabužių, bet ir iš veidų išraiš- 
kos, niekinamos ir įtarios. 

Iškilmės truko daug dienų. Naktį, užlietas šviesos, Stambu- 

las spindėdavo skaisčiau už nuotakos akis. Tamsą į skutus draskė 
žibintai, deglai ir fejerverkai. Aukso Rago įlankos vandenimis it 
krintančios žvaigždės sklendė luotai. Saldumynų pardavėjai siūlė 
cukrines žmogėdrų jūros pabaisų ir margaplunksnių paukščių fi- 
gūrėles. Gatvės buvo nukabinėtos milžiniškomis gėlių girliando- 
mis. Avių buvo paskersta tiek, kad šaltinio vanduo už skerdyklų 
paraudonavo. Visur lakstė tarnai, nešini padėklais su ryžiais, 
skendinčiais kurdiukiniuose taukuose. Tie, kurie jau prisikimšo 
pilvus ir numalšino troškulį šerbetu, vaišinosi zerde'. Bent kartą 
vargšai ir turtuoliai valgė tuos pačius patiekalus. 

Abu princai buvo apipjaustyti sykiu su šimtu neturtingų ber- 
niukų. Žvakininkų, kalkdegių ir gatvės prekeivių sūnūs aima- 
navo drauge su jų didenybėmis. Dabar šimtas du berniūkščiai, 
gulėdami lovose su chalatais, kūkčiojo prisimindami kančias ir 
kikeno žiūrėdami šešėlių teatro vaidinimą, rodomą, kad jie grei- 
čiau pamirštų skausmą. 

Džahanas, išplėtęs akis ir persigandęs, maklinėjo tarp ūžau- 
tojų. Jam su ČChota buvo įsakyta pasirodyti paskutinę dieną. 
Anksti rytą jis atvedė dramblį į daržinę prie hipodromo. Čhota 
baisiai piktinosi grandinėmis ant kojų, bet pamažu nusiramino 
ir kramsnojo obuolius su lapais. Džahanas pavydėjo jam pasiti- 
kėjimo savimi ir apgailestavo, kad negali būti toks ramus. Naktį 
dramblio varovas miegojo kaip zuikis, lūpos kraujavo, nes jis jas 
be paliovos kandžiojo. 

Prieš juos pasirodė kiti gyvūnai: liūtai, tigrai, beždžionės, 
stručiai, gazelės ir žirafa, neseniai atgabenta iš Egipto. Nešini 
sakalais su gaubtuvais ant galvų pražygiavo sakalininkai, žiedus 
mėtė ir gaudė žonglieriai, liepsnas rijo ugnies rijikai, lynu perėjo 


* Ryžiai su šafranu, pasaldinti medumi. 

lyno akrobatas. Paskui atėjo amatininkų eilė: akmentašiai nešėsi 
plaktukus ir kaltus, sodininkai stūmė karučius, pilnus rožių, ar- 
chitektai tempė mažus savo pastatytų mečečių modelius. Pas- 
tarųjų priekyje žingsniavo Sinanas šermuonėlių kailiais apsiūtu 
durtiniu. Pamatęs Džahaną, jis maloniai nusišypsojo. Džahanas 
irgi būtų jam nusišypsojęs, jei nebūtų buvęs toks susirūpinęs. 

Pagaliau atėjo jų eilė. Džahanas melsdamasis atkėlė vartus 
ir išleido ČChotą. Jie praėjo pro vienišą obeliską, kadaise iš Alek- 
sandrijos atgabentą imperatoriaus Teodosijaus, ir nupėdino taku, 
pramintu šimtų pėdų ir kanopų. Nuo mažučių veidrodėlių, ku- 
riais buvo išsiuvinėta aksominė žalia su violetiniais raštais Čho- 
tos gūnia, padovanota sultonienės, atsispindėjo šviesa. 

Dramblį žiūrovai pasveikino džiaugsmingais šauksmais. Dža- 
hanas ėjo pirmas ir vedė Čhotą už pavadžio, nors iš tikrųjų 
dramblys pats sprendė, kokiu greičiu eiti. Prisiartinę prie sultono 
pakylos jie sustojo, ir Džahanas išvydo valdovą. Jo veidas buvo 
rimtas ir ramus. Į kairę nuo jo už pertvaros sėdėjo sultonienė su 
svita. Džahanas negalėjo matyti Chiurem, bet jam pasirodė, kad ji 
perbedė jį įtariomis akimis. Nuo minties, kad gražioji Mihrimah 
irgi čia ir stebi kiekvieną jo judesį, Džahano nerimas dar padidėjo. 
Burna išdžiūvo; nudiegė paširdžius; kojos lenkiantis virpėjo. 

Drebančiais pirštais jis ištraukė iš kišenės vilnonių verpalų 
sruogą ir metė Čhotai. Dramblys sugavo ją straubliu ir metė jam. 
Jie kelis kartus pakartojo šį triuką, paskui Džahanas išsitraukė 
žvilgius žiedus, kuriuos jam davė Mihrimah, ir po vieną ėmė mė- 
tyti Čhotai, o šis juos gaudė ore ir pamojavęs nušveisdavo šalin, 
lyg jam žiedai nerūpėtų. Paskui jis pradėjo šokti - nerangiai siū- 
buoti milžinišku kūnu. Žiūrovai pratrūko kvatoti. Džahanas pa- 
grasė drambliui lazda ir išbarė. Čhota apmirė, lyg būtų susigėdęs. 
Tai buvo vaidinimo dalis. Rodydamas, kad nebepyksta, vaikinu- 

kas padavė ČChotai obuolį. Dramblys neliko skolingas: nutraukė 
narcizo žiedą, prisegtą prie varovo drabužio, ir įteikė jam. Pub- 
lika juokėsi dar garsiau. 

Paskui Džahanas, tiesus kaip žvakė, užsidėjo ant galvos kan- 
korėžį, paskui dar vieną, dar. Kai iš viso jų buvo septyni, sušuko: 

— Kelk! 

Dramblys straubliu apsivijo jo liemenį ir pasisodino ant 
sprando taip atsargiai, kad kankorėžiai nenukrito. 

— Tūpk! - įsakė Džahanas. 

Čhota lėtai ir sunkiai pritūpė. Džahanas jam ant nugaros at- 
sitiesė, vėjas nudžiovino prakaitą, varvantį per veidą. Drambliai 
neturi kelių, jiems labai sunku nusilenkti. Džahanas vylėsi, kad 
sultonas, Žemės ir jūros viešpats, supras tai ir įvertins. Vos spėjo 
Čhota atsitūpti, Džahanas plačiai išskėtė rankas ir pergalingai su- 
riko. Tą akimirką prie jų ant žemės dunkstelėjo kažkoks daiktas. 
Džahanas nušoko ir jį pakėlė. Maišelis auksinių. Dosni sultono 
Siuleimano dovana. Varovas nusilenkė; dramblys sutrimitavo; 
publika pašėlo. 

Atėjo laikas paskutiniam numeriui. Čhota, įkūnijantis islamą, 
turėjo susikauti su šernu, vaizduojančiu krikščionybę. Paprastai 
tokiuose vaidinimuose dalyvaudavo lokys ir šernas, bet, kadangi 
dramblys įspūdingesnis, be to, žiūrovų numylėtinis, paskutinę 
akimirką lokį pakeitė Čhota. 

Išvydęs iltingą šerną, kasantį žemę kanopomis, Džahanas 
sustingo kaip nudiegtas. Tiesa, žvėris buvo mažesnis už Čhotą, 
užtat beprotiškai įniršęs, Džahanas nesuprato kodėl. Kai tik šer- 
nui buvo nuimtos grandinės, jis nėrė artyn kaip strėlė ir būtų 
perplėšęs Džahanui šlaunį, jei šis nebūtų spėjęs atšokti. Publika 
suprunkštė, pasiryžusi palaikyti šerną, jei varovas ir dramblys 
juos apvils. 

Nustėro ne tik Džahanas. Jis nusivylęs pamatė, kad Čhota 
stovi it mietą prarijęs, prisimerkęs. Džahanas rėkdamas trenkė 
jam lazda. Paskui ėmė meiliai įkalbinėti, žadėti skanėstų ir purvo 
vonių. Niekas nepadėjo. Dramblys, nuožmiai puolęs priešo ka- 
reivius ir mūšio lauke paklojęs ne vieną, su šernu kautis nenorėjo. 

Šernas, nė kiek nesidomėdamas drambliu, aplėkė areną, pas- 
kui šoko ant Džahano ir parbloškė jį ant žemės. 

- Ei, tu! - kur buvęs, kur nebuvęs arenoje atsirado lokių tram- 
dytojas Mirka. Jis sušuko, kad atkreiptų šerno dėmesį. Rankoje 
jis laikė ietį, o įkandin plumpino jo žvėris. Lokys suurzgė. Niršiai 
kriuksėdamas ir iššiepęs nasrus šernas jį puolė. Džahanas kaip 
per miglas matė, kas vyksta. Siaubingą kriokimą ir riaumojimą 
nustelbė minios riksmai. Lokys užsimojo letena lenktais išgaląs- 
tais nagais ir perplėšė šernui pilvą. Išvirto žarnos, pasklido bjauri 
smarvė. Šernas mėšlungiškai trūkčiojo užpakalinėmis kojomis 
ir dvėsdamas sukriokė taip nuožmiai ir šiurpiai, kad žiūrovams 
ausys suputo. Primynęs batu dvesiantį šerną, Mirka pamojavo 
žiūrovams. Jis iškart gavo atlygį - maišelį. Jį sugriebęs Mirka pa- 
žvelgė į Džahaną ir nesislėpdamas piktdžiugiškai išsišiepė. Dža- 
hanas nusuko akis, jausdamasis menkas kaip pelė ir visa širdimi 
trokšdamas, kad žemė prasivertų ir jį prarytų. 

Varovas svajojo dingti, o dramblys įtūžo: kai kurie žiūrovai 
apmėtė jį akmenimis. Čhota sumosavo ausimis ir sutrimitavo. 
Pamatę, kad pavyko sugadinti ūpą tokiam dideliam gyvuliui, 
žmonės ėmė svaidyti kitus daiktus: medinius šaukštus, supuvu- 
sius obuolius, metalines makštis, kaštonus... Džahanas maldavo 
Čhotą nusiraminti, bet jo balsas šurmulyje buvo ne garsesnis už 
uodo zyzimą. 

Staiga dramblys puolė prie būdelių. Suglumęs Džahanas nu- 
skuodė įkandin mojuodamas rankomis ir klykdamas. Jis matė, 

kaip žiūrovų veiduose nuostabą keičia siaubas. Žmonės išlakstė į 
visas puses, klykdami ir trypdami tuos, kurie pargriuvo. Džaha- 
nas pasivijo Čhotą, trūktelėjo už uodegos. Gyvulys galėjo jį su- 
traiškyti, bet varovas apie tai negalvojo. Juodu apsupo sargybiniai 
su kardais ir ietimis, nors, rodos, nė vienas nesusigaudė, ką da- 
ryti. Kilus sąmyšiui Čhota sulaužė turėklus, sumindė puošmenas 
ir įsiveržė į užsienio pasiuntinių ložę. Traukdamasis drambliui 
iš kelio, Venecijos pasiuntinys pargriuvo, kažkieno užmintas jo 
prabangus drabužis suplyšo. Džahanas pamatė, kaip nukrito sa- 
fyras, žaibiškai jį užmynė, o įsitikinęs, kad niekas nemato, griebė 
ir paslėpė už juostos. 

Vėl atsisukęs į dramblį, siaubo apimtas Džahanas pamatė 
Čhotą prie valdovo pakylos. Sultonas Siuleimanas nė nekruste- 
lėjo: sėdėjo tiesus, atkišęs smakrą, neįžvelgiamu veidu. O didysis 
viziris priešingai. Jis kažką rėkavo, iš burnos dribo putos. Lyg 
pajutęs vizirio neapykantą, dramblys pasuko tiesiai prie jo, nu- 
plėšė nuo galvos turbaną ir švystelėjo aukštyn, lyg rodytų dar 
vieną triuką. 

— Sargyba! - sukliko didysis viziris. 

Akies kampučiu Džahanas išvydo lankininką, taikantį Čhotai 
į galvą. Surikęs pripuolė prie jo kaip tik tada, kai šis paleido strėlę. 

Dešinį petį pervėrė skausmas, Džahanas sukliko, susvyravo 
ir sukniubo. Išgirdęs jo klyksmą, dramblys sustojo, žmonės pir- 
mose eilėse irgi. Nuščiuvę iš nuostabos, jie spoksojo į varovą ant 
žemės, plūstantį krauju. Tik tada sultonas lėtai ir ramiai atsistojo 
ir netikėtai nusijuokė. 

Jei Čhota vietoj vizirio būtų užpuolęs Žemės ir jūros viešpatį, 
neįmanoma įsivaizduoti, kas jį būtų ištikę. Bet sultono juokas iš- 
gelbėjo jam gyvybę. Kažkas pakėlė Liutfi Pašos turbaną, purviną 
ir suplotą, ir pagarbiai atidavė jam. Viziris griebė jį, bet ant galvos 

nebeužsidėjo. Vienas po kito žiūrovai grįžo į vietas. Čhota nupė- 
dino prie išėjimo, tarsi nenutuoktų, kokią suirutę sukėlė. 


A 


— Ką tu padarei, besmegeni! - rėkė Džahanas nuo neštuvų, 
kuriais buvo nešamas. - Tau nupjaus kiaušius... nusiųs tave į sker- 
dyklą, išvirs su kopūstais ir svogūnais. O mane įmes į kalėjimą! 

Jis mielai būtų spyręs į kibirą, trenkęs į statinę, sudaužęs vazą. 
Bet kūnas apsunko, o mintys sūkuriavo po galvą. Didesnis už 
baisų skausmą buvo tik pyktis - ir labiausiai jis kaltino save. 

Į žvėryną jis buvo atvežtas vežimu. Olevas dirstelėjo į jį, pas- 
kui į strėlę, kyšančią iš žaizdos, ir linktelėjo kinams dvyniams. 
Šiuodu dingo ir netrukus grįžo su opijaus maišeliu. 

— Kas čia? Kam šie peiliai? - paklausė Džahanas. Jo kaklas 
sudrėko, oda mirtinai išbalo, lūpos atšalo. 

- Koks smalsuolis, - atsiliepė Olevas, dėdamas ant padėklo 
įvairaus dydžio metalinius įrankius. - Ketinu ištraukti strėlę. 

— O kaip? 

Niekas neatsakė. Olevas privertė jį išgerti smardaus žalsvo 
džiovintų kanapių lapų nuoviro - maslak. Jau po pirmo gurkšnio 
jam apsisuko galva, o po išgerto puodelio pasaulis nušvito ryš- 
kiomis mirguliuojančiomis spalvomis. Opijus buvo sutrintas, o 
košele ištepta žaizda. Paskui kinai išnešė Džahaną į sodą, ten dar 
buvo šviesu. 

— Sukąsk! - paliepė Olevas. 

Apsvaigęs Džahanas sukando į burną įbruktą skudurą, nors 
nauda iš jo buvo menka. Kol Olevas traukė strėlę, Džahanas klykė 
taip, kad paukštidėje nuo laktų pakilo paukščiai. 


139 


Mečetė sultono dukteriai 


A 


Tą vakarą jis gulėjo lovoje varstomas skausmų ir staiga tarpdu- 
ryje išvydo Sinaną. Jo įdubę skruostai juodavo tamsoje. Sinanas 
atsisėdo šalia ant grindų kaip aną bežvaigždę mūšio naktį. 

- Labai skauda? 

Užuot atsakęs, berniokas tik susiraukė, akys buvo pilnos ašarų. 

— Nelabai tau sekasi triukai, - tarė Sinanas. - Nemoki links- 
minti žmonių. Ir vis dėlto žaviuosi tavo drąsa ir meile drambliui. 

- Aš būsiu nubaustas? 

— Manau, tu jau pakankamai nubaustas. Mūsų sultonas tai 
supranta. 

— Bet... Liutfi Paša manęs nekenčia. 

- Na, ašjam irgi nelabai patinku, - tarė Sinanas, pritildęs balsą. 

- Dėl tilto? 

- Dėl nepaklusnumo. Jis nepamiršo. Jis įprato, kad visi garbs- 
tytų kiekvieną jo žodį. Tas, kurį supa pataikūnai, keliantys jį į pa- 
danges, nedovanoja sąžiningam žmogui, pasakiusiam tiesą. 

Tamsa tirštėjo, o Sinanas klausinėjo berniūkščio apie jo anks- 
tesnį gyvenimą. Džahanas papasakojo jam apie seseris, patėvį ir 
motinos mirtį. Pirmą kartą nuo tada, kai atvyko į šį miestą, sakė 
tiesą, nemeluodamas ir nepagražindamas. Indijos nė karto nepa- 
minėjo. 

- Grįši namo? - paklausė Sinanas. 

- Grįšiu, kai būsiu turtingas ir galingas. Laiko turiu nedaug, 
nes noriu nusukti sprandą patėviui, kol jis nenukaršo. 

- Ketini atkeršyti už motiną? 

— Taip, prisiekiu, kaip Dievą myliu. 

Sinanas susimąstė. 

— O eskizas, kurį man atsiuntei - kieno čia namas? 

— Didžiojo muftijaus. Buvau ten tą dieną, kai jis teisė eretiką. 
Bet aš kai ką pakeičiau. 

— Kodėl? 

— Aš pastebėjau, kad vieta vėjuota, efendi. Todėl langeliai 
maži, bet tada ir saulės į vidų patenka nedaug. Aš pamaniau, kad 
dengta galerija su pinučiais viršuje įleistų šviesos, o moterys ga- 
lėtų grožėtis jūra ir jų niekas nematytų. 

Sinanas kilstelėjo antakį. 

— Aišku... piešinys man patiko. 

- Tikrai? - nepatikliai paklausė Džahanas. 

— Verčiau mokykis algebros ir aritmetikos. Turi perprasti skai- 
čių mokslą. Stebėjau tave, kai statėme tiltą. Tu sumanus, smalsus 
ir greitai visko išmoksti. Gali tapti statytoju. Turi gabumų. 

— Man patiko statyti tiltą, - pasakė Džahanas, nudžiugintas jo 
žodžių. - Čhota irgi buvo laimingas. Jam nepatinka dienų dienas 
stovėti daržinėje. 

- Tu protingas vaikinukas, varove. Norėčiau tau padėti. Bet 
protingų vaikinukų daug. - Sinanas patylėjo, tarsi lauktų, kol 
berniukas supras jo žodžius. - Jei nori sulaukti sėkmės, turi įro- 
dyti pasauliui, kad esi jos vertas labiau už kitus. 

„Kokius keistus dalykus jis kalba , - sumirksėjo Džahanas, ti- 
kėdamasis paaiškinimo, bet nesulaukė. Tarp jų įsiliejo tyla, bet 
galop Sinanas vėl prabilo: 

- Apsižvalgyk. Kiekvienas žmogus čia yra tiesiog Adomo sū- 
nus, nei aukštakilmis, nei turtingas. Nesvarbu, kas buvo tavo tė- 
vas ar iš kur tu kilęs. Jei nori iškilti, turi sunkiai dirbti. Taip yra 
Osmanų imperijos rūmuose. 

Džahanas nuleido galvą. 

- Tu talentingas, bet tau reikia mokytis. Kalbų. Jei pažadi būti 
stropus, pasirūpinsiu, kad galėtum lankyti rūmų mokyklą. Ten 

mokėsi aukščiausi valdžios vyrai. Teks stengtis, kad nenusileis- 
tum jiems. Daug metų. 

- Aš nebijau darbo, efendi, - patikino Džahanas. 

— Žinau, bet tu turi atsižadėti praeities, - pasakė Sinanas 
stodamasis. - Pagieža yra narvas, talentas - paukštis nelaisvėje. 
Sulaužyk narvą ir išleisk paukštį, tegu kyla į dangų. Architek- 
tūra - veidrodis, atspindintis visatos darną ir pusiausvyrą. Jei ne- 
puoselėsi darnos ir pusiausvyros sieloje, negalėsi statyti. 

- Aš nesuprantu... - tarė Džahanas liepsnojančiais skruos- 
tais. - Kodėl jūs man padedat? 

— Tavo metų man pasisekė sutikti gerą mokytoją. Jis seniai 
miręs, tesuteikia Viešpats ramybę jo sielai. Vienintelis būdas jam 
atsidėkoti - padėti kitiems, - atsakė Sinanas. - Be to, man atrodo, 
kad tu ne tas, kuo dediesi. Judu su drambliu kaip broliai. Bet tu 
ne varovas, sūnau. Mano nuomone, tu kažką slepi. Tu man nepa- 
sakei visos tiesos. 

- Dabar mano šeima - dramblys, - atsakė Džahanas, vengda- 
mas architekto žvilgsnio. 

- Ilsėkis, - atsiduso Sinanas. - Mes dar pasikalbėsime. 

Kai meistras išėjo iš daržinės, Džahanui per veidą nuriedėjo 
ašara ir nulašėjo ant rankos. Jis suglumęs įsistebeilijo į ją. Petys 
buvo sužeistas, visą kūną maudė, bet didžiausią skausmą kėlė ne 
žaizda. 


Š 


RUMŲ MOKYKLOJE, KURI glaudėsi trečiajame vidiniame 
kieme, mokėsi trys šimtai keturiasdešimt du mokiniai, gabiausi 
iš atrinktųjų pagal devširme' sistemą. Jie studijavo musulmonų 
religinę teisę, chadysus, filosofiją, pranašų istoriją ir Koraną, be 
to, matematiką, geografiją, astronomiją, logiką, oratorinį meną ir 
tiek užsienio kalbų, kad būtų nesutrikę Babelio bokšto statyboje. 
Be to, jie, nelygu gabumai ir polinkiai, mokėsi poetikos, muzi- 
kos, kaligrafijos, koklių gamybos, puodininkystės, medžio in- 
krustavimo, dramblio kaulo raižybos, kalstymo ir ginklų gamy- 
bos. Baigę mokyklą, vieni ilgainiui tapdavo aukštais valdininkais, 
kiti - architektais ir mokslininkais. 

Visi mokytojai buvo vyrai, kai kurie eunuchai. Jie nešiodavosi 
ilgas lazdas ir bausdavo globotinius dėl menkiausio nieko. Kla- 
sėse buvo tylu, taisyklės griežtos. Mokiniai buvo atrenkamai iš 
albanų, graikų, bulgarų, serbų, bosnių, gruzinų ir armėnų šeimų, 
bet turkų, kurdų, persų ir čigonų vaikų nebuvo. 

Džahanui mokytis buvo per sunku. Jis manė, kad jį bet kada 
gali išmesti. Tačiau bėgo savaitės. Tais metais ramadanas buvo 
vidurvasarį. Staiga dienos apsunko, o naktyse nebetilpo kvapai 
ir garsai. Krautuvėlės ilgiau būdavo atidarytos, mugėse žmonių 
knibždėte knibždėdavo iki vėlaus vakaro. Pasninkavo visi: ja- 
nyčarai, mokslininkai, amatininkai, elgetos, net opijaus rūkyto- 
jai - nors šie dažnai slapta prisirydavo rusvai rudos pastos, kuri 


* Pagal šią sistemą gražiausi ir protingiausi krikščionių berniukai buvo atimami iš 
šeimų, atverčiami į islamą ir ruošiami tarnauti sultonui (aut. past.). 

lėtai, labai lėtai tirpdavo skrandyje ir palengvindavo susilaikymą. 
Atėjo ir praėjo Id al fitras“, bet Džahanu ir Čhota niekas nesi- 
domėjo. Lyg visi būtų pamiršę, kad žvėryne laikomas dramblys. 
Džahanas nusiminė. Jis spėjo, kad tuo pasirūpino didysis vizi- 
ris. Be abejo, jis neatleido Čhotai nuotykio hipodrome ir laukė 
progos nudirti kailį abiem. Džahanas nežinojo, kad grėsmingasis 
Liutfi Paša, antras pagal galią žmogus imperijoje, susigiminiavęs 
su sultonu per vedybas su jo seserimi, pakliuvo į didelę bėdą. 


A 


Taigi viešnamyje prie Galatos bokšto viena šliundra, vardu Kai- 
mak“, nes buvo šviesiaodė, atsisakė pergulėti su klientu - žvėrimi, 
pertekusiu pinigų, bet nepažįstančiu gailesčio. Šis ją primušė, bet 
nusprendė, kad tiek nepakanka, ir dar nučaižė bizūnu. O štai šis 
poelgis pagal nerašytas Stambulo viešnamių taisykles jau buvo 
nepriimtinas. Šiurkštus elgesys su kekše visiškai suprantamas, 
bet nuplakti negerai. Visas viešnamis puolė gelbėti Kaimak ir 
apdrabstė klientą mėšlu. Šis neketino pripažinti pralaimėjimo. 
Apsiputojęs pasiskundė kadijui, bet šis, bijodamas sąvadautojų 
keršto, paskelbė, kad kaltų nėra. Tuo tarpu gandai apie įvykį pa- 
siekė Liutfi Pašos ausis. 

Jau kuris laikas didysis viziris ruošėsi paskelbti kovą su ištvir- 
kimu. Pasiryžęs uždaryti visus viešnamius, puolusias jų gyventojas 
jis ketino iškeldinti į tokius Dievo ir žmonių užmirštus užkampius, 
kad jos niekada negalėtų grįžti. Istorija su nuplakta kekše buvo 
proga, kurios jis laukė. Nubausdamas vieną, pamokys visas paleis- 


* Pasninko pabaigos šventė. 
** Grietinėlė (aut. past.). 

tuves, kurių Stambule prisiveisė per daug. Numojęs ranka į kadijo 
sprendimą, Liutfi Paša paskelbė, kad kalta šliundra ir jai bus nu- 
pjauti lytiniai organai. Paskui ji bus atbula pasodinta ant asilo, o šis 
vedžiojamas po miestą, kad visi matytų, kas laukia kekšių. 

Apie tokią bausmę iki šiol niekas nebuvo girdėjęs. Šach Sul- 
tan, sultono Siuleimano sesuo, sužinojusi apie bausmę, vyro pa- 
skirtą tai nelaimėlei, pasibaisėjo. Įpratusi tenkinti kiekvieną savo 
užgaidą, ji užsipuolė didįjį vizirį, vildamasi jį perkalbėti. Palaukė, 
kol jis skaniai pavakarieniavo mėgstamiausiais patiekalais - 
sriuba su žarnokais, troškintu fazanu su svogūnais, uzbekišku 
plovu su razinomis ir pachlava - manydama, kad vyras pilnu 
pilvu bus sukalbamesnis. 

Kai tik tarnai išnešė žemą staliuką, nuplovė ponams rankas 
rožių vandeniu, įpylė kavos ir dingo namo koridoriuose, Šach 
Sultan sumurmėjo po nosimi: 

— Visi kalba tik apie tą paleistuvę. 

Didysis viziris nieko neatsakė. Pro langą prasisunkė oranžinis 
spindulių pluoštas ir užliejo kambarį šiurpia šviesa. 

— Ar ji iš tiesų bus taip siaubingai nubausta? - meiliai pa- 
klausė Šach Sultan. 

— Ką pasėjai, tą ir pjausi, - atkirto Liutfi Paša. 

— Bet ar ne per Žiauriai? 

— Per žiauriai? Ne. Ji to nusipelnė. 

— Negi jūs nepažįstate gailesčio, vyre mano? - paklausė ji, ir 
jos balse suskambėjo paniekos gaidelės. 

— Gailestis skirtas tiems, kurie jo verti. 

Šach Sultan drebėdama atsistojo ir ištarė žodžius, kuriuos gali 
sau leisti tik sultono sesuo: 

— Šiąnakt mano miegamojo durys jums bus uždarytos. Ir ry- 
toj, ir visas kitas naktis. 

Liutfi Paša išblyško. Aukštakilmė žmona buvo jo gyvenimo 
prakeiksmas. Žmonės, pavydintys jam tokių vedybų, yra kvailiai! 
Vesti sultono seserį ar dukterį galima linkėti tik priešui. Kad ją 
vestų, jis turėjo išsiskirti su ilgamete žmona ir pagalbininke, ke- 
turių jo vaikų motina, nes sultono sesuo niekada nebūtų sutikusi 
tapti antrąja žmona. O ji mainais parodė jam bent kiek dėkin- 
gumo? Priešingai. Ji neturėjo nė lašo nuolankumo, smerkė visus 
jo poelgius ir nepaisė jo net tarnų akivaizdoje. Ir didysis viziris 
suirzęs leptelėjo: 

- Tavo lova niekada manęs per daug netraukė. 

- Kaip jūs drįstat? — įtūžo Šach Sultan. - Jūs, mano brolio 
tarnas! 

Liutfi Paša timptelėjo už barzdos ir išrovė kelis plaukelius. 

- Jei išgirsiu, kad įsakėt įvykdyti šį baisų nuosprendį vargšei 
moteriai, jūs nebebūsit mano vyras! - ir išėjo iš kambario, pali- 
kusi jį tūžti. 

Tiesą sakant, Šach Sultan, kaip ir daugelis kitų, tikėjosi, kad 
didysis viziris paskutinę akimirką pasigailės kalinės. Jis būtų 
vienu šūviu nušovęs du zuikius: įvaręs baimės nusidėjėliams ir 
sulaukęs pagarbos už atlaidumą. Todėl Šach Sultan didžiai nusi- 
minė, vieną vėsų rytą išgirdusi šauklius skelbiant, kad šiandien 
nuosprendis bus įvykdytas. Tą pačią dieną Liutfi Pašą, grįžusį 
namo, pasitiko įniršusi žmona. 

— Kaip jums ne gėda, - užsipuolė ji, nors žinojo, kad tarnai 
slapta klausosi. - Jūs akmenširdis! 

— Prikąsk liežuvį, žmona. Ar taip dera kalbėti su vyru? 

- Vyras mat atsirado. Jūs tinkat tik bejėgėms moterims kan- 
kinti. 

Liutfi Pašai užvirė kraujas, jis trenkė žmoną į koklių sieną ir 
skėlė jai antausį. 

- Nepasiliksiu su tokiu pabaisa kaip tu, - pravirko ji ir iš- 
plūdo jį tokiais žodžiais, kad kitą dieną net liežuvautojai nesiryžo 
jų pakartoti. 

Liutfi Paša puolė prie vėzdo. Tą akimirką į kambarį įpuolė 
juodasis eunuchas, paskui jį - tarnaitės, tarnai, indų plovėjos, 
virėjas su parankiniais. Jie surišo didžiajam viziriui rankas, už- 
kimšo burną ir, šeimininkės palaiminti, apkūlė. 

Kitą rytą sultonas Siuleimanas sužinojo, kad didysis viziris 
bandė vėzdu užmušti jo seserį. Taip žlugo Liutfi Paša. Jis neteko 
aukštos padėties, turto ir buvo tučtuojau ištremtas į Demotiką - 
nespėjęs net susirinkti daiktų ir atsisveikinti. 

Žvėryne Džahanas suglumęs klausėsi naujienų. Kaip greitai 
pasikeičia likimas, kaip žemai krintama iš aukštybių. Niekas ne- 
apsaugotas, net žmonės, kurie atrodo nepajudinami. O gal jie la- 
biausiai. Gyvenimas - tarsi nematoma spiralė: darbai ir žodžiai 
tai kelia mus aukštyn, tai bloškia žemyn. 


A 


Vieną popietę Džahanas, paskendęs mintyse, iš rūmų mokyklos 
ėjo atgal į žvėryną. Artindamasis prie pašiūrės išgirdo kosulį, nuo 
kurio kraujas jam sustingo gyslose. Įėjęs į vidų pamatė jo lau- 
kiantį kapitoną Garetą. 

- Žiūrėkit, kas atėjo! Kokia staigmena! Ką tik išlipau į krantą. 
Sakau, pažiūrėsiu, kaip sekasi mano vagišiukui. Tikriausiai jis 
manęs pasiilgo. 

Džahanas nieko neatsakė, kad neišsiduotų, kaip išsigando. 
Kapitonas vėl buvo girtas. Jo iškvepiamas oras trenkė sudususiu 
alumi. Dantys buvo pajuodę it degutuotų statinių šulai. 

Kapitonas įdėmiai žiūrėjo į dramblio varovą. 

- Ko tyli? Atrodai taip, lyg vaiduoklį būtum pamatęs. 

- Maniau, jūs žuvęs, - prisipažino Džahanas. - Jūsų taip ilgai 
nebuvo. 

- Mano laivas nugrimzdo į dugną per velniškai bjaurią 
audrą, netekau aštuoniolikos vyrų. Laimė, likau gyvas, bet pate- 
kau į nelaisvę. Užsikrėčiau drugiu, vos nepakračiau kanopų. Bu- 
vau pragare, man ten nepatiko, todėl grįžau. Nesidžiaugi mane 
matydamas? 

— Džiaugiuosi. 

Kapitonas nepatikliai dėbtelėjo į jį: 

- Tu čia jau gana seniai. Ką pavogei? Parodyk. Turbūt susi- 
krovei turtus, sultonaitės numylėtini. 

Išgirdęs kapitono užuominą Džahanas krūptelėjo. Iš kur jis 
žino apie Mihrimah? Visur pilna šnipų. Stengdamasis kalbėti ra- 
miai, jis atsiliepė: 

- Efendi, tai nelengva. Visos durys saugomos. 

- Klausiu, ką tu man pavogei, - kapitono Gareto balsas buvo 
aštrus kaip geležtė. Jo veidas ir net randas patamsėjo. 

Pavogtus daiktus Džahanas slėpė po alyva. Kapitonas iškart 
čiupo safyro segę, o paskui keistai krioktelėjo, lyg būtų užsprin- 
gęs savo paties liežuviu. Džahanas spoksojo į jį, siaubo apimtas, 
kol suprato, kad kapitonas juokiasi. Bet po juoko priepuolio jis 
paniuro. 

- Čia viskas? Kuo tu mane laikai? Kvailiu? 

- Aš sakau tie... 

Kapitonas žaibiškai išsitraukė durklą ir prikišo Džahanui prie 
gerklės. 

- Nemėgstu melagių. Niekada nemėgau. Nagi įrodyk, kad ne- 
verta nudirti tau kailio. 

Ašmenų galiukas perdrėskė odą. Džahanas gurktelėjo: 

— Turiu naujienų. Aš... dirbu su vyriausiuoju rūmų architektu. 

— Tai kas? 

— Mes statysime mečetes... sultonui. Per mūsų rankas eis daug 
pinigų. 

Šalto metalo spaudimas atlėgo. Kapitonas Pamišėlis žengė 
žingsnį atgal ir įsistebeilijo į bernioką, lyg matytų jį pirmą kartą: 

— Kalbėk! 

— Sultonas labai vertina Sinano pastatus. Jis išleidžia daugiau 
pinigų marmurui negu brangakmeniams. 

— Na ką gi... - pašnibždomis sugergždė kapitonas. - Iš rūmų 
tau nieko pavogti nepavyko. Tada vok statybose. Pelnyk moky- 
tojo pasitikėjimą. Būk geras berniukas. Nušvilpk pinigų. Aš išgel- 
bėjau tau gyvybę tame prakeiktame laive, tikiuosi, neužmiršai? 
Neversk manęs gailėtis dėl šios paslaugos. 

— Pasikliaukite manimi, efendi. Nesigailėsite, kad taip ilgai 
laukėte. Aš jums atnešiu turtus. Netrukus, inšallah, - tarė Džaha- 
nas. Tą akimirką jis pats tikėjo tuo, ką sako. 

VASAROS PABAIGOJE OSMANŲ imperijoje kilo naujos ligos 
epidemija. Pūslelės, vėmimas, karščiavimas, mirtis. Rausvas dė- 
mes ant odos žmonės vadino šaitano spjūviais. Per kelias dienas 
mirė daugybė, tarp jų ir šachzadė Mechmedas, vos dvidešimt 
vienų, vyriausias Siuleimano ir Chiurem sūnus, jų akių šviesa. 

Sultonas buvo sugniuždytas. Jis apsivilko šiurkštaus audinio 
drabužius, atsidėjo maldai ir nieko nenorėjo matyti. Su juo ge- 
dėjo visas Stambulas. Žiburiai žibėjo blausiai, balsai prislopo. 
Krautuvėlės buvo uždaromos anksti; niekas nebešventė vestu- 
vių, bar micvų ir apipjaustymų. Žvejų luotai pro Rūmų vartus 
plaukdavo be garso, lyg sielvartas būtų miegantis kūdikis, kurio 
nieku gyvu negalima pažadinti. Nutilo visi - turgaus pasakinin- 
kai, klajojantys artistai, gatvės prekeiviai, net dainininkai, kurie 
guldavo ir keldavo su daina. Tylą drumstė tik lietus. Jis pliaupė 
taip smarkiai, tarsi dangus irgi verktų. Tokią dieną Čhotą su Dža- 
hanu pirmą kartą teikėsi aplankyti sultonas. 

Įdubę skruostai, pageltusi oda, nusvirę pečiai. Sultonas buvo 
toks nepanašus į vyrą, kurį Džahanas sveikino hipodrome, kad 
nebūtų jo pažinęs, jei valdovui ant kulnų nebūtų lipę sargybiniai. 
Jis skubiai nusilenkė. 

— Prisimenu tave ir tavo dramblį, - tarė sultonas. 

Džahanas paraudęs krūptelėjo nuo tos grėsmingos dienos 
prisiminimų. 

— Kaip tavo petys? 

— Sugijo, šviesiausiasis viešpatie. 

— O ką ėda šitas gyvulys? Papasakok man. 

Ir Džahanas ėmė smulkiai pasakoti, kaip Čhota mėgsta vo- 
liotis purve, apsilieti vandeniu ir kokį pašarą mėgsta, jausdamas, 
kad padeda sultonui šiek tiek pamiršti sielvartą. Jis pasakė, kad 
lengviausiai pažeidžiama dramblio kūno vieta - straublys. Jis be 
kaulų, vien raumenys, sykiu ir nosis, ir viršutinė lūpa, ir ranka. 
Straubliu dramblys kvėpuoja, užuodžia, ėda, geria, siurbia van- 
denį apsipilti, kasosi ausis, trina akis... Žmonės būna kairiaran- 
kiai ar dešiniarankiai, o drambliai - kairiailčiai ar dešiniailčiai. 
Čhota kairiailtis, baigė kalbą Džahanas. 

- Keista, kad tokio didingo gyvulio uodega tokia plona, - tarė 
sultonas. - Gal šitaip Alachas mums primena, kad net stipriau- 
sios būtybės turi silpnybių? 

Džahanas nežinojo, ką atsakyti, ieškojo žodžių, bet sultonas, 
laimė, kalbėjo toliau: 

— Vyriausiasis rūmų architektas sakė, kad tu ir dramblys pa- 
dėsite jam. 

- Taip, jūsų didenybe. 

— Tai būk pasiruošęs. Gyvulys netrukus vėl imsis darbo. 

Tik vėliau Džahanas sužinojo, ką turėjo omeny Žemės ir jū- 
ros viešpats. Jis įsakė Sinanui pastatyti mečetę mirusio sūnaus 
atminimui. Šiame permainingame pasaulyje, kur visa teka, visa 
nuolat kinta, auka Alachui mylimiausio vaiko vardu bus iš mar- 
muro, iš akmens. 

Taigi rugsėjo septintąją, palankią statybos pradžiai dieną, nusta- 
tytą vyriausiojo rūmų astrologo Takijadyno, Džahanas atsidūrė 
statybvietėje ir pamatė, kaip į žemę sminga pirmasis kastuvas. 

Buvo paaukota keturiasdešimt avių ir keturiasdešimt avinų, jų 
krauju apšlakstyti keturi būsimojo statinio kampai, o mėsa išvirta 
katiluose ir išdalyta vargšams ir raupsuotiesiems. Džahanas paste- 
bėjo minioje Ebusuūdą Efendi aukštu turbanu ir gražiai krintan- 
čiais drabužiais. Jis neseniai tapo šeich al islamu ir elgėsi išdidžiai. 
Pamačius jį iš arti Džahanui per nugarą perbėgo šiurpas. Skau- 
dama širdimi prisiminė eretiką Madžnūn Šeichą - jo aksominį 
balsą, gražų veidą ir giedrą žvilgsnį. Džahanas jo nepamiršo. 

Paskui sultonas, divano nariai ir žiopliai išėjo. Liko tik darbi- 
ninkai. Šimtai darbininkų. Džahanas suvokė, kad statyboje dirba 
dviejų rūšių darbininkai: tie, kurie niekada nežiūri į akis, ir tie, 
kurie kartais žiūri. Pirmieji buvo galerų vergai su grandinėmis ant 
kulkšnių, paklusnumo mokomi rimbais. Jūrininkai, valstiečiai, 
maldininkai ar keliautojai, kurių gyvenimas taip staiga pasikeitė, 
kad jie negalėtų pasakyti, ar jiems vaidenasi dabar, ar praeitis te- 
buvo sapnas. Šie krikščionys vergai statė musulmonų mečetę nuo 
aušros iki sutemos už kelis džiūvėsius ir dubenėlį skystos sriubos. 

Ir buvo statybininkai kaip Džahanas, pasisiūlę patys. Jie gau- 
davo du sidabrinius per dieną ir geresnio valgio, be to, jų nemuš- 
davo. Mūrininkai, žemkasiai, dailidės, staliai, kalviai, stikliai ir 
braižytojai - visi jie priklausė atitinkamiems amatininkų susivie- 
nijimams. Raštininkai surašydavo visas išlaidas, vėliau įrašus pa- 
tikrindavo dešimtininkas. 

Darbas virte virė visur, kur tik pažvelgdavo Džahanas. Plie- 
niniai skriemuliai, skrysčiai, gervės ir lynai. Sinano nurodymu 
dailidės padarė milžinišką rato judinamą kraną. Būreliai žmonių 
paeiliui, kartais eidami, kartais bėgdami, sukdavo ratą, ir kranas 
keldavo sunkiausius akmenis. Džahanas nusprendė, kad statybos 
aikštelė panaši į laivo denį. Ir vienur, ir kitur žmonės supranta, 
kad vieno nesėkmė gali sužlugdyti visų darbą. O sėkmė irgi bus 

padalyta po trupinį it sūdytos džiovintos mėsos gabaliukai sriu- 
boje. Statydamas ar plaukdamas laivu išmoksti atsižvelgti į kitus: 
atsiranda priverstinė vienybė, savotiška brolybė. Žmonės be žo- 
džių supranta, kad toks didelis darbas - ne vieno jėgoms, kad jį 
galima nuveikti tik dirbant bendrai. Todėl neapykanta ir ginčai 
pamirštami, nebent kiltų maištas, apverčiantis pasaulį aukštyn 
kojomis. 

Statybininkai buvo tokie pat prietaringi kaip jūrininkai. Ka- 
mai prišaukia šaitaną, o šis niekada nepaniekina kvietimo. Jei 
vinis įsmigs į sieną tą akimirką, kai pasirodys šaitanas, jo pėdsa- 
kai liks statinyje iki pasaulio pabaigos. Šių taisyklių laikėsi ne tik 
musulmonai, bet ir krikščionys su žydais. Norėdami apsaugoti 
pastatą nuo blogos akies, ant aukščiausio sienos akmens jie palik- 
davo kepalą duonos ir žiupsnelį druskos. Kol buvo statomas pa- 
statas, nė vienas statybininkas nenorėjo pamatyti pro šalį einant 
nėščios moters, žmogaus rudais plaukais, mėlynomis akimis ar 
kiškio lūpa. Net Sinanas negalėjo įtikinti darbininkų dirbti šalia 
mūrininko rudais kaip liepsna plaukais. 

Nelaimę nešė ir kai kurie gyvūnai: varlės, kiaulės ir šlubos 
ožkos. Gyvatės, skorpionai, driežai, šimtakojai ir sliekai statybi- 
ninkams netrukdė. Aplink lakstė benamių šunų gaujos. Išskyrus 
musulmoniškos šafitų atšakos narius, darbininkai mėgo šunis, 
nes jie ištikimi ir dėkingi. Branginami buvo vorai, nes jie išgel- 
bėjo pranašą Mahometą. Užmušti vorą, dar blogiau - sutrinti jį 
koja, yra didelė nuodėmė. Dar vienas gyvūnas, nešantis laimę, 
Džahano džiaugsmui, buvo dramblys. 

Dangus ir žemė, darbininkų nuomone, nuolat duoda viso- 
kių ženklų, todėl jie stebėdavo kiekvieną praskrendantį paukštį, 
kiekvieną užkliudytą medžio šaknį. Jei vėjas atpūsdavo aštrų 

aitrų kvapą, jie spėdavo, kad kažkas verda burtų gėralą. Savano- 
riai imdavo krėsti apylinkę į rytus ir į vakarus ir kartais grįždavo 
su žveju, elgeta ar nukaršusia sene, kuriuos apkaltindavo raga- 
navimu ir būtų nugalabiję, jei ne Sinanas, kaskart įsikišdavęs ir 
liepdavęs vargšą žmogelį paleisti. 

Statybos aikštelėje girtis irgi negerai. Nepasakok apie savo lai- 
mėjimus ir niekada nepamiršk kartoti inšallah, nes Dievo ran- 
kose viskas, o žmonių - nieko. Po viešo pakorimo kai kurie dar- 
bininkai atskeldavo gabalėlį kartuvių ir nešiodavo vietoj amuleto. 
Džahanas nesuprato, kaip vieno žmogaus nelaimė gali atnešti 
laimę kitam. 

Sinanui prietarai nekliudė, nors jis pats jais netikėjo. Vis dėlto 
Džahanui paaiškėjo, kad mokytojas irgi savaip prietaringas. Jis 
visada nešiodavo talismaną: du odinius žiedus, vieną įdėtą į kitą, 
tamsų ir šviesų. Prieš imdamasis naujo projekto Sinanas tris die- 
nas pasninkaudavo. Baigtame pastate jis visada palikdavo trū- 
kumą - ne ta puse pritvirtintą plytelę, akmenį apačia aukštyn ar 
marmuro plokštę nuskeltu kraštu. Apie ydą žinojo tik architek- 
tas, prašalaičiams ji nekrito į akis. Tobulas tik Dievas. 

Vienas ištikimiausių Sinano dešimtininkų buvo krikščionis 
arabas iš Libano kalnų, pramintas Sniego Gabrieliumi. Jo plau- 
kai, oda, blakstienos ir antakiai buvo balti kaip alebastras, o akys 
raudonavo kaip triušio saulėje. Naujokai kartais atsisakydavo 
dirbti su juo, neva jis užtrauksiąs nelaimę, bet Sinanas jį gindavo 
sakydamas, kad tokį jį sukūrė Dievas, o geresnio dešimtininko 
nėra visoje imperijoje. 

Čhota buvo didelė paspirtis: traukdavo, nešiodavo ir keldavo 
sunkumus. Kartą, jam keliant marmurinę koloną, virvė trūko, 
krovinys krito ir vos nesutraiškė Sniego Gabrieliaus - laimė, šis 
paskutinę akimirką spėjo atšokti. Tačiau paprastai dienos slink- 

davo be įvykių, darbas buvo nuobodus. Kiekvieną rytą dramblys 
su varovu išeidavo iš rūmų žvėryno į statybos aikštelę netoli ja- 
nyčarų kareivinių. Saulei nusileidus, jie tuo pačiu keliu grįždavo. 
Miestiečiai priprato matyti juos gatvėse, nors kartais pakeliui kas 
nors, daugiausia vaikai, laukdavo jų pasirodant. Kai kas manė, 
kad žemė, kuria perėjo dramblys, turi gydomųjų savybių, ir rinko 
grumstus nuo kelio. 

Džahanas atidžiai stebėjo statybininkus ir sparčiai mokėsi. 
Labiausiai jį domino Sinano pameistriai. Jie buvo artimesni 
meistrui už visus kitus. Pameistrių buvo trys. Pirmasis, lieknas 
tamsiaodis iš Anatolijos, šlubuojantis dėl vaikystėje persirgtos li- 
gos, buvo vardu Nikola. Kartą pamatęs pastatą, jis galėjo nežiū- 
rėdamas nupiešti jį su visomis smulkmenomis. Antrasis, aukš- 
tas ir kūningas, gimė atkampiame kaime netoli Persijos sienos. 
Jo tėvus nužudė plėšikai, o jį užaugino senelis. Jo vardas buvo 
Davūdas, o jo protas aštrus kaip kardo ašmenys. Trečiasis buvo 
nebylys, vardu Jūsufas - jis taip puikiai skaičiavo, kad Sinanas 
visada patikėdavo jam patikrinti savo matavimus. Jūsufo veidas 
buvo beplaukis, didžiulės akys žalios. Vaikystėje jis smarkiai ap- 
degė abi rankas ir dabar visada mūvėdavo pirštines iš elnenos. 
Kai kurie darbininkai nemėgo Jūsutfo, ir, jei ne Sinanas, jam būtų 
buvę nelengva. Nebylys tai suprato ir vaikščiodavo akis nudūręs į 
žemę kaip galerų vergai. 

Džahanas niekada nepraleisdavo progos prisėlinti prie šių 
trijų jaunuolių ir pažvelgti jiems per petį į brėžinius. Grįžęs į Žvė- 
ryną jis perpiešdavo, ką matęs, drėgname molyje ar sausame smė- 
lyje. Viena savastis buvo pasiryžusi uoliai dirbti, kad taptų toks 
kaip jie. Kita savastis galvojo tik apie vagystę ir pabėgimą. Praraja 
tarp šių dviejų savasčių vis gilėjo ir platėjo, ir Džahanas jautė, kad 
ją peržengti vis sunkiau. Anksčiau ar vėliau jam teks rinktis. 

SAUSIO MĖNESĮ ORAI atšalo. Pastogėse karojo pavojingai gra- 
žūs varvekliai. Stambulas miegojo po stora balta antklode. Ta- 
čiau statyba nenutrūko. Galerų vergai apsimuturiavo pėdas sku- 
durais. Iš jų kyšojo raudoni ištinę pirštai. 

Vieną tokį rytą dramblys su varovu įprastu laiku keliavo iš 
rūmų. Pusiaukelėje prie jų pribėgo šuo, beprotiškai lodamas, 
tarsi norėtų kažką parodyti. 

- Eime pažiūrėti, ko jis nori! - suriko Džahanas, sėdėdamas 
Čhotai ant sprando. 

Jie pasuko iš kelio paskui šunį, o šis, nudžiugęs, kad pavyko 
atkreipti dėmesį, nulėkė į kairę, tiesiai į krantinę, prie pat užšalu- 
sio vandens. Dramblys leidosi bėgti. 

— Ei, lėčiau! 

Džahanas dar nespėjo ištarti šių žodžių, o Čhota jau buvo 
įžengęs į įlankėlę. Ledas lūžo, dramblys įsmuko iki pilvo, ir visi 
sustojo. Vandenyje plūduriavo lavonas, taip arti, kad beveik ga- 
lėjai paliesti. Veikiausiai sugulovės. Oda melsvai violetinė, plau- 
kai draikosi bangose. Drabužiai prabangūs, ant kaklo papuošalas, 
matyt, iš turtingų namų, 0 gal net iš rūmų. 

Džahanas paragino Čhotą eiti į priekį, pasiryžęs pasiimti papuo- 
šalą. Jau buvo netoli tikslo, bet Čhota sustojo ir nė krust. Džahanas 
ant dramblio, iš visų pusių supamo šaltos jūros, stengėsi nepamesti 
galvos, bet vis tiek pametė ir, jausdamasis kaip paskutinis kvailys, 
ėmė šauktis pagalbos. Laimė, netrukus pasirodė asilo traukiamas 
vežimas. Jame sėdėjo penki čigonai. Jie tylėdami apžvelgė vaizdą. 

— Padėsim, Balabanai? - paklausė vienas aukšto vyro, sėdin- 
čio priekyje. 

— Aha, padėsim moteriai. 

- Galjūs kuoktelėjot? - suklykė Džahanas. - Ji nebegyva! Pir- 
miau gelbėkite mus. 

Vyras, vardu Balabanas, atsistojo nepaleisdamas vadelių iš 
rankų. Jo veido bruožai buvo taurūs, tik nosis kreiva, matyt, kelis 
kartus sulaužyta, plaukai ilgi kaip atsiskyrėlio, pražiotoje burnoje 
blizga auksinis dantis, galvos apdangalą puošia garnio plunksna. 
Jis atrodė sykiu beprotiškai ir didingai. 

— Dar kartą prabilsi taip nemandagiai, ir aš nupjausiu tau lie- 
žuvį ir sušersiu katėms. 
kilpas. Vieną užnėrė drambliui ant straublio, kitą - lavonui ant 
rankos ir drauge ištempė abu į krantą. Čhota pėdino nenoromis, 
porą kartų susvirduliavo ir vos neįmetė Džahano į vandenį. Kai 
jie išlipo į krantą, Džahanas atsidusęs nušoko ant žemės. Dabar 
prisiminė, ką valdininkas pasakojo jam tą dieną, kai juodu su 
drambliu atvyko į rūmų žvėryną. Tai čia liūdnai pagarsėję čigo- 
nai, pusė tautos. Atsargiai prisiartino. 

- Jūs išgelbėjot mums gyvybę. Labai ačiū. 

- Pagailėjom gyvulio, - tarė Balabanas. - Mes irgi vieną tu- 
rim. Šaunūs gyvuliai. 

- Jūs turit dramblį? - nepatikliai paklausė Džahanas. 

- Dramblę, Gulbahar. Tačiau taviškis keistos spalvos, - pa- 
sakė Balabanas žvalgydamasis. Jo žmonės nuplėšė numirėlei vė- 
rinį, o lavoną vėl įstūmė į vandenį. 

- Taip negalima, - pasipiktino Džahanas. - Ją reikia palaidoti 
kaip pridera. 

- Pasirodys būrys čigonų su lavonu, manai, mums kas nors 

padėkos? Žmonės sakys, kad mes ją ir nužudėme, mus įmes į ka- 
lėjimą. Jei paliksime lavoną ant kranto, šunys sudraskys. Vande- 
vargą. Jai jo nebereikia. 

Džahanas nepasakė, kad ir jam tokia mintis buvo atėjusi į 
galvą, tačiau, pritildęs balsą, paklausė: 

— Manot, ji buvo nužudyta? 

- Reikėjo nupjauti tau liežuvį, būtų išėję į naudą. Duosiu 
tau porą patarimų. Jei nežinai, ką daryti su atsakymu, neužduok 
klausimo, - tarė Balabanas. 

- O antras patarimas? - paklausė Džahanas. 

- Pasirūpink savo gyvuliu. Jis nušalo. 

- Ką? - Džahanas puolė prie Čhotos, kurio apledėjusi oda 
buvo nebe balta, o siaubingai rausva. Dramblys drebėjo. 

Čigonai jau susėdo į vežimą. Džahanas puolė paskui juos. 

— Maldauju, nevažiuokit. Aš nežinau, ką daryti. 

- Yra tik vienas vaistas, - tarė Balabanas. - Jam reikia išgerti 
stiprių svaigalų. Rakijos. 

- Rakijos? - pakartojo Džahanas. - Galit gauti? 

- Ne taip paprasta. Gyvulys didžiulis. Reikės statinės. - Čigonai 
supratingai susižvalgė. - Jei gausim tau rakijos, kas mums sumokės? 

— Vyriausiasis rūmų architektas, - atsakė Džahanas, melsda- 
masis, kad tai būtų tiesa. 

Čigonai atnešė pusę statinės rakijos ir kelis kaušus. Degtinė 
irgi vogta? Džahanas klausti nedrįso. Praskiedę rakiją vandeniu, 
čigonai įkišo į statinę Čhotos straublį ir, gal duodami gyvuliui 
pavyzdį, patys išlenkė po kaušą. Paskui dar po vieną. Pagaliau 
dramblys irgi sriūbtelėjo rakijos ir išpurškė, visus sušlapindamas. 
Tačiau skonis jam, matyt, patiko, nes jis vėl priėjo prie statinės ir 
ėmė gerti; šį kartą nesispjaudė. 

PO VALANDOS JIE PASIEKĖ statybvietę - Džahanas vedė 
Čhotą už pavadžio, o įkandin dainuodami vežimu važiavo či- 
gonai. 

- Kur buvot? - paklausė Sinanas, vedžiodamas akimis nuo 
dramblio prie čigonų, nuo čigonų prie dramblio. 

- Pakeliui ištiko bėda. Šie žmonės mus išgelbėjo, - tarė Dža- 
hanas. 

- Gyvulys girtas? - paklausė Sinanas, žiūrėdamas į svirdu- 
liuojantį dramblį, ir atsisuko į čigonus. - Jie irgi? 

Išgirdęs istoriją apie statinę, Sinanas nusijuokė. 

— Negaliu leisti įkaušusiam gyvuliui statyti šventos mečetės. 
Eikite iš čia ir negrįžkite, kol jis neišsiblaivys. 

- Taip, mokytojau, - Džahanui išdžiūvo gerklė. - Jūs pykstate 
ant manęs. 

- Tu moki kabintis į gyvenimą, - atsiduso Sinanas. - Tai ge- 
rai. Bet netramdomas smalsumas kenkia. Tau reikia mokytis pa- 
pildomai. 

— Papildomai? 

- Tu toliau lankysi rūmų mokyklą. Laisvalaikiu Nikola mo- 
kys tave piešti, Davūdas - geometrijos, Jūsufas - aritmetikos. Tu 
tapsi mano pameistrių mokiniu. 

Nelabai suprasdamas, ką tai reiškia, Džahanas vis dėlto su- 
vokė, kad jam suteikta didelė malonė, ir pasilenkė pabučiuoti Si- 
nanui rankos: 

- Ačiū, mokytojau, aš... 

Tą akimirką kažkas kurtinamai sudundėjo. Visi, tarp jų ir či- 
gonai, nubėgo pažiūrėti. Kelios lentos išsprūdo iš virvių, ir pusė 
pastolių sugriuvo. Tiesiog stebuklas, kad niekas nenukentėjo. 


159 


Mečetė sultono dukteriai 


Mediena buvo brangi, todėl statytojai ją taupė ir pastolius statė iš 
lentų ir virvių, karančių nuo atramų. 
Tiek nemalonumų per vieną dieną. 

— Neskubėk spręsti, statytojau, - tarė kažkas už nugaros. Kal- 
bėjo čigonas Balabanas, rankoje jis laikė virvę. Visi sužiuro į jį. — 
Čia ne atsitiktinumas, - paaiškino jis, atsainiai linktelėjęs. - Vir- 
ves kažkas nupjovė. 

- Bet kam tai daryti? - nustebo Sinanas. 

Balabanas liūdnai nusišypsojo. 

- Kas žino? Šaitanas visada randa dingstį. 

- Čia nėra velnių, - atsiliepė Sinanas. - Mano darbininkai 
dirba stropiai. 

- Gali būti, - nutęsė Balabanas. - Bet patikėkite manimi, 
efendi, atsargumas nepakenks. Gal tarp jūsų yra išdavikas. Jumis 
dėtas, dėl viso pikto pasisaugočiau. 


L 


KALTININKAS NEBUVO RASTAS. Džahanas neturėjo kada gal- 
voti, lakstydamas iš rūmų mokyklos į žvėryną ir statybas. Jis net 
valgydavo eidamas. Suprato, kad turi dirbti be paliovos, jei nori 
tapti meistro Sinano mokiniu. Pastaruoju metu šeich al islamas 
liepė visoje imperijoje statyti kuo daugiau mečečių. Jis išleido ke- 
letą įsakymų dėl penktadienio maldų: tas, kas neateis melstis į me- 
četę, bus žiauriai nubaustas, kad kitiems būtų pamoka. Kiekvienas 
musulmonas, tiek miestietis, tiek valstietis, buvo raginamas melstis 
penkis kartus per dieną ir lankyti artimiausią mečetę, todėl mečetės 
buvo perpildytos, o Sinanas su pameistriais plušėjo kaip niekada. 

Vos baigę Šachzadės mečetę, jie pradėjo statyti naują. Dža- 
hanui niekaip nesisekė nieko nudžiauti. Visos išlaidos būdavo 
kruopščiai surašomos ir patikrinamos. Bet, ieškodamas būdų pa- 
vogti pinigų kapitonui Garetui ir svajodamas apie kerštą patėviui, 
jis nejučiomis susidomėjo piešimu ir braižyba. 

Jis ne tik nebematė Mihrimah, bet ir nieko apie ją nežinojo. 
Keista, bet ji pasidarė jam dar svarbesnė, kai nebegalėjo su ja su- 
sitikti. Kaip į nosinaitę įrišo į širdį prisiminimus apie drauge pra- 
leistas popietes. Apie savo ilgesį kalbėdavo tik Čhotai, kuris kas- 
dien sunkėjo, o jo apetitas buvo didesnis nei jo šešėlis. 

Vasarą Sinanas su keturiais pameistriais pradėjo didžiausią 
darbą: Siuleimanijės statybą. Sultono užsakyta mečetė turėjo am- 
žiams jį išgarsinti. Dar nenusprendęs, kur dės kertinį akmenį, Si- 
nanas liepė mėsininkams atvilkti karvių ir avių skerdienų, paka- 
binti ant geležinių žiedų ir palikti pūti įvairiose vietose. Kas kelias 

dienas Sinanas apžiūrėdavo skerdienas. Jos greičiausiai pūva ten, 
kur daugiausia drėgmės. Ji graužia pastatus kaip kandys audeklą, 
todėl tokių vietų Sinanas vengė. Jis ieškojo vietos, kur oras sau- 
sas, o žemė tvirta ir atlaikys žemės drebėjimą. Mečetė stovės ant 
kalvos ir kaip valdovas, kurio vardu pavadinta, matys visą miestą. 

Statybinės medžiagos buvo atrinktos labai kruopščiai. Švinas 
ir geležis buvo atgabenti iš Serbijos ir Bosnijos, sienojai - iš Var- 
nos, marmuras - iš Arabijos ir iš tos vietos, kur kadaise stovėjo 
karaliaus Saliamono rūmai; atrodė, kad poliruotas akmens pavir- 
šius iki šiol prisimena Sabos karalienės grožį. Viena milžiniška 
kolona buvo iš Baalbeko, Saulės miesto, septyniolika - iš hipod- 
romo, ir pikčiurna imperatorės Teodoros šmėkla sunerimo. 

Darbininkų, galerų vergų ir samdinių, buvo šimtai, beveik 
pusė krikščionys, šiek tiek žydų, kiti musulmonai. Sinanas kiek- 
vienai darbininkų grupei paskyrė po dešimtininką tvarkai pri- 
žiūrėti. Vis dėlto jis nuolat vaikščiojo iš vieno statybvietės galo į 
kitą ir sprendė iškilusius klausimus. 

- Mokytojau, kodėl jūs nejojat Čhota? - paklausė Džaha- 
nas. - Jis jus nuneš, kur tik panorėsit. 

- Nori, kad užsiropščiau ant šito gyvulio? - nusijuokė Sinanas. 

Jis dvejojo, tačiau, kai Džahanas uždėjo Čhotai haudą ir pa- 
siūlė sėstis, neatsisakė. 

- Gražiai elkis su mokytoju, nekratyk jo, - tyliai pasakė 
drambliui Džahanas. 

Dramblys ramiai plumpino per statybos aikštelę, paskui Žžvy- 
ruotu takeliu jūros link, kol šimtų žmonių, dirbančių statybose, 
triukšmas virto tolimu ūžesiu. Galop jie sustojo pažiūrėti, kaip 
virš kranto kyla lengvas rūkas. 

- Pasirodo, aš galiu joti drambliu, - tarė Sinanas, džiaugda- 
masis kaip vaikas. 

dramblio, ir darbininkai, juos pamatę, negalėdavo sulaikyti šyp- 
senos. Visi plušėjo kaip jaučiai. Net oras virš galvų sutirštėdavo 
nuo prakaito ir dulkių. Bet Stambulas - tūkstančių liežuvautojų, 
apkalbančių, šmeižiančių, amžinai nepatenkintų, miestas. Viso- 
kias baisybes kalbėdavo žmonės. Sinanui trūksta talento atlikti 
tokiai didžiai užduočiai. Sinanas grobsto medieną ir marmurą 
savo namui padidinti. Sinanas, gimęs ir augęs kaip krikščionis, 
nevertas statyti tokios didingos mečetės, o jei ir pastatys, kupolas 
užvirs jam ant galvos. 

Džahanas labai kankinosi dėl tokių prasimanymų. Jis ne sykį 
trokšdavo sušukti nesavu balsu, liepti besirikiuojančių apačioje 
namų gyventojams prikąsti liežuvius. Kas rytą pabusdavo vilda- 
masis, kad vėjas išsklaidė vakarykščius gandus; kas vakarą eidavo 
miegoti prislėgtas naujų kaltinimų naštos. 

Vieną popietę į statybas užsuko pats sultonas. Išgirdęs kanopų 
kaukšėjimą, Džahanas iškart suprato, kad paskalos pasiekė valdovo 
ausis ir užteršė jo mintis. Plaktukų ir kirvių kaukšėjimas, pjūklų 
džirinimas nuščiuvo. Sultonas kaip vėjas įsiveržė į tylą. Trūktelėjęs 
pavadžius, sustabdė žirgą ir piktai nužvelgė statybas. Vilkėjo kuklų 
rudos vilnos drabužį - ryškiaspalvių atlasinių durtinių neliko nė 
kvapo. Nuo senatvės ir podagros tapo pamaldesnis. Nebegėrė vyno, 
atsižadėjo malonumų, įsakė sudeginti visus muzikos instrumentus 
rūmuose. Divano sprendimu visos smuklės, viešnamiai ir neseniai 
įsteigtos kavinės buvo uždarytos, visi svaigalai, tarp jų ir visada po- 
puliari boza', uždrausti. Naujasis sultonas Džahaną gąsdino. 

Sinanas nusilenkė ir ištarė: 

- Jūsų didenybe, dėkojame už suteiktą garbę. 


* Silpnas kvietinis alus. 

- Ar tiesa, ką girdėjau apie tave? Atsakyk! 

- Gal mano viešpats galėtų pasakyti, ką girdėjo apie tokią ap- 
gailėtiną skruzdėlę kaip aš? - paklausė Sinanas. 

- Kalbama, kad gaišti brangų laiką nereikalingai apdailai ir 
puošmenoms. Tai tiesa? 

— Patikėkite, jūsų didenybe, aš labai stengiuosi, kad tiek šios 
mečetės išorė, tiek vidus atrodytų kuo geriau... 

- Gana! - nutraukė jį sultonas. - Apdaila man nesvarbu. Tau 
irgi neturėtų būti svarbu, jei būtum protingas. Įsakau tučtuojau 
užbaigti darbą. Negaišti nė dienos! Mane domina kupolo propor- 
cijos, 0 ne puošmenos. 

Išbartas darbininkų ir pameistrių akivaizdoje Sinanas iš- 
blyško. Bet kai prabilo, balsas buvo ramus: 

— Kupolas neatskiriamas nuo puošmenų. 

- Gal negirdėjai, kas nutiko mano prosenelio Mechmedo 
Užkariautojo architektui? Jo vardas buvo kaip tavo. Kaip manai, 
pranašingas ženklas? 

Sinanas atsakė atsargiai, tarsi kalbėtų su atšiauriu vaikėzu: 

- Žinau, koks liūdnas likimas jį ištiko, jūsų aukštybe. 

- Vadinasi, žinai, kas laukia tų, kurie netesi pažadų. Tikiuosi, 
tu ne išjų! 

Sultonas išjojo, darbininkai vėl ėmėsi darbo. Bet nuotaika buvo 
kitokia, trenkė neviltimi. Žmonės nevengė darbo, dirbo sparčiai 
kaip anksčiau, bet buvo persigandę. Jei neįtiks sultonui, kam be 
atvangos lenkti nugarą? Kam plušėti, jei darbas nebus įvertintas? 

Džahanas kelias dienas laukė progos pasikalbėti su Sinanu. 
Tik į savaitės pabaigą jam pavyko prisigretinti prie meistro. Ar- 
chitektas susikūprinęs sėdėjo tarp ritinėlių ir braižė. Pamatęs jį, 
nuvargęs Sinanas šyptelėjo: 

- Kaip sekasi mokslas? 

— Tikiuosi, jūs manimi didžiuositės, mokytojau. 

- Žinau, kad didžiuosiuos. 

— Mokytojau, anądien sultonas paminėjo architektą, kurio 
vardas buvo kaip jūsų. Kas jam nutiko? 

- O, Atikas Sinanas... - jis patylėjo, lyg šie žodžiai viską pa- 
aiškintų. 

Paskui papasakojo. Atikas Sinanas buvo sultono Faticho', Kons- 
tantinopolio užkariautojo, vyriausiasis rūmų architektas. Jis buvo 
stropus, atsidavęs ir puikus meistras. Jam sekėsi, kol jis pradėjo sta- 
tyti mečetę sultono garbei. Fatichas norėjo, kad ji būtų didingesnė 
už visus šio pasaulio pastatus, tarp jų ir Aja Sofiją, todėl įsakė suvežti 
aukščiausias kolonas iš įvairių šalių. Išgirdęs, kad vyriausiasis rūmų 
architektas sutrumpino kolonas jo neatsiklausęs, sultonas įtūžo ir 
apkaltino Atiką Sinaną piktavališkai nepaisant jo norų. Vargšas ar- 
chitektas bandė paaiškinti, jog Stambule dažni žemės drebėjimai, 
reikia atsižvelgti į saugumą, jis sutrumpinęs kolonas, kad pastatas 
būtų tvirtesnis. Fatichui atsakymas nepatiko. Jis įsakė įmesti archi- 
tektą į niūriausią požeminį kalėjimą, nukirsti jam rankas ir mir- 
tinai sumušti. Talentingas osmanų statytojas mirė vienišas ir ken- 
tėdamas tamsioje kalėjimo kameroje prie jūros. Tas, kas abejoja 
šios istorijos tikrumu, gali ją perskaityti Atiko Sinano antkapyje. 

Džahano apatinė lūpa suvirpėjo. Iki šiol jis manė, kad su mir- 
timi žaidžia tik vagys ir kiti nusikaltėliai, dabar suprato, kad net 
sąžiningiausio meistro gyvybė kabo ant plonučio plaukelio. Jei 
valdovas bus nepatenkintas, meistras bus pakartas. Kaip dirbti, 
nuolat įsitempus? 

Sinanas pamatė, kaip jis nusiminė, ir uždėjo jam ranką ant 
peties. 


* Užkariautojas (arab., turk.), turkų sultono Mechmedo II pravardė. 

- Talentas yra Dievo dovana. Kad jis ištobulėtų, reikia uoliai 
dirbti. Tai ir darysime. 

- Bet negi jūs nebijot... 

- Mano sūnau, aš bijau sultono rūstybės, kaip ir tu. Tačiau 
dirbu ne tam, kad išvengčiau jo pykčio. Negi aš dirbčiau prasčiau, 
nesitikėdamas atlygio ir nebijodamas būti nubaustas? Nemanau. 
Aš dirbu, kad būčiau vertas Dievo dovanos. Kiekvienas amatinin- 
kas ir menininkas sudaro sandorą su Visagaliu. Tu jau sudarei? 

— Nesuprantu, - vyptelėjo Džahanas. 

- Atskleisiu tau paslaptį, - tarė Sinanas. - Po kiekvieno pa- 
stato, tiek didelio, tiek mažo, pamatais glūdi visatos centras. Įsi- 
vaizduok tai, ir dirbsi dar rūpestingiau, su dar didesne meile. 

Džahanas papūtė lūpas: 

— Nesuprantu, ką tai reiškia. 

- Suprasi, - atsiliepė Sinanas. - Architektūra yra pokalbis su 
Dievu. O aiškiausiai Jis girdėti visatos centre. 

- O kur ta vieta, mokytojau? - Džahanui pasidarė įdomu. 

Tačiau Sinanas nespėjo atsakyti. Įlėkė Sniego Gabrielius pa- 
pilkėjusiu veidu: 

— Mokytojau, mes žuvę, užsakymas... 

Jau daug savaičių jie laukė marmuro iš Aleksandrijos. Galų 
gale laivas atplaukė - bet be brangiojo krovinio. Kapitonas pa- 
aiškino, kad juos užklupo tokia baisi audra, jog teko išmesti jį 
už borto. Niekas juo nepatikėjo, bet niekas negalėjo įrodyti, kad 
buvo kitaip. Sinanui teko keisti projektą, atsisakyti dalies kolonų. 

Sultonas Siuleimanas kasdien darėsi vis nekantresnis, nes 
mečetė, pavadinta jo vardu, numatytu laiku nebuvo baigta. O 
puikiosios kolonos, skirtos Siuleimanijės mečetei, gulėjo Raudo- 
nosios jūros dugne, tapusios žuvų rūmais. 

— VAROVE! KUR TU? 

Džahanas išbėgo iš pašiūrės ir neteko žado. Mihrimah kaip 
paprastai vilkėjo šilkais, šį kartą sodriai mėlynais, ir bent kartą 
buvo viena. Ji pažvelgė į jį taip švelniai, kad jis sudrebėjo. 

— Jūs didžiai pagerbėte mus savo apsilankymu, - sumurmėjo 
klaupdamasis. 

— Turiu naujieną drambliui, - pasakė ji ir nutilo, aiškiai mė- 
gaudamasi jo nekantravimu. - Austrijos pasiuntinys atsivežė į 
rūmus tapytoją. Girdėjau, garbėtroška. Jie paprašė mano tėvo lei- 
dimo nutapyti dramblį. 

— Ir ką atsakė mūsų kilnusis sultonas? 

— Nenorėjo sutikti, bet aš paprašiau, ir jis apsigalvojo. Įkalbė- 
jau, kad paveikslas būtų gražu. Frankų žemėje karaliai ir karalie- 
nės įpratę, kad dailininkai tapytų jų portretus. Net pirkliai juos 
užsisako. Įsivaizduok, net moterys, - tyliai pridūrė Mihrimah. 

Išgirdęs jos balse svajingą gaidelę Džahanas atsargiai paklausė: 

— Arjūsų šviesybė norėtų kada nors užsisakyti portretą? 

- Koks kvailas klausimas! - atkirto Mihrimah. - Puikiai su- 
pranti, kad tai neįmanoma. 

Persigandęs Džahanas atsiprašė, jis nesuprato, ar peržengė 
ribą, kurios negalima peržengti, ar sužinojo paslaptį, kurios ne- 
turėjo sužinoti. Kaip jis troško jai pasakyti, kad įrėžęs kiekvieną 
jos veido colį į begalines savo sielos platybes ir kaskart užsimer- 
kęs išvysta ją, kalbančią, pykstančią, besijuokiančią, išvysta nuo- 
taikų kaitą jos veide it jaunatis. 

— Aš ne dailininkas, bet galėčiau nupiešti jūsų šviesybę, - įsi- 
drąsinęs išpyškino Džahanas. - Niekas nesužinotų. 

- Tu drįsti man sakyti, kad begėdiškai nupieši mano veidą, ir 
tikiesi, kad apsidžiaugsiu? - paklausė Mihrimah. 

Iš jos balso Džahanas nesuprato, ar ji iš tikrųjų pyksta, ar šai- 
posi iš jo. Tačiau mintis apie bendrą paslaptį buvo tokia maloni, 
kad jis negalėjo jos atsižadėti. 

Ji žengė žingsnį artyn. 

- Kodėl turėčiau leisti tokią įžūlybę? 

- Nes niekas nemato jūsų taip, kaip aš, jūsų šviesybe, - tarė 
Džahanas drebančiu balsu. 

Jis užsimerkė, laukdamas bausmės. Keista, Mihrimah tylėjo. 


A 


Austrijos pasiuntinys Busbekas buvo smalsuolis. Kaskart, iš- 
kviestas į rūmus aptarti valstybinių reikalų, jis prašydavo leidimo 
apžiūrėti gyvūnus. Jis juos mėgo, jais domėjosi ir pasiuntinybės 
teritorijoje laikė tiek, kiek įstengė įsigyti. Stambulo gyventojai va- 
dino jo sodą Nojaus arka. Jis laikė elnių, žebenkščių, sabalų, lū- 
šių, erelių, beždžionių, įvairiausių roplių, stirnų, mulų, lokį, vilką 
ir, musulmonų tarnų siaubui, kiaulę. Labiausiai pasiuntinys žavė- 
josi tigrais ir Čhota. 

Busbekas ir atsivedė į sultono rūmus Melchiorą Lorką. Atvy- 
kęs į Osmanų imperiją, dailininkas piešė janyčarus su muškie- 
tomis, kupranugarius su karo būgnais, nešikus, sulinkusius nuo 
naštos, ir senus pakelių griuvėsius. Tik du jo norai dar neišsi- 
pildė: nutapyti osmanų moteris, apsigerbusias kūną slepiančiais 
drabužiais, su jašmakais", ir nupiešti sultono Siuleimano dramblį. 


* Šydas, slepiantis veidą: matyti tik akys; nikabas. 

Kai sultonas išpildė antrąjį dailininko norą, Džahano ir Čhotos 
gyvenimas pasikeitė. Du kartus per savaitę varovas atvesdavo 
dramblį į pasiuntinio namus. 

Busbekas manė, kad didžiausia gyvenimo laimė yra knygos ir 
draugai, bet knygų reikia turėti daug, o draugų vos kelis. Suvokęs, 
kad Džahanas nėra bukas nemokša, kaip tikėjosi, jis užkalbino 
vaikinuką kaip užsienietis užsienietį. 

— Turkai garbina popierių, - tarė Busbekas. - Pamatę skiau- 
telę ant žemės, pakelia ir padeda aukščiau, kad žmonės jos ne- 
mindžiotų. Keista, kad jie, taip brangindami popierių, nesidomi 
knygomis. 

— Mano mokytojas domisi, - atsiliepė Džahanas. 

— Telaimina jį Dievas, - tarė Busbekas. - Ir dar viena keis- 
tenybė: turkai neišmano chronologijos. Tai pirmas dalykas, kurį 
šioje šalyje reikia žinoti kiekvienam užsieniečiui. Jie painioja is- 
torinius įvykius. Rytojus ankstesnis už šiandieną, o gal ir už va- 
kardieną. 

Iš jo Džahanas sužinojo dar vieną įdomų dalyką. Austrijos 
karalius irgi turi dramblį. Ir jo vardas Siuleimanas! 

— Tai ne įžeidimas, - patikino Busbekas. - Veikiau pagarbos 
ženklas. 

Kol Džahanas klausėsi Busbeko tauškalų apie gyvūnus ir jų 
elgseną, Melchioras žaliu drabužiu ir atšiauriomis akimis išsi- 
vedė Čhotą į sodą. Džahanas truputį nerimavo, bet dailininkas 
užsimetė pastatyti dramblį po akacijos krūmu. Rodos, jis buvo 
geras žmogus ir talentingas, bet pernelyg puikios nuomonės apie 
save, kaip įprasta menininkams. Tapytoju jis tapo prieš tėvų norą, 
ir jo kaktą amžinai vagojo raukšlė, lyg mintyse jis vis dar su jais 
ginčytųsi. Vos tik spėjo jis pastatyti Čhotą ir molbertą prie akaci- 
jos, dramblys ištiesė straublį ir griebė už šakelės. 

— Ei, stok! - suriko Melchioras. Dramblys jo nepaisė, ir tapy- 
tojas užsipuolė varovą. - Jis alkanas? 

— Ne. Sočiai papusryčiavo, - atsakė Džahanas. 

- Tai kodėl ryja lapus? 

- Jis gyvulys, pone. 

Melchioras perbedė Džahaną akimis, svarstydamas, ar vaiki- 
nukas iš jo nesišaipo. 

— Kitą kartą pašerk jį sočiau. 

Džahanas taip ir padarė. Rytą Čhota sušveitė dvigubai dau- 
giau nei buvo įpratęs, bet atėjęs pas pasiuntinį ėmė žiautaroti 
akacijos lapus. Po kelių bandymų dailininkas sutiko pakeisti 
aplinką. Šį kartą Čhota pozavo vingiuotoje miegūstoje gatvelėje 
su apšiurusiais namais. Busbekas stebėjo juos iš antro aukšto pro 
savo kambario langą. Dviejų imperijų santykiai sparčiai blogėjo, 
ir Austrijos atstovui buvo uždrausta išeiti iš namų. Kol Melchio- 
ras tapydavo Čhotą, Džahanas kalbėdavosi su pasiuntiniu, nes šis 
labai daug žinojo apie gėles ir gydomąsias žoles. 

Po dviejų mėnesių Melchioras nutapė Čhotą. Busbekas at- 
šventė šį įvykį, sukvietęs daug svečių: pašų, vizirių, kitų pasiun- 
tinių. Džahanas nustebęs pamatė, kad, nors Austrijos atstovui 
skirtas namų areštas, žmonės nedvejodami lankosi pas jį. Mol- 
bertas, uždengtas storu baltu audeklu, stovėjo kampe. Melchio- 
ras mėlyno aksomo apdarais laukė iškilmingosios akimirkos švy- 
tėdamas iš džiaugsmo. Džahanas nebe pirmą kartą svarstė, ar visi 
dailininkai tokie. Pražysta nuo kelių pagyrų žodžių. Čhota buvo 
sodo gale. Dailininkas pareikalavo, kad dramblys irgi dalyvautų 
iškilmėse. Džahanas jį pririšo prie seno ąžuolo, kad ko nors ne- 
sumindžiotų. 

Netrukus pasiuntinys paskelbė, kad atėjo laikas atidengti 
paveikslą. Svečiai kuždėdamiesi prisiartino. Kadangi paveiksle 

pavaizduotas ne žmogus, net pamaldžiausiems musulmonams 
buvo smalsu jį pamatyti. Audeklas buvo nuimtas, ir Džahanas 
išvydo labai keistą atvaizdą. 

Čhota buvo nepanašus į Čhotą. Jo iltys buvo ilgesnės ir ašt- 
resnės, akys įniršusios, tarsi jis būtų pasiruošęs iššokti iš rėmo ir 
pulti žiūrovus. Tačiau gatvė, namai ir dangus buvo tikroviški, be- 
veik apčiuopiami. Iš paveikslo sklido šiluma. Visi sužavėti plojo. 
Busbekas atsilygino dailininkui maišeliu auksinių. Džahanas, pa- 
dėjęs atsirasti meno kūriniui, irgi gavo kelias monetas. Trenkian- 
tis vynu Melchioras apkabino vaikinuką. 

Po valandos, susiruošęs išeiti, Džahanas stabtelėjo prie mol- 
berto ir siaubo apimtas pamatė, kad paveikslo viršutinės dalies 
skylė. Džahanas smarkiai plakančia širdimi atsisuko į Čhotą. 
Virvė buvo nutrūkusi. Džahanas pamatė mėlynais dažais išteptą 
iltį, ir paskutinės abejonės dėl dramblio kaltės išsisklaidė. Džaha- 
nas, tylomis termpdamas Čhotą už pavadžio, išėjo iš pasiuntinio 
rūmų. Užkėlė vartus ir paniro į vakarą. Pūtė vėjelis. Džahanas 
niekada nebematė Melchioro. Vėliau išgirdo, kad tapytojas grįžo 
į tėvynę ir išgarsėjo paveikslais apie Rytus, nors paveikslo, vaiz- 
duojančio sultono Siuleimano baltą dramblį, niekas neminėjo. 

KAI SINANAS SU PAMEISTRIAIS buvo bebaigiąs Siuleimani- 
jės mečetę, sultono podagra taip paūmėjo, kad kojas - ištinusias, 
žaizdotas, šlapiuojančias - tekdavo nuolat tvarstyti. Valdovo ran- 
kos buvo suteptos kadaise jam brangių žmonių krauju - pirmo 
didžiojo vizirio Ibrahymo ir vyriausiojo sūnaus Mustafos. Abu 
ankstesni numylėtiniai sultono įsakymu buvo vienas po kito nu- 
bausti mirtimi. Stambulas virte virė nuo sąmokslų ir klastų. 

Džahanas manė, kad sultonas kurį laiką duos statybinin- 
kams ramybę. Klydo. Sielvarto ir ligos kamuojamas, jis be per- 
stojo siuntinėjo nurodymus - trumpus, atžarius, neramius. Kol 
vieną dieną vėl pasirodė statybos aikštelėje, varstomas skausmo 
ir apimtas rūstybės. Dirstelėjo į nebaigtą statyti mečetę tarsi ne- 
matydamas. Risčia prijojo prie Sinano. 

— Statytojau, per daug laiko praėjo. Mano kantrybė baigiasi. 

- Patikėkite, jūsų didenybe, aš užbaigsiu jūsų mečetę, jei tokia 
bus Dievo valia, - atsiliepė Sinanas. 

— Kiek dar laiko tau reikia? 

— Dviejų mėnesių, mano viešpatie. 

Sultonas atšiauriai nužvelgė statybvietę. 

— Du mėnesius ir nė dienos ilgiau. Jei nespėsi, pasikalbėsime 
kitaip. 

Jam išjojus, darbininkai neramiai susižvalgė. Niekas netikėjo, 
kad galima baigti statybą per tokį trumpą laiką. Visi pliupėjo it 
troškinys puode. Nuogąstaudami, kad po dviejų mėnesių sulto- 
nas juos nubaus, darbininkai prašneko apie bėgimą. 

Padėtis vis blogėjo, ir vieną dieną Sinanas paprašė Džahano 
padėti įlipti į haudą. Jis ketino kreiptis į darbininkus nuo dramblio 
nugaros. 

- Broliai! Šį rytą čia skraidžiojo bitė. Pastebėjot? 

Niekas neatsakė. 

- Aš pamaniau, jei būčiau tas menkas vabzdys ir galėčiau, at- 
sitūpęs bet kuriam iš jūsų ant peties, pasiklausyti, kas darosi jo 
galvoje, ką išgirsčiau? 

Minia sukruto. 

— Manau, išgirsčiau, kad jūs susirūpinę. Kad jums neramu. 
„Jei nebaigsime mečetės laiku, mus ištiks bėda“, - sakote jūs. Pa- 
tikėkite, taip nebus. Jei mečetė sultonui nepatiks, nė vienam iš 
jūsų blogiau nebus. Nukentėsiu tik aš vienas. 

- Iš kur mes galime žinoti, ar po tavo galvos nuo pečių ne- 
nulėks ir mūsų? - paklausė vienas darbininkų, slėpdamas veidą. 
Kiti pritariamai suūžė. 

- Išklausykite mane. Čia buvo plynas laukas. Mes akmuo po 
akmens statėme šventąją mečetę. Drauge plušėjome žiemą ir va- 
sarą. Jūs dažniau matėte vienas kitą negu žmonas ir vaikus. 

Per minią nubangavo šnibždesys. 

— Žmonės ateis čia, kai mūsų nebebus. Jie nežinos mūsų 
vardų, bet matys, ką sukūrėme, ir mus prisimins. 

— Tai tu taip sakai! - sušuko kažkas. 

— Jei nepavyks, - užsikirsdamas ištarė Sinanas, - nubaustas 
būsiu tik aš vienas. Jei pasiseks, sėkme dalysimės visi. 

- Jis mano, kad mes kvailiai, - įžūliai pareiškė kažkas. 

Darbininkai juo netikėjo. Žmogus, kurio jie tiek laiko klausė 
ir kurį gerbė, staiga tapo grėsme jų gyvybei. 

— Broliai! - galop pasakė Sinanas. - Matau, kad manimi ne- 
tikite. Surašysiu viską, ką pasakiau, ir užantspauduosiu. Jei ištiks 

nesėkmė, atiduokite mano laišką šviesiausiajam sultonui. O už 
pasitikėjimą gausite šiek tiek pinigų. 

Tyla reiškė pritarimą. Sinanas grakščiu braižu parašė, kad 
jis vienas atsakingas už visas Siuleimanijės mečetės statybos ne- 
sėkmes. O sėkmę lemia Alachas ir darbininkai. Jis pasirašė ir 
užantspaudavo laišką, paskui šis buvo įmūrytas į sieną. Jei ištiks 
bėda, statybininkai žinos, kur jo ieškoti. 

Kitą rytą į darbą išėjo visi. Buvo išdalytas bakšišas. Džahanas, 
pasinaudojęs sumaištimi, nušvilpė iš pinigų skrynios penkiasde- 
šimt sidabrinių. Sąžinės balsą jis užgniaužė, įtikinęs save, kad va- 
gia ne iš mokytojo, o iš sultono, kuris pinigų turi per akis. 

Jie plušėjo toliau, nuo aušros iki sutemos. Buvo pasam- 
dyta dešimtys naujų darbininkų. Kiekvienam miesto bedarbiui 
akmentašiui, drožėjui, raižytojui, braižytojui buvo pasiūlyta pri- 
sidėti. Užuot suakmenėjęs iš baimės, Sinanas nėrėsi iš kailio, ir 
jo karštligiškos pastangos buvo užkrečiamos. Pamatę, kad mo- 
kytojas pasiryžęs kalnus nuversti, triūsė ir pameistriai. Išlaidos 
didėjo. Siuleimanijės mečetė iždui atsiėjo penkiasdešimt keturis 
milijonus šešis šimtus devyniasdešimt septynis tūkstančius pen- 
kis šimtus šešiasdešimt sidabrinių. 

Ir vis dėlto tokioje sumaištyje vyriausiasis rūmų architektas 
nepražiopsojo nė vienos smulkmenos. Izniko dirbtuvėse paga- 
mintos apdailos plytelės buvo ryškiaspalvės - žalsvai mėlynos, 
raudonos, baltos. Rūmų kaligrafas mula Chasanas gražiuoju tu- 
lut šriftu išraitė Korano eilutes. Žmonės žavėjosi mečetės vidaus 
puošyba, bet dauguma nesuprato, kaip sienose įtaisyti kontrafor- 
sai. Tik vienas kitas pastebėjo, kad šoninės sienos, kurių nesle- 
gia kupolo našta, nusėtos daugybe langų, pro kuriuos į vidų it 
motinos pienas žindukliui į burnytę liejasi šilta šviesa. Ir beveik 
niekas nesuvokė, jog kiekvienas išsikišęs akmuo mečetės viduje 

įmūrytas taip, kad garsai aidėtų ir visi tikratikiai girdėtų imamo 
balsą, net būdami toli nuo jo. 

Nuo lubų karojo Venecijos stiklo aliejiniai žibintai ir veidro- 
diniai rutuliai. Geležinės kilpos laikė stručių kiaušinius, dailius 
ir trapius, skoningai nudažytus ir papuoštus šilkiniais kutais. Ša- 
lia vienas kito kabojo stikliniai rutuliai su mažutėmis dramblio 
kaulo mečetėmis viduje, o viduryje karojo didžiulis paauksuotas 
kamuolys. Kai prieblandoje būdavo uždegami žibintai ir veidro- 
džiai atspindėdavo jų šviesą, atrodydavo, lyg mečetė būtų prari- 
jusi saulę. O kilimai... jų buvo šimtai. Siuleimanijės mečetei juos 
audė begalė įvairaus amžiaus moterų ir merginų iš Kairo ir Kurės. 

Mečetė buvo milžiniška, kupolas didingas, dviaukštė galerija 
neįprasta, o keturi minaretai tarsi pasmeigė dangų. Raudonos gra- 
nitinės centrinio baldakimo kolonos buvo keturios kaip Pranašo 
įpėdiniai kalifai Abū Bakras, Umaras, Osmanas ir Ali. Visas Ko- 
rano eilutes mečetės viduje išrinko šeich al islamas Ebusuūdas. Įra- 
šai priminė musulmonams, kad reikia melstis penkis kartus per 
dieną ir nenukrypti nuo tikrojo tikėjimo tiesų. Karų su Persija, ku- 
rioje vyravo šiitai, laikais Osmanų imperijos valdovai uoliai skelbė 
ištikimybę sunizmui ir bent iš šalies atrodė vis pamaldesni. 

Mečetė, stovinti ant kalvos tarp mokyklos, bibliotekos, ligo- 
ninės ir krautuvėlių, iš apačios atrodė įspūdingai. Be medresės, 
kompleksui priklausė dervišų vienuolynas, svečių kambariai, 
virtuvė, kepykla, valgykla, prieglauda, medicinos mokykla ir už- 
važiuojamieji namai. Kai Sinanas su pameistriais įmūrijo pasku- 
tinį akmenį, tiek miestas, tiek sostas buvo pasikeitę. Nuo mečetės 
statybos pradžios iki pabaigos pasaulis pasidarė niūresnis, o sul- 
tonas liūdnesnis. Taip jau būna su didingais pastatais: jie visada 
vienodi, o žmonės, kurie juos užsako, projektuoja, stato ir galop 
jais naudojasi - keičiasi. 

Visi atėjo apžiūrėti Siuleimanijės, mečetės, pranokusios visas ki- 
tas: Venecijos ir kitų šalių pasiuntiniai, net šacho Tahmaspo at- 
stovas, nors taika, sudaryta su Persija, buvo netvirta, veikiau ato- 
kvėpis prieš naują karą. 

— Mano architektas pastatė man mečetę, kuri stovės iki Pas- 
kutinio teismo dienos, - apsiašarojo sultonas. 

— Kai Mansūras al Chaladžas' prisikels iš numirusių ir papur- 
tys Demavendo kalną, mečetės, pavadintos jūsų vardu, kupolas 
nė nekrustelės, jūsų didenybe, - atsakė Sinanas. 

Sultonas su paauksuotu raktu rankoje kreipėsi į minią: 

— Kas iš jūsų vertas paimti šį raktą ir atrakinti duris? 

Džahanas apsidairė. Visi, neseniai skleidę bjaurius gandus 
apie mokytoją, dabar tylėjo ir šypsojosi. 

— Niekas nenusipelnė šios garbės labiau negu vyriausiasis 
rūmų architektas, - tarė sultonas ir atsisuko į Sinaną. - Tu manęs 
neapvylei. Aš tavimi patenkintas. 

Paraudęs Sinanas nudūrė akis. Jis paėmė raktą, atrakino var- 
tus ir mostu pakvietė sultoną įeiti. Įkandin vienas po kito ėjo visi 
kiti. Džahanas įsimaišė į minią, pasiryžęs išpešti iš šios dienos 
kuo daugiau naudos. Iš visų pusių jį supo didžiausi imperijos 
turtuoliai. Jiems ant pirštų žėrėjo brangakmeniai, po prabangiais 
drabužiais pūpsojo pinigų maišeliai. Kairėje jis pamatė apkūnų 
kadijų iš Rumelijos, kažką karštai aptarinėjantį su kažkokiu di- 
diku. Jam ant rankos kabėjo tamsiai raudonas rubinų karoliukų 
rožinis. 

Kai anuodu pasuko prie įėjimo, Džahanas trenkėsi į kadijų 


* Persų sufijus, poetas. Nukankintas už ereziją 922 m. 

ir nutaisė atsiprašomą miną, tarsi būtų bejėgis priešintis minios 
spaudimui. 

- Prašom atleisti, efendi. 

Kadijus, traukiamas minios pro duris, perbedė jį akimis. Jis 
net nesuprato, kad jaunuolis nudžiovė jo rožinį. Kad išvengtų 
dar vieno susitikimo su juo, Džahanas į vidų neskubėjo, praleido 
žmones į priekį ir ėmė laukti atsistojęs atokiau. Į Siuleimanijės 
mečetę jis įžengė negreitai: dauguma žmonių jau buvo iš jos išėję 
ir apžiūrinėjo komplekso pastatus. 

Čiupinėdamas brangakmenius Džahanas įėjo į mečetę, bet 
prisiminė kapitoną Garetą, ir džiaugsmas virto baime. Kapitonas 
išvyko į naują kelionę ir dar bent porą mėnesių negrįš. Džahanas 
turi kur nors paslėpti laimikį ir atiduoti jam, kai grįš. Ir vis dėlto 
jis svarstė, ar neparduoti rožinio ir nenupirkti dovanos Mihri- 
mah. Pavyzdžiui, vėžlenos šukas, inkrustuotas perlamutru. Jis 
slapta piešė jos portretus, nuolat, tačiau nė vienas jam nepatiko. 
Nesitikėjo, kad taip sunku pavaizduoti popieriuje merginą, neiš- 
dildomai įsirėžusią į atmintį. 

Paskendęs tokiose mintyse, Džahanas peržengė slenkstį ir 
sustojo. Pro langus sruvo vaivorykštė. Tamsiai raudona, mėlyna, 
skaisčiai raudona. Staiga jis prisiminė, kaip vaikystėje gulėdavo 
po beržais ir žiūrėdavo į dangų, lyg ieškotų rojaus. Jei dangus 
griūtų, jį sulaikytų medžiai, ramindavosi. Žiūrėdavo dažnai, bet 
kartą nutiko keistas dalykas. Tą dieną dangus buvo aptrauktas 
debesimis, jie kybojo taip žemai, kad Džahanui atrodė, jog juos 
luma ištirpo dangaus žydrynėje. Vaizdas buvo toks, kad jam už- 
gniaužė kvapą. Tai truko tik akimirką, bet jis po šitiek metų pri- 
siminė to džiaugsmo skonį. 

Dabar, stovėdamas po kupolu, laikomu keturių milžiniškų 


Mečetė sultono dukteriai 


atramų, matydamas jį tūkstantąjį kartą ir sykiu pirmą, jis pajuto 
aną susižavėjimą. Kupolas susiliejo su dangaus skliautu. Jis puolė 
ant kelių, negalvodamas, ar kas jį mato. Atsigulė ant kilimo, užsi- 
merkė, išskėtė rankas ir kojas ir vėl pasijuto berniūkščiu po ber- 
žais. Vienas mečetėje, taškelis milžiniškoje erdvėje, Džahanas įsi- 
vaizdavo pasaulį kaip milžinišką statybos aikštelę. Kol mokytojas 
su mokiniais statė mečetę, Visagalis statė jų likimo namus. Nie- 
kada anksčiau jam nebuvo atėję į galvą, kad Alachas - architek- 
tas. Krikščionys, žydai, musulmonai, zoroastrininkai, šimtų tikė- 
jimų išpažinėjai gyvena po tuo pačiu nematomu kupolu. Įžvalgi 
akis visur mato architektūrą. 

Su pavogtu rožiniu rankoje ir nepaaiškinamu dėkingumu 
sieloje, prieštaringoje ir sutrikusioje, po didingu Siuleimanijės 
mečetės kupolu stovėjo Džahanas, sumanus dramblio varovas ir 
sumišęs architekto pameistrys. Laikas irgi sustojo. Matyt, šią aki- 
mirką jis nejučiomis per žingsnį priartėjo prie visatos centro. 

KARTAIS MEISTRAS SINANAS siųsdavo mokinius ir pameis- 
trius atlikti užduočių - tai nupirkti buteliuką rašalo turguje, tai 
apžiūrėti senos cerkvės griuvėsių ir grįžus paaiškinti, kodėl vienos 
sienos suiro, o kitos atsilaikė, tai kasinėti kalvų ir žiūrėti, kokiame 
dirvožemyje knibždėte knibžda sliekų, tai kiaurą dieną praleisti 
najų gamintojo dirbtuvėje stebint, kaip daromas paprastas muzi- 
kos instrumentas, skleidžiantis tokius galingus garsus. Mokiniai 
šiuos pavedimus turėdavo atlikti itin kruopščiai, net jei jie atro- 
dydavo nereikšmingi. Tiesą sakant, kiekvienas lygindavo savo už- 
duotį su kitų, vertindavo, pavydėdavo. Džahanui niekada nebuvo 
pavestas toks darbas, todėl jam nebuvo dėl ko varžytis. 

Tai pasikeitė vieno ketvirtadienio popietę. Lyg norėdamas at- 
lyginti už prarastą laiką, Sinanas davė jam ne vieną, o dvi už- 
duotis. Pirmiausia Džahanas turėjo užsukti pas porą stručių 
kiaušinių pardavėjų ir pasakyti, kad Sinanui netrukus prireiks jų 
prekių, paskui užeiti pas knygininką ir nupirkti knygą. Sinanas 
nepasakė kokią, tik pridūrė, kad Džahanas pats supras. Džaha- 
nui šie žodžiai pasirodė keisti, bet jis neprieštaravo. Vieni niekai, 
pamanė eidamas iš statybų. Ketino atlikti užduotis taip greitai ir 
gerai, kad kitą kartą mokytojas patikėtų jam rimtesnius darbus. 

— Na, kokia tavo užduotis? - išgirdo jis balsą už nugaros. 

Atsisukęs Džahanas pamatė kitus tris pameistrius, žiūrinčius į jį. 

- Et, niekai. Stručių kiaušiniai ir knyga. 


* Fleita. 

- Knyga? - pakartojo Nikola. - Iš knygininko Peroje? 

Džahanas linktelėjo, ir trijulė apsiniaukė. 

- Sveikinu, naujoke! - tarė Davūdas. - Mokytojas pas tą seną 
ožį siunčia tik savo numylėtinius. 

Džahanas nudžiugo ir sykiu šiek tiek sunerimo. 

- Tik nebūk pernelyg kuklus, - tarė Nikola. - Parodyk jam, 
kiek daug žinai. Jam patiks. 

Jūsufas pritariamai šyptelėjo. 

- Neužmiršk kalbėti garsiai. Simeonas kurčias kaip kelmas, - 
pridūrė Davūdas. 

Džahanas padėkojo jiems už patarimus. Baisiai nemėgo pa- 
tikėti Čhotos kitiems, bet teko, palikus jam pašaro atsargų. Prieš 
vidurdienį Džahanas, gavęs maišelį pinigų, išjojo tingiu viskam 
abejingu arklėku. Pro laukus, apaugusius vešlia žole, ir kapines, 
apsodintas kiparisais, jis keliavo į Unkapanį. Atsidūręs tenai, pa- 
sirinko ilgesnį kelią per krantinę. Niekada nepraleisdavo progos 
pasigrožėti jūra, nes jį ramindavo mintis, kad galėtų įlipti į laivą, 
jei gyvenimas taptų pernelyg niūrus, ir grįžti į namus, mat širdies 
gilumoje vis dar tikėjosi, kad juos turi. 

Uosto oras buvo pritvinkęs garsų ir kvapų. Bangų mūša, kirų 
klyksmai, kapoti įsakymai sumišo su grandinių žvangesiu ir 
rimbų pliauškėjimu. Sklido aštrus jūržolių kvapas, o nuo šimtų 
vorele plumpinančių belaisvių, paimtų po pastarosios pergalės 
jūroje, - prakaito ir nešvarumų smarvė. Vaikai, seniai, moterys 
ir vyrai - žmonės, prieš kelias savaites turėję vardus ir šeimas. Jų 
lyg jie būtų čia ir sykiu nebūtų. Džahanas nušoko nuo arklio ir su 
kitais Žiopliais įsistebeilijo į šią niūrią procesiją. 

Visi belaisviai buvo nuo galvos iki kojų apskretę purvu. 
Kai kurių drabužiai kadaise buvo puošnūs, ir jie bandė nešioti 

savo skarmalus oriai. Matyt, kilmingi žmonės, spėjo Džahanas. 
Kiti vilkėjo draiskalais, kurie Ejupo elgetoms būtų pasirodę per 
prasti. Kad ir kas jie būtų buvę anksčiau, dabar rimbas lygiai 
čaižė visus, ne tiek ragindamas paspartinti žingsnį, kiek grąžin- 
damas į tikrovę iš svajonių karalystės, kurioje jie ieškojo prie- 
globsčio. 

Džahanas vėl užšoko ant arklio ir nujojo į turgų. Jis pasi- 
kalbėjo su keliais pirkliais, kurie, be kitų dalykų, pardavinėjo ir 
stručių kiaušinius. Pranešė jiems, kad netrukus Sinanui prireiks 
jų prekių. Vyriausiasis rūmų architektas šiais kiaušiniais atbai- 
dydavo vorus, kad šie neapraizgytų mečečių voratinkliais. Abie- 
juose galuose pradurtas ir palubėje pakabintas kiaušinis skleidžia 
kvapą, kurio žmonės nejaučia, bet vabzdžiai nepakenčia. 

Prekiautojai jį išklausė, bet, Džahanui paklausus, ar po mėne- 
sio jie turės tiek kiaušinių, kiek reikia, tepasakė inšallah. Neįsiti- 
kinęs, kad atliko pirmą užduotį, Džahanas ėmėsi antros. 

Kai jis prijojo prie dviaukščio medinio knygininko namo, 
aiškiai mačiusio geresnius laikus, arklys taip džiaugėsi jam nu- 
lipus, kaip džiaugėsi ir jis pats. Prisiminęs, ką sakė pameistriai, 
ėmė smarkiai daužyti į duris. Šios atsidarė, ir Džahanas išvydo 
kretantį įtūžusį senį. 

— Tu nori išlaužti duris? 

- Salam aleikum, mane atsiuntė... 

— Ko rėki? Manai, aš kurčias, mulki? 

— Ne, efendi, - suglumęs išmikčiojo Džahanas. 

— Kas tave čia atsiuntė? - šaltai paklausė knygininkas, bet, iš- 
girdus Sinano vardą, jo veidas sušvelnėjo. - Tada užeik. 

Viduje juodu it antklodė apgaubė ką tik iškeptos duonos kva- 
pas. Kampe sėdėjo prakauli senė, palinkusi prie siuvinio. 

- Čia mano žmona Estera, - tarė Simeonas. - Netrukdykim jai. 

Jie maklinėjo tamsiais vėjo perpučiamais koridoriais. Namas 
buvo tikras labirintas, pilnas lentynų su tomų tomais, įrištais oda, 
dažniausiai rudų ir juodų atspalvių. Kai kurias pagrobė piratai iš 
tolimų salų, uostamiesčių ar priešų laivų. Žinodami, kaip Simeo- 
nas mėgsta knygas, jūrų plėšikai jam jas parduodavo nepigiai. 
Buvo knygų, atvežtų iš frankų žemių, tarp jų medicinos traktatų, 
parašytų ispanų gydytojų, ir tomų, sukurtų prancūzų didikų. Kai 
kurios knygos buvo išleistos Stambule ir Salonikuose. Žydams 
sefardams sultonas leido patiems spausdinti knygas. Viename 
kampe buvo sukrautas matematikos rankraščių rinkinys, pasak 
knygininko, kadaise priklausęs mokslininkui, vardu mula Liutf; 
kiekvieno puslapio pakraščiuose buvo pripiešta žvaigždžių ir pla- 
netų, pribraižyta brėžinių, skirtų vėjams ir oro srautams. Buvo 
„Knyga apie riterį Sifarą“, neseniai atvežta iš Ispanijos, šūsnis An- 
tonijaus da Sangalo medžio raižinių, Sebastiano Serlijaus, kažko- 
kio Bolonijos architekto, traktatas Regole generali di architettura 
ir lotyniškas Vitruvijaus rankraštis paauksuotais pakraščiais 
De Architectura. Pastarasis atsidūrė Stambule po Budos paė- 
mimo. Leono Batistos Alberčio traktato pavadinimą De re aedi- 
ficatoria Simeonas išvertė taip: „Statybos menas“. Buvo ir tomas, 
parašytas žmogaus keistu vardu - Ibn Maimunas. Jis vadinosi 
„Vadovas dvejojantiems“, ir Džahanas pamanė, kad jam ši knyga 
labai praverstų. 

Jie atėjo į didžiulį neryškiai apšviestą kambarį. Viduryje sto- 
vėjo spinta su daugybe stalčių ir įmantriai išdrožinėtomis dure- 
lėmis. Simeonas mostu parodė vaikinui sėstis į vienintelį krėslą. 

— Kaip gyvena tavo mokytojas? Seniai jo nemačiau. 

— Perduoda labų dienų, - tarė Džahanas. - Norėjo, kad nu- 
pirkčiau knygą, bet nepasakė kokią. 

- Tai lengva. Pirmiausia atvirai prisipažink, ar mėgsti mokytis? 

Džahanas nustebęs pažvelgė į jį. 

— Aš lankau rūmų mokyklą ir... 

— Aš neklausiau, ar tu lankai mokyklą. Aš klausiau, ar tu 
mėgsti mokytis. Ne kiekvienam mokiniui tai patinka. 

Džahanas, prisiminęs Nikolos patarimą, nusprendė, kad atėjo 
laikas parodyti šitam niurzgai, kokio jis guvaus proto: 

— Kiaurą dieną dirbdamas statybose kaipmat visko išmoksti, 
nesvarbu, patinka mokytis ar ne. 

Simeono veide šmėkštelėjo panieka: 

— Mūsų sultonas, tebūnie Viešpats jam gailestingas, turėtų ap- 
mokestinti kvailius. Jei už kiekvieną kvailą žodį reikėtų mokėti 
po sidabrinį, iždas būtų pilnas. 

Staiga Džahanas suprato, kad kiti pameistriai jį suklaidino. 
Viskas, ką jis darė ar sakė, tik erzino senį. 

— Kiti pameistriai jau čia yra buvę, tiesa? - romiai paklausė. 

— O taip, daug kartų, - atsakė Simeonas. - Tau pasisekė, esi 
tokio žmogaus kaip Sinanas mokinys. Ar supranti, koks esi lai- 
mingas“ 

Džahanas pasijuto apsišaukėliu ir nusuko akis. Ką pama- 
nytų šitas senis, išgirdęs, kad Džahanas vagia statyboms skirtus 
pinigus? 

— Darau, ką galiu, efendi, - iš lėto ištarė. 

— Mokytojai - puiku, bet knygos dar geriau. Tas, kas turi bib- 
lioteką, turi tūkstantį mokytojų. Jūsų pranašas pasakė: „Ieškok 
išminties, net jei tam reikia keliauti į Kiniją.“ Vienas iš mūsų 
pranašų pasakė: „Dievas mus sukūrė, nes norėjo būti pažintas.“ 
Nemokšos mano, kad mes išvystame pasaulį tik muštis, kariauti, 
poruotis ir susilaukti vaikų. Ne, mūsų darbas - kaupti žinias. To- 
dėl mes čia. - Simeonas patylėjo. - Sakyk, tu kalbiesi su Dievu? 

— Aš meldžiuosi. 

— Aš neklausiau, ar tu meldiesi, paikši. Jei nori tapti archi- 
tektu, privalai kalbėtis su pranašesniu už tave! 

Džahanas nudelbė akis: 

- Nedrįsčiau įkyrėti Dievui savo rūpesčiais. Bet aš kalbu su 
savo drambliu. Čhota didesnis už mane ir išmintingesnis. Jis jau- 
nas, bet man atrodo, kad jis jau gimė šimtametis. 

Džahanas pakėlė galvą ir išvydo, kad senio žvilgsnis pasikei- 
tęs. Dabar jis žiūrėjo pritariamai. 

- Tu, atrodo, geraširdis, bet tavo protas aptemęs. Tu kaip val- 
tis su dviem irkluotojais, kurie iriasi į priešingas puses. Vadinasi, 
tu dar neradai savasties. 

Prisiminęs, ką anądien sakė mokytojas, Džahanas nepaste- 
bimai krūptelėjo. 

— Dabar sakyk, ką tu labiausiai mėgsti statyti? - tęsė Simeonas. 

- Tiltus. 

Pradėjo lyti. Iš koridoriaus atsklido verčiamo lapo šnaresys. 
Simeono žmona skaito knygą? O gal namie yra dar kas nors? 
Džahanui kilo įtarimas, kad čia slepiasi ir klausosi vienas Sinano 
mokinių. Jis dirstelėjo į knygininką, tarsi tikėdamasis, kad šis pa- 
tvirtins jo spėjimą. Bet senis įnikęs rausėsi stalčiuje. Galop iš- 
traukė eskizą: 

- Žiūrėk. Tiltas per Aukso Rago įlanką. Leonardo piešinys. 

Džahanas jau buvo girdėjęs šią pavardę iš mokytojo, todėl tylėjo. 

- Sultonas Bajazitas paprašė jo pagalbos. Leonardas atsiuntė 
jam brėžinius ir, mano nuomone, nelabai pagarbų laišką. Jis pra- 
nešė, kad gali pastatyti tiltą. Ir ne tik jį, jis pristatytų mūsų mieste 
daug visko. Pakeliamąjį tiltą per Bosforą. 

Simeonas atidarė kitą stalčių. Jame buvo eskizai, pasak knygi- 
ninko, Mikelandželas dažniausiai vaizdavo kupolus - Panteono, 
Florencijos katedros ir Aja Sofijos. 

— Mikelandželas norėjo čia atvažiuoti. Laiškuose užsimindavo. 

— Jūs su juo susirašinėjot? 

— Labai seniai. Jis buvo jaunas. Aš irgi. Jis norėjo dirbti Le- 
vante. Aš jį skatinau. Sultonas sutiko jį priimti. Aš buvau vertėjas. 
Aš ir pranciškonai. Bet nesu tikras, kad jie padėjo: jie nemėgsta 
turkų. - Simeonas susimąstė. - Jis ketino pastatyti tiltą per Aukso 
Rago įlanką. Jame turėjo būti observatorija. Ir biblioteka. O aš 
būčiau jai vadovavęs. 

Senio balse skambėjo nusivylimas. 

— Kas atsitiko? - paklausė Džahanas. 

— Mikelandželą įtikino, kad neverta čia važiuoti. Girdi, ver- 
čiau būti nužudytam popiežiaus įsakymu, negu būti apdovano- 
tam sultono. Tuo viskas ir baigėsi. Roma yra Roma. Stambulas 
yra Stambulas. Niekas nebekalba apie šių dviejų miestų suartė- 
jimą, - alsiai atsiduso Simeonas. - Bet žinok, jie nesnaudžia. 

- Kas, efendi? 

— Romos akys stebi tavo mokytoją. 

Džahanas pasijuto nesmagiai. Jis prisiminė nugriuvusius pas- 
tolius, nupjautas virves, marmurą, kuris taip ir nebuvo atgaben- 
tas... Negi šie nelaimingi atsitikimai ir bėdos - kažkieno piktos 
valios darbas? Romos akys. Jis susitvardė. Vėl buvo įsiaudrinęs. 

Senis nuėjo prie lentynos ir ištraukė tomą su medžio raižiniais. 

- Jis tavo. Pasakyk savo mokytojui, kad tau aš išrinkau šią 
knygą. 

Dirstelėjęs į viršelį Džahanas praskleidė pinigų maišelį, bet 
knygininkas papurtė galvą. 

- Pasilik pinigus. Mokykis italų kalbos. Jei ketini statyti tiltus, 
privalai mokėti įvairių kalbų. 

Nežinodamas, ką atsakyti, Džahanas pasikišo knygą po pa- 
žastimi ir išėjo. Arklys laukė. Tik atvykus į Sinano namus jam 

toptelėjo, kad reikia apžiūrėti dovaną. „Dieviškoji komedija , pa- 
rašyta kažkokio Dantės. 


B 


Kai Džahanas parodė knygą Sinanui, šis plačiai nusišypsojo. 

- Rodos, tu patikai Simeonui, - tarė mokytojas. - Jis tau pa- 
dovanojo mėgstamiausią knygą. 

- Jis sakė, kad man reikia mokytis italų kalbos. 

— Ką gi... jis teisus. 

- Bet kas mane mokys? 

- Žinoma, pats Simeonas. Jis mokė Davūdą, Nikolą ir Jūsufą. 

Džahaną nusmelkė pavydas. Iki šiol jis manė patikęs senajam 
knygininkui labiau už kitus. 

- Išmokęs kalbą, gauni raktą į pilį, - pasakė Sinanas. - Ką rasi 
viduje, priklauso tik nuo tavęs. 

Džahanas nušvito įsivaizdavęs, kaip įžengia į pilį, pilną turtų. 

— Taip, mokytojau. 

Nuo tada naujasis mokinys daug valandų praleisdavo knygi- 
ninko namuose, kurie ilgainiui tapo prieglobsčiu. Tarp šių sienų 
jis nesijautė svetimas. Paklydęs tarp knygų, rado save. Pramokęs 
italų, ėmėsi lotynų ir prancūzų; vis geriau braižė ir piešė ir pa- 
mažu iš naujoko tapo ne prastesniu už kitus pameistrius, paga- 
liau buvo įleistas ir į Sinano biblioteką. Rūmų architektų buvei- 
nėje Vefoje buvo dar vienas knygų rinkinys, vėliau Džahanas ne 
kartą ten užsuks, bet didžiausią džiaugsmą jam teiks Simeono 
namai, prikvipę rašalo, odos ir ką tik iškeptos duonos. 

ČHOTA TRIMITAVO, NIURNĖJO ir niekaip negalėjo nustyg- 
ti. Panašus šėlas jį jau buvo apėmęs du kartus, bet anksčiau pra- 
eidavo savaime. Tačiau dabar dūkuliui nebuvo galo. Neklusnus 
piktas dramblys taip gąsdino žvėryno prižiūrėtojus, kad Dža- 
hanas buvo priverstas jį pririšti. Rytą gyvulys nutraukė gran- 
dines ir įsirėžė į medį. Iš liaukų abipus galvos varvėjo smar- 
dus lipnus skystis. Džahanas suprato, ką tai reiškia: dramblys 
rujoja. 

Rasti Čhotai porą Stambule ne lengviau negu sniego rugpjū- 
čio mėnesį. Džahanas visur ieškojo, bet nieko nepešė. Žmonės iš 
pradžių šaipydavosi, o paskui užtrenkdavo duris jam prieš nosį. 
Šį kartą net liūtų tramdytojas Olevas nežinojo, ką daryti. 

Kai į sodą su aukle vėl atėjo Mihrimah ir paprašė parodyti 
dramblį, Džahaną išpylė prakaitas. Jam buvo taip gėda aiškinti, 
kodėl ji negalinti pamatyti Čhotos dabar, kad žodžiai strigo 
gerklėje. 

Ji pasijuokė iš jo sumišimo, bet kai prabilo, balse suskambo 
liūdesio gaidelė: 

— Ką gi, Čhota užaugo. Jis jau ne mielas drambliukas. Galop 
visiems tenka atsisveikinti su vaikystės nekaltumu. 

Džahanas iš nerimo neteko žado. 

— Jūsų šviesybe, netrukus šis metas pasibaigs ir Čhota vėl bus 
toks kaip visada. Nenustokite jo lankyti, maldauju. 

Yra dalykų, kurių negalime pakeisti. Aš jau susitaikiau su šia 
mintimi, vieną dieną susitaikysi ir tu. 

Čhota, lyg būtų išgirdęs pokalbį ir panorėjęs įsiterpti, su- 
baubė ir ėmė barškinti grandinėmis. Triukšmavo taip, kad Dža- 
hanui nebuvo laiko apgalvoti Mihrimah žodžius. 

Kai sultonaitė su aukle išėjo, Džahanui toptelėjo mintis. Jis 
prisiminė čigonus, kurie ištraukė jį su Čhota iš ledinio vandens. 
Jie juk sakė, kad turi dramblę. Džahanas prasitarė kitiems prižiū- 
rėtojams turįs vilties, bet šie purtė galvas: 

— Čigonai nuolat klajoja. Kaip tu juos rasi? 

Galų gale jam padėjo mokytojas Sinanas. Architektas ne tik 
atleido mokinį nuo darbo, bet ir davė jam vežimą ir sidabrinį. 

- Eik ieškoti savo gyvuliui gražuolės nuotakos, - šypsodama- 
sis pasakė. - Tik Dievas yra vienišas. 


A 


Vežėjas ir Džahanas tylėdami išdardėjo pro Pavasario vartus. 
valandas, bet pagaliau tolumoje išvydo dengtus vežimus ir čiu- 
žinius bei drabužius, išskleistus ant tvorų. Ryškios spalvos niū- 
riame gamtovaizdyje krito į akis. Vežėjas atsisakė važiuoti prie 
taboro. Girdėjęs daug visokių istorijų apie šiuos bastūnus ir ne- 
trokšta susitikti nė su vienu. 

- Būk atsargus, - patarė jis. - Jei jie pasiūlys tau išgerti, atsisa- 
kyk. Negerk nė gurkšnelio iš jų rankų. Neužmiršk, kad sielą gali 
pavogti ne tik šaitanas su džinais, bet ir čigonai. 

Džahanas pamojavo jam, išlipo iš vežimo ir skubiai nužings- 
niavo į stovyklą, būgštaudamas, kad, jei ims dvejoti, neteks drą- 
sos. Kaukšėdamas batais į žemę, prisiartino prie pulko apsisnarg- 

lėjusių basų vaikų. Moteris žindė dvynius, kiekvienam davusi po 
spenelį. Pamačiusi, kad Džahanas spokso jai į krūtinę, perbedė jį 
akimis, ir Džahanas susigėdęs nusisuko. 

Jis priėjo prie vieno berniuko. 

— Arjūsų vadas čia? 

Vaikas stovėjo kaip įbestas, Džahanas net suabejojo, ar čigo- 
niukas jį išgirdo. 

- Ko tu nori? - kimus balsas už nugaros suskambo taip neti- 
kėtai, kad Džahanas krūptelėjo. Apsisukęs išvydo du vyrus, rūs- 
čiai Žiūrinčius į jį. 

— Man reikia susitikti su jūsų vadu... Balabanu, - tarė Dža- 
hanas. 

— Iš kur tu jį pažįsti? 

- Jis... kartą jis išgelbėjo man gyvybę, - tepasakė Džahanas. 

Jie nuvedė jį į sodriai mėlyną palapinę: net mėlynieji kėkštai 
iš rūmų paukštyno buvo ne tokie ryškūs. Sienos buvo nukabi- 
nėtos kilimais su išaustais gyvūnais ir gėlėmis, viename pavaiz- 
duotas Ibrahymas su avinu, kuriuo buvo pakeista sūnaus auka. 
Kampe prie krosnies sėdėjo būrelis vyrų, tarp jų ir Balabanas. 

— Tik pažiūrėkit, kas atėjo! - tarė Balabanas. - Nagi klok, ko- 
dėl tu čia. 

— Man reikia pagalbos. Mano dramblys kraustosi iš proto. 
Rujoja. Prisimenu, sakėte, kad turite dramblę... 

Jis nespėjo baigti sakinio, nes Balabanas griebė jį už drabužio, 
išsitraukė durklą ir prikišo jam prie gerklės. 

— Nenaudėli! Niekše! Kaip tu drįsti prašyti, kad tapčiau sąva- 
dautoju! Sakyk, kur man tave nudėti - čia ar lauke? 

— Atleiskite, efendi. Aš nenorėjau jūsų įžeisti. Tik norėjau pa- 
dėti gyvuliui, - pralemeno Džahanas. 

Balabanas atstūmė jį: 

— O man kokia iš to nauda? 

- Jei jūsų dramblė atsives jauniklį, turėsite du dramblius, - 
pasakė Džahanas. - Iš dviejų daugiau naudos. 

Balabanas svarstė, įspūdžio Džahano žodžiai jam nepadarė. 

— Kas dar? 

Džahanas parodė jam Sinano duotą sidabrinį, bet Balabanas 
tik pakartojo: 

— Kas dar? 

Džahanas nusprendė kalbėti kitaip ir pasakė: 

— Tai rūmų dramblys. Jei man nepadėsite, sultonas įsius. 

— Sakai, sultonas? 

Džahanas energingai linktelėjo, neabejodamas, kad pagaliau 
įtikino. 

- Tu apgailėtinas bjaurybe! - Balabanas paspyrė pagalvėlę, ši 
atsitrenkė į sieną su Ibrahymu, pataikė tiesiai į aviną ir atšokusi 
nukrito Balabanui prie kojų. - Tai toks sultono dosnumas? Sudi- 
lęs skatikėlis? 

— Atsiprašau. Dramblys dirba statybose architektui Sinanui. 

Tyla darėsi nepakeliama. Po valandėlės vyrai susižvalgė, Dža- 
hanas tų žvilgsnių reikšmės nesuprato, bet Balabanas gūžtelėjo 
pečiais: 

— Gulbahar graži kaip lotoso žiedas. Jos reikia nusipelnyti. 

— Ką reikės daryti mano drambliui? - įtariai paklausė Džahanas. 

— Ne tavo drambliui. Tau! 

Džahanas stengėsi neišsiduoti, kad bijo, bet jo balsas suvirpėjo: 

— Manė 

Tą akimirką pasirodė moteris, žindžiusi dvynius, nešina pa- 
dėklu su gėrimais ir sluoksniuočiu, užpiltu sirupu. 

— Pirmiau užkąsk. Tas, kas valgo mano duoną ir druską, ne- 
gali būti priešas, - pasakė Balabanas. 

Džahanas valandėlę dvejojo, paskui įsimetė į burną gabalėlį 
sluoksniuočio ir ėmė gardžiuotis saldumynu. 

— Dabar išgerk. Kreivu keliu tiesiai nepaeisi. 

- Į sveikatą! Iki dugno! 

Džahanas kaip ir čigonai išlenkė drumzliną skystį vienu 
mauku, kaip ir jie, trinktelėjo tuščią pialą į medinį stalą ir nusi- 
šluostė lūpas atgalia ranka. Gėralas buvo aitrus, nudegino vidurius, 
bet jis nustebęs pajuto, kad šiluma maloni. Paskui čigonai su links- 
momis smulkmenomis, džiūgaudami kaip vaikai, papasakojo, ką 
jam reikės padaryti. 

- Spręsti tau, - tarė Balabanas. - Arba darai, arba išeini. 

Nežinia, iš meilės Čhotai, iš užsispyrimo ar nuo gėralo, bet 
Džahanas patylėjęs sutiko: 

— Gerai, tebūnie, kaip norite. 

Vyrai išėjo ir paliko Džahaną su moterimis. Šios, nė kiek ne- 
sivaržydamos, padėjo jam persirengti šokėjo drabužiais - viole- 
tinėmis plačkelnėmis ir trumpa siuvinėta liemene, nedengiančia 
pilvo. Jo veidą jos nupudravo balta ryžiais kvepiančia pudra, pa- 
ryškino akis stibiu, skruostus ir lūpas padažė trintais vabalais (ar 
bent jam taip sakė), o delnus ir pirštus - chna. Jos apšlakstė jį ro- 
žių vandeniu, o ant viršugalvio pritaisė arklio uodegą: šukuosena 
atrodė baisiai keistai. 

Balabanas su vyrais grįžo lydimi muzikantų, o šie grojo be 
perstojo prunkšdami. Jie truputį pagriežė, truputį papūtė ragus, 
paskui vienas pratrūko kvatoti, o kiti džiugiai pritarė. Vis dėlto 
Džahanas šoko, jei jo nerangius judesius galima pavadinti šokiu. 
Romai žiūrėjo, gėrė ir juokėsi. Vienas vyras bandė apkabinti Dža- 
haną su aiškiai nepadoriais ketinimais, bet Balabanas žiebė jam 
per galvą mediniu šaukštu ir suriko: 

- Elkis kaip pridera! 

Nuo tos akimirkos Džahanas šoko smagesnis, nes patikėjo, 
kad, jei įvykdys sąlygas, čigonai tesės pažadą. Iš palapinės, apsi- 
vilkęs savo drabužiais, bet vis dar chna nudažytais delnais ir pa- 
ryškintomis akimis, jis išėjo po daugelio valandų. Vežėjo niekur 
nebuvo nė kvapo. Džahanas nesipiktino. Grįžti pėsčiam nereikės. 
Jį parneš dramblė. 


A 


Po keturių dienų Džahanas grąžino Gulbahar. Visą popietę ieš- 
kojo čigonų, nes jie jau buvo iškeliavę kitur. Senės, susispietusios 
kampe, pasveikino jį pašaipiomis šypsenomis, kurių Džahanas 
apsimetė nepastebėjęs. 

- Šokėjas grįžo, - suriko kažkoks vaikiūkštis. Už nugaros 
Džahanas išgirdo prunkštelėjimą ir atsisukęs pamatė Balabaną. 

— Sveikinu, - tarė čigonų vadas, - tavo dramblys prarado 
skaistybę. 

- Gulbahar padarė Čhotą laimingiausiu pasaulio drambliu, - 
droviai nusišypsojo Džahanas. - Jūs vėl išgelbėjot mano kailį, Ba- 
labanai, - pridūrė, staiga suvokęs, kad taip ir yra. 


L 


KIEKVIENĄ TREČIADIENĮ MEISTRAS Sinanas liepdavo pa- 
meistriams, susirinkusiems jo namuose, padaryti statinio - akve- 
duko, medresės, pirties ar bedesteno' - projektą. Jaunuoliai labai 
uoliai imdavosi šių užduočių, nes jos teikė galimybę ne tik atskleisti 
talentą, bet ir pranokti varžovus. Kartais užduotis būdavo paprasta, 
kaip antai vieno kambario trobelės brėžinys, kartais sudėtingesnė: 
kaip sumažinti rūmų kolonų skaičių, kad nenukentėtų pastato tvir- 
tumas ir patvarumas, kaip išvengti bjaurių kalkių skiedinio įtrū- 
kimų, atsirandančių džiūstant, kaip išdėstyti besikryžiuojančius 
vandens kanalus virš žemės ir po žeme. Užduotis mokiniai tu- 
rėjo atlikti savarankiškai. Mokytojas leido tartis dėl techninių da- 
lykų, bet rodyti vienas kitam projektus buvo griežtai draudžiama. 

— Statyba - bendras darbas, - sakydavo Sinanas. - Moki- 
nystė - ne. 

— Kodėl jūs nenorit, kad mes pamatytume vienas kito pieši- 
nius? - kartą paklausė Džahanas. 

— Nes pradėsite lyginti. Jei pamanysi, kad esi geresnis už kitus, 
tavo sielą užnuodys puikybė. Jei pamanysi, kad kiti geresni, tavo 
sielą užnuodys pavydas. Ar šiaip, ar taip nieko gero. 

Vieną tokią popietę, kai jie projektavo dervišų vienuolyną, 
tarnas pranešė, kad šeimininkas visų laukia bibliotekoje. Padėję 
pieštukus, visi, apimti smalsumo, tylomis užlipo į viršų. Mokyto- 
jas sėdėjo tarp išvyniotų pergamento ritinių. Kambario viduryje 
ant ąžuolinio stalo stovėjo medinis maketas. 


* Dengtas turgus. 

- Prieikit, - tarė Sinanas. 

Nedrąsiai ir nerangiai ketvertas prisiartino. 

— Ar žinote, koks čia pastatas? - paklausė Sinanas. 

— Netikėlių šventykla. 

- Kupolas puikus, - tarė Nikola. 

- Kur ji stovi? - paklausė Džahanas. 

— Romoje, - atsakė Sinanas mostelėdamas ranka į langą, lyg 
už jo būtų Roma. Pasakė, kad šventykla vadinama Šventojo Petro 
bazilika, o kai ji bus užbaigta, jos kupolas bus didžiausias visame 
krikščioniškame pasaulyje. Ją projektavo keli architektai, vieni 
norėjo nugriauti senąją baziliką ir statyti naują, kiti - perstatyti. 
Paskutinis architektas, Sangalas, pasimirė. Bazilikos statyba po- 
piežiaus įsakymu patikėta Mikelandželui. Išgirdęs pavardę, kurią 
anąsyk minėjo knygininkas, Džahanas pastatė ausis. 

Sinanas kalbėjo, kad Mikelandželas, jau nebejaunas, turi 
rinktis: nepaisyti ankstesnių projektų arba jais pasinaudoti. 
Sprendimas atskleis ne tik jo talentą, bet ir būdą. Sinanas kalbėjo 
taip aistringai, kad susijaudino ir pameistriai. Tačiau jie visą laiką 
laužė galvas: kodėl mokytojas jiems tai pasakoja? 

Sinanas pažvelgė į juos, suprato, ką jie galvoja, ir tarė: 

- Norėčiau, kad pamatytumėte Šventojo Petro baziliką. Ištyri- 
nėtumėte projektą. Palygintumėte jų pastatus su mūsų. Jei norite 
puikiai išmokti amatą, turite susipažinti su kitų architektų darbais. 

Jie ne iš karto suvokė mokytojo žodžių prasmę. 

- Jūs... jūs norite, kad mes keliautume į frankų žemę? - su- 
mikčiojo Davūdas. - Apžiūrėti bažnyčių? 

— Mes paklausysime Pranašo patarimo: ieškokite išminties ir 
arti, ir toli, - atsakė Sinanas ir papasakojo, kokios naudingos jam 
buvo kelionės po frankų žemes, Balkanus, Anatoliją, Siriją, Iraką, 

Egiptą ir Kaukazą. - Nejuda akmenys, o ne žmogus, trokštantis 
žinių. 

— Bet, mokytojau, tai jie turėtų mokytis iš mūsų, - nenusi- 
leido Davūdas. - Jie krikščionys. Ko mes galime išmokti iš neti- 
kėlių? 

— Kiekvienas puikus meistras - jūsų mokytojas, nesvarbu, iš 
kur jis kilęs. Menininkai ir amatininkai yra vieno tikėjimo. 

Tai pasakęs Sinanas ištraukė dvi aksomines dėžutes, vieną 
siaurą ir ilgą, kitą apskritą. Pirmojoje buvo didžiulis sidabrinis 
segtukas, o antrojoje - įgaubtas didelio obuolio dydžio lęšis. 

— Kas čia? - paklausė Nikola pašnibždomis, lyg būtų išvydęs 
kažkokius būrimo reikmenis. 

— Prizmė, - atsakė Sinanas. - Ja naudodamiesi stebime, kaip 
saulės spinduliai slenka pastatų viduje. Būtina statant didelę 
šventyklą. 

— O čia? - paklausė Džahanas, laikydamas segtuką ant delno 
kaip paukštelį. 

— Garsui tikrinti. Įeini į pastatą, kai jame nedaug žmonių, pa- 
keli segtuką iki galvos ir numeti. Garsas gali nutilti iškart, o gali 
pasiekti tolimiausius kampus. Jei jis aidi ilgai, pagalvok, kaip ar- 
chitektas tai padarė. Ar garsai teka kaip vanduo per potvynį ir 
atoslūgį? Katedrose to pasiekiama statant šnibždesių galerijas. 
Eikite ir klausykitės: išgirsite net tyliausius garsus. 

Sinanas kalbėjo greitai ir sklandžiai it žirnius bėrė. Moki- 
niai niekada nematė jo tokio: akys spindi, veidas nušvitęs. Jis pa- 
sakė, kad išminties šaltinių, iš kurių turi gausiai gerti kiekvienas 
meistras, yra trys: knygos, darbas ir kelionės. Reikia skaityti, 
triūsti ir važinėti po pasaulį. 

— Deja, visų išsiųsti negaliu, - tęsė jis. - Turime darbo. Nu- 
spręskite, kas važiuos. Kelionė truks apie penkias savaites. 

Nikola, Davūdas, Jūsufas ir Džahanas nustėro ir slapta susi- 
žvalgė. Jų sielose noras padaryti įspūdį mokytojui savo drąsa ko- 
vojo su noru likti čia, kur viskas pažįstama. Pirmas į priekį žengė 
Jūsufas, purtydamas galvą. Jis nenorėjo išvykti. Džahanas nenu- 
stebo. Kaip palydovas, skriejantis aplink planetą, Jūsufas visada 
troško būti šalia mokytojo. 

— O ką pasakys kiti? - paklausė Sinanas. 

- Aširgi negaliu, - tarė Džahanas. - Kas pasirūpins drambliu? 
vaduoti, jei meistras rūmuose paprašytų jį išleisti. Tačiau jam 
rūpėjo ne tik Čhota. Jis nenorėjo palikti Mihrimah. Pastaruoju 
metu ji dažniau lankydavosi žvėryne, o gražios akys būdavo ne- 
ramios, tarsi ji norėtų kažką pasakyti, bet negalėtų. 

— Mano tėvai seni, - tarė Nikola. - Negaliu jų palikti tokiam 
ilgam laikui. 

Visi sužiuro į Davūdą. 

- Aš galiu važiuoti, mokytojau, - atsiduso šis. 

Sinanas pritariamai linktelėjo ir tarė, į nieką nesikreipdamas: 

- Jei kuris nors per artimiausias kelias dienas apsigalvos, tegu 
praneša man. 


šo 


Kitą popietę Mihrimah neatėjo aplankyti dramblio. Ir kitą dieną 
nepasirodė. Atėjo Chesna Chatūn su naujiena iš seralio. 

- Nelauk jos, - pasakė ji. - Sultonaitė išteka. 

- Kąjūs sakot, dada? 

Visas auklės kūnas staiga sutrūkčiojo nuo astmos priepuo- 
lio; ji išsitraukė maišelį ir įkvėpė. Ore pasklido aštrus žolelių 
kvapas. 

— Nevadink manęs taip. Tik jai galima. 

- Papasakokit, - paprašė Džahanas, numojęs ranka į geras 
manieras. 

Ir ji papasakojo. Mihrimah buvo sužadėta su Rustemu Paša, 
jau keturiasdešimt žiemų nugyvenusiu garbėtroška. Jis nepatiko 
niekam, išskyrus sultonienę, bet to pakako. 

Auklei išėjus, Džahanas nubraižė naują projektą, iššlavė dar- 
žinę, išplovė lovius, nušveitė dramblio šarvus, ištepė jam odą 
aliejumi, suplėšė brėžinį ir pradėjo naują, ištepė visų durų vyrius, 
baigė brėžinį, iškart sudraskė ir pamiršo pašerti Čhotą. 
tuves. Vidurnaktį Džahanas nebeištvėrė ir išsmuko lauk. Kojas 
ir rankas maudė iš nuovargio, o širdį sopėjo kaip niekada anks- 
čiau. Jis nuėjo iki sienos, skiriančios žvėryną nuo vidinio kiemo, 
paskui, nežinodamas, ką daryti toliau, apsisuko ir grįžo. Priėjo 
prie alyvų krūmo, po kuriuo sėdėjo ji, o jis pasakojo, kaip Čhota 
išvydo pasaulį ir iš Indijos atsidūrė Stambule. 

Alyva švytėjo tamsoje it vartai į geresnį pasaulį. Jis priglaudė 
ausį prie kamieno, mėgindamas išgirsti, ką jam sako žemė. Tyla. 
Atkakli, niekšinga tyla. Pakilo vėjas, atvėso. Rūmus apsiautė 
liūdnas rūkas. Džahanas sėdėjo ant žemės ir laukė, kol nuo nak- 
ties šalčio nieko nebejaus. Tebejautė. Širdį tebesopėjo. 

Kitą rytą jis parašė laišką mokytojui. Trumpą. 


Garbusis mokytojau. 


Jei jūs vis dar norite, kad vykčiau, mielai lydėsiu 
Davūdą į Romą. 


Jūsų nuolankus mokinys Džahanas 


Š 


ROMA, MIESTAS, KURIO prisiminimai iškalti iš marmuro. Tą 
dieną, kai jie atvyko, lijo - dulksna buvo meili it glamonė. Pri- 
stabdę arklius, jie kurį laiką jojo ristele be jokio tikslo. Kiekvienas 
veidas buvo nepažįstamas, kiekviena gatvė vis labiau glumino. 
Kartais jie jodavo per tiltą, po arka, tai apskrita, tai smailia, ar 
per aikštę, knibždėte knibždančią prekeivių ir pirkėjų. Džahanas 
nebūtų galėjęs pasakyti, ko tikėjosi, bet miestas buvo neįsivaiz- 
duojamai didelis ir judrus. Juodu su Davūdu, išsigandę ir susirū- 
pinę, brovėsi per minią. Prijoję prie senovinio forumo griuvėsių, 
jie sustojo ir įsistebeilijo, apimti pagarbios baimės. Matė vienuo- 
lius juodais drabužiais, kareivius, žygiuojančius poromis, elgetas, 
niekuo nesiskiriančius nuo Stambulo elgetų. Moterys ant kaklo 
nešiojo karulius su kvepalais ir nedengė nei plaukų, nei krūtinės. 
Davūdas, išraudęs iki ausų, nusukdavo akis kaskart, kai jie sutik- 
davo kilmingą damą pūstomis rankovėmis, lydimą tarnaičių. O 
buvo davęs Simeonas knygininkas. Rado jį lengvai, paklausę 
poros praeivių, ir šie parodė, kur žydų kvartalas, nors nužvelgė 
juodu įtariai. 

Leono Buendijos krautuvė Romoje buvo stulbinamai pa- 
naši į Simeono Buendijos krautuvę Stambule. Namas irgi sto- 
vėjo akmenimis grįstoje siauroje gatvelėje, medinės durys buvo 
aptriušusios ir senos, o už jų driekėsi kambarių kambariai, pilni 
knygų ir rankraščių. Čia irgi gyveno senis didelėmis ausimis ir 
vešliais antakiais, tik gal ne toks irzlus kaip brolis. 

— Simeonas perduoda labų dienų, - pasakė Džahanas itališ- 
kai, kai senis juos įleido, pasodino prie stalo ir pavaišino migdolų 
kremu. 

— Kaip gyvena mano jaunesnysis brolis? 

— Dirba, skaito ir niurna, - atsakė Džahanas. 

Leonas išsišiepė: 

- Jis visada buvo paniurėlis. 

- Jis nori, kad jūs kraustytumėtės į Stambulą, - tęsė Džahanas. 

— Jis mano, kad ten geriau. Aš norėčiau, kad jis įsikurtų čia. 
Mes mirtingi. Sprendimai - avys, įpročiai - piemuo. 

Džahanas susimąstė, o Davūdas tarė: 

— Norėtume aplankyti Mikelandželą. 

Knygininkas papurtė galvą: 

— Aš nepaprastai gerbiu jūsų mokytoją. Bet turite suprasti, 
kad tai nelengva. II Divino“ nieko nepriima. Gedi jau dvejus 
metus. 

— O kas mirė? - paklausė Džahanas. 

— Pirmiausia brolis. Paskui mylimiausias mokinys. Tai jį su- 
gniuždė. 

Džahanas negalėjo nepagalvoti, kiek laiko gedėtų mokyto- 
jas, jei kurį nors iš jų ištiktų bėda. O knygininkas pasakojo, kad 
velionis, vardu Urbinas, nuo keturiolikos metų mokėsi pas Mi- 
kelandželą. Juodu buvo neišskiriami dvidešimt šešerius metus. 
Meistras buvo taip atsidavęs talentingajam mokiniui, kad pasku- 
tiniais jo ligos mėnesiais pats juo rūpinosi, slaugė dieną ir naktį. 
Po Urbino mirties Mikelandželas, visada irzlus, pritvinko pagie- 
žos ir įsiusdavo dėl menkiausio nieko. 


* Dieviškasis (it.). 

- IĮ Divino nemėgsta žmonių. O tuos kelis, kurie jam patinka, 
myli pernelyg karštai. 

Džahanas kilstelėjo antakius. Jų mokytojas ne toks. Sinanas 
nei nekentė, nei vengė žmonių. Santūrus, puikių manierų, malo- 
nus su visais. Tačiau būti palankiam visiems nelabai skiriasi nuo 
nemylėti nieko. Ar ne geriau būtų, jei mokytojas nemeiliai elgtųsi 
su visais, išskyrus tave, užuot elgęsis maloniai su visais, tarp jų ir 
su tavimi? 

- II Divino nemėgsta žmonių, taigi jie, be abejo, nemėgsta 
jo, - toliau kalbėjo Leonas. 

- Jis turi priešų? - paklausė Davūdas. 

— Žinoma. Yra, kas jį garbina, yra, kas jo nekenčia. Dievas 
žino, katrų daugiau. 

Leonas pasakė, kad II Divino jau turėjo daugybę varžovų, kai 
nenoromis perėmė Šventojo Petro bazilikos statybą. Nuo to laiko 
ir jo gerbėjų, ir priešininkų padvigubėjo. Nors jis iš esmės panau- 
dojo architekto Bramantės projektą, savo pirmtaką atvirai peikė, 
dar labiau siutindamas priešus. 

- Jis pareiškė, kad Sangalo projektas nevykęs, nes nepagal- 
vota apie apšvietimą. Pasakė, kad pieva išeitų gera. 

— Pieva? - nesuprato Džahanas. 

— Ganykla. Jis pasakė, kad Sangalo projektas skirtas paikiems 
jaučiams ir avims, kurie nieko neišmano apie meną. Tai nepatiko 
Sangalo gerbėjams. 

Džahanas atsiduso. Šiuo atžvilgiu jo mokytojas irgi skiriasi. 
Jis niekaip neįsivaizdavo, kad Sinanas suniekintų kitą archi- 
tektą, - tiek gyvą, tiek mirusį. 

- Girdėjome, Mikelandželą remia popiežius, - atsargiai ištarė. 

— Tai tiesa. Jei ne jo šventenybė, menininkas seniai būtų su- 
draskytas į gabalus, - atsiliepė Leonas, pasimuistė, trumpam už- 

stodamas žvakės šviesą, ir jo veidas atsidūrė šešėlyje. - Turbūt 
jūsų mokytojas irgi turi priešų. 

Davūdas susižvelgė su Džahanu. Keisti žodžiai, bet teisingi. 

— Turi, - vos pastebimai linktelėjo Davūdas. 

Leonas jiems papasakojo, kad Mikelandželo priešams vado- 
vauja architektas ir skulptorius Nanis di Bačijus Bidžijus. 

— Argi ne keista? Kuo žmogus į tave panašesnis, tuo didesnė 
tikimybė, kad jis taps tavo priešu, - vos spėjęs tai ištarti Leonas 
persimainė, lyg būtų suvokęs, kad pasakė per daug, ir pasimuistė 
ant kėdės. 

— Mes jus nuvarginome, - tarė Džahanas, nenuleisdamas nuo 
jo akių. - Mums jau laikas eiti. 

— Aš mielai jus apnakvindinčiau, bet... - Leonas atsiduso. 

Jis paaiškino, kad žydų kvartale įvesta tam tikra tvarka. Va- 
kare vartai užrakinami ir niekas nebegali išeiti. Apie svečius rei- 
kia pranešti valdžiai. Nenorėdami sukelti senukui rūpesčių, Da- 
vūdas su Džahanu paprašė patarti, kur apsistoti. Leonas pašaukė 
tarną, iš pažiūros aštuonmetį vaikėzą, ir liepė jam nuvesti svečius 
į nakvynės namus, kur, anot jo, bus daug menininkų. 

Jie vėl atsidūrė gatvėje, sėdo ant arklių ir nusekė paskui ber- 
niuką. Jojo pro puikius namus su įstiklintais langais, pro turgus, 
kur matė ant iešmų kepant kiaulieną. Džahanui kilo įtarimas, 
kad berniokas veda juos pačiu ilgiausiu keliu. Ne kad parodytų 
jiems miestą, bet kad parodytų juos miestui. Iš drabužių buvo 
akivaizdu, kad jie svetimšaliai. Kartą Džahanas atsisuko kažko 
pasakyti Davūdui ir nustėro, veikiau kažką pajutęs, negu pama- 
tęs. Nuogąstavo, kad juos seka. Dvejodamas pažvelgė į kairę, į de- 
šinę. Galop jie prijojo prie dviaukščio namo, trenkiančio dešro- 
mis ir prakaitu. Kambarį ir naktipuodį teko dalytis su dar trimis 
žmonėmis - tapytoju, studentu mediku ir lošėju. 

Kitą rytą jie iškart nuėjo prie II Divino namo. Jį rasti buvo lengva. 
Net vaikai žinojo, kur gyvena didis žmogus. Tačiau patekti į namo 
aiškino, kad juos atsiuntė osmanų vyriausiasis rūmų architektas. 
Tačiau jiems buvo pasakyta, - mandagiai, bet tvirtai, - kad Mike- 
landželas nieko nenori matyti. 

— Kuo jis save laiko? - subaubė Davūdas, kai jie nuėjo tolokai 
nuo durų. - Jis mus niekina. 

— Girdėjai, ką žmonės kalba: jis net su popiežiumi atsisako 
susitikti. 

Davūdas pliaukštelėjo liežuviu: 

— Sakau tau, šituos netikėlius reikia pamokyti. Su mumis ši- 
taip elgtis negalima. 

Vėlesnėmis dienomis jie apžiūrinėjo bažnyčias, kaip buvo lie- 
pęs Sinanas. Romos tinkas buvo šilto atspalvio, bet prastesnis. 
Vietos statybininkai maišydavo kalkes su rusva medžiaga, vadi- 
nama tufu. Sausas jis buvo smulkus, birus ir gausiai naudojamas 
statybose, bet ilgainiui apsitraukdavo bjauriu pelėsiu. Džahanas 
ir Davūdas užsirašinėdavo pastabas, piešdavo pastatus. Jie dažnai 
paklysdavo skersgatvių labirinte ir atsidurdavo prie kokios nors įs- 
tabios bažnyčios. Bet didžiausią įspūdį jiems padarė Šventojo Petro 
bazilikos statyba. Šalto ryto šviesoje apvali šventykla buvo apgau- 
linga ir magi it pamirštamo sapno liekanos. Ji buvo dar toli gražu 
nebaigta, bet juodu, ištyrinėję visus maketus, kurie tik patekdavo 
į rankas, suvokė, kokia didžiulė ir didinga ji bus - bazė, būgnas, 
kupolas. Jaunuolių drabužiai prisigerdavo akmens, smėlio ir ką tik 
nuobliuotos medienos kvapų ir skleisdavo juos kiaurą dieną. 

Džahanas manė, kad žmonių pastatytos šventyklos yra dviejų 

pagrindinių rūšių: vienos veržiasi į dangų, kitos stengiasi priar- 
tinti dangų prie žemės. Retkarčiais pasitaiko trečia šventyklų rū- 
šis: šioms būdingi abu siekiai. Tokia buvo Šventojo Petro bazi- 
lika. Stovint ir žiūrint, mintyse baigiant pastatą, jį apėmė keistas 
jausmas, kad čia irgi visatos centras. 

Darbininkai laukė statybinių medžiagų, tačiau dėl blogų orų 
pietuose jos vėlavo. Sinano pameistriams pasisekė: jie galėjo 
vaikštinėti aplinkui nekrisdami į akis. Įsitaisę ant kalvos, abu be 
paliovos piešė. Choro sienos, didžiulės kolonos, susikertančios 
piliorių eilės - visa buvo odė tobulybei. 

Kiekvieną dieną jie eidavo pas Mikelandželą ir būdavo su- 
laikomi prie jo namo slenksčio. Tas pats mokinys - tapytojas ir, 
matyt, aukštakilmis - ėjo sargybą prie durų, pasiryžęs nieko neį- 
leisti. Jo vardas buvo Askanijus. Džahanas dar nebuvo matęs mo- 
kinio, taip uoliai saugančio mokytojo ramybę. 

- II Divino ne iš šio pasaulio, - pasakė Askanijus, įdėmiai žiū- 
rėdamas į juos. Jis papasakojo, kad mokytojas nieko nevalgo, iš- 
skyrus vieną kitą kąsnelį duonos. - Net jei jam ant galvos pabirtų 
auksinių lietus, jis gyventų skurde. 

- Kam gyventi skurde, jei galima prabangoje? - nesuprato 
Davūdas. 

— Paprastai. Jo nedomina žemiški niekučiai. 

— Arjis iš tikrųjų miega su batais ir niekada nesiprausia? — 
Davūdas pasiryžo žūtbūt supykdyti Askanijų. 

Askanijaus skruostus nuplieskė raudonis: 

— Netikėk viskuo, ką girdi. Šio miesto gyventojai žiaurūs. - Jis 
pasakė, kad Mikelandželo draugai iš Florencijos kviečia jį grįžti, 
bet jis iš meilės menui ir dar todėl, kad tesi pažadus, nepaliko Ro- 
mos. - Ar kas nors tai įvertino? Nė lašo dėkingumo! Kuo daugiau 
jiems duodi, tuo daugiau jie prašo. Žinot, ką sako mokytojas? 

— Ką? - kaip ir dera paklausė Džahanas. 

- Godumas užmigdo dėkingumą. 

Askanijus nepasakė, kad miestiečiai suirzę, nes būgštauja, 
jog Mikelandželas mirs nebaigęs Šventojo Petro bazilikos. Se- 
natvėje jis buvo prislėgtas ir nusilpęs, nors aštraus kaip skustu- 
vas proto. Jį kankino įvairios negalios - nuo žarnose susikaupu- 
sių dujų, pilvo skausmų iki inkstų akmenų, dėl kurių jam kartais 
sunku šlapintis. Džahanas ėmė svarstyti, ar jo mokytojas irgi 
bijo mirties. Stropus ir atsidavęs amatininkas, toks kaip Sina- 
nas, turbūt sunkiai taikstosi su mintimi apie savo mirtingumą. 
Jis stato pastatus, kurie amžini, o jo paties laikinumas kasdien 
vis labiau slegia širdį. Jis greit pamiršo šią mintį, bet po daugelio 
metų prisimins. 


A 


Vieną popietę po nepavykusio bandymo pamatyti II Divino jie 
užsuko į užkandinę, kuri dvokė dūmais ir riebalais, net nosį 
laužė. Užsisakė pyrago su unguriu, keptą putpelę ir saldumyną, 
vadinamą torrone'. Tada Džahanas pastebėjo juos stebintį nepa- 
žįstamą Žmogų: kepurę jis buvo užsimaukšlinęs iki nosies, kad 
paslėptų veidą. 

— Neatsisuk. Kažkas mus seka. 

— Kas? - paklausė Davūdas, iškart atsisukdamas. 

Nepažįstamasis pašoko, nustūmė stalą ir nėrė lauk it velnio 
apsėstas. Sinano pameistriai suglumę apsidairė. 

— Matyt, kišenvagis, - gūžtelėjo pečiais Davūdas. - Suprato, 
kad mes užsieniečiai, ir tikriausiai norėjo nušvilpti mūsų pinigus. 


* Konditerijos gaminys iš medaus, kiaušinių baltymų ir riešutų masės. 

Dešimtą dieną jie aplankė Mikelandželą paskutinį kartą. 
Askanijus buvo kažkur išėjęs su reikalais. Jo vietą užėmė kitas 
mokinys, jaunesnis ir iš pažiūros sukalbamesnis. Jie prisistatė, 
lyg būtų atėję pirmą kartą, ir paprašė pranešti apie juos meistrui. 
Ir apstulbo, nes šis maloniai linktelėjo ir įėjo į vidų. Netrukus 
jis grįžo ir pasakė, kad Mikelandželas sutiko priimti lankytojus. 
Stengdamiesi neparodyti nuostabos, jie nusekė paskui mokinį. 
Džahanui toptelėjo, kad Askanijus, nenorėdamas drumsti mo- 
kytojui ramybės, ko gero, nė karto nepaklausė Mikelandželo, ar 
šis nenorėtų susitikti su atvykėliais. Mokiniai, laikantys mokytoją 
tėvu, rūpinasi juo pernelyg uoliai, nusprendė Džahanas. 

Mokinys atvedė juos į didžiulį kambarį. Visur mėtėsi dažų dė- 
žutės, kaltai, plaktukai, ritinėliai, knygos ir drabužiai. Dauguma 
langų uždengti sunkiomis ryškiaspalvėmis užuolaidomis, ne- 
praleidžiančiomis gatvės triukšmo, apytamsis kambarys atrodo 
kaip ne šio pasaulio. Vidury jukinio nebejaunas vyras, nevikrus 
ir liesas, lipdė skulptūrą - vyro galvą ir liemenį - žvakių iš ožkų 
riebalų šviesoje. Dar viena deganti žvakė buvo pritaisyta prie me- 
talinio lankelio jam ant galvos. Jis nebuvo nei aukštas, nei tvir- 
tas, išskyrus plačius pečius ir raumeningas rankas. Akys mažos ir 
tamsios, veidas rimtas, išblyškęs, nosis priplota, o juoda barzda 
žilstelėjusi. Nieko ypatingo, pamanė Džahanas. Tačiau nuo rankų 
jis akių negalėjo atplėšti - ilgi kaulėti pirštai pabalusiais galais, 
aplūžę apgraužti nagai, dulkėti ir purvini. 

- Labai jums dėkui, kad sutikote mus priimti, - tarė Džaha- 
nas lenkdamasis. 

- Kartą gavau laišką nuo jūsų sultono, - tarė II Divino neat- 
sisukdamas. 

- Matyt, nuo sultono Bajazito, - išdrįso įsiterpti Davūdas. 

- Jūs nepripažįstate skulptūros, - nekreipdamas į jį dėmesio 


205 


Mečetė sultono dukteriai 


tęsė Mikelandželas. - Niekada nesuprasiu, kaip statulas galima 
vadinti stabais. Bet jūsų sultonas nešykštėjo pažadų. Norėjau 
važiuoti. Tai būtų buvusi mano grandissima vergogna'“. Nebuvo 
lemta. 

Jis kalbėjo gargždžiai ir kimiai kaip žmogus, gyvenantis savo 
minčių pasaulyje, kalbėjo taip greitai, kad Davūdas su Džahanu 
sunkiai jį suprato, nes italų kalbą mokėjo vidutiniškai. 

- Kaip gyvena jūsų mokytojas? - paklausė Mikelandželas. 

Tik dabar prisiminę, ko čia atsibeldė, jie perdavė Sinano 
laišką. Nusišluostęs delnus į prijuostę, nešvaresnę už rankas, II 
Divino perlaužė antspaudą. Kai jis baigė skaityti, akyse šmėkšte- 
lėjo nerimas, kurio dar neseniai nebuvo. 

Davūdas pasakė, kad jie mielai parveš atsakymą Sinanui, jei 
II Divino malonės jį parašyti. Menininkas linktelėjo ir nužings- 
niavo prie stalo, užversto visokiais daiktais. Nustūmęs kelis ant 
grindų, jis atlaisvino vietą ir atsisėdo rašyti laiško, mąsliai surau- 
kęs kaktą. 

Nežinodami, ką veikti, Džahanas su Davūdu apžiūrinėjo 
kambarį. Ant darbastalio stovėjo du Šventojo Petro bazilikos 
maketai - vienas medinis, kitas molinis. Jie pastebėjo, kad Mike- 
landželas iš esmės pakeitė fasadą ir atsisakė portiko. Be to, jis pa- 
keitė kupolą laikančių pagrindinių piliorių formą. Maži langeliai 
dingo, juos pakeitė didesni, praleidžiantys daugiau šviesos. 

Iš susimąstymo juos pažadino trenksmas. Mikelandželas 
baigė laišką ir ieškojo vaško jam užantspauduoti. Suirzęs nu- 
stūmė į šoną porą ritinėlių ir gertuvę, ši sudužo. 

Jie ieškojo po knygomis, stalčiuose, ant dėžių. Pagaliau din- 
gęs daiktas atsirado po pagalvėle, pusiau sumaigytas, nes kažkas 


* Didžiausia nešlovė (it.). 

ant jo užmynė. Mikelandželas ištirpdė vašką, uždėjo antspaudą ir 
perrišo laišką kaspinu. Matyt, pastebėjo, kaip jie domisi Šventojo 
Petro bazilikos modeliais, nes pasakė: 

- Sangalui prireikė kelerių metų padaryti projektui. Man už- 
teko penkiolikos dienų. 

Džahanas nustebo, išgirdęs jo balse pyktį. Jis, labiausiai ger- 
biamas Romos menininkas, tebesivaržo su vaiduokliu. Džahanui 
toptelėjo, kad Mikelandželo būdui skulptūra tinkamesnė už ar- 
chitektūrą. Jis to nepasakė. Pasakė jis ką kita, nes pamatė puikų 
arklio piešinį: 

— Jums patinka gyvūnai. 

- Aš juos tyrinėju, - Mikelandželas paaiškino, kad jis skro- 
džia lavonus ir maitą, apžiūrinėja raumenis, nervus, kaulus. 

— Aš turiu baltą dramblį, - išdidžiai pareiškė Džahanas. - 
Mudu dirbame statybose. 

- Tavo mokytojas naudoja darbams dramblį? Gal ir man rei- 
kėtų įsitaisyti. 

Paskui jis klausinėjo juos apie Siuleimanijės mečetę, gyrė Si- 
nano darbą. Iš kur Mikelandželas tai žino, spėliojo Džahanas. Kol 
laužė galvą, kaip mandagiai paklausti, menininkas pakėlė ranką 
ir tarė: 

— Altro non mi accade.. 

Jie tylomis išėjo. 


* Kitaip nebus (it.). 

TĄ PAČIĄ SAVAITĘ PAMEISTRIAI išjojo į Stambulą. Džaha- 
nas prisirišo prie savo arklio, bet ilgėjosi Čhotos. Jis nerimavo, 
giniauja, Čhota, ko gero, nieko neėda - drambliai kartais taip el- 
giasi, jausdamiesi vieniši ar palikti. Bet kuo arčiau buvo Stambu- 
las, tuo labiau Džahanas jaudinosi. Romoje jis įstengė negalvoti 
apie Mihrimah, bet dabar prisiminimai apie ją plūstelėjo kaip 
srauni upė pro pralaužtą užtvarą. 

Kai juodu sustojo pailsėti ir nusišlapinti, Džahanas paste- 
bėjo, kad Davūdas nusiminęs. Jis žinojo, kad bendrakeleivis - 
našlaitis, užaugintas senelio, ir paprašė Davūdo papasakoti apie 
vaikystę. 

— Nėra ko pasakoti, - tyliai atsakė Davūdas. Jis buvo pražuvęs 
pikčiurna, kol meistras Sinanas jį rado, išmokslino ir pakeitė jo 
likimą. 

Į Adrianopolį jie jojo tylėdami, paskendę kiekvienas savo 
mintyse. Sutemo; jie paleido arklius šuoliais. Tik tada, kai 
įskaudo užpakalius, o arkliai pabalo nuo putų, abu suprato, kad 
laikas atsikvėpti. Netoliese pamatė smuklę ir nusprendė joje per- 
nakvoti. 

Viduje žmonių buvo pilna kaip užrišt. Valgomasis buvo dide- 
lis, bet tokiomis žemomis lubomis, kad stačias negalėjai išsitiesti. 
Kampe, akmeniniame židinyje, degė ugnis ir pliupėjo pajuodęs 
nuo suodžių katilas. Prie ilgų plačių medinių stalų sėdėjo lanky- 
tojai - įvairaus amžiaus ir tikėjimo vyrai. 

Vos Džahanas su Davūdu įėjo į vidų, visų galvos atsisuko į 
juos, o šurmulys pritilo. Niekas neapsidžiaugė, kad jie čia. Paste- 
bėję laisvą vietą vieno stalo gale, juodu įsispraudė tenai. Džaha- 
nas apsidairė. Jam iš kairės sėdėjo žilstelėjęs džiūsna, turbūt per- 
rašinėtojas, nes jo pirštai buvo ištepti rašalu, o priešais - frankas 
šiaudų spalvos plaukais. Jis šildėsi rankas virš garuojančio du- 
bens ir kilstelėjo skrybėlę, sveikindamas juos. 

— Tu jį pažįsti? - paklausė Davūdo Džahanas. 

- Iš kur aš galiu ką nors pažinti šitoje skylėje? 

Pro šalį ėjo neūžauga, nešinas padėklu su gėrimais. Kažkas 
pakišo jam koją, jis pargriuvo, stiklinės nuriedėjo grindimis. 
Lankytojai pratrūko kvatoti. Paraudonavęs neūžauga atsistojo, 
bet nepasakė nė žodžio, ir lankytojai valgė toliau, lyg ne jie ką tik 
būtų žvengę kaip kumeliai. 

Valgė juodu tylėdami. Po vakarienės Davūdas užlipo į viršų - 
atėjo vakarinės maldos metas. Džahanas nusprendė dar pabūti. Jį 
apėmė iki šiol nepatirta ramybė. Buvo vienišas it paliktas švytu- 
rys, tačiau tą akimirką jautėsi artimas, tik nežinojo kam. Pirmą 
kartą skausmas dėl Mihrimah vestuvių atlėgo. 

— Tavo draugas išėjo? 

Pakėlęs galvą Džahanas pamatė, kad į jį žiūri vyras šiaudų 
spalvos plaukais. 

- Galiu prisėsti? - paklausė jis, įsitaisė šalia, nelaukdamas at- 
sakymo, ir spragtelėjo pirštais, duodamas ženklą neūžaugai. Po 
valandėlės ant stalo prieš juos stovėjo ąsotis. 

- Išgerkim! - pasiūlė nepažįstamasis. 

Vyno skonis buvo kaip medžio žievės ir džiūstančių rožių. 
Džahanas nusprendė, kad keliautojas - jo vardas buvo Toma- 
zas, - protingas žmogus. Jis buvo italas ir pasakė keliaująs į rytus, 
nes aistringai trokšta pamatyti Aja Sofiją. Stiklinės vėl buvo pri- 

piltos vyno, paskui atneštas dar vienas ąsotis. Jie maloniai šneku- 
čiavosi, nors vėliau Džahanas menkai teprisiminė, apie ką. 

— Mokytojas išsiuntė mus į Romą, - pasakė Džahanas. Buvo 
gerokai įkaušęs, bet dar suvokė, kad apie Mikelandželo laišką, 
kurį jie vežasi, verčiau neužsiminti. — Jis norėjo, kad įgytume 
naujų žinių. 

Kaip visi ilgai negalėję išsikalbėti žmonės, Džahanas be per- 
stojo malė liežuviu. Pliauškė apie savo būsimus laimėjimus, nes 
vynas atrišo liežuvį. Išgirdęs apie Mihrimah vedybas, jis užsi- 
geidė greitos šlovės. 

Tomazas įdėmiai žiūrėjo į jį per stiklinės kraštą. 

- Negi mūsų laimėjimai tokie svarbūs? - ištarė labai lėtai. - O 
gal svarbiau tai, ko nepadarome? 

— Ką jūs turite omeny? - paklausė Džahanas ir išmaukė dar 
vieną stiklinę. 

— Tarkim, tu eini per mišką ir sutinki moterį. Vienui vieną. 
Gali ją paimti, bet to nepadarai. Tai rodo, koks esi žmogus. Arba, 
tarkim, tave kas nors išplūsta. Gali sugurinti jam nosį, o jei to ne- 
padarai, tai rodo, koks esi žmogus. 

- Vadinasi, kartais ko nors nepadaryti - žygdarbis? - pa- 
klausė Džahanas. 

- Taip, - nusišypsojo Tomazas. - Tu statai iš medžio, akmens, 
geležies. Statai ir poelgiais, kurių nėra. Tavo mokytojas tai pui- 
kiai žino. 

Džahanui nudiegė paširdžius: 

- Iš kur jūs jį pažįstat? 

- Okasjo nepažįsta? - atsiliepė Tomazas stodamasis ir sviedė 
neūžaugai monetą. - Man laikas eiti, drauguži. 

Džahanas slapta apsidžiaugė, kad sumokėjo Tomazas. Jį būtų 
graužusi sąžinė, kad mokytojo pinigus leidžia vynui. 

— Puiku, kad nori klestėti, - pasakė Tomazas. - Telaimina 
tave Dievas. Tik netapk viena iš tų menkų širdžių. 

Užlipęs į viršų Džahanas pamatė, kad Davūdas kietai miega, 
kaip ir tuzinas kitų keliauninkų, nusvirduliavo prie lango ir jį 
atidarė. Lauke čirškė svirplys. Suūbavo pelėda. Vakaras buvo 
įstabus, danguje švietė auksinis mėnulio pjautuvas. Priešais it 
vėduoklė išsiskleidė sodas su akmenimis apdėtomis ežiomis, 
kvepiantis taip saldžiai, kad Džahanas įmanęs būtų gėręs orą. 
Mėgaudamasis maloniais kvapais, jis prisiminė. Tik tada. Tuos 
žodžius. Buvo juos skaitęs anksčiau. Dantės „Pragare“. „Netapk 
viena iš tų menkų širdžių, kurios nėra regėję nei paniekos, nei 
laurų išdidžių. “ 

Pabudę rytą Džahanas su Davūdu pamatė, kad yra apvogti: 
dingo jų batai, pinigai iš piniginių, sidabrinis segtukas, krištoli- 
nis rutulys, maišelis su piešiniais, Džahano oda įrištas dienoraštis 
ir jame paslėptas žiedas. Neliko nė vieno eskizo, kuriuos jie taip 
kruopščiai darė visą kelionę. Dingo ir Mikelandželo laiškas. 

— Kas čia per vagis, - piktinosi Džahanas. - Kam jam reikia 
brėžinių? 

— Tikriausiai apsiriko ir pamanė, kad jie vertingi, - liūdnai 
atsiliepė Davūdas. 

Keista, niekas iš kitų keliautojų nebuvo apvogtas. Vagį do- 
mino tik Sinano pameistriai. Džahanas su Davūdu kūkčiojo ir ai- 
manavo kaip vaikai. Išnaršė visur, ir ne kartą. Bergždžiai. Susirū- 
pinę, pažeminti ir sugniuždyti jaunuoliai paliko smuklę. Abu jie 
kaltino save: Džahanas - kad vakare nusigėrė, o Davūdas - kad 
miegojo kaip užmuštas. 

Jie niekada nesužinos, ką II Divino parašė laiške mokytojui. 


* Vertė Aleksys Churginas. 

Vyriausiojo Romos architekto ir vyriausiojo rūmų architekto iš 
Stambulo susirašinėjimas nutrūko, ir ne pirmą kartą. Pameistriai 
grįžo pas Sinaną tuščiomis rankomis. Iš ilgos kelionės jie ne- 
parsivežė nieko, tik nuovargį ir jau dylančius prisiminimus apie 
Šventojo Petro baziliką. 


Š 


KAPITONAS GARETAS GAIŽIAI trenkė druska, prakaitu ir al- 
koholiu. Į rūmus jis pateko lengvai it vaiduoklis. Jis niekam ne- 
patiko, bet niekas nedrįso jo siutinti, taigi visi aplenkdavo jį iš 
tolo - ojam to ir tereikėjo. 

Džahanas pastebėjo, kad kapitonas atrodo prastai. Rausvo, 
nebūdingo Osmanų imperijos gyventojams atspalvio oda pa- 
gelto. Lūpos sutrūkinėjo, skruostai įdubo. Džahanas nusprendė, 
kad kelionėje jis užsikrėtė kokia nors liga. O gal išdavystė paga- 
liau ėmė nuodyti jam sielą. 

- Sveikas, seniai nesimatėm. Anądien tariau sau, laikas aplan- 
kyti apsimetėlį dramblio varovą ir paimti į nagą. Atvykstu čia ir 
ką aš girdžiu? Jo nėra, jis Romoje! Romoje? Tau sekasi, vaikine. 
Ar patiko viešnamiai? Mielai pats ten pasismaginčiau. Deja! Nie- 
kas nesiunčia manęs į Romą! Kur mano atlygis? Greičiau sakyk, 
ką parvežei senam draugui. 

- Pakeliui į Stambulą mus apvogė, - pasakė Džahanas. 

— Kur ne! Dievinu pramanus. 

Kad kapitonas nutiltų, Džahanas atidavė jam rubinų rožinį, 
pavogtą per Siuleimanijės mečetės atidarymą. Ketino jį parduoti 
ir nupirkti dovaną Mihrimah. Asilas nelaimingas. 

Kapitonas žvilgtelėjo į grobį, ir jo veidas ištįso: 

— Čia viskas, tinginy? 

Ne viskas. Po medžiu Džahanas buvo užkasęs dėžutę su si- 
dabriniais peiliais iš rūmų virtuvės, perlą, atitrūkusį nuo Mihri- 
mah drabužio krašto, rašiklį auksine plunksna, stiklainį medaus 

iš rūmų sandėliuko ir Chesnos Chatūn plaukų smeigtuką. Kartą, 
kai auklė ėmė jį barti, ją ištiko astmos priepuolis, ir jos palenkta 
galva atsidūrė taip arti Džahano rankos, kad nenudžiauti smeig- 
tuko būtų buvusi tiesiog nuodėmė. Nė vieno iš šių daiktų Džaha- 
nas neketino atiduoti kapitonui Pamišėliui. Jis laikė juos sau, jei 
ištiktų bėda ir tektų skubiai bėgti iš Stambulo. 

Bet kapitonas buvo nekvailas: 

- Mano kantrybė baigiasi. Gaila, tu dar toks jaunas. Žinai, 
kaip čia baudžiami tokie melagiai? Jiems gyviems nudiriama oda. 

Džahanas krūptelėjo, bet atkreipė dėmesį, kad kapitonas ne- 
bandė jo sumušti ir negrasino durklu. Kažkodėl nesiryžo. 

— Kalbama, kad tavo sultonaitė nelaiminga. Vargšelė. Turi vi- 
sus pasaulio turtus ir nė lašo meilės. 

— Seniai jos nemačiau, - Džahanas pasijuto nesmagiai. 

— O, pamatysi, nė kiek tuo neabejoju. Juk ji dievina baltąjį 
dramblį. 

Pagaliau Džahanas suprato. Kapitonas Garetas išgirdo, kad 
sultonaitės Mihrimah vedybinis gyvenimas nelaimingas. Mieste 
sklido gandai, kad ji kiauras dienas vieniša rauda savo gražiuose 
namuose. Jis žinojo, kad sultono duktė prisirišusi prie Čhotos, o 
gal ir prie dramblio varovo, ir sumetė, kad netrukus ji vėl pasiro- 
dys žvėryne. Džahanas - višta, galinti dėti auksinius kiaušinius. 
Kapitonas nenorėjo jo per anksti atsikratyti. 

Staiga Džahanas įsidrąsino. 
eunuchų vyresnysis. Nenorėčiau atsidurti jūsų vietoje, jei jis jus 
čia ras. 

Kapitono Gareto lūpa atvipo, jis dvejojo, ką atsakyti. 

- Eikit! - skubino jį Džahanas. - Kai tik gausiu kokį vertingą 
daiktą, perduosiu jums žinią. 

Kapitonas perbedė jį akimis, bet neprieštaravo. Pirmą kartą 
jis išėjo negrasindamas. O Džahanas suprato, kad tokie niekšai 
kelia baimę, nes moka pasinaudoti kitų žmonių silpnybėmis. Kad 
išgyventų seralyje, nusprendė jis, pasistatys sieloje haremą ir už- 
rakins jame visas savo baimes, rūpesčius, paslaptis ir sielvartus. 
Jis bus šio haremo sultonas ir eunuchas. Jis niekam neleis ten 
dirstelėti. Net mokytojui. 


Kupolas 


Š 


1562-UOSIUS DŽAHANAS VISADA prisimins kaip laimės 
metus. Kiekvieno Žmogaus gyvenime būna vieni tokie metai, 
manė jis. Laimė auga, pražysta, o kai pradedi manyti, kad taip 
bus visada, baigiasi. Džiaugsmo pradžia buvo mečetė, kurią jie 
statė Mihrimah. Tėvas padovanojo jai daug žemės, duodančios 
didžiules pajamas, ir ji tapo turtingiausia imperijos moterimi. Ir 
turinčia didžiausią valdžią. Žmonės bijojo jai neįtikti, architekto 
pameistriai irgi. Net meistras Sinanas būdavo kaip nesavas jos 
akivaizdoje. Ją pamačius žmones išpildavo šaltas prakaitas. Tik 
ne Džahaną. Šis taip beprotiškai ją mylėjo, kad užmiršdavo bijoti. 

Kiti pameistriai nedrįso ir nesiryžo siūlyti jokių naujovių, o 
Džahanas jų buvo pertekęs. Jis dirbo tiek daug, kad, nors buvo 
tik mokinys, meistras pradėjo vertinti jo uolumą. Eidamas pas 
sultono dukterį atsiskaityti už darbą, Sinanas įprato kartu vestis 
Džahaną. 

Visus pirmuosius mėnesius Džahanas, kad ir ką veiktų ir kur 
būtų, galvojo apie projektą, dailiai nubraižytą meistro Sinano. 
Naktį lovoje laužydavo galvą, kaip jį patobulinti. Net miegoda- 
mas statydavo Mihrimah mečetę. Kol vieną dieną ryžosi įteikti 
vyriausiajam rūmų architektui piešinį: portiką su septyniomis 
kupolo formos nišomis. 

— Tu atmetei mano eskizą ir nupiešei savo, - tarė Sinanas, vei- 
kiau nustebęs, negu įsižeidęs. 

- Atleiskite man, mokytojau, nenorėjau jūsų užgauti. Man at- 
rodo, kad įėjimas į mečetę turi būti stulbinamai įspūdingas. 

klausė: 

— Kodėl septynios? 

Džahanas jau buvo sugalvojęs atsakymą: 

- Tiek yra žemės sluoksnių. Tiek kartų maldininkai turi ap- 
eiti Kaabą. Tai šventas skaičius. 

Sinanas susimąstė. Paskui suvyniojo ritinėlį ir tarė: 

- Atnešk kitų brėžinių. Jei nori, kad tave vertinčiau, pasistenk, 
kad jie būtų geresni. 

Džahanas pasistengė. Jis braižė, matavo, svajojo. Net sau ne- 
prisipažino, jog nori, kad mečetė primintų Mihrimah tą dieną, 
kai jie susipažino. Kai ji dar buvo mergaitė, bėganti nuo vapsvos. 
Kai segėjo vėrinį su septyniais perlais. Marmurą ir granitą kolo- 
noms jis pasirinko patį šviesiausią, jos suknelės ir šydo spalvos. 
Kupolą laikys keturi bokštai, nes tą popietę sode buvo ketvertas: 
sultono duktė, Chesna Chatūn, dramblys ir jo varovas. O į dangų 
veršis vienintelis minaretas, lieknas ir grakštus kaip ji. Mečetėje 
bus daugybė langų - ir kupole, ir maldų salėje, - kad šviesa at- 
spindėtų jos plaukų auksą. 

Po kelių savaičių karštligiško darbo Sinanas pasivėdėjo Dža- 
haną į šalį ir tarė: 

— Matau, kaip stengiesi. Be abejo, dar turi daug mokytis, bet tau 
netrūksta ryžto ir ištvermės. Sultonaitės Mihrimah mečetė iš dalies 
bus ir tavo atsakomybė. Leisiu tau padaryti šiuos pakeitimus. 

Džahanas pabučiavo mokytojui ranką ir prisidėjo prie kak- 
tos. Kad ir koks gyvenimas buvo anksčiau, nuo šiol jis pasikeis. 
Bet nė vienoje kitoje statyboje jis nedirbs taip uoliai, neįdės tiek 
širdies į kiekvieną smulkmeną. 

Tačiau nenuilstamas Džahano atsidavimas darbui siutino ki- 
tus pameistrius, deja, jis tai suprato per vėlai. 

MIHRIMAH MEČCETĖS STATYBA ėjo į pabaigą, bet meistro ir 
pameistrių padėtis buvo kebli. Akvedukus jau seniai reikėjo re- 
montuoti. It laiko įveikti nukaršę milžinai jie stūksojo virš miesto 
ir vis labiau iro. Stambulo gyventojų daugėjo, todėl vandens rei- 
kėjo vis daugiau. Giliai po žeme, apstatyta ligoninėmis, smuklė- 
mis, skerdyklomis, pirtimis, mečetėmis, cerkvėmis ir sinagogo- 
mis, tryško šventi šaltiniai, bet jų vandens nebepakako. 

Sinanas buvo pasiruošęs imtis darbo. Jis ketino ne tik atkurti 
tai, kas padaryta dar netikėlių laikais: jo sumanymai buvo di- 
desni ir drąsesni. Jis norėjo aprūpinti miestą vandeniu, pastatęs 
keletą akmeninių tiltų, įrengęs šliuzus ir iškasęs po žeme tune- 
lius. Didžiulėse atvirose ir uždarose cisternose būtų laikomos 
vandens atsargos sausiems vasaros mėnesiams. Projektas buvo 
rizikingas ir turėjo daug priešininkų, kurių galingiausias buvo 
Rustemas Paša, sultono žentas, naujas didysis viziris ir Mihrimah 
vyras. 

Rustemas nepritarė Sinano projektui iš pat pradžių. Pakaks 
švaraus vandens - ir iš visur plūstelės žmonės, miestas bus per- 
pildytas, atsiras daugiau lūšnynų, greičiau plis užkrečiamosios 
ligos. Stambulas ir taip kimšte prikimštas gyventojų, naujų ne- 
reikia, juk kiekvienas atsiveš krūvą svajonių ir nusivylimų. 

Rustemas Paša turėjo daug šalininkų, nors kiekvienas tu- 
rėjo savų sumetimų. Sinano varžovai architektai pavydėjo jam 
talento ir nenorėjo, kad jis imtųsi tokio milžiniško darbo, nes 
būgštavo, kad jam pasiseks. Paprasti žmonės tvirtino, kad van- 

duo iš kalnų mirtingiesiems nepasiekiamas - išskyrus nebent 
Farchadą, prasiveržusį pro Bisutuno kalną, kad atneštų pieno 
Širin. Mulos sakė, kad negalima drumsti žemei ramybės, nes 
pabus džinai ir žmoniją ištiks baisios nelaimės. Tačiau Sinanas, 
puldinėjamas iš visų pusių, dirbo toliau, lyg niekur nieko. Kaip 
jis nepraranda pasitikėjimo savimi ir ramybės tarp klastūnų ir 
piktavalių liežuvautojų, Džahanas nesuprato. Mokytojas nepa- 
sakė nė vieno blogo žodžio apie šmeižikus. Džahanui jis priminė 
vėžlį, kuris, baksnojamas vaikų, pasislepia kiaute ir laukia, kol 
pavojus praeis. Tačiau vėžlys Sinanas ne tik nepametė galvos, bet 
ir be perstojo dirbo. 

Meistrui padėjo Nikola ir Džahanas. Jie turėjo matuoti, ap- 
skaičiuoti nuolydžių kampus, tobulinti projektus ir tyrinėti, kur 
Bizantijos vandentakių nebepakanka ir kaip pagerinti padėtį. Su- 
rinktus duomenis jie pateiks sultonui. 

Nikola ir Džahanas, gavę tokią svarbią užduotį, sykiu nu- 
džiugo ir sunerimo. Tokio atsakingo darbo jiems anksčiau ne- 
teko dirbti. Ir vis dėlto jie nėrėsi iš kailio ne todėl, kad padarytų 
įspūdį sultonui ar paneigtų didžiojo vizirio argumentus, o kad 
nepadarytų gėdos mokytojui. Juodu ieškojo šaltinių ir gręžinių, 
upelių ir upių, požeminių versmių ir vandens telkinių, žymėjo 
juos žemėlapyje ir mąstė, kaip kanalais sujungti juos visus į vieną 
sistemą. Galop vieną ketvirtadienio popietę meistras su abiem 
mokiniais, išsipustę, narsūs, viltingi ir apsikrovę brėžiniais, išėjo 
į rūmus. 

Juos pasitiko Rustemas Paša - mandagiai, bet šaltai. Džaha- 
nas įsikirto nagais į delnus, kad nedrebėtų kroato, kuris paveržė 
iš jo Mihrimah, akivaizdoje. Didysis viziris nieko nepastebėjo. 
Aukšto ūgio, lankstaus proto ir klastingo būdo didikas laimėjo 
daugybę pergalių ir šiandien ketino iš paskutiniųjų priešintis Si- 

nanui. Jis taip nekentė Anatolijos gyventojų, kad, siekdamas už- 
kirsti jiems kelią į sostinę, buvo pasiruošęs paaukoti visų Stam- 
bulo gyventojų gerovę. 

Atlydėti į priėmimų salę, soste, užtiestame auksu ataustu au- 
deklu ir nusagstytame brangakmeniais, jie išvydo sultoną Siulei- 
maną. Viename kampe tryško fontanas, ir jo čiurlenimas buvo 
vienintelis garsas patalpoje. Pasaulių valdovas vilkėjo geltono 
atlaso drabužį, apkraštuotą juoda sabalena. Jis širdingai pasvei- 
kino Sinaną, nors balse skambėjo sielvartas. Sultonas vilkėjo 
spalvingais drabužiais pirmą kartą po daugelio savaičių. Du jo 
sūnūs tapo pikčiausiais vienas kito priešais, bet palaužė valdovą 
Chiurem mirtis. Moters, kuriai jis rašė meilės eilėraščius, jo pen- 
kių vaikų motinos, sykiu nekenčiamos ir garbinamos sultonie- 
nės, sugulovės, pakilusios į negirdėtas haremo mergai aukštybes, 
Chiurem - Meiliosios Linksmuolės, nebebuvo. Ji mirė, taip ir ne- 
išvydusi Osmanų imperijos soste kurio nors savo sūnaus. 

Tris kartus puolę ant veido, pameistriai nuleidę akis nuėjo 
paskui mokytoją minkštu ir storu kilimu. Vėliau Džahanas pri- 
simins šviesą, srūvančią iš šakinių, ir raminamą nematomų liepų 
kvapą, sklindantį pro langą. 

— Vyriausiasis rūmų statytojau, pagrįsk savo sumanymą, - 
įsakė sultonas Siuleimanas. 

Sinanas linktelėjo pameistriams. Šie buvo nubraižę brėžinius 
kupranugario odos, išdirbtos taip, kad būtų permatoma, skiau- 
tėse. Iš viso jų buvo keturios. Nikola ir Džahanas, paėmę vienas 
už vieno, kitas už kito galo, išvyniojo ir parodė pirmą brėžinį. 
Tuo tarpu Sinanas paaiškino, ką ketina daryti, nuolat rodydamas 
į brėžinį. Nei sultonas, nei didysis viziris neištarė nė žodžio. 

Jie greitai perėjo prie antro ir trečio brėžinio - įvairių dy- 
džių akvedukų įvairiose vietose. Ketvirtą ritinėlį, kuriame buvo 

pavaizduotas požeminis vamzdynas, sujungsiantis kelis šal- 
tinius, planą, kuriuo jie labiausiai didžiavosi, Sinanas atidėjo į 
šalį. Jei klausytojai būtų labiau domėjęsi, būtų parodęs. Tačiau 
dabar nuojauta pakuždėjo jam apie paskutinį brėžinį tylėti. Jis 
tepasakė, kad vanduo į sodus, kiemus ir vynuogynus plūstelės 
vamzdžiais. Pridūrė, kad pagirdyti trokštančius labai kilnu. Kai 
jis baigė kalbėti, sultonas Siuleimanas kurį laiką tylėjo, paskui 
kažką numykė ir, atsisukęs į didįjį vizirį, paklausė, kokia jo nuo- 
monė. 

Rustemas laukė šios akimirkos. Jis prabilo atsargiai, lyg jam 
būtų nesmagu apie tai kalbėti, bet aplinkybės privertė. 

— Architektas Sinanas - įgudęs meistras. Jo sumanymas, kurį 
čia išdėstė, puikus. Bet jis, ko gero, nesupranta, kad mūsų impe- 
rijai tai reiškia tik naujus rūpesčius. 

— Kokius rūpesčius, viziri? 

— Tai brangu, mano viešpatie. Iždas ištuštės. 

Paprašytas pasakyti, ką mano šiuo klausimu, Sinanas atsakė: 

- Yra būdų išlaidoms sumažinti. Kur galėsime, trumpinsime 
kanalus ir tunelius, naudosime pigesnes medžiagas. 

- Ir ką pasieksite? — įsiterpė didysis viziris. - Atsikraustys 
daugybė žmonių. Tarkim, kils gaisras - kaip jį užgesinti, jei namų 
šalia vienas kito pridygę kaip grybų? - nesitikėdamas atsakymo, 
jis išsitraukė nosinę ir nusišluostė kaktą. - Šis miestas ir taip per- 
pildytas. Daugiau gyventojų nebereikia. 

Sinano veidu nuslinko šešėlis: 

- Kiek atvyks, gali nuspręsti mūsų sultonas. Bet dabartiniams 
gyventojams turi pakakti vandens. 

Kurį laiką juodu ginčijosi. Vyriausiasis rūmų architektas at- 
rėmė didžiojo vizirio išpuolius, bet didysis viziris nenusileido. 
Galop sultonui nusibodo jų klausytis, ir jis paskelbė: 

- Gana, aš išklausiau abi puses. Netrukus sužinosite, ką nu- 
sprendžiau. 

Sinanas su pameistriais atbuli išėjo iš salės. Rustemas pasiliko, 
ir Džahanas pamanė, kad tai neteisinga. Be abejo, jiems dingus jis 
pasistengs įtikinti valdovą, kad yra teisus. Džahanas laužė galvą, 
kaip išgelbėti padėtį. Jei kuriam nors iš jų pavyktų pasikalbėti su 
sultonu akis į akį, nesikišant didžiajam viziriui, jį būtų įmanoma 
įtikinti. Antraip vilties nėra. 

Tą naktį, sujaudinti dienos įvykių, pameistriai liko pas Si- 
naną. Džahanas vylėsi aptarti reikalus, bet mokytojas, nemėgs- 
tantis tuščių plepalų, liepė jiems mokytis. Išvargę mokiniai po 
vakarienės nuėjo gulti. Džahanas tamsoje blaškėsi ant demblio 
negalėdamas užmigti, ir jam dingtelėjo mintis. 

Jis neįstengė laukti iki ryto, apgraibomis nuslinko į kitą kam- 
bario galą, kur kietai miegojo Nikola, ir papurtė jį už peties. 

— Kas čia? - sumurmėjo Nikola pusiau per sapną. 

— Ša, čia aš. 

— Džahanai... kas atsitiko? 

— Negaliu užmigti. Vis galvoju, kas įvyko šiandien. 

— Aš irgi, - atsiliepė Nikola, nors ką tik miegojo kaip už- 
muštas. 

— Argi mūsų sultonas gali teisingai spręsti, kai viziris visą 
laiką šalia? Mokytojas susitinka su valdovu tik retkarčiais, o Rus- 
temas - kasdien. 

— Teisybė, bet mes nieko negalime padaryti. 

- Galime. Aš kai ką sumaniau, - sušnibždėjo Džahanas. - Yra 
vieta, kur didysis viziris nedrįs trukdyti sultonui. 

- Tu ketini prasmukti į haremą? - aiktelėjo Nikola. 

- Ne, paikši, - neištvėręs prunkštelėjo Džahanas. - Yra dar 
viena vieta, kur viziris jo nelydi. Atspėk! 

— Oi, nežinau. Pasakyk, - paprašė Nikola. 

— Medžioklė. Kai Siuleimanas išvyks į medžioklę, seksiu 
įkandin ir paaiškinsiu mūsų ketinimus. Manau, kai greta nebus 
to landaus vizirio, sultonas mąstys blaiviau. 

- Brolau, sumanymas puikus, - pagyrė Nikola. 

Abu žinojo, kad didysis viziris negali pakęsti medžioklės. Jis 
buvo beviltiškai nerangus ir vilkdavosi įkandin, o kad šuoliuotų 
kalvomis paskui grobį, negalėjo būti nė kalbos. 

- Tai bus mūsų dovana mokytojui, - tarė Džahanas. - Kol kas 
nieko jam nesakyk. 

- Bet juk tai gali būti pavojinga? - pritildęs balsą paklausė 
Nikola. 

- Vargu. Jei sultonas nenorės manęs išklausyti, pasišalinsiu. 

- Gal man eiti kartu? 

- Ko gero, vienam geriau. Grįžęs pažadu viską papasakoti. 

- Bet... būk atsargus. 

— Nesirūpink, viskas bus gerai. 

Džahanas iš tikrųjų tikėjo, kad bus gerai, bet visą savaitę galva 
jam ūžė kaip bičių avilys, o nervai buvo įtempti taip, kad vos ne- 
trūko. Jis be paliovos kartojo sau žodžius, kuriuos pasakys sul- 
nas medžios. Nikolai jis atskleidė tik dalį sumanymo - nepasakė, 
kad pasiims Čhotą. Kol kas visos Džahano pastangos atkreipti 
sultono dėmesį į dramblį buvo tuščios. Džahanas tikėjosi, kad 
dabar ir Čhotai, ir jo varovui pasitaikė proga pelnyti valdovo pa- 
lankumą. 

Pagaliau atėjo lauktoji diena. Rytą Džahanas su odiniu krep- 
šiu už nugaros užsiropštė ant dramblio ir išjojo Aja Sofijos link. 
Prie didžiulių Bab i Humajūno vartų pasisveikino su sargybi- 
niais. 

— Kur keliauji? - paklausė vienas. 

— Mūsų sultonas, Pasaulio Prieglobstis, pamiršo mėgstamiau- 
sią lanką. Man įsakyta jį atnešti. 

— Kodėl ne arkliu? - paklausė antras sargybinis. 

— Nes drambliai greitesni, - tučtuojau atsakė Džahanas. 

Sargybiniai sukikeno. 

— Ko gero, turėčiau patikrinti, - tarė pirmas sargybinis. 

— Puiku, aš palauksiu. Jei sultonas pasiges lanko ir supyks, 
kaltas būsiu ne aš. 

Vyrai žiūrėjo į jį kramtydami ūsus. Džahano veidas buvo be- 
jausmis, ir juodu susimąstė. Paskui, lyg būtų surišti nematoma 
virvele, abu pasitraukė į šalį. 

— Jok! - tarė antras sargybinis. - Tegu tavo dramblys dumia, 
kiek kojos neša. 

Džahanas jo paklausė, bet tik išjojęs iš miesto. Nenorėjo, kad 
Čhota ką nors sutryptų. Kai tik triukšmingos Stambulo gatvės 
dingo iš akių, jis paragino dramblį. 

Jie atjojo prie pušyno į šiaurę nuo miesto. Džahanas žinojo, 
kad sultonas įpratęs ginti grobį prie vienos prarajos krašto. Ten 
ir laukė Džahanas. Prabėgo daug laiko - ar bent jam taip atrodė. 
Džahanas sunerimo. Nežinia, kur medžiotojai, gal slepiasi krū- 
muose ir jį netyčia pašaus. Kuo toliau, tuo labiau jis būgštavo, 
bet staiga tolumoje sulojo šunys. Jų buvo koks pustuzinis, ir jie 
sparčiai artėjo. 

Paskui Džahanas išvydo jį - elnią. Šis svirduliuodamas išlėkė 
iš miško. Į kaklą jam buvo įsmigusi viena strėlė, į krūtinę - kita. 
Tačiau per stebuklą elnias vis dar bėgo. 

Džahanas nušoko nuo dramblio. Elnias artinosi, saulėlydžio 
šviesoje žėrėjo ragai. Žvėris buvo puikus, didžiulės drėgnos akys 
paklaikusios. Sutrikdytas kraujo kvapo Čhota atstatė iltis. Bet el- 

niui jau buvo vis tiek. Jis išplėtė šnerves, išsižiojo, lyg norėtų ką 
nors pasakyti, ir susmuko. 

Džahanas šoko prie jo, bet užkliuvo už medžio šaknies. Kol 
jis priėjo prie elnio, iš kažkur atskuodė penki kurtai, lodami, kiek 
gerklė išneša. Jie apsupo grobį ir neleido vaikinui prisiartinti. 

Staiga Džahanas pajuto kažkieno žvilgsnį ir atsisuko. Į jį Žiū- 
rėjo raitas sultonas. Džahanas drebėdamas puolė ant veido: 

— Mano viešpatie. 

— Ką tu čia veiki su drambliu? 

- Jūsų nuolankus tarnas išdrįso atvykti jūsų pamatyti, vilda- 
masis, kad leisite jam tarti keletą žodžių. 

- Ar tu ne mano dramblio varovas? 

- Taip, mano viešpatie, - atsakė Džahanas. Vos prieš kelias 
dienas jis stovėjo per porą žingsnių nuo sultono ir rodė brėžinius. 
Bet sultonas, matyt, jo neįsidėmėjo. - Aš esu ir meistro Sinano 
mokinys. Kaip tik dėl jo atėjau maldauti jūsų didenybės. 

Kol jie kalbėjosi, tarnai įkėlė negyvą elnią į vežimą, traukiamą 
poros arklių. Kurtai, vis dar pergalingai skalydami, nulėkė kinki- 
niui iš paskos. 

- Tu drįsai be leidimo išvesti valdovo dramblį iš žvėryno? - 
paklausė sultonas. - Negi nežinai, kad gali būti išplaktas už daug 
menkesnį nusižengimą? 

- Jūsų didenybe, meldžiu atleidimo. Aš privalėjau su jumis 
susitikti. Vyliausi, jei atjosiu drambliu, jūs mane pamatysite. 

Jei Džahanas būtų išdrįsęs pakelti akis, būtų pamatęs, kad 
sultono akyse sužibo linksmi žiburėliai. 

— Matyt, turėjai rimtų priežasčių nusižengti. 

— O mano viešpatie, jei leisite... - Džahano balsas suvirpėjo. 

Jis lėtai išvyniojo kupranugario odą, kurios anądien nepasi- 
taikė progos parodyti. Jis paaiškino, koks svarbus Sinano projektas 

miestui ir kiek daug žmonių - senų, ligotų, silpnų ir vargšų - mel- 
sis už sultoną kaskart, numalšinę troškulį. Sultonas Siuleimanas 
klausėsi ir klausinėjo. Džahanas su džiaugsmu įsitikino, kad jo spė- 
jimas teisingas: už rūmų sienų valdovas buvo kitoks, malonesnis. 

— Ar mokytojas žino, kad tu čia? - paklausė sultonas. 

— Ne, nežino. Jis supyktų ant manęs, jei sužinotų. 

— Aš irgi turėčiau supykti, bet nepykstu. Akivaizdu, kad tu 
gerbi mokytoją. Jei visi Sinano mokiniai tokie atsidavę jam kaip 
tu, jis laimingas žmogus. 

Džahanas pajuto, kad lūpų kampučiai užsiriečia nuo šypse- 
nos. Iš tokių neprašytos tuštybės akimirkų nuregzti grėsmin- 
giausi suklydimai. Šaitanas patapšnoja per petį ir neva naiviai su- 
kužda į ausį, kodėl nepanorėjus daugiau. 

- Jūsų didenybe, galiu jums parodyti dar vieną dalyką? 

Sultonas vos pastebimai linktelėjo. Džahanas išėmė perga- 
mentą, kurį slėpė po drabužiu. Tai buvo jo paties projektas - 
akmeninis septynių arkų tiltas per upę. 

Tiltas turėjo akmenines iškyšas į aukštupio pusę atramoms 
nuo smarkios tėkmės apsaugoti ir pėsčiųjų takus žmonėms ir 
gyvuliams. Jis buvo pakeliamasis, kad būtų įmanoma reguliuoti 
prekių ir keleivių srautus. Jei sultonui pasirodytų priimtini ne tik 
Sinano vandentakiai, bet ir šis tiltas, Džahanas išgarsėtų. Žmonės 
vadintų jį vandenų architektu. O gal dar geriau, Sinano genijum. 
Kas žino, gal jį net priimtų į amatininkų susivienijimą. Paprastai 
pameistrio kelias į meistrus ilgas ir lėtas it sraigės per pievą, bet 
gal Džahanas bus išimtis? Apie jo sėkmę tikrai išgirs Mihrimah. 

Į projektą sultonas dirstelėjo viena akimi ir čiupo kamanas: 

— Man patinka tavo drąsa, jaunuoli. Bet drąsa - pavojingas 
dalykas. Neužmiršk, valdovas turi išnagrinėti visus požiūrius ir 
tik tada spręsti. Grįžk namo ir lauk mano žinios. 

Ir jis nujojo, lydimas svitos, šunų ir arklių. Net jiems dingus 
iš akių Džahanas tebejautė kavalkados sukeltą vėją ant odos. Su 
palengvėjimu atsiduso. Viskas praėjo sklandžiai, ačiū Dievui. 


A 


Kitą dieną statybvietėje prie jo pribėgo Nikola. 

— Na kaip? Pasisekė? 

— Aš mačiau jį. Aš kalbėjau su juo. 

Nikola išplėtė akis: 

— Tikrai? 

- Taip! Jei nori žinoti, sultonas užsakys mums naują akve- 
duką ir tiltą, - pūtėsi Džahanas. 

— Kokį tiltą? 

- Et, aš paminėjau tiltą, kurio projektą padariau. 

— Nepasitaręs su mokytoju? 

Džahanas pasijuto nesmagiai ir nieko neatsakė. Jis visą dieną 
laukė progos pasikalbėti su Sinanu, bet nesulaukė. Užtat prieš pat 
saulėlydį atvyko keturi janyčarai. 

- Salam aleikum, kariai, - pasveikino juos Sinanas. - Kas jus 
čia atviliojo? 

- Atėjome vieno jūsų žmogaus, statytojau. 

— Matyt, čia kažkokia klaida, - tarė Sinanas. - Mano darbi- 
ninkai sąžiningi. 

— Ne darbininko. Pameistrio! 

Džahanas išgirdo pokalbį ir priėjo. Jautė, kas nutiks ir kad tai 
neišvengiama. Kaip tik tada Sinanas paklausė: 

— Kurio* 

Ir janyčaras ištarė Džahano vardą. 

- Jis geras pameistrys, - suglumęs sumirksėjo Sinanas. 

— Didžiojo vizirio įsakymas, - tarė janyčarų vadas. Jis gerbė 
meistrą ir nenorėjo jo nuliūdinti, išsivesdamas mokinį. 

- Juk jis nepadarė nieko blogo? - neatlyžo Sinanas. 

Niekas neišdrįso atsakyti. Stojo nesmagi tyla, ir Džahanas su- 
murmėjo: 

- Atleiskit, mokytojau. 

Sinano veide susimetė kelios raukšlės, supratus, kad jis kai ko 
nežino. Uždėjo rankas Džahanui ant pečių ir stipriai spustelėjo, 
lyg norėtų perduoti vaikinui dalį savo stiprybės. 

— Kad ir kas nutiktų, aš tavęs nepaliksiu, - tarė jis. - Tu ne 
vienas. Su tavimi Dievas. 
virktų. Janyčarai pagarbiai ėjo abipus jo, bet kai tik statybvietės 
triukšmas nuslopo, sukaustė grandinėmis. Surakintomis ranko- 
mis jis buvo atvestas pas didįjį vizirį. 

— O, čia tu! - suriko Rustemas Paša, rodydamas į jį pirštu. - 
Tau užteko įžūlumo nutykoti sultoną! Kaip gyvatė praslydai man 
už nugaros! 

Džahano sprandą išmušė prakaitas; jis drebėjo. 

— Viskas aišku: tu sieki, kad iždas ištuštėtų! Aš tavimi pasido- 
mėjau. Visas tavo gyvenimas - vienos melagystės. Prisipažink, tu 
Persijos šnipas? 

— Mano viešpatie, - prabilo Džahanas, ir jo balsas nutrūko, - 
prisiekiu šventuoju Koranu, kad aš ne šnipas. Mano ketinimai 
buvo geri. 

- Pažiūrėsim, - ir Rustemas pašaukė sargybinius. 

Taip neklusnus Sinano pameistrys, stengdamasis padėti mo- 
kytojui aprūpinti miestą vandeniu, atsidūrė tamsiame požemi- 
niame Septynių bokštų tvirtovės kalėjime - ten galą gavo šimtai 
nelaimingųjų, išleistų buvo tik saujelė. 

— KUO TU VARDU? - antrą kartą paklausė raštininkas. 

Džahanas suprato, kad tik kenkia sau neatsakinėdamas, ta- 
čiau negalėjo susitaikyti su mintimi, kad ir jo vardas bus įtrauk- 
tas į padugnių, kada nors suimtų Stambule, sąrašą. Jį kankino vis 
didėjanti baimė, kad įrašytas supūti kalėjime. 

Raštininkas perbedė jį akimis. Jo kalba, priešingai nei rašy- 
sena, grožiu nepasižymėjo: 

— Aš klausiu, tu atsakai. Jei tylėsi, nupjausiu tau liežuvį. 

— Neįsismagink, - įsiterpė vyriausiasis prižiūrėtojas, stebintis 
apklausą. - Nėra reikalo gąsdinti vištos. 

— Dedančios auksinius kiaušinius, efendi? - paklausė rašti- 
ninkas. 

- Pamatysim. Nupeštos visos vištos vienodos. 

— Teisybė, efendi. 
žvilgsniu ir nesijuokė. Lieso veido, pakumpęs, jis priminė Džaha- 
nui berniūkštį iš gimtojo kaimo, kuris gaudydavo rupūžes, pririš- 
davo jas prie lazdos ir pjaustydavo peiliu. Tada jo veidas būdavo 
toks pat abejingas, akys tokios pat tuščios. 

- Tokio dar neturėjome, tiesa? - paklausė vyriausiasis prižiū- 
rėtojas, lyg Džahano kambaryje nebūtų. 

— Ne, neturėjome, pavydėtinas laimikis. 

- Paties didžiojo vizirio laimikis. 

Džahanas suprato, kad jie jau viską apie jį žino. Vardo klau- 
sia — ir tebelaiko sukaustytą grandinėmis, nors akivaizdu, kad jis 

niekur nepabėgs, - tik todėl, kad jiems malonu jį kamuoti. Tylė- 
damas jis tik prailgins patyčias. 

— Aš esu sultono dramblio varovas ir vyriausiojo rūmų archi- 
tekto pameistrys, - kimiai ištarė. 

Stojo trumpa tyla, kurią drumstė tik raštininko plunksnos 
skrebėjimas. 

— Nelaimingas žmogus, tiesa, efendi? - tarė jis, baigęs rašyti. 

— Labai nelaimingas. Mažas žmogelis, turintis didelį priešą. 

Džahanas gurktelėjo: 

- Šeimininkas mane iš čia ištrauks. 
uodė smarvę, sklindančią jam iš burnos. 

— Kiekvienas, nusibaigęs čia, turėjo šeimininką. Tik naudos iš 
to nebuvo jokios. Šeimininkai net į jų laidotuves nėjo. 

Raštininkas sukikeno. 

— Mano šeimininkas kitoks, - nenusileido Džahanas. 

- Gaidys, giedantis per anksti, prisišaukia mėsininką, - pa- 
sakė vyriausiasis prižiūrėtojas. - Nuveskite šį karalaitį į jo rū- 
mus, - pakėlęs balsą, įsakė sargybiniams. 

Sargybiniai įstūmė Džahaną į tamsų drėgną koridorių. Jie nu- 
sileido laiptais ir vėl atsidūrė koridoriuje, tokiame siaurame, kad 
teko eiti vorele. Džahanas pastebėjo, kad gličios sienos sutrūki- 
nėjusios, o plyšiai apsamanoję. Jie nusileido dar vienais laiptais, 
paskui dar vienais. Smarvė darėsi vis šlykštesnė, tamsa - vis tirš- 
tesnė. Džahanas ant kažko užmynė ir iškart suprato, kad tai ka- 
daise buvo gyva. 

Jie atsidūrė bokšto apačioje. Degė kelios žvakės, bet buvo taip 
tamsu, kad Džahanas būtų pamanęs, jog atėjo naktis, jei nebūtų 
žinojęs, kad jį čia atvedė rytą. Iš kairės ir iš dešinės buvo kameros, 
panašios į iškritusių dantų skyles burnoje. Paskui jis pamatė ka- 

linius. Įdubusiais skruostais, išsišovusiais kaulais, žemus ir aukš- 
tus, jaunus ir senus. Vieni stebėjo jį, prisispaudę kaktomis prie 
geležinių grotų. Kiti atsuko jam nugarą ir jo nepaisė. Treti gulėjo 
ant šiurkščių demblių. Kartais Džahanas išvysdavo kaulėtą ranką, 
siekiančią samčio su vandeniu, akis išsekusiame veide, žvelgian- 
čias iš tamsos, strunkių krūvas prie kibirų, sklidinų išmatų. 

Vienas kalinys kažką gargždžiai sušnibždėjo, Džahanas atsi- 
suko, ir tas spjovė jam į veidą. Džahanas negalėjo pajudinti rankų 
ir bandė nusišluostyti skreplį petimi. Kalinys nusijuokė. Net kai 
jo lūpos susičiaupė, juokas - žemas, šiurpus - tebeaidėjo. Tą aki- 
mirką Džahanui pasirodė, kad bokštas tyčiojasi iš jo. Keliai su- 
linko. Taip, jis vagis, bet ne toks kaip jie. Šie žmonės - banditai, 
žudikai, prievartautojai ir plėšikai. Jis neturėtų čia būti. Kartėlis 
suveržė gerklę taip, kad Džahanas vos neužduso. 

- Eik! - sukriokė sargybinis. 

Priekyje kažkas sucypė. Sargybinis pašvietė žibintu. Šikšnos- 
parnis. Džahanas ėmė spėlioti, kaip tas gyvis čia pateko. Spėliojo 
neilgai, nes sargybiniai atkėlė surūdijusius vartus ir įstūmė Dža- 
haną į tuščią kamerą. 

— Sostas, jūsų didenybe! 

Džahanas luktelėjo, kol akys apsiprato su tamsa. Šviesos 
pluošteliai prasiskverbė tik pro pustuzinį ne didesnių už monetą 
angų palubėje. Pro jas plūdo, jei apskritai plūdo, oras. Jis išvydo 
akmenines sienas, plūktinę aslą, nutriušusį demblį ir du medi- 
nius kibirus - vienas buvo apskretęs nešvarumais, o kitas pilnas 
vandens, kurio paviršiuje plūduriavo keli nebegyvi vabzdžiai. 

— Ei, kodėl nepasodinai jo čia? - suriko kažkas iš kitos kori- 
doriaus pusės. 

Tas kalinys pradėjo mėgaudamasis pasakoti, kaip smagin- 
tųsi su Džahanu. Po kiekvieno gašlaus sakinio kiti pratrūkdavo 

kvatoti. Tai truko kurį laiką, jis rėkavo nešvankybes ir čepsėjo, 
o kiti juokėsi. Netrukus visi ėmė dainuoti, ploti ir trypti. Triukš- 
mas buvo toks, kad Džahanas neištvėręs žvilgtelėjo į aną kamerą, 
priešingai nei jo, ryškiai apšviestą žvakėmis. 

Vienas kalinių - vaikinas garbanotais plaukais, migdolinėmis 
akimis, su duobutėmis skruostuose - leidosi šokti, kiti švilpė ir 
garsiai džiūgavo. Lėtai siūbuodamas, jis pasikėlė marškinius ir 
parodė bambą, kurioje spindėjo perliukas. Po juo tokiomis di- 
delėmis raidėmis, kad Džahanas įstengė perskaityti, buvo ištatui- 
ruotas žodis „pupuliukas“. 

— Smagiau, Kaimakai! 

— Pajudink savo dailią subinytę! 

Kaimakas, skatinamas tokių šauksmų, ėmė rangytis visu 
kūnu. Kuo smarkiau jis trūkčiojo ir kraipėsi, tuo šiurkštesnius 
sąmojus laidė kiti. Kalinių buvo keturi, jie kvatojo, bet Džahanas 
pastebėjo, kad jie bijo vadeivos. Nusistebėjo, kad šie kaliniai be 
grandinių, priešingai nei jis ir beveik visi kiti, kuriuos matė pake- 
liui. Džahanas neįsivaizdavo, kaip jie pelnė tokią lengvatą. 

Šokėją stebėjo ne tik Džahanas, bet ir vadeiva. Staiga jis 
griebė Kaimaką už užpakalio ir apsimetė, kad lipa ant jo. Sėbrai 
pritariamai subaubė. Kaimakas paraudo ir nenuoširdžiai šypte- 
lėjo. Klegesys buvo toks, kad sienos drebėjo, bet sargybiniai kaž- 
kur dingo. 

Iš už aulo vadeiva išsitraukė peilį, palaižė šaltą aštrų galą ir pri- 
spaudė Kaimakui prie gerklės. Vaikino Adomo obuolys mėšlun- 
giškai sutrūkčiojo, bet jis toliau siūbavo klubais. Kurį laiką visus 
tris - vadeivą, šokėją, peilį - siejo kažkokio atskiro pasaulio ryšiai. 

Vadeiva žengė žingsnį atgal, atsiraitė rankovę. Kairė ranka 
buvo vienų mėlynių ir žaizdų: vienos jau buvo užsitraukusios, ki- 
tos dar šviežios. Vienu greitu judesiu jis perrėžė ranką nuo riešo 

iki alkūnės. Ant grindų, išmargintų tamsiomis dėmėmis, kurias 
Džahanas pastebėjo tik dabar, pasipylė kraujas. Džahanas sten- 
gėsi neprarasti savitvardos, bet jam pasidarė silpna ir toptelėjo, 
kad šį žmogų jis galėtų užmušti. 

Staiga orą perskrodė balsas: 

— Gana, šunsnukiai! 

Rodos, tušti žodžiai, bet, atsimušę nuo sienų, jie iškart nu- 
tildė triukšmadarius. Džahanas dirstelėjo į dešinę, į kamerą ko- 
ridoriaus gale. Iš pradžių nieko nepamatė. Paskui iš tamsos lėtai 
išplaukė pažįstamas veidas. Balabanas. 

— Vaikinai šiek tiek pasilinksmino, - suniurnėjo vadeiva. 

— Mat kaip? Pasakyk jiems, kad man galvą skauda nuo jų 
spiegimo. 

Vadeiva davė ženklą šutvei. Visi pasitraukė į kameros kam- 
pus, šokėjas nenoromis - irgi. 

— Dar vienas dalykas, - sušuko Balabanas. 

— Koks? 

- Nustok pjaustytis, Abdula. Man nepatinka visur matyti 
kraują. 

- Stengiausi dėl naujoko, - paaiškino Abdula, rodos, įsižei- 
dęs, kad jo kruvinas vaidinimas neįvertintas kaip pridera. 

- Spektaklis baigtas, - paskelbė Balabanas, priėjo prie geleži- 
nių kameros grotų ir pagaliau dirstelėjo į Džahaną. - Ką aš ma- 
tau! Čiagi mano pažįstamas indas. 

Su juo kartu sėdėjo dar penki ištikimi čigonai. Visi vienas po 
kito linktelėjo Džahanui sveikindamiesi. 

— Kaip atsidūrei šitoje skylėje? - paklausė Balabanas. 

- Užrūstinau didįjį vizirį, - atsakė Džahanas. - O jūs? 

— Aš? Aš nieko nepadariau. Viso labo trupučiuką pakutenau 
kadijų. 

Balabanas buvo suimtas, nes pavogė teisėjo karietą. Tas tei- 
sėjas įmetė į kalėjimą Balabano antros eilės pusbrolį ir nuteisė 
pakarti senelio brolį. Balabanas pasiryžo atkeršyti ir su draugais 
pavogė kadijaus brangakmenius ir durtinius, papjovė ir išsikepė 
povus iš jo kiemo, pagrobė jo ketvirtąją žmoną ir padegė arklides. 
Tačiau čigonai buvo sugauti tik nudžiovę naują karietą, atvežtą iš 
frankų žemės ir anksčiau priklausiusią kažkokiam didikui. 

Septynių bokštų tvirtovės požeminiame kalėjime Balabanas 
buvo valdovas. Šitame vargų ir skurdo pasaulyje jo kamera buvo 
tikra oazė - minkštos šilkinės pagalvėlės, gorė, kad nebūtų šalta, 
žalvarinis puodas virti kavai, drožinėtas ąžuolinis krėslas - jo 
sostas. Kiti kaliniai gerbė jį arba jo vengė, stengdamiesi neįžeisti. 
Visi laisvėje turėjo brangių žmonių - tėvus, žmonas, vaikus, ir net 
nuožmiausias galvažudys suprato, kad, jei užgaus Balabaną, či- 
gonai keršys. Nes Balabanas buvo didžiulės genties galva, jis pats 
nenutuokė, kiek joje žmonių. Bet su juo visi skaitėsi ne tik todėl. 
Ir kaliniai, ir sargybiniai kaip ugnies bijojo romų prakeikimo, nes 
žmogaus, prakeikto per pilnatį, net palikuonys išsivaduos tik po 
septynių kartų. Nusižengėliui mirus kentės jo anūkai ir proanūkiai. 

Tai Džahanas sužinojo greitai. Jis spėjo, kad legendas apie Ba- 
labaną paskleidė pats Balabanas. Iš visų Džahano sutiktų žmonių 
jis buvo pats protingiausias, išskyrus Sinaną. Bet mokytojo iš- 
mintis buvo it ramus bedugnis ežeras, o Balabano - it sūkuringa 
upė, išeinanti iš krantų ir viską užtvindanti, pernelyg audringa, 
kad ramiai tekėtų savo vaga. 

Naktį Džahanas apsivyniodavo plona kandžių sukapota ant- 
klode, trenkiančia visais ankstesniais savininkais. Dažnai būdavo 
taip šalta, kad dantys jam barškėdavo it kaltai, kalantys akmenį. 
Pro sienų plyšius pūtė vėjas, lakstė vabzdžiai ir žiurkės. Mintis, 
kad tarakonas įropos į ausį, o žiurkė nugrauš nosį, kėlė Džaha- 

nui tokį siaubą, kad jis miegodavo priešokiais, laukdamas aušros, 
taip smarkiai sukandęs dantis, kad suskausdavo galvą. Ilgėjosi 
Čhotos. Troško dar kartą pamatyti Mihrimah, išgirsti jos švelnų 
kaip atlasas balsą. Ankstesnis gyvenimas dabar jam atrodė kaip 
pasaka, kadaise kažkur iš kažko girdėta. 

Sargybiniai buvo pagiežingi, savaitės slinko skausmingai lė- 
tai. Laikas tapo įvijais laiptais, vedančiais į niekur. Su vienatve 
jis apsiprato, bet negalėjo apsiprasti su mintimi, kad yra paliktas 
likimo valiai. Jis stengėsi pateisinti Sinaną, bet niekaip negalėjo 
suprasti, kodėl mokytojas jam net raštelio neatsiuntė. Iš pradžių, 
išgirdęs koridoriuje žingsnius, tikėdavosi, kad sargybiniai ateina 
jo išleisti. Dabar nebelaukė. Be abejo, jis užmirštas. Įsivaizdavo 
Jūsufą, Nikolą, Davūdą ir mokytoją, dirbančius kaip paprastai, 
nepastebinčius, kad jo nebėra. Prieš akis iškildavo Mihrimah 
su tarnaitėmis, besigrožinti savo atvaizdu Venecijos stiklo veid- 
rodyje ir tylomis liūdinti, tylomis, ne per daug. Jis galvojo apie 
tik savo reikalai. Jo sielą užplūdo pagieža ir įniršis it utėlės galvą. 

Kartą per dieną kaliniai gaudavo po kąsnelį supelijusio paplo- 
čio ir skystos košės, kurioje plaukiojo kremzlių gabalėliai. Dža- 
hanas valgydamas kaskart žiaukčiodavo. Jis sužinojo apie keistą 
alkio poveikį. Kiauras dienas galvodavo apie valgį - apie visokius 
patiekalus. Kalbėdavo su savimi, ginčydavosi su žmonėmis, kurie 
kadaise buvo jį nuskriaudę. Kapitonas Garetas, Gvazdikas Kamyl 
Aga, lokių tramdytojas Mirka... Tiek būdraudamas, tiek miego- 
damas, jis vaidydavosi su jais. Abdula iš savo kameros stebėjo jį 
kreivai šypsodamasis, tarsi sakytų, kad juodu supanašėjo. 

Po kokio mėnesio sargybiniai atvedė berniūkštį, tikrą gra- 
žuolį, o tokioje vietoje grožis ne į naudą. Paaiškėjo, kad jis — 
smulkus vagišius. Vaikėzas vos vilko kojas, nes gavo šimtą smū- 

gių per padus. Paskui jis pagal paprotį pabučiavo budeliui ranką, 
dėkodamas už teisingumo pamoką, be to, turėjo jam sumokėti už 
tokį vargą. Vaikėzas neturėjo nė skatiko, todėl vėl buvo išplaktas 
ir įmestas į Septynių bokštų tvirtovę. 

Džahano kameroje vietos buvo per akis, bet vaikėzas buvo 
pasodintas į kamerą priešais. Abdula iškart pradėjo prie jo kabi- 
nėtis. Berniūkštis nuožmiai priešinosi. Džahanas nuolat girdė- 
davo pilną baimės jo spiegimą. Jam aplink akis atsirado tamsūs 
ratilai. Džahanas spėjo, kad vaikėzas negali miegoti, nes visada 
turi būti budrus. 

Vieną rytą Džahaną, vargais negalais užsnūdusį auštant, pa- 
žadino slopūs garsai. Pirmiausia jis pamatė Kaimaką, pešiojantį 
antakius kameros kampe. Kiti lošė kauliukais, rėkavo ir keikėsi. 
Paskui jis pamatė juos: Abdula, prispaudęs peilį berniokui prie 
gerklės, kad jis nerėktų, laisvąja ranka movė jam kelnes. Visi ap- 
simetė, kad nieko nepastebi. 

Džahanas pribėgo prie grotų ir visa gerkle suriko: 

— Balabanai! 

Nė garso. 

- Ei, Balabanai! 

— Ko? - suniurnėjo Balabanas. - Ko bliauni kaip asilas? 

- Berniokui blogai! 

— Tai kas? 

— Padėk jam! 

- Jei padėčiau visiems besmegeniams, neturėčiau kada nė nu- 
sišikt. 

- Jis dar vaikas. 

— Tai kas? Jei tu kūjis, kalk. Jei tu vinis, kentėk. 

— Po perkūnais! - subaubė Džahanas. - Daryk ką nors, ant- 
raip... 

Nebaigtas sakinys pakibo ore. Džahanas delsė. Kelis kartus 
gurktelėjo. Kuo jam pagrasinti Balabanui? 

— Tu niekuo nesiskiri nuo Abdulos, - pridūrė alsiai. 

- Aš niekada nesakiau, kad skiriuosi, - atsiliepė Balabanas. 

Abdula sukikeno. 

- Nori jį išgelbėti? - tarė jis, gniaužydamas aukos šlaunis. — 
Eikš čia, pasikeiskite vietomis! 

Stojo nesmagi tyla. Džahanas svarstė, ką daryti. Balabanas, 
Kaimakas, berniokas, kaliniai kitose kamerose - visi laukė, ką jis 
atsakys. Džahanas pajuto, kad dega iš gėdos, tačiau privalo ką 
nors pasakyti: 

- Aš turiu dramblį. Jis sutrypė daug žmonių. Kai išeisiu iš čia, 
prisiekiu, jis tave užmuš. 

- Kas yra dramblys? - suglumo Abdula. 

— Žvėris. Didesnis už namą. 

- Gal tu hašišo prisirijai? - nusišaipė Abdula. - Kur tu radai 
tokį? 

— Tai tiesa. Drambliai - didžiausi žemės gyvūnai. Maniškis 
tave suplos kaip blyną. 

— Meluoji! - atšovė Abdula. 

— Nemeluoja, - įsiterpė Balabanas. - Aš pats turiu dramblį. Jo 
dramblys ir mano dramblė - vyras ir žmona. Protingi gyvuliai. 
Už tave tikrai protingesni. Sutrėkš tave kaip rupūžę. 

Balabanas palaikė Džahaną, ir Abdula susimąstė apie grėsmę. 

— Ką jie ėda? - paklausė, suraukęs kaktą. 

- Žmogieną, - atkirto Džahanas. 

— Meluoji! - atkirto Abdula, bet šį kartą nelabai tvirtai. 

Tą akimirką berniūkštis išsprūdo iš Abdulos gniaužtų ir nu- 
bėgo į kameros galą. Jis visą dieną neištarė nė žodžio. Laimė, jį 
netrukus paleido. Džahanas džiaugėsi, kad vaikėzui niekas nebe- 

gresia, bet neturėjo jėgų pakilti nuo čiužinio atsisveikinti. Jautėsi 
pavargęs. Ištroškęs. Ir sušalęs. Laikas sustojo. Kliedėdamas bu- 
čiavo Mihrimah, juokėsi su Sinanu, vaikščiojo su Nikola, Jūsufu 
ir Davūdu. Matė ir kelis gulius bei ifritus“. Vienas buvo baisiai 
įkyrus ir prisispyręs vertė jį kažką gerti. 

— Man nieko nereikia iš ifrito, - gynėsi Džahanas. 

- Aš ne ifritas, kvaily. 

Džahanas prisivertė atplėšti akis: 

— Balabanai? 

— Taip, greičiau gerk! Tu karščiuoji, - vienoje rankoje laiky- 
damas puodelį, Balabanas kita padėjo Džahanui atsisėsti ir atsi- 
remti nugara į sieną. 

— Kąjūs čia veikiat? 

— Rūpinuosi tavimi. 

- Kaip jūs čia patekot? 

- Turiu visų šio koridoriaus kamerų raktus. 

— Ką? 

- Ša, pakalbėsim apie tai vėliau. Klausyk, tu turi žmoną? 

— Ne. 

— O meilužę? Didelė krūtinė, šilta subinė. Įsivaizduok, kad ji 
tau pataisė šerbeto. Gurkštelėk, nesudaužyk jai širdies. 

Džahanas kaip gyvas negalėjo įsivaizduoti Mihrimah, tai- 
sančios šerbetą jam - ar kam nors kitam. Užsimerkė ir sumur- 
mėjo: 

— Aš nenoriu... 

— Pasikliauk manimi ir išgerk. 

— Pasikliauti tavimi? Tu nepadėjai tam berniokui. 

— Tas berniokas - ne mūsiškis, - atsiduso Balabanas. - Jis 


* Džinų rūšys, milžiniškos sparnuotos ugnies būtybės (aut. past.). 

man nepavaldus. Jei imsiu gelbėti visus, mano Žmonės pasi- 
piktins. Ir taip turiu dėl ko nerimauti. Žinai, ką sako žmonės: 
„Du čigonai - trys nuomonės.“ 

- Tai tu gini tik savus? 

— Taip, tik savo šeimą! 

- Velniop tavo šeimą! 

— Galvok, ką sakai, brolau. Kodėl turėčiau padėti kiekvienam 
nenaudėliui, patekusiam į šią skylę? 

- Tai kodėl padedi man? Aš klydau, tu blogesnis už Abdulą. 

- Jei tu šitaip kalbėsi su manimi, išplėšiu tau liežuvį. 

- Išplėšk, - tarė Džahanas. - Jau nebesvarbu. 

— Nebent... tu būtum genties narys. Tada galėtum taip su ma- 
nimi kalbėti. 

Džahaną ištiko kosulio priepuolis, net pečiai drebėjo. 

— Apie ką tu kalbi? - paklausė jis, atgavęs žadą. 

- Susitarkim. Tu išgersi šitą nuovirą, pasveiksi. O aš pavasarį 
iškelsiu puotą. Tapsi garbės romu. Ir man nereikės nupjauti tau 
liežuvio. 

Džahanas nusijuokė. Balabanas piktai į jį dėbtelėjo: 

— Tau juokinga? 

— Ne todėl juokiuosi, - atsakė Džahanas. - Man iš tiesų garbė. 
Tiktai... Nebetikiu, kad iš čia išeisiu. 

- Aišku, čia supūsi! - suriko Abdula, kuris slapta klausėsi jų 
savo kameroje. 

- Uždaryk srėbtuvę! - suriko Balabanas. - Išgerk, ir aš pada- 
rysiu tave čigonu, - pridūrė Džahanui, pritildęs balsą. - Puikus 
nuoviras, daki dei receptas. 


* Senelė iš motinos pusės (aut. past.). 

Džahanas nežinojo, kas yra daki dei, bet jam buvo taip blogai, 
kad nepaklausė. Gurkštelėjo ir iškart išspjovė: 

— Fui, šlykštybė! 

Balabanas atsiduso, greitai atlošė Džahanui galvą, prispaudė 
sau prie peties ir supylė nuovirą į burną. Džahanas spjaudėsi, 
žiopčiojo, kosėjo ir žiaukčiojo, bet apie pusę nurijo. 

— Puiku, - tarė Balabanas, išsitraukė iš užančio skarelę ir ap- 
rišo Džahanui galvą. - Šį pavasarį tapsi mūsiškiu. 

Gal nuoviras, kurį Džahanas gerdavo visą savaitę tris kartus 
per dieną, iš tikrųjų buvo stebuklingas, o gal jam tiesiog pasisekė, 
nors ir manė neturįs laimės, bet jis pasveiko. Jėgos grįžo, Džaha- 
nas net vėl pradėjo kurti projektus. 


* 


SEPTYNIŲ BOKŠTŲ TVIRTOVĖJE vilties trūko, užtat išmatų 
buvo per akis. Nešvarumai buvo retai išpilami, Džahano irgi. 
Viename kameros kampe išaugo smardi krūva. Senovėje archi- 
tektai braižydavo projektus ant ką tik nutinkuotų grindų. Džaha- 
nas piešė šakele, vietoj rašalo naudodamas išmatas. 

Pirmiausia jis nubraižė užvažiuojamuosius namus. Paskui rū- 
mus, vertus Mihrimah. Jo šedevras buvo kalėjimas. Ne bokštas, 
o ilgas neaukštas pastatas. Pro dideles angas lubose priplūs daug 
šviesos ir gryno oro. Jo kalėjime jauni kaliniai nebus sodinami į 
senių kameras. Niekas nebus surakintas grandinėmis. Prie pa- 
grindinio pastato bus dirbtuvės, kuriose kaliniai mokysis amatų, 
kaip antai staliaus ar mūrininko. Iki šiol Džahanas mielai projek- 
tuodavo pastatus, bet negalvodavo apie žmones, kurie jais nau- 
dosis ar kaip jie jausis. Dabar buvo kitaip. Žmonės jam rūpėjo ne 
mažiau už pastatus. 

— Ką tu veiki? - paklausė Balabanas, užsukęs į kamerą. 

— Darau elgetyno projektą. Čia virtuvė. O čia biblioteka. Įsi- 
vaizduok, jei visi išmintingi miestiečiai bent po dieną mokytų 
vargšus, šie irgi įgytų išminties. 

— Vargšeli, tu kuoktelėjai, - tarė Balabanas. - O čia kas? - ne- 
ištvėręs paklausė. 

- Ligoninė, - atsakė Džahanas, rodydamas į antrą brėžinį. - Di- 
desniems pamišėliams už mane. Jie bus čia laikomi, bet ne įkalinti. 

- Tuoj galėsi braižyti laisvėje. Gavau žinią. Didysis viziris tau 
atleido. 

— Iš kur žinai? 

— Turiu rūmuose saviškių. 

Džahano veidu nuslinko šešėlis: 

— Bet kodėl? Kas pasikeitė? 

— Tu tikrai trenktas, - Balabanas suirzęs sumosavo ranko- 
mis. - Pulk ant kelių ir dėkok Alachui. Kodėl tu amžinai klau- 
sinėji? Skęstantysis ir už gyvatės griebiasi. Ir neklausia: „Tu nuo- 
dinga ar ne, palauk, pirmiau apžiūrėsiu.“ 


A 


Prieš aušrą Džahanas išgirdo žingsnius, paskui kameros duryse 
pasisuko raktas. Įėjo du sargybiniai. Jie nuėmė jam grandines ir 
padėjo atsistoti. Džahanui, nors jis ir buvo girdėjęs iš Balabano 
apie malonę, į galvą atėjo tik viena mintis: kad jį veda mirti. Ma- 
tydami, kad jis nenori eiti, sargybiniai jį pastūmė prie durų, bet 
švelniau negu anksčiau, todėl jis dar labiau išsigando. 

- Jūs mane vedate pakarti? 

— Ne, kvaily. Tu laisvas. 

Džahanas, vis dar netikėdamas, nuėjo prie Balabano kame- 
ros. Čigonai miegojo. Jis nenorėjo išeiti neatsisveikinęs; nusi- 
traukė skarelę, kurią Balabanas buvo jam apvyniojęs apie galvą, 
ir pririšo prie geležinių grotų. Žvilgtelėjo į Kaimaką, kažką negir- 
dimai murmantį per sapną. Netoli jo ramiai miegojo Abdula, ir 
sunku buvo patikėti, kad jis pritvinkęs smurto. 

Jie ėjo ilgais koridoriais, lipo laiptais. Džahanas aukštas po 
aukšto spėliojo, kas jį išgelbėjo ir kodėl. Lauke jo laukė karieta. 

— Kur važiuosime? - paklausė jis vežėjo. 

— Man įsakyta nuvežti jus pas savo ponią Mihrimah. 

Taip jis sužinojo, kas jį išvadavo. Pro karietos langą žvelgė į 

rūką virš jūros, tamsią pušų žalumą, vėjyje sklendžiančius peslius 
su dvišakomis uodegomis. Pasaulis buvo toks kaip anksčiau. Ir 
sykiu viskas pasikeitė. Atsimainęs žmogus tikisi, kad pasaulis irgi 
bus kitoks. 

- Negaliu toks važiuoti pas ponią, - sušuko jis vežėjui, iškišęs 
galvą iš karietos. - Meldžiu nuvežti mane į hamamą. 

— Man įsakyta jus iškart vežti pas sultonaitę. 

- Efendi, pasigailėkit. Kaip aš galiu toks jai pasirodyti? 

Vežėjas gūžtelėjo pečiais. Jam tai nerūpėjo. 

- Reikėjo galvoti anksčiau, - šiurkščiai atšovė. 

Šie žodžiai įsiutino Džahaną. Jis nebeturėjo kantrybės taiks- 
tytis su beširdžiais. 

— Dabar paklausyk. Aš ką tik išėjau iš kalėjimo. Jei reikės, vėl 
sėsiu, bet prieš tai užmušiu tave! 

Vežėjas kažką suniurnėjo, bet, bijodamas buvusio kalinio, iš- 
suko iš artimiausios aikštės į šoninę gatvę, ieškodamas pirties. 


Š 


CHAMAMO SAVININKAS NENORĖJO įleisti Džahano ir su- 
tiko tik papirktas vežėjo. Tą akimirką, kai karštas vanduo palietė 
odą, Džahanas susiraukė iš skausmo. Šiltas marmuras po kojomis 
buvo švelnus kaip debesis. Pirmą kartą po šešių savaičių nusis- 
kuto. Telakas“, milžinas kurdas, buvo arba įsiutintas rytą patirtos 
neteisybės, arba prisišveitęs per aštraus maisto, nes trynė Dža- 
haną per smarkiai - pirštai dirbo greitai, apie riešus nuo įtampos 
susidarė raudonos rievės. Kai jis baigė maudyti Džahaną, šio oda 
raudonavo kaip aguona. Kalėjimo smarvė ir purvas sunkėsi iš jo 
juodomis dėmelėmis. Jis apsvaigęs atsistojo ir nusvirduliavo per 
miglą prie pakylos lauke. Čia, išėjus iš karštos, pilnos garų vidi- 
nės salės, buvo šalta ir gaivu. 

Patarnautojas pasiūlė jam žemuogių šerbeto. Gurkšnodamas 
gėrimą jis Žvalgėsi, nes vis tiek neturėjo ką veikti. Išvydo snūdu- 
riuojantį raudonveidį storulį, veikiausiai pirklį. Ant suolo krašto 
sėdėjo kitas vyras neramiomis akimis, su randu ant skruostikau- 
lio ir tabalavo kojomis, beveik visiškai uždengtomis peštamalu". 
Jo kaimynas kazachas nužvelgė Džahaną, nusprendė, kad jis neį- 
domus, ir nusigręžė. 

Netrukus pasirodė du berniukai didelėmis skaisčiomis aki- 
mis, jiems dar nežėlė barzda. Vaikinukus iškvietė storulis. Dža- 
hanas žinojo, kas vyksta: slaptuose kambariuose berniukai teikia 


* Pirties patarnautojas, masažuojantis ir maudantis klientus. 
** Medvilninis pirties rankšluostis su kutais. 

rinktiniams klientams tam tikras paslaugas. Džahanas prisiminė 
Kaimaką ir Abdulą. Nugara įsitempė, lūpos persikreipė. 

- Nemėgsti berniukų, - sušnibždėjo jam į ausį kažkieno balsas. 

Ant marmurinio suolo greta Džahano klestelėjo vyras. Jo 
krūtinė, rankos, kojos, net pečiai buvo apžėlę tamsių plaukų 
kuokštais. 

— Man nepatinka tokios pramogos, - tarė Džahanas. 

Vyras neva pritariamai linktelėjo ir išsišiepė: 

— Žinai patarlę: „Berniukai vėsina vasarą, moterys šildo 
žiemą ? 

— Aš vasarą miegu užsiklojęs plona antklode, o žiemą - 
stora. 

Vyras sukikeno, bet nieko nebesakė. Prieš išeidamas iš ha- 
mamo Džahanas apsivilko drabužiais, kuriuos parūpino vežėjas. 
Lauke jis pamatė abu berniukus, juodu kuždėjosi, o vienas laikė 
sidabrinę monetą taip, lyg tai būtų raktas į slaptą pasaulį. 


A 


Tą pačią popietę, drebėdamas iš susijaudinimo, jis įžengė į Mihri- 
mah rūmus ant Bosforo kranto. Vadinasi, jo širdis nesudiržo. 
Tankiai kvėpuodamas, kad apsiramintų, atsiklaupė prieš ją. 

- Kaip tu atrodai! - ji užsidengė ranka burną. - Vieni kaulai. 

Džahanas išdrįso pažvelgti į sultonaitę. Ant Mihrimah kaklo 
kabojo perlų vėrinys, mirguliuojantis kaskart, kai ji sujudėdavo. 
Drabužiai buvo iš žalios taftos. Dabar ji buvo ištekėjusi moteris 
ir elgėsi kitaip. Veidą dengiantis šydas vis dėlto nepaslėpė nei jos 
grožio, nei liūdesio. Dar niekada kito žmogaus sielvartas taip ne- 
džiugino Džahano. Ji nerimavo dėl jo. Gal net mylėjo jį. Jam at- 
rodė, kad širdis tuoj plyš. 

Mihrimah liepė tarnams nešti vieną patiekalą po kito ir ra- 
gino jį paragauti visų valgių. Troškinta aviena, dolma, slyvos, už- 
piltos sirupu, cukruoti įvairių spalvų migdolai. Mažutėje lėkštu- 
tėje buvo patiektas gardėsis, kurio Džahanas kaip gyvas nebuvo 
valgęs, - ikrai. Likimas nenuspėjamas. Vakar jis išmatomis braižė 
projektus ant kameros grindų, o dabar sėdi ant šilkinių pagalvių 
ir mylimoji maitina jį ikrais. Jis užsimerkė ir nebesuprato, kur 
tikrovė, o kur kažkieno kito gyvenimas. 

— Anksčiau tu man pasakodavai įdomias istorijas, — ištarė 
Mihrimah beveik pašnibždomis. - Prisimeni? 

— Kaip galėčiau pamiršti, šviesiausioji ponia? 

— Viskas tada buvo kitaip. Mes buvome vaikai. Tik vaikystėje 
galima taip mėgautis pasakojimais. Tačiau ir suaugę mes galime... 

Ji nespėjo daugiau nieko pasakyti, nes ant didžiųjų laiptų su- 
dundėjo žingsniai. Džahanas atsitiesė, mat jam toptelėjo, kad gal- 
būt ateina jos vyras, Rustemas Paša. Jis pasuko galvą ir išvydo 
Chesną Chatūn su maža mergyte. Vaikas žemai nusilenkė moti- 
nai ir įsmeigė į Džahaną didžiules rudas akis. 

- Aiša, džiaugsme mano, pasisveikink su mūsų svečiu, talen- 
tingu architektu. Jis su meistru Sinanu pastatė tas gražias meče- 
tes, apie kurias nuolat kalbame. 

- Taip, mama, - atsiliepė mergytė be jokio susidomėjimo. 

- Be to, jis prižiūri baltąjį dramblį, - pridūrė Mihrimah. 

Aišos veidas nušvito. 

— Tai tu padėjai drambliukui atsigerti mamos pieno? 

Džahanas giliai įkvėpė. Matyt, istorijas, kadaise išgirstas iš jo, 
Mihrimah papasakojo dukteriai. Nusišypsojo, nes jam pasirodė, 
tarsi nematomas ir pats to nežinodamas lankytųsi šiuose na- 


* Balandėliai, kurių įdaras įvyniotas ne į kopūstų, o į vynuogių lapus. 

muose ir klausytųsi prieš miegą sekamų pasakų. Jo ir Mihrimah 
žvilgsniai virš vaiko galvos susitiko, ir abu persmelkė supratimas, 
švelnus ir trumpalaikis it vėjo gūsis. 

- Gal šviesiausioji panelė kada nors ateitų pamatyti 
dramblio? - paklausė mergytės Džahanas. 

Aiša sučiaupė lūpas, lyg nežinotų, ką atsakyti: gal ateis, o gal 
ir ne. Užuot žvilgsniu prašiusi motinos leidimo, ji dirstelėjo į 
Chesną Chatūn, tyliai stovinčią atokiau ir žiūrinčią į juos. 

Džahano žvilgsnis nukrypo į auklę. Ji paseno: skruostai su- 
siraukšlėjo kaip nuvytę lapai. Bet net griežtas jos žvilgsnis ne- 
sutrukdė Džahanui svajoti. Toks būtų galėjęs būti jo gyvenimas, 
jei likimas būtų buvęs jam palankesnis ir jis būtų atsidūręs Rus- 
temo Pašos vietoje: ši mergytė būtų jo duktė, šios sienos saugotų 
juos nuo viso pasaulio, puikus vaizdas pro langą būtų tikrovė, ku- 
rią išvystų pabudęs kiekvieną rytą, o sultono duktė, kurią slapta 
myli, būtų jo teisėta žmona. Niekada anksčiau, net niūriausiomis 
valandomis požeminiame kalėjime, jis taip netroško kito žmo- 
gaus mirties. 

Akies kampučiu išvydo kažką krustelint. Chesna Chatūn ne- 
mirksėdama stebeilijo į jį, o jos lūpos be garso krutėjo, lyg ji su 
kuo nors kalbėtųsi. Džahanas pašiurpo. Jis suprato, kad ji per- 
skaitė jo mintis, nors negalėjo suprasti kaip, ir kad ras būdą pa- 
naudoti šį žinojimą prieš jį. 


Š 


KITĄ RYTĄ DŽAHANAS pabudo sunkia širdimi. Kelis kartus 
sikėlę, pro uždaras duris jis girdėjo leopardo urzgimą. Išsiropš- 
tęs iš lovos išsvirduliavo į kiemą ir nusiprausė fontano vandeniu. 
Dulkė, viržius nusėjo perliniai lašeliai, panašūs į rasą. Pūtė gai- 
vus vėjelis, žvėrys vangiai vaikščiojo narvuose. Praėjusį vakarą 
Džahanas praleido su Čhota, bet vėl jo pasiilgo. Vėliau aplankys 
mokytoją. Jis ir džiaugėsi, ir nerimavo. Paklaus Sinano, kodėl šis 
neatėjo jo aplankyti į kalėjimą, o jei negalėjo, kodėl neperdavė 
raštelio. 

Vidurdienį jis atėjo į Sinano namus. Liūdesys dingo be pėd- 
sako, kai tik jis išvydo Sinaną ir meilę jo akyse. Vargu ar tikras 
tėvas, kurio jis neteko, kada nors taip į jį žiūrėjo. Jis pasilenkė 
pabučiuoti mokytojui rankos, bet Sinanas jį apkabino. 

— Leisk į tave pažiūrėti, - tarė, ir jo balsas suvirpėjo. - Kaip tu 
sulysai, sūnau. 

Netrukus į kambarį įžengė akloji kechja. Dabar motinos pa- 
reigų mokėsi sūnus, ir Džahanas suprato, kad vieną dieną, jau 
greitai, jis perims motinos vietą. Pameistrį apėmė begalinis liū- 
desys, bet jis vylėsi, kad, išmušus valandai, galės atsisveikinti su 
senąja tarnaite ir paprašyti jos palaiminimo. 

— Jį reikia pamaitinti, - pasakė Sinanas kechjai. 

— Vargšas berniokas, - sušuko senė ir kiek senos kojos nešė 
nuskuodė duoti nurodymų dėl valgio. 

Atskubėjo tarnai su žemu staliuku, rankšluosčiais ir me- 

diniais šaukštais. Prieš Džahaną jie padėjo dubenėlius su me- 
dumi, sviestu, grietinėle, papločiais, rūgščių vynuogių sirupu, 
chalva ir ąsotį rūgusio pieno gėrimo, pagardinto mėtomis ir ra- 
zinomis. 

- Valgyk! Gerk! - įsakė Sinanas. 

Džahanas pakluso, nors nebuvo alkanas. Mokytojas jį stebėjo, 
o kai jis nebegalėjo praryti nė kąsnelio, tyliai ištarė: 

- Didysis viziris įmetė į kalėjimą tave, kad nubaustų mane. 
Visi tai žino. 

Džahanas neteko žado. 

- Jo didenybė nori dar kartą apsvarstyti akveduko projektą, - 
nenujausdamas apie kartėlį, graužiantį pameistriui širdį, tęsė Si- 
nanas. - Norėčiau, kad eitum su manimi į rūmus. Tau reikia su- 
sigrąžinti gerą vardą. 

- Aš net nežinau, kuo mane kaltino, - tarė Džahanas. 

Pauzė. 

— Išdavyste. 

Tą akimirką Džahaną apėmė ne siaubas, o tik didelis liū- 
desys. 

— Ar Rustemas Paša ten bus? - paklausė jis. Pamatyti bjauraus 
didžiojo vizirio snukio nė kiek netroško. 

- Beabejo. Turėsi jam pabučiuoti ranką ir atsiprašyti. Įstengsi? 

Džahanas nutylėjo. 

— Kas čia per netikėtas atlaidumas? - atsakė klausimu į klau- 
simą. - Kas pasikeitė? 

- Aš pats nesuprantu. Matyt, yra kokia nors priežastis, bet aš 
jos nežinau. Žinau tiktai, kad mūsų sultonas pareiškė norą mane 
pamatyti. 

Džahanas tylėjo. Tikriausiai tuo pasirūpino Mihrimah. Tur- 
būt prašė vyro ir maldavo tėvą dar kartą išklausyti architektus. 


Kupolas 


Spėlionės vijo viena kitą it pienių pūkai, nešiojami vėjo. Visa 
rodo, kad jis jai rūpi. Džahanas nuleido galvą nuogąstaudamas, 
kad mokytojas supras, ką jis galvoja. 


A 


Tą dieną, kai juodu turėjo eiti į rūmus, Džahanas pasipuošė 
naujais drabužiais - šviesiomis medvilninėmis plačkelnėmis, li- 
niniais marškiniais, apsiavė odinius smailianosius batus. Viską 
supirko mokytojas, kad jis atrodytų kaip pridera. Sinanas irgi 
kruopščiai rinkosi apdarus - apsirengė gelsvai rudu durtiniu ir 
užsidėjo į svogūną panašų turbaną. Kecbhja išlydėjo juos, pašnibž- 
domis kalbėdama maldas, kurias išmoko iš motinos beveik prieš 
šimtą metų, ir apšlakstė jiems galvas rožių vandeniu, pašventintu 
septynių imamų. 

Jiems buvo atsiųsta karieta iš rūmų - be abejo, geras ženklas, 
rodantis, kad sultonas jų šiek tiek paiso. Meistras ir jo mokinys 
pasidėjo šalia ant sėdynės brėžinių ritinėlius, abiem drebėjo šir- 
dis ir buvo sunku kalbėtis. Apimti jaudulio, Sinanas su Džahanu 
įžengė į rūmus. 

Sultonas Siuleimanas jų laukė. Jam iš vienos pusės stovėjo ža- 
liūkas didysis viziris, iš kitos — šeich al islamas ir janyčarų aga. 
Sugniaužę kumščius didikai žvelgė į juos su neapykanta, kurios 
nematė reikalo slėpti. 

— Vyriausiasis rūmų statytojau, - prabilo sultonas, - visi šie 
garbingi vyrai turi tau klausimų. Esi pasiruošęs atsakyti? 

— Tai bus man garbė, jūsų kilniausioji didenybe. 

Pirmas prabilo šeich al islamas, Ebusuūdas Efendi. Jo veidas 
buvo neįžvelgiamas it išblukusio rankraščio tekstas. 

— Mūsų šlovingame mieste netikėliai buvo pristatę tiltų, bet 


253 


Mečetė sultono dukteriai 


šie neatsilaikė prieš laiką. Jie sugriuvo, nes statytojai nebuvo tik- 
ratikiai, sutinki? 

Sinanas giliai įkvėpė: 

— Dievas mums davė protą, kad juo tinkamai naudotumės. 
Daug senovinių tiltų sugriuvo, nes buvo pastatyti ant nelabai 
tvirtos žemės. Mes, statydami tiltą, įsitikinsime, kad toje vietoje 
vanduo negilus, srovė rami, o žemė tvirta. Tiltui pastatyti reikia 
tikėjimo, tiesa. Bet reikia ir žinių. 

Sultonas Siuleimanas davė ženklą kalbėti janyčarų agai. 

- Jūsų didenybe, jūsų tarnas Sinanas, rodos, mano galįs išpra- 
našauti, kiek vandens yra po septyniais žemės sluoksniais. Kaip? 
Mes manėme, kad jis architektas, o ne burtininkas. Ar jis taip pat 
puikiai išmano juodąją magiją kaip statybas? 

Džahanas išblyško, išgirdęs šią užuominą. Kaltinimas juodąja 
magija buvo pavojingas. 

— Aš neturiu būrimo patirties, - atsakė Sinanas. - Vandens 
kiekį po žeme galima išmatuoti tam tikrais instrumentais. 

— Kokie tie instrumentai? Jie tikrai dovanoti žmonėms Ala- 
cho? O gal šaitano? - nenusileido janyčarų aga. 

- Be abejo, Alacho, - atsakė Sinanas. - Jis nori, kad mes įgy- 
tume naujų žinių. 

— Al Chizras, tebūnie jo sielai ramybė Alacho soduose, irgi 
atrado vandenį, - įsiterpė šeich al islamas. - Vadinasi, tu tvirtini 
esąs šventasis kaip jis? 

- Aš nevertas šventojo nago juodymo, - atsakė Sinanas. - Al 
Chizras keliavo su pranašu Mūsa ir atskleidė visatos paslaptis. 
Palyginti su jo žiniomis, manosios tėra lašas jūroje. Bet, mano 
nuomone, remdamiesi tinkamais matavimais, mes rasime pože- 
minių šaltinių. 

Sultonas atsisuko į didįjį vizirį: 

— Ką pasakysi, paša? 

Rustemas sausai kostelėjo. 

— Aš norėčiau sužinoti, kiek vyriausiasis rūmų architektas 
numatęs išleisti. Negalima ištuštinti iždo. 

Sinanas tikėjosi šio klausimo. 

- Galime rinktis, - atsakė jis. - Išlaidos būtų skirtingos, ne- 
lygu, koks šviesiausiojo sultono noras. 

— Ką tu nori pasakyti, meistre? - susidomėjo Siuleimanas. 

— Maloningasis valdove, mūsų tikslas - aprūpinti miestą tyru 
vandeniu. Mums reikės šimtų darbininkų. Jei jūs panorėsite, pa- 
naudosime galerų vergus. Jiems mokėti nereikės, o darbo rankų 
bus daugybė. 

— O kitas būdas? 

— Samdytume įgudusius meistrus. Jiems mokėtume pagal 
gabumus ir atliktą darbą. Bet jie plušėtų iki devinto prakaito ir 
melstųsi už didįjį sultoną. 

— Manai, iždą galima pripildyti prakaitu ir maldomis? - nu- 
sišaipė Rustemas. 

— Kurį siūlytum tu? - paklausė Sinano sultonas, nekreipda- 
mas dėmesio į didžiojo vizirio žodžius. 

— Mano nuomone, geriau mokėti meistrams ir gauti jų pa- 
laiminimą. Iždas aptuštės, bet ir sostui, ir žmonėms bus daugiau 
naudos. 

Džahanas išblyško, tikėdamasis blogiausio. Pagaliau po ilgos 
nejaukios tylos sultonas pakėlė ranką ir tarė: 

— Vyriausiasis rūmų architektas teisus. Vanduo yra labdara, 
kurią reikia dosniai dalyti. Aš padovanosiu žmonėms vandenį ir 
sumokėsiu darbininkams. Bet naujo tilto tau statyti neleisiu, - 
tučtuojau pridūrė sultonas, kreipdamasis į Sinaną. - Atnaujink 
akvedukus, ir užteks. 

Visi subruzdo: tai kas pagaliau laimėjo ginčą, jei laimėjo. 

- Mano viešpatie, jums leidus, man padės dirbti indas pa- 
meistrys, - tarė Sinanas. 

Sultonas perbraukė pirštu per barzdą ir įsmeigė akis į Džahaną. 

- Aš jį prisimenu. Gera turėti tokį ištikimą mokinį. - Jis paty- 
lėjo. - Ką pasakysi, paša - atleisime jam? 

Didysis viziris sužaibavo akimis, bet atkišo ranką. Sinanas 
drąsindamas linktelėjo Džahanui. Šis ryžtingiau negu jautėsi 
žengė į priekį kaip per miglą, pabučiavo putlią ranką su žiedais ir 
prisilietė prie jos kakta. Pamanė, kad mielai nušvilptų bent vieną 
žiedą. Kaip atlygį už kančias. 

— Telaimina Alachas tavo pastangas, - saldžiai sumurkė Rus- 
temas, bet jo žvilgsnis buvo ledinis. 

Iš rūmų meistras ir jo mokinys ėjo marmuriniais koridoriais. 
Juos apėmė toks didelis džiaugsmas, kad buvo sunku tylėti. Dža- 
hanas suprato, kad širdis daužėsi ne tik jam: mokytojas irgi buvo 
persigandęs. Ir vėl Sinanas pateko į sunkią padėtį, nors tenorėjo 
dirbti savo darbą. Ir vėl, tarsi padedamas nežinomo geradario, jis 
išsikapstė. O gal jis tikrai turi globėją, pamanė Džahanas, paslap- 
tingą užtarėją, įsikišantį kaskart, kai įsivelia į bėdą, nematomą 
angelą sargą, kuris visada šalia. 


L 2 


GRĮŽES Į ŽVĖRYNĄ Džahanas pamatė, kad žvėrių prižiūrėtojai 
laukia jo, dviprasmiškai išsišiepę. 

— Eime su manimi, - tarė Olevas ir sukryžiavo rankas ant 
krūtinės. 

— Kur? - paklausė Džahanas. 

— Neklausk, - atsiliepė Olevas ir trūktelėjo jį už alkūnės. — 
Žmogui, kuris ką tik išėjo iš kalėjimo, reikia džiaugsmų. 

Džahano nuostabai, Olevas nuvedė jį į arklides pas gryna- 
kraujus ristūnus, kiekvienam jų ant kaklo kabėjo po mėlyną 
amuletą, saugantį nuo blogos akies. Pamatęs juos tyliai sužvengė 
mylimiausias baltųjų eunuchų vyresniojo žirgas Viesulas. Pui- 
kus, didingas, vienišas. Olevas patapšnojo jam per sprandą ir 
kažką švelniai pakuždėjo į ausį. 

— Paaiškink, kas darosi, - sunerimo Džahanas. 

— Tu visada troškai pajodinėti šiuo žirgu, taip? Čia mūsų do- 
vana tau. 

— Bet Kamyl Aga... 

Olevas nutildė jį, kilstelėdamas ranką: 

- Nesijaudink, viskuo pasirūpinta. Šiąnakt jo rūmuose nebus. 
Išvykęs į sielvartų hamamą. Neklausk, kur galėtų būti ta pirtis, aš 
negaliu pasakyti. 

- Ir ką man daryti su šituo arkliu? 

— Nieko, - pamerkė Olevas. - Šok ant jo ir nušuoliuok iki 
anos kalvos. 

Netrukus pro arklidės vartus išlėkė šešėlis: Džahanas, pri- 

gludęs prie žirgo, jojo į tamsą. Du sargybiniai prie vartų buvo iš 
anksto papirkti ir nekreipė dėmesio. Džahanas nušuoliavo ten, 
kur patarė Olevas. Vėjas pūtė jam į veidą, vaikinas jautėsi laisvas 
ir nerūpestingas. Netrukus jis pristabdė arklį. Netoliese dardėjo 
vežimas, o jame susiglaudę sėdėjo čigonai! 

- Čia dabar kas? - apstulbo Džahanas. - Kada jus paleido iš 
kalėjimo? 

- O, mus paleido mėnesiu anksčiau, bet mes laukėme, kol tau 
bus dovanota, - paaiškino Balabanas. 

— Ką? Kodėl nepasakėte man? - sumikčiojo Džahanas. - Ir ką 
jūs čia veikiat tokiu metu? 

- Liūtų tramdytojas mums kai ką šnipštelėjo, - tarė Balaba- 
nas, rišdamas Viesulo kamanas prie vežimo galo. - Tavo draugai 
pasikalbėjo ir nutarė, kad tau reikia truputį pasismaginti. Nusi- 
pelnei. 

— Ką tai reiškia? - įtariai paklausė Džahanas. 

Čigonai pašaipiai susižvelgė. 

- Pamatysi, - atsiliepė Balabanas ir, nespėjus Džahanui pa- 
prieštarauti, pliaukštelėjo asilui botagu. Vežimas nudardėjo, vilk- 
damas Viesulą iš paskos. 

Jie ilgai važiavo kaimo keliukais ir šunkeliais. Buvo vėsus ru- 
dens vakaras, dangus juodas kaip aksomas, į šiaurę ritosi rūko 
kamuoliai, siausdami miesto pakraščius. Ukanos marška užklojo 
vingiuotas gatveles, arkinius tiltus ir išdildė Stambulą. Jie važiavo 
pro medinius namelius, pakrypusius it medeliai vėtroje, kartais 
tokiais siaurais skersgatviais, kad ratų ašys kliuvo už sienų. Kuo 
toliau, tuo kvartaluose buvo mažiau žmonių, daugiau skurdo 
ir liūdesio. Balabanas nutilo. Ilgą laiką jie girdėjo tik kanopų 
kaukšėjimą, ratų dunksėjimą į grindinio akmenis ir kartais kiro 
klyksmą. 

Pagaliau vežimas sustojo, visi išlipo. Džahanas giliai įkvėpė, 
kad nusiramintų, nušoko nuo žirgo, apsidairė, žvalgydamasis pa- 
Žįstamų vietų, bet nepamatė. 

— Greičiau, - niuktelėjo jam Balabanas. - Judinkis. - Pridėjęs 
dešinę ranką prie širdies vadas atsisuko į savo žmones. - Jūs va- 
žiuokit, telydi jus Dievo malonė. 

Džahanas bidzeno paskui Balabaną. Su kiekvienu žingsniu 
gatvės kvapai stiprėjo - vos užuodžiamas jazminaičių, jūržolių, 
valgių, pagardintų pipirais ir česnakais. Gyvūnų prižiūrėtojai 
daug išmoksta iš savo globotinių, ir Džahanas iš Čhotos sužinojo, 
kokia svarbi uoslė. Jis uodė vėjo atnešamus kvapus ir netrukus 
suvokė, kad iš vieno namo sklinda kvapiųjų aliejų aromatas. 

— Kokia čia vieta? - pašnibždomis paklausė Džahanas. 

— Iki šiol nesupratai? - nusišaipė Balabanas. - Mes tave atve- 
dėm į viešnamį! 

Džahanas išblyško: 

— Aš neisiu. 

- Ką? Bijai gatvės mergų? Mes užsuksim ir apsidairysim. Jei 
tau nė viena nepatiks, išeisim. Tegu mano kraujas nudažo žemę 
tau po kojomis, jei meluoju. Eime, inde. Drauge sėdėjom kalė- 
jime, paklausyk manęs. 

Džahanas dvejojo. Nežinojo, sutikti ar atsisakyti. Balabanas 
stumtelėjo, be paliovos kalbėdamas, kad sumažintų jo baimę. Jis 
paaiškino, kad Stambulo viešnamis šiek tiek primena turkų pasa- 
kos pradžią - „gal buvo, o gal ir nebuvo . Kelios kekšės daug mė- 
nesių glaudžiasi po vienu stogu, klientai nusprendžia, kad jos čia 
gyvens amžinai, o šliundros staiga dingsta kaip į vandenį, lieka 
tik tuščias namas. Kekšėmis tampa ir ištekėjusios moterys, vargo 
pelės, kurių vyrai išėjo į karą arba yra dykūnai - nors tik retkar- 
čiais ir ne visos. 

Daugumoje kvartalų paleistuvės buvo ne tik plūstamos, bet ir 
apmėtomos akmenimis. Pabudusios jos dažnai pamatydavo, kad 
namo slenkstis išteptas degutu, o ant sienų prikeverzota negražių 
žodžių. Kartais jos suimamos ar net uždaromos į kalėjimą. Šliun- 
dros atbulos sodinamos ant mulų ir taip joja gatvėmis, kad visi 
matytų, kas laukia tokių kaip jos. 

Bet kadijai, pasak Balabano, skirtingi ir suglumę kaip visi 
kiti. Jie nekenčia pasileidėlių, bet supranta, kad šis amatas - ne- 
išvengiama blogybė, duodanti nemažą pelną iždui, nes viešna- 
miai moka mokesčius, todėl griežtai draudžiama juo verstis tik 
ramadano mėnesį, o šiaip kiaurus metus paleistuvystė laikoma 
tik pusiau nusikaltimu. 

Ejupo rajone neseniai įsigaliojo daugybė griežtų įstatymų. 
Smuklės, viešnamiai ir kavinės, kuriose leidžiama lošti, buvo 
uždarytos. Visos ištvirkėlės, net tos, kurios nebesivertė paleis- 
tuvyste ir ištekėjo, buvo ištremtos. Kad išvengtų tokio likimo, 
šliundros nuolat kraustosi į vienos vietos į kitą. 

- Paleistuvystė kaip vėjas, - tarė Balabanas. - Pabandyk su- 
kaustyti grandinėmis - išsprūs pro plyšius. 

Jie priėjo prie durų. Jas atidarė negras, nusilenkė ir tarė: 

— Sveiki atvykę, šeimininke. 

- Šitas viešnamis priklauso jums? — nustebęs sumurmėjo 
Džahanas. 

Balabanas piktai dėbtelėjo į tarną. 

— Aš vargšas romas, - tarė atsisukęs į Džahaną ir pakėlęs abi 
rankas. - Manai, šis namas ant ratų? Kaip jis gali būti mano? 
Eime, negaiškim laiko. 

Negras nuvedė juos į viršų. Ten juodu pasitiko senė raukšlėtu 
kaip graikinis riešutas veidu ir nepaprastai pagarbiai pasveikino 
Balabaną. Greta jos stovėjo pintinė, kurioje gulėjo katė su šešiais 

kačiukais, susirietusiais į kamuoliukus, visų kailis buvo toks pat: 
storas, melsvai pilkas. 

— Ji juos atsivedė čia, - tarė senė. - Pavadinau savo merginų 
vardais. 

Džahanas sužinojo, kad merginos - tai arabė Fatima, veneci- 
jietė Nefysa, kurdė Kamer, čerkesė Naryn, turkė Zarifė, žydė Lėja 
ir armėnė Ani. 

Iš kairės ir iš dešinės rikiavosi uždarytos durys, iš už jų kartais 
pasigirsdavo prislopinti balsai. Balabanas įstūmė Džahaną į vieną 
kambarį, pasodino ant pagalvėlių, pasakė, kad eina muzikantų, ir 
dingo. 

Atėjo tarnaitė su padėklu. Jos plaukai buvo skaisčiai rudi, o 
abu skruostai sudarkyti randų. Akys tuščios, lyg ieškotų seniai 
prabėgusių vakarų. Ji jam atnešė vandens, vyno, ožkos sūrio, 
cukruotų figų, skrudintų migdolų ir raugintų daržovių. Padėjusi 
lėkštes su užkandžiais ant žemo staliuko paklausė, ar jis dar ko 
nors norėtų. Džahanas papurtė galvą ir įsmeigė akis į kilimo raš- 
tus. Tarnaitei išėjus, į kambarį įžengė dvi moterys. Viena buvo 
storulė su trim pagurkliais ir tokiais apvaliais ir sodriai raudo- 
nais skruostais, kad Džahanui toptelėjo, jog CČhota juos palaikytų 
obuoliais ir čiuptų straubliu. Ši mintis jį pralinksmino. 

— Ne, - sušuko Džahanas. - Taip, - skubiai pridūrė, nenorė- 
damas pasirodyti nemandagus, - bet ne taip, kaip jūs manot. 

Jos sukikeno - storulė garsiau, net pilvas liulėjo. Sučepsėjusi 
ji pasilenkė į priekį: 

- Aš turiu tris krūtis, o kai išalkstu, man iš pilvo išlenda pa- 
baisa. Aš mintu vyrais! 

Siaubo apimtas Džahanas įsistebeilijo į ją. Moterys vėl pra- 
trūko juoktis. 


261 


Mečetė sultono dukteriai 


- Ar negalėtumėt pakviesti Balabano? - paklausė Džaha- 
nas. - Man reikia su juo pasikalbėti. 

Jos susižvalgė, nuogąstaudamos, kad šaipėsi per kandžiai. 
Kambaryje buvo karšta ir trenkė pelėsiais. Džahanas pakilo, su- 
murmėjo atsiprašymą ir kaip strėlė šovė iš kambario. Paskutinę 
akimirką jis pastebėjo, kad moterys irgi atsistojo ir eina įkandin. 
Jis žaibiškai uždarė duris ir užsklendė skląsčiu. Prie laiptų vos 
neatsitrenkė į tarnaitę, nešiną padėklu. 

- Kas jums? - paklausė ji. - Jau išeinate? 

- Taip, Čhota laukia. 

— Tai jūsų žmona? 

Džahanas nesusilaikė ir šyptelėjo. 

- Ne, tai mano dramblys. Didžiulis gyvulys. 

Jos tamsios akys nušvito: 

- Aš žinau, kas yra dramblys. 

Kambaryje uždarytos moterys pradėjo daužyti į duris. Dža- 
hanas išblyško. Jis nenorėjo būti sugautas ir persigandęs apsi- 
dairė. 

— Eime, - tarė tarnaitė ir paėmė jį už rankos. 

Pro žemas dureles jie išėjo ant girgždančių laiptų namo gale. 
Ji nuvedė jį į savo kambarį palėpėje. Lubos buvo tokios žemos, 
kad jiems teko vaikščioti susilenkus. Tačiau vaizdas pro langą 
buvo žavus - pušynas, o už jo - jūra juodais ir mėnesėtais dry- 
Žiais. Iš palėpės vanduo priminė minkštą sunkaus šilko skraistę, 
gaubiančią miesto pečius. 

Džahanas papasakojo tarnaitei, kas nutiko apačioje, ir labai 
ją pralinksmino. Ji pasakė, kad jos vardas Peri. Kadaise ji lydė- 
davo kariuomenę, bet dabar tuo nebesiverčia. Kareivis, kuokte- 
lėjęs nuo mūšio lauke matytų baisybių, giežė pyktį ant kekšių ir 
subjaurojo jai veidą. Paskui jos niekas nebenorėjo. 

— Netiesa, kad tavęs niekas nebenori, - tarė Džahanas. - Tu 
gražesnė už tas bobas apačioje. 

Ji pabučiavo jį, jis irgi ją pabučiavo, burnoje liko jos liežuvio 
skonis. Ji glostė jam plaukus, švelniais ir šiltais pirštais palietė ne- 
rimastingai surauktą kaktą. 

— Tu niekada to nedarei, tiesa? - paklausė ji. 

Užuot atsakęs, jis tamsiai nuraudo. Ji paguldė jį ir lėtai nuavė 
batus. Džahanas pajuto jos lūpas ant odos, ir jį užplūdo geismas. 
Nežinojo, kad esama tokios malonumų karalystės, ir tik po dauge- 
lio metų suprato, kaip jam pasisekė, kad jį į ją įvedė tokia moteris. 

Tamsoje, užmigęs šalia Peri, jis susapnavo, kad kažkokiame 
nežinomame krašte joja Čhota. Jie šokinėjo nuo vienų rūmų 
stogo ant kitų. Tolumoje jis išvydo Mihrimah balta drobine suk- 
nele, vėjo draikomais plaukais. 

- Palauk! - suriko jis. Ji neišgirdo. Jis vėl suriko ir rėkė toliau, 
tačiau klyksmai buvo bevaisiai. 

- Ša, pabusk. 

Džahanas ne iš karto prisiminė, kur yra, o kai prisiminė, jį 
išpylė šaltas prakaitas. 

— Turiu eiti, - suvebleno skubiai rengdamasis, bet sustojo pa- 
matęs, kad jos veidas apsiniaukė. - Atleisk. Aš nežinau, kaip... čia 
įprasta, tau... sumokėti? 

Peri papurtė galvą: 

— Tu man nieko neskolingas. 

Džahanas priėjo prie jos, paglostė plaukus. Sieloje kaupėsi ne- 
smagumas, kuris netrukus virs baisiausiais sąžinės priekaištais. 
Jis suprato, kad turi išeiti, kol jo dar neprislėgė kaltė. Nenorėjo, 
kad Peri suprastų, jog jis apgailestauja dėl to, kas įvyko tarp jų. 

- Tu kalbėjai per sapną, - pasakė Peri, atidarydama duris. 

— Trukdžiau tau miegoti? 

Peri nekreipė dėmesio į jo klausimą. 

— Ji gyvena tavo širdyje. Kad ir kas tokia būtų. Ar ji žino, kad 
ją myli? 

Apsvaigęs, sumišęs Džahanas išėjo iš viešnamio. Niekada ne- 
būtų drįsęs pavadinti savo jausmo Mihrimah meile, ir vis dėlto, 
kai svetimas žmogus ištarė šį Žodį, atskleidė, jis rūpestingai pa- 
kėlė jį, prispaudė prie krūtinės ir nenorėjo paleisti. 

AKVEDUKAMS REMONTUOTI BUVO pasamdyta šimtas 
trisdešimt darbininkų. Jie buvo suskirstyti į du būrius: vienas 
dirbo vakarinėje pusėje, kitas ties viduriu, kuris buvo ypač suiręs. 
Tuo metu keturi pameistriai astroliabija matavo slėnių gylį ir vir- 
šūnių aukštį. Sinanas kaip paprastai liepė jiems pasidomėti seno- 
vės meistrų metodais: norint tobulėti, reikia perprasti Bizantijos 
statytojų sėkmių ir nesėkmių priežastis. 

Davūdas ir Jūsufas išmanė geometriją, todėl matavo vanden- 
takių aukščių skirtumus ir nuolydžių kampus. Nikola su Džahanu 
plumpino per kalvas ir žymėjo užakusius kanalus ir griovius. Vie- 
nur vandentakiai buvo taip užleisti, kad vanduo pro susidariusius 
protėkius plūdo į slėnius ir grįždavo į žemę, tad žmonės negalėjo 
juo pasinaudoti. Kitur reikėdavo rasti šaltinį arba atkasti prataką. 
Jie pastatė užtvanką, kad vanduo tekėtų tik į vieną pusę - miesto 
link, paskui iškasė naują kanalą per visą slėnį. Ir kaskart matuo- 
davo vandens kiekį žalvariniais vamzdžiais, prijungtais prie re- 
zervuarų su šliuzais. 

Po savaitės Džahanas pastebėjo keistų dalykų. Darbininkai 
šalinosi pameistrių ir nenoromis vykdė nurodymus. Kuo įdė- 
miau jis juos stebėjo, tuo labiau įsitikino, kad jie ieško dingsčių 
neįkalti vinies, neatnešti lentos ir šiaip nieko nedaryti. Nieko 
nuostabaus, kad darbai sulėtėjo. 

Jis pasivėdėjo į šalį vieną braižytojų - kurdą, vardu Salachady- 
nas. Jo žmona neseniai pagimdė dvynius. Džahanas žinojo, kad 
braižytojas - sąžiningas žmogus, ir tikėjosi, kad jis pasakys tiesą. 

— Kas darosi? Kodėl visi vengia darbo? 

Salachadynas nusuko akis: 

— Mes dirbame, efendi. 

— Kodėl taip lėtai? 

Salachadynas raustelėjo: 

- Jūs mums nieko nesakėt apie šventąjį. 

— O kas kalba apie šventąjį? 

Kurdas gūžtelėjo pečiais - vardų minėti jis neketino. 

- Iš kur darbininkai sužinojo apie šventąjį? - neatlyžo Dža- 
hanas. 

- Kai kas matė... šmėklą, - atsakė Salachadynas ir dirste- 
lėjo į Džahaną, lyg laukdamas, kad šis patvirtintų, jog šventasis 
tikrai yra. 

Tai buvo kankinio, narsaus musulmonų kareivio, žuvusio ko- 
voje su netikėliais, šmėkla. Jam krūtinę pervėrė ir į širdį įsmigo 
strėlė, bet jis aršiai kovėsi dar dvi dienas. Tik trečią rytą jis krito 
negyvas ir buvo palaidotas kažkur šiame krašte. Dabar jo siela, 
kuriai ramybę sudrumstė statybų bruzdesys ir triukšmas, nuolat 
pasirodo darbininkams, ir šie bijo, kad vaiduoklis juos prakeiks. 

— Nesąmonė. Tas, kuris skleidžia tokius gandus, nori pakenkti 
meistrui Sinanui. 

- Tai tiesa, efendi, - spyrėsi Salachadynas. - Jį matė daug 
Žmonių. 

—.Kur? - paklausė Džahanas ir piktai mostelėjo rankomis. — 
Parodyk! 

Jo nuostabai, kurdas smakru parodė į pastolius. 

- Vaiduoklis įsikūrė čia? - nusišaipė Džahanas. 

Bet Salachadynas kalbėjo rimtai: 

— Jį matė čia. 

lentas, tvirčiau priveržė virves, tikrino, ar saugu, perbesdamas 
akimis kiekvieną, drįsusį dirstelėti į jį. 

— Tu neatidus, - pasakė Davūdas, kai juodu kitą dieną ėmėsi 
matuoti. 

- Atsiprašau. Galvojau apie... - prabilo Džahanas ir aiktelėjo. 
Akies kampučiu jis kažką pamatė trečiame pastolių aukšte. Ten 
dirbo keli darbininkai, vienas jų rankose laikė kibirą. Džahanas 
išvydo, kaip jis susverdėjo, lyg stumtelėtas nematomos rankos, 
bet atgavo pusiausvyrą. Džahanui pasišiaušė plaukai. Kadangi 
trūko medienos, anksčiau jie iš taupumo kabindavo pastolius ant 
ramsčių, bet šį kartą pastoliai kilo nuo žemės ir buvo pritvirtinti 
prie sienų, paramstyti spyriais ir statramsčiais. Kad tokie pasto- 
liai susvyruotų, turėjo atsipalaiduoti virvės... vadinasi, dalis stati- 
nio - ar net visas - kybo ore. 

— Kas tau? - paklausė Davūdas, išvydęs jo žvilgsnį. 

Statybų triukšmą perskrodė baimingas klyksmas. Juodu žiū- 
rėjo, kaip ore it lapas vėjyje apsiverčia ir krinta ant žemės lenta. 
Kita lenta trenkė per galvą vienam mūrininkui, kraupiai dunks- 
telėdama. Žmonės išlakstė į visas puses, gelbėdamiesi nuo lentų 
ir metalo lietaus. 

- Kijamat, kijamat', - aimanavo kažkas. 

Iš skausmo baubė jaučiai, ant šono, tampomas traukulių, iš- 
plėstomis šnervėmis drybsojo arklys sulaužyta koja. Sumaištyje 
Džahanas niekaip neįžiūrėjo Čhotos. Pastoliai, kuriuos jie išdi- 
džiai pastatė vos prieš kelias savaites, sugriuvo akimirksniu. La- 
biausiai nukentėjo darbininkai, dirbę viršutiniuose aukštuose, o 
daugelį dirbančių apačioje sužeidė krintančios lentos. Žuvo aš- 
tuoni. Tarp jų ir Salachadynas. 


* Paskutinio teismo diena; pasaulio pabaiga (aut. past.). 

SINANAS SU KETURIAIS pameistriais priėjo prie gasalo“. 

— Ar galime pastovėti šalia, kol jį mazgosi? 

Gasalas dvejojo. Paskui, arba pažinęs vyriausiąjį rūmų archi- 
tektą, arba palaikęs jį liūdinčiu giminaičiu, atsakė: 

— Jei norit, efendi. 

— Kas nors iš jūsų norėtų eiti kartu? - paklausė Sinanas, atsi- 
sukęs į mokinius. 

Jūsufas raustelėjo, vengdamas jo žvilgsnio. Nikola nebuvo 
musulmonas, todėl pasakė, kad vargu ar gasalas norėtų, kad jis 
žiūrėtų. Davūdas staiga išblyško ir pasakė dar nepamiršęs vaikys- 
tėje matytų lavonų ir nenori matyti daugiau, kol pats nenumirs. 
Džahanas liko vienas ir linktelėjo: 

— Aš eisiu. 

Ant šalto marmuro gulėjo nuogas Salachadyno lavonas. Kairė 
galvos ir krūtinės pusė, kur kliudė krintančios lentos, buvo nu- 
sėta įvairaus dydžio ir atspalvio mėlynių. Ir vis dėlto Džahaną 
apėmė keistas jausmas, kad žaizdos nupieštos, o ne įmuštos į 
kūną, kad tereikia jas nuplauti, ir lavonas galbūt prisikels. 

- Dievas pastatė mūsų kūno rūmus ir patikėjo raktą mums, - 
tarė Sinanas taip tyliai, kad gasalas, stovintis už jo, nulenkė galvą, 
manydamas, kad jis meldžiasi. 

„Mūsų kūno rūmai...“ Koks keistas palyginimas, pamanė Dža- 
hanas. Jis matė tik suniokotą lavoną. Sinanas paprašė jį prieiti 
arčiau, tarsi būtų perskaitęs jo mintis. 


* Numirėlių mazgotojas (aut. past.). 

- Žmogus sukurtas pagal Dievo atvaizdą, todėl jo kūnas toks 
darnus ir proporcingas. Pažvelk į apskritimus ir kvadratus. Pa- 
žiūrėk, kaip tvarkingai jie išdėstyti. Žmogaus kūnu teka keturi 
skysčiai - kraujas, geltonoji tulžis, juodoji tulžis ir gleivės. Mes 
dirbame su keturiomis medžiagomis - mediena, marmuru, 
stiklu ir metalu. 

Džahanas ir gasalas susižvalgė. Džahanas suprato, ką galvoja 
lavonų mazgotojas, nes ir pats mąstė apie tą patį. Būgštavo, kad 
mokytojas iš sielvarto ar nuovargio kuoktelėjo. 

— Veidas yra fasadas, akys - langai, burna - durys į visatą. 
Rankos ir kojos - laiptai. 

Paskui Sinanas kliūstelėjo iš ąsočio vandens ir ėmė mazgoti 
lavoną, brėždamas rankomis apskritimus taip švelniai, kad ga- 
salas nedrįso nė krustelėti. - Todėl kiekvieną žmogų, tiek vergą, 
tiek vizirį, tiek musulmoną, tiek stabmeldį, reikia gerbti. Prisi- 
mink, kad net elgeta turi rūmus. 

- Aš jus be galo gerbiu, mokytojau, - paprieštaravo Džaha- 
nas, - bet Žmogaus kūnas ne visada tobulas. Mačiau daug bedan- 
čių burnų ir kreivų kaulų. Būna kuprotų ir... 

- Tai tik paviršiaus įtrūkimai. Pats pastatas nepriekaištingas. 

Gasalas, tiesdamas galvą per jų pečius, pritariamai linktelėjo, 
veikiau užliūliuotas Sinano balso, negu įtikintas jo požiūrio. Visi 
nutilo. Velionį jie numazgojo du kartus - šiltu ir drungnu van- 
deniu. Paskui suvyniojo kūną į baltą kaip sniegas drobulę, palikę 
nepridengtą tik dešinę ranką, ją atsargiai uždėjo ant krūtinės prie 
širdies, lyg Salachadynas atsisveikintų su šiuo pasauliu ir svei- 
kintų aną. 

Maldą už mirusįjį kalbėjo imamas su didžiuliu gūžiu, kuris 
jam spaudė gerklę, todėl jo balsas gergždė ir slopo. Jis pasakė, kad 
mirtis statybos aikštelėje - didelė paguoda. Darbininkai neištvir- 

kavo, negirtuokliavo, nelošė ir nepiktžodžiavo. Mirtis juos ištiko 
garbingo sunkaus darbo valandą. Kai ateis Paskutinio teismo 
diena, kuri, be abejo, netoli, Alachas į tai atsižvelgs. 

Jis pasakė, kad Salachadynas iškeliavo iš šio pasaulio, staty- 
damas tiltą sultonui - niekas nedrįso pasakyti, kad iš tikrųjų jis 
remontavo akveduką. Todėl, kai aname pasaulyje jam reikės eiti 
per Sirato tiltą - plonesnį už plauką, slidesnį už ungurį - pora 
angelų padės. Jie paims jį už rankų ir neleis įkristi į pragaro ugnį. 

Karstas, lydimas raudų ir rypavimų, buvo išneštas į kapines, 
Salachadyno šeima buvo neturtinga, todėl už antkapį sumokėjo 
Sinanas. 

Prie jų atklumpino velionio tėvas, sulinkęs nuo senatvės ir 
sielvarto. Sugraudintas, kad jį, ateidamas į sūnaus laidotuves, pa- 
gerbė toks žmogus kaip Sinanas, jis padėkojo ir meistrui, ir jo 
mokiniams. O Salachadyno brolis laikėsi atokiai. Nebuvo sunku 
suprasti, kad šis vaikinukas, ne vyresnis kaip keturiolikos, kal- 
tina juos dėl savo netekties. Iš pirmo žvilgsnio Džahanas suprato, 
kad jie įsitaisė dar vieną priešą. Berniokas, šūstelėjęs ant brolio 
karsto kelis kastuvus žemės, įsimaišė į minią, bet Džahanas nu- 
sekė įkandin. 

— Tegul Alachas šiandien priima tavo brolį rojuje, - pasakė 
Džahanas, pasivijęs jį. 

Tas neatsakė. Stojo nesmagi tyla, abu laukė, ką pasakys ant- 
rasis. Galų gale tylą nutraukė Salachadyno brolis: 

— Buvai šalia jo, kai jis žuvo? 

- Stovėjau netoliese. 

— Juos nustūmė šmėkla. Matei? 

- Niekas jų nenustūmė. Tai buvo nelaimingas atsitikimas, - 
skubiai atsiliepė Džahanas. Bet ir jis negalėjo nesutikti, kad įvykis 
keistas. 

— Šmėkla nori, kad liautumėtės dirbti. Jei ir toliau drumsite 
jai ramybę, nelaimių daugės, bet jūsų mokytojui niekas nerūpi. 
Jis negerbia mirusiųjų. 

- Tai netiesa. Mokytojas - geras žmogus, - tarė Džahanas. 

Vaikinuko veidas aptemo iš įniršio. 

- Tavo draugas buvo teisus. Jūs suteršėte šventą vietą, įsiveržę 
su plaktukais ir asilais. Jūsų visų laukia pragaras. 

Minia ėmė skirstytis. Tarp gedėtojų, slenkančių prie vartų, 
Džahanas pastebėjo vangiai sliūkinantį Sinaną, tarsi traukiamą 
nematomų virvių prieš jo valią. 

- Nekaltink mano mokytojo, - tik tiek įstengė pasakyti Dža- 
hanas. 

Jiems einant iš kapinių pakilo vėjas, ėmė sūkuriuoti dulkių 
kamuoliai. Vėliau, daug vėliau Džahanui toptelės, kad jis taip su- 
mišo, jog nepaklausė Salachadyno brolio, kas tas draugas, su ku- 
riuo šis kalbėjo, ir kodėl jis pranašauja pražūtį. 


A 


Kitą dieną į darbą atėjo tik pusė darbininkų. 

— Juk jiems mokama! - sušuko Davūdas. - Jei mums būtų 
dirbę grandinėmis sukaustyti galerų vergai, taip nebūtų atsitikę. 
Matot, kuo baigiasi gerumas? 

— Mokytojas ras naujų darbininkų, - tarė Nikola. 

Jis buvo teisus. Sinanas, pasiryžęs baigti pradėtą darbą, pa- 
samdė kitus žmones. Sunku nebuvo. Šiame mieste daugeliui rei- 
kėjo darbo. Bado kančios buvo stipresnės už baimę užsitraukti 
šventojo pyktį. Kurį laiką atrodė, kad reikalai pagerėjo. Darbui 
niekas netrukdė. Atėjo ruduo, orai atvėso. 

Paskui kilo potvynis. Vanduo užplūdo slėnius, nušlavė namus, 

smukles, šventoves ir pašiūres. Statybininkai nebuvo visiškai iš- 
valę kanalų, vedančių į akveduką, todėl srautas nuplovė pastolius 
ir sutrupino vandentakį it vaflį. Potvynis juos užklupo nepasi- 
ruošusius. Sužeistų nebuvo. Bet daug savaičių darbo ir brangių 
medžiagų nuėjo perniek. Po šitos bėdos liežuvautojų skleidžia- 
mais gandais, kad Sinanas su pameistriais prakeikti, patikėjo net 
tie, kurie anksčiau dvejojo. 

Pameistriai nusiminė. Iki šiol mokytojas įveikdavo visas kliū- 
tis, net labai dideles ar grėsmingas. Tačiau šį kartą buvo kitaip. 
Argi Sinanas gali įveikti vaiduoklį? 


Š 


DARBAS SUSTOJO. SINANAS iš kailio nėrėsi, bet neįstengė įkal- 
bėti darbininkų dirbti toliau. Šie buvo įsitikinę, kad vyriausiasis 
rūmų architektas, siekdamas sultono palankumo, rizikuoja jų gy- 
vybe. Kam reikia vandens, kuris neša nelaimes? Akvedukai pasta- 
tyti netikėlių laikais. Atstatyti juos - vadinasi, skleisti stabmeldystę. 

Džahanas nustebo suvokęs, kad jie jau pamiršo musulmonų 
šventojo šmėklą. Darbininkai prasimanė naujų baimių ir neke- 
tino jų atsisakyti. Iš pažiūros tylūs ir nuolaidūs, jie piktavališkai 
liežuvaudavo Sinanui ir jo pameistriams už nugaros. 

Po savaitės prastovų Sinanas atsivedė kažkokį smulkų pasau- 
sėlį. Juodu užsiropštė ant naujųjų pastolių. 

- Darbininkai! Dešimtininkai! Mums pasisekė, mus pagerbė 
savo apsilankymu pats chodža'. 

Sinanas ištiesė ranką nepažįstamajam. Šis žengė žingsnį 
į priekį, baltas kaip drobė, išėjęs iš veido, matyt, nepratęs prie 
aukščio. Jis užsimerkė ir pradėjo deklamuoti Korano eilutes. Dar- 
bininkai sužinojo, kad jis pramintas Chodža Lakštingala, gimęs 
Bosnijoje, geba kalbėti su Dievu septyniomis kalbomis ir išmano 
daugelio tikėjimų bei sektų mokymus. Šio iš pažiūros niekuo ne- 
išsiskiriančio žmogelio balsas buvo ypatingas ir pakerėjo darbi- 
ninkus. Jis liepė jiems vėl imtis darbo ir nekalbėti blogai apie ki- 
tus Žmones, nes šaitanas įstengė taip aukštai pakilti dėl to, kad 
turi du sparnus - tinginystę ir šmeižtą. 


* Musulmonų dvasininkas, mokytojas (aut. past.). 

Chodža ateidavo kasdien ir būdavo su jais nuo aušros iki su- 
temos, dulkėtais plaukais, purvinais batais. Jis šlakstė darbinin- 
kus šventintu vandeniu ir kalbėjo maldą „Džavšan al kabyr“, ku- 
rios, pasak jo, arkangelas Džibrylis išmokė pranašą Mahometą, 
kai šį apėmė baimė ir prireikė apsaugos - nes pranašai, visai kaip 
paprasti žmonės, gali išsigąsti šio pasaulio pavojų, - ir pašventino 
akvedukus, išsklaidydamas žydų, krikščionių ir musulmonų bai- 
mes. Paskui pareiškė: 

- Ši vieta švari. Tyra kaip motinos pienas. Grįžkite prie darbo. 

Ir statybininkai grįžo prie darbo. Pamažu įsitraukė ir sure- 
montavo akveduką taip puikiai, kad net didžiausi Sinano priešai 
neturėjo prie ko prikibti. Sultonas Siuleimanas buvo patenkintas. 
Jis gausiai apdovanojo architektą ir apibėrė liaupsėmis, net pava- 
dino Al insan al kamyl. 

Po šio įvykio Džahanas suprato, kad mokytojo sėkmę lemia 
ne ištvermė, nes jis nėra ištvermingas, ne nepalaužiamumas, nes 
jis nėra nepalaužiamas, o gebėjimas prisitaikyti prie besikeičian- 
čių aplinkybių ir nuolat atsitiesti gniuždomam. Džahanas buvo 
iš medžio, Davūdas - iš metalo, Nikola - iš akmens, Jūsufas - iš 
stiklo, o Sinanas - iš vandens. Kliūtį, pastojusią kelią, upė pa- 
plauna, aplenkia arba nuneša, srovė prasisunkia pro plyšius ir 
teka toliau. 


* Žmogus, pasiekęs tobulybę (aut. past.). 

NAKTIS BUVO SIAUBINGA. Čhota paklaiko iš skausmo. Kriokė, 
baubė, niurnėjo iki aušros ir mataravo straubliu iki išsekimo. Jam 
buvo taip blogai, kad Džahanas įsitaisė miegoti šalia, nors užmigti 
negalėjo. Pažvelgęs gyvuliui į nasrus jis suprato, kodėl šis taip kan- 
kinasi: krūminis dantis kairio apatinio žandikaulio gale buvo bjau- 
riai pajuodęs, o dantenos pritvinkusios pūlių. 

Džahanas prisiminė, kaip siaubingai jam pačiam praėjusią 
vasarą skaudėjo dantį ir kaip kirpėjas, kuris skusdavo vyriausiąjį 
rūmų arklininką, pasigailėjo jo ir ištraukė dantį, nepaisydamas 
Džahano aimanų ir klyksmų. Tačiau Džahanas negalėjo įsivaiz- 
duoti, kad Stambule atsirastų drąsuolis, kuris ryžtųsi išrauti krū- 
minį dantį drambliui. 

— Kas atsitiko? - paklausė Tarasas, įėjęs į tvartą ir pamatęs jo 
veidą. - Pamauta ant baslio galva linksmiau atrodo. 

— Čhotai baisiai skauda dantį. 

- Gaila, kad mes ne taigoje, - atsiduso Tarasas. - Žinau vieną 
krūmą, kuris jį kaipmat išgydytų. Jį mėgsta senelė. 

- Ji dar gyva? - išsižiojo Džahanas. 

— Taip, ji viena prakeiktųjų, - atsiliepė Tarasas. - Nėra baises- 
nio prakeikimo nei pergyventi visus mylimus žmones, - sausai 
pridūrė, pamatęs Džahano nuostabą. 

Po daugelio metų Džahanas prisimins šią akimirką, bet dabar 
Taraso žodžiai pro vieną ausį įėjo, pro kitą išėjo. 

— Susirask česnakų, daug, pankolių, gvazdikėlių aliejaus... 
žiupsnelį anyžių... sumaišyk. 

Džahanas viską gavo virtuvėje ir grūdo piestoje, kol sudėtinės 
dalys virto gličia žalia mase. Jis parodė vaistą Tarasui, ir šis liko 
patenkintas: 

- Dabar įtrink gyvuliui į dantenas. Skausmas trumpam ap- 
malš. Bet dantį reikės išrauti. 

Džahanas parlėkė į tvartą. Dramblys taip nuožmiai prieši- 
nosi bandymams įtrinti vaistą, kad Džahanui pavyko panaudoti 
tik pusę pastos, be to, jis net nebuvo tikras, kad ištepė skaudamą 
dantį. Čhotai bjauriai dvokė iš burnos. Jis nieko negalėjo ėsti, o 
alkanas visada siusdavo. Susiuvęs du šalikus, Džahanas sukrėtė į 
vidų pastos likučius ir aprišo drambliui galvą, prispaudęs maišelį 
prie ištinusio žando. Čhota atrodė taip juokingai, kad Džahanas 
būtų suprunkštęs, jei dramblys nebūtų taip kankinęsis. 

Paskui Džahanas gatvėse ėmė ieškoti klajojančio dantų rovėjo 
arba kirpėjo. Pirmasis, į kurį jis kreipėsi, sužinojęs, kas ligonis, 
pratrūko kvatoti. Antrasis atrodė taip grėsmingai, kad Džahanas 
nedrįso kviesti jo į žvėryną. Kai jau ketino nuleisti rankas, prisi- 
minė vienintelį miesto gyventoją, žinantį viską apie viską, - kny- 
gininką Simeoną. 


įN 


Kvartale prie Galatos bokšto knibždėte knibždėjo žmonių. Visur 
vaikščiojo pirkliai, prekeiviai, pasiuntiniai su vertėjais; dardėjo 
jaučių kinkiniai; pro šalį vergai negrai dengtais neštuvais nešė 
šeimininką; gaujomis klaidžiojo benamiai šunys. Džahanas matė 
jaunuolius, einančius į ješibotą mokytis, senius, plepančius kryž- 
kelėse, moterį, vedančią už rankos sūnelį. Vėjas atpūsdavo ispa- 
niškų, prancūziškų ir arabiškų žodžių nuotrupas. 

Džahanas bėgo, kiek kojos neša, pasuko už kampo, galvoda- 

mas apie Čhotą, ir staiga sustojo kaip įbestas. Priešais, per kelis 
žingsnius nuo Simeono namo, stovėjo keliautojas, su kuriuo jis 
gėrė pakelės smuklėje, o greta jo - nebylys Jūsufas, nudelbęs akis 
į žemę. Svetimšalis kažką pasakė, Jūsufas linktelėjo ir nuėjo. 

Džahanas iškart prisiminė, kaip juodu su Davūdu toje pačioje 
smuklėje buvo apvogti. Staiga jam toptelėjo, kad šis svetimšalis 
susijęs su vagyste. 

— Ei, Tomazai! 

Italas atsisuko. Išvydęs Džahaną prisimerkė ir strėlės grei- 
tumu dingo minioje. Džahanas kurį laiką jį vijosi, nors buvo 
aišku, kad nesugaus. Nusiminęs nužingsniavo atgal ir pasibeldė į 
Simeono duris. 

— Kas tau? - paklausė knygininkas. 

- Jūsufas ką tik čia buvo? Su šviesiaplaukiu vyru? 

- Kokiu šviesiaplaukiu? O Jūsufo nemačiau kelias savaites. 

- Nesvarbu, - atsiduso Džahanas. - Man reikia jūsų pagalbos. 

— Pačiu laiku, atplaukė laivas su naujomis knygomis iš Ispa- 
nijos. 

— Vėliau apžiūrėsiu. Pirmiau reikia padėti drambliui. 

Išklausęs apie Džahano rūpestį, Simeonas vyptelėjo: 

— Aš knyginio išsilavinimo žmogus, gyvūnų niekada negy- 
džiau. 

- Bet gal žinot, kas gydo? 

— Geresnių už tave nėra. Žinai ką, pažiūrėsiu, kas apie tai ra- 
šoma knygose. Paskui pats galėsi išgydyti dramblį. 

- Gerai, - neryžtingai atsakė Džahanas. 

— Reikės jį užmigdyti. Reikės daug bozos, o dar geriau - mig- 
domųjų. 

Simeonas papasakojo, kad kadaise gydytojai malšindavo skaus- 
mą dėmėtąja mauda, ji pražudė daugelį, o išgelbėjo tik vieną kitą. 

Dabar vartojama kiauliauogė ir kaukelis, pastarasis, raunamas iš 
žemės, šiurpiai klykia. Bet geriausia opijus. Galenas patarė juo 
gydyti geltą, vandenligę, raupsus, galvos skausmus, kosulį ir 
prislėgtą nuotaiką. Džahano metų ir ūgio vyrui pakaktų dviejų 
šaukštų. Kadangi dramblys aukštas kaip medis ir sveria kaip kal- 
nas... Simeonas suraukė kaktą ir ėmė skaičiuoti. 

— Tau reikės statinės. 

— Kur aš tiek gausiu? 

— Iš baltųjų eunuchų vyresniojo, - atsakė Simeonas. - Jis daro 
stebuklus. 

Džahanas grįžo į rūmus su knyga po pažastimi ir sunkia šir- 
dimi. Visi vengė Gvazdiko Kamyl Agos. Džahanas neužmiršo, 
kaip buvo išbartas, kai kreipėsi į jį pirmą kartą. Ir vis dėlto, su- 
kaupęs drąsą, Džahanas nuėjo pas jį. Jo nuostabai, Gvazdikas Ka- 
myl Aga elgėsi maloniai ir sutiko padėti. 

Statinę opijaus Džahanas gavo iškart. Neklausė iš kur, rū- 
muose gyveno daug metų, išmoko laikyti liežuvį už dantų. Du 
lenkė žemyn apatinį. Skausmo nukamuotas, išsekęs dramblys 
beveik nesipriešino. Dėl viso pikto pro piltuvą į vangius Čhotos 
nasrus jie supylė ąsotį pašildyto raudonojo vyno. 

Pamažu dramblio kvėpavimas sulėtėjo, snukis išsilygino it 
vaškas, akys apsiblausė. Kojos neatlaikė milžiniško svorio, ir jis 
kad dramblys negalėtų jų užpulti, jei apkvaišintas atsipeikėtų. Ir 
Džahanas ėmėsi rauti dantį. 

Iš pradžių jis darbavosi kaltu, paskui plaktuku. Dantį iš eilės 
kalė ir daužė, paskui traukė ir suko, bandydami išklibinti, žirafos 

rėtojas Olevas. Džahanui atrodė, kad prabėgo ištisa amžinybė, 

kol jis išrovė dantį - it milžiniškos gyvatės iš pasakos, kurią kavi- 
nėje seka medachas.. 

— Duok man, - įsakė baltųjų eunuchų vyresnysis žibančiomis 
akimis. 

Dabar Džahanas suprato, kodėl jis iš pat pradžių buvo toks 
malonus. Pasisavinęs retenybių rinkinį, kuris anksčiau priklausė 
sultonienei Chiurem, jis norėjo papildyti jį dramblio dantimi. 
Džahanas susimąstė, kur laikomas tas rinkinys, ir krūptelėjo įsi- 
vaizdavęs, kas jame galėtų būti. 


* Klajojantis pasakininkas. 


Š 


SUŽINOJUS, KAD RUSTEMAS Paša iškeliavo į aną pasaulį, 
Džahaną užplūdo įvairūs jausmai, bet sielvarto tarp jų ne- 
buvo. Sultonaitės Mihrimah vyras... jos trijų vaikų tėvas... sul- 
tono numylėtinis, kuris kasnakt liesdavo ją... itin sparčiai iškilęs 
devširme... didysis viziris, keliantis pagarbą ir baimę... Žmogų, 
pasodinusį Džahaną į kalėjimą, o išleistam architekto pameis- 
triui atkišusį pabučiuoti ranką, ištiko visų mirtingųjų likimas. 
Džahanas žinojo, kad Rustemas Paša kurį laiką sirgo vandenlige. 
Jis stengėsi negalvoti apie šį žmogų, bet kasdien išgirsdavo apie jį 
ką nors nauja ir imdavo dar labiau nekęsti. 

Po mėnesio Mihrimah iškvietė Sinaną ir liepė atsivesti indą 
pameistrį. 

— Noriu, kad pastatytum puikią mečetę mano velioniui grau- 
džiai apraudamam vyrui, tesiilsi jo siela rojuje, - ji vilkėjo tam- 
siais drabužiais, kaip ir pridera našlei. 

Džahanas stovėjo per žingsnį nuo mokytojo, sunėręs ran- 
kas, įsmeigęs akis į kilimą, ir mąstė, kad, statydamas šią mečetę, 
paliks kur nors slaptą ženklą, kurį pakankamai protingi žmo- 
nės supras. Jis įrėš savo neapykantą Rustemui Pašai į jam skir- 
tą paminklą. Be abejo, taip galvoti nuodėminga, bet jis ir yra 
nusidėjėlis. 

Mihrimah, nežinodama, ką jis galvoja, kalbėjo toliau. Tau- 
pyti nėra reikalo, išlaidas padengsianti ji. Vidinis kiemas turi 
būti erdvus, su daugybe krautuvėlių - mečetės pajamų šaltiniu. 
Ji nori, kad apdailai būtų naudojamos geriausios Izniko plytelės: 

pilkšvai žalios kaip šalavijas, sodriai mėlynos kaip safyras, tam- 
siai raudonos kaip sukrešėjęs kraujas. 

— Bus taip, kaip norite, šviesiausioji ponia, - patikino Sinanas. 

— Noriu, kad ji būtų didinga, - tarė Mihrimah. - Verta tau- 
raus mano velionio vyro vardo. 

Džahanas užgniaužė atodūsį. It gyvatė krūtinėje susirangė 
pagieža. Jis jau beveik gailėjosi, kad atlydėjo mokytoją į šiuos 
turtingus namus. Bet tada, lyg pastebėjusi, kaip jam nesmagu, į jį 
atsisuko Mihrimah. 

- Jau seniai nemačiau dramblio. Kaip jis gyvena? 

— Čhota jūsų pasiilgo, šviesiausioji ponia, - tyliai atsakė Dža- 
hanas. 

Ji įsmeigė į jį akis, ieškodama laiko paliktų žymių. 

— Iš kur tu žinai? 

— Ne kartą mačiau, kaip jis laukia, įsmeigęs akis į taką, kuriuo 
ateidavo šviesiausioji ponia. 

Mihrimah pakėlė ranką, lyg liestų orą tarp jų. 

— Ką gi, pasakyk Čhotai, kad aš buvau toli, įstrigusi kitame 
gyvenime, bet ateisiu jo aplankyti, nes kaip gyva nemačiau balto 
dramblio, išskyrus jį. 

- Jis bus laimingas, tai išgirdęs, šviesiausioji ponia. 

— Pasakyk jam, kad būčiau atėjusi anksčiau, bet tai nuo manęs 
nepriklausė. 

Džahanas pakėlė akis į dangų. Viršuje kybojo peslys, kelia- 
mas oro srovės, gražus ir laisvas. 

— Aš esu tikras, kad jis supranta, šviesiausioji ponia, - tarė 
jis. - Ir aš esu tikras, kad jis vis dar laukia jūsų. Drambliai nieko 
nepamiršta. 

Ji iš lėto linktelėjo: 

— Dabar gali eiti. Telydi jus Alacho malonė. 

Meistras ir jo mokinys pasuko prie durų. 

— Sakai, drambliai nieko nepamiršta, - sušnibždėjo Mihri- 
mah. - O jų varovai? 

Džahanas išblyško. Iš mokytojo žvilgsnio suprato, kaip šis 
priblokštas tokio laisvo pokalbio. Bet nenorėjo nieko slėpti. Ne- 
norėjo apsimetinėti. Nulenkė galvą ir tarė: 

- Jie irgi nieko nepamiršta, šviesiausioji ponia. Jie irgi. 


2 


STAMBULAS, IMPERIJOS SOSTINĖ, nors ir niokojamas gais- 
rų ir žemės drebėjimų, išsipūtė taip, kad atrodė - tuoj sprogs. 
It sausmedis bites jis traukė įvairiausius žmones - skubančius, 
ieškančius, trokštančius. Po tuo pačiu dangumi jų susibūrė per 
daug, žvaigždžių, į kurias jie žiūrėdavo, buvo mažiau. Musul- 
monai, krikščionys, žydai, uolūs tikintieji ir eretikai, visi kartu 
kalbėdavo su Dievu, o vėjas išnešiodavo pagalbos ir sėkmės pra- 
šymus ir maldas, kurios susimaišydavo su kirų klyksmais. Dža- 
hanas stebėdavosi, kaip Visagaliui tokiame šurmulyje pavyksta 
ką nors išgirsti. 

Į vasaros pabaigą šeich al islamas Ebusuūdas Efendi užsipuolė 
Sinaną. Jis paskelbė, kad marmuro plokštės, kurias architektas 
nuėmė perstatydamas Aja Sofiją, yra prakeiktos ir užtrauks be- 
galines nelaimes Stambulo gyventojams. Sinanas su pameistriais 
ilgai laužė galvą, kur dėti nelaimingas senojo soboro plokštes, kol 
galop panaudojo jas sultonienės Chiurem antkapio apdailai, nu- 
sprendęs, kad velionė neprieštaraus. 

1566 metų gegužės mėnesio pirmą dieną prasidėjo karas dėl 
Sigetvaro tvirtovės, ir kariuomenei vėl prireikė dramblio. Džaha- 
nas nusiminęs pakluso. Jis buvo ne tik Sinano pameistrys, bet ir 
sultono dramblio varovas, bent kol Čhota gyvas. 

Į Belgradą kariuomenė atžygiavo birželio mėnesį; kiek akys 
užmato, tekėjo Dunojus - pašėlęs, didingas, žavus. Sultonas Siu- 
leimanas, iki tol jojęs priekyje, pristabdė bėrą kumelę ir toliau 
jojo risčia. Džahanas nežinojo, kad sultoną taip kankina podagra, 

jog jis vos laikosi balne. Didysis viziris Sokolu, sumanus ramaus 
balso ir rimto veido vyras, devširme iš Bosnijos kaimo, vadinamo 
Vanago Lizdu, iš pradžių manė, kad sultoną reikia nešti neštu- 
vais, bet paskui apsigalvojo. Kariuomenė neteks drąsos, verčiau 
jau buožgalvių lietus iš dangaus, negu silpnas ir ligotas vadas. Ga- 
lop jam toptelėjo, kad išeitis - Čhota. 

Džahanui buvo įsakyta paruošti dramblį Rytų ir Vakarų val- 
dovui nešioti. 

— Pasirūpink, kad tavo gyvulys suprastų, kas juo joja, - buvo 
perspėtas. 

Kitą rytą Džahanas, keletą metų nematęs sultono iš arti, pa- 
galiau jį vėl išvydo. Blyški valdovo oda priminė šaltus pelenus ži- 
dinyje, kuriame ugnis seniai užgeso. Aukštą kaktą, tokią pat kaip 
Mihrimah, vagojo sunkiai suprantami laiko rašmenys - raukšlės. 
Džahanas žemai nusilenkė ir pabučiavo sultono durtinio kraštą. 
Drabužis buvo pasiūtas iš šiurkštaus audinio, nes Siuleimanas 
vis dar vengė prabangos. Asmens sargybiniai padėjo jam įlipti 
į haudą. Kai sultonas patogiai atsisėdo, Džahanas kaip paprastai 
įsitaisė Čhotai ant sprando. Taip jie ir keliavo. 

Sigetvarą kariuomenė pasiekė rugpjūčio penktą dieną. Buvo 
kaitri popietė, laukuose bolavo pūkuotos kiaulpienių galvelės. 
Kareiviai įsirengė stovyklą ir išdėstė mūšio lauke jaučių atvilktas 
patrankas. Paskui ant kalvos, kad valdovas matytų tvirtovę, kurią 
pasiryžo paimti, jie pastatė sultonui palapinę, papuoštą septynio- 
mis baltomis arklių uodegomis. Gynėjams vadovavo grafas Mi- 
klošas Zrinis. Jo vyrai ant tvirtovės sienų pakabino milžiniškus 
kraujo spalvos audeklus. 

— Ką tai reiškia? - paklausė Džahanas vieno pėstininko. 

— Tai reiškia, kad jie verčiau mirs, negu atiduos tą prakeik- 
tą pilį. 

Grafas ir jo kareiviai atkakliai ir ištvermingai gynė tvirtovę. 
Dienos virto savaitėmis. Prabėgo mėnuo. Karštis buvo nepake- 
liamas. Maitinosi kareiviai soromis, riešutais, džiovinta mėsa 
ir kietu kumelės pieno sūriu. Bandos avių ir ožkų, atsivarytų iš 
Stambulo, laukė, kol ateis jų eilė būti paskerstoms. Džahanas ne- 
suprato, kaip priešai ginasi nuo bado ir kodėl jų jėgos dar neiš- 
seko. Sultono kariuomenė puldavo; tvirtovė atsilaikydavo. Krito 
daug tiek vienos, tiek kitos pusės kareivių, osmanų kariuome- 
nės nuostoliai buvo didesni. Bet gynėjų buvo šimtai, o osmanų 
kareivių - tūkstančiai. Jie palaidodavo žuvusiuosius gilesnėse už 
giliausius šulinius duobėse ir ruošdavosi naujam puolimui. Sul- 
tonas Siuleimanas dažnai siųsdavo pas grafą pasiuntinius, siū- 
lydamas pasiduoti ir žadėdamas, kad tvirtovės gynėjams tokiu 
atveju niekas negrėstų. Jis net pasiūlė Miklošui Zriniui Kroatijos 
karūną Osmanų imperijos sudėtyje. Visi pasiuntiniai grįždavo su 
tuo pačiu atsakymu: tvirtovė nepasiduos. 

Osmanų kanonados aidą kartojo kalvos. Gynėjų pasiprieši- 
nimo palaužti nepavyko. Dieną įtvirtinimuose pramuštas skyles 
naktį užtaisydavo vyrai, moterys ir vaikai viskuo, kas buvo po 
ranka - mediena, audiniais, kilimais. Sienoms sutvirtinti tiko 
viskas, net prabangus šilkinis, matyt, turtuolio gobelenas. Jame 
buvo išaustos šokančios nimfos su lyromis rankose, jų plaukai 
draikėsi it mėnesienos raibuliai ant tamsių bangų. Džahanas ne- 
galėjo atplėšti akių nuo gobeleno, janyčarai irgi. Šis įstabus rojus, 
spalvingas ir švelnus, taip žavėjo ir traukė, jog osmanų vadai, nu- 
sprendę, kad gobelenas užkerėtas, įsakė jį apšaudyti. Tą sienos 
dalį patrankos daužė tol, kol puikiosios spalvos virto pilku suo- 
dinu draiskalu. 

Vieną giedrą rugsėjo popietę Džahanas jojo Čhota ir gabeno 
sultoną atgal į palapinę. Staiga jie išgirdo sprogimą, kuris skam- 

bės Džahano ausyse daug dienų. Sudrebėjo žemė; dūmų kamuo- 
liai pašoko virš debesų. Dramblys krūptelėjo ir vos nenumetė 
raitelių. 

Džahanas rėkė Čhotai įsakymus, bandydamas nuraminti, ir 
žiopsojo į juodą kaip degutas dangų. 

- Kas darosi, varove? - paklausė sultonas iš haudos, kurioje 
gulėjo ant pagalvių. 

— Mano viešpatie, priešai susprogdino ginklų sandėlį... ir pa- 
tys susisprogdino. 

— Ką tu pasakei? - sultonas atsisėdo ir pasilenkė į priekį, kad 
geriau matytų. - Taip ir yra, - sumurmėjo. - Taip ir yra. 
liepsną. CČhota paklaikęs mosavo straubliu ir ausimis. 

- Noriu pamatyti iš arčiau, - įsakė sultonas. 

Džahanas pakluso, vildamasis, kad dramblys pusiaukelėje 
nepadūks. Bet kai jie prijojo prie sprogimo vietos, sukrėstas buvo 
varovas. Žemę nusėjo ginklų nuolaužos ir nutrauktos galūnės; 
buvo neįmanoma pasakyti, katros priešų, katros - savųjų. Džaha- 
nas ėmė dusti ir vos nesublogavo, burnoje apkarto. Jis užsidengė 
veidą rankomis. 

— Neverk, - tarė sultonas. - Melskis. 

Susigėdęs Džahanas atsitiesė. 

— Melsiuos už mūsų kareivius, mano Viešpatie. 

— Ne, - atsakė sultonas, - melskis už visus. Mirtis sulygina. 

Šis žmogus valdė keturiasdešimt šešerius metus, negailestin- 
gai kariaudamas vieną karą po kito; jis įsakė nužudyti išmintin- 
kaip smaugiamas jo vyriausias sūnus, jis pasirūpino, kad antras 
sūnus mirtų iš sielvarto, o trečiąjį mirtis tėvo įsakymu ištiktų to- 
limoje Persijoje; jis tapo galingiausiu iš visų Osmanų imperijos 

sultonų. Ir šis žmogus pienių pūkų ir mirties lauke pasakė, kad 
aname pasaulyje nėra skirtumo tarp tvirtovės gynėjo ir tvirtovės 
puolėjo, krikščionio ir musulmono, ir šios mįslės Džahanas ne- 
sugebėjo įminti dar daug metų. 


A 


Kitą rytą mūšio lauką it baldakimas tebegaubė degančios mėsos 
smarvė, tokia tiršta, kad vėjas nepajėgė jos išsklaidyti. Džahanui 
atrodė, kad dvokas įstrigo gerklėje, trukdo kvėpuoti ir ryti. 

Ir vis dėlto jis kaip visada paruošė Čhotą valdovui nešioti, 
ir jie ėmė laukti prie sultono palapinės. Tačiau po kurio laiko į 
lauką išėjo Sokolu ir sušnibždėjo, kad norėtų akis į akį pasikalbėti 
su dramblio varovu. Džahanas seralyje gyveno gana ilgai, todėl 
suprato: jei didysis viziris nori pasikalbėti su paprastu tarnu, at- 
sitiko arba netrukus atsitiks kokia nors baisybė. Širdis nukrito į 
kulnis, ir jis nuėjo paskui vizirį. 

Sultono palapinėje buvo šviesu, bet viename kampe blausiai 
degė žibintas. Priešais ant aksominės sofos nejudėdamas gulėjo 
sultonas. 

— Paklausyk, - tarė viziris, - dar niekas nežino. Supranti, ką 
matai“ 

- Arjis... - Džahanas užsikirto. 

— Deja, taip. Mūsų sultonas, tebus jam atkelti rojaus vartai, 
iškeliavo iš šio pasaulio. Gedėsime vėliau. Tu ir aš turime atlikti 
svarbią pareigą. 

Nežinodamas, kur žiūrėti, Džahanas išplėstomis akimis siel- 
vartingai spoksojo sau į pėdas. Sultonas Siuleimanas nugyveno 
septyniasdešimt dvejus metus, bet pergale pasidžiaugti nebespėjo. 

— Kol kas būtina slėpti tiesą nuo kariuomenės, - Sokolu kal- 

bėjo atsargiai, užsikirsdamas; jo nuomone, žodžius reikia nau- 
doti taupiai kaip pinigus. - Mūsų sultonas sėdės ant dramblio 
kaip paprastai. Tu jį nugabensi į mūšio lauką. 

Džahanas krūptelėjo suvokęs, kad turės ant Čhotos užsodinti 
lavoną. 

— Ojei kas nors užsigeis pasikalbėti su sultonu? - paklausė jis. 

- Pasirūpink, kad dramblys neprieitų prie kareivių. Pakaks, 
jei janyčarai pamatys sultoną iš toli. Išgirsti jo balsą nėra reikalo. 
Jiems tereikia žinoti, kad jis gyvas. 

Staiga jie išgirdo žingsnius. Sargybiniai kažką vedė. Sokolu 
buvo įsakęs į palapinę įleisti tik patikimus žmones ir dabar ištiesė 
kaklą pamatyti, kas įėjo. Kresnas jaučiasprandis totorius. 

— O, čia tu. Prieik. 

Didysis viziris išėmė iš po skverno ritinėlį, pabučiavo ir pri- 
sidėjo prie kaktos. 

— Perduok šachzadei Selimui. 

Totorius žemai nusilenkė. 

— Lėk kaip vėjas. Pakeliui niekur nesustok. Valgyk balne. Ne- 
miegok. Negaišk laiko. Nuo tavęs priklauso imperijos likimas. 

Džahanas mintyse svarstė, kiek laiko prireiks nušuoliuoti iš 
Sigetvaro į Kiutachiją, kurios vietininkas yra šachzadė. Be to, ne- 
gana kuo greičiau pranešti jam apie tėvo mirtį; jis dar turi laiku 
atvykti į Stambulą. Tuščias sostas - nelaimių pranašas. Maža kas 
gali atsitikti, kol sūnus dar neužėmė velionio tėvo vietos. 

Sokolu iš perlamutrinės dėžutės išėmė Koraną: 

- Jūs privalote prisiekti šventąja knyga. Abu. 

Jie padarė kaip liepti. Bet net jų priesaikos neišsklaidė di- 
džiojo vizirio dvejonių. Jis paklausė, iš kur jie kilę. 

- Iš Indijos, - atsakė Džahanas. 

- Iš Kazanės, - atsakė pasiuntinys. 

Sokolu ištraukė iš makščių durklą paauksuota ir brangakme- 
niais nusagstyta rankena. 

- Ištieskite rankas. 

Jis įpjovė pasiuntinio, paskui Džahano smilių. Durklo ašme- 
nis nudažė kraujas. 

- Jei katras nors iš judviejų išduos paslaptį, nudėsiu abu. 

Džahanas nesuprato, kodėl jo gyvybė turi priklausyti nuo ne- 
pažįstamo žmogaus. Matyt, totorius irgi manė tą patį, nes susi- 
raukęs atsisuko į jį. Tačiau nė vienas nedrįso prieštarauti. Sokolu 
ištiesė jiems dvi šilkines skareles apsirišti pirštams. 

— Dabar keliauk, sūnau mano, - pasakė jis pasiuntiniui, - ir 
telydi tave Alacho malonė. 

Džahanas paskutinį kartą pažvelgė į žmogų, kurio ištikimybe 
jam dabar teks pasikliauti. Juodu tylomis linktelėjo vienas kitam 
atsisveikindami. Džahanas nežinojo, kad po daugelio metų tas 
pats pasiuntinys atveš į rūmus meistrą Sinaną tą naktį, kai sul- 
tono Siuleimano anūkas įsakys nužudyti savo penkis brolius, kad 
kelias į sostą būtų laisvas. 

Kai tik pasiuntinys išėjo, pasirodė rūmų gydytojas. Tai buvo 
žydas iš Salamankos, kadaise atsivertęs į krikščionybę, bet vėl 
grįžęs prie ankstesnio tikėjimo. Turkiškai jis kalbėjo su melo- 
dingu akcentu. Jis irgi prisiekė tylėti, nors be šventųjų knygų, nes 
Mozės Penkiaknygės Sokolu neturėjo. Kažkodėl jam piršto irgi 
niekas nebadė. 

— Gal jis galėtų man padėti? - paklausė gydytojas, linktelėda- 
mas į Džahaną. 

Sokolu, atsukęs jiems nugarą, klastojo sultono parašą - rei- 
kėjo išsiųsti krūvą laiškų ir įsakymų velionio valdovo vardu. 

- Padėk jam, - metė per petį didysis viziris, mostelėdamas 
ranka. 

Gydytojas atidarė stiklainį, ir palapinė prisipildė aitraus kva- 
po - miros, kasijos, prieskonių. Juodu nurengė sultoną ir ištepė 
jo visą kūną tepalu. Apie tai, ką pamatė paskui, Džahanas niekam 
negalėjo papasakoti, kad ir kaip būtų norėjęs, tačiau dažnai sap- 
nuodavo tą keistą įvykį. Vyriausiasis rūmų gydytojas perpjovė 
sultono krūtinę kairėje pusėje ir išplėšė širdį. Jo delnuose ji buvo 
panaši į raudoną paukštį ir, nors nejudėjo, Džahanui trumpam 
pasirodė, kad tebeplaka. Gydytojas įdėjo širdį į sidabrinį dubenį, 
siaubo apimtas: 

- Efendi, kodėl mes tai darome? 

- Širdis - žmogaus gyvybės centras. Toks buvo mūsų sultono 
paskutinis noras. Jis liepė palaidoti jo širdį mūšio lauke, jei čia 
miIS. 

Paėmę iš skrynios gražiausią durtinį, juodu aprengė lavoną, 
sušukavo jam barzdą, padažė akis suodžiais ir parausvino skruos- 
tus rožine pudra. Taip išgražintas sultonas Siuleimanas atrodė 
sveikesnis negu būdamas gyvas. 

- Nuvilkit šitą durtinį, - pažvelgęs į jų pastangų vaisius, iškart 
įsakė Sokolu. - Per daug prašmatnus. Jis niekada nebūtų tokio 
apsirengęs. 

Jie išrinko kuklų apdarą ir perrengė lavoną. Sutemus trys pa- 
tikimi sargybiniai apėjo stovyklą, grįžę pranešė, kad visur ramu, 
ir padėjo atvesti dramblį prie pat įėjimo į palapinę. Čhota neri- 
mavo, jausdamas, kad kažkas negerai. 

- Kas atsitiko? - suirzo Sokolu. 

— Mano viešpatie, maldauju šiek tiek laiko gyvuliui nuraminti. 

Džahanas meiliai kalbino Čhotą, aiškindamas, kad numi- 
rėlį jis nešiosiąs tik kelias dienas. Galop dramblys po ilgų įtiki- 
nėjimų ir sušveitęs krūvą obuolių nurimo ir leido pasodinti ve- 

lionį sultoną į haudą. Džahanas kaip paprastai atsisėdo drambliui 
ant sprando ir nujojo, įsmeigęs akis į sukančius ratu maitlesius 
paukščius tolumoje. Pamatęs, kaip jie leidžiasi ant lavonų, kuriais 
nusėtas laukas, jis nusisuko. Per Sigetvaro apgultį žuvo dvidešimt 
tūkstančių žmonių. 


A 


Pakeliui jie sužinojo, kad šachzadė Selimas atvyko į Stambulą. 
Pasiuntinys sėkmingai atliko užduotį. Sokolu neapsakomai pa- 
lengvėjo. Nebereikėjo slėpti tiesos, ir jis įsakė sargybiniams ją 
atskleisti. Sultono lavonas buvo iškeltas iš haudos ir paguldytas 
į vežimą, traukiamą dviejų baltų eržilų. Taip jie parvyko į sos- 
tinę. Stambulo gyventojai laukė. Gatvėse susirinko tūkstančiai 
žmonių. Jie rovėsi plaukus ir draskė drabužius, daužė kumščiais 
sau į krūtinę. Džahanas matė bebaimius karius, raudančius kaip 
vaikai. 

Po tėvo laidotuvių atėjo eilė sūnaus įžengimo į sostą iškil- 
mėms. Selimas norėjo, kad valdiniai švęstų kaip niekada. Žemės 
drebėjimai, ligos, mirtys... nelaimių buvo net tiršta, žmonės ne- 
bemokėjo džiaugtis ir prarado viltį. Gana gedulo. Laikas links- 
mintis. 

Ulamos pakraupo. Net Sokolu išgąsdino jų pasibaisėjimas. 
Tik patarėjas Feridun Begas įtikino jį, kad žmonėms iš tiesų rei- 
kia šventės. 

- Nuolatinis vidurių užkietėjimas nesveikas, - pasakė jis. — 
Pasauliui reikia išsituštinti. Tegu linksminasi, mano viziri. 

Tą dieną, kai Selimas sėdo į sostą, Čhota, papuoštas praban- 
giu galvos apdangalu ir brangakmeniais nusagstyta sidabrine gū- 
nia, pėdino Stambulo gatvėmis iškilmingos procesijos priešakyje. 

Žmonės mojavo, džiūgavo, dainavo. Ir vėl Džahanas stebėjosi, 
kaip staigiai keičiasi minios nuotaikos, kaip greitai jos sielvar- 
tas virsta džiaugsmu ir išdžiūsta ašarų upės. Žmonės taip lengvai 
pereina nuo liūdesio prie linksmybės... negi meilei virsti neapy- 
kanta irgi nereikia jokių pastangų? 


Š 


PO SULTONO ĮŽENGIMO į sostą iškilmių CČhota su Džahanu 
toliau dirbo statybose. Rytą jie išeidavo iš Žvėryno, visada tuo pa- 
čiu keliu; vakare grįždavo pavargę ir ištroškę, dulkėti ir purvini. 
Maždaug tuo laiku meistras Sinanas pradėjo statyti arkinį tiltą 
per sąsiaurį, jungiantį Biujukčekmedžės ežerą su jūra - ilgą ir 
grakštų. 

Vieną gruodžio vakarą, jau baigę pagrindinius darbus, jie 
grįžo į miestą - meistras su trimis mokiniais karieta, Džahanas 
priekyje, raitas ant Čhotos. Už posūkio jie išgirdo iš miesto sklin- 
dantį triukšmą, paskui klyksmą, šaižų ir baisų. Pakėlęs galvą, 
Džahanas išvydo danguje oranžinius, geltonus ir raudonus at- 
švaitus. Jų ryškumas rėžė akį. 

— Gaisras! - suriko jis. 

Karieta sustojo, mokytojas su pameistriais išlipo. Sinanas 
buvo sukrėstas. 

— Reikia padėti, - tarė jis. 

- Jokim Čhota, - pasiūlė Džahanas. - Bus greičiau. 

Visi sulipo į haudą, o Džahanas įsitaisė drambliui ant sprando. 

Jie plumpino gatvėmis klyksmų, rėžiančių ausis it stiklo šu- 
kės, link. Vėjas stiprėjo ir nešė žiežirbų spiečius nuo vieno medi- 
nio namo ant kito. Džahanas be paliovos mirksėjo, apkvaitęs ne 
tik nuo dūmų, bet ir nuo sąmyšio. Liepsnos laižė nakties dangų 
tokių ryškių spalvų sūkuriais, kad jos atrodė apčiuopiamos. Tai 
šen, tai ten į viršų pliūptelėdavo ugnis, ir medžiai sužėrėdavo it 
Venecijos stiklo sietynai. 

Už kiekvieno posūkio jie išvysdavo vis šiurpesnius vaizdus. 
Visur lakstė paklaikę iš siaubo gyvuliai. Vargšų šeimos bandė 
gelbėti menką turtelį, vyrai vilko krepšius ir statines, išbalusios 
moterys spaudė prie krūtinės klykiančius kūdikius. Tik vaikai 
drąsiai bėgiojo aplinkui, lyg gaisras būtų žaidimas, kurį jiems su- 
galvojo suaugusieji. 

Jiems prieš akis dūmais parūko keli kvartalai. Namai, ku- 
riuose gimdydavo moterys, kuriuose būdavo švenčiami apipjaus- 
tymai, pradedama nauja gyvybė ir ligoniai išleisdavo paskutinį 
kvapą, su visais prisiminimais virto pelenais. Nieko neliko, tik 
karštis ir žemė, nusėta drabužiais, batais, niekučiais, plytų nuo- 
laužomis ten, kur ką tik buvo siena. Jie sustojo prie pagrindinės 
gatvės, kurią gaisras nusiaubė labiausiai. Nustebęs Sinanas pa- 
prašė padėti jam nulipti. Jis buvo vyriausiasis rūmų architektas 
ir dėjo didžiules pastangas, kad išvengtų tokios nelaimės: gatvės 
buvo grindžiamos, namų būklė tikrinama. Bergždžiai. 

Aplinkui slampinėjo janyčarai, nešiojo dėžes, kalbėjo su žmo- 
nėmis, bet kaip mietu duriami, beveik nenoriai. Sinanas priėjo 
prie vieno - šis sėdėjo ant sienojo ir bukai dairėsi. 

— Kodėl jūs nieko nedarote? 

Mąslusis janyčaras, nesitikėjęs klausimo ir nepažinęs archi- 
tekto, atšovė: 

— Ką? 

— Kodėl jūs nepadedate žmonėms? 

— Aš padedu, - niūriai atsiliepė janyčaras. 

Prisiartino kitas janyčaras. Jis paaiškino, kad jie negesina 
gaisro, nes negavo agos įsakymo, o šis serga ir guli lovoje. 

Sinano veidas pajuodo iš pykčio: 

— Kokių įsakymų jums reikia? Kaip galite sėdėti rankas su- 
dėję, kai dega miestas? 

Kol Sinanas kalbėjo su janyčarais, varovas ir dramblys nu- 
klydo į šoninę gatvelę, iš kur sklido šauksmai. Ten Džahanas pa- 
matė dvi paklaikusias moteris, rėkiančias vieną ant kitos. Iš kai- 
mynų jis sužinojo, kad tai pirklio, išvykusio su reikalais, žmonos. 
Kilus gaisrui moterys išlėkė lauk, pasičiupusios vaikus. Gatvėje 
paaiškėjo, kad namuose liko naujagimis - abi manė, kad jį paėmė 
antroji. 

Džahanas pažvelgė į degantį pastatą ir raudančias moteris. 

— Palauk manęs čia. Aš eisiu į vidų, - tarė jis Čhotai. Jam nė į 
galvą neatėjo kartu vestis dramblio: šis baisiai bijojo ugnies. 

Džahanas lėtai prisiartino prie degančio namo. Žengė labai 
atsargiai, ištempęs ausis. Kai peržengė slenkstį, jį iš visų pusių 
puolė liepsnos. Viršutinis aukštas iš fasado pusės buvo jau įgriu- 
vęs, bet galiniai kambariai dar nenukentėję. Džahanas pamatė 
varinę žvakidę ir iš įpročio stvėrė ją, nors daiktas buvo beveik 
bevertis. Žengė dar kelis žingsnius, ir jam pasisekė labiau: iš- 
vydo auksinę rašalinę, papuoštą smaragdais. Kosėdamas, dusda- 
mas Džahanas apgraibomis slinko per dūmus, ašarodamas taip, 
spėjo atšokti, bet sija kliudė petį ir jį parbloškė. Toliau eiti ne- 
įmanoma. 

Staiga jį per liemenį sugriebė ir pakėlė švelni virvė. 

- Čhota! Kaip tu čia atsidūrei? - sušuko Džahanas. 

Užuot atsakęs, dramblys nuvedė jį į namo galą - tikriau, tai, 
kas iš jo liko. Čhota krutino ausis, lyg gaudytų beveik negirdimus 
garsus. Jautrios gyvulio pėdos tikriausiai degė, bet varovas tuo 
metu apie tai negalvojo. 

Džahanas stengėsi neprasižioti, kad neprisirytų dūmų. Kiek- 
vienas įkvėpimas buvo skausmingas. Nusivilkęs striukelę, jis ap- 
sivyniojo ja galvą. Čhota stūmė jį iš užpakalio, atsargiai, bet tvir- 

tai. Supamas liepsnų, Džahanas įsvirduliavo į antrą kambarį ir 
stabtelėjo. Dramblys laukė jam už nugaros. 

Ir tada juodu pamatė lopšį, uždengtą permatomu tiuliu, todėl 
kūdikis iki šiol neužduso. Džahanas griebė ryšuliuką, nežiūrėda- 
mas, gyvas naujagimis ar ne. Šis įsikibo į Džahaną. Mažylis nuo 
verksmo buvo netekęs žado, jo maža burnytė net nebežiopčiojo. 
Tačiau jėga, kuria jis kabinosi į gyvenimą, stulbino ir, matyt, buvo 
užkrečiama, nes Čhota su Džahanu aprimo. 

Kai dramblys su varovu išniro iš degančio namo, žioplių mi- 
nia gatvėje buvo padidėjusi bent tris kartus. Čia stovėjo ir Si- 
nanas su pameistriais: jiems jau buvo papasakota apie dramblį, 
įėjusį į liepsnojančią trobą. Prie jų pripuolė kūdikio motina ir iš- 
plėšė mažylį Džahanui iš rankų. Ji sykiu meldėsi, juokėsi, dėkojo, 
verkė, bandė pabučiuoti Džahanui ranką ir net Čhotą, nebijo- 
dama, kad didžiulis dramblys ją sutryps. 

Džahanas nusvyravo prie Sinano, išskėtusio rankas. 

— Aš labai pykstu ant tavęs, - tarė mokytojas, - bet didžiuo- 
juosi tavimi, sūnau, labai didžiuojuosi. 

Mokiniai irgi jį apglėbė. Tačiau Džahanas juto, kokie šalti jų 
apkabinimai. Jis vėl pranoko juos, ir jiems tai nepatiko. 

Paaiškėjo, kad janyčarų aga iš tikrųjų sirgo. Tačiau kareiviams 
nurodymų nedavė ne todėl. Janyčarai seniai reikalavo padidinti 
atlyginimą ir pasinaudojo gaisru įrodyti, kad yra nepakeičiami. 
Didysis viziris neskubėjo patenkinti jų prašymo, taigi aga nesku- 
bėjo įsakyti kareiviams gesinti gaisro. 

Varovas su drambliu, suodini ir trenkiantys dūmais, pasuko 
į Sinano namus. Džahanas aptvarstė Čhotai pėdas. Du jo nagai 
buvo nulūžę, pėdos kraujavo. Visas kūnas buvo nusėtas apdegu- 
sios odos lopais. Tos nakties randai niekada neišnyko. 

Po kelių valandų Džahanas stovėjo Sinano sode ir žiūrėjo į apa- 
čioje plytintį miestą. Kamuoliais virto dūmai. Auštant nečiulbėjo 
paukščiai, net kirų niekur nebuvo matyti, židiniuose nespragsėjo 
ugnis; miestas nugrimzdo į tylą. Atvėso; po nakties karščio šaltis 
atrodė itin keistai. 

Galop gaisras užgeso ir paaiškėjo, kaip nuniokotas Stambu- 
las. Dūmais parūko visos gatvės, išskyrus žydų kvartalą, pastatytą 
iš akmens. 

- Gaisras - mūsų mokytojas, - pasakė Sinanas vėl susirinku- 
siems pameistriams. - Jis davė mums pamoką. 

Tą pačią savaitę Sinanas nuėjo į rūmus ir gavo leidimą, ku- 
rio jam reikėjo. Pamiršęs miegą, ėmė braižyti planus. Atstatyto 
miesto gatvės turėjo būti per uolektį platesnės. Namai turi būti 
ne daugiau kaip dviejų aukštų ir statomi iš plytų ir akmenų, nu- 
sprendė jis. 

Vos spėjus įsigalioti naujosioms taisyklėms, miestiečiai ėmė 
jas pažeidinėti. Gaisras iš tikrųjų davė jiems pamoką. Bet Stam- 
bulas nepasimokė, nes pamiršti lengviau negu prisiminti. 

VIENĄ VAKARĄ PAS Džahaną užsuko Sangramas su dubeniu 
siutlašo kaip kadaise. Jis paseno ir nusilpo, galva kretėjo lyg gin- 
čijantis su nematomu pašnekovu. Džahanas padėkojo už vaišes. 
Žiūrėdamas, kaip jis valgo, Sangramas paklausė: 

— Girdėjai, ką šįkart iškrėtė kapitonas Pamišėlis? 

— Ką? - Džahanas vos neišmetė šaukšto. 

Kapitono Gareto laivynas susidūrė su priešo armada. Kilus 
mūšiui kapitonas nusprendė, kad jau pakankamai ilgai tarnavo 
vienam ponui, ir tapo išdaviku. Pradėjo mūšį osmanų pusėje, 
o baigė jau kaip popiežiaus šalininkas. Iš sultono valdų kapito- 
nui teko bėgti, nes sugautam jam būtų gyvam išplėštos žarnos. 
Į Stambulą jis niekada nebegrįš. Nors vargu ar labai dėl to ap- 
gailestauja. Priglaustas popiežiaus, dabar jis plaukioja jūromis su 
nauja vėliava, medžioja osmanų laivus ir yra visiškai patenkintas 
likimu. 

Džahanas klausėsi netekęs žado. Jį užplūdo nesmagūs prisi- 
minimai. Tik per kapitoną Garetą jis atsidūrė sultono žvėryne. 
Tai jis sumanė vietoj dramblio varovo pasiųsti į seralį savo staty- 
tinį, juk iš Žvėryno lobiai ranka pasiekiami. Ir jis nepaliaujamai 
vykdė savo planą, visų pirma įsakęs jūrininkams atsikratyti tik- 
rojo varovo - įmesti jį į jūrą. „Buvo tikras šunsnukis', - paaiškino 
kapitonas, nors Džahanas nesuprato, iš kur jis tai ištraukė, nes 
indas nemokėjo nė žodžio nei turkiškai, nei angliškai ir kiaurą 
dieną žiūrėdavo į bangas. Triume buvo indiškos prekės ir leisgy- 
vis baltas dramblys. Džahanas tebuvo junga, pabėgęs nuo patė- 

vio, paauglys iš Anatolijos miestelio. Ką jis žino apie dramblius? 
Perbėgo visą istoriją mintimis, ir staiga jam toptelėjo: kodėl San- 
gramas pasakoja jam apie kapitoną Garetą? 

— Tai jūs žinojot... - sušnibždėjo Džahanas. 

— Kaip galėjau nežinoti? - atsiliepė Sangramas. - Tu sakei, 
kad esi iš Indijos, bet nemokėjai nė vienos iš mūsų kalbų, o tavo 
pasakojimai apie ankstesnį gyvenimą - visiška nesąmonė. 

- Kodėl jūs manęs neįskundėt? Galėjot visiems pasakyti: „Ši- 
tas berniokas apsišaukėlis ir melagis.“ 

— Ketinau, - nusišypsojo Sangramas, - bet apsigalvojau. Ne- 
norėjau tavęs pražudyti. Mačiau, kad ir taip pakankamai prisi- 
kentėjai, kam tau naujos kančios? 

Džahanas atsistojo ir pabučiavo kaulėtą senojo indo ranką. 

— Tu buvai berniūkštis, o dabar suaugęs vyras, - meiliai pa- 
sakė Sangramas. 

Džahanas prikando lūpą. Koks keistas gyvenimas. Jis vaikėsi 
neįgyvendinamas svajones skųsdamasis nemaloningu likimu, o 
žmonės jam padėjo, neatkreipdami dėmesio. Davė, nieko nesiti- 
kėdami mainais. 

SULTONAS SELIMAS KETINO mėgautis žvėrynu, atkurti jį ir 
plėsti. Priešingai nei tėvas, kuris beveik niekada neprisimindavo 
gyvūnų, naujasis valdovas domėjosi, kaip šie gyvena, ir dažnai 
ateidavo į juos pasižiūrėti, kartais vienas, kartais su svita. Jį ypač 
žavėjo didžiosios katės - tigrai, gepardai ir liūtai, be to, jam pa- 
tiko strutis - niekas nesuprato kodėl. Nesuvokiami beždžionių 
klyksmai ir mostai žadino jo smalsumą. Bet labiausiai sultonas 
pamėgo Čhotą ir mielai jodinėdavo drambliu, todėl įsakė pada- 
ryti didesnę haudą su sulankstomomis kopėčiomis. Čhota gavo 
naują galvos apdangalą: žalsvai mėlyną, apsiūtą auksiniais kutais 
ir papuoštą povų plunksnomis. Nusiminusiam Džahanui irgi 
teko apsitaisyti ne mažiau rėžiančiais akį drabužiais: tviskančia 
sidabriška liemene, išsiuvinėta mėlynomis tulpėmis, ir baltu tur- 
banu. Sultonas mėgo puoštis pats ir norėjo, kad aplinkiniai irgi 
atrodytų spalvingai. Laiką jis mieliau leisdavo su neūžaugomis, 
nebyliais ir juokdariais, o ne su nuobodžiais viziriais ir patarėjais. 

Selimas, poetas ir lankininkas, buvo niūrus ir nesantūrus. 
Kaklas buvo toks trumpas, kad atrodė, jog sultonas jo apskritai 
neturi, veidas raudonas, o pečiai nuožulnūs, tarsi slegiami nema- 
tomos naštos. Į sostą jis įžengė keturiasdešimt dvejų metų, anaip- 
tol ne pačiame žydėjime. Visą gyvenimą laukė Osmanų imperijos 
sosto, meldėsi ir rezgė sąmokslus, tačiau atėjus laikui paaiškėjo, 
kad jis nepasiruošęs. Džahanui sultonas priminė mirgančią žva- 
kės liepsnelę - nepatikimas, permainingas ir gali užgesti nuo vėjo 
gūsio. 

Jo brolis ir didžiausias varžovas Bajazitas buvo nubaustas mir- 
timi Persijoje, ir Selimas tapo vieninteliu sosto įpėdiniu. Tačiau ši 
aplinkybė, užuot džiuginusi, jį tik erzino. Sultono sūnui gyvybė 
buvo atimta taip lengvai, be jokios sąžinės graužaties, lyg niekur 
nieko, vadinasi, šiame pasaulyje niekuo pasitikėti negalima. Jis 
gerdavo iki žemės graibstymo. Jis valgydavo kaip iš badų ištrū- 
kęs. Jis gulėdavo su dailiausiomis moterimis. Jis medžiodavo — 
elnius, antis, kurapkas, šernus. Niekas negalėjo numalšinti jo 
troškulio. Pakakdavo vieno žvilgsnio į Selimo drabužius, kad pa- 
aiškėtų, kaip jis skiriasi nuo tėvo. Jis dievino prabangą, puošda- 
vosi retais brangakmeniais, dabindavosi brokatu ir kvepindavosi 
svaigiais kvepalais. Akis jis dažydavo stibiu, todėl žvilgsnis buvo 
rūstus ir nelabai atitiko jo būdą. Visiems krito į akis, kad jo tur- 
banai, papuošti ryškiaspalvėmis plunksnomis, aukštesni už ve- 
lionio sultono Siuleimano. 

Daugybė jo moterų prigimdė jam krūvas vaikų. Bet viena su- 
gulovė pranoko kitas ir tapo jo žmona - Nūrbanu Venecijietė, 
dar vadinama Kerėtoja. Motina jai buvo davusi Cecilijos vardą. Ji 
tvirtino, kad gimė kilmingoje šeimoje ir būtų gyvenusi, kaip pri- 
dera aukštuomenės damai, bet dvylikos metų mergaitę pagrobė 
korsarai ir pardavė į vergiją. Nedraugai papildydavo jos pasako- 
jimą smulkmenomis, kurias sultonienė nutylėjo, - girdi, jos tėvas 
iš tikrųjų didikas, bet ji pati pavainikė. Nūrbanu iki šiol susira- 
šinėjo su giminėmis Kerkyroje ir Venecijoje. Be to, ji rašydavo 
Venecijos pasiuntiniui, dožui ir Senatui. 

Atsakymus ji gaudavo ne tik laiškais, bet ir dovanomis. Kaip 
ir Selimas, Nūrbanu mėgo prabangą. Neseniai jos prašymu iš Ve- 
necijos buvo atsiųsti du kambariniai šuniukai gražiai apkirptais 
kreminiais kailiais, niekada nesitraukiantys nuo šeimininkės. 
Juokingi gyvulėliai lojo ant visko, kas juda, nepaisydami dydžio. 

Jų ėdalo prieš šėrimą pirmiau paragaudavo tarnas, nes sultonienė 
nuogąstavo, kad koks niekšas gali šuniukus nunuodyti. Tokių 
būtų atsiradę nemažai. 

persakydami nugirstus gandus. Tylėjimo kodekso vis dar buvo 
laikomasi, bet nebe taip griežtai. Tarnai rūpestingai parinkdavo 
žodžius ir dažnai kalbėdavo užuominomis, bet laikyti liežuvio 
už dantų nebereikėjo. Permainų buvo ir daugiau. Nuo eunuchų 
kiemo iki vyriausiojo rūmų gydytojo bokšto, nuo šachzadžių 
kambarių iki rūmų sargybinių miegamųjų visas seralis ūžė ir šur- 
muliavo. Kiekvienas garsas, slopintas Siuleimanui valdant, išsi- 
laisvino ir sklido koridoriais. 

Kai orai būdavo gražūs, sultonas su svita mėgdavo plaukioti 
valtimi. Laiveliai skriedavo Aukso Rago įlanka, o valdovas su rū- 
mininkais valgydavo, gerdavo ir čiulpdavo saldumynus su mus- 
kusu, kad burnos kvapas būtų gaivus. Selimas manė, kad im- 
perijos reikalams tvarkyti puikiausiai pakanka didžiojo vizirio 
Sokolu. Valstybės valdymo gudrybės jam buvo nesuvokiamos, 
jei likimas nebūtų jam lėmęs paveldėti sosto, jis, ko gero, mieliau 
būtų tapęs poetu ar klajojančiu dainininku. 

Ulamos piktinosi jo gyvensena ir kaltino visomis nuodėmė- 
mis. Janyčarai plūdo valdovą, kuris nė kiek netroško vadovauti 
kariuomenei, žygiuojančiai iš vieno mūšio lauko į kitą. Prastuo- 
menė lygino jį su tėvu, vadino silpnu ir bevaliu ir keikė Chiu- 
rem - jos šmėkla tebeklaidžiojo marmuriniais koridoriais, - pa- 
gimdžiusią tokį nevykėlį. Selimas pelnydavo žmonių palankumą 
dalydamas pinigus, kad tik visi duotų jam ramybę. Jo dosnumas 
it banga rašmenis drėgname smėlyje nuplaudavo apie jį sakomą 
bjaurastį, bet netrukus gandai vėl imdavo sklisti. 

Tarp Selimui artimiausių rūmininkų buvo poetų ir muzi- 

kantų. Viena poetė, Chabi Chatūn, galėdavo deklamuoti valandų 
valandas: akys užmerktos, balsas tai kyla, tai leidžiasi it kiras vė- 
jyje. Buvo dainininkų, kurie mokėjo dainų iš visų imperijos kam- 
pelių ir galėdavo dainuoti tuzinu kalbų, ir klausytojai iš palaimos 
puldavo į neviltį, o iš nevilties vėl kildavo į palaimą. Vienas dai- 
lininkas įkaušęs kalbėdavo, kad kada nors nutapys paveikslą, ku- 
riame vietoj raudonų dažų panaudos savo kraują. 

Džahanas pažinojo visus rūmininkus. Jie nerūpestingai 
vaikštinėdavo po rožynus, paskui užsukdavo į žvėryną pažiūrėti 
ir pašerti gyvūnų. Draugija buvo triukšminga, mėgo puotauti ir 
siausti kaip ir valdovas. Jų apsilankymai būdavo netikėti ir nenu- 
spėjami: bet kuriuo dienos ar nakties metu. 


A 


BHABL1] 


Vieną ketvirtadienį žvėryno prižiūrėtojus vidury nakties paža- 
dino muzika ir juokas. Mieguistai mirksėdami jie žvelgė vienas į 
kitą ir stengėsi suprasti, kas darosi. 

— Kur tie velnio tarnai? - sugriaudė balsas tamsoje. 

Prižiūrėtojai skubiai apsirengė, išlėkė lauk ir išsirikiavo. Atėjo 
pats sultonas su trimis svečiais, visi smagūs ir prisisiurbę kaip bitės. 

— Kur dramblio varovas? - subaubė Selimas. 

Džahanas žengė žingsnį į priekį ir žemai nusilenkė. 

— Mes tavęs ieškojom. Norim pajodinėti drambliu. 

— Dabar, mano viešpatie? 

Svečiai sukrizeno, o sultonas perbedė Džahaną akimis. Šis 
paskubomis atsiprašė ir nuskubėjo į daržinę. Čhota niurnėjo, ne- 
norėdamas palikti sapnų šalies, kurioje linksmai tripinėjo. Pusiau 
maldaudamas, pusiau grasindamas Džahanas išvedė dramblį į 
lauką ir uždėjo haudą. 

Sultonas, muzikantas, poetas ir dainininkas įsiropštė į haudą. 
Džahanas pastebėjo, kad valdovas aptuko: jis kopė švokšdamas. 
Tarnai atnešė pintines, prikrautas valgių ir gėrimų, ir pririšo prie 
haudos. Čhota straubliu užsikėlė Džahaną ant sprando, ir nak- 
tinė iškyla prasidėjo. 

Džahanas manė, kad jie jodinės tik po rūmų sodus, bet, kai 
dramblys priėjo prie vartų, Selimas įsakė: 

— Nesustok, varove. 

— Kur keliauti, mano viešpatie? 

- Nesvarbu, sustosi, kai pasakysiu. 

Sargybiniai išplėstomis iš nuostabos akimis pasitraukė ir juos 
praleido. Čhota, mieguistas ir be ūpo, plumpino vėžlio žings- 
niais, nekreipdamas dėmesio į Džahano raginimą. Tačiau haudos 
keleiviai nesipiktino. Jie dainavo, muzikantas skambino liutnia. 
Dramblys pėdino vingiuotomis gatvelėmis: niekur nekrustelėjo 
nė lapas, nė šešėlis. 

— Varove, stok! - įsakė sultonas. 

Džahanas padarė kaip lieptas. 

- Šok žemyn! 

Džahanas įvykdė ir šį įsakymą. 

— Dabar gaudyk! 

Kikendami kaip vaikai jie nuleido pintinę. Joje buvo butelis 
vyno ir taurė. 

— Gerk! - įsakė sultonas. 

— Mano viešpatie... 

— Greičiau. Negi nenutuoki, kaip blaivaus žmogaus vaizdas 
erzina įkaušusius? 

Džahanas pripylė taurę ir išlenkė. Visi pratrūko juoktis. 

- Išgerk dar vieną, - įsakė patenkintas sultonas. 

Džahanas išgėrė. Pats nepastebėjo, kaip išplempė visą butelį. 

Kai Čhota palieptas užsisodino jį ant sprando, Džahanui galva 
sukosi kaip vežimo ratas, o veidą išmušė raudonos dėmės. Jis 
slėpė savo skausmą, kol išgirdo sultono balsą: 

— Sakyk, varove, tu kada nors buvai įsimylėjęs? 

— Visa, ką aš žinau apie meilę, - atsakė Džahanas besipinan- 
čiu liežuviu, - kad nuo jos skauda širdį, o šviesiausiasis valdove. 

Iš haudos atsklido liūdna liūdna melodija ir suplazdėjo vėjyje 
it paukščio, kurio seniai nebėra, plunksnelė. Poetas pradėjo de- 
klamuoti: 

- Išsiskleidžia nuo grožio širdis 

Veidrody rožės... 

Tą akimirką Džahanas pamanė, kad visa regintis Alachas 
tikrai supranta, kaip skaudu ir baisu žmogui būti tokiam mažam 
ir trumpalaikiam. Jis širdingai paplojo. Toks įžūlumas kitu metu 
būtų įvėlęs varovą į bėdą, bet dabar visi tik džiaugsmingai juokėsi. 

Staiga orą perskrodė kažkieno stūgavimas: 

— Kas čia dedasi, po perkūnais? 

Jiems prieš akis svirduliavo susitaršęs, matyt, ką tik pabudęs 
žmogelis, taip nusilesęs, kad, užuot parėjęs namo, miegojo tarp- 
duryje, prie kurio sustojo Čhota. 

Džahanas bandė perspėti vargšelį. Pasilenkė prie jo ir su- 
šnibždėjo: 

— Haudoje sėdi sultonas! 

— Kur ne, - atšovė girtuoklis ir parodė į Selimą. - Sultonas! O 
čia arkangelai, - parodė jis į rūmininkus. - Šitas žvėris - pragaro 
zebani , - bakstelėjo į Čhotą. - O aš jau miręs. 

— Ką tu veiki gatvėje tokiu metu? - įsiterpė sultonas. 

— Nieko, - atsakė girtuoklis. 


* Cerberis, pragaro demonas, piktoji dvasia. 

- Tu vos pastovi, bet nori dar išgerti? Nemeluok! Kaip tau ne 
gėda! 

Suglumęs girtuoklis pasviro į priekį, lyg ketintų pabučiuoti 
Čhotai į straublį. 

- Noriu, taip. Bet ne vyno, - jis trenkė sau kumščiu į krū- 
tinę. - Aš noriu meilės! 

Rūmininkai suprunkštė, sultonas, nors ir suirzęs, irgi: 

- Tokią valandą tuščioje gatvėje? Nieko tu nepeši. 

Girtuoklis pakėlė galvą ir sukryžiavo ant krūtinės rankas: 

- Gal ir nieko. O tu ko ieškai? 

Džahanui iš siaubo pasidarė silpna. Jis nedrįso pažvelgti į 
sultoną, būgštaudamas, kad dabar šitam įžūliam valdiniui bus 
riesta. Tačiau Selimas prabilo ramiai, beveik užjaučiamai: 

- Gaudyk! 

Kažkas subarškėjo ant grindinio akmenų. Girtuoklis pakėlė 
žiedą ir apstulbęs įsistebeilijo į jį. 

- Jei rasi, ko ieškai, - tarė sultonas, - ateik į rūmus ir parodyk 
žiedą su mano antspaudu. Pasakyk, kad atnešei žinią imperijos 
valdovui. 

Girtuoklis, tik dabar suvokęs, kad iš tikrųjų kalbasi su sul- 
tonu, puolė į priekį pabučiuoti jam rankos, drabužio krašto ar 
pėdos, bet nepasiekė ir apkabino Čhotai koją. 

— Traukis, - tarė Džahanas. - Dramblys tave sutryps. 

Žmogelis žengė žingsnį atgal, netekęs žado, drebėdamas, iš- 
piltas prakaito, veblendamas, koks jis dėkingas, pritrenktas ir 
džiaugdamasis, kad liko gyvas. 

- Keliaujam, varove, - įsakė Selimas. 

Atgal jie jojo tylėdami ir kažkodėl nusiminę. 

NUO TADA, KAI Čhota atvyko į Osmanų rūmus, jis kartais bū- 
davo pamirštamas, net skriaudžiamas, bet visada buvo vienin- 
telis dramblys žvėryne. Visoje imperijoje kito sultono dramblio 
nebuvo. Tačiau vieną dieną Galatos uoste nuleido inkarą karakas, 
ir viskas pasikeitė. 

Buvo balandis. Laivas atplaukė žydint cerciams, miestą gaubė 
malonus kvapas. Be kito krovinio, laivas atgabeno tris gyvūnus: 
zebrą, žirafą ir afrikinį dramblį. Į rūmus jie buvo atvežti ap- 
ir juodu liežuviu netrukus pastipo. Zebras buvo išsiųstas į kitą 
miesto žvėryną. O dramblys - dvidešimtmetis patinas, vardu 
Machmūdas - pasveiko ir pasiliko. Kartu su juo atvyko ir paniu- 
ręs varovas - Baziba. 

Tuo metu Čhotai sukako trisdešimt metų. Drambliui tai anaip- 
tol ne senatvė, bet jis jau nebebuvo toks mitrus kaip jaunystėje. 
Tiesa, su kiekviena prabėgusia vasara ČChota darėsi išmintingesnis 
ir įžvalgesnis. Dabar Džahanas suprato, kodėl patyrę kariai renkasi 
nebejaunus dramblius. Jaunikliai tvirti ir greiti, bet neprotingi - 
kaip žmonės. 

Machmūdas buvo apgyvendintas toje pačioje daržinėje kaip 
džių Džahanas bandė jo vengti, bet tai buvo neįmanoma. Kiek- 
vieną vakarą jie drauge vakarieniaudavo, kiekvieną popietę 
drauge rūpindavosi drambliais. Gal Baziba ir žinojo, kas yra 
hamamas, bet tik iš girdų. Jis maudydavosi retai, o gal apskritai 

nesimaudydavo, niekada neapsikuopdavo, nepaisydamas rūmų 
papročių, valgydavo triukšmingai. Vakarieniaudamas Džahanas 
stengdavosi atsisėsti toliau nuo jo, nes Baziba į kairę ir į dešinę 
spjaudydavo trupiniais. 

Atvykėliai erzino ne tik Džahaną. Čhota irgi sutriko. Įsiuto. 
Jis piktinosi, kad Machmūdas ėda jo šieną, geria jo vandenį ir 
vaišinasi jo skanėstais. Progai pasitaikius jis apversdavo kaimyno 
kibirą su vandeniu arba sušveisdavo jo pašarą. Įpykęs dramblys 
moka keršyti. 


A 


Vieną rytą įėjęs į daržinę Džahanas pamatė, kad Čhota trypia gū- 
nią, kurią Baziba uždėdavo Machmūdui, kai juodu eidavo pasi- 
vaikščioti. 

- Kaip tau ne gėda! - sušnypštė Džahanas, pritildęs balsą, kad 
niekas neišgirstų. - Palik ramybėje tą daiktą. 

Per vėlu. Gūnia buvo visa purvina. 

- Kas atsitiko? - išgirdo jis Bazibos balsą už nugaros. 

Beprasmiška buvo neigti Čhotos kaltę, Džahanas nė nebandė: 

- Aš ją išvalysiu, duodu žodį. 

Baziba pakėlė gūnią ir kažką sumurmėjo po nosimi, veikiau- 
siai keikėsi. 

— Manai, aš kvailas? Puikiai suprantu, kas čia darosi, - tarė 
jis, ne tiek susirūpinęs, kiek patenkintas. - Tu ir tavo dramblys 
pavyduliaujate. 

— Netiesa. 

- Tiesa, ir ne be pagrindo. Netrukus jums abiem bus parody- 
tos durys. Visi mato, katras dramblys geresnis. 

Džahanas išsižiojo ir vėl susičiaupė, nes prieštarauti buvo be- 

prasmiška. Baziba suprato, ko jis labiausiai bijo, ir paskelbė tai 
visam pasauliui. 

Kitą dieną pasirodė sultonas su svita. Džahanas puolė dėti 
Čhotai haudos, bet Selimas pasakė: 

— Noriu išbandyti naująjį dramblį. 

Baziba puolė kniūbsčias ant žemės ir pareiškė, kad jis ir jo 
dramblys laimingi patarnauti Osmanų imperijos valdovui, tikra- 
tikių galvai ir pranašo įpėdiniui, Alacho šešėliui žemėje, dosniau- 
siam, dorybingiausiam ir teisingiausiam iš visų valdovų, kada 
nors valdžiusių ir valdysiančių šį pasaulį. 

Džahanas kaip gyvas nebuvo girdėjęs tokio saldliežuvavimo, 
medaus su tirštu lipniu sirupu. Tačiau sultonas buvo patenkin- 
tas. Čhotos hauda žaibiškai atsidūrė ant Machmūdo nugaros, o 
Džahano liemenė - ant Bazibos pečių. Džahanas, visa širdimi 
nekentęs margojo apdaro, staiga pajuto, koks šis jam brangus. 
Jis kramtė lūpas, Čhota mataravo straubliu, o Machmūdas su va- 
rovu užėmė jų vietas. 

Jie iškeliavo, ir net kai dingo iš akių, nusiminusiam Džaha- 
nui atrodė, kad vėjas vis dar neša dramblio žingsnių garsą. Jis 
paglostė Čhotą, o šis straubliu apsivijo jam apie liemenį. Jie ilgai 
taip stovėjo, guosdami vienas kitą. 

Kitą rytą paaiškėjo, kad reikalai blogėja. Už daržinės buvo 
tvenkinys, apaugęs žaliomis minkštomis kaip kilimas samano- 
mis, veikiau kūdra su žuvimis, bet Čhotai patiko ten pliuškentis. 
Džahanas gavo leidimą jį ten maudyti, nes Selimas mėgdavo žiū- 
rėti, kaip dramblys laistosi vandeniu. 

Atėję prie tvenkinio, Čhota su Džahanu pamatė, kad įprastoje 
Čhotos vietoje jau įsitaisęs Machmūdas. Greta jo sėdėjo Baziba, 
tabaluodamas basomis kojomis vandenyje, ir šildėsi saulėkaitoje 
užsimerkęs ir prasižiojęs. 

Džahanas svarstė, ką daryti. Muštis nėra prasmės, nes apie 
tai išgirs baltųjų eunuchų vyresnysis, ir jis neišvengs bausmės. 
Tačiau taikstytis su tokiu įžūlumu negalima. Čhota stovėjo šalia, 
tylus kaip pelė po šluota, tarsi ir jis svarstytų, ką daryti. 

Džahanas nedrąsiai priėjo prie Bazibos ir pliaukštelėjo jam 
per petį. Šis krūptelėjęs atsimerkė: 

- Ko tau reikia? 

- Čia Čhotos tvenkinys. 

Jokios išraiškos sustingusiame veide. Baziba vėl užsimerkė, 
nusižiovavo ir toliau tingiai mataravo kojomis, lyg Džahano ir 
Čhotos nebūtų. 

- Eime, Čhota, - nenoromis tarė Džahanas. - Mes ateisime 
kitą kartą. 

Vos spėjęs žengti žingsnį, jis išgirdo pūkštelėjimą. Čhota, šau- 
nuolis, padarė tai, ko jis nedrįso. Baziba, keikdamasis ir kosėda- 
mas, mataravo rankomis tvenkinyje. Jis aiškiai nemokėjo plaukti, 
ir Džahanas pribėgo prie jo. 

— Duok ranką, ištrauksiu. 

Baziba nutilo, suvokęs, kad tvenkinys seklus. Jis atsistojo ir 
varvėdamas nubrido į krantą, o paskui praėjo pro šalį, apsiniau- 
kęs kaip debesis. 

Ir karas prasidėjo. Kasdien jie rasdavo dingstį susirieti. Dža- 
hanas nebegalėjo susikaupti ir atlikti Sinano pavestų darbų, nes 
būgštavo, kad Baziba nuskriaus Čhotą, kol jo nebus. Jis blogai 
miegojo, mažai valgė. Prisiminė kadaise su užuojauta pasakytus 
Sinano žodžius: „Ir pastatams, ir žmonėms būtina pusiausvyra, 
jos netekę, sugriūva abu.“ Džahanas neteko dvasinės pusiau- 
svyros, Čhota irgi. Dramblys kiauras dienas stovėdavo įsmeigęs 
akis į tolį, lyg visa esybe trokštų dingti iš daržinės, kurią tenka 
dalytis su priešu. Po dviejų savaičių tokios kankynės Džahanas 

kai ką sumanė. Orai atvėso, vasara baigėsi. Balabano čigonai, ne- 
seniai grįžę iš Trakijos, netrukus išvyks į pietus. Džahanas nu- 
sprendė juos aplankyti prieš kelionę. 

Čigonai jį pasitiko džiaugsmingai it seniai matytą brolį. Jam 
buvo atnešta tamarindų šerbeto, o kvapai aplink sklandė tokie, 
kad Džahanui ėmė tįsti seilės: rūgščių vynuogių sirupas, ožkos 
sūris, papločiai su špinatais, kepta mėsa. Aplink lakstė vaikai, 
rūkė moterys, plepėjo ir juokėsi bedančiai seniai. Valgydami či- 
gonai ėmė klausinėti apie sultoną ir naujausias seralio paskalas. 
Džahanas paaiškino, jog turi skubėti: jis davė sargybiniams kyšį, 
kad šie jį išleistų už vartų, reikia grįžti, kol pamaina nepasikeitė. 

— Tai kas tave čia atvijo? - paklausė Balabanas. 

— Man reikia pagalbos, - prisipažino Džahanas. - Galime pa- 
sikalbėti akis į akį? 

- Nėra reikalo. Čia visi savi, - atsakė Balabanas, išskėsdamas 
rankas. 

Pasilenkęs arčiau, Džahanas pritildė balsą: 

— Ar yra priemonė, nuo kurios vyras užsigeistų moters? - su- 
šnibždėjo. 

— Taip, - išsišiepė Balabanas. - Tai vadinama meile. 

— Ne taip. Poravimuisi. Milteliai ar gėralas, keliantis geismą. 

Balabanas liovėsi kramtyti ir įsistebeilijo į Džahaną. 

— Ne man. Drambliui. 

- Tam gyvuliui pajėgumo per akis. Kuo tau neįtiko vargšė 
Gulbahar? 

- Oi, ne, ne Čhotai! 

Džahanas jam papasakojo, kaip prarado dvasios ramybę dėl 
kito dramblio ir kito varovo. Jis tikėjosi, kad Balabanas ims šaipy- 
tis, bet kai baigė pasakoti, čigonas rimtai linktelėjo ir tarė: 

— Nesigraužk. Padėsim. 

Džahanas išsitraukė iš užančio maišelį pinigų ir padėjo ant 
stalo. 

- Sultono ar tavo? - paklausė Balabanas. 

- Sultonas nieko apie tai nežino. Ir neturi Žinoti. 

- Tada pasilik pinigus, - ryžtingai ir geraširdiškai atsakė Ba- 
labanas. - Dabar eik. Mes tave susirasime. 

Džahanas grįžo į žvėryną. Sieloje kunkuliavo gėda, viltis, kaltė. 
Po dviejų dienų jį susirado kažkoks berniūkštis, nešinas stiklainiu: 

— Kai kas atsiuntė. 

Džahanas įsižiūrėjo į jį - gyvos juodos akys, duobutės skruos- 
tuose šypsantis, tamsi oda. Be abejo, Balabano giminaitis. Stik- 
lainyje buvo ciberžolių spalvos milteliai. Džahanas pakabino jų 
piršto galu ir paragavo. Milteliai buvo beveik beskoniai, tik sūrs- 
telėję. Juos nesunku kur nors įmaišyti. 

Iš virtuvės nušvilpęs granatų šerbeto, Džahanas įmaišė į jį 
šaukštą miltelių. Bazibai išėjus, jis pakišo gėrimą jo drambliui, 
ir šis mielai viską išsriaubė. Nieko neįvyko. Kitą dieną Džahanas 
padidino dozę. Vėl nieko. Jis subėrė į Machmūdo ryžių košę visus 
miltelius ir žiūrėjo, kaip dramblys šveičia. 

Kaip tik tą naktį su savo bendrais atvyko sultonas Selimas, 
ištroškęs linksmybių. 

— Varove! - sušuko sultonas. 

— Aš čia, mano viešpatie, - nusilenkė Džahanas. 

— Kur kitas varovas? 

Atlėkė Baziba, jo veidas žvilgėjo nuo prakaito. 

- Šviesiausiasis valdove, dramblys susirgo. Meldžiu mums at- 
leisti. 

- Kas nutiko gyvuliui? - pertraukė jį sultonas. 

Vietoj atsakymo iš daržinės atsklido siaubingas maurojimas, o 
paskui - traškesys. Sultonas pasuko triukšmo pusėn, svita - įkandin. 

Vaizdas buvo neįprastas. Rujojantis Machmūdas pradėjo 
triuškinti savo medinį gardą, ir viena iltis įstrigo lentoje. Jis ne- 
galėjo pajudėti nei pirmyn, nei atgal. Lytinis organas išbrinko ir 
varvėjo. Dramblys subaubė - veikiau iš įtūžio negu iš skausmo. 
Niekas nedrįso prie jo artintis, net Baziba. 

Taip baigėsi Machmūdo klestėjimas. Iltis buvo išvaduota iš 
lentos, bet dramblio įtūžis ir šėlas nesumažėjo. Galop teko jį su- 
kaustyti grandinėmis, bet Machmūdas jas sutraukė, nugriovė 
sieną ir ėmė laužyti sodo medžius. Ir visą laiką siaubingai trimi- 
tavo, baubė ir riaumojo. Nepraėjus nė mėnesiui, Machmūdas ir 
Baziba buvo išsiųsti į seną cerkvę netoli Aja Sofijos. 


A 


Niekas nieko neįtarė - išskyrus Olevą. 

— Tavo darbas? - paklausė jis, suraukęs antakius. 

Džahanas, ir taip graužiamas sąžinės, neatsakė. 

— Prisimenu tą dieną, kai atvykai, - tęsė Olevas. - Tavo 
mąsčiau, ar išgyvensi rūmuose toks geraširdis ir patiklus. O da- 
bar tu toks kaip ir mes, deja. 

— Ką tai reiškia? - pakėlė akis Džahanas. 

— Tai reiškia, kad tu puoli į mūšį net tada, kai kovoti nėra rei- 
kalo, - atsakė Olevas. - Tu stiprus. Tačiau saugokis. Jei nešiojiesi 
kardą, kardui ir paklūsti, o ne atvirkščiai. Niekas negali nesusi- 
tepti krauju rankų, jei iš jų nepaleidžia ginklo. 

- Aš galiu... nesirūpinkit dėl manęs, - atsakė Džahanas. Bet, 
vos spėjęs ištarti šiuos žodžius, ėmė apgailestauti, kad bandė li- 
kimą. 

ĮSĖDĘS Į SOSTĄ, Selimas, kai tik Stambulas sugadindavo jam 
nuotaiką, o tai atsitikdavo dažnai, vykdavo į Adrianopolį - miestą, 
kuriame praleido dalį jaunystės. Ten jis galėdavo medžioti, dy- 
kinėti ir girtuokliauti, kiek širdis geidžia, nesukdamas galvos.dėl 
smerkiamų žvilgsnių ir piktų liežuvių. Kaip kiekvienas žmogus, 
žinantis, kad kiti jo nemėgsta, sultonas buvo dėkingas savo šali- 
ninkams, o Adrianopolio gyventojai jį visada palaikydavo. Taigi 
Selimas po kelerių valdymo metų nusprendė jiems atlyginti už išti- 
kimybę - pastatydinti mečetę ne sostinėje, bet numylėtame mieste. 

Kai tik buvo paskelbta, kad valdovas užsakė prabangią me- 
četę, ėmė sklisti apkalbos. Visiems aišku, kodėl nepasirinktas 
Stambulas. Sultonas nė karto nevedė kariuomenės į mūšį, todėl 
jam neužtenka įžūlumo statydintis tokį didingą paminklą sosti- 
nėje. Argi dera Selimo mečetei stovėti šalia Siuleimano mečetės, 
juk sūnus nevertas tėvo nago juodymo? Todėl, kalbėjo žmonės, 
naujasis pastatas ir tegali stovėti Adrianopolyje. 

Tulžingi žodžiai. Tačiau Sinanas - ir keturi pameistriai - ba- 
landžio mėnesį padėjo Selimijės mečetės pamatus. Sultonas, ro- 
dydamas pasitikėjimą architektu, padovanojo jam drabužį, išsiu- 
vinėtą auksu ir sidabru. Visi statybos darbininkai, nuo stalių iki 
galerų vergų, nerimavo, bet neniūrojo: nujautė, kad jų rankomis 
daromas stebuklas, dirbo stropiai ir sykiu su baime. Nuodėmė 
statyti tokią didingą mečetę, lyg varžytumeisi su Kūrėju. Imamai, 
kunigai ir rabinai piktinosi šiais žodžiais, bet širdies gilumoje ir 
jie bijojo Dievo pavydo. 

Mintis pastatyti mečetę sultonui kilo sapne. Jis išvydo pra- 
našą Mahometą - atpažino jį ne iš veido, nes nė vienas šio pasau- 
lio gyventojas negali jo matyti, bet iš spindesio. Selimas pažadėjo, 
kad, jei užkariaus Kipro salą, pastatys iš prisiplėštų turtų nuosta- 
biausią mečetę. Pranašas mostelėjo laukiantiems angelams. Šie, 
švytėdami it jonvabaliai, pakilo į orą ir netrukus grįžo su ritinė- 
liu. Jame buvo pavaizduota Selimijė. 

Sužavėtas ir sujaudintas, kitą rytą sultonas nenorėjo pabusti, 
tačiau galop teko. Jis papasakojo apie apreiškimą didžiajam vizi- 
riui. Sokolu, įžvalgus ir išmintingas, manė, kad valdovo sapnai 
būna dviejų rūšių: tie, kurių niekam negalima pasakoti, net di- 
džiajam viziriui, ir tie, apie kuriuos reikia paskelbti visiems. Be 
abejo, šis sapnas priklausė antrajai grupei. 

Apie vidurdienį Sokolu prasitarė apie sultono sapną nišandži, 
rūmų kanceliarijos viršininkui. Šis buvo smaližius ir apie apreiš- 
kimą papasakojo vyriausiajam chalvos virėjui, o šis savo ruožtu — 
pirkliui, tiekiančiam rūmų virtuvei riešutus. Po pietų ši istorija 
išdardėjo iš rūmų vežimu, atvežusiu pistacijas, ir netrukus pa- 
siekė Stambulo pakraščius, o iš ten - dažytojų ir odminių gatves. 
Iki vakarinės maldos apie sultono sapną žinojo šimtai Žmonių. 
Po savaitės visas miestas, tarp jų ir Venecijos pasiuntinys, žinojo, 
kad Pranašas pareikalavo sultono išgelbėti Kiprą iš netikėlių 
krikščionių valdžios. 

Selimas aplankė protėvių mauzoliejus ir kankinio Ajūbo 
kapą. Jų sielos palaimino jį karui. Bet, atėjus laikui išplaukti, sul- 
tonas į laivą nelipo. Pergalę iškovojo ne sultono kardas, o sultono 
sapnas. Karo grobis buvo milžiniškas. Užimtą Nikosiją nugalėto- 
jai plėšė tol, kol iš miesto beveik nieko nebeliko. Paskui po dau- 
gelio mėnesių apsiausties pasidavė Famagusta, osmanai paėmė 
šimtus belaisvių. 

Tuo tarpu Adrianopolyje vyriausiasis rūmų architektas su 
pameistriais dirbo kaip užsukti. Sinanui darbas buvo prieglobs- 
tis nuo audrų, slėptuvė nuo aplinkinio pasaulio. Nei karai, nei 
pergalės jo nedomino. Vis dėlto darbas paspartėjo tik užgrobus 
salą. Duoklių pinigai plūdo upėmis, todėl atsirado daugiau dar- 
bininkų, daugiau medžiagų. 

Keista - kuo aukščiau kilo mečetė, statoma sultono garbei, 
tuo labiau silpo valdovas. Jie abu, žmogus ir pastatas, buvo ne- 
atskiriamai, paslaptingai ir nesuderinamai susiję - kaip naktis ir 
diena. Kad vienas gyvuotų, kitas turi žūti. Su kiekviena įkalta vi- 
nimi, su kiekvienu įmūrytu akmeniu Selimas netekdavo dalelės 
sveikatos, laimės, galios ir galop - kismat. 


* Likimas, lemtis. 

VIENĄ RUDENS POPIETĘ, statydamas masyvius Selimijės me- 
četės piliorius, Sinanas liepė sukviesti pameistrius. Atėjęs prie jo 
palapinės Džahanas pamatė, kad kiti jau sėdi prie įėjimo, ir kles- 
telėjo ant suolo greta jų, laukdamas, kol mokytojas baigs pokalbį 
su stiklininkais. 

Davūdas kaip paprastai buvo paniuręs ir įtarus. 

— Mokytojas niekada neatitrauktų nuo darbo mūsų visų iš- 
kart, - sušnibždėjo jis. - Matyt, ištiko didelė bėda. 

Laimė, stiklininkai netrukus išėjo, ir pameistriai liovėsi pai- 
kai spėlioti. Įėję jie pamatė mokytoją, sėdintį ant kilimo, vidu- 
ryje papuošto Žydinčiais medžiais, o kraštuose - virtine elnių, 
gazelių, tigrų ir liūtų. Kilimas buvo išaustas Chorasano mieste 
Herate, jį Sinanui padovanojo kurdų begas“, kuriam jis pastatė 
elgetyną. Dešinėje rankoje, atremtoje į pagalvėles, Sinanas laikė 
ir lėtai varstė rožinį. Džahanas žinojo, kad mokytojas juos ren- 
kasi pagal nuotaiką: žydrojo opalo - paskendęs mintyse, geltono 
gintaro - nudžiugęs, juodojo onikso - įkvėptas naujo projekto. 
Šiandien rožinis buvo šviesiai žalio berilo, vadinasi, mokytojas 
susirūpinęs. Ant žemo staliuko prieš jį stovėjo puodelis kavos ir 
stiklinė vandens. Greta jų gulėjo piešinys, kuriame buvo pavaiz- 
duota Aja Sofija. 

Jie vienas po kito susėdo ant kilimo prieš mokytoją. Jis tylėjo, 
kol jie patogiai įsitaisė; buvo girdėti tik vis greičiau leidžiamų per 


* Diduomenės titulas. 

pirštus rožinio karoliukų dunksėjimas. Pagaliau prabilo ir at- 
skleidė, kas jį slegia. 

Rajonas aplink Aja Sofiją per daugelį metų virto lūšnynu. Vi- 
sos aliai vienos trobelės buvo pastatytos neteisėtai. Vyriausiasis 
Stambulo kadijus į skundus, kurių gavo ne vieną, nekreipė dė- 
mesio. Pagaliau pamatęs, kad padėtis darosi grėsminga, Sinanas 
parašė laišką sultonui, piktindamasis nemokšomis, kurie, pa- 
stvėrę uolektį, šoka statyti namų, nepaisydami nei grožio, nei 
saugumo. 

- Mūsų sultonas atsižvelgė į savo nuolankaus tarno pra- 
šymą, - tarė Sinanas. 

Tarybai, sudarytai iš vyriausiojo kadijaus, mečetės imamo, 
ulamų, braižytojų ir mūrininkų seniūnų, pavesta ištirti, kokia 
žala padaryta Aja Sofijai, ir pranešti išvadas sultonui. Paskui, jei 
sultonas sutiks, Sinanas restauruos mečetę: 

— Man reikia grįžti į Stambulą, ir norėčiau, kad jūs mane ly- 
dėtumėte. 

Džahanas, paraudęs iš džiugaus jaudulio, nulenkė galvą. Ko- 
kia garbė atnaujinti šį architektūros perlą, kadaise labiausiai ger- 
biamą krikščionių šventyklą, dabar - didingą mečetę. Pamatęs ką 
tik pastatytą soborą, imperatorius Justinianas išdidžiai sušuko: 
„Saliamonai, aš tave pranokau!“ Ir sykiu Džahanas jautė, kad 
mokytojas kažką nutylėjo. 

- Jei mūsų sultonas duos leidimą restauruoti mečetę, - pa- 
klausė jis, - kas nutiks aplinkinėms lūšnoms? 

Sinano veidu perbėgo šešėlis: 

- Jos bus nugriautos. 

Džahanas giliai įkvėpė supratęs, kodėl mokytojas nusiminęs. 
Jam teko rinktis žmones arba gražųjį pastatą, ir jis pasirinko pas- 
tarąjį. 

Grįžę į Stambulą, jie tą pačią dieną nustebę sutiko valdovą su 
svita. Sultonas Selimas nusprendė savo akimis pamatyti, kokia 
padėtis, ir atvyko su didikais ir viziriais. Jie apėjo Aja Sofiją ir 
buvo neapsakomai prislėgti atsivėrusio vaizdo. Išilgai mečetės 
sienų driekėsi nutekamieji grioviai su drumzliu vandeniu, ku- 
ris teršė, užuot valęs. Ant griovių kraštų kvarkė varlės, šmiri- 
nėjo žiurkės ir dvokė mėšlo krūvos - ir gyvūnų, ir žmonių. Už 
posūkio jie išvydo šuns maitą be žandikaulio išverstomis tarsi iš 
siaubo akimis. 

Visi aplink mečetę įsikūrę žmonės neseniai atsikraustė į 
Stambulą iš kaimų. Sostinėje jie neturėjo nei kampo prisiglausti, 
nei giminių, kurie pagelbėtų, nei žemės. Išgirdę iš kitų, kad skly- 
pas aplink Aja Sofiją niekieno ir jame atsiras vietos lūšnai, jie čia 
įleido šaknis. Į senosios šventovės teritoriją veržėsi ne tik įvairaus 
dydžio trobelės, bet ir dirbtuvės, arklidės, avių diendaržiai, mel- 
žyklos, vištidės, išvietės. Šie pastatai rėmėsi į mečetę, kėsinosi į ją 
iš visų pusių. Vakaruose, kur lūšnų buvo ypač tiršta, Aja Sofijos 
sienos įlinko į vidų. 

Sultonas su svita užsuko į batsiuvio dirbtuvę. Amatinin- 
kui valdovo akivaizdoje išvirto akys iš baimės, jis neteko žado, 
drebėjo, mikčiojo ir neįstengė atsakyti nė į vieną klausimą. Dar 
gerai, kad nenualpo. Išėję į gatvę, jie tolėliau išvydo pašiūrę su 
milžiniškais katilais, kuriuose buvo lydomi gyvulių viduriai žva- 
kėms. Smarvė buvo tokia, kad sultonas nėrė šalin, prispaudęs 
prie nosies šilkinę nosinę. Svita nulėkė įkandin. 

Vienas šio margo kvartalo gyventojų pasistatė tvartą ir tri- 
aukštį namą. Laisvus kambarius jis nuomojo studentams ir mal- 
dininkams. Kitam prireikė šulinio, ir jis iškasė tokią gilią duobę, 

kad pakenkė Aja Sofijos pamatams. Trečiojo troba sugriuvo ir tik 
per stebuklą nieko nesužeidė; tada jis pasistatė naują lūšną, ši kol 
kas stovėjo. Kieme stūksojo griuvėsių krūva, aplink žaidė vaikai 
ir trainiojosi šunys. 

Baigęs apžiūrą, sultonas, raitas ant eržilo, sušuko: 

— Vyriausiasis rūmų statytojau, prieik prie manęs. 

Sinanas prisiartino ir žemai nusilenkė. 

— Tai siaubinga. Noriu, kad mečetė būtų restauruota. 

Sinanas vėl nusilenkė, dėkingai prisimerkdamas. 

— Duodu sutikimą. Pradėk darbą nedelsdamas. Kur reikia, 
sutvirtink atramomis. Nugriauk lūšnas. Jos visos pastatytos be 
mano leidimo. 

Sultonas mostelėjo žiedais apmaustyta ranka, ir į priekį išėjo 
du tarnai - vienas skynė kelią, antras nešė gryno šilko durtinį, 
apsiūtą šermuonėlių kailiais. Didysis viziris paėmė jį, atsisuko į 
tebeklūpantį Sinaną ir maloniai paprašė atsistoti. Šitaip archi- 
tektui buvo suteikta didžiulė garbė - sultonas jam padovanojo 
drabužį. 

Davūdas, Jūsufas, Nikola ir Džahanas vogčia susižvalgė, neį- 
stengdami slėpti šypsenų. 

- Ką gi, gali imtis darbo, - paskelbė sultonas ir timptelėjo pa- 
vadžius, ruošdamasis joti iš čia. 

- Šviesiausiasis valdove, tarp neteisėtų pastatų yra sandėlis, 
priklausantis rūmams, - tarė Sinanas. - Ar leidžiate nuversti jį su 
visais kitais pastatais? 

Sultonas Selimas dvejojo neilgai: 

— Daryk, ką privalai daryti. 

Kitą dieną jie apžiūrėjo Zeireko ir Kalenderchanės rajonus. 
Ten irgi rado daugybę neteisėtų pastatų. Sinanas nusprendė 
atmatuoti trisdešimt penkių uolekčių pločio sklypą aplink šven- 

tąją mečetę ir jame viską sulyginti su žeme. Jis liepė pameistriams 
smulkiai surašyti darbų planą ir padaryti kopijas: vieną sultonui, 
o vieną į architektų archyvą Vefoje. Jie raštu pasižadėjo sure- 
montuoti aplūžusias Aja Sofijos išorines ir vidines sienas; iškasti 
naujus kanalus, kuriais mečetei būtų tiekiamas švarus vanduo; 
uždengti varvantį stogą švininiais lakštais; pakeisti nutriušusį ir 
trupantį medinį minareto pagrindą tvirtu plytiniu; nugriauti pa- 
šiūres ir išvalyti aplink medresę trijų uolekčių pločio ruožą; pa- 
likti į kairę ir į dešinę nuo Aja Sofijos trisdešimt penkių uolekčių 
pločio neužstatytą erdvę ir nugriauti visus neteisėtus pastatus; 
akmenis, plytas ir lentas, gautas nugriovus pastatus, panaudoti 
Aja Sofijos remontui. 
Sultonas ne tik patvirtino darbų sąrašą, bet ir išleido įsaką: 


Vyriausiajam Stambulo miesto kadijui ir Aja Sofijos 
mečetės vyriausiajam imamui 


Šis įsakas siunčiamas jums, kad būtų įvykdytas tučtuojau 
ir be nukrypimų. Sužinojęs, kad didžioji mečetė susidėvėjo 
nuo laiko ir žmonių ir ją žūtbūt reikia remontuoti, aš pats 
ir kitų žinovų, tepadidina jų išmintį visagalis Alachas, 
ir padariau išvadą, kad restauravimas neišvengiamas, 
taigi reikia jo imtis, nes pats Alachas liepia taisyti garsias 
šventoves ir tai kilni sultono pareiga. 

Taigi įsakau visokeriopai padėti vyriausiajam rūmų 
architektui ir jo pagalbininkams, pasirūpinti, kad jie gautų 
visko, ko reikia sėkmingam darbui. 

Paskatintas įsako Sinanas su pameistriais kibo į darbą. Jiems 
dirbo aštuoniasdešimt penki žmonės, aprūpinti kūjais ir paraku, 
ir daug gyvulių: jaučių, kupranugarių, mulų ir Čhota. 


A 


Priėję prie Aja Sofijos, jie išvydo minią. Kūnų siena pastojo kelią 
ir nepraleido darbininkų. Tamsios įkritusios akys, primerktos iš 
pykčio, kietai sučiauptos lūpos. Oras buvo pritvinkęs bemaž ap- 
čiuopiamo įniršio. Pameistriai, nepratę prie tokios neapykantos, 
nustebo, Sinanas irgi. Jis išbalo kaip drobė ir akyse paseno. 

— Kas darosi? - paklausė mokytojas. 

— Mes griauname jų namus, - atsakė Nikola. 

- Mokytojau, leiskite man su jais pasikalbėti, - pasisiūlė Da- 
vūdas. - Jie iš mano krašto. Aš žinau, kaip su jais susitarti. Būtų 
blogai, jei jie taptų mūsų priešais. 

— Jis teisus, - pritarė Džahanas. - Reikia juos įtikinti ir tik 
tada pradėti darbą. 

Sinanas standžiai apsivyniojo apsiaustu, lyg stovėtų skersvė- 
jyje, ir nusileido: 

- Eik, Davūdai, pasikalbėk su jais. Neužmiršk pasakyti, kad 
padengsime nuostolius. Sultonas davė žodį, - paskui jis atsisuko 
į darbininkus. - Šiandien nieko nedarysime. 

Kitą rytą gatvė buvo tuščia, matyt, žmonės apsiramino. Bet 
čia atlėkė įraudęs dešimtininkas ir nepasisveikinęs išpyškino: 

- Efendi, blogai. 

- Kas atsitiko? - paklausė Sinanas. 

- Jie pavogė mūsų įrankius ir sulaužė vežimus. Tie padugnės 
neleidžia mums dirbti! - jis paaiškino, kad anapus mečetės susi- 
rinko dar didesnė ir piktesnė minia negu vakar. 

— Ko jie noriė 

— Jie tvirtina, kad tai netikėlių šventykla, - paaiškino Sniego 
Gabrielius. - Įžūlumo jiems netrūksta. O apie jus, meistre, jie 
skleidžia bjaurius gandus, atleiskit už atvirumą. 

- Kąjie sako? - paklausė Sinanas. 

Sniego Gabrielius nudelbė akis: 

— Jie sako, kad jūs atsivertėlis, buvęs krikščionis, todėl norit 
nugriauti tikrų musulmonų namus, gelbėdamas soborą. 

— Mečetės, cerkvės, sinagogos statomos Dievo garbei, - tarė 
Sinanas suraukęs antakius. - Kaip galima jų negerbti? 

Minia nieko nenorėjo girdėti. Vėliau nemalonumų tik dau- 
gėjo. Darbininkai išsigando. Du jaučiai buvo nunuodyti. Bijoda- 
mas dėl Čhotos, Džahanas į statybvietę jo nebeimdavo. Nebuvo 
įkalta nė viena vinis, nebuvo pajudintas nė vienas akmuo. 

Po savaitės Sinanas pasiuntė pameistrius pagalbos pas vyriau- 
siąjį kadijų, žilabarzdį senį įkritusiomis akimis ir budria mina. 
Džahanas manė, kad kadijus pyks ant riaušininkų, tačiau senis 
tūžo ant Sinano. 

— Jūsų mokytojas parašė sultonui, o mūsų kilnusis sultonas 
atsižvelgė į jo prašymą. Patys matot, kas iš to išėjo. 

- Efendi, argi ne tie žmonės kalti? - paklausė Džahanas. - Jie 
neteisėtai pasistatė namus aplink Aja Sofiją ir... 

- Žinau, - nutraukė jį kadijus. - Pažiūrėsiu, ką galiu padaryti. 
Stebuklų nesitikėkit. 

Iš kadijaus namų pameistriai išėjo nusiminę. Džahanas su- 
prato, kad tie, kurie gali jiems padėti, nė piršto nepajudins iš pyk- 
čio, tingulio ar pavydo. 

Sunku pasakyti, kaip būtų pakrypę reikalai, jei ne fatva, kurią 
netrukus paskelbė didysis muftijus. Jo žodžiai biro ant miesto it 
kruša ir užgesino visus gaisrus, mažus ir didelius. 

Klausimas: Vieni sako, kad, kadangi dabar atnaujinama šven- 
toji mečetė anksčiau buvo soboras, mes nepaliksime namų, nes ne- 
tikėlių pastatams lemta sugriūti, tai tegu ir griūva, kas mums darbo. 
Kiti jiems pritaria tvirtindami, kad tas, kas atstato netikėlių šven- 
tyklą, pats yra netikėlis. Kaip vertinti tokius žmones ir jų rėmėjus? 

Atsakymas: Kiekvienas, skleidžiantis šiuos klaidingus gandus, 
pats yra netikėlis ir turi būti pasmerktas mirti. Kiekvienas, truk- 
dantis atnaujinimo darbams, bus nubaustas. Mečetė turi būti res- 
tauruojama toliau, kad atrodytų kaip pridera tikratikių šventovei. 

Po to aistros nurimo. Minių gatvėse nebeliko, nors mažų ne- 
malonumų vis dar pasitaikydavo - dažniausiai vietos gyventojai 
vogdavo įrankius. Sinanas su Jūsufu grįžo į Adrianopolį užbaigti 
Selimijės mečetės. Džahanui tai nepatiko. Jis nenorėjo išleisti 
Jūsufo iš akių. Iki šiol neišdrįso paklausti, kodėl tas slapta susiti- 
kinėja su Tomazu, o mintis, kad jis liko vienas su mokytoju, kėlė 
jam nerimą. 

Aja Sofijos restauravimo darbai buvo patikėti Davūdui, Ni- 
kolai ir Džahanui. Iš pradžių jie kas savaitę siųsdavo mokytojui 
laišką - pranešdavo, ką nuveikė. Pamažu laiškų retėjo, erdvę tarp 
mokytojo ir mokinių užpildė kaltės tyla. 


į 


PAMEISTRIAI NIEKADA NEPRISIPAŽINO Sinanui, kaip ne- 
smagu jiems buvo likti Stambule. Jie kasdien perspėdavo griau- 
namų lūšnų gyventojus, kad šie spėtų išsigabenti mantą. Bet 
žmonės neskubėjo ar nenorėjo, todėl pameistriai nuolat regėdavo 
tuos pačius sielvartingus vaizdus: dar viena šeima, raudodama ir 
keikdamasi, velka gatve menką turtelį - rykus, žibintus, demb- 
lius, žaislus, lopšį, kilimą, narvelį su paukščiu. 

Kad galva praskaidrėtų, Džahanas ėmė bastytis po kvartalą - 
kartais su kitais pameistriais, bet dažniau vienas. Kartą juodu su 
Nikola ėjo purvinu skersgatviu, užgriozdintu pusiau iškraustyto- 
mis dirbtuvėmis, ir prie jų priėjo du vaikai, mergytė ir berniukas, 
matyt, brolis ir sesuo, nes labai panašūs: abu turėjo pilkšvai žalias 
žėrinčias akis ir daugybę tamsių strazdanų, todėl atrodė šelmiš- 
kai. Buvo nukirpti beveik plikai - nuo utėlių - ir basi. 

— Labas, mažyliai, - pritūpęs pasisveikino Džahanas. - Kodėl 
jūs čia vaikščiojate vieni? Kur gyvenate? 

Mergytė parodė į pašiūrę skersgatvio gale. Nikola ir Džaha- 
nas kaltai susižvelgė. Kitą rytą jie ketino tą lūšną nugriauti. 

Berniukas griebė jį už rankos ir iš visų jėgų trūktelėjo. Iš di- 
džiulių apšiurusių marškinių rankovių išlindo riešai, dvi baltos 
lazdelės. Džahanas, apimtas siaubo, suprato, kad vaikas nori juos 
parsivesti namo. 

— Ne, aš negaliu eiti su tavimi, - tarė jis garsiau, negu ketino. 

Vaikai nenusileido. Berniukas tempė Džahaną, maldaujamai 
žiūrėdamas didžiulėmis drėgnomis akimis, mergytė čiupo už 
rankos Nikolą. Galų gale pameistriai nusileido. 

Džahanas su Nikola peržengė lūšnos, kurią vaikai vadino 
namais, slenkstį. Suplėkusi puvėsių smarvė laužė nosį. Pirmame 
kambaryje ant grindų gulėjo ligonis, šalia jo sėdėjo moteris, nuo 
galvos iki kojų apsimuturiavusi skraiste. Pamačiusi juos, ji sku- 
biai išėjo iš kambario. 

— Mano tėvas, - paaiškino mergytė. 

Išgirdęs jos balsą, leisgyvis ligonis pakreipė galvą ir pažvelgė 
į Džahaną skausmo pilnomis akimis. Jis išsižiojo, bet iš burnos 
išsiveržė tik šnypštus kuždesys. Mergytė, nė kiek neišsigandusi, 
pasilenkė prie jo, išklausė, linktelėjo ir tarė: 

- Jis klausia, ar tavo vardas ne Azraylis. 

Džahanas krūptelėjo. Žmogus aiškiai kliedi, supainiojo jį su 
mirties angelu. Vidinis balsas liepė jam išeiti, tačiau jis palinkėjo 
ligoniui greitai pasveikti ir tylomis nusekė paskui vaikus į trobos 
galą. Nikola šlubčiojo šalia. Antrame kambaryje jie išvydo nau- 
jagimius dvynius, miegančius viename lopšyje, prasižiojusius, 
užlietus saulės spindulių pluošto. Vienas mažiukas turėjo kiškio 
lūpą. Dvyniai, kuriuos bus lengva atskirti. 

Vaikai ragino juos eiti toliau. Blankiai apšviestu koridoriumi 
žemomis lubomis jie išėjo į galinį kiemą; pameistriai nustebo 
pamatę, kad atsidūrė prie pat Aja Sofijos. Vienoje pusėje stovėjo 
tuščia vištidė. Iš lentinės būdelės su duobe, išvietės, sklido baisi 
smarvė. Prie išvietės durų pintinėje gulėjo raina katė išbrinku- 
siais speniais ir penki raini kačiukai. 

Mergytė paėmė vieną kačiuką už sprando ir prispaudė prie lie- 
sos krūtinės. Tas nespurdėjo, matyt, juto, kad gniaužomas iš meilės. 
Paskui šiurkščiai atkišo gležną kamuoliuką Džahanui ir paliepė: 

- Pasiimk jį. 

- Oi, ne. Negaliu. 

- Pasiimk, - pakartojo ji. 

— Man nereikia kačiuko, - nenusileido ir Džahanas. 

Jos veidelis apsiniaukė: 

— Jie čia numirs. 

Pamatęs, kaip nusiminė sesuo, berniukas griebė kačiuką ir 
ėmė brukti Džahanui. Kačiukas persigando ir įdrėskė Džahanui į 
nykštį. Šis susiraukė, bet, užuot aiktelėjęs, tik pasakė: 

- Atleisk. Negaliu išgelbėti tavo kačiukų. 

Sukrėsti pameistriai vėl perėjo per kambarius ir išniro į gatvę. 
Ten jau buvo susirinkę kaimynai, iš kažkur sužinoję, kad jie čia. 
Kažkas metė akmenį ir pataikė Nikolai į petį. 

Pameistriai leidosi bėgti. Buvo taip sutrikę, kad pasuko ne į 
tą pusę ir atlėkė į lauką, apaugusį gervuogėmis, kurios apdraskė 
jiems kulkšnis. Abu sunkiai alsavo ir baikščiai dairėsi nuogąs- 
taudami, kad kas nors iššoks iš už krūmų. Pagaliau jie sulėtino 
žingsnį, ir Nikola žioptelėjo: 

— Nenoriu aš tokio darbo. 

- Ir aš, - pritarė Džahanas. 

Grįžę į statybvietę jie pamatė, kad Davūdas tebedirba. 

- Gal susirgot? - susirūpino šis, pamatęs jų veidus. 

Džahanas papasakojo jam, kas nutiko. Ligonis, vaikai, nauja- 
gimiai... 

— Neimk į galvą, - tarė Davūdas. - Jie neturėjo teisės statytis 
tos lūšnos. 

— Bet jie neturi kur eiti. 

- Nuostoliai bus atlyginti. Sultonas pažadėjo. 

— Tu ne blogiau už mane žinai, kad tiek naujam namui nepa- 
kaks. 

- Ką mes galime padaryti? - sumurmėjo Davūdas, braukda- 
mas pirštais per barzdą. - Mokytojas mums patikėjo darbą, ir jį 
reikia padaryti. 

- Taip, patikėjo, o pats dabar kur? Stato mečetę sultono gar- 
bei, o košę kabinti tenka mums, - vos spėjęs ištarti šiuos žodžius 
Džahanas prikando liežuvį, nustebintas savo įtūžio. - Atleisk 
man. 

- Jau atleidau, - broliškai nusišypsojo Davūdas. 

Tą savaitę jie ilgai nesiryžo rašyti Sinanui, nes kiekvienam at- 
rodė, kad šis darbas - ne jo jėgoms. Jie vengė vienas kito, nes lai- 
kas, praleistas drauge, dar skaudžiau primindavo jų kaltę. Paskui 
atėjo mokytojo laiškas. 


Mano uolieji mokiniai, 


būčiau su jumis, jei ne įsakymas kuo greičiau užbaigti sul- 
tono mečetę. Selimijė - skubus ir svarbus darbas, todėl bu- 
vau priverstas palikti jus vienus. Taip ir padariau, nes ži- 
nau, kad jūs pakankamai gabūs prižiūrėti didžiosios Aja 
Sofijos mečetės atnaujinimo darbus. Ir vis dėlto suprantu, 
kokia tai sunki užduotis. Mūsų amatas toks, kad su žmonė- 
mis susiduriame retai. Mūsų draugai - akmenų skaldyklos, 
pašnekovai - kokliai, klausytojas - marmuras. 

Tačiau šį kartą jūs likote akis į akį su žmonėmis, kurių 
namus turite nugriauti. Tai slegia. Jei galėčiau, perkelčiau 
kiekvieną šeimą į tvirtesnę trobą su dideliu sodu. Bet nega- 
lių. Ir jūs negalite. 

Tik prisiminkite, kad miestai panašūs į žmones. Akme- 
nys ir rąstai - kaip kūnas ir kraujas. Sužeisti miestai krau- 
juoja. Kiekvienas neteisėtas pastatas yra vinis, įkalta į 
Stambulo širdį. Neužmirškite užjausti įskaudinto miesto, 
kaip užjaučiate įskaudintą žmogų. 

Teišpildo Alachas jūsų norus ir teišsaugo jūsų dvasios 
ramybę, 

Sinanas, nuolankus ir nevertas Šiso ir Ibrahymo, šven- 
tyjų mūrininkų ir architektų globėjų, mokinys 


Tą rudenį pameistriai sulygino su žeme gausybę trobelių. Jie 
dirbo sparčiai, bet naujos lūšnos dygo dar sparčiau. Kol jie griovė 
menkus namelius ir kuopė šiukšles, kitose miesto dalyse augo 
trobelės, irgi neteisėtos, irgi nesaugios ir bjaurios. Sinano nuro- 
dymų dėl gatvių pločio ir namų aukščio niekas nepaisė. Džahanas 
nusiminė. Anksčiau jam nė į galvą neatėjo, kad viena architekto 
pareigų - ginti miestą nuo jo gyventojų, 0 praeitį - nuo ateities. 


Š 


VISI KALBĖJO TIK apie kupolą. Laiškuose vyriausiajam rūmų 
architektui sultonas reikalavo, kad jis būtų didesnis už Aja Sofi- 
jos. Jo mečetė skelbs islamo pergalę prieš krikščionybę ir visam 
pasauliui parodys, katrie yra teisūs Dievo akyse. Tokios kalbos 
kėlė Džahanui nerimą. Ir valdovas, ir valdiniai laikė Sinaną ma- 
tematiko Antemijo Traliečio ir fiziko Izidoriaus Miletiečio, pagal 
kurių projektą žiloje senovėje buvo pastatyta netikėlių šventykla, 
varžovu. 

- Kas tau neduoda ramybės? - paklausė Sinanas. - Atrodai 
prislėgtas. 

Jų batai buvo apibirę pjuvenomis, o kaktos žvilgėjo nuo pra- 
kaito. Iš nuovargio buvo kaip sudaužyti, bet dirbo taip, tarsi kiek- 
viena diena būtų paskutinė. 

- Noriu kuo greičiau baigti darbą ir išvažiuoti iš čia, - atsakė 
Džahanas. 

- Po keturių savaičių baigsime, jei Alachas panorės, - tarė Si- 
nanas, ir jo balsas nutrūko. 

Vis tiek per ilgai, pamanė Džahanas, bet nutylėjo. Gėda skųs- 
tis, juk mokytojui per aštuoniasdešimt, o jis dirba nuo aušros 
iki sutemos. Jis nekreipė dėmesio į pameistrių maldavimus pail- 
sėti. Sinaną kaip peteliškę ugnis traukė statybos aikštelių dulkės, 
purvas ir plūkiava. Šiurkščios nuo darbo rankos suskeldėjusiais 
pirštais rodė, kad jis apsigimęs darbininkas, to negalėjo paslėpti 
iškilmių progomis dėvimi šilkiniai durtiniai. Toks darbštumas, 
be abejo, darė poveikį ir jo pameistriams. Sinano vaizdas statyb- 

vietėje įkvėpdavo darbininkus dirbti dar uoliau kaip karvedžio 
mūšio lauke - karius dar narsiau kautis. 

— Ši mečetė mus pribaigs, - tarė Džahanas. 

- Ir tu pastebėjai, - liūdnai atsiliepė Sinanas. 

- Jūs irgi tai jaučiate? - išmiksėjo Džahanas, nesitikėjęs, kad 
meistras patvirtins jo nuogąstavimus. 

— Įsivaizduok vaisių įsčiose. Jis maitinasi motinos gyvybės sy- 
vais ir ją vargina. Statydami pastatą, mes panašūs į būsimą mo- 
tiną. Kai kūdikis gims, būsime be galo laimingi. 

Statybų lyginimas su nėštumu pralinksmino Džahaną, bet 
jam iškart toptelėjo nauja mintis: 

— Aš nesuprantu, kodėl sultonas kasdien nyksta, lyg mečetė 
sekintų ir jo jėgas. Juk jis su mumis nedirba. 

- Jis susijęs su savo mečete, - atsakė Sinanas. 

— Mes statėme ir kitus pastatus. Tiltus, mečetes, medreses, 
akvedukus... Kodėl aš anksčiau taip nesijaučiau? 

- Jauteisi, tik neprisimeni. Taip jau gyvenime būna. Mes pa- 
mirštame, kaip buvo praėjusį kartą. Kaip moteris, pagimdžiusi 
kūdikį, - Sinanas patylėjo, lyg dvejodamas, sakyti ar ne. - Antra 
vertus, gimdymas gimdymui nelygu. 

— Mokytojau... jūs norite pasakyti, kad tai, ką kuriame, gali 
mus pražudyti? 

- Tai, ką kuriame, gali mus susilpninti, - atsiliepė Sinanas. — 
Pražudo retai. 

Po trijų savaičių sultonas atsiuntė laišką, kuriame rašė, kad 
norėtų atvykti ir savo akimis pamatyti, kaip bus užbaigta jo me- 
četė. Jis atvyks į Adrianopolį lydimas raitos svitos. Todėl jam rei- 
kia dramblio. Kadangi Machmūdas neteko valdovo palankumo 
ir iki šiol jo neatgavo, vėl prireikė Čhotos. 

Gavęs mokytojo palaiminimą, Džahanas su Čhota grįžo į 

rūmus. Dramblys ilsėjosi daržinėje, o varovas susitiko su senais 
draugais, žvėrių jaukintojais. Kitą rytą juodu buvo pasiruošę pri- 
sidėti prie vilkstinės. 

Ši buvo įspūdinga. Janyčarai, rinktiniai asmens sargybiniai, 
lankininkai buvo apsitaisę ryškiaspalviais drabužiais. Sultoną ly- 
dėjo kelios sugulovės, sėdinčios karietose su sunkiomis užuolai- 
domis užtrauktais langais. Mieste vyravo džiaugsmingo jaudulio 
ir išdidumo nuotaikos. Tačiau it tamsūs debesys, besitelkiantys 
tolumoje giedrą saulėtą dieną, kartais buvo juntamas nerimo 
dvelksmas. Krikščionys, priblokšti Kipro netekties ir šventyklų 
pavertimo mečetėmis, sudarė Šventąją lygą. Jie troško keršto. 
Užmiršę ilgalaikę nesantaiką, popiežius, ispanai ir venecijiečiai 
susivienijo. Korinto įlankoje netoli Lepanto jau vyko jūrų mūšis 
tarp osmanų ir krikščionių laivynų, o jie ruošėsi kelionei į Adria- 
nopolį. 

Po valandos išdidžiai atžingsniavo sultonas Selimas. Ap- 
skritas valdovo veidas raudonavo. Pasveikinęs kareivius, jis prisi- 
artino prie žirgo - juodo grynaveislio eržilo. Ir tada atsitiko keis- 
tas dalykas. Arklys nei iš šio, nei iš to šoko į priekį ir suklupo. 
Minia aiktelėjo. Niekas neabejojo, kad tai - blogas ženklas. 

Selimas, pastebimai nusiminęs, įsakė nuvesti žirgą atgal į ark- 
lides. Jis nejos nelaimę nešančiu gyvuliu. Pakaitalas buvo rastas 
greitai: Čhota. Sultonas žūtbūt pasiryžo išvykti iš sostinės ir at- 
vykti į Adrianopolį kuo didingiau, taigi dramblys buvo pats tin- 
kamiausias. Džahanas gavo įsakymą paruošti haudą ir uždėti 
drambliui žvilgų galvos apdangalą su skambaliukais, kurio Čhota 
baisiausiai nekentė. 

Sultonas įsikibo į virvines kopėčias ir vargais negalais užkopė. 
Kai jis jau ruošėsi atsisėsti haudoje, Čhota - gal galvos apdanga- 
las kėlė jam niežulį, o gal kumštelėjo koks velniūkštis - staiga taip 

smarkiai krūptelėjo, kad valdovas neteko pusiausvyros. Jo milži- 
niškas turbanas su plunksnomis nuslydo ir nukrito Džahanui po 
kojomis. Varovas čiupo jį ir užlipo kopėčiomis. 

Pirmą kartą jie susidūrė akis į akį: Džahanas ant kopėčių, sul- 
tonas haudoje. Džahanas nuleido galvą. Vis dėlto vieną akimirką 
jų žvilgsniai susitiko. 

— Mano viešpatie, - ištarė Džahanas, laikydamasis virvės 
viena ranka ir tiesdamas turbaną kita. 

— Duok čia, - irzliai paliepė Selimas. 

Turbanas išslydo sultonui iš rankos ir vėl nukrito. Tarnai apa- 
čioje prišokę jį pakėlė ir padavė Džahanui, o šis — sultonui. Šį 
kartą Selimas turbaną paėmė atsargiai, be žodžių, išblyškęs kaip 
numirėlis. 

— Gali eiti, varove, - tarė jis. 

Džahanas nulėkė kopėčiomis žemyn, patapšnojo Čhotai per 
straublį. Gyvulys užsikėlė jį ant sprando kaip paprastai. Vilkstinė 
iškeliavo lydima maldų ir liaupsių. Abipus kelio būriavosi žmo- 
nės ir susižavėję žiopsojo. Vis dėlto, kad ir kokia puiki buvo pro- 
cesija, visi jautėsi nesmagiai. Tylą drumstė tik kanopų kaukšėji- 
mas, ratų girgždėjimas ir Čhotos galvos apdangalo skambaliukų 
tilindžiavimas. Džahanas kaip gyvas nebuvo matęs tokios daugy- 
bės žmonių, judančių beveik be garso. 

Išėję iš Stambulo keliautojai šiek tiek pralinksmėjo, bet prie 
Adrianopolio vartų jų laukė liūdna naujiena. Visas Osmanų im- 
perijos laivynas buvo gėdingai, šiurpiai sutriuškintas. Nuo šiol 
kijamat ir Lepantas reiškė daugmaž tą patį. Šimtai nuskendo, 
žuvo, pateko į nelaisvę. Žmonės buvo priblokšti, bet neilgai. Su- 
glumimą pakeitė nepasitenkinimas, o paskui įniršis. Staiga visi 
ėmė nekęsti sultono. 

Pirmą kartą per daugelį metų Džahanas bijojo vaikščioti gat- 

vėmis. Kartą jis išvedė Čhotą pasivaikščioti, ir kažkas metė į juos 
akmenį. Šis prašvilpė pro Čhotos galvą ir atsitrenkė į medį. Dža- 
hanas apsidairė, ieškodamas kaltininko, ir pamatė kelis vaikėzus, 
žaidžiančius kauliukais, gatvės prekiautojas pardavinėjo kogal- 
vius, pro šalį skubėjo praeiviai. Akmenį galėjo mesti bet kuris iš 
jų. Tą akimirką jis pamanė, jog juodu niekinami todėl, kad vie- 
nas - sultono dramblys, o kitas - sultono dramblio varovas. 

Nuotaika statybos aikštelėje irgi buvo niūri. Viltys išblėso. Uo- 
lumą pakeitė neviltis. Galią - pralaimėjimas. Kiprą - Lepantas. Se- 
limijė, lyg būtų statoma ant nematomos švytuoklės, svyravo tarp 
priešybių. Tik meistras Sinanas nesikeitė, nesijaudino, dirbo. 

Statybos nenutrūko. Minaretai buvo liekni, grakštūs ir aukš- 
tesni už visus matytus ar girdėtus. Pro keturis aukštus langų tri- 
jose galerijose į vidų liejosi šviesa, ji atsispindėjo nuo plytelėmis 
išklotų sienų, todėl mečetėje buvo šviesu ir linksma, kad ir ko- 
kia būtų darbininkų nuotaika. Medaus spalvos smiltainio fasa- 
das, regis, kvietė į vidų. Vidaus erdvė buvo didžiulė, be jokių per- 
tvarų. Kad ir kur žmogus atsiklauptų melstis, jam buvo matyti 
michrabas', iš kurio maldai vadovauja imamas. Čia visi buvo vie- 
nodai arti Alacho. 

Apdailos darbams iš Chijo salos buvo atvežti dailininkai 
graikai. Buvo ir tapytojas musulmonas, svajotojas, vardu Naka- 
šas Achmadas Čelebis. Jis taip žavėjosi mečete, kad ateidavo kelis 
kartus per dieną tik pasigrožėti. Atviroje jūroje iš rankų į rankas 
ėjo salos, skendo laivai, žudė vieni kitus musulmonai ir krikščio- 
nys, bet uždaroje Sinano visatoje žmonės dirbo ranka rankon, 
nesvarbu, koks kurio tikėjimas. 


* Niša mečetės maldų salės priekinėje sienoje, rodanti, kurioje pusėje Meka: į ją 
atsisukę turi melstis musulmonai. 

Kupolas, laikomas aštuonių kontraforsų iš marmuro ir gra- 
nito, rėmėsi į kvadratinį pagrindą su pusrutuliais kiekviename 
kampe. Tiek mečetės vidus, tiek išorė buvo nuostabūs, bet visus 
domino tik kupolo dydis. Geometrai sykiu su Takijadynu, vy- 
riausiuoju rūmų žvaigždininku, kruopščiai matavo ir skaičiavo. 
Visiems rūpėjo atsakymas į klausimą: ar mėlynas kaip dangus 
kupolas pranoko Aja Sofijos? 

Pranoko. Apvalus Selimijės kupolas, matuojant nuo pagrindo 
iki viršūnės, buvo aukštesnis už plokščią Justiniano soboro ku- 
polą. Ir nepranoko. Pati mečetė, matuojant nuo pamatų iki aukš- 
čiausio taško, buvo žemesnė už Ają Sofiją. 

Taigi naujoji mečetė sykiu buvo ir aukštesnė, ir žemesnė. Dža- 
hanas svarstė, nors taip ir neišdrįso paklausti meistro Sinano, ar 
šis kaip tik to ir siekė, suerzintas visuotinio jaudulio ir laukimo, 
ar jam taip išėjo netyčia. 


Š 


MARKANTONIJUS, VENECIJOS PASIUNTINYS, baigė tar- 
nybą ir netrukus turėjo palikti Stambulą. Po Osmanų imperijos 
dangumi jis pragyveno šešerius metus ir, priešingai nei daugelis 
svetimšalių, bent iš dalies tapo tikru Stambulo gyventoju. Žmo- 
gus jis buvo širdingas, turėjo marias draugų, iš kurių labai gerbė 
du: didįjį vizirį Sokolu ir Sinaną. 

Mat šis guvus ir išsilavinęs venecijietis nusimanė apie skulp- 
tūrą ir architektūrą. Jis dažnai svečiuodavosi pas Sinaną, kurio 
kūrinius, spragtelėjęs pirštais ir nuoširdžiai nusijuokęs, paskelb- 
davo fabuloso'. Sinanas irgi užsukdavo pas jį, nors daug kas rau- 
kėsi dėl jo draugystės su netikėliu. 

Pasiuntinys prisirišo dar prie vienos gyvos būtybės Stam- 
bule: Čhotos. Kaskart, sutikęs Džahaną, Markantonijus pasi- 
domėdavo, kaip sekasi drambliui, perduodavo gardumynų. Jis 
buvo smalsus žmogus ir klausinėdavo Džahano apie dramb- 
lius - ne ką jie ėda, kiek sveria ir ar ilgai gyvena, prie tokių 
klausimų Džahanas buvo pripratęs. Markantonijaus klausimai 
buvo kitokie. Ar tiesa, kad drambliai kaip moterys ašaroja iš 
sielvarto? Ar Čhota, Džahano nuomone, sapnuoja? Ar jie suvo- 
kia save, ar tik aplinkinį pasaulį? Džahanas negalėjo atsakyti į 
šiuos klausimus, todėl kelis kartus leido Markantonijui pašerti 
Čhotą ir juo pajodinėti, vildamasis, kad venecijietis pats ras at- 
sakymus. 


* Nepaprastas, nuostabus. 

Vieną gražią pavasario dieną Markantonijus užsuko į žvėryną 
su dviem tarnais, nešinais milžinišku paveikslu. 

- Atsisveikinimo dovana didžiajam viziriui, - šelmiškai nusi- 
šypsojo pasiuntinys. 

— Galiu žvilgtelėti? - paklausė Džahanas. 

Tarnai išvyniojo paveikslą, ir nustebęs Džahanas išvydo Vene- 
cijos pasiuntinio su turbanu ir durtiniu portretą. Jis sėdėjo ant so- 
fos, ne sukryžiavęs kojas kaip frankai, o parietęs kaip osmanai. Pro 
atvirą langą antrame plane buvo matyti Stambulas - sodriai žalios 
kalvos, purūs debesėliai, mėlyna mėlyna jūra, nusėta luotais. 

Iš pirmo žvilgsnio portretas nepriminė Venecijos pasiunti- 
nio. Markantonijus buvo išgeltęs, poringos odos, o jo atvaizdas 
spindėjo jaunyste ir sveikata. Lenkta nosis buvo ištiesinta, dai- 
lininkas nepavaizdavo plaukų šnervėse ir apgamo ant skruosto, 
kurį pasiuntinys kiekvieną rytą rūpestingai užpudruodavo. Tarsi 
venecijietis, apsivilkęs osmanų drabužiais ir nutaisęs atitinkamą 
pozą, būtų atsidūręs kitoje tikrovėje, kurioje viskas gražiau ir 
spalvingiau. Paveikslo apačioje buvo įrašas: Domino Mahomet 
Pacha Musulmanorum Visiario amico optimo“. 

Kuo ilgiau Džahanas stebeilijo į portretą, tuo aiškiau matė, kad 
jis gyvas. Per jūrą iš lėto nuplaukė luotai, irklai taškė vandenį, de- 
besys horizonte paraudonavo kaip kraujas. Paskui nutapytasis ne- 
drąsiai dirstelėjo į pasiuntinį, lyg vertindamas, ar labai juodu pana- 
šūs. Džahanas krūptelėjęs uždengė paveikslą audeklu. Neabejojo, 
kad jame slepiasi dvasia, tačiau geroji ar piktoji - negalėjo pasakyti. 

Trečiadienį, kai pameistriai stropiai darė eskizus, Markan- 
tonijaus dovaną gavo ir meistras Sinanas. Drožinėtą dalbergijos 
medienos dėžutę su auksiniais inicialais. Joje buvo oda įrištas to- 


* Ponui Mahometui Pašai, musulmonų viziriui, geriausiam draugui. 

melis, Vitruvijaus „Dešimt knygų apie architektūrą . Knygą iš- 
vertė ir komentarus parašė pats Markantonijaus brolis. 

Sinanas buvo puikiai susipažinęs su šiuo traktatu, tačiau nu- 
džiugo, gavęs naują leidimą italų kalba. Prispaudęs knygą prie 
krūtinės, jis pasuko į biblioteką. 

- Eime, - pašaukė Džahaną. - Padėsi man skaityti. 

Užduotis buvo nelengva. Džahanui buvo sunku suprasti 
tekstą, parašytą įmantria, grakščia italų kalba. Kiekvienas sakinys 
buvo gyvas vargas. Vis dėlto jis pamažu stūmėsi per puslapius. 
Sinanas atidžiai klausėsi, prisimerkęs ir susimąstęs. 

Architektūra yra mokslas, tvirtino knygos autorius. Ji remiasi 
trimis savybėmis: forza (tvirtumu); utilita (nauda, išvertė Džaha- 
nas); ir belleza (grožiu). 

— Sakyk, kurią iš trijų paaukotum, priverstas rinktis? 

— Grožį, - nedvejodamas atsakė Džahanas. - Nei tvirtumo, 
nei naudingumo atsisakyti negalima. O be grožio išsiverstume. 

Iš Sinano veido buvo matyti, kad jis nepritaria: 

— Negalima atsisakyti grožio. 

— Tai ką paaukoti? 

— Nieko, - atsakė Sinanas, vos pastebimai šypsodamasis. — 
Atsisakęs vienos savybės, prarasi visas tris. 

Kaip tik tada į biblioteką įpuolė kechjos sūnus su laišku, pasak 
jo, ką tik atneštu iš rūmų. Sinanas perlaužė antspaudą ir perskaitė 
jį. Meistro akyse užsidegė gintariniai žiburėliai. Jis pasakė, kad 
sultonas Selimas kelia puotą Markantonijaus garbei. Be abejo, tai 
rodo, kad valdovas vertina Venecijos pasiuntinį. 

— Mūsų sultonas be galo kilnus, - tarė Džahanas. 

- Atrodo, kad tu irgi ten būsi. 

— Aš? - Džahanas negalėjo patikėti, kad valdovo laiške pami- 
nėtas jo vardas. 

Ne visai. Pirma, laiškas buvo nuo didžiojo vizirio Sokolu. 
Antra, jame buvo paminėtas dramblio, o ne varovo vardas. Žino- 
damas, kaip venecijietis prisirišęs prie šio gyvulio, Sokolu pareika- 
lavo, kad Čhota vakare linksmintų žiūrovus. Džahanas nusiminė. 

— Tu nusivylei, - tarė Sinanas. 

— Aš esu vyriausiojo rūmų architekto pameistrys, bet viziris 
mane laiko tik dramblio varovu. 

— Nusiramink, - atsiliepė Sinanas. - Norėčiau, kad lydėtum 
mane į pokylį. Galėsi parodyti triukus pavalgęs. 

Džahanas išsižiojęs spoksojo į jį. Vadinasi, jis vakarieniaus ne 
žvėryne su kitais prižiūrėtojais, laukdamas, kol ateis jo eilė, bet di- 
džiojoje salėje su svečiais. Tačiau, užuot padėkojęs, sumurmėjo: 

— Čhota nemoka jokių triukų. 

— Ir nereikia. Pakaks jį parodyti. Vienas paprastas triukas, ir vis- 
kas. Svečiai nori pamatyti Alacho kūrinį, o ne jo atliekamus triukus. 

Ir vis dėlto Džahanas graužėsi. Daug vandens nutekėjo, bet jis 
iki šiol neužmiršo katastrofos, ištikusios juodu sultonienės Chiu- 
rem laikais. Tačiau, nors ir piktindamasis, jis pradėjo mokyti 
Čhotą triukų. Ta proga dramblys gavo naują geltoną gūnią, su 
kuria iš tolo buvo panašus į ugnies kamuolį. Ant kojų jam buvo 
užmauti sidabriniai lankai su šimtu mažučių varpelių. Kai Dža- 
hanas juos užmovė Čhotai, šis suglumo. Nerangiai žengė kelis 
žingsnius, sustingo, vėl kiek paėjo, vėl sustojo, nesuprasdamas, iš 
kur sklinda triukšmas. 


A 


Puotos dieną Džahanas išmaudė, nušveitė šepečiu ir ištepė alie- 
jumi Čhotą nuo ilčių iki uodegos. Paskui užmetė gūnią ir už- 
movė ant kojų sidabrinius lankus. 

- Koks tu gražuolis, - suokė Džahanas. - Jei būčiau dramblė, 
pamesčiau dėl tavęs galvą. 

Akimirksnį mažutės Čhotos akelės šelmiškai prisimerkė. 
Juodu linksmi žengė pro vartus į vidinius kiemus. 

Vakaras prasidėjo dovanų dalijimu. Venecijos pasiuntinys 
gavo šalikų, batų, brangakmeniais nusagstytų diržų, lakštingalų 
paauksuotuose narveliuose ir sunkų maišelį su dešimt tūkstan- 
čių sidabrinių. Visi pašnibždomis gyrė sultono Selimo dosnumą, 
nors jis pats dar nepasirodė. Pasiuntinys buvo palydėtas į jam 
skirtą vietą. Salėje su aukštomis lubomis garsiausiems svečiams 
buvo padengti keturi stalai. Markantonijus, didysis viziris ir ar- 
chitektas Sinanas sėdėjo prie vieno stalo. 

Sultonas pagal rūmų paprotį valgė vienas. Džahanas mąstė 
apie frankų karalius ir karalienes, kurie visada valgo su rūminin- 
kais. Jis svarstė, katras paprotys geresnis - jų ar sultono. Kas no- 
rėtų pamatyti, kaip valdovas graužia vištos šlaunį, čepsi ir rau- 
gėja kaip paprastas mirtingasis? Nė vienas rūmininkas niekada 
nematė sultono prie stalo, todėl gerbė jį dar labiau. Antra vertus, 
valdovas, atsiskyręs nuo valdinių, atrodo neprieinamas ir nesu- 
prantamas. Lengviau mylėti žmogų, su kuriuo dalijiesi duona. 

Kiti svečiai, tarp jų ir Džahanas, buvo nuvesti į mažesnius 
kambarius. Patarnavo kokie penkiasdešimt vienodo ūgio ir su- 
dėjimo berniukų žaliomis plačkelnėmis. Jie vikriai ir greitai įnešė 
didžiulius apskritus padėklus ir uždėjo juos ant medinių stovų, o 
ant padėklų išdėliojo šaukštus, alyvuoges, raugintas daržoves ir 
prieskonius tokiuose mažuose indeliuose, kad niekas nedrįso iš 
jų nieko imti, bijodamas sudaužyti. Paskui jie atnešė dubenis ir 
sidabrinius ąsočius rankoms nusiplauti, išdalijo rankšluosčius ir 
servetėles pasidėti ant kelių ir nusišluostyti pirštams. 

Džahanas žinojo, kokios svarbios rūmuose geros manieros, 


340 


Kupolas 


todėl žvilgčiojo į dešinę ir į kairę, stebėdamas, ką daro kiti. Di- 
džiausia nuodėmė puotoje - apsiryti. Net mėgstamiausią patie- 
kalą turi valgyti iš lėto, be jokio godumo. Džahanas stengėsi imti 
valgį trimis dešinės rankos pirštais ir nenuvarvinti nė lašo alie- 
jaus. Laimė, tokių kaip jis, besidairančių, kaip valgo kiti, buvo ir 
daugiau. Kartais jų žvilgsniai susitikdavo, ir tada jie mandagiai 
linktelėdavo vienas kitam. 

Iš pradžių buvo patiekta sriuba su stora rieke juodos duo- 
nos, tokia soti, kad Džahanui būtų pakakę jos vienos. Bet tar- 
nai, išnešę molinius puodus, iškart atnešė vynuogių lapų, įdarytų 
mėsa, ryžių su kedrų riešutais, vištienos kebabų, vištienos, įdary- 
tos grybais, ėrienos sviesto padaže, keptų balandžių ir kurapkų, 
keptų avies kojų, obuoliais įdarytų žąsų, marinuotų ančiuvių, di- 
džiulę raudoną žuvį, sugautą šaltuose šiaurės vandenyse, berekų' 
su mėsa ir kiaušinių su svogūnais. Atsigerti svečiai gavo dubenis 
chošafo“ ir ąsočius limonado. Nuo valgių sklido tokie skanūs kva- 
pai, kad Džahanas paragavo visų. Kol svečiai valgė, aplink vaikš- 
sertų eilė: migdolų pachlava, su ambra keptos kriaušės, vyšnių 
pyragas, saldintos žemuogės su ledukais ir meduotos figos. 

Po vakarienės svečiai susėdo lauke ant pagalvėlių. Juos links- 
mino ugnies rijikai žvilgiomis liemenėmis, per galvą ore vertėsi 
akrobatai, aštriausius ašmenis gurkė kardų rijikai. Pasirodė trys 
broliai: čemberbazas, žongliruojantis lankais, šišebazas, žongli- 
ruojantis buteliais, ir kanbazas, žongliruojantis savo gyvybe, nes 
jis šokinėjo ant aukštai ištemptos virvės. Atėjo eilė pasirodyti 
Čhotai ir Džahanui, abu, dėdamiesi, kad pasitiki savimi, atliko 


* Sluoksniuotos tešlos pyragėlis. 
** Džiovintų vaisių kompotas. 

kelis paprastus triukus, laimė, sėkmingai. Čhota ištraukė iš už va- 
rovo juostos gėlę ir įteikė Venecijos pasiuntiniui, šis priėmė do- 
vaną linksmai juokdamasis. 

Iš rūmų visi trys - meistras, pameistrys ir dramblys - išėjo 
kartu. Trijulė buvo paskendusi mintyse. Ore tvyrojo baigtinumo 
nuojauta. Venecijos pasiuntinys išvyksta, vasara baigiasi. Sulto- 
nas Selimas visą vakarą nepasirodė, sklido gandai, kad jo svei- 
kata blogėja. Džahanui dingtelėjo, kad visas pasaulis yra reginys. 
Kiekvienam vienaip ar kitaip tenka dalyvauti vaidinime ir atlikti 
triukus, vieno numeris trunka ilgiau, kito trumpiau, bet galų gale 
visi nueina nuo scenos pro užpakalines duris, nusivylę ir nesu- 
laukę plojimų. 


1 


NETRUKUS PO SELIMIJĖS mečetės pašventinimo sultoną 
apėmė melancholija. Jis nugrimzdo į tokį gilų liūdesį, kad nega- 
lėjo džiaugtis net didingu pastatu, pavadintu jo vardu. Džahanas 
stebėjosi, kad paprasti žmonės, kurie meldžiasi mečetėje, labiau 
žavisi jos įspūdingumu ir puikumu, negu valdovas, kuris apmo- 
kėjo statybą. Kentėjo jis dėl kūno skysčių: kraujyje buvo per daug 
juodosios tulžies, todėl sultonas dieną naktį niūrojo. Gydytojai 
jam statydavo taures ir nuleisdavo kraują, duodavo čemerių, kad 
išsivemtų, bet sielvartas neištekėjo. 

Džahanas su mokytoju, kitais pameistriais ir Čhota grįžo į 
Stambulą ir sykiu su baltuoju drambliu vėl apsigyveno rūmų žvė- 
ryne. Ir vieną gruodžio popietę čia pasirodė sultonas su kažkokiu 
sufiju“. 

Džahanas buvo daržinėje, tikrino, ar drambliui pakanka pa- 
šaro. Pastaruoju metu rūpintis Čhota vienas po kito buvo paskirti 
kad gyvuliui nieko netrūktų. Išgirdęs sultono ir sufijaus žingsnius 
rožyne, jis užsiropštė ant prėslo ir pro plyšį tarp medinių lentų 
įsistebeilijo į juodu. Dar labiau sustorėjusio Selimo veidas buvo 
suvytęs ir liguistai išgeltęs, barzda nutriušusi, akys užtinusios. 
Matyt, vėl gėrė. Arba, siaubo apimtas suvokė Džahanas, verkė. 

Sultonas ir sufijus atsisėdo ant akmeninio suolo netoli lauki- 
nių kačių narvo. Džahanas negalėjo patikėti, kad Tikratikių Val- 


* Chalvatijų šeichas Siuleimanas Efendi (aut. past.). 

dovas, Visatos Viešpaties Pranašo Įpėdinis klestelėjo ant šalto 
kieto suolo. Jų balsai priminė upelio čiurlenimą, ir jis beveik nieko 
nesuprato. Staiga išgirdo žodžius, išsprūdusius Selimui iš lūpų: 

— Ar Alachas iš tikrųjų myli tuos, kurie apsivalo? 

Džahanas žinojo, kad jis turi omenyje surą „Atgaila. Sultonas 
ją taip mėgo, kad įsakė tulut šriftu užrašyti ant Konijoje pastaty- 
dintos mečetės sienos. Džahaną užplūdo begalinis liūdesys, ir jis 
neįprastai įsidrąsino. Išlindo iš slėptuvės ir išėjo į lauką pasisvei- 
kinti. 

- Kaip gyvuoja dramblys? - paklausė Selimas, taip ir neįsidė- 
mėjęs varovo vardo. 

— Puikiai, mano viešpatie. Gal jūsų didenybė norėtų pajodi- 
nėti savo drambliu? 

— Kitą kartą, varove, - išsiblaškęs atsiliepė sultonas. 

Nebus kito karto. Tą pačią savaitę Selimas paslydo hamame 
ir susitrenkė galvą. Sklido gandai, kad jis buvo girtas. Anot kitos 
versijos, jis buvo blaivus, bet toks išsiblaškęs, kad nematė, kur 
eina. Pernelyg valdingo tėvo sūnus, pernelyg didelės imperijos 
valdovas, pernelyg jautrios sielos svajotojas ir pernelyg trapių ei- 
lių kūrėjas Selimas Girtuoklis, Selimas Baltapūkis, Selimas Ne- 
vykėlis iškeliavo iš šio pasaulio penkiasdešimties metų. Nūrbanu 
apdėjo lavoną ledais ir slėpė sultono mirtį, kol iš Anatolijos at- 
vyko jos numylėtas sūnus Muradas. 

Į sostą įžengė sultonas Muradas. Pirmiausia jis įsakė išžudyti 
brolius, paskui palaidojo tėvą. Įspūdingas mečetes jis mėgo kaip 
visi kiti valdovai, bet nevertino nei didybės kaip jo senelis Siu- 
leimanas, nei grožio kaip jo tėvas Selimas. Nei forza, nei belleza. 
Dabar svarbiausia buvo utilita. Nauda, o ne didybė. Nauda, o ne 
grožis. Nuo tos dienos Sinano ir jo keturių pameistrių gyvenimas 
pasikeitė iš esmės. 

VIENĄ NAKTĮ ŽVĖRIŲ jaukintojus pažadino siaubingas 
triukšmas. Orą draskė nedarnūs garsai: žvengimas, lojimas, niur- 
nėjimas, baubimas ir urzgimas. Džahanas nusimetė antklodę ir 
pašoko. Kiti žvėrių jaukintojai irgi kėlėsi. Tarasas Sibirietis, nie- 
kada nepametantis galvos, pirmas išlėkė pro duris, kol kiti dar 
graibėsi drabužių ir batų. Džahanas, tamsoje čiuopdamas sienas 
kaip aklas, išėjo į sodą, kuriame droviai spingsėjo mėnulio šu- 
kelė. Iš viršaus liejosi šviesos srautas - visų raudonų atspalvių 
krioklys. Jis iškart suprato, kas atsitiko. 

— Gaisras! - suriko kažkas. 

Džahanas išvydo pliūptelint liepsną pačiuose rūmuose. So- 
dai, paviljonai ir galerijos, kuriuose visada būdavo taip tylu, kad 
eidamas girdėdavai, kaip pašiurpsta plaukai, drebėjo nuo pagal- 
bos šauksmų. Dūmais parūko tylos kodeksas, galiojantis nuo sul- 
tono Siuleimano laikų. 

Gaisras kilo anapus sienos, rytiniame antro vidinio kiemo 
pakraštyje. Džahanas žinojo, kad ten yra rūmų virtuvė. Ruseno 
indauja, sandėliukas, vasarinė virtuvė. Visai neseniai meistras 
su pameistriais suremontavo šias patalpas. Dabar jas rijo ugnis. 
Liepsnos lėtai, bet negailestingai slinko į vakarus ir apsiautė 
paukštyną. Džahanas svarstė, ar kas nors paleido paukščius 
į laisvę. Mintis apie šimtus pašėlusiai mosuojančių pakirptų 
sparnų nusmelkė širdį. 

Pirmas vidinis kiemas dar neužsidegė, bet vėjas buvo stiprus 
ir permainingas. Jo gūsiai atpūsdavo tirštus pilkus it negyvos pe- 

teliškės pelenus. Dūmai graužė akis, skverbėsi į plaučius. Bež- 
džionės iššieptais dantimis, sustiklėjusiomis akimis, paklaikusios 
iš baimės daužė į geležines narvo grotas. Prižiūrėtojai suprato, 
kad reikia pervežti Žvėris į saugią vietą. 

Tačiau tai būtų tikras žygdarbis. Iškilus grėsmei, gyvūnų el- 
gesys nenuspėjamas. Rūmų sodai su žvėrynu, nors ir ne tėvynė, 
jau buvo tapę jų namais. Niekas nenutuokė, ką jie darys, verčiami 
iš narvų kraustytis į medines dėžes. Žvėrių jaukintojai turėjo tik 
kelis vežimus, todėl darbas vyko lėtai, vienu metu buvo galima 
išvežti tik kelis žvėris. Darbininkai, nepasiruošę ir sutrikę, gin- 
čijosi, ką daryti. Arklininkai čerkesai ketino laukti baltųjų eunu- 
chų vyresniojo nurodymų, tačiau dūmų ir karštų pelenų šuoras 
užkimšo jiems gerklę. Delsti nebegalima. 

Iš pradžių buvo perkeltos beždžionės: jos nebuvo pačios ver- 
tingiausios, bet jų klyksmų negalėjai apsiklausyti. Paskui Dža- 
hanas iš daržinės išvedė Čhotą. Šis buvo išmintingas ir nekėlė 
rūpesčių. Dramblys buvo ramus ir naudingas: nesipiktindamas 
traukė vežimą, kuriuo spiegdamos, šokinėdamos ir svirduliuoda- 
mos it siautėjantys girtuokliai važiavo beždžionės. 

Kai kuriems gyvūnams - arkliams, kupranugariams, zeb- 
rams, žirafoms, gazelėms ir šiauriniams elniams - buvo leista eiti 
patiems. Būgštaudami, kad netikėtas triukšmas jų neišgąsdintų 
ir nesukeltų panikos, prižiūrėtojai elgėsi rūpestingai ir budriai. 
Žvėris jie pririšo vieną prie kito už kaklo, sudarydami keistą ka- 
ravaną. Vieni jojo raiti, kiti važiavo vežimais, prižiūrėtojai lydėjo 
savo gyvūnus. Bet, kad ir kokie jie buvo apdairūs, vos spėję at- 
sidurti anapus rūmų sienų zebrai šovė kalvos šlaitu žemyn kaip 
pamišę, vilkdami įkandin visą karavaną. Paskui juos nukūrė per- 

dėlto sustabdė zebrus, ko! visas karavanas nesuvirto į krūvą. 

Lazdomis ir tinklais, skanėstais ir grasinimais prižiūrėtojai 
subruko į vežimus visus rūmų gyvūnus. Išvažiavo gyvatės, cha- 
meleonai, stručiai, vėžliai, meškėnai, žebenkštys, povai ir persi- 
gandusios lamos, paskui - lapės, hienos, panteros ir leopardai. 
Išdardėję pro rūmų vartus vežimai pasuko šlaitu žemyn, į prie- 
plauką, nes niekas negalėjo numatyti, iki kur plėsis gaisras. 

Dramblys ir varovas kelis kartus grįžo gyvūnams pašaro ir 
vandens. Kai visi buvo aprūpinti, Džahanas padėjo prieš Čhotą 
pintinę lapų ir, patikėjęs jį kinams dvyniams, grįžo į žvėryną pas- 
kutinį kartą apsižvalgyti. Iš dalies jį skatino senas įprotis. Tiesa, 
dingus kapitonui Garetui, jis nustojo vogti, bet kaip ir kiekvienas 
vagis žinojo, kad gaisras - geriausia proga aptikti brangenybių. 
Bet grįžo jis ne vien todėl. Džahanas galvojo apie Mihrimah. Po 
brolio Selimo mirties ji kurį laiką nesirodė rūmuose. Bet šiąnakt 
ji irgi hareme. Gal išsigando, svarstė Džahanas. Prisiminė jos 
astma sergančią auklę, turbūt jai baisiai sunku kvėpuoti dūmais. 
Kas žino, gal po poros valandų ugnis pasieks jų kambarius. Jis 
nori įsitikinti, kad jos gyvos ir sveikos. 

Sargybiniai prie vartų turėjo į ką kreipti dėmesį ir be jo. Lieps- 
nos priartėjo, laižė rožyno sienas, it aukso lietus žiro kibirkštys. 
Priėjęs laukinių kačių aptvarą Džahanas nustebo, kad liūtai, dvi 
patelės ir patinas, tebėra. Galingi žvėrys, neramūs ir įsitempę, 
vaikščiojo į priekį ir atgal ir urzgė ant kažko tolumoje, lyg susi- 
dūrę su jiems vieniems matomu priešu. 

Prie narvo stovėjo Olevas, žvalus kaip visada. 

- Ei, inde, ko grįžai? - sušuko jis. 

- Norėjau pažiūrėti, ar visus išvežėme. Tau padėti? 

- Matai, liūtės persigando, o liūtas nenori eiti lauk. Teks 
traukti. Nenoriu, kad vargšai virstų pelenais. 

Juokdamasis iš savo sąmojo, beginklis Olevas atidarė geležines 

liūtės, ramiai ją kalbindamas. Ši stovėjo nejudėdama, įsmeigusi 
akis į žmogų. Olevas atsargiai užmovė jai ant kaklo žiedą, vik- 
riai išvedė į lauką ir lenta užvedė į medinę dėžę, stovinčią vežime. 
Paskui jis taip pat išvedė antrą liūtę. Patinas iš kampo nulydėjo 
ją akimis, dviem gelsvai auksiniais kaip tamsus citrinas plyšeliais. 

Džahanui suprakaitavo sprandas. Jį apėmė bloga nuojauta. 
Jau aušo. Olevo veidas persimainė. Šnervės išsiplėtė, lūpos su- 
trūkčiojo. Dabar jis liko narve akis į akį su liūtu. Ant rankos Ole- 
vas buvo atsainiai užsimetęs virvę, lyg nežinotų, ką su ja daryti. 
Džahanas pirmą kartą pamatė, kad jis delsia. Liūtas negarsiai 
suurzgė, matyt, irgi sutrikęs. Džahanas besidaužančia širdimi 
griebė vėzdą ir žengė į narvą. 

- Pasitrauk, - tarė Olevas. - Nesikišk! 

Džahanas, sulaikęs kvapą, pakluso. 

— Uždaryk duris! 

Džahanas taip ir padarė. Buvo priblokštas ir nebepajėgė mąs- 
tyti blaiviai. Liepsningai rudi Olevo plaukai, surišti į arklio uo- 
degą, pasklido ant pečių. Jis nusišluostė nuo kaktos prakaitą ir 
vieną akimirką išleido liūtą iš akių. Kaip tik tą akimirką liūtas 
atsisuko į jį ir vėl suurzgė, lyg būtų ką tik pastebėjęs, lyg ne šis 
Žmogus būtų metų metus rūpinęsis juo, - pirmiau pašerdavęs jį, 
o tik paskui valgydavęs pats. Žvėris pakėlė leteną iškėstais nagais 
ir šoko. 

Olevas pargriuvo. Jo veide atsispindėjo ne skausmas, o nuo- 
staba. Žvilgsnis tėvo, kurį apvylė sūnus. Prie narvo kaip pami- 
šėlis mosuodamas rankomis ir rėkdamas blaškėsi Džahanas. Jis 
tebelaikė vėzdą ir dabar ėmė juo daužyti narvo virbus, vildamasis 
atkreipti liūto dėmesį. Jam pavyko. Žvėris žengė kelis žingsnius 
Džahano pusėn. 

Tuo tarpu Olevas svirduliuodamas atsistojo. Užuot ėjęs prie 
durų, jis žengė prie liūto ir jį pašaukė. Tai įvyko žaibiškai. Dža- 
hanas matė, kas darosi jam prieš akis, kaip per sapną. Liūtas, pa- 
miršęs Džahaną, apsisuko, šoko ant savo tramdytojo ir suleido 
dantis jam į kaklą. 

Džahanas sukliko ir pats nepažino savo balso. Jis sulaužė 
vėzdą, spardė grotas, rėkė ant liūto. Netoliese radęs lazdą, vėl nu- 
bėgo prie narvo, iš siaubo užmiršęs maldas. Įžengė į narvą. Ole- 
vas gulėjo kraujo klane. Jis nebedomino liūto, ir šis grįžo į narvo 
kampą. Lėtai, nenuleisdamas akių nuo žvėries, nors ir nenutuokė, 
ką darytų, jei šis pultų, Džahanas ištempė sužeistąjį į lauką. Ole- 
vas vartė atmerktas akis, iš sudraskyto kaklo tryško kraujas: liū- 
tas perkando jungo veną. Ištempęs jį iš narvo, Džahanas uždarė 
duris. Jam nė motais, kad liūtas sudegs. Taip jam ir reikia. 

Olevas buvo palaidotas kapinėse netoli seralio. Liūtas, Dža- 
hano apmaudui, liko gyvas. Gaisras nepasiekė žvėryno, taigi 
vargta buvo bergždžiai. 

Rūmų virtuvė, dalis haremo ir valdovo kambariai virto pele- 
nais. Sinanas su pameistriais turės juos atstatyti dar kartą. 

Po Olevo laidotuvių - jose dalyvavo tik žvėrių prižiūrėtojai ir ar- 
klininkai, - Džahanas palūžo. Jį apėmė bloga nuojauta, lyg viena 
mirtis būtų visų mirčių atspindys. Širdyje virė pyktis - jis pyko 
ne ant liūto, kuris sudraskė draugą, bet ant visų kitų; ant savęs, 
palikusio Olevą vieną narve ir per vėlai susigriebusio; ant naujojo 
sultono, kuriam nei šilta, nei šalta dėl ištikimų tarnų žūties; ant 
meistro Sinano, statančio vieną pastatą po kito lyg niekur nieko; 
ant Dievo, kuris leidžia klysti ir kentėti, tačiau tikisi dėkingumo 

maldų. Taip, pasaulis gražus, bet grožis jį erzina. Koks skirtumas, 
ar žmogus kenčia, ar laimingas, teisus ar klysta, juk saulė vis tiek 
pateka, o mėnulis nusileidžia, ar yra jis, ar jo nebėra. Vienintelė 
būtybė ant kurios jis nepyko, buvo Čhota, ir Džahanas stengėsi 
praleisti su drambliu kuo daugiau laiko, nes gyvulio ramybė mal- 
šino pyktį. 

Jis ne tik niršo, bet ir pajuto anksčiau nepatirtą garbės troš- 
kimą. Širdies gilumoje jis nebenorėjo paklusti ne tik mokytojui, 
kurio pameistrys buvo, sultonui, kurio dramblio varovas buvo, 
bet ir Alachui, kuris sukūrė jį silpną, o labiausiai Mihrimah, dėl 
kurios šitiek metų tylomis kankinosi. Jis dirbo daug, kalbėjo ma- 
žai. Tokios buvo jo nuotaikos, kai į rūmus atvyko Sinanas su tri- 
mis kitais pameistriais atitaisyti gaisro padarytos žalos. 

— ANT KRANTO PASTATYSIME naujas pirtis ir paviljo- 
nus, - tarė Sinanas. - Haremą ir valdovo kambarius reikia persta- 
tyti. Mes juos padidinsime. Viskas, ką statome, turi atitikti seralio 
dvasią. - Jis patylėjo. - Noriu, kad kiekvienas nubraižytumėte po 
planą. Tas, kurio darbas bus geriausias, taps mano pirmuoju pa- 
dėjėju. 

Džahanas nustebo, išgirdęs šiuos žodžius. Iki šiol mokytojas 
su jais elgėsi vienodai, nors jie patys suprato, kad kiekvieno ga- 
bumai skirtingi. Dabar meistras nori, kad jie varžytųsi. Džaha- 
nas suprato, kad turėtų džiaugtis, bet širdis netraukė. Ir vis dėlto 
jis dirbo - tačiau ne šalia kitų pameistrių, ne ūksmingame sode. 
Jis piešė eskizus daržinėje, sėdėdamas greta Čhotos. 

Po kelių dienų Sinanas panoro skubiai pasikalbėti su Dža- 
hanu. Šis pamatė, kad mokytojas išdėstęs projektus vieną šalia 
kito, visus keturis. 

- Prieik, - tarė jis. - Noriu, kad pažiūrėtum ir pasakytum, 
ką matai. 

Džahanas ėmė apžiūrinėti brėžinius, nežinodamas, kieno ku- 
ris ritinėlis. Palygino juos su savo. Pasirodė, kad jis vienintelis 
pasiūlė nugriauti senas pirtis ir pastatyti naujas užpakalinėje ha- 
remo dalyje. Mihrimah čia nebegyveno, bet kurdamas projektą 
jis vis tiek rūpinosi, kad jai būtų patogu. Įdėmiau įsižiūrėjęs, 
Džahanas pažino ryžtingas, apgalvotas Davūdo linijas, kruopštų, 
smulkmenišką Nikolos piešinį ir lengvą, grakščią Jūsufo ranką. 

— Ką manai? - paklausė Sinanas. 

Džahanas drovėdamasis nurodė kiekvieno plano pranašumus. 

- Pranašumus aš žinau, - tarė Sinanas. - Nurodyk man trū- 
kumus. 

- Šitas darytas paskubomis, - tarė Džahanas. Parodęs į kitą 
brėžinį, jis paaiškino, kad šis mokinys taip uoliai mėgdžiojo mo- 
kytoją, jog nesukūrė nieko savito. 

— O šis? - paklausė Sinanas, rodydamas Džahanui jo riti- 
nėlį. - Man patinka, kad šio projekto autorius rūpinasi haremo 
gyventojų patogumais. 

Džahano veidas užsiplieskė: 

— Bet autorius neatsižvelgė į aplinką. Naujieji pastatai nedera 
prie senųjų. 

Sinano akys sužibo. Jis paėmė paskutinį projektą. 

— O šis? 

- Kruopščiai apgalvotas, išlaikyta pusiausvyra. Jis pagarbiai 
elgiasi su senuoju pastatu ir jį plečia proporcingai. 

- Teisingai. Tik norėčiau sužinoti, kodėl tavo projektas, ge- 
resnis už šį, visiškai nepaiso kitų pastatų. 

Džahano veidas apsiniaukė: 

- Nežinau, mokytojau. 

— Tavo projektas turi tik vieną trūkumą. Mes statome ne tuš- 
čioje erdvėje. Pastatas turi derėti prie kitų statinių ir atitikti sera- 
lio dvasią. 

Taigi pirmuoju padėjėju tapo nebylys. Jūsufas paraudo iki 
ausų ir, droviai šypsodamasis, nudūrė akis, lyg norėtų prasmegti 
skradžiai žemę. O Džahanas sužinojo apie save vieną svarbų da- 
lyką: jam kaip architektui šis metas lemiamas, nuo šiol jo talentas 
arba tobulės, arba sunyks. Jo varžovai - ne Davūdas, Jūsufas ar 
Nikola. Bijoti reikia tik savęs. 

Visą vasarą jie plėtė rūmus ir atstatė gaisro sunaikintus pastatus. 
Buvo pratę dirbti visokiose statybvietėse, bet ši skyrėsi neįprasta 
tyla. Bent kartą darbininkai nesišnekėjo, nepokštavo ir nejuo- 
kavo nešiodami lentas, skrysčiais kilnodami sunkumus ar valgy- 
dami srėbalą. Net kai dešimtys žmonių statė vientisą marmurinę 
koloną, apsidraskydami rankas į lynus, niekas nesišaukė Alacho. 
Dešimtininkai liovėsi girti darbininkus už puikų darbą, tiesa, ir 
anksčiau jie tai darydavo, veikiau ragindami uoliau dirbti kitus, 
negu skatindami. Net kūjai ir kirviai trinksėjo, o pjūklai zirzė 
ne taip kurtinamai kaip paprastai. Statybas gaubė nesmagi tyla, 
žmonės vaikščiojo apkvaitę, lyg būtų ką tik pabudę iš snūdulio. 
Taip veikė sultono Murado artumas. 

Tomis savaitėmis Džahanas sutiko tarnų, kurių kaip gyvas 
nebuvo matęs, ir lankėsi menėse, kurių nežinojo esant. Rūmai 
buvo tikras labirintas, kambarių ir koridorių raizginys, besisu- 
kantis ratu it gyvatė, ryjanti savo uodegą. Seralyje jausdavaisi 
toks vienišas, kad pamildavai savo šešėlį, nors žmonių aplinkui 
buvo tiek, kad trūko oro. Rūmų gyventojų dabar buvo daug dau- 
giau negu sultono Siuleimano laikais - daugiau moterų hareme, 
daugiau sargybinių prie vartų, daugiau tarnų, nešiojančių dau- 
giau valgių. Kaip didžiulė žuvis, nebenutuokianti, kad jau pasiso- 
tino, rūmai prarydavo vis daugiau žmonių. 

Atstatę virtuvę, pameistriai ėmėsi haremo priestatų. Sugulo- 
vių jie nematė, tos slėpėsi vidiniuose kambariuose. Džahanas vy- 
lėsi išvysti Mihrimah ar bent kokį jai priklausiusį daiktelį - no- 
sinę su jos inicialais, aksominę kurpaitę, dramblio kaulo šukas. 
Nerado nieko. Bet po kelių dienų Mihrimah liepė jam perduoti, 

kad ji su dada grįžtanti į savo rūmus. Vidurdienį mes važiuosime 
pro Pirmuosius vartus. 

Nudžiugęs ir persigandęs Džahanas laukė, įsitaisęs ant obels 
šakos netoli viršūnės. Snaudulingoje kaitroje nuo prinokusių vai- 
sių, kurių niekas nedrįso skinti, nes jie priklausė sultonui - oO šis 
neturėjo laiko tokiems niekams - atsispindėjo saulė. Iš tolo išgir- 
dęs dardėjimą Džahanas krūptelėjo. Pasirodė karieta. Ji važiavo 
lėtai. Džahanui atrodė, kad jis sustingo, tik jis vienas, o pasaulis 
juda toliau. Visa buvo keista ir pažįstama. Visatos platybėse nu- 
slopo jo širdies plakimas. Jis - stebėtojas. Niekas daugiau. Šlamėjo 
lapai, šliaužė šliužai, vėjyje plazdėjo peteliškės sparneliai. Džaha- 
nas mėgavosi kiekviena smulkmena, jausdamas, kad ši begalinė 
akimirka niekada nepasikartos. Laikas virto upe. Jis stovėjo ant 
žolėto kranto ir žiūrėjo į tekantį vandenį, vienišas ir paliktas. Ka- 
rieta sustojo. Pro langą išniro ranka, grakšti kaip paukštis, ir ati- 
traukė užuolaidą. Mihrimah pažvelgė aukštyn, kur sėdėjo Dža- 
hanas, ir jos veidas sušvelnėjo nuo jo dievinančio žvilgsnio. Ji dar 
kartą įsitikino, kad niekas nepasikeitė, tik prabėgo dešimtmečiai, 
tik didėjo atstumai, tik gilėjo raukšlės ir balo plaukai. Džahanas 
žiūrėjo į ją, nenukreipdamas žvilgsnio ir nenulenkdamas galvos, 
traukė iš už korsažo iškvepintą nosinaitę, žvilgtelėjo į Džahaną ir 
numetė ant žemės jam. 


Š 


BUVO ALPI RAMADANO popietė. Dėl pasninko darbai sulė- 
tėjo. Džahanas alkio nebijojo, bet troškulys buvo nepakeliamas. 
Kad ir kiek puodelių vandens jis išgerdavo per sachūrą', rytą at- 
eidavo į statybas sausa kaip dulkės gerkle. Po kelių valandų, kai 
troškulys pasidarydavo nepakeliamas, jis nuslinkdavo už virtu- 
vės, kur tryško fontanas. Išsiskalaudavo burną, kad nebejaustų 
rūdžių skonio. Kartais gal ir kelis lašus nurydavo, tiek to. Taip 
apgaudinėti nuodėmė, bet jis vylėsi, kad Alachas nesipiktins dėl 
šlakelio vandens - juk Jam priklauso begaliniai vandenynai. 

Eidamas prie fontano Džahanas pastebėjo priekyje žmogų, 
kuris skubiai dingo už krūmų. Jis pažino nebylį pameistrį ir nu- 
sekė įkandin. Nusprendė, kad dabar laikas pasikalbėti su juo ir 
išsiaiškinti, ar ne jis išdavikas. 

Jūsufas nuėjo tiesiai prie tvenkinio, kuriame kartais maudy- 
davosi Čhota, ir atsisėdo neįžvelgiamu veidu. Iš pradžių Dža- 
hanas manė, kad jis irgi atėjo malšinti troškulio. Bet nebylys tik 
būtų išsiskyręs su mylimu žmogumi. Džahanas valandėlę žiūrėjo 
į jį. Jūsufas sėdėjo nejudėdamas, ir, jei ne virpančios rankos ir 
žvilgsniai į statybų pusę, galėjai pamanyti, kad jis negyvas, dar 
viena keistybė iš baltųjų eunuchų vyresniojo rinkinio. 

Paskui jis kaip sapne nusimovė pirštines. Rankos buvo dailios 
ir baltos, be jokių nudegimų žymių. Kodėl jis visiems meluoja, 


* Priešaušrio valgis, valgomas naktį prieš pasninką (aut. past.). 

nustebo Džahanas. Paskui jis dar labiau suglumo, nes Jūsufas už- 
niūniavo. Jo balsas, kurio niekas niekada nebuvo girdėjęs, buvo 
švelnus ir skambus. Suvokęs, kad atsitiktinai susidūrė su svetima 
paslaptimi ir kad nežino, ką daryti, Džahanas sulaikė kvapą ir 
įsistebeilijo į Jūsufą, kurį iki šiol laikė nebyliu. 

Jūsufas nutilo; proga buvo pražiopsota. Džahanas norėjo ne- 
pastebimai pasišalinti, bet per skubą užmynė ant žabo. Jūsufas 
krūptelėjęs atsigręžė ir jį pamatė. „Nebylys“ išėjo iš veido ir pa- 
tempė lūpą kaip mažas vaikas. Jis taip išsigando, kad Džahanas 
buvo bepuoląs jo raminti ir žadėti, kad neišduos jo paslapties. 
Tačiau, užuot tai padaręs, grįžo prie darbo ir stengėsi apie tai ne- 
galvoti. Ir vis dėlto nuolat žvilgčiojo į Jūsufą, o šis vaikščiojo nu- 
leidęs galvą ir nudūręs akis. 

Po vakarienės Džahanas vėl ėmė laužyti galvą, kokia ta Jūsufo 
paslaptis. Beplaukis veidas, ilgos riestos blakstienos, santūri sė- 
dėsena suglaustomis kojomis, pirštinėtos rankos ant kelių. Ir jis 
suprato. Kitą rytą susirado Jūsufą, suodiną ir dulkėtą, kažką brai- 
žantį popieriuje. Pamatęs Džahaną jis paniuro, nugara įsitempė. 

— Norėčiau pasikalbėti, - tarė Džahanas. - Eime su manimi, 
maldauju. 

Jūsufas nusekė įkandin. Juodu ėjo tylėdami, kol rado ūks- 
mingą medį. Susėdo ant žemės parietę kojas. 

Džahanas atsikrenkštė: 

- Visada tau pavydėjau. Tu talentingas. Nieko nuostabaus, 
kad mokytojas tave pasirinko pirmuoju padėjėju. 

Jis nutilo, nes pro šalį ėjo darbininkas su pintine akmenų ant 
nugaros. Kai jo Žingsniai nutilo, Džahanas tęsė: 

- Bet tu elgeisi keistai... Įtariau, kad pridėjai pirštus prie nelai- 
mingų atsitikimų statybose. 

Jūsufo veidas ištįso. 

— Dabar suprantu, kad priežastis buvo kita. Tu nesi nebylys. 
Tu slepi savo balsą, nes... tu esi moteris. 

Jis - ji - išplėtė akis ir įsmeigė jas į Džahaną, lyg jis būtų vai- 
duoklis. Lūpos krutėjo, iš pradžių be garso - balsas, taip ilgai sle- 
piamas, neklausė jos kaip paukščiuko, kuris dar tik mokosi skrai- 
dyti, neklauso sparnai. 

— Tu visiems pasakysi? 

— Na, aš nebandau... 

Ji pertraukė jį, rankos drebėjo: 

- Jei pasakysi, man galas. 

Džahanas pažvelgė į ją su pagarbia baime ir iš lėto linktelėjo: 

— Duodu žodį tylėti. 


A 


Džahanas spėjo, kad nebyliojo pameistrio paslaptį žino ne tik jis. 
Jis neabejojo, kad ją žino ir meistras Sinanas. Ko gero, ir pats su- 
manymas jo. Sinanas norėjo, kad ji mokytųsi su jais, leido mo- 
teriai dirbti statybose su šimtais darbininkų, skatino ją metai po 
metų, pastatas po pastato. Visą savaitę jis laužė galvą ir galop ry- 
žosi pasikalbėti su mokytoju. 

— Sveikas, inde, - gyvai pasisveikino Sinanas. - Matau, nori 
kažko paklausti. 

— Mokytojau, ar galėčiau sužinoti, kaip jūs pasirenkate mo- 
kinius? 

— Pagal gabumus. 

- Rūmų mokykloje gabių daugybė. Iš jų išeitų geresni brai- 
Žytojai. 

- Iš kai kurių galbūt... - Sinanas sakinio nebaigė. 

- Anksčiau maniau, kad mes gabiausi iš visų mokinių, ku- 

riuos jums teko sutikti. Kokia didelė mano tuštybė! Dabar su- 
prantu, kad mes talentingi, bet ne patys talentingiausi. Jūs nesi- 
renkate talentingiausių. Jūs renkatės gabius, bet... - jis užsikirto, 
pristigęs žodžių. - Sutrikusius... paliktus... nereikalingus. 

— Tu teisus, - po valandėlės pripažino Sinanas. - Aš rūpestin- 
gai renkuosi mokinius. Gabius ir neturinčius kur dėtis. 

— Kodėl? 

Sinanas lėtai įkvėpė. 

— Tu plaukei laivu per jūrą. 

Tai buvo ne klausimas, bet Džahanas linktelėjo. 

— Matei jūrinius vėžlius, išplautus į krantą? Jie iš paskutiniųjų 
veržiasi į priekį, bet ne į tą pusę. Kas nors turi atsukti juos atgal, 
į jūros pusę, namo. 

Sinanas timptelėjo už barzdos, kuri per pastaruosius keletą 
mėnesių smarkiai pabalo. 

— Pamatęs tave pamaniau, kad tavo pečius slegia sunki našta, 
bet tu sparčiai visko išmoksi, jei atsikratysi blogų įpročių, pamirši 
praeitį ir leisies mano kreipiamas į ateitį. 

Klausydamasis mokytojo Džahanas prisiminė žodį, kurio 
jam reikėjo: „palaužtas“. Pradėjo suprasti, ką daro, ką visą laiką 
darė Sinanas. Džahanas, Davūdas, Nikola ir Jūsufas. Keturi vi- 
siškai skirtingi, tačiau vienodai palaužti. Meistras Sinanas ne tik 
mokė juos, bet ir švelniai, nors ir tvirtai, taisė jų sielas. 


Š 


DŽAHANAS TESĖJO ŽOD]Į. Jis niekam neatskleidė Jūsufo pa- 
slapties, net Chotai, nes prietaringai būgštavo, kad iš dramblio 
ji prasiskverbs į haudą, o iš haudos persiduos žmonėms, kurie 
joje sėdės. Poilsio valandėlėmis Jūsufas pamažu papasakojo jam 
savo istoriją ir pasakė, kad jos vardas prieš daugelį vasarų buvo 
Sanča. 

Salamankos mieste, pasakojo ji, stovėjo didelis baltas kaip 
pienas namas, apraizgytas visterijomis. Jos tėvas buvo garsus gy- 
dytojas. Su ligoniais jis elgdavosi švelniai, su žmona ir vaikais — 
griežtai ir labiau už viską pasaulyje troško, kad visi trys sūnūs 
sektų jo pėdomis. Dukteriai jis irgi panoro suteikti išsilavinimą, 
ir ateinantys mokytojai mokydavo visus keturis vaikus. Tą vasarą, 
kai mergaitei sukako aštuoneri, pro miesto vartus įžengė maras. 
Berniukai vienas po kito paliko šį pasaulį. Liko tik Sanča, sle- 
giama kaltės, kad liko gyva, o mylimi broliai mirė. Motina, pa- 
kvaišusi iš sielvarto, užsidarė viename Valjadolido vienuolynų. 
Sanča liko su tėvu. Ji rūpinosi juo, nors jis aiškiai niekino jos 
pastangas. Ir vis dėlto pamažu tėvas pradėjo mokyti dukrą. Ne 
medicinos, nes jis manė, kad moterys dėl savo prigimties jai ne- 
gabios, bet kitų dalykų - aritmetikos, algebros, filosofijos. Jis iš- 
mokė ją visko, ką žinojo pats. Ji buvo puiki mokinė, iškart viską 
suprasdavo, iš pradžių ne trokšdama žinių, o vildamasi pelnyti 
tėvo meilę. Paskui tėvas pasamdė jai geresnius mokytojus. Vienas 
senas nuskurdęs architektas mokė ją gana ilgai, o tarp pamokų 
taikydavosi pabučiuoti. 

Tėvas turėjo daug mokytų draugų. Atsivertėlių žydų, kata- 
likų, net vieną arabą. Mieste viešpatavo baimė ir nepasitikėjimas. 
Eretikai liepsnodavo ant laužo, ir ore nuolat tvyrodavo degančių 
žmonių kūnų smarvė. Tėvo sveikata pašlijo, ir jis pareiškė, kad 
po metų ji ištekės už antros eilės pusbrolio. Turtingo pirklio, ku- 
rio Sanča niekada nebuvo mačiusi, bet jau nekentė. Ji raudodama 
maldavo neišsiųsti jos iš namų, bet veltui. 

Laivą, kuriuo ji plaukė pas sužadėtinį, užgrobė piratai. Po 
daugelio savaičių kančių, kurių Sanča nenorėjo prisiminti, ji at- 
sidūrė Stambule ir buvo parduota į vergiją. Ją nusipirko rūmų 
muzikantas, kuris, taip jau nutiko, pažinojo Sinaną. Jis buvo ge- 
raširdis ir su Sanča elgėsi gražiai, paprašytas net parūpino jai po- 
pieriaus ir pieštukų. Tačiau dvi jo žmonos kankino ją dieną naktį. 
Jos pavydėjo jai jaunystės ir grožio, tad nuolat skųsdavosi vyrui, 
kad ji joms nepadedanti, kaip turėtų padėti sugulovė. Jos apžiū- 
rėjo ją nuo galvos iki kojų, savo akimis įsitikino, kad nieko ne- 
trūksta, ir vis dėlto abejojo, kad Sanča - moteris. Nors ji atversta 
į islamą ir pavadinta Nergiz, slapta piešia krikščionių bažnyčias 
su kryžiais ir varpais. Muzikantas išklausydavo jų skundus, bet 
nė karto nepaprašė parodyti eskizų. 

Vieną dieną, muzikantui išvykus į kelionę, jo žmonos su- 
draskė Sančos piešinius į skutus ir taip ją sumušė, kad iš dra- 
bužių liko vieni draiskalai. Tą patį vakarą muzikantas grįžo. Jos 
likimas būtų susiklostęs kitaip, jei jis būtų grįžęs po kelių dienų, 
jau užgijus mėlynėms. O dabar jis pamatė jos sudarkytą veidą, 
užtinusias akis ir sudraskytus eskizus. Vienas piešinys liko svei- 
kas, ir jį muzikantas parodė Sinanui. Jo nuostabai, vyriausiasis 
rūmų architektas buvo sužavėtas ir panoro susitikti su piešėju. 
Muzikantas paaiškino, kad eskizo autorė - jo sugulovė, jauna 
ir graži kaip saulės spindulys, tiesa, jau praradusi nekaltybę. 

Jis ją mielai padovanotų Sinanui, tegu daro su verge, ką nori. 
Jei sugulovė liks jo namuose, žmonos sutryps ją kaip seną sku- 
durą. 

Taip Sanča atsidūrė vyriausiojo rūmų architekto namuose. 
Nuo ryto iki vidurdienio ji turėjo padėti meistro žmonai Kairai 
eiti ruošą, o vėliau galėjo naudotis biblioteka ir piešti. Po metų 
tokio gyvenimo Sinanas pradėjo ją mokyti. Jam patiko keistosios 
mokinės uolumas, tačiau nė į galvą neatėjo pasiimti ją į statybos 
aikštelę. 

Tą savaitę, kai Sinanas padėjo kertinį Šachzadės mečetės 
akmenį, Sanča ėmė jo maldauti leisti jai dirbti kartu. Jis vis atsisa- 
kydavo, kol ji griebė žirkles, nusikirpo ilgus tamsiai rudus plau- 
kus ir paliko prie meistro durų. Sinanas, kitą rytą išėjęs iš mie- 
gamojo, užmynė ant šilkinių garbanų krūvos. Jis suprato ir davė 
jai vyriškus drabužius. Kai ji jais apsivilko, jis ir pralinksmėjo, 
ir apstulbo. Ją lengvai buvo galima palaikyti vaikinu. Vienintelė 
kliūtis - balsas. Ir rankos. Buvo nuspręsta, kad ji tylės ir mūvės 
pirštines. Taps Sinano nebyliu pameistriu. 

Tai Sanča papasakojo Džahanui vieną popietę, kai juodu 
dirbo Mulos Čelebio mečetės statybose. Šešiakampis stogas su 
kupolu, keturi bokštai su pusrutulio formos viršūnėmis. Juodu 
sėdėjo lauke ant suolo prieš pusę kupolo virš michrabo. 

— Kas dar žino? - paklausė Džahanas. 

— Meistro žmona Kaira. 

— Daugiau niekas? 

— Dar vienas, - atsakė Sanča. - Italų architektas Tomazas. Jis 
seniai seka mokytoją. Ko gero, kartą girdėjo mane kalbant. 

Džahanas ruošėsi atsakyti, bet išgirdo šnaresį it besislepian- 
čio naktinio gyvūno. Išsigandęs atsisuko. Buvo klaikiai tylu, bet 
jis visa esybe jautė, kad kažkas ką tik buvo šalia jų. Atsistojo besi- 


361 


Mečetė sultono dukteriai 


daužančia širdimi ir apsidairė. Tolumoje išvydo šmižinėjant kelis 
vyrus. Vieną pažino: Salachadyno brolis. Džahanas prisiminė jo 
piktus priekaištus kapinėse. Jis žinojo, jog vaikinas nekenčia Si- 
nano ir mano, kad šis pražudė jo brolį. Džahanas nuogąstavo, 
kad jis atėjo čia atkeršyti meistrui. Antra vertus, gal tie žmonės 
ketina ką nors nugvelbti. Aplink statybvietę amžinai slampinėja 
vagys, tykodami medžiagų. Nenorėdamas gąsdinti Sančos, ku- 
riai ir taip užtenka rūpesčių, jis valandėlę stebėjo įsibrovėlius, bet 
apie savo įtarimus neprasitarė. 

— Aš tave mačiau su Tomazu, - patylėjęs ištarė Džahanas. 
Staiga jo veidu perbėgo šešėlis, nes jam smilktelėjo nauja min- 
tis. - Jis tave šantažuoja. 

Sanča nudūrė akis į žemę. 

— Bet tu neturtinga. Ko jis iš tavęs nori? 

— Ne pinigų, - atsakė Sanča, pešiodama marškinių apačią. - 
Jam reikia mokytojo brėžinių. 

Džahanas, siaubo apimtas, pažvelgė į ją. 

- Ir tujam jų davei? 

— Jis gavo keletą vidutiniškų projektų. Mano, kad jie meistro 
Sinano, bet juos nubraižiau aš. 

Jie nusišypsojo vienas kitam. Džahanas pajuto, kad juodu — 
tikri draugai, būtų net pavadinęs šiuos santykius broliškais, jei 
nebūtų žinojęs, kad Jūsufas - moteris. Jis ne iš karto suprato, kad 
Sanča neatskleidė dar vienos paslapties - nei tada, nei vėliau. Ta 
paslaptis teikė jai jėgų. Ir buvo jos ištikimybės liudijimas. Vieni- 
šomis naktimis ji verkdavo, kol užmigdavo, ir širdį sušildydavo 
tik mintis, kad jis po tuo pačiu stogu, nors toli nuo jos it kitame 
gyvenime, kad jis rūpinasi ja, nors tik tėviškai. 

Ji buvo jo mokinė. Ji buvo jo sugulovė. Ji buvo jo vergė. Ji 
buvo ne vyresnė už jo dukterį. Ir vis dėlto Jūsufas Nergiz Sanča 

Garsija de Erera, gležnas kūnas, slegiamas per daug vardų, my- 
lėjo meistrą Sinaną. 

Daugiau taip artimai ir atvirai pasikalbėti progų nebepasi- 
taikė. Tą pačią dieną atsitiko dar viena nelaimė. Nuo meldimosi 
salės pilioriaus nuslydo akmens luitas, sužeidė du galerų vergus 
ir užmušė ištikimą Sinano dešimtininką Sniego Gabrielių. 

Tokios bėdos ištikdavo nelabai dažnai, todėl kaip paprastai 
buvo kaltinamas likimas, antra vertus, nelaimingi atsitikimai 
buvo keistai panašūs ir nepaliaujami. 


Š 


„NEDUODANTI NAUDOS GELEŽIS rūdija, medis dūla, žmo- 
gus nusideda, - sakydavo Sinanas. - Todėl privalome dirbti.“ 

Sekdami jo pėdomis, keturi pameistriai plušėjo taip, lyg ry- 
toj būtų Paskutinio teismo diena ir jie turėtų baigti darbus, kol 
viskas nevirto dulkėmis. Jie statė masdžid - mečetes, medreses — 
musulmonų mokyklas, tiltus, pirtis, ligonines, leprozoriumus, 
elgetynus, klėtis ir užvažiuojamuosius namus keliautojams iš to- 
limų ir artimų kraštų. Vienus pastatus užsakydavo sultonas, ki- 
tus - jo motina, žmonos, dukterys ir viziriai. 

Tačiau ne viską Sinanas statė galingų turtuolių užsakymu. 
Tarkim, šventųjų antkapius. Tada pameistriai dirbdavo ypač uo- 
liai. Už tokius mauzoliejus mokytojas dažnai mokėdavo iš savo 
kišenės. O vienintelė priežastis, kodėl jis metų metus juos statė, 
buvo sapnas, kažkur kažkieno susapnuotas. Sinanas, vyriausiasis 
rūmų architektas, jautėsi atsakingas ne tik už statybas ir miestų 
priežiūrą; jis paversdavo tikrove sapnus. 

Apie tokį regėjimą jam galėjo pranešti kiekvienas - karei- 
vis, smuklininkas, virėjo parankinis, net elgeta. Jie belsdavosi į 
Sinano duris pagarbiai, bet ryžtingai, slapta didžiuodamiesi, lyg 
dangus būtų jiems patikėjęs svarbų laišką. Paskui jie pasakodavo 
savo sapnus. Dažniausiai jiems sapne pasirodydavo šventasis ar 
išminčius, didžiai nusiminęs, kad jo kapas apleistas. Arba kan- 
kinys parodydavo, kur guli jo palaikai, ir paprašydavo palaidoti 
kaip pridera. Arba mistikas, nubaustas mirtimi už ereziją ir pa- 
laidotas slapta ar išvis nepalaidotas. 

Regėjimų šventieji būdavo įkyrūs ir nekantrūs, sapnuotojai, 
kaip juos vadino Džahanas, irgi. Pastarieji tikėdavosi, kad archi- 
tektas su pameistriais viską mes, nesvarbu, kad šiuo metu stato 
mečetę, ir eis su jais. Kai kurie net grasindavo: „Šis šventasis labai 
galingas. Jei nepadarysit, kaip jis liepia, jis jus prakeiks.“ 

Kas savaitę vienas pameistrių turėdavo priiminėti sapnuoto- 
jus. Užduotis buvo sunki: reikėjo visus išklausyti ir atskirti sąži- 
ningus žmones nuo sukčių. Daug ketvirtadienio popiečių Dža- 
hanas praleisdavo su nepažįstamais žmonėmis, sėdėdamas ant 
taburetės. Šalia jo prie stalo palinkdavo raštininkas ir be palio- 
vos skrebendavo plunksna. Kiekvieną sapną reikėdavo užrašyti, 
net aiškius svaičiojimus ir nereikalingas smulkmenas. Sinanas 
širdingai pasisveikindavo su atvykėliais, paskelbdavo pavedęs iš- 
mintingam pameistriui juos išklausyti, pamerkdavo Džahanui ir 
išeidavo, šelmiškai šypsodamasis lūpų kampučiais. Nuo įdėmių 
žvilgsnių, stebinčių kiekvieną jo judesį, Džahaną net prakaitas 
išpildavo. Kambaryje nuo didžiulių šių žmonių lūkesčių daryda- 
vosi ankšta, tvanku. 

Jie ateidavo iš visur. Iš triukšmingų uostų ir atkampių kaimų. 
Ir maldaudavo pameistrių eiti ir statyti visur - miestelyje, ūkyje 
ar gyvatyne. Dauguma sapnuotojų buvo įvairaus amžiaus vyrai. 
Ateidavo net berniūkščiai, lydimi tėvų, o kartais ir moterys. Jos 
laukdavo lauke, kol vyras ar brolis perpasakos sapną. 

Kartą valstiečiai paprašė sutaisyti fontaną, kuris tiekė vandenį 
visam kaimui dar nuo Bizantijos imperijos laikų. Jie jau buvo 
kreipęsi į kadijų, bet kol kas jų pastangos nedavė vaisių. Paskui 
skardininkas susapnavo galingą ir piktą šventąjį. Šis pasakė, kad 
fontanas pastatytas sufijų mauzoliejaus griuvėsiuose. Kol vanduo 
tekėjo, dervišų sielos ilsėjosi ramybėje. Dabar vanduo išdžiūvo, ir 
jie nerimsta. Todėl fontaną reikia tučtuojau pataisyti. 


365 


Mečetė sultono dukteriai 


Kai Džahanas pateikė mokytojui pokalbių santrauką, Sinanas 
pasakė, kad reikia atkreipti dėmesį būtent į šią istoriją. 

— Bet, mokytojau, negi jūs tikit, kad jie sako tiesą? - priešta- 
ravo Džahanas. 

— Jiems reikia vandens, nesvarbu, tikiu aš sapnu ar ne. 

Jie atstatė fontaną išvalę kanalus, kuriais vanduo tekėjo iš 
kalnų. Kaimiečiai džiūgavo, Sinanas irgi. 

Maždaug tuo metu atvyko kažkoks malūnininkas. Jis tvir- 
tino, kad, maldamas grūdus, girdi moters dainą - saldžią ir žavią. 
Būgštaudamas, kad tai džinų išdaigos, jis išėjo į kalnus, bet kitą 
dieną balsas jo jau laukė, nors jis metė žiupsnį druskos per kairį 
petį ir tris kartus spjovė į ugnį. Kaimo seniūnas patarė jam prieš 
miegą skaityti Koraną. Jis taip ir padarė. Tą pačią naktį sapne jam 
pasirodė moteris. Jos veidas švytėjo taip, lyg po oda degtų žibin- 
tas. Žvilgūs šviesūs plaukai krito ant pečių. Ji paaiškino buvusi pa- 
smaugta sultono motinos įsakymu, nors vardo nepasisakė. Nuo 
tada jos siela klaidžioja po žemę, ieškodama kūno, kuris giliai po 
vandeniu. Neseniai į vieno žvejo tinklus pateko vėžlenų šukos, iš- 
kritusios jai iš kasų tada, kai ji buvo įmesta į jūrą su akmeniu, pri- 
rištu prie kojų. Nežinodamas, ką daryti su šukomis, žvejys įdėjęs 
jas į dėžutę. Ji norinti, kad malūnininkas rastų šukas ir palaidotų 
vietoj jos palaikų. Kai ji turės kapą, nusiramins. 

— Kodėl ji nepasirodė žvejui? - nepatikliai paklausė Džahanas. 

- Jis - gyva bėda, - paaiškino malūnininkas. - Gyvena netoli 
Rumelijos tvirtovės. Jo namas mėlynas kaip liepsnelės kiaušinis. 

— Tu ten buvai? 

- Žinoma, ne, efendi. Ji man papasakojo. Aš neturtingas 
Žmogus, žmona serga, sūnų, kurie man padėtų, neturiu. Negaliu 
taip toli važiuoti. 

Džahanas suprato, ko malūnininkas prašo: 

— Aš irgi negaliu. Manęs reikia čia. 

Nusivylimas žmogelio akyse pervėrė Džahaną kaip liepsno- 
janti strėlė. Bet labiausiai jis nustebo, kai Sinanas, išklausęs šią is- 
toriją, paragino Džahaną keliauti pas žvejį pašniukštinėti. Ir kitą 
dieną jis iškeliavo, kaip paprastai, raitas ant dramblio. 

Rasti žvejį buvo lengva; susikalbėti su juo neįmanoma. Pa- 
tamsėjusios nuo kartėlio akys ir lūpos, nesišypsojusios šimtą 
metų... Džahanas iškart suprato, kad jis beširdis ir nieku gyvu 
neleis raustis jo daiktuose. Tačiau jis kai ką sumanė. Kai žvejo na- 
mas dingo už kalvų, Džahanas sustabdė dramblį ir nušoko. Pri- 
rišo Čhotą prie gluosnio, kurį dramblys būtų galėjęs išrauti be 
jokių pastangų, ir pasakė: 

— Tuoj grįšiu. 

Atgal Džahanas grįžo tyliai kaip pelė. Pirštų galais apėjo 
kiemą ir įsmuko į pašiūrę, dvokiančią žuvimi. Rado kelias dėžes, 
bet šukų nė vienoje nebuvo. Jau ruošdamasis išeiti pamatė ant 
grindų pintinę. Drebančiomis rankomis pradėjo raustis. Rado. 
Vėžlenų šukos, rudos su gintarinėmis dėmelėmis, įtrūkusiais 
kraštais. Įsidėjo jas į kišenę ir išsinešdino. 

Laimė, Sinanas neklausė, kaip jis gavo šukas. 

— Reikia ją palaidoti, - tarė jis. - Ir antkapio reikia. 

- Bet ar galima laidoti šukas vietoj lavono? - paklausė Džahanas. 

- Kodėl gi ne? Daugiau iš jos nieko neliko. 

Sinanas su pameistriais po šilkmedžiu iškasė duobę ir į ją 
įdėjo šukas. Užkasdami duobę jie meldėsi. Pagaliau moteris iš 
malūnininko sapno, tikra ar pramanyta, atgulė amžino poilsio. 
Antkapyje buvo užrašas 


Pasimelskit už sielą tos, kurios vardo niekas nežino. 
Jos neatstūmė Alachas. Jis mena visų vardus. 

1575 METŲ PAVASARĮ ŽVAIGŽDININKAS Takijadynas pra- 
dėjo dažniau svečiuotis pas Sinaną. Juodu užsidarydavo biblio- 
tekoje ir kalbėdavosi valandų valandas. Džahanas aiškiai kaip 
šviežią duoną užuodė kažkokius naujus svarbius dalykus, jaudi- 
nančius tuodu pagyvenusius vyrus kaip jauniklius. 

Vyriausiasis rūmų astronomas ir vyriausiasis rūmų archi- 
tektas visada gerbė vienas kitą. Takijadynas nuolat dalyvaudavo 
mečečių šventinimo apeigose, padėdavo Sinanui skaičiuoti ir 
matuoti. Jis tardavosi su Sinanu įvairiais matematikos klausi- 
mais, kuriuos abu išmanė. Ir architektas, ir astronomas laisvai 
skaitė keliomis kalbomis - turkų, arabų, persų, lotynų, abu šiek 
tiek mokėjo itališkai. Jie daug metų keitėsi knygomis, mintimis, 
o Džahanas įtarė, kad ir paslaptimis. Juos siejo ne tik skaičių 
pomėgis, bet ir darbštumas. Abu manė, kad vienintelis būdas 
atsidėkoti Alachui už talentą, kuriuo Jis apdovanojęs, yra uolus 
darbas. 

Ir vis dėlto, turėdami tiek daug bendrų bruožų, juodu labai 
skyrėsi. Takijadynas buvo aistrų žmogus, jo veide kaip atverstoje 
knygoje galėjai perskaityti visus jausmus, glūdinčius sieloje. Kai 
jam būdavo linksma, akys nušvisdavo; susimąstęs jis taip smar- 
kiai varstydavo rožinį, kad siūlas vos netrūkdavo. Jis troško žinių 
kaip apsėstas, sklido gandai, jog samdydavo kapų plėšikus, kad 
šie atgabentų jam tirti lavonų. Į klausimą, kam žvaigždininkui 
domėtis žmogaus kūno sandara, jis atsakydavo, kad Dievas ly- 
giagrečiai su didžiuoju kosmosu sukūrė mažąjį žmogaus kūno 

kosmosą. Jis dažnai skųsdavosi ulamų pasipūtimu ir žmonių ne- 
mokšiškumu. Takijadyno siela liepsnojo tokia kaitria ugnimi, jog 
draugai nerimavo, kad jis nesudegtų pats. Aistringas ir gyvas, jis 
buvo priešingybė ramaus būdo Sinanui, kuris retai netekdavo sa- 
vitvardos. 

Tačiau dabar ir Sinanas buvo susijaudinęs, o gal net susirūpi- 
nęs. Jis kiauras dienas skaitydavo ir braižydavo kaip paprastai, bet 
jo išsiblaškęs žvilgsnis dažnai nukrypdavo į tolius už lango, o tai 
jau buvo neįprasta. Porą kartų Džahanas nugirdo, kaip meistras 
klausia tarnų apie kažkokį laišką. 

Ilgai lauktas pasiuntinys su ritinėliu atvyko trečiadienį, kai pa- 
meistriai dirbo mokytojo namuose. Stebimas jų smalsių akių, Si- 
nanas perlaužė antspaudą ir perskaitė laišką. Jo veidą, sustingusį 
nuo slepiamo nekantrumo, sušvelnino palengvėjimo šypsena. 

- Mes statysime observatoriją! - paskelbė jis. 

Namą, skirtą tyrinėti tamsią erdvę virš žmonių galvų. Obser- 
vatorija bus didesnė už visas ankstesnes, ir Rytų, ir Vakarų. Čia 
tobulinti Žinių atvyks astronomai iš viso pasaulio. Sultonas Mu- 
radas pažadėjo paremti Takijadyną, trokštantį atrasti nematomą 
dangaus skliautą. 

- Tai pakeis mūsų požiūrį į visatą, - pasakė Sinanas. 

— O mums kas rūpi? - paklausė Davūdas. 

Sinanas atsakė, kad žinios, ilm, yra vežimas, traukiamas dau- 
gelio arklių. Jei vienas pradeda šuoliuoti greičiau, kitiems irgi 
tenka bėgti smarkiau, o tai naudinga keliautojui, alim. Vienos 
srities atradimai skatina kitų sričių atradimus. Architektūra turi 
draugauti su astronomija, astronomija - su aritmetika, aritme- 
tika - su filosofija ir taip toliau. 

- Ir dar vienas dalykas, - pridūrė Sinanas. - Observatoriją 
statysite jūs. Aš jus prižiūrėsiu, bet tai bus jūsų kūrinys. 

Pameistriai nepatikliai įsistebeilijo į mokytoją. Jie pastatė 
daug pastatų, bet dar niekada nedirbo savarankiškai. 

- Mokytojau, mes jums be galo dėkingi, - tarė Nikola. - Jūs 
mums suteikėte garbę. 

- Tenušviečia Alachas jums kelią, - palinkėjo Sinanas. 

Bėgo savaitės, pameistriai pateikė mokytojui savo projektus. 
Statybai buvo skirtas sklypas ant kalvos Topchanėje. Jie patikrino 
dirvožemį, nustatė jo drėgnumą. Jie vis dar varžėsi dėl mokytojo 
palankumo, bet suvienijo jėgas, nes savarankiško darbo džiaugs- 
mas įveikė pavydą. 

Tuo metu Takijadynas buvo laimingiausias Osmanų imperi- 
jos gyventojas. Ir labiausiai nenustygstantis. Jis slankiojo aplink 
statybos aikštelę, apiberdamas pameistrius beprasmiais klausi- 
mais, ir nekantraudamas laukė brangiosios observatorijos staty- 
bos pabaigos. Po kelių savaičių jį apėmė mirties baimė. Jis liguis- 
tai domėjosi nelaimingais atsitikimais ir ligomis, nuogąstavo, kad 
išsiruoš į amžiną gyvenimą, kol observatorija dar nepastatyta. 
Džahanas pirmą kartą matė išmintingą žmogų, taip paklaikusį 
iš nerimo. 

Iš visų imperijos kampelių buvo vežami prietaisai. Buvo ren- 
kamos knygos ir žvaigždėlapiai observatorijos bibliotekai - aps- 
kritai, erdviai, užlietai šviesos, srūvančios pro didelius langus, su 
įvijais laiptais į pusrūsį. Džahanas mėgo biblioteką ir didžiavosi 
prisidėjęs prie jos projekto. 

Statydamas observatoriją, Džahanas kai ką sužinojo apie Ta- 
kijadyną. Šis gimė Damaske, mokėsi Nabluse ir Kaire, o paskui 
apsigyveno Stambule, tikėdamasis, kad šis miestas tinkamiausias 
jo mokslui. Čia jis klestėjo ir galop iškilo iki vyriausiojo rūmų 
astronomo. Vėliau Džahanas sužinojo, kad sumanymas buvo Ta- 
kijadyno: jis įtikino sultoną, kad rūmams observatorija būtina. 

Tačiau tai nereiškė, kad taip manė ir visi rūmininkai. Žvaigždi- 
ninkas, vienų be galo gerbiamas, kitų nekenčiamas, turėjo ne tik 
daug draugų, bet ir ne mažiau priešų. 

Naudodamasis matematiko Džamšydo al Kaši atradimais ir 
Nasyro al Dyno al Tūsi patobulintais prietaisais Takijadynas tikė- 
josi išplėtoti Samarkando observatorijos, pastatytos Ulugbeko - 
astronomo, matematiko ir valdovo - laimėjimus. Jis pasakojo, 
kad beveik prieš du šimtus metų geriausi mokslininkai atskleidę 
daug visatos paslapčių, tačiau jų atradimų niekas neplėtojo, prie- 
šingai, jų buvo atsisakyta. Vertingos žinios nepasiekė būsimų 
kartų. Visur pilna išminties perlų, juos tik reikia rasti kaip lobių 
skrynias žemės gelmėse. Taigi mokslas - ne tik nauji atradimai, 
bet ir rūpestingai saugomi ir prisimenami senieji. 

Takijadynas dažnai minėdavo Tichą Brahę - astronomą, gy- 
venantį kažkur frankų žemėje. Kaip tik tada, kai pameistriai pa- 
dėjo kertinį observatorijos akmenį, tolimame Uraniborge Brahė 
irgi pradėjo statyti observatoriją. Abu mokslo vyrai nelaikė vie- 
nas kito varžovais ir rašė vienas kitam pagarbos ir susižavėjimo 
laiškus. 

— Mes mylime tą pačią moterį, - pasakė Takijadynas. 

- Ką jūs turit omeny? - sumiksėjo Džahanas. 

- Astronomiją, mes abu dėl jos pametę galvą. Deja, mes mir- 
tingi. Po mūsų mirties ją mylės kiti. 

Kai visi instrumentai dangui stebėti atsidūrė savo vietose ant 
sunkių kaltinės geležies stovų, Takijadynas paaiškino Sinano mo- 
kiniams jų paskirtį. Džahanas visur matė astronominius laikro- 
džius su trimis ciferblatais, nuostabiai padarytus ir tikslius. Ga- 
liniame kambaryje jie išvydo įvairaus dydžio vandens siurblius. 
Takijadynas pasakė, kad su dangumi jie niekaip nesusiję, tiesiog 
dar viena jo aistra. Viršuje buvo didžiulė astroliabija su šešiais 

žiedais - dhat al chalak. Šis prietaisas naudojamas platumai ir il- 
gumai matuoti, pasakė žvaigždininkas. Kitą prietaisą, libna, įtai- 
sytą ant sienos, sudarė du dideli žalvariniai kvadrantai žvaigždžių 
ir saulės deklinacijoms apskaičiuoti. Ilgi medgaliai, iš pažiūros 
visiškai nenaudingi, pasirodo, skirti mėnulio paralaksui matuoti. 
Prietaisu su variniu žiedu nustatomas žvaigždžių azimutas, o gre- 
timu instrumentu - lygiadienis. Džahanui labiausiai patiko seks- 
tantas kampams matuoti. 

Kiekviename kambaryje jie išvysdavo prietaisą, atskleidžiantį 
dar vieną dangaus skliauto paslaptį. Rūmų astronomas paaiš- 
kino, kad dangaus kūnams, kaip ir visiems kitiems daiktams ir 
reiškiniams gyvenime, reikia rasti tinkamą raktą. Atramos tašku 
jis pasirinko ne mėnulį, o planetą ir žvaigždę, Venerą ir Alde- 
baraną - šis vardas Džahanui taip patiko, kad jis jį kartojo kaip 
eilėraštį. 

Priešingai nei naujutėliai instrumentai, bibliotekos knygos ir 
rankraščiai buvo labai seni. Čia Takijadynas laikė geometrijos, 
algebros ir fizikos traktatus. Jis labai džiaugėsi, kad sultonas ne- 
seniai išleido įsaką Stambulo kadijams, kuriuo liepė žmonėms, 
turtintiems vertingų rinkinių, perduoti juos rūmų observatorijai. 
„Gavęs šį įsakymą, ieškok astronomijos ir geometrijos knygų ir 
perduok jas mano garbiajam žvaigždininkui Takijadynui, kad jis 
galėtų tęsti savo vertingus tyrimus, mano globojamas.“ 

Sulaukę tokio nedviprasmiško pritarimo, jie neabejojo, kad 
viskas bus gerai. Ant vienos iš Topchanės kalvų švytėjo neprie- 
kaištinga tiek iš išorės, tiek iš vidaus observatorija, jy observa- 
torija, o jos languose vaivorykštės spalvomis mirguliavo saulė- 
lydis. 

Atidarymo ceremonija buvo puiki. Virš galvos kybojo skaisti ir 
dosni saulė, dangus buvo giedras, be debesėlių siūlių. Ir vis dėlto 
oras buvo gaivus ir vėsus, lyg tokią dieną norėtų pasirodyti ir žiema, 
ir vasara. Iš aukštybių smigo žemyn kirai, bent kartą be klyksmų; 
iš marmurinio fontano kieme gėrė vandenį ir maudėsi kregždės. 
Miros aromatas, skleidžiamas susirinkusiųjų drabužių ir barzdų, 
sumišo su saldžiu kvapu chalvos, kuria Takijadynas įsakė pavai- 
šinti darbininkus, taip sunkiai dirbusius, kad baigtų statyti laiku. 

Atėjo ir Sinanas cinamono spalvos durtiniu ir apvaliu tur- 
banu, dešinės rankos pirštais varstydamas nematomą rožinį. Per 
kelis žingsnius nuo jo stovėjo pameistriai, stengdamiesi slėpti 
pasididžiavimą. Be abejo, jie čia susirinko pasimelsti už sultono 
Murado sveikatą ir klestėjimą ir vyriausiojo rūmų astronomo 
sėkmę, tačiau Sinano mokiniai daug jėgų atidavė šiai observa- 
torijai. Jie negalėjo nesidžiaugti dviem pastatytais ir paruoštais 
naudoti pastatais, kuriuos patys suprojektavo, nors ir meistro 
prižiūrimi. Tai buvo jų kūrinys, tegu Kūrėjas atleidžia jiems už šį 
žodį, teisėtai priklausantį Jam vienam. 

Prie observatorijos sienų susirinko minia žioplių ir geranorių, 
vėjas atpūsdavo jų sveikinimus. Užsienio pasiuntiniai, stebintys 
ceremoniją, pirkliai, svarstantys, ar observatorija gali jiems duoti 
naudos, maldininkai, kalbantys maldas, elgetos, prašantys išmal- 
dos, vagys, besižvalgantys, ką čia nudžiovus, vaikai, sėdintys tė- 
vams ant pečių, kad bent akies krašteliu pamatytų namą, iš ku- 
rio galima apžiūrėti saulę su mėnuliu ir net pamatyti, kur dingo 
krintančioji Žvaigždė. 

Takijadynas baltais kaip alebastras dailiai krintančiais drabu- 
žiais, aukštas ir tiesus, stovėjo kiemo viduryje. Rytą buvo paaukota 

keturiasdešimt avių ir keturiasdešimt karvių, o mėsa išdalyta di- 
džiausiems vargšams. Rūmų astronomui ant kaktos, tarpuakyje, 
raudonavo lašas jų kraujo. Jam iš kairės ir iš dešinės išsirikiavo dvi- 
dešimt keturi žvaigždininkai džiaugsmu švytinčiais veidais. 

Staiga įsiviešpatavo tyla. Minia iš džiugaus jaudulio suraibu- 
liavo. Atvyko sultonas Muradas. Jo esatis plūstelėjo į kiemą ir už- 
pildė kiekvieną tuščią kertę daug anksčiau, nei tolumoje pasirodė 
raitelių būrys. Visagalio Šešėlis Žemėje atvyko pagerbti didžiau- 
sios pasaulio observatorijos atidarymo. Kai sultonas su sargybi- 
niais užėmė savo vietas, sufijų šeichas pradėjo melstis. Jo balsas 
buvo skambus, sodrus ir švelnus. 

— Tesaugo Alachas mūsų kilnųjį sultoną! 

— Amyn! - choru atitarė minia, mėgaudamasi šiuo žodžiu it 
gardžiu kąsneliu. 

— Tepasigaili Alachas mūsų šlovingosios imperijos ir teveda 
mus teisingu keliu ir tepadeda mums po mirties prisidėti prie tų, 
kurie nukeliavo į aną pasaulį be nuodėmės! Tepalaimina šiuos 
namus Alachas ir teatskleidžia dangaus paslaptis tiems ir tik 
tiems, kas įstengs jas atlaikyti. 

— Amyn! 

Besiklausant sufijaus žodžių, Džahano akys nuklydo į ula- 
mas, mokslininkus teologus, stebinčius ceremoniją. Sklido gan- 
dai, kad šeich al islamas, paprašytas vadovauti bendruomenės 
maldai, atsisakė. Džahanas įsmeigė akis jam į veidą. Santūrus, 
išraiška rami kaip stovintis tvenkinio vanduo. Bet kaip tik tuo- 
met jo lūpos persikreipė, lyg paragavus kažko kartaus. Džahanas 
nemanė, kad kas nors tai pastebėjo, visi įnikę meldėsi. Bet jis pa- 
matė tą trumpalaikį vypsnį, ir jam suspaudė širdį. 

Žaibiškai - taip kyla kondoras - Džahanas suprato, kad kaž- 
kas negerai, nors iš šalies niekas nekrinta į akis. Jam pasirodė, 

kad Sinanas irgi tai suvokia, todėl neramiai krutina pirštus. O 
Takijadynas toks laimingas, jog nieko neįtaria. 

Vėliau Džahanas dažnai pagalvodavo apie tą akimirką. Sina- 
nas retai bendraudavo su ulamomis, tačiau pajuto jų neapykantą. 
Antra vertus, Takijadynas pažinojo juos kaip niekas kitas. Juk jis 
ėjo teisėjo, teologo, muvakito' - laiko saugotojo ir medresės mo- 
kytojo pareigas. Bet meistrui ir jo mokiniui nerimas slėgė širdį, 
o žvaigždininkui - ne. Ko gero, padarė išvadą Džahanas, iš arti 
daraisi aklas, o iš toliau - įžvalgesnis. 


A 


Takijadynas rašė traktatą apie dangaus kūnus, kurį pats vadino 
zidž. Šioje knygoje jis žymėjo saulės, mėnulio, žvaigždžių ir pla- 
netų padėtį, atstumus tarp jų ir jų judėjimą. Prireiks daug metų, 
aiškino jis, bet baigtas traktatas taps vadovu po dangų amžiams. 

- Zidž reiškia žemėlapis, - aiškino jis. - Dievo visatos žemė- 
lapis. 

Kadaise netikėlių išminčius, vardu Aristotelis — jis išmokė 
didįjį Iskandarą“ visko, ką šis žinojo - paskelbė, kad Žemė yra 
visatos centras ir nejuda, priešingai nei kiti dangaus kūnai. Jis ti- 
kėjosi, kad kada nors žvaigždininkai sužinos, kiek dangaus švie- 
sulių sukasi aplink ją mums virš galvos. 

- Ar jums pavyko juos suskaičiuoti? - paklausė Džahanas, 
su Davūdu užsukęs pas astronomą po observatorijos atidarymo. 

— Aštuoni, - nedvejodamas atsakė Takijadynas. 

Nepriekaištingas skaičius ir neatsitiktinis - Žemės forma, 


* Valdininkas, atsakingas už laikrodžių nustatymą, pranešantis muedzinui teisingą 
maldų laiką. 
** Aleksandras Makedonietis. 

dangaus kūnų išdėstymas, visatos sferos, viskas Dievo sukurta 
žmonėms apžiūrėti, ištirti ir apmąstyti. Kuo ilgiau, tuo pakiliau 
šnekėjo Takijadynas. Jis pasakė, kad Aristotelis, nors ir labai ta- 
lentingas, klydo. Visatos centras yra Saulė, o ne Žemė. Aplink šį 
ugnies kamuolį tobulais apskritimais skrieja kiti dangaus kūnai. 
Jis parodė Džahanui knygą, kurioje, anot jo, pateikti neginčijami 
įrodymai. Džahanas garsiai perskaitė pavadinimą, lotyniški žo- 
džiai sklandžiai slydo nuo liežuvio, lygūs ir apskriti, kažkas apie 
dangaus sferų sukimąsi. Kopernikas. Koks keistas vardas, pa- 
manė jis, tačiau vyriausiasis rūmų astronomas tarė jį pagarbiai 
kaip užkeikimą. 

- Jis turėjo mylimąją, bet nevedė, - pasakė Takijadynas, ro- 
dydamas į oda įrištą tomelį, lyg šis būtų gyvas. - Užaugino sesers 
vaikus, o savų neturėjo. 

— Kodėl nevedė? - paklausė Davūdas. 

— Dievas žino. Turbūt pagailėjo moters. Kokia žmona pakęs 
vyrą, mMatantį tik dangaus skliautą? 

Davūdas ir Džahanas susižvelgė, nes abiem toptelėjo ta pati 
mintis. Takijadynas buvo vedęs, bet dažniausiai nakvodavo ob- 
servatorijoje. Jie neišdrįso paklausti, ar žvaigždininkas, kalbėda- 
mas apie Koperniką, neturėjo omenyje ir savęs. 

Davūdas su Džahanu padėkojo astronomui ir jo padėjėjams 
ir atsisveikino. Vos spėjo jie išeiti į lauką, ir abu prarijo žvarbus 
grėsmingas rūkas. Kaip du neregiai jie apgraibomis susirado 
Čhotą, užsiropštė jam ant nugaros ir lėtai, labai lėtai pasuko 
miesto link. 

Kai dramblys jau buvo žengęs kelis žingsnius, Džahanas pa- 
juto nenugalimą norą atsisukti ir pažiūrėti. Vaizdas buvo keistas. 
Observatorija - o ją sudarė du aukšti pastatai, - buvo ištirpusi 
rūke: nematyti nei mirkčiojančios žvakės liepsnelės lange, nei 

žvilgių prietaisų viršutinėje verandoje. Jos apybraižas visiškai iš- 
dildė pilkumos jūra, ir akimirką Džahanui pasirodė, kad obser- 
vatorijos niekada nebuvo, o visa, kas pasakyta ir padaryta po jos 
stogu, tėra pėdsakai smėlyje. 


Š 


VIENĄ VĖJUOTĄ DIENĄ, grįžę iš darbo - Džahanas ant Čho- 
tos sprando, meistras su kitais mokiniais haudoje - jie rado 
kieme laukiantį susirūpinusį Takijadyną. Džahanas kurį laiką jo 
nelankė ir nustebo pamatęs, kaip pasikeitė žvaigždininkas. Vei- 
das, pirmaisiais mėnesiais po observatorijos atidarymo švietęs 
džiaugsmu, apniuko, Takijadynas atrodė pasenęs, išvargęs ir įsi- 
tempęs. Abu seniai pasisveikino ir nuėjo į vieną sodo paviljonų, 
apraizgytų vijokliais. Jų balsai buvo prislopinti, neramūs. 

Pameistriai, nedrįsdami prieiti arčiau, bet nenorėdami pasi- 
šalinti, nudrožė į virtuvę ir, nepaisydami virėjo niurnėjimo, įsi- 
taisė prie lango - vienintelės vietos namuose, iš kur matyti pavil- 
jonas. Jis buvo per toli išgirsti, ką mokytojai kalba, tačiau spėlioti 
niekas negalėjo uždrausti. 

— Kažkas negerai, - sušnibždėjo Davūdas. - Jauste nujaučiu. 

— Gal jie tik nori kai ką aptarti, - nesutiko Nikola, kaip pa- 
prastai nelinkęs prarasti vilties. 

Takijadynas atsivedė vieną padėjėjų, jauną žvaigždininką 
raupuotu veidu ir reta ugningai ruda barzdele. Kai jis prisidėjo 
prie jų, pameistriai pradėjo jį kamantinėti, kas atsitiko. Iš pradžių 
jis bandė išsisukti, bet galop viską išklojo: 

- Mano mokytojas atrado kometą Šaulio žvaigždyne. 

Džahanas žvilgtelėjo į kitus mokinius. Nikola suglumo; Da- 
vūdas sukluso; ką galvojo Sanča, pasakyti sunku, nes jos akys 
buvo įsmeigtos į grindis. Nusprendęs, kad ne jis vienas toks ne- 
mokša, Džahanas paklausė: 

— O kas yra kometa? 

— Žvaigždė su uodega, - atsiduso žvaigždininkas. - Milži- 
niška. Lekia link mūsų. 

- Ir ką ji padarys? - paklausė Davūdas. 

- Paklauskit mokytojo. 

— Tu irgi ką nors žinai, - neatlyžo Davūdas. 

— Kartais kometos sukelia potvynius. Vienoje šalyje visos nėš- 
čios moterys persileido. Kitoje lijo trikojėmis varlėmis. 

Pameistriai klausėsi siaubo apimti. O žvaigždininkas įsisma- 
ginęs vardijo nelaimes: 

— Viena kometa sukėlė sausrą, kuri truko septynerius metus. 
Kitur užėjo baisi vėtra ir išrovė visus jaunus medelius. O kitus 
augalus surijo skėriai. 

— Ša, jie ateina, - tarė Nikola, nors lauke mokinių balsų ne- 
buvo girdėti. 

Sutrikę it nusižengę vaikai jie išėjo į sodą pas mokytojus. Ta- 
kijadynas savo nerimu it vėžiu, nuo vieno medžio persimetančiu 
ant kito, matyt, užkrėtė ir Sinaną. 

- Pažiūrėk į juos, - tarė Takijadynas, rodydamas į mokinius. 

- Paskalos greitesnės už kometą, - nusišaipė Sinanas kaip pa- 
prastai, kai norėdavo papriekaištauti. 

- Ypač, jei kai kas nemoka laikyti liežuvio už dantų, - barėsi 
Takijadynas, įsmeigęs akis į savo padėjėją. Šis tučtuojau nuleido 
galvą, o jo skruostai užsiplieskė. - Nieko baisaus, - tyliai pridūrė 
astronomas. — Vis tiek tuoj visas miestas sužinos. 

— Ir ką šį kartą atneš kometa? - padrąsintas jo žodžių, pa- 
klausė Džahanas. 

- Didis yra Alachas ir jo ženklai, - tarė Takijadynas. - Mums, 
mirtingiesiems, gal taip ir neatrodo, bet galų gale paaiškėja, kad 
Jo tiesa. 

Džahanas spoksojo į rūmų astronomą nustojęs amo. Atsaky- 
mas jį prislėgė, nes nieko gero nežadėjo. Kiti irgi nusiminė. Iki 
šios akimirkos pameistriams buvo veikiau smalsu negu baisu, nes 
jie nesitikėjo tikros grėsmės. Dabar jie suvokė, kad artinasi jėga, 
kuriai suprasti žmonėms nepakaks išminties, o įveikti - galios. 

Sinanas neklydo: gandai žaibiškai pasklido mieste. Kelias die- 
nas Stambulo gyventojai daugiau apie nieką nekalbėjo. Baimingi 
šnibždesiai ir nelaimės nuojauta sunkėsi pro sienų plyšius, už- 
pildė spragas tarp grindinio akmenų, skverbėsi pro raktų sky- 
lutes, plūdo nutekamaisiais grioviais, teršė orą. Netrukus sulto- 
nas paskelbė nutaręs sušaukti aukščiausiųjų valdininkų, vizirių ir 
ulamų pasitarimą. Divano susirinkime Takijadynas turės papa- 
sakoti apie pavojus. Džahanas be galo susijaudino išgirdęs, kad 
Sinanas irgi pakviestas pasakyti savo nuomonės. 

- Prašom pasiimti mane kartu, - maldavo Džahanas. 

Sinanas perbedė jį akimis. 

- Smalsumui patenkinti? 

- Jei nenorite imti manęs, paimkite kurį nors kitą pameistrį. 
Šią observatoriją pastatėme mes... 

Tiek pakako. 

- Eik ruoštis, - nusileido Sinanas. 


A 


Po vidurdienio maldos meistras ir dramblio varovas atėjo į rū- 
mus ir su visais kitais buvo palydėti į Priėmimų salę. Didžiulio 
kambario pasieniais išsirikiavo apie keturiasdešimt aukščiau- 
siųjų valdininkų, kai kurie su palyda. Vidury auksiniame soste 
sėdėjo sultonas Muradas. 

Buvo atvestas Takijadynas. Jis atsiklaupė ir pabučiavo sultono 

drabužio kraštą, dar kartą nusilenkė, sveikindamas divano na- 
rius, ir droviai laukė, sunėręs rankas, nuleidęs akis. Tą akimirką 
niekas nenorėjo būti jo vietoje. 

- Vyriausiasis rūmų žvaigždininke, papasakokite mūsų kil- 
niajam sultonui, ką žada kometa, - tarė didysis viziris Sokolu. 

- Jei man bus leista, - tarė Takijadynas ir iš užančio išsitraukė 
ritinėlį. - Aš, Takijadynas ibn Marūfas, - garsiai pradėjo skai- 
tyti, — vyriausiasis rūmų astronomas, pamačiau kometą Šaulio 
žvaigždyne. Naudodamasis savo žvaigždėlapiu ir instrumentais 
kaip kadaise didysis Nasyras al Dynas al Tūsi, nustačiau, kad 
jos padėtis — 26 laipsniai Šaulio žvaigždyno ilgumos ir 22 laips- 
niai šiaurės platumos. Skaičiavau, remdamasis trimis ryškiomis 
žvaigždėmis: Aldebaranu iš Tauro žvaigždyno, Algorabu iš Varno 
žvaigždyno ir Altayru iš Erelio žvaigždyno. Daug dienų stebėjau 
kometos judėjimą, norėdamas perprasti jos prigimtį. Stebėjimų 
duomenis stropiai surašiau, kad jauni žvaigždininkai galėtų jais 
naudotis, kai mano siela paliks šį šešėlių pasaulį. 

Takijadynas nutilo. Salėje viešpatavo mirtina tyla. 

- Septynias naktis beveik nemiegojau ir su mokiniais paeiliui... 

- Nėra reikalo vardyti, ką tu darei, - pertraukė jį Sokolu. - 
Pasakyk, ką daro uodeguotoji žvaigždė. 

Takijadynas giliai įkvėpė ir apžvelgė salę; išvydo į jį įsmeig- 
tas draugų ir priešų akis, sekančias kiekvieną jo judesį, ir turbūt 
pasijuto vienišas kaip kometa, kurią stebėjo. Pirštu vesdamas per 
ritinėlį susirado pabaigą: 

- Nustačiau, kad kometą traukia Venera. Jos uodega driekiasi 
į rytus, ji juda iš šiaurės į pietus. Ištyręs kometos ir planetos, kuri 
ją traukia, savybes, padariau išvadą, kad, priešingai nei kome- 
tos, kurios aplankydavo mūsų padangę senovėje, ši yra mums pa- 
lanki ir nelaimių neatneš. 

Salė su palengvėjimu suūžė. Pirmą kartą prabilo sultonas: 

— Tai gerai, - linktelėjo jis. - Papasakok mums dar ką nors. 

- Ji atneš daugybę lietaus debesų; derlius bus gausus, - tarė 
Takijadynas. 

- O mūšio lauke? - paklausė Alacho Šešėlis Žemėje. 

- Mūsų kariuomenė iškovos didelę pergalę, jūsų didenybe. 

Per minią vėl nusirito malonaus jaudulio banga. Didikų akys 
spindėjo džiaugsmu. Taip baigėsi susirinkimas. 

Tačiau nė viena Takijadyno pranašystė neišsipildė. Karas su 
Persija baigėsi ne taip, kaip buvo tikėtasi. Osmanų kariuomenė 
nugalėjo, bet nuostoliai buvo milžiniški, tokia pergale galėjo 
džiaugtis tik kvailys. Paskui ištiko sausra. Daug mėnesių podė- 
liai buvo tušti, vaikai eidavo gulti alkani. Dar baisesnis buvo že- 
mės drebėjimas, pavertęs griuvėsiais ištisus kvartalus. Paskui vėl 
kilo maro epidemija. Žmonės krito kaip musės ir buvo laidojami 
bendruose kapuose. Visur viešpatavo skurdas ir sielvartas. 

Kometa atnešė nelaimes, o didžiausią - Takijadynui. Ulamos 
ėmė regzti pinkles. Sulaukęs palankios progos užsipulti vyriau- 
siąjį rūmų žvaigždininką, naujasis šeich al islamas, Achmadas 
Šamsadynas Efendi, sudavė jam triuškinamą smūgį. Nelaimės iš- 
tiko miestą dėl observatorijos. Ar žmogus turi teisę stebėti Kūrėjo 
buveinę? Turi būti priešingai: Alachas stebi žmones, o šie privalo 
nudurti akis į žemę, o ne kelti į dangų. 

Sultonas įsakė nugriauti observatoriją. 


L 


IŠGIRDĘ NAUJIENĄ, PAMEISTRIAI iš pat ryto nulėkė į moky- 
tojo namus. Jie nė kalbėti nebepajėgė, žiūrėjo nieko nematančio- 
mis akimis lyg nakvišos. 

Kiaurą dieną Sinanas vienas prasėdėjo paviljone, gal prisi- 
mindamas, kaip juodu su Takijadynu čia šnekėjosi, pilni vilties ir 
tikėjimo. Po vakarinės maldos jis išėjo į lauką ir labai tyliai, labai 
švelniai ištarė žiaurius žodžius: 

- Jūs pastatėte observatoriją, jums teks ir sulyginti ją su žeme. 

- Bet, mokytojau... - bandė prieštarauti Nikola. 

Džahanas neištvėrė. Nuo Olevo mirties jo širdyje kaupėsi 
pyktis ir dabar prasiveržė. 

- Tai todėl ir leidote mums ją statyti? - paklausė jis. - Pats 
nesiėmėte, nes žinojote, kad taip nutiks. 

Kiti išsižiojo. Visiems atėjo į galvą tokia mintis, bet jie nu- 
stebo, kad Džahanui užteko įžūlumo pasakyti ją garsiai. 

- Aš nežinojau, - atsiliepė Sinanas. - Jei būčiau žinojęs, nebū- 
čiau jūsų prašęs jos statyti. 

Bet Džahanas jau nebegalėjo tylėti. 

- Tai kodėl neginate mūsų observatorijos? - neatlyžo jis. 
Kaip galite leisti, kad tai įvyktų? 

Sinanas liūdnai nusišypsojo, raukšlelės aplink akis pagilėjo: 

- Yra dalykų, kurie priklauso nuo manęs, ir yra dalykų, kurie 
nepriklauso. Negaliu sutrukdyti žmonėms, trokštantiems griauti. 
Galiu tik statyti toliau. 

Observatorijos griovimo išvakarėse visi nulindo į kampus, kad 
nereikėtų kalbėtis. Mokytojas užlipo į haremą pas savo šeimą, 
Nikola užsidarė dirbtuvėje, Davūdas kažkur dingo, Sanča tū- 
nojo savo kambaryje Sinano namo gale, o Džahanas nukėblino į 
daržinę. Vargšė kechja, supratusi, kad neįkalbės jų vakarieniauti 
drauge, liepė tarnams nunešti kiekvienam po atskirą padėklą su 
valgiais. 

Džahanas pasiilgdavo dramblio ir to laiko, kai juodu būdavo 
vieni ir jis rūpindavosi Čhota, todėl šįvakar išvijo jaunąjį padė- 
jėją. Širdies gilumoje buvo įsitikinęs, kad niekas nemoka prižiū- 
rėti Čhotos taip, kaip jis. Kaip kadaise, iššluostė šlapimo klanus 
ant grindų, iškuopė mėšlą, pripylė statinę vandens, įbėrė į lovį 
šviežių lapų. Numazgojo Čhotai padus - didelius apskritus prie- 
kinių kojų ir mažesnius ovalius užpakalinių, stengdamasis nepa- 
apkirpo, išvalė ir įtrynė balzamu vieną po kito. Ilgi metai darbo 
statybvietėse ir plumpinimo stačiais šlaitais padarė žalos. Keturi 
nagai buvo įtrūkę, o vienas vos laikėsi. 
vienos karpos. Patikrino, ar uodegoje neįsiveisė blusų ir erkių. 
Dramblio oda už ausų labai švelni, ir ten dažnai įsikuria šio gyvu- 
lio siaubas - utėlės. Keista, kad toks milžiniškas padaras visiškai 
bejėgis prieš šiuos mažučius parazitus. Viena utėlė gali sugadinti 
dramblio būdą. Laimė, Džahanas rado tik kelis vos įžiūrimus 
rudus gumulėlius, nieko baisaus. Jis išmaudė dramblį ir apžiū- 
rėjo, ar nėra ant nugaros žaizdų ir pūlinių, o kai oda nudžiūvo, 
ištepė ją tepalu. Čhota kantriai taikstėsi su procedūromis, mė- 
gaudamasis dėmesiu. Džahanui irgi buvo malonu. Rūpindamasis 

drambliu primiršo savo neviltį, nors ir suprato, kad netrukus vėl 
prisimins. Kai baigė Čhotos tualetą, šis pamataravo straubliu, lyg 
klausdamas, kaip atrodo. 

— Gražus kaip paveiksliukas, - patikino Džahanas. 

Ir išgirdo žingsnius už pusiau atkeltų vartų. 

— Aš čia, - sušuko manydamas, kad atėjo tarnas su vakariene, 
tačiau nustebęs išvydo Sinaną. Šluostydamasis rankas skuduru, 
Džahanas nuskubėjo prie jo. - Sveikas atvykęs, mokytojau, - tarė 
jis ir iškart suvokė, kad šitaip kviesti meistrą į daržinę kvaila. — 
Gal eime į lauką? - skubiai pridūrė. 

— Geriau kalbėtis čia. 

Džahanas užtiesė šieno gabaną Čhotos gūnia, ir išėjo pusiau 
aksomo, pusiau sausos žolės krėslas. 

— Kaip gyvas nemaniau, kad ateis diena, kai prašysiu tavęs 
tokio dalyko, - atsisėdęs tarė Sinanas. 

— Kokio? - paklausė Džahanas, dvejodamas, ar nori išgirsti 
atsakymą. 

— Man reikia tavo įgūdžių. Ne braižytojo. Ankstesnių įgūdžių, 
jei juos tokiais galima pavadinti. Dar iš tų laikų, kai nepraleisdavai 
progos pasisavinti kitų žmonių daiktų, - išvydęs, kad Džahanas 
nesupranta, lėtai paaiškino. - Žinau, kad seniai taip nebedarai. 

Kokia gėda. Koks siaubas. Vadinasi, mokytojas žinojo, kad jis 
vagiliauja. Džahanas neturėjo kur akių dėti. 

— Taip, tai tiesa... - neneigė jis. - Bet... aš nesuprantu. 

— Noriu, kad tu man kai ką pavogtum, sūnau. 

Džahanas įsistebeilijo į jį. 

- Žinai, kad rytoj observatorija bus nušluota nuo žemės. Sy- 
kiu su instrumentais. Su knygomis. Bėda ištiko taip staiga, kad 
Takijadynas nespėjo beveik nieko išsinešti. O dabar durys užra- 
kintos, ir niekas negali patekti į vidų. 

Džahanas linktelėjo, pagaliau supratęs, ką siūlo mokytojas. 

— Jei galėtume išgelbėti bent kelias knygas... vis šiokia tokia 
paguoda mūsų draugui. 

— Iš tikrųjų, mokytojau. 

- Žinoma, gali nesutikti, - pridūrė Sinanas, pritildęs balsą. - 
Galbūt mano sumanymas niekam tikęs. 

- Jis puikus, mokytojau. 

- Tai gali būti pavojinga, sūnau. 

- Vogti visada pavojinga, mokytojau, atleiskit, kad taip pa- 
sakiau. 
galvą, lyg šis jį ir skaudintų, ir džiugintų. 

- Tebūnie tai mudviejų paslaptis, - patylėjęs pasakė Sinanas. 

- Ir Čhotos, - pridūrė Džahanas. - Jis eina tyliau už arklį. Ir 
paneša daugiau. 

— Gerai, mes jį pasiimsime. 

— Mes? Jūs josite kartu? 

- Žinoma. Negaliu išsiųsti tavęs vieno. 

Džahanas valandėlę mąstė. Jei bus sugautas, jį nubaus kaip 
paprastą vagį. Jei bus sugautas Sinanas, jis neteks gero vardo ir 
padėties. Darbininkai, šeima, mokiniai - visi, kuriuos jis globoja 
kaip tėvas, bus priblokšti. 

- Aš galiu dirbti tik vienas, - tarė Džahanas. - Toks jau mano 
būdas. 

Meistras prieštaravo, pameistrys spyrėsi. Sinanas pareiškė, 
kad atsisako sumanymo. Džahanas atsiliepė, kad jau per vėlu, da- 
bar, sužinojęs apie knygas ir instrumentus, jis vis tiek eis jų vogti. 
Keistas buvo ginčas. Mandagus, bet nė vienas neketino nusileisti. 

- Tebūnie, - pagaliau numojo ranka Sinanas, ir Džahanas su- 
vokė, kad mostas reiškia ne tiek pralaimėjimą, kiek pasitikėjimą. 

Paskui mokytojas davė Džahanui maišelį pinigų. Jei susidurtų 
su panaktiniu, tegu pabando jį papirkti. Gali pasisekti. Gali nepa- 
sisekti. Priklausys nuo sargo polinkių ir Dievo apvaizdos. 

Išgirdę artėjant žingsnius abu krūptelėjo. Įėjo tarnas, nešinas 
padėklu su dubeniu garuojančios sriubos, papločiu, vandeniu ir 
pachlava. Juodu palaukė, kol jis išėjo. 

— Valgyk, - paragino mokytojas. - Naktis bus ilga. 

Džahanas atsiplėšė kąsnelį papločio, pamirkė į sriubą ir nu- 
rijo, nusiplikydamas liežuvį. Staiga jam dingtelėjo mintis. 

— Ką man gelbėti pirmiausia? - paklausė jis. 

- Ne instrumentus, jie per dideli, - atsakė Sinanas, lyg būtų 
laukęs šio klausimo. - Išnešk kuo daugiau knygų. Jei gali, rask jo 
zidž; juk žinai, kiek darbo jis įdėjo. 

Dangaus šviesulių žvaigždėlapis. Daug metų darbo. Kodėl vy- 
riausiasis rūmų astronomas jo nepasiimdavo namo? 

- Takijadynas visus brangiausius savo daiktus laikė observato- 
rijoje, - tarė Sinanas, lyg skaitytų jo mintis. - Tai buvo jo namai. 

Džahanas suvalgė kelis šaukštus sriubos, paskui įsimetė į 
burną kąsnelį papločio, o likutį įkišo į maišelį prie juostos. 

— Aš pasiruošęs. 


Š 


VIRS MIESTO ŽĖRĖJO pilnatis it amžinybės laužas. Tamsoje 
Topchanės link Čhota jojo Džahanas. 

Švininio dangaus fone observatorijos pastatai priminė du 
liūdnus apsikabinusius milžinus. Džahaną verte pervėrė skaus- 
mas pagalvojus, kad rytoj tokiu metu jų jau nebebus. Jis nušoko 
nuo dramblio ir įsiklausė: naktis, aplink nieko nėra. Tyliai paliepė 
Čhotai laukti, vaišindamas kriaušėmis ir riešutais. Gyvulys tuč- 
tuojau juos sušveitė. Džahanas atsinešė didelių maišų knygoms. 
Čiupo juos, tris kartus pabučiavo Čhotą į straublį, kad sektųsi, ir 
nudrožė prie observatorijos. 
jusi spyna. Jis truputį pasikrapštė geležte ir vinimi, atsineštomis 
juostoje. Atrakinti sunku nebus, nusprendė; tačiau vėl pakabinti 
sugadintos spynos jis nesugebės. Rytoj rytą visi supras, kad kaž- 
kas buvo įsilaužęs. 

Džahanas nusėlino palei sieną ir patikrino abiejų pastatų 
užpakalines duris. Kadangi juos jungė dengtas koridorius, ne- 
svarbu, pro katras duris įeiti. Paskui jis pamatė tai, ko reikia: ap- 
skritą langą pirmame aukšte. Prisiminė, kad šią žiemą jis išklibo 
ir nebuvo tinkamai pataisytas. Takijadynas skundėsi, kad darbi- 
ninkas buvo tinginys, bet atšilus langą pamiršo. Kiti irgi. 

Džahanas prišoko prie lango ir trūktelėjo. Vyris subraškėjo 
ir pasidavė. Atlapojęs langą Džahanas įsmuko į vidų. Nesitikėjo 
tokios tamsos, jam net keliai sulinko. Luktelėjo, kol akys apsi- 
prato ir atpažino daiktus. Įvijais laiptais Džahanas užkopė į bib- 

lioteką. Užuodė stiprų popieriaus, pergamento, rašalo ir odos 
kvapą. Kiekviena lentyna buvo atvira žaizda, kraujuojanti į naktį. 
Svirduliuodamas apsidairė. Tūkstančiai knygų, žemėlapių, rank- 
raščių. Iš kur jis gali žinoti, kurie vertingiausi? Iš ko spręsti? Pagal 
senumą? Pagal autorių? Pagal temą? 

Džahanas lakstė tarp lentynų, griebdamas knygas kaip pa- 
kliuvo, uostydamas, liesdamas, paskui nusinešė jas prie lango, 
pro kurį mirguliuodama liejosi mėnesiena. Ant jo pasipylė loty- 
niški, arabiški, turkiški, hebrajiški, graikiški, armėniški, persiški 
žodžiai. Aiktelėjo ir staiga įtūžo ant savęs. Gaišta brangų laiką 
dvejonėms. Apimtas panikos, ėmė kišti į maišus visas knygas iš 
eilės. Jis negali rinktis, tai ir nesirinks. Jis išgelbės visas. 

Džahanas ištuštino pirmą lentyną, paskui antrą, trečią. Vie- 
nas maišas jau buvo pilnas. Antras maišas prarijo dar tris lenty- 
nas. Gana. Jis žengė žingsnį į priekį, svirduliuodamas kaip gir- 
tas. Per sunku. Teko išimti kelis tomelius, rankos drebėjo, dantys 
barškėjo, lyg jis stovėtų šaltame vėjyje. 

- Aš grįšiu, - sušnibždėjo. 

Išėjo į lauką, susirado Čhotą, iškrovė knygas į haudą ir grįžo - 
bėgte, švokšdamas. Plūdo save, kad nepasiėmė karučio. Būtų 
buvę greičiau. Jis vėl nušlavė į maišus penkias lentynas, vėl išlėkė 
lauk. Nebežinojo, kiek kartų suvaikščiojo. Pūkštė taip, kad nuo- 
gąstavo, jog kas nors išgirs ir visas vargas nueis niekais. 

Gurktelėjo, burna išdžiūvusi, bandė tvardytis. Už lango aušo. 
Tarė sau, kad laikas baigti. Paskutinis kartas. Išgelbėjo šiek tiek 
knygų, daugiau nieko padaryti negali. Ir tada atsitiko. Niekam, 
niekada, net po daugelio metų, net senatvėje Džahanas apie tai 
nepasakojo. Knygos, rankraščiai, žvaigždėlapiai ėmė jį šaukti 
vardu: iš pradžių slopiai, paskui vis šaižiau maldavo juos pasiimti. 
Džahanas matė perplėšto popieriaus burnas, rašalo ašaras. Jos 

ėmė kristi nuo lentynų, stumdydamos viena kitą, paklaikusios iš 
siaubo, pastojo jam kelią. Džahanas pasijuto kaip valtininkas, per 
audrą gelbstintis tuziną žmonių, nors aplink skęsta tūkstančiai. 

Jis apsiašarojo. Prikrovė dar tris maišus ir skubiai išėjo, lyg 
vejamas nematomos jėgos. Kaip užsiropštė ant Čhotos, kaip pa- 
siekė Sinano namus, vėliau neprisiminė. Atidavė knygas moky- 
tojui ir atsisakė prie jų artintis, nuogąstaudamas, kad jos vėl jį 
užkalbins. 

- Inde mokiny, tu išgelbėjai labai daug, - tarė Sinanas. 

— Neišgelbėjau dar daugiau, - niūriai atsiliepė Džahanas. 

Sinano kaktoje susimetė nerimo raukšlė. Jis ištraukė knygas 
iš maišų, nušluostė ir paslėpė savo bibliotekoje. Vėliau pranešė 
Džahanui, kad jis išgelbėjęs keturis šimtus aštuoniasdešimt de- 
vynias knygas. 

Tik grįžęs į savo kambarį, padėjęs galvą ant čiužinio ir ėmęs 
lygiai kvėpuoti Džahanas suvokė, kad beskubėdamas pamiršo 
suieškoti Takijadyno zidž. Rūmų žvaigždininkui nepavyko už- 
kirsti kelio tam, ką jis labiausiai niekino. Žinios ir išmintis turi 
kauptis ir be pertrūkių lietis iš kartos į kartą; deja, astronomai, 
kurie išvys pasaulį po Takijadyno, turės pradėti iš naujo. 


A 


Kitą dieną, vos išaušus, dangui kraujuojant virš miesto, visas še- 
šetas — Sinanas, pameistriai ir dramblys - stovėjo prie savo pa- 
stato, pasiruošę jį nugriauti. Net balandžių sparnai nešnarėjo 
pakraigėje, net menkiausias vėjelis nepūtė. Džahanas pamatė 
Sančos akyse ašaras. Niekas neištarė nė žodžio. 

Kiaurą dieną jie vadovavo darbininkams, kūjais daužantiems 
duris ir langus, paraku sprogdinantiems sienas. Čhota iš visų jėgų 

traukė virves, pririštas prie medinių stulpų. Susirinko žioplių mi- 
nia. Kai kurie džiūgavo ir plojo, bet dauguma priblokšti tylėjo. 
Po penkių dienų, išlupus paskutinį akmenį, vėl buvo meldžia- 
masi kaip prieš tris vasaras, kai Sinano pameistriai padėjo kertinį 
akmenį. Tik šį kartą žiūrovai dėkojo Dievui už nuodėmės pastato 
sugriovimą. 

Džahano siela sueižėjo kartu su observatorija. Jei ne meilė 
Mihrimah ir ištikimybė Sinanui, jis būtų palikęs šį sudaužytų 
plytų ir sudegintų rąstų miestą. Išeik, šnibždėjo vidinis balsas — 
bet kur? Jis jau per senas ieškoti nuotykių. Išeik, maldavo balsas - 
bet kaip? Stambulas jį labai įskaudino, bet jau buvo pavergęs jo 
sielą. Net sapnuose jis nepalikdavo Stambulo. Išeik, perspėjo bal- 
sas - bet kodėl? Pasaulis kunkuliuoja kaip katilas, visur pliupa tas 
pats vilčių ir sielvartų viralas. 

Daug metų Džahanas paaukojo miestui, kuriame buvo ir 
tebėra svetimšalis; jis pamilo nepasiekiamą moterį; jis atidavė 
jaunystę ir jėgas amatui, kuris, nors ir vertinamas, buvo priklau- 
somas nuo menkiausių permainų ir galėjo būti atmestas kaip 
nesvarbus. Pastatas, akmuo po akmens statomas kelerius metus, 
gali būti sunaikintas per vieną popietę. Tai, kas branginama šian- 
dien, gali būti niekinama rytoj. Viską lėmė likimo užgaidos, o 
dabar jis jau neabejojo, kad likimas aikštingas. 

Vėlesnės savaitės buvo vienos niūriausių iš Džahano pragy- 
ventų Stambule. Jis negalėjo negalvoti, kodėl jie taip vargsta dėl 
kiekvienos smulkmenos, juk niekas - nei sultonas, nei paprasti 
žmonės, nei Dievas - nevertina jų pastangų. Valdovui ir valdi- 
niams rūpi tik pastato dydis, įspūdingumas ir ar jis neįžeidžia 
Visagalio. Kodėl Sinanas taip rūpinasi menkiausiomis detalėmis, 
juk jų beveik niekas nepastebi, o dar mažiau suvokia jų tobu- 
lumą? 

Niekas neniokoja sielos labiau už slaptą apmaudą. Iš šalies 
atrodė, kad Džahanas dirba įprastus darbus: padeda mokytojui 
ir prižiūri, nors ne visada pats, Čhotą. Tačiau jo širdis sugrubo, 
sunaikindama džiaugsmo žymes it tirpstantis sniegas pėdsakus. 
Jis prarado tikėjimą savo darbu. Tuo metu jis dar nežinojo, kad 
tikėjimo vertę lemia ne jo tvirtumas, o gebėjimas praradus vėl 


atgauti. 


Š 


ŽMONĖS KALBĖJO, KAD Stambule keturiasdešimt metų ne- 
buvo tokių šalčių kaip tą dieną, kai mirė Mihrimah. Benamės 
Skutario katės sušaldavo šokdamos nuo vieno stogo ant kito ir 
kybodavo it krištoliniai žibintai. Elgetos, maldininkai, klajojantys 
dervišai ir valkatos ieškojo prieglobsčio elgetynuose, kad nepa- 
virstų ledu. Kodėl ji pasirinko tokią dieną skirtis su šiuo pasauliu, 
Džahanas nesuprato. Mihrimah gimė pavasarį ir dievino gėles. 

Ji sirgo daug mėnesių, sveikata vis blogėjo, nors gydytojų 
aplink ją kasdien daugėjo. Per tuos baisius mėnesius Džahanas 
ją matė šešis kartus, kiekvieną kartą vis liesesnę. Chesną Cha- 
tūn jis matydavo dažniau. Ji ateidavo į žvėryną perduoti Džaha- 
nui sultonaitės laiškų, nors ir nenoromis, ir laukdavo atokiau, kol 
Džahanas parašys atsakymą. Šis neskubėdavo, rūpestingai rink- 
davo žodžius, nors auklė irzliai šniokštuodavo. Galop, perbedusi 
jį akimis, ji paimdavo užantspauduotą laišką ir dingdavo. 

Taigi tą 1578 metų sausio rytą Džahanas, pamatęs Žvėryne į 
kailių apsiaustą susisupusią auklę, tikėjosi laiško. 

- Jos šviesybė norėtų tave pamatyti, - pasakė Chesna Chatūn. 

Visada užkelti vartai buvo plačiai atlapoti; slaptieji koridoriai 
apšviesti. Sargybiniai, pamatę ateinant Džahaną, nusisuko apsi- 
mesdami, kad jo nemato. Dėl visko susitarta. Įėjęs į Mihrimah 
miegamąjį Džahanas iš paskutiniųjų stengėsi, kad šypsena ne- 
išblėstų. Jos veidas buvo paraudęs, kūnas ištinęs. Kojos, rankos, 
kaklas, net pirštai išpurtę, lyg Mihrimah būtų įkandusi vapsva, 
nuo kurios ji bėgo dar mergaitė. 

— Džahanai, mylimasai... - sušnibždėjo mirštančioji. 

Džahanas nebepajėgė apsimetinėti ir įsikniaubė į jos antklo- 
dės mezginius. Taip prabėgo ir jo gyvenimas - jos likimo pakraš- 
tyje. Pamačiusi, kad jis verkia, ji pakėlė ranką ir tyliai ištarė: 

— Nereikia. 

Džahanas iškart atsiprašė. 

— Nereikia, - pakartojo ji. 

Kambaryje buvo tvanku: langai uždaryti, sunkios užuolaidos 
užtrauktos. Staiga Džahanas panoro atlapoti langus, bet nekrus- 
telėjo. 

Mihrimah liepė jam prieiti, arčiau, dar arčiau, nors jis nuo 
degančio Chesnos Chatūn žvilgsnio galėjo virsti pelenais. Ji už- 
dėjo ranką jam ant rankos ir, nors jie ir anksčiau paliesdavo vie- 
nas kitą, visada slapta, jis pirmą kartą pajuto, kad tarp jos kūno ir 
jo kūno nebėra užtvarų. Džahanas pabučiavo ją į lūpas, kvepian- 
čias Žeme. 

- Tu ir tavo baltasis dramblys... buvot mano gyvenimo 
džiaugsmas, - sunkiai ištarė ji. 

Džahanas troško ją paguosti, bet nerado žodžių, kurie jai ne- 
pasirodytų beprasmiai. Netrukus tarnas atnešė jai saldaus kremo, 
pagardinto rožių vandeniu. Tačiau nuo malonaus kvapo, kuris 
anksčiau būtų sužadinęs jai norą valgyti, ligonė tik sužiaukčiojo. 
Džahanas padavė jai vandens, ji godžiai išgėrė. 

— Kai manęs nebebus, galbūt apie mane pasklis gandai, kurie 
tau bus nemalonūs. 

- Niekas nedrįstų skleisti apie jus tokių gandų, jūsų šviesybe. 

Mihrimah alsiai šyptelėjo. 

— Kad ir kas atsitiktų po mano mirties, noriu, kad prisimini- 
mai apie mane tau sušildytų širdį. Pažadi nesiklausyti liežuvau- 
tojų ir šmeižikų? 

— Niekada jais netikėsiu. 

Rodos, Mihrimah palengvėjo, bet ji vėl suraukė kaktą, nes jai 
dingtelėjo kita mintis. 

— Ojei tu manimi suabejosi? 

— Šviesioji ponia, aš niekada... 

Ji neleido jam baigti. 

— Jei kada nors imsi mane įtarinėti, prisimink, kad viskas 
šiame pasaulyje turi priežastį. 

Džahanas būtų paklausęs, ką ji nori pasakyti, bet kaip tik tada 
išgirdo artėjant žingsnius. Į miegamąjį įėjo trys Mihrimah vaikai. 
Džahanas nustebo pamatęs, kaip išaugo Aiša nuo tos dienos, kai 
jis paskutinį kartą ją matė. Vienas po kito jie pabučiavo motinai 
ranką. Kambaryje tvyrojo pagarbi tyla, jaunėlis sūnus kiek pajėg- 
damas rijo ašaras, bet jį išdavė virpanti apatinė lūpa. 

Kai jie išėjo, Džahanas maldaujamai pažvelgė į Chesną Cha- 
tūn. Ji nuolat muistėsi, ir jis suprato, jog auklė nori, kad jis grei- 
čiau išeitų. Jis nenorėjo išeiti. Jam šiek tiek palengvėjo, kai Mihri- 
mah, pajutusi, kaip jam nesmagu, sušnibždėjo: 

— Pasilik. 

Temstant jos kvėpavimas padažnėjo. Džahanas ir Chesna 
Chatūn stovėjo abipus merdinčiosios patalo, auklė - nugrimz- 
dusi į maldą, jis - į prisiminimus. Kaip per miglą slinko valandos. 
Buvo jau gerokai po vidurnakčio, bet Džahanas iš paskutiniųjų 
stengėsi nesumerkti blakstienų, apimtas neprotingos nuojautos, 
kad, kol neatitrauks akių nuo mylimos moters, ji nemirs. 


A 


Džahaną pažadino muedzino šauksmas, skelbiantis rytinę maldą. 
Kambaryje viešpatavo kurtinama tyla. Apimtas siaubo, jis svir- 

duliuodamas atsistojo ir įsistebeilijo į senę, kuri, matyt, taip ir 
nebuvo sudėjusi akių. 

— Jos nebėra, - šaltai ištarė Chesna Chatūn. - Mano gazelė 
užmigo amžinai. 


L 


PO DEŠIMTIES MĖNESIŲ SINANAS su pameistriais buvo be- 
baigią Sokolu mečetę. Kupolas, aštuonios arkos, aštuoni pilioriai 
ir dviaukštis vidinis kiemas. Į dengtą kolonadą greta beveik kvad- 
ratinės maldų salės pro daugybę langų sruvo šviesa. Minbaras' 
buvo iš baltutėlio marmuro, papuoštas žalsvai mėlynomis plyte- 
lėmis. Išilgai mečetės driekėsi dailus balkonas. Ji nebuvo tokia di- 
dinga kaip sultono mečetė, bet tvirta ir savita it pats didysis viziris. 

Statybose, lydimas patarėjų, sargybinių, tarnų ir pataikūnų, 
žinybei, uždavė begalę klausimų ir paragino darbininkus greičiau 
dirbti. Įžvalgiausias ir sumaniausias valdžios vyras imperijoje el- 
gėsi oriai. Jis tarnavo jau trims sultonams: Siuleimanui, Selimui 
ir Muradui. Daugelis spėliojo, kaip jam pavyko taip ilgai išlikti 
gyvam, kai šitiek rūmininkų neteko galvos dėl menkiausio nieko. 
Sklido gandai, kad jam padeda jį beprotiškai įsimylėjusi džinė, 
kurios vardo nė vienas mirtingasis negali ištarti. Kai tik Sokolu 
gresia pavojus, džinė jį perspėja. 

Džahanas stebėjo sambrūzdį iš tolo. Jis neužmiršo, kaip ka- 
daise Sigetvare pasodino į CČhotos haudą velionio sultono Siu- 
leimano lavoną, nes reikėjo slėpti, kad tas nebegyvas. Nuo tada 
laikas it uolus drožėjas nugludino Sokolu bruožus, jo veidas su- 
griežtėjo. Tą akimirką, kai Džahanas pamanė, kad didysis viziris 
suseno, šis sustojo, atsisuko, pamatė jį, ir akyse kažkas blykstelėjo. 


* Sakykla mečetėje: bokštelis su smailiu stogu ir laiptais. 

— Dramblio varovas, - sušuko didysis viziris ir niekinamai 
spragtelėjo pirštais. - Tavo plaukai visai balti. Pasenai! 

Džahanas pagarbiai nusilenkė, bet nieko neatsakė. Po Mihri- 
mah mirties jį prislėgė metų našta. 

- Džahanas vienas iš geriausių mano pameistrių, mano vieš- 
patie, - įsiterpė Sinanas. 

Sokolu paklausė Džahano, kaip jam sekasi ir kur dabar 
dramblys, bet atsakymus praleido pro ausis. Po valandos didysis 
viziris nušuoliavo. Džahanas lydėjo jį akimis, kol jis ištirpo tarp 
pakelės šešėlių ir galop buvo prarytas tamsos. Tą naktį kilo audra, 
išvartė stulpus, išlaužė medžius, užtvindė duobes ir viską sujaukė. 

Kitą rytą statybos aikštelė buvo virtusi purvynu. Visur tekėjo 
drumzlini upeliūkščiai. Džahanas pamatė, kaip tuzinas darbi- 
ninkų traukia iš šliukyno įklimpusį vežimą. Kitas būrys, sutar- 
tinai rėkdamas: „Alache, Alache“, lyg statybos būtų šventasis ka- 
ras, kurį privalu laimėti, plieniniais skrysčiais kėlė didžiulę siją. 
Keli žmonės, užsiropštę ant stogo, taisė apgadintas vietas. Kur tik 
jis pažvelgdavo, visur plušėjo žmonės. Nieko nedirbo tik Čhota, 
džiaugsmingai besivoliojantis rudame klane. 

Prie atitverto mečetės prieangio stovėjo laikina pašiūrė, į ku- 
rią eidavo meistras Sinanas, norėdamas pailsėti. Tą dieną, ka- 
muojamas nugaros skausmų, jis ten visą popietę pragulėjo ant 
čiužinio, apmuturiuotas karštais rankšluosčiais. Žydas gydytojas 
nuleido jam du dubenėlius kraujo su žalingais skysčiais, paskui 
uždėjo šuteklius ant skaudamų sąnarių. 

Po vakarinės maldos durys atsidarė, pro jas išėjo meistras, iš- 
blyškęs ir suglebęs, bet šiaip sveikas. Kai jis pamojavo Džahanui 
ir jau ketino pasisveikinti, vos neatsitiko bėda. Vienas darbinin- 
kas kėlė ant stogo švino lakštus, virvė trūko, ir krovinys nulėkė 
žemyn kaip tik tada, kai pro šalį ėjo Sinanas. 

Orą perskrodė riksmas. Garsus, šaižus ir aiškiai moteriškas. 
Sančos. 

— Mokytojau, saugokitės! - išsprūdo jai. 

Švino lakštai džerškėdami nukrito ant žemės. Sinanas per ste- 
buklą spėjo atšokti ir nenukentėjo. Jei būtų buvęs ne toks vikrus, 
lakštai būtų jį perskrodę it Damoklo kardas. 

— Viskas gerai, - pasakė Sinanas pribėgusiems darbininkams. 

Tada viena po kitos visos galvos atsisuko į Sančą. Ji paraudo 
iki ausų nuo smalsių žvilgsnių ir stovėjo pakabinusi lūpą. 

— Kokia palaima išgirsti Jūsufo balsą, - nesmagioje tyloje iš- 
tarė Sinanas. - Kalbama, kad baimė atriša nebyliams liežuvius. 

Sanča drebėdama nuleido galvą, jos kūnas susmuko kaip sku- 
durinės lėlės. Iki darbo pabaigos ji vengė žmonių. Džahanas ne- 
drįso prie jos prieiti. Darbininkams kilo įtarimų. „Tarp mūsų yra 
chunsa, - šnibždėjosi jie šnairuodami. Chunsa, pusiau moteris, 
pusiau vyras, amžinai įstrigusi tarp dangaus ir pragaro. Niekam 
netoptelėjo, kad Jūsufas - tiesiog moteris. 

Kitą dieną pirmasis Sinano padėjėjas statybvietėje nepasi- 
rodė. Trečią dieną irgi. Sinanas paaiškino, kad Jūsufas susirgo ir 
kelioms savaitėms išvyko. Niekas neklausė, kur ar kuo serga. Visi 
aliai vieno jautė, kad geriau ir saugiau apie šią paslaptį nieko ne- 
žinoti. Tik Džahanas suprato, kad viskas baigta - Sanča su jais 
nebedirbs. Jei grįžtų, pavojus kiltų ne tik jai, bet ir mokytojui. 
Todėl ji grįžo į nekenčiamą sugulovės gyvenimą. 


A 


Tą pačią savaitę Džahanas susimąstęs kėblino per statybos aikš- 
telę ir užkliuvo už virvės, kurią Čhota buvo įmynęs į purvą. Ne- 

buvo nutrūkę, pluoštas nubrizgęs, bet viduriniai siūlai buvo lygūs 
ir tiesūs, lyg būtų perrėžti peiliu. Kažkas įpjovė dalį siūlų ir su- 
plonino virvę. Iš pirmo žvilgsnio virvė niekuo nesiskyrė nuo kitų, 
bet buvo trapi kaip kiaušinis. 

Džahanas iškart nulėkė pas mokytoją: 

— Kažkas paspendė spąstus. 

— Sakai, čia ne atsitiktinumas? 

— Manau, ne, - atsakė Džahanas. - Kodėl jūs išėjote iš pašiū- 
rės, mokytojau? 

— Kažkas mane pašaukė, - atsakė Sinanas. 

- Turbūt tas pats, kas tai sumanė. Jis žinojo, kad virvė trūks, 
nes pats ją įpjovė. Vargšė San... Jūsufas bandė jus išgelbėti. O da- 
bar jis žuvęs! 

— Kadangi tu jau tiek daug žinai... - tarė Sinanas, ir jo akys 
pasidarė liūdnos liūdnos. - Dabar ji mano namuose, su mano 
šeima. 

— Mokytojau, vienintelis jos gyvenimo džiaugsmas - dirbti 
šalia jūsų. Turit sugrąžinti ją į statybas. 

Sinanas papurtė galvą: 

— Nebegaliu jos čia laikyti. Pavojinga. 

Džahanas prikando lūpą, kad neišsprūstų žodžiai, kurių vė- 
liau tektų gailėtis. 

— Jūs nenorite išsiaiškinti, kas tai padarė? 

— Kaip? Aš negaliu apklausti visų darbininkų. Jei jie supras, 
kad aš jais nepasitikiu, praras norą dirbti. 

Džahanas susirūpino. Jis manė priešingai: Sinanas turėtų ap- 
klausti visus ir rasti kaltininką. 

- Mikelandželas gedėjo savo mokinio kaip sūnaus, - tarė jis 
balsu, kokiu nė neįtarė galįs kalbėti, - o jūs... Mes jums nerū- 

pime. Stiklas, medis, marmuras, metalas... ir mes, įrankiai, kurių 
prireikia statybose, taip? 

Įsivyravo tyla, paskui Sinanas lėtai ištarė: 

— Tai netiesa. 

Bet Džahanas jo nebesiklausė. 


A 


Nors vieno pameistrio trūko, Sinanas Sokolu mečetę baigė laiku. 
Skambėjo maldos, buvo aukojami chna nudažyti avinai ir avys. 
Sokolu, švytėdamas iš džiaugsmo ir pasididžiavimo, davė darbi- 
ninkams bakšišą ir paleido į laisvę šimtą vergų. Netrukus į di- 
vano susirinkimą atėjo kažkoks dervišas susitikti su didžiuoju 
viziriu. Jis, kaip ir Sokolu, buvo kilęs iš Bosnijos. Niekas nei tada, 
nei vėliau nesuprato, kodėl Sokolu leido jam įeiti. 

Prisiartinęs prie didžiojo vizirio nepažįstamasis mirtinai su- 
žeidė jį durklu ir buvo tučtuojau nužudytas, niekam nespėjus su- 
žinoti, kodėl jis taip padarė. Sokolu, Sokolovičius, didysis viziris 
ir vienas paskutinių architektūros globėjų, iškeliavo iš šio pasau- 
lio. Džinė, jei tokia buvo, šį kartą nespėjo jo išgelbėti. 

Po Sokolu nužudymo sultonas pakeitė kelis vizirius, bet nė 
vienas nė iš tolo neprilygo savo pirmtakui. Lyg būtų nukeltas 
dangtis ir pasirodytų kunkuliuojantis katilas. Iždas buvo tuščias, 
monetos neteko vertės. Janyčarai tūžo, valstiečiai skurdo, ulamos 
piktinosi, meistras Sinanas karšo, o pameistrio nebylio šalia jo 
nebebuvo. 

SAPNE DŽAHANAS GRĮŽO į gimtąjį kaimą. Plumpino taku 
link namų, o saulė kepino sprandą. Vartai buvo atkelti, ir jis įėjo. 
Kieme nieko nebuvo. Paskui jis pastebėjo po medžiu šmėkšte- 
lint tigrą. Netoli nuo jo vaikščiojo povas, skurdų žolės kuokštą 
pešė elnias. Džahanas kėblino lėtai lėtai, kad nekristų į akis. Be 
reikalo, tigras jį jau pastebėjo, bet tik abejingai dirstelėjo. Kuo 
toliau, tuo daugiau gyvūnų pamatė: raganosį, lokį, žirafą. Kol jo 
nebuvo, šeimynykščiai įrengė žvėryną. 

Jų namas buvo didesnis, su daugiau kambarių ir aukštų. Dža- 
hanas paklaikęs klaidžiojo marmuriniais koridoriais, ieškodamas 
motinos ir seserų. Viršuje, kambaryje, panašiame į sultono rūmų 
salę, jis užtiko vienišą patėvį. Šis mostelėjo į sodą už namo - tik 
vietoj jo dabar tekėjo šėlstanti upė. Tolumoje srovė nešė valtį, ku- 
rioje sėdėjo Sinanas. 

Džahanas suriko. Išgirdęs jo balsą, Sinanas atsistojo ir ne- 
teko pusiausvyros. Sumosavo rankomis it paukštis, kuris tuojau 
nuskris, valtis apvirto, ir mokytojas atsidūrė vandenyje. Kažkas 
šaukė Džahanui prie ausies, purtė jį už peties. 

— Kelkis, inde! 

Džahanas pabudo, širdis daužėsi. Į jį žiūrėjo žmogus, kurio jis 
nieku gyvu nesitikėjo pamatyti: lokių tramdytojas Mirka. Džaha- 
nas paniuro, anos nakties prieš daugelį metų prisiminimas žyb- 
telėjo mintyse it iš makščių ištrauktas kardas. 

Mirka žengė žingsnį atgal ir pakėlė ranką it gindamasis. 

— Kai kas atsitiko. Turėjom tau pasakyti. 

Tik tada Džahanas pamatė šalia jo stovintį vaikinuką, naująjį 
dis, bet toks nepatyręs, kad Džahanas nebūtų jam patikėjęs triu- 
šio, juo labiau dramblio. 

— Kas atsitiko? - paklausė Džahanas. 

Mirka nusuko akis: 

— Dramblio daržinėje nėra. Pabėgo. 

Nuspyręs antklodę Džahanas pašoko ir griebę Abę už rankos. 

— O tu kur buvai? Kodėl jo nežiūrėjai? 

Vaikinukas suglebo jo rankose it tuščias maišas. Mirka at- 
plėšė nuo jo Džahaną. 

- Jis nekaltas. Dramblys padūko, sutraukė grandines. Kaip 
gyvas nemačiau jo taip įsiutusio. 

— Kažkas jį suerzino, - tarė Džahanas. - Ką tu jam padarei? 

— Nieko, - atsakė persigandęs Abė. - Jį apsėdo velnias. 

Džahanas apsimovė plačkelnes ir šliūkštelėjo ant veido van- 
dens. Pirštų galais jie praėjo pro prižiūrėtojų pašiūres. Žvėryne 
visi trys sustojo prie tuščios daržinės durų, ieškodami pėdsakų, 
bet nerado. 

- Į kurią pusę jis nuėjo? - paklausė Džahanas. 

Mirka ir Abė susižvelgė. 

- Jis išėjo pro didžiuosius vartus. Sargybiniai neįstengė jo su- 
laikyti. 

Džahanui apmirė širdis. Ar spės jis rasti Čhotą tokiame dide- 
liame mieste, kol šis nepakliuvo į bėdą? 

— Man reikia arklio ir leidimo išjoti už vartų, - tarė jis. 

— Mes paprašysime baltųjų eunuchų vyresniojo. Jis pasius su- 
žinojęs, bet dramblį reikia rasti. 

Netrukus Džahanas išjojo pro rūmų vartus, nenutuokdamas, 
į kurią pusę joti. Priešais it vėduoklės skleidėsi gatvės. Arklys, se- 

nas bėris, nenorėjo šuoliuoti, nors pamažu ėmė bėgti greičiau. Jie 
jojo pro aikštes ir turgus. 

Pasukęs už kampo Džahanas išvydo panaktinį su dviem ja- 
nyčarais. Panaktinis pakėlė vėzdą ir sušuko: 

— Ei, tu, stok! 

Džahanas sustojo. 

— Tu džinas? 

- Ne, efendi, aš žmogus kaip jūs, - atsakė Džahanas. 

- Tai lipk nuo arklio! Ką veiki gatvėje tokiu laiku? Kodėl pa- 
žeidinėji sultono nustatytą tvarką? Eime su mumis. 

- Efendi, aš iš rūmų, - tarė Džahanas, viena ranka laikyda- 
masis už balno gugos, o kita tiesdamas leidimą. - Pabėgo vienas 
gyvūnas. Aš turiu jį rasti ir grąžinti atgal. 

Skaitydamas laišką panaktinis sumurmėjo: 

— Koks gyvūnas? 

- Dramblys, - atsakė Džahanas. - Didžiausias sausumos gy- 
vūnas, - pridūrė, iš pašnekovo tylėjimo supratęs, kad jam šis žo- 
dis nieko nereiškia. 

— Kaip tu jį sugausi“ 
pėjo. - Jis manęs paklausys. 

Džahanas nebuvo tuo įsitikinęs, laimė, sargybiniai daugiau 
jo neklausinėjo. Jų žvilgsnius jis jautė nugara, net išjojęs iš šios 
gatvės. 

Tik pamatęs muedziną, einantį į mečetę skelbti rytinės mal- 
dos, Džahanas suprato, kaip ilgai ieško. Jis prisiminė senas ka- 
pines su vaizdu į Aukso Rago įlanką ir pokalbį su Sangramu 
savo gyvenimo pradžioje. Girdėjau apie dramblius keistų da- 
lykų. Kalbama, kad jie pasirenka vietą, kur norėtų padvėsti. At- 
rodo, šis jau rado. 

Kai Džahanas prijojo kapines, mėnulį paslėpė skystutis debe- 
sėlis, o vėjas atpūtė sūrų jūros kvapą. Priekyje išvydo tamsų silu- 
etą, didžiulį kaip uola. Nušoko nuo arklio ir prisiartino. 

— Čhota? 

Uola krustelėjo. 

— Kodėl tu čia atėjai? 

Čhota pakėlė galvą ir iškart nuleido. Pražiojo burną, jau be- 
veik bedantę, ir vėl susičiaupė. 

- Išdykėli! Daugiau taip nebedaryk, - Džahanas verkdamas 
apkabino jo straublį. 

Juodu drauge sulaukė aušros. Dangus sužėrėjo ryškiausiomis 
spalvomis it brangių šilkų, kuriuos siūlo audinių pirklys. Dža- 
aiškesnės nuojautos, kad jų laikas šiame mieste baigiasi. Keista, 
nenuliūdo. Liūdesys ateis paskui. Jis visada vėluoja. 

Po ilgų maldavimų Džahanui pavyko įkalbėti Čhotą grįžti į 
žvėryną. Jis buvo uždarytas į savo daržinę ir prikaustytas grandi- 
nėmis. Gavo šviežio pašaro, ir visi tikėjosi, kad dramblio pabėgi- 
mas bus netrukus pamirštas. Bet Džahanas galop buvo priverstas 
suvokti tai, ko anksčiau nenorėjo matyti. Dramblys jaučia galą. Ir 
nori padvėsti vienas. 


Po mokytojo 

ROJUJE AUGA MEDIS, kokių žemėje nėra. Jo šakos perregi- 
mos, jo šaknys siurbia pieną, o ne vandenį, o jo kamienas žėri 
it apledėjęs, nors prisiartinęs nejunti jokio šalčio. Kiekvienas šio 
medžio lapas pažymėtas žmogaus vardu. Kartą per metus, ša- 
bano mėnesį, naktį iš keturioliktos dienos į penkioliktąją, prie šio 
medžio susirenka angelai, apstoja jį ratu ir ima sutartinai vasnoti 
sparnais. Pakilęs vėjas supurto šakas, ir kai kurie lapai nukrinta. 
Kartais lapas ore plevena ilgai. Kartais jis nupuola akimirksniu. 
Kai tik lapas atsiduria ant žemės, žmogus, kurio vardas ant jo už- 
rašytas, miršta. Todėl išmintingi ir mokyti žmonės niekada neuž- 
mina ant sauso lapo, galbūt kadaise jame glūdėjo kažkieno siela. 

Vieną lietingą 1588 metų dieną meistro Sinano lapas pasiekė 
žemę. Sinanas dirbo iki galo, buvo sveikas kūnu ir siela. Atsigulė 
ant patalo tik paskutinėmis savaitėmis prieš mirtį. Atėjo trys pa- 
meistriai, dešimtininkai, daug metų dirbantys su Sinanu. Prie 
durų stovėjo moterys, susisupusios į skraistes, uždengtais vei- 
dais. Džahanas nedrįso pažvelgti į jų pusę, bet numanė, kad viena 
jų - Sanča, Sinano, į kurį palinko jos širdis, sugulovė. 

Drumzlioje šviesoje, besisunkiančioje pro langines, vyriau- 
siasis rūmų architektas vos girdimai sušnibždėjo sudaręs, pasira- 
šęs ir užantspaudavęs testamentą. 

— Perskaitysite jį, kai manęs nebebus. 

- Jūs nepaliksite mūsų, mokytojau. Mes meldžiamės, kad 
Viešpats dar ilgai laikytų jus šioje žemėje, - tarė Nikola ir nepa- 
stebimai nubraukė ašarą. 

Meistras pakėlė ranką, tarsi sklaidytų tuščius paguodos žo- 
džius: 

— Jūs turite žinoti vieną svarbų dalyką. Nelaimingi atsitiki- 
mai... medžiagų tiekimo sutrikimai... aš išsiaiškinau priežastį. 
Visa vyko mano akivaizdoje... o aš šitiek laiko buvau aklas. 

Staiga nuotaika kambaryje pasikeitė. Visi sulaikė kvapą, lauk- 
dami, ką pasakys mirštantysis. Į erdvę, kurioje ką tik tvyrojo vien 
sielvartas, įsiveržė įtampa. 

— Praėjus keturiasdešimčiai dienų nuo mano mirties, atplėš- 
kite testamentą, - Sinanui kliuvo liežuvis. - Sužinosite, kurį iš 
jūsų pasirinkau įpėdiniu. Jūs statysite toliau ir pranoksite mane, 
jei tokia bus Alacho valia. 

— Mokytojau... jūs kalbėjote apie nelaimingus atsitikimus. 
Negi neketinate pasakyti, kas kaltas? - paklausė Džahanas. 

— Džahanai... karštabūdi... visada buvai smalsiausias, - sun- 
kiai ištarė Sinanas. - Viskas šiame pasaulyje turi priežastį. Apie ją 
ir galvokite, užuot neapkentę žmogaus. 

Džahanas prisiminė paskutinius Mihrimah žodžius, ir jį per- 
vėrė toks skausmas, kad užkando žadą. Ji irgi sakė, kad viskas 
šiame pasaulyje turi priežastį. Jis laukė paaiškinimo, bet nesu- 
laukė. Netrukus pameistriai išėjo, kad nebevargintų mirštan- 
čiojo. Daugiau Džahanas jo nebematė. Kitą vakarą, anksčiau kaip 
paprastai, Sinanas nuėjo gulti ir nebepabudo. 

Taip iš šio pasaulio iškeliavo žmogus, beveik penkiasdešimt 
metų buvęs vyriausiuoju rūmų architektu, pastatęs keturis šimtus 
įspūdingiausių pastatų, neskaitant tiltų ir antkapių. Jis visada pa- 
likdavo nepastebimą trūkumą savo kūriniuose, pripažindamas, 
kad nėra tobulas, nes ši savybė priklauso tik Alachui. Taip jis ir 
mirė, sulaukęs garbingo, bet netobulo amžiaus - devyniasdešimt 
devynerių su puse. 

SEPTINTĄ DIENĄ PO SINANO mirties artimieji susirinko pa- 
simelsti už jo sielą. Iš visur dalyvauti apeigose suplaukė giminės, 
kaimynai, pašos, amatininkai, pameistriai, darbininkai ir praei- 
viai... Žmonių atėjo tiek, kad jie netilpo ne tik viduje, bet ir kieme 
ir turėjo stovėti gatvėje iki pat kito kvartalo. Nepažįstami žmonės 
gedėjo Sinano kaip artimiausio giminaičio. Ir vargšai, ir turtuo- 
liai buvo vaišinami ledinukais ir šerbetu, mėsa ir ryžiais. Degė 
alyvmedžių šakelės, kol buvo skaitomas Koranas - nuo pradžios 
iki pabaigos. Jūsufas Sinanudynas bin Abdula, sutartinai kartojo 
žmonės jo vardą, be perstojo, kaip užkeikimą, atveriantį sunkias 
širdis. Staiga Džahanas užuodė pažįstamus kvepalus, ambros ir 
jazminaičių mišinį, kuriuo mokytojas kvepindavo savo durti- 
nius. Apsidairė, lyg tikėtųsi, kad meistras čia, stebi juos iš nišos, 
klausosi, kas apie jį kalbama, ir šypsosi įprasta šypsena. 
Džahanas mąstė apie Sančą kažkur šiuose namuose, už šių 
sienų, prispaudusią kaktą prie lango stiklo, užsimetusią ant 
trumpų plaukų ploną skraistę. Jam susopo širdį suvokus, kad 
daugiau ji su jais nedirbs, ir jis nuvijo šias mintis it pulką varnų. 
Po maldų pameistriai - Nikola, Davūdas ir Džahanas - išėjo 
kartu. Dangus buvo niūrus ir apsiniaukęs, tarsi atspindėtų jų nuo- 
taiką. Vėjas blaškė sausus lapus, kirai leidosi ir kilo, žvalgydamiesi 
kąsnelio. Pameistriai tylėjo, ir ne vien iš sielvarto. Tarp jų tarsi iš- 
kilo siena, kurios anksčiau nebuvo. Džahanas suprato, kad visus 
šiuos metus juos it nematoma gija siejo Sinanas. Be abejo, anks- 
čiau jie irgi pavyduliaudavo vienas kitam, bet Džahanas manė, 

kad tik mokytojo palankumo, tik norėdami parodyti jam, ką su- 
geba. Dabar išvydo, kad jie veikiau skirtingi negu panašūs, lyg trys 
vėjai, kiekvienas priešingos pusės. Ir ne jam vienam taip atrodė. 
Staiga visi it mandagūs svetimi žmonės pradėjo galvoti, ką sako. 

Eidami per turgų, jie sustojo nusipirkti papločių su pekmezu . 
Velionio namuose nė vienas nevalgė ir pakeliui praalko. Derėda- 
masis su pardavėju Džahanas išgirdo už nugaros čiaudint. Apsi- 
dairęs išvydo, kad čiaudi ne koks prašalaitis, o Nikola. Šis užsi- 
dengė veidą, tarsi gėdydamasis. Kai atitraukė ranką, delnas buvo 
kruvinas. 

— Tu sergi? - paklausė Džahanas. 

Nikola tylomis papurtė galvą. Jo akys buvo kaip krintančio- 
sios žvaigždės giedrame danguje. Davūdas apžiūrinėjo vėžlius, 
kuriais prekiavo kažkoks valstietis, ir nieko nepastebėjo. Vėžliai 
turėjo didelę paklausą, manyta, kad jų smulkiai sugrūstas kiau- 
tas, valgomas su sriuba iš rūgusio pieno, gydo daugybę ligų. 

Susėdę po svyrančiomis gluosnio šakomis, jie ėmė valgyti ir 
apkalbinėti žmones, kurie atėjo į apeigas ir kurie neatėjo. Bet nė 
vienas neišdrįso balsu svarstyti, kuris iš jų pakeis mokytoją. Teks 
palaukti, kol bus atplėštas testamentas. Iki tol spėlioti bepras- 
miška. Iš kur jie gali žinoti, ką lemia likimas, juk net žvaigždinin- 
kas Takijadynas nežinojo? Todėl pameistriai paplepėjo apie šį bei 
tą, kalba nesimezgė, ir netrukus visi nuėjo savais keliais. 

Kitą dieną Džahaną iškvietė baltųjų eunuchų vyresnysis ir 
pranešė, kad jis paskirtas rūmų mokyklos mokytoju. Darbas 
buvo garbingas, ir Džahanas sykiu didžiavosi ir nerimavo. 

Vėliau, susitikęs su mokiniais, jis išvydo jaunuose veiduose 
naivumą ir smalsumą, apgaulę ir nemokšiškumą, sumanumą ir 


* Vynuogių sirupas (aut. past.). 

tingulį. Kurios iš šių savybių įsivyraus, svarstė jis, ar mokslas pa- 
keis jų gyvenimą, ar jų likimas jau nulemtas? Jei mokytojas būtų 
gyvas, jis pasakytų: „Kiekvienas žmogus turi savo kismat, nes 
Alachas niekada du kartus nepakartoja vienos lemties.“ 

Jis turėjo tiek rūpesčių, kad nepastebėjo, kaip bėga savaitės. 
Ne iš karto jam toptelėjo, kad seniai nieko negirdėjo nei iš Da- 
vūdo, nei iš Nikolos. Abiem nusiuntė po raštelį. Atsakymo ne- 
gavo ir sunerimo, ypač dėl Nikolos. Davūdas turėjo žmoną ir 
vaikų; Sanča tebegyveno meistro Sinano namuose; Džahanas tu- 
rėjo Čhotą, kampą žvėryne, o dabar dar ir rūmų mokytojo vietą. 
Bet Nikola turėjo tik senus tėvus, ir abu neseniai pasimirė. Staiga 
Džahanas suvokė, kad beveik nieko apie jį nežino. Juodu šitiek 
metų žiemą vasarą kartu dirbo, bet vienas kitam liko paslaptis. 


Š 


ANTRADIENIO RYTĄ DŽAHANAS nusprendė aplankyti Ni- 
kolą. Miestą apsiautė rūkas; pro jo pilkus kamuolius blausiai 
spingsėjo saulė. Iš pirmo žvilgsnio Galatos gyvenvietė Aukso 
Rago įlankos šiauriniame krante niekaip nebuvo pasikeitusi. Pu- 
siau akmeniniai, pusiau mediniai namai rikiavosi eilėmis it iš- 
puvę dantys; cerkvės tebebuvo be varpų, iš koplyčių sklido žvakių 
ir smilkalų kvapas; aplink sūkuriavo minia - florentiečiai, vene- 
cijiečiai, graikai, armėnai, žydai ir pranciškonų vienuoliai. 

Džahanas jojo ristele ir žvalgėsi. Kuo toliau į skersgatvių la- 
birintą jis skverbėsi, tuo mažiau sutikdavo žmonių. Tuo darėsi 
tyliau. Pernelyg tylu. Kažkas negerai. Uždarytos langinės, užkiš- 
tos durys, gaujos alkanų šunų, padvėsusios katės ant šaligatvių 
ir baisi smarvė. Įjojęs į Nikolos gatvę, jis krūptelėjo lyg nuo šalto 
vėjo gūsio. Kai kurie namai buvo pažymėti kryžiais. Greta pasku- 
bomis pakeverzotos maldos - nebaigtos, neįskaitomos, lotynų ir 
graikų kalbomis. 

Nušokęs nuo arklio Džahanas priėjo prie artimiausio kry- 
Žiaus ženklo - ant Nikolos durų. Pats nežinojo, kiek laiko spok- 
sojo į jas, negalėdamas eiti šalin, nenorėdamas eiti į vidų. Prisiar- 
tino kaimynas, sulinkęs taip, kad atrodė kuprotas. 

— Ko tau reikia? 

- Čia gyvena mano draugas. Nikola Kirizas. Jūs jį pažįstat? 

— Aš visus pažįstu. Neik į šiuos namus. Laikykis atokiau. 

— Kas yra? 

- Prakeikimas grįžo. 

— Jūs turite omeny... - užsikirto Džahanas, pastebėjęs senio 
panieką dėl tokio neišmanymo. Maras. Ir vėl. - Kodėl mes nieko 
negirdėjom? 

— Mulki! Jūs girdite tik tai, ką jums leidžiama girdėti, - atkirto 
senis ir nupėdino. Toli jis nenuėjo. Atsistojo namo kitapus gatvės 
tarpduryje ir įsistebeilijo į jį, prisimerkęs taip, kad iš akių liko 
siauručiai plyšeliai. 

Džahanas nusijuosė juostą ir apsirišo burną ir nosį, paskui 
pastūmė Nikolos duris. Jei jos būtų buvusios užrakintos, jis būtų 
nuėjęs. Bet durys buvo nerakintos, be to, paremtos medgaliu. Tas, 
kas įspraudė pagalį, tikėjosi grįžti ir žinojo, kad iš vidaus niekas 
neįstengs atidaryti durų. 

Jis peržengė slenkstį. Nuo baisios smarvės laužė nosį. Atsi- 
dūrė koridoriuje - siaurame, suplėkusiame ir tamsiame. Luk- 
telėjo, kol akys apsipras su prieblanda. Pirmas kambarys buvo 
tuščias. Antrame, blankiai apšviestame žvakės, ant čiužinio gu- 
lėjo žmogus. Išblyškęs, tamsūs plaukai nebežvilga, aukšta kakta 
išpilta prakaito - šis apšepėlis negalėjo būti Nikola, nes jis visada 
stropiai skusdavosi, ir vis dėto tai buvo Nikola. Šalia jo stovėjo 
maža medinė rudabarzdžio vyro ilgais plaukais statulėlė. 

Prie ligonio buvo du moliniai dubenėliai, vienas su vande- 
niu, kitas su actu. Nikolos drabužiai buvo šlapi nuo prakaito, lū- 
pos suskirdusios. Džahanas uždėjo ranką jam ant kaktos. Karšta. 
Nuo Džahano prisilietimo ligonis krūptelėjo, iš paskutiniųjų pa- 
kreipė galvą ir įsistebeilijo į jį bereikšmiu žvilgsniu. 

- Čia aš, Džahanas. 

Nikola trūksmingai kvėpavo: taip spragsi deganti pliauska, 
kuri tuoj užges. 

— Vandens, - sugergždė Nikola. 

Jis gėrė godžiai. Pro atsagstytus marškinius Džahanas pamatė 

tamsiai violetines, beveik juodas dėmes ant krūtinės ir bjaurų 
gumbą pažastyje. Troško lėkti iš šios kančių vietos, bet kūnas ne- 
paklausė bailaus proto ir pasiliko. Netrukus kažkas subrazdėjo 
prie durų, ir įėjo dvi vienuolės. Ilgi tamsūs apsiaustai, balto mu- 
slino kaukės ant veido. 

— Kas tu? - paklausė vyresnė. - Ko tau čia reikia? 

- Aš jo draugas, - atsakė Džahanas. - Mes kartu dirbome ve- 
lioniui vyriausiajam rūmų architektui. 

Ore pakibo nesmagi tyla. 

- Atleiskite man už šiurkščius žodžius, - tarė vienuolė. - Pa- 
maniau, kad jūs vagis. 

Džahanas sunerimo, kad ši sena moteris šaltomis kaip akme- 
nys akimis permato jį kiaurai. 

— Niekas neužsuka į šiuos namus, - tęsė vienuolė, nežino- 
dama, ką jis galvoja. - Tik plėšikai. 

- Plėšikai? 

— Taip, jie ateina vogti iš... 

Ji nebaigė sakinio. Priėjo prie Nikolos ir privertė jį atsigerti 
iš atsineštos gertuvės, nušluostė kaktą acte pamirkyta flanelės 
skiaute, liesdama jį be pasibjaurėjimo, kurį jautė Džahanas. Tuo 
tarpu kita vienuolė stropiai šluostė nuo čiužinio išmatas. 

Džahanas norėjo jų paklausti, ar jos nebijo mirties, bet nu- 
tylėjo. 

- Ar daug serga? - pašnibždomis paklausė. 

— Kol kas ne, bet bus daug. 

Nikola užsikosėjo. Iš burnos ir nosies pliūptelėjo kraujas. 

- Jūs eikit, - tarė vyresnė vienuolė, pamačiusi Džahano 
siaubą. - Jums čia nėra ko veikti. 

Džahanui palengvėjo, nors jis sykiu ir nuliūdo. 

— Gal kuo galėčiau padėti? - paklausė. 

— Melskitės, - atsakė ji. 

Džahanas pasuko prie durų, bet staiga sustojo. 

— Kieno ta statulėlė? 

- Šventojo Tomo, - atsakė vienuolė ir alsiai šyptelėjo. - Dai- 
lidžių, statybininkų, architektų globėjo. Jis dar vadinamas Tomu 
Netikėliu, nes viskuo abejojo, negalėjo kitaip. Bet Viešpats vis 
tiek jį mylėjo. 

Po dviejų dienų Džahanas sužinojo, kad Nikola mirė. Pasau- 
lyje, kuriame viskas nuolat tekėjo ir kito, nebeliko antro tvirto ir 
patikimo žmogaus. Pirmas buvo meistras Sinanas. Paskui numi- 
rėlių ėmė gausėti. Šimtais. Iš Galatos liga persimetė į Skutarį, pas- 
kui į Stambulą ir, lyg piktos rankos nublokšta, vėl grįžo į Galatą. 
Gatves, ieškodamos kaltininkų, vėl užplūdo minios. Seralis irgi 
nebuvo apsaugotas nuo maro. Į juodą žemę atsigulė kinai dvy- 
niai, kurie prižiūrėdavo beždžiones. Šios, kadaise taip vertintos 
rūmuose, liūdėjo narvuose ir siuto. Tarasas Sibirietis lindėjo pa- 
šiūrėje, gėdydamasis savo senatvės. 

Paskui mirė Sangramas. Geraširdis, ištikimas seralio tarnas, 
svajojęs kada nors grįžti į Indiją, išleido paskutinį atodūsį toli 
nuo tėvynės. Kita maro auka tapo Simeonas, knygininkas iš Pe- 
ros. Našlė, apkvailinta visokių sukčių, pardavė jo knygas už sau- 
jelę sidabrinių. Reti tomai iš viso pasaulio išklerusiais vežimais 
išdardėjo iš Peros į naujas vietas. Daugelis pakeliui dingo. Simeo- 
nas, visada troškęs tapti puikios bibliotekos prižiūrėtoju, nesuge- 
bėjo net palikti savo knygų žmogui, kuris jas įvertintų. 

Džahanas, sužinojęs apie jo mirtį ir knygų likimą daug vė- 
liau, baimingai spėliojo, kieno dabar eilė. Jis nesuprato, kodėl 
liga, plintanti į pietus ir it plėšrus paukštis metanti tamsų šešėlį 
ant kaimų ir miestelių, pasigailėjo jo. Krikščionių kapinėse, ne- 
toli Švenčiausiosios Mergelės Marijos prie Šaltinio cerkvės, kurią 

pastatė imperatorius Justinianas, bet iš jos liko tik šventasis šalti- 
nis, buvo Nikolos kapas su užrašu: 


Architekto Nikolos siela pakilo į dangų it bokštai, 
kuriuos jis statė. 
Tesiilsi ji rojaus rūmuose ir tepasitinka tenai ją 
šventasis Tomas. 

GRĮŽĘS Į RŪMŲ žvėryną, Džahanas rado Čhotą vieną. Pa- 
kuoti. Džahanas paglostė jam straublį ir pavaišino kriaušėmis 
ir riešutais. Anksčiau Čhota būtų juos užuodęs dar Džahanui 
nepasirodžius. Tačiau senatvėje jis neteko ne tik jėgų, bet ir 
uoslės. 

Atsisėdęs ant statinės Džahanas papasakojo jam apie Nikolos 
kapą. Dramblys įdėmiai klausėsi kiekvieno žodžio, prisimerkęs 
kaip paprastai. Džahanas pravirko, ir Čhota straubliu apkabino 
jį per krūtinę. Džahanui vėl pasirodė, kad baltasis dramblys su- 
prato viską, ką jis pasakė. 

Netrukus jie išgirdo žingsnius. Prie durų šmėkštelėjo du še- 
šėliai. Sangramo sūnus, perėmęs tėvo darbą, buvo toks panašus 
į velionį išvaizda ir būdu, kad visi jį vadino Sangramu, lyg sena- 
sis indas būtų prisikėlęs, o mirtis būtų tik žaidimas. Su juo buvo 
Abė, Čhotos prižiūrėtojas. 

— Džahanas atėjo! - nudžiugo jaunasis Sangramas. Jis buvo 
prisirišęs prie Džahano kaip prie tikro dėdės. 

— Aš atėjau, o šitas kur valkiojosi? - sugergždė Džahanas, ro- 
dydamas į Abę. - Kodėl palieki dramblį be priežiūros? Jo nagas 
nulūžęs. Ar tu bent įsivaizduoji, kaip jam skauda? Reikia apkirpti 
nagus ir nuplauti padus. Ir kodėl čia tokia netvarka? Kada pasta- 
rąjį kartą valeisi? 

Murmėdamas atsiprašinėjimus, Abė griebė šluotą ir ėmė ja 
švaistytis į visas puses, tik dulkės sūkuriavo, apšviestos saulės 

spindulių, besiskverbiančių pro lentinių sienų plyšius. Sangra- 
mas sūnus priėjo prie Džahano ir neramiai pažvelgė į jį: 

— Girdėjai naujieną? 

— Kokią naujieną? 

— Davūdas paaukštintas. 

— Ką tu turi omeny? 

— Visi apie tai kalba. Tavo draugas tapo vyriausiuoju rūmų 
architektu. 

— Mūsų Davūdas? - išmiksėjo Džahanas. 

— Jau nebe mūsų. Jis dabar štai ten! - atsiliepė Sangramas sū- 
nus rodydamas į lubas, kur voras buvo išaudęs voratinklį ir jame 
karojo seniai pastipusi sparva. 

— Vadinasi... mokytojo testamentas atplėštas? 

Sangramas sūnus pažvelgė į Džahaną, neslėpdamas gailesčio. 

- Atplėštas. Atrodo, jūsų mokytojas panorėjo, kad jo įpėdiniu 
būtų Davūdas. 

- Ką gi... tebūnie, - pralemeno Džahanas. Jam apsisuko galva, 
lyg po kojomis būtų atsivėrusi bedugnė ir jis galvotrūkčiais lėktų 
žemyn. 


Š 


PO KELIŲ DIENŲ SINANO žmona Kaira pagal paprotį paleido 
į laisvę keletą vergų. Pirmoji beratą' gavo Sanča. 

Džahanui visada atrodė, kad Kaira nemėgsta keistosios su- 
gulovės po savo stogu - moters, kuri dalijasi su jos vyru džiaugs- 
mais ir rūpesčiais, nesuprantamais žmonai. Vargu ar jai patiko, 
kad Sanča dėvi vyriškus drabužius ir dirba statybose, nors Kaira 
niekaip neišsidavė. Džahanas neabejojo, kad architekto žmona 
žino, jog Sanča myli šeimininką, ir tuo piktinasi. Tarp abiejų 
moterų žiojėjo neapykantos bedugnė, ir net Sinanas nesugebėjo 
pastatyti tilto per ją. O dabar, po vyro mirties, Kaira nė kiek 
netroško savo namuose matyti Sančą. Tačiau su verge ji elgėsi 
gerai. Paleisdama Sančą palaimino ir padovanojo jai atlaso, taf- 
tos ir kvepalų. Taip po daugelio dešimtmečių vergijos Stambule 
Sanča de Erera, garsaus ispanų gydytojo duktė, atgavo laisvę. 

Ji parašė Džahanui laišką, kurio eilutės trykšte tryško 
džiaugsmu, jauduliu ir baime. Droviai paklausė, ar nepadėtų jis 
jai susiruošti į kelionę, nes ji net neįsivaizduojanti, nuo ko pra- 
dėti. Pridūrė, kad mielai pasinaudotų ir Davūdo pagalba, bet jis 
nežino tiesos. Kartais ji ir pati nebesupranta, kas yra iš tikrųjų: 
architekto pameistrys Jūsufas ar sugulovė Nergiz. Džahanas 
tučtuojau parašė atsakymą. 


* Paleidžiamasis raštas, kurį gauna atleistinis (aut. past.). 

Tavo laiškas mane ir nudžiugino, ir nuliūdino. 
Nudžiugino, nes pagaliau esi laisva. Nuliūdino, nes tu 
išvyksti. Kitą ketvirtadienį ateisiu tau padėti. Nesirūpink 
dėl ateities. Tu jau seniai pasiruošusi permainoms. 


Sutartą dieną Džahanas susitiko su ja Sinano namuose. Pirmą 
kartą per visą jų pažinties laiką jis pamatė ją moteriškais drabu- 
žiais - žalia kaip smaragdas ir jos akys suknele su pūstu sijonu. 
Vis dar trumpus plaukus dengė priderintos spalvos galvos ap- 
dangalas - tokius nešioja moterys frankų Žemėje. 

- Nežiūrėk į mane šitaip, - tarė ji, paraudusi nuo jo žvilgs- 
nio. - Man atrodo, kad aš bjauri. 

— Kaip tu gali taip sakyti? - pasipiktino Džahanas. 

- Tai tiesa. Aš per sena gražiems drabužiams. 

— Tik įsivaizduok, jei mūrininkai būtų žinoję, kad kartu su 
jais dirba tokia gražuolė, jie būtų metę darbą ir kūrę tau eiles, ir 
mes nieko nebūtume pastatę, - paerzino Džahanas, žiūrėdamas, 
kaip ji raudonuoja. 

Sanča prunkštelėjo, nuleido akis ir perbraukė pirštais per si- 
jono klostes: jos slėpė karkasą iš banginio ūsų. 

- Suknelė suveržta taip, kad vos galiu kvėpuoti. Kaip moterys 
iškenčia? 

— Kaipmat priprasi. 

— Nebent po daugelio metų. Pirmiau numirsiu, - nusišyp- 
sojo ji, bet šypsena iškart išnyko. - Gaila, kad jis manęs tokios 
nematė. 

Virš jų kaip veidrodis spindėjo mėlynas dangus. Gatve nudar- 
dėjo vežimas. Džahanas žvilgtelėjo pro langą ir pamatė, kad jis 

prikrautas narvų su sakalais, kuriems ant galvų užmauti gaubtu- 
vai. Užsižiūrėjęs į juos Džahanas ne iš karto pastebėjo, kad Sanča 
verkia. Vyras, kuris iš tikrųjų yra moteris, nebylys, kuris gali 
kalbėti, sugulovė ir architekto pameistrys - visas jos gyvenimas 
buvo daugiasluoksnis melas, kaip, beje, ir Džahano. 

— Ko tau liūdėti? - paklausė Džahanas. - Maniau, džiaugsiesi 
atgavusi laisvę. 

- Aš džiaugiuosi, - atsiliepė ji, bet džiaugsmo balse nebuvo. - 
Tiktai... Jo kapas čia. Visas mudviejų bendras darbas čia. Šiame 
mieste jis paliko daugiau žymių už visus sultonus. 

— Mokytojo nebėra, - tarė Džahanas. - Tu jo nepalieki. 

Trumpą valandėlę ji bandė nekalbėti apie jį, kovojo su savimi, 
bet pralaimėjo: 

— Kaip manai, jis mane mylėjo? 

— Turbūt mylėjo, - neryžtingai atsakė Džahanas. - Antraip 
negi būtų tau leidęs tapti savo pameistriu? Būtų turėjęs didelių 
nemalonumų, jei kas nors būtų sužinojęs. 

- Jis rizikavo dėl manęs, - ne be pasididžiavimo tarė Sanča. — 
Bet nemylėjo. Ne taip, kaip aš jį. 

Šį kartą Džahanas nutylėjo, bet Sanča, matyt, ir nelaukė atsa- 
kymo. 

— Girdėjau, uoste stovi Venecijos laivas, jis išplauks po poros 
savaičių, - tarė ji. 

Džahanas linktelėjo. Pastarosiomis dienomis jis ne kartą matė 
laivo antstiebį, kyšantį virš stogų ir medžių. 

— Aš susitarsiu. 

- Labai tau ačiū, - padėkojo Sanča. Jos akyse šmėkštelėjo ne- 
rimas. - Plaukiam kartu. Tavęs niekas čia nebelaiko. 

Džahaną jos žodžiai nustebino. Tačiau jis nusprendė nuleisti 
jos pasiūlymą juokais. 

- Taip taip, mes statysime rūmus ispanų didikams. 

Ji paėmė jį už rankos. Prisilietimas buvo švelnus ir šaltas. 

— Galėtume susirasti globėją. Aš apsiklausinėjau. Galėtume 
rūpintis vienas kitu. 

Jis suvokė, ką ji turi omenyje. Juos sieja mokytojo atminimas ir 
bendras amatas, kuriuo galėtų verstis drauge, o širdys abiejų at- 
aušusios. Meilės nereikia. Be jos geriau. Meilė tik skaudina. 

— Jei būčiau jaunesnė, galėtume susilaukti vaikų, - iš lėto iš- 
tarė ji, pasverdama kiekvieną žodį. 

Džahanas nenoromis nusišypsojo: 

— Drąsuolių dukterų tavo akimis. 

— Smalsuolių sūnų, geraširdžių kaip tu. 

- O Čhota? - susigriebė Džahanas. 

— Čhota senas. Jam gerai rūmų žvėryne. Juo pasirūpins. O 
mes turime statyti toliau... 

— „Išmintimi nelyja iš dangaus, ji dygsta iš žemės, iš sunkaus 
darbo, - prisiminė Džahanas mokytojo žodžius. 

— Kupolai, - tęsė Sanča. - Mes turime statyti šventoves su ku- 
polais, jos primintų žmonėms, kad Dievas yra ir kad jis ne keršto 
ir pragaro, o gailestingumo ir meilės Dievas. 

Džahanas suėmė rankomis galvą ir užsimerkė. 

- Ašbijau, - prisipažino Sanča. - Aš buvau taip seniai atplėšta 
nuo tėvų žemės, kad jausiuosi ten svetima. 

- Priprasi, - bandė ją paguosti Džahanas. 

- Priprasiu, jei tu keliausi drauge. Ką pasakysi? 

Tą akimirką Džahanui smilktelėjo mintis, kad gyvenimas yra 
neišnaudotų galimybių ir nepasirinktų kelių visuma. Jam dar 
niekada nebuvo taip gaila Sančos, kaip dabar - tą akimirką, kai 
suvokė, kad atsisakys. Ji suprato iš jo veido. Akyse šmėkštelėjo 


424 


Po mokytojo 


nuoskauda, bet ji neverkė. Ašaros liejamos tik dėl mokytojo, jos 
vienintelės meilės. 

- Neužmiršk manęs, - paprašė Džahanas. 

— Neužmiršiu, - pažadėjo Sanča, ir tik virptelėjęs balsas iš- 
davė, kad ji nusivylusi. 

Maždaug po savaitės Venecijos laivas, tristiebis karakas su apva- 
lainu laivagaliu, buvo pasiruošęs grįžti namo. Pastaruoju metu 
Venecijos pirklius išstūmė prancūzų, olandų ir anglų pirkliai. 
Kapitoną it standžiai apvyniotas apsiaustas gaubė nepasitenki- 
nimas. Tiesa, sambrūzdis buvo toks, kad jis neturėjo kada gal- 
voti apie kitus rūpesčius. Pirmyn atgal lakstė jūreiviai, kraudami 
į triumą statines, įkyriai siūlė prekes prekeiviai. Vienoje pusėje 
laukė būrelis keleivių: kunigai jėzuitai, katalikų vienuolės, keliau- 
tojai, anglas didikas, kurį vėduoklėmis vėdavo tarnai. Be jų, laivu 
turėjo plaukti tik seni jūros vilkai. 

Prisidengęs delnu akis nuo saulės Džahanas apsidairė, bet 
Sančos niekur nepamatė. Jam toptelėjo, kad ji galėjo apsigalvoti. 
Gal pabudo rytą ir suprato, kad vaikystės šalis tolima ir apgau- 
linga kaip nepasiekiama svajonė. Bet, vingiuodamas tarp dar ne- 
pakrautų statinių, išvydo ją. Nuo Sančos tolyn driekėsi ilgas šešė- 
lis, lyg būtų nusprendęs likti. 

Džahanas nustebo pamatęs, kad ji vėl dėvi vyriškus drabužius. 

— Man taip labiau patinka. 

Jai už nugaros nebuvo nė vieno nešiko. 

— Kur tavo daiktai? 

Ji parodė į maišelį ant žemės. 

— Tavo drabužiai? Kairos dovanos? 

- Atidaviau vargšams, tik nesakyk jai. - Ji atrišo maišelį ir 
parodė drožinėtą dėžutę, kurią jai padarė Sinanas, gerą dešimtį 
ritinėlių ir nepigų vėrinį. - Štai ką pasiimu. Juos man testamentu 
paliko mokytojas. 

Juodu tylėdami priėjo prie trapo, jungiančio laivą su žeme. 

— Nespėjau atsisveikinti su Davūdu, - tarė Sanča. - Perduok 
jam linkėjimų. Negaliu patikėti, kad jis tapo vyriausiuoju rūmų 
architektu. 

- Perduosiu, - liūdnai atsakė Džahanas. Po teisybei, jis pats iki 
šiol neprisivertė pasveikinti Davūdo. Nenorėjo. Giliai įkvėpė. - 
Būk atsargi. Niekas neturi sužinoti, kad tu moteris. Jei pastebėsi... 

- Aš galiu savimi pasirūpinti, - ji atsitiesė kaip styga. 

- Žinau. 

Ji pažvelgė į jį: 

— Aš... Šiąnakt sapnavau baisų sapną. Kad tu įkliuvai į bėdą. 
Šaukeisi manęs, bet aš negalėjau tavęs rasti. Tu irgi būk atsargus, 
gerai? 

Iš laivagalio kažkas sušuko keleiviams lipti. Džahanas pajuto, 
kad jam gniaužia gerklę. Gyvenimas keitėsi, sruvo it smėlis pro 
pirštus. Mihrimah ilsėjosi kapuose, ir jis nekantriai laukė susiti- 
kimo po paskutiniosios valandos. Mokytojo ir Nikolos nebėra, 
Davūdo jis nebesutinka, Čhotai žemė irgi kvepia obuoliais, o da- 
bar išvyksta dar ir Sanča. Keista, kad jis užjautė vienišą Nikolą, 
nors pats irgi kaip pirštas. Kurį laiką Džahanas vos įveikė norą ly- 
dėti Sančą, vienintelį žmogų, kuriam rūpi. Būtų išplaukęs kartu, 
jei ne dramblys. 

Tą popietę tarp klykiančių kirų pro saulėtą miglą, perregimą it 
muslinas, jis ilgai lydėjo akimis laivą, nosimi lengvai skrodžiantį 
bangas ir su kiekvienu širdies tvinksniu vis labiau skiriantį nuo jo 
nebylųjį pameistrį ir Sančos istoriją. 

DŽAHANAS NEĮSTENGĖ SAVAIS žodžiais parašyti Davūdui 
ir susirado raštininką, kad šis jam padėtų. Išklausęs jo pasako- 
jimą, raštininkas atsisėdo ir ėmė skrebenti plunksna, sustodamas 
tik padažyti jos į rašalą. Kai jis baigė, Džahano rankose atsidūrė 
laiškas, pertekęs įmantriausių sveikinimų ir linkėjimų. Jis kai- 
navo šešis sidabrinius. 

Džahanas nesitikėjo greito atsakymo iš šitaip iškilusio žmo- 
gaus. Tačiau Davūdas atrašė: ritinėlis buvo užantspauduotas rau- 
donai, rašysena grakšti, matyt, aukštos klasės raštininko. Viskas 
atsitiko greitai, aiškino Davūdas. „Mūsų maloningasis sultonas, 
tegyvena jis šimtą metų, atplėšęs meistro Sinano testamentą ir, 
sužinojęs jo paskutinę valią, suteikė man, nuolankiam savo tar- 
nui, didžią garbę. Jis užmetė ant mano nevertų pečių vertingąjį 
mūsų mokytojo drabužį.“ Kaip jis galėjęs atsisakyti, klausė Da- 
vūdas, lyg atsakymas nebūtų aiškus. Jis liepė Džahanui ateiti jo 
aplankyti. Pasidalys prisiminimais ir aptars būsimus darbus kaip 
kadaise. 

Džahanas norėjo jį aplankyti, bet negalėjo. Jo širdis nebuvo 
tyra. Jis nerimavo, kad Davūdas pamatys jo akyse pavydo, besi- 
sunkiančio iš kiekvienos odos poros, atspindį. Dar neseniai jie 
buvo lygūs. Dabar jo draugas tapo likimo numylėtiniu. Džaha- 
nas suprato, kad panašios padėties žmonėms sunkiausia susitai- 
kyti su vieno jų iškilimu. Tomis retomis akimirkomis, kai jam 
pavykdavo atsikratyti pavydo, jį grauždavo kaltė. Užuot džiau- 
gęsis Davūdo laime ir meldęsis už jo sėkmę, jis piktinosi, kad 

draugas klesti. Sinanas gėdytųsi jo, jei būtų gyvas, mąstė Dža- 
hanas. 

Taigi jis laukė. Bėgo dienos. Noromis nenoromis jo ausis pa- 
siekdavo naujienos apie Davūdą - kaip per paskelbimo vyriau- 
siuoju rūmų architektu ceremoniją jam buvo įteiktas auksinis 
kaltas, maišelis pinigų ir meistro Sinano antspaudas - raižyto 
nefrito žiedas. Iš visų pusių sklido gandai - kažkas jį matė neap- 
sakomai prabangiu durtiniu, tokį galima vilkėti tik gavus sultono 
leidimą; jis pamėgo suguloves čerkeses ir prisipirko jų pilną ha- 
remą; vedė antrą ir trečią kartą, abi žmonos gražios kaip perės'; jo 
sode vaikšto povai, o jo sakalas atvežtas iš Samarkando. Džaha- 
nas spėjo, kad pusė gandų melagingi. Tačiau kitos pusės pakako, 
kad jo širdis prisipildytų pagiežos. 

Džahanas toliau dėstė rūmų mokykloje, ir bendravimas su 
smalsiais mokiniais jį ramino. Naktį vienišoje lovoje jis projek- 
tuodavo pastatus, kurie niekada nebus pastatyti. Vienas jo su- 
manymų buvo sodas, kuriame laisvi klaidžioja žvėrys, o žmo- 
nės juos apžiūrinėja vaikščiodami stiklinių tunelių labirintu, 
kuriame jiems negresia pavojus. Čhotai nukrito dar trys nagai. 
Džahanas spėjo, kad dramblys serga kažkokia paslaptinga liga, ir 
liovėsi barti Abę. Čhota paseno. Džahanas irgi, nors ir nenorėjo 
to pripažinti. 

Po mėnesio Džahanas gavo laišką: jam buvo pranešta, kad ant 
ketvirtosios miesto kalvos bus statoma mečetė ir jis paskirtas de- 
šimtininkų vyresniuoju. Jam bus dosniai mokama. Tai rodė, kaip 
juo pasitiki Davūdas. Kol jis degė pavydu, draugas galvojo, kaip 
deramai panaudoti jo įgūdžius. Džahanas nebegalėjo vengti susi- 
tikimo. Šį kartą atsakymą jis parašė pats, padėkojo už tokią garbę 


* Sparnuotos gražuolės, per vidurį tarp angelų ir piktųjų dvasių. 

ir paprašė leidimo ateiti į svečius. Davūdas pasikvietė jį į savo 
naujus namus Ejupe, prie Aukso Rago įlankos. 

Rasti Davūdo namą nebuvo sunku: juo žavėjosi visi kai- 
mynai. Rūmai su gardžiakvapiu sodu, kuris driekėsi, kiek akys 
užmato. Belsti į duris nereikėjo: prie geležinių vartų jį pasitiko 
tarnas ir taku palydėjo iki namų, paskui įvedė į didelį šviesų kam- 
barį su langais į pietus. Likęs vienas Džahanas apsidairė. Baldų 
buvo nedaug, tačiau visi prabangūs. Spinta, inkrustuota perla- 
mutru, ir priderinti žemi staliukai; sofa su išsiuvinėtomis pagal- 
vėlėmis; paauksuoti šakiniai ant sienų; šilkinis persiškas kilimas, 
toks gražus, kad nedrąsu jį mindyti; o viduryje - žalvarinė gorė, 
dabar be žarijų. Kažkur snūdžiai tilindžiavo vėjo siūbuojamas 
varpelis, bet šiaip namuose viešpatavo kapų tyla. Nebuvo girdėti 
nei moterų balsų iš haremo, nei vežimų dardėjimo iš gatvės. Po 
šiuo stogu nebuvo girdėti net kirų klyksmų. Įdomu, koks Davūdo 
žmonos požiūris į permainas - ir į naujas Žmonas. Jis visą gyve- 
nimą svarstė, kaip kelios žmonos sugyvena po vienu stogu, bet 
niekada to nesužinojo. Netrukus pasirodė kitas tarnas ir pranešė, 
kad šeimininkas pasiruošęs jį priimti. Džahanas paskui jį užlipo 
į viršų, viena ranka laikydamasis turėklo, lyg būtų pritrūkęs jėgų. 

Davūdas nutuko. Vilkėjo žydru durtiniu, nešiojo aukštą tur- 
baną, barzda buvo trumpa, dailiai apkirpta. Atrodė jis visai ki- 
taip. Sėdėjo prie riešutmedžio stalo su plunksna rankoje, ką tik 
pasirašęs kažkokį dokumentą. Jam patarnavo keturi pameistriai, 
po du iš abiejų pusių, sunėrę rankas, nulenkę galvas. Visi vilkėjo 
panašiais drabužiais. 

Pamatęs Džahaną, įeinantį į kambarį paskui tarną, Davūdas 
atsistojo ir nusišypsojo. 

— Pagaliau! 

Džahanas trumpam sutriko, nežinodamas, kaip pasveikinti 

žmogų, kuris dar vakar buvo jo draugas, o dabar - jo šeiminin- 
kas. Jau ruošėsi nusilenkti, bet Davūdas priėjo prie jo ir uždėjo 
ant peties ranką: 

- Išėjęs iš šių namų, aš esu vyriausiasis rūmų architektas. O 
šiuose namuose - tavo draugas. 

Išgirdus šiuos žodžius Džahanui palengvėjo, bet prabilo jis 
kimiu balsu, kuriame skambėjo kaltė. Jis palinkėjo sėkmės ir at- 
siprašė, kad neužsuko anksčiau. 

— Svarbiausia, kad dabar esi čia, - atsiliepė Davūdas. 

Džahanas pranešė jam, kad Jūsufas išvyko iš miesto, nors 
smulkmenų nepasakojo. Gal Davūdas ir numanė tiesą apie 
Sančą, bet neišsidavė. 

- Liko tik du, - sušnibždėjo jis. 

— Ką tu nori pasakyti? 

— Iš keturių Sinano pameistrių likome tik tu ir aš. Mes - jo 
įpėdiniai. Mes turime palaikyti vienas kitą. 

Įėjo tarnas negras, nešinas padėklu su gėrimais, kurį padėjo 
ant žemo staliuko tyliai kaip kuždesį. Pameistriai kambario gale 
stovėjo nejudėdami. Lyg būtų per kilimą įleidę šaknis į pirmą 
aukštą, pamanė Džahanas. 

Rožių šerbetas su gvazdikėliais, atšaldytas grūstu ledu iš Bur- 
sos kalnų, buvo dieviškas - tokį gerdavo tik turtingi žmonės. 
Greta jo buvo lėkštė, prikrauta trijų rūšių pachlavos, ir dubenėlis 
tirštos grietinės. 

Jie išgėrė šerbetą, ir Davūdas iškart pasakė: 

— Darbo nors persiplėšk, žmonos skundžiasi. „Jūs esate vy- 
riausiasis rūmų architektas, o net tvoros aplink namą nesutai- 
sote“, - sako jos. 

Džahanas nusišypsojo. 

— Man reikia sąžiningo padėjėjo, kuriuo galiu pasikliauti, to- 

kio kaip tu. Būk mano dešinioji ranka. Dirbsime drauge. Būsi 
mano dešimtininkų vyresnysis. 

Džahanas deramai padėkojo. Sykiu prisiminė rūmų mokyklos 
mokinius ir liūdnas suvokė, kad mokyti nebegalės. 

Matyt, jo suglumimas buvo akivaizdus, nes Davūdas paklausė: 

— Kas yra? Tau nesmagu vykdyti mano nurodymus? 

— Ne, ne, - paneigė Džahanas, nors abu suprato, kad nesmagu. 

— Vadinasi, susitarėme, - tarė Davūdas ir suplojo rankomis. - 
Dabar valgyk! 

Kol juodu valgė pachlavą, Davūdas pasakojo Džahanui apie 
permainas. Dėl sukilimų ir maištų, niokojančių Anatolijos lygu- 
mas, iš ten vis sunkiau atsigabenti statybinių medžiagų. Didžiu- 
lės mečetės irgi nebeužsakomos, trūksta lėšų. Geri laikai praėjo. 
Be šventojo karo grobio joks valdovas negali švaistyti pinigų sta- 
tyboms. Kad architektūra sostinėje vėl suklestėtų, reikia perga- 
lingų karų. 

— Mokytojas mirė pačiu laiku, - liūdnai pasakė Davūdas. - 
Jam širdis būtų plyšusi, jei jis būtų sulaukęs šių dienų. 

Už lango leidosi saulė, užliedama kambarį švelnia kaip šil- 
kas oranžine spalva. Juodu tarėsi, su kuriais amatininkais mielai 
dirbtų, o kurių geriau vengti. Pokalbis sūkuriavo nerūpestingai ir 
lengvai it dulkių debesys. 

Netrukus pasiuntinys atnešė laišką - matyt, svarbų. Davūdas 
atsisėdo prie stalo, pameistriai tebestovėjo abipus jo. Džahanas, 
pamatęs, koks jis užsiėmęs, pakilo. 

- Pasilik, - pasakė Davūdas, nepakeldamas akių nuo laiško. - 
Pavakarieniaukime drauge. 

— Nenorėčiau tavęs gaišinti. 

— Pasilik, - prašė Davūdas. 

Džahanas neturėjo ką veikti, todėl nuėjo prie lango ir va- 


431 


Mečetė sultono dukteriai 


w-- ou 


kranto plaukia žvejų valtis. Lėtai pasuko prie knygų lentynos 
kampe, įkvėpė rašalo, pergamento, popieriaus ir laiko kvapo, 
perbraukė pirštais per nugarėles. Pamatė „Apie karą su turkais, 
parašytą to keisto krikščionio Liuterio, „Valdovo knygą , kurią 
parašė anglas Eliotas ir paskyrė karaliui, rado traktatus iš Vengri- 
jos karaliaus Motiejaus bibliotekos, o tarp oda įrištų tomų, vienų 
storų, kitų plonų, Dantės „Dieviškąją komediją“. Knygininko Si- 
meono dovaną, kurią jis perskaitė daug kartų ir atidavė moky- 
tojui. Drebančiomis rankomis ištraukė knygą, pajuto pažįstamą 
sunkumą, pervertė lapus. Be abejonės, jo egzempliorius. Davū- 
dui atiteko meistro Sinano biblioteka. 

Priėjo tarnas ir uždegė šakinyje žvakę. Ant sienos neramiai 
blaškėsi ilgas Džahano šešėlis. Džahanas pastebėjo Vitruvijaus 
De Architectura, išėmė ir palaikė knygą, kuri iš Budos atkeliavo į 
Stambulą. Dėdamas ją į vietą, pamatė už knygų kažkokį suniur- 
kytą ritinėlį. Išvyniojo ir iškart pažino Selimijės mečetės brėži- 
nius. Dabar jos didybė dar labiau žavėjo Džahaną. Jis pamatė 
žymes šviesesniu rašalu - lyg kas būtų keitęs jau baigtą pro- 
jektą, įvairias pastato dalis. Matyt, pats mokytojas, nusprendė 
Džahanas. Turbūt Sinanas svarstė, kodėl ir kur kažkas buvo ne- 
gerai. Dokumento pakraščiuose Džahanas ėmė ieškoti datos. 
1573 metų balandžio 18 diena. Bandė prisiminti, ką jie tuo metu 
darė, bet jau viską buvo pamiršęs. Išgirdo balsus: Davūdas baigė 
rašyti ir ėmė nurodinėti tarnams, ką paruošti vakarienės. Dža- 
hanas skubiai įbruko ritinėlį už knygų ir nuėjo prie jo. 

Buvo patiekta šaltos rūgpienio sriubos, ėrienos su ryžiais, 
rūgštynių padaže troškintos vištienos, fazanų, virtų jautienos sul- 
tinyje, burekas su aviena ir didžiulė ovali lėkštė Džahanui neži- 
nomos garuojančios mėsos. 

- Šis atsiųstas paties dangaus, - tarė Davūdas, nors šeiminin- 
kui nedera girti savo valgių. 

— O kas čia? - paklausė Džahanas, nors svečiui nedera domė- 
tis, kuo jis vaišinamas. 

— Elniena! Žvėris sumedžiotas vakar. 

Džahanui nusmelkė iki pat paširdžių: jis prisiminė elnią, kurį 
matė miške, laukdamas sultono Siuleimano. Tačiau iš manda- 
gumo prisivertė nuryti kąsnelį. 

— Burnoje tirpsta kaip cukrus. Pastebėjau, kad kuo greičiau 
gyvulys pastimpa, tuo skanesnė mėsa. Baimė sugadina skonį. 

Džahanas kramtė kaip ne savo dantimis. 

— Nežinojau, kad medžioji. 

Pastebėjęs, kad Džahanui elniena netinka, Davūdas patraukė 
dubenį. 

- Nemedžioju. Neturiu laiko. Be to, ši pramoga man ne prie 
širdies. 

Atsisveikindamas Davūdas palydėjo Džahaną iki durų. Iš arti 
Džahanas užuodė nuo draugo drabužių sklindantį keistai pažįs- 
tamą žolelių kvapą, bet jį taip greitai išsklaidė nakties vėjas, kad 
jis nespėjo prisiminti, kada ir kur jį buvo užuodęs anksčiau. 

GRĮŽĘS IŠ RŪMŲ mokyklos, kurioje dar turėjo keletą pamokų, 
arba iš Davūdo statybų, Džahanas iškart bėgdavo pas Čhotą. Įsi- 
taisęs su projektais daržinėje ant šieno krūvos, kurią kiti žvėrių 
jaukintojai juokais vadindavo sostu, jis piešdavo ir braižydavo. 
Čhota susidomėjęs jį stebėdavo, nors Džahanas nebuvo įsitiki- 
nęs, kad dramblys jį mato. Čhota visada matė prastai, o pasta- 
ruoju metu rega nuolat blogėjo. 

Vargšas Abė nėrėsi iš kailio, ir ne todėl, kad bijotų Džahano 
rūstybės, o todėl, kad jam patiko baltasis dramblys. Ir vis dėlto, 
kad ir kaip jis stengėsi, Čhota neteko dar vieno danties iš pas- 
kutinių trijų. Jis nebegalėjo nei kąsti, nei kramtyti. Džahanui 
nereikėjo jo sverti didžiulėmis jūrininkų svarstyklėmis Galatos 
uoste - ir taip buvo matyti, kad dramblys smarkiai sulyso. Pasta- 
ruoju metu Čhota snūduriuodavo stačias, priešokiais ir svirdu- 
liuodavo, netekęs pusiausvyros. Gerdamas, maudydamasis arba 
plumpinėdamas po sodą jis staiga nukardavo galvą ir kaipmat 
kietai užmigdavo, nuklysdavo į sapnų karalystę. Džahanui buvo 
skaudu matyti dramblį tokį bejėgį ir sutrikusį. Kelis kartus jis pa- 
stebėjo, kaip ilgesingai Čhota žiūri į liepą, kurią anksčiau mielai 
apgrauždavo. 

Džahanas su Abe sutrindavo lapų, riešutų ir obuolių, pra- 
skiesdavo vandeniu ir šia tyre pro piltuvą penėdavo Čhotą. Di- 
dumą dramblys išspjaudavo, bet šiek tiek vis dėlto patekdavo į 
skrandį. Dar kartą pabėgti Čhota nebandė, vis mažiau judėjo, 
atsisakydavo net trumpų pasivaikščiojimų prie tvenkinio. Abė 

kuopdavo jo išmatas, valydavo lovį, girdydavo jį pienu ir šerbetu, 
bet visi matė, kad gyvulys gęsta kaip žvakė. 

Džahanui pasidarė sunku užmigti. Jis vartydavosi ir blašky- 
davosi galvodamas apie Čhotą. Vieną tokią bemiegę naktį, kaip 
paprastai gaubiamas tylos, jis prisiminė mokytojo testamentą. 
Negalėjo patikėti, kad Sinanas nepaminėjo nei jo, nei Čhotos. 
Mokytojas, kokį jis pažinojo ir mylėjo, būtų ką nors palikęs, bent 
niekutį, dviem būtybėms, kurios taip ilgai jam dirbo. Sanča iš- 
sivežė dėžutę, vėrinį ir brėžinius, pasakiusi, kad juos jai davęs 
mokytojas. Negi Sinanas nieko nepaliko jam ir drambliui? Tur- 
būt paliko, bet niekas nepasivargino pranešti Džahanui tokios 
smulkmenos. Jei mokytojas prieš mirtį ką nors padovanojo Čho- 
tai, Džahanas turi nedelsdamas apie tai sužinoti, nes drambliui 
gyventi liko nedaug. Genamas tokių minčių, jis nuėjo pas baltųjų 
eunuchų vyresnįjį. 

— Aš norėjau jūsų paklausti apie meistro Sinano testamentą. 
Jūs jį matėt? 

Baltųjų eunuchų vyresnysis primerkė mėlynas akis, padažy- 
tas stibiu. 

— Kodėl klausi manęs? 

— Nes jūs vienintelis aukštas rūmų valdininkas, su kuriuo aš 
galiu pasikalbėti. 

— Ką gi... aš mačiau testamentą. 

Džahano veidas nušvito: 

- Jame minimas Čhota? 

- Kai paklausei, prisiminiau, kad drambliui jis paliko gražią 
gūnią. Pasirūpinsiu, kad gyvulys ją gautų. 

- Labai ačiū, - padėkojo Džahanas ir įsistebeilijo į savo kojas 
taip piktai, lyg jos būtų jam nusikaltusios. - O... man? 

— Tau velionis paliko savo knygas. 

— Tai kodėl meistras Davūdas man nieko nepasakė? Mačiau 
meistro Sinano knygas jo namuose. Sakote, tos knygos mano? 

- Turbūt tai kitos knygos... - irzliai atsiliepė Kamyl Aga. - Tu 
per daug klausinėji, inde. Pasirūpinsiu, kad tau būtų atsiųsta gū- 
nia ir knygos, kurias tau paliko Sinanas. Dabar eik. Ir netūnok 
tiek laiko žvėryne su tuo gyvuliu. Tu esi architektas, tai ir elkis 
atitinkamai. 

Džahanas linktelėjo, bet kažkas jam pasirodė įtartina. 

KITĄ POPIETĘ, PRAĖJUS trims savaitėms po Čhotos pabė- 
gimo, Džahanas grįžo iš mokyklos ir pamatė Abę, sėdintį ant 
akmens ir raudantį. 

— Dramblys... - pralemeno Abė, ir jo balsas nutrūko. 

Džahanas tyliai įėjo į daržinę. Čhota buvo vienas ir sunkiai 
kvėpavo. Džahanas patrynė delnais jam straublį, pasiūlė van- 
dens, bet dramblys negėrė. Jis įsmeigė į savo prižiūrėtoją rusvai 
rudas akis, ir jose Džahanas išvydo visų drauge nueitų kelių, ilgų 
ir trumpų, atspindį. Jis prisiminė, kaip Čhota prieš penkiasde- 
šimt metų buvo iškeltas iš laivo purvinas ir leisgyvis. 

- Atleisk, - pravirko Džahanas. - Turėjau tavimi geriau rū- 
pintis. 

Tą dieną jis nesitraukė nuo Čhotos, o naktį užmigo šalia, klau- 
sydamasis ramaus gyvulio alsavimo. Gal ką ir sapnavo, bet nepri- 
siminė. Rytą jį pažadino genys, kalantis netolimą medį, lyg per- 
duotų slaptą pranešimą. Daržinėje buvo tylu. Džahanas nenorėjo 
pažvelgti į Čhotą, bet prisivertė. Dramblys gulėjo nejudėdamas. 
Jo kūnas buvo išpampęs, lyg miegantį jį pro straublį būtų pripūtęs 
vėjas. 

- Jį reikia deramai palaidoti, - tarė Džahanas pats sau. Dramblį 
jis numazgojo, įtrynė kvapiaisiais aliejais ir taip pavargo, kad turė- 
jo pailsėti. Prisiminęs, kaip Nūrbanu saugojo sultono Selimo la- 
voną, kol atvyks sūnus, jis atnešė ledo gabalų. Bergždžiai. Dramblys 
buvo per didelis, ledo per maža. Ir vis dėlto jis užsispyrė, kad ne- 
gyvą dramblį reikia saugoti iki Čhotos didybę atitinkančių apeigų. 

Nepraėjo nė valandos, ir jo žodžiai pasiekė Gvazdiko Kamyl 
Agos ausis. Šis atėjo į žvėryną; per savo gyvenimą matė visko, 
sielvartą ir beprotybę irgi. 

- Girdėjau, prašai palaidoti dramblį su atitinkamomis apei- 
gomis. 

- Čhotą atsiuntė didis šachas didžiam sultonui, - atsakė Dža- 
hanas. 

- Jis tik gyvulys, - tarė baltųjų eunuchų vyresnysis. 

— Kuris tarnavo valdovui. 

Veikiau nustebęs negu pasipiktinęs tokiomis prastomis ma- 
nieromis baltųjų eunuchų vyresnysis tarė: 

- Liaukis kvailioti. Atsisveikink su savo drambliu. Prancūzi- 
jos pasiuntinys jį skros. 

Džahanas aiktelėjo iš skausmo, lyg gavęs smūgį į pilvą. 

— Pjaustys? Neleisiu! 

— Taip panorėjo sultonas. 

- Bet ar jis... - Džahanas užsikirto. Ar sultonas žino, kad čia 
nepaprastas gyvulys? Šis klausimas aidėjo slapčiausiose jo sielos 
kertelėse. Jei meistras Sinanas būtų gyvas, jis žinotų, ką daryti, 
kaip kalbėti. 

Tą pačią dieną negyvas Čhota buvo papuoštas vainikais ir 
gėlių girliandomis ir paguldytas į vežimą, traukiamą penkių jau- 
čių. Baltasis dramblys išvyko į paskutinę kelionę Stambulo gat- 
vėmis. Žmonės tiesė kaklus, jausdami pagarbią baimę. Jie plojo, 
šūkavo ir traukė paskui vežimą, pamiršę savo darbus, ne tiek 
iš gailesčio, kiek iš smalsumo. Džahanas jojo priekyje, įsmei- 
gęs akis į tolį, virš minios ir atskirai nuo minios, nenorėdamas 
nieko matyti. Kamuojamas sielvarto jis pasiekė Prancūzijos pa- 
siuntinio namus ir perdavė jam nebegyvą dramblį it mėsininkui 
avinėlį. 

Kitą dieną baltųjų eunuchų vyresnysis iškvietė Džahaną. Šis pa- 
manė, kad Kamyl Aga ketina pakelti vėją, kodėl jis tą naktį, kai 
nugaišo Čhota, liko žvėryne. Šiaip ar taip, Džahanas nepaklausė 
jo įsakymo, be to, atsisakė atiduoti dvėseną Prancūzijos pasiun- 
tiniui, nors jo, žinoma, niekas nepaisė, dramblys vis tiek buvo 
skrodžiamas. Bet tokio įžūlumo baltųjų eunuchų vyresnysis ne- 
pamirš metų metus. Keista, Džahanui buvo vis tiek. Jis jautėsi 
drąsus kaip niekada anksčiau. 

Palydėtas į Kamyl Agos kambarį, Džahanas lėtai ir nenoriai 
nusilenkė ir ėmė laukti, įsmeigęs akis į marmurines grindis. 

— Pakelk galvą! - išgirdo čaižų kaip rimbo smūgis įsakymą. 

Džahanas pakluso. Pirmą kartą nuo tada, kai atvyko į seralį ir 
violetines kaip usnies žiedai. 

— Aš daug metų tave stebėjau. Tu sparčiai iškilai. Nė vienas 
Nori sužinoti kodėl? 

Džahanas tylėjo. Jis nė neįtarė, kad patinka Kamyl Agai. 

— Kiekvienas devširme padarytas iš lydyto plieno. Perlydyto. 
Tu vienas mūsų, inde. Keista, kad niekas tavęs neatvertė į tikrąjį 
tikėjimą. Tu atsivertei pats. Bet tu padarei klaidą, žinai, kokią? 

— Negaliu pasakyti, efendi. 

— Meilė! - baltųjų eunuchų vyresnysis perkreipė lūpas, lyg šis 
žodis būtų rūgštus ir jam sutraukęs burną. - Mūsų mieste dau- 
gybė pameistrių. Šimtai. Jie gerbia savo mokytojus. O tu savąjį 
mylėjai. Kaip ir dramblį. Tavo darbas buvo jį prižiūrėti ir šerti. Tu 
tą gyvulį mylėjai. 


— Aš ne apgalvotai taip dariau, taip išėjo. 

- Nieko nemylėk per daug, - atsiduso eunuchas. - Kadangi 
tavo mokytojas mirė, nuo šiol tavo globėjas būsiu aš. Būk man 
ištikimas, ir nepažinsi pralaimėjimų. 

— Aš su niekuo nekariauju, efendi. 

Baltųjų eunuchų vyresnysis apsimetė neišgirdęs. 

— Aš tau padėsiu. Žinau namus, kuriuose numazgojama ne- 
viltis. Jie vadinami sielvartų hamamu. 

Džahanas sumirksėjo, prisiminęs pavadinimą, girdėtą seniai 
seniai, lyg ne savo gyvenime. 

— Mes einame tenai užmiršti. Visko. Supranti? 

Suglumęs Džahanas atsakė, kad supranta. 

- Puiku, ruoškis. Šįvakar aš tave ten nuvesiu. 

Sutemus Džahano atėjo tarnas - stambaus sudėjimo plačia- 
petis vyras, kurčnebylys kaip kiti. Džahanas per kiemą nusekė 
paskui jo žibintą prie slaptų durų. Niekas nekreipė į juos dėme- 
sio. Jei ne muselės, besisukančios aplink galvas ir aklai besiver- 
žiančios į šnerves ir burnas, jei ne žvyro gurgždėjimas po kojo- 
mis, jis būtų pamanęs, kad juodu nematomi 

Virš miesto it aksominis apsiaustas driekėsi dangus, juodas 
iki mėlynumo. Jų laukė karieta, pakinkyta ketvertu žirgų. Net 
blausioje šviesoje Džahanui krito į akis paauksuotos sagtys, rai- 
Žyto dramblio kaulo plokštės, užuolaidos ant langų, kad niekas 
nieko negalėtų pamatyti. Viduje sėdėjo baltųjų eunuchų vyres- 
nysis, susisupęs į apsiaustą, apsiūtą šermuonėlių kailiais. Kai tik 
Džahanas atsisėdo, eunuchas pabarbeno į karietos lubas, ir jie 
leidosi risčia. 

Karieta lėkė taip dardėdama, kad Džahanas neabejojo, jog 
kai kas juos mato - kepėjai, minkantys tešlą, motinos, maitinan- 
čios kūdikius, vagys, bėgantys su grobiu, girtuokliai, maukian- 
tys dar vieną butelį ar šventeivos, bambantys dar vieną maldą. 

Kiek žmonių numano apie baltųjų eunuchų vyresniojo naktines 
išvykas ir laiko liežuvį už dantų? Yra paslapčių, kurias žino visas 
miestas, bet jos vis tiek lieka paslaptimis. 

Jie išlipo prie skersgatvio, tokio siauro ir purvino, kad Džaha- 
nas net sudvejojo, eiti ar ne. Pirmas žingsniavo vežėjas su drumz- 
liai šviečiančiu žibintu. Iš kairės ir dešinės dunksojo aplūžusios 
medinės trobelės, sukrypusios kaip senės. Jie ėjo ištisą amžinybę, 
kol atsidūrė prie puošnių vartų. Baltųjų eunuchų vyresnysis tris 
kartus pabeldė žiedu, luktelėjo, paskui du kartus pabeldė ranka. 

— Hiacintas? - paklausė balsas už durų. 

— Hiacintas, - atsakė baltųjų eunuchų vyresnysis. 

Džahanui pritrūko oro. Jam kilo baisus įtarimas, kad eunuchas 
žino pravardę, kuria vaikystėje jį vadindavo motina. Jis išsigando ir 
nebenorėjo eiti su šiuo žmogumi į vidų, bet vartai jau buvo atkelti. 

Juos pasitiko neūžauga, mažesnės Džahanas nebuvo matęs. 
Išskyrus krūtinę, visa buvo maža - rankos, kojos, pirštai. 

— Niekada nematei neūžaugų? - nusijuokė ji. - Ar niekada 
nematei moterų“ 

Džahanas paraudo, dar labiau ją prajuokindamas. 

- Iš kur jūs jį ištraukėt? - paklausė neūžauga, atsisukusi į Ka- 
myl Agą. 

- Jo vardas Džahanas. Architektas. Talentingas, bet minkštos 
širdies. 

— Nieko, mes turim vaistų, - tarė ji. - Sveikas atvykęs į siel- 
vartų hamamą! 

Baltųjų eunuchų vyresnysis, matyt, čia dažnas svečias, kleste- 
lėjo ant didelių ryškių pagalvių ir liepė sėstis Džahanui. Netrukus 
pasirodė penkios sugulovės su muzikos instrumentais - liutnia, 
tambūrinu, lyra ir nendrine dūdele. Džahanas vedžiojo akimis 
nuo vieno veido prie kito, kol jo žvilgsnis apsistojo prie pas- 

kutinės. Aukšta kakta, daili nosis, smailus smakras ir didžiulės 
rudos akys... ji buvo stulbinamai panaši į Mihrimah. Džahanui 
apsvaigo galva. Moteris, matyt, nujausdama, kokį padarė įspūdį, 
pakreipė galvą ir šelmiškai jam nusišypsojo. Sugulovės uždai- 
navo linksmą dainą. 

Svečiams buvo atneštas sidabrinis padėklas su šafrano spalvos 
rutuliukais, kiekvienas sulig graikiniu riešutu. Džahanas paėmė 
vieną ir ėmė atsargiai sukioti tarp pirštų. Kamyl Aga vieną po 
kito nugurkė tris ir užsimerkęs atsilošė. Džahanas įsidrąsino ir 
nurijo rutuliuką. Skonis buvo keistas, iš pradžių aštrus ir saldus, 
paskui - it raudonėlio. Tarnaitė įnešė grafinus su raudonuoju 
vynu. Iš pradžių jis gėrė apdairiai, nes niekuo nepasitikėjo. 

Greta prisėdo neūžauga. 

— Girdėjau, netekai mylimosios. 

— Dramblio. 

Džahanas laukė prunkštelėjimo, bet nesulaukė. Ji pripylė jam 
taurę ir tarė: 

- Aš Žinau, kaip tau sunku. Turėjau šunį. Kai jis nugaišo, iš 
galvos krausčiausi. Niekas manęs nesuprato. „Juk tai tik šuo, Zai- 
nab. Neišmanėliai. Gyvūnai ištikimesni draugai už žmones. 

- Jūs teisi, - sutiko Džahanas ir vėl gurkštelėjo vyno. - Gyvū- 
nai nemeluoja. 

Muzika garsėjo ir greitėjo. Vėl pasirodė padėklas su rutuliukais. 
Šį kartą Džahanas paėmė didesnį ir užsigėrė vynu. Kad ir kaip jis 
stengėsi nežiūrėti į moterį, tokią panašią į Mihrimah, jo žvilgsnis 
vis krypo į ją. Net angeliška šypsena, apatinės lūpos linkis buvo ly- 
giai kaip velionės. Veidą įrėmino dailiai krintančios skraistės, per- 
regimos ir lengvos it ryto migla, klostės. Ji labiau pasitikėjo savimi 
ir elgėsi laisviau už kitas moteris; gal turėjo mažiau rūpesčių. 

Džahanas atsikvošėjo išgirdęs Zainab balsą: 

— Nori, parodysiu tau jo drabužius? 

— Kieno? 

— Savo šuns. Nori pamatyti“ 

— Noriu. 

Baltųjų eunuchų vyresnysis, jau įkaušęs, susiraukė, bet nuty- 
lėjo. Džiaugdamasis, kad gali dingti jam iš akių, Džahanas nuėjo 
paskui Zainab į namo gilumą. Ji atsivedė jį į didžiulį kambarį, 
kuriame visi baldai buvo mažučiai: lova, žemi staliukai, kilimas. 
Viename kambario kampe stovėjo mažutė dalbergijos medienos 
komoda su daugybe stalčių. Juose gulėjo mažos odinės liemenės, 
kailinėliai, šalikai. Buvo net striukelė. Drabužiai buvo maži, matyt, 
šuo buvo nedidukas. Zainab šniurkščiodama pasakojo, kad rado 
jį dar šuniuką, visur ieškojo motinos, kol įsitikino, kad šuo nie- 
kam nereikalingas, kaip ir ji. Nuo tada juodu buvo neišskiriami. 

Džahanas padavė jai nosinę, ji dėkingai ją paėmė ir nusiš- 
nypštė. Paskui pažvelgė į jį, lyg matytų pirmą kartą: 

— Užkelk mane ant kėdės. 

Ji buvo lengva kaip vaikas. 

— Aš trisdešimt metų verčiuosi šiuo amatu, - tarė, nenuleis- 
dama nuo jo akių. - Mačiau ir šilto, ir šalto. Sutikau ir angelų, ir 
velnių. Likau gyva, nes laikiau liežuvį už dantų. Nekišau nosies 
ne į savo reikalus. Bet tu man patikai. Tu geras žmogus. 

Gretimame kambaryje kažkas subarškėjo. Gal tarp grindų 
lentų įstrigo pelė. 

— Eunuchas, - pritildė balsą Zainab. - Saugokis jo. 

— Kodėl? 

- Saugokis, ir tiek, - atkirto ji ir nušoko nuo kėdės. 

Kai juodu grįžo į salę, dainos tebeskambėjo, tik jau ne links- 
mos, o liūdnos. Zainab atsisėdo prie baltųjų eunuchų vyresniojo 
ir pradėjo jį girti, vaišinti ir girdyti. 

Džahano akys ėmė merktis, jis susmuko ant pagalvių ir būtų 
užmigęs, bet pro muziką išgirdo balsą: 

- Galiu prisėsti? 

Tai buvo ji - Mihrimah antrininkė. 

Kekšė atsiklaupė priešais ir pripylė taurę vyno, braukdama 
rankovėmis jam per kelius. Kai jis išgėrė, ji nuavė jam batus, pri- 
spaudė pėdas sau prie krūtinės ir labai švelniai pradėjo trinti. 
Džahaną it juodoji tulžis užplūdo baimė. Jis nenorėjo jos geisti. 
Suėmė ją už rankų, gal neleisdamas jai jo liesti, o gal pasiduoda- 
mas pagundai paliesti ją. 

— Tau patinka mano rankos? - paklausė ji. 

— Tu man kai ką primeni. 

- Tikrai? Moterį, kurią mylėjai? 

Džahanas išlenkė dar vieną taurę, ir kekšė iškart ją vėl pripylė. 

— Kur ji dabar? 

— Mirusi, - atsakė jis. 

— Vargšeli tu mano, - ir jinai pabučiavo jį. Jos lūpų skonis 
buvo kaip šalto šerbeto. Paleistuvės liežuvis palietė jo liežuvį ir 
atsitraukė. Džahaną nenoromis apėmė geismas. Ji stipriai apka- 
bino jį, delnais spausdama jo sprandą. Staiga Džahanas suvokė, 
kad visi dingo - muzikantės, Zainab, baltųjų eunuchų vyresnysis. 

— Kur jie? - sunerimęs paklausė Džahanas. 

— Nusiramink, visi išsivaikščiojo po kambarius. O mums ir 
čia gerai. 

Jie vėl pasibučiavo. Kekšė vedžiojo jo rankas savo kūnu, ska- 
tindama glamonėti jos krūtis, jos klubus, plačius ir apvalainus. 
Džahanas užvertė jai sijonus, nuo jo svorio sušnarėjo tafta. Pirš- 
tai nuslinko sugulovei į tarpukojį, įlindo į jos drėgną tamsų urvą. 
Švokšdamas atsidūrė ant jos, plėšdamasis drabužius, plėšdamas 
nuo jos drabužius, nebepajėgdamas sustoti. 

— Mano liūte, - sušnibždėjo jam į ausį moteris. 

Jis įkando jai į kaklą, iš pradžių švelniai, paskui smarkiau. 

- Vadink mane Mihrimah, - iškvėpė ji. 

Galvoje Džahanui lyg būtų sugriaudę. Jis atstūmė ją ir svirdu- 
liuodamas atsistojo. 

- Iš kur tu žinai jos vardą? 

Kekšė krūptelėjo. 

— Tu pasakei. 

— Netiesa. 

— Tiesa. Ką tik, prisimink. 

Gal iš tikrųjų pasakė? Dvejojo. Pamačiusi, kad jis suglumo, 
sugulovė tarė: 

— Vynas sumaišė tau protą. Tu pats man pasakei, prisiekiu. 

Jis pasišleikštavęs susiėmė galvą rankomis. Turbūt ji sako 
tiesą. Būtų patikėjęs, jei ne drebančios moters lūpos - nejučiomis 
ar sunerimus. 

— Maldauju, išeik, - pasakė jis. 

— Nebūk mažas, - užgauliai šyptelėjo kekšė ir prisispaudė prie jo. 

Jos putlios krūtys traukė jį į spąstus. Džahanas suspaudė jai 
riešus taip, kad krumpliai pabalo, ir valandėlę atrodė, kad neat- 
sispirs jos kerams. Tačiau jis ją atstūmė, per greitai, per smarkiai. 
Sugulovė žnektelėjo ant grindų, aiktelėjo ir nuščiuvo. Stojo mir- 
tina tyla. Džahanas susverdėjo, pirmą kartą pamatęs geležines ži- 
dinio groteles, į kurias ji griūdama trenkėsi galva. Nespėjo jis at- 
sikvošėti, kai atsidarė durys ir į kambarį šaukdama įbėgo Zainab. 
Ji pasilenkė prie gulinčios moters pasiklausyti, ar ši dar kvėpuoja, 
ir išėjo iš veido. 

- Ji nebegyva, - sušuko Zainab ir atsisuko į Džahaną, išplė- 
tusi akis iš siaubo. - Tu užmušei eunucho numylėtinę. 

DŽAHANAS IŠLĖKĖ IŠ kambario, kiek kojos nešė, perbėgo 
sodą ir nuskuodė tamsiu skersgatviu, nuogąstaudamas, kad tuč- 
tuojau iš tamsos išnirs šešėliai ir puls jį. Kai pribėgo gatvę, kakta 
buvo prakaituota, o širdis taip daužėsi, kad jis neabejojo, jog girdi 
visas sielvartų hamamas. Žengė žingsnį, ir jį apėmė neviltis. Jis 
neturi kur eiti. Jis negali grįžti į rūmų žvėryną. Kaip tik ten jo 
pirmiausia ieškos baltųjų eunuchų vyresnysis. Galėtų prašyti pri- 
žiūrėtojų pagalbos, bet ne visais pasitiki, o vieno išdaviko užteks. 

Kai jau buvo bepametąs galvą, jam toptelėjo: Davūdas. Di- 
džiuliuose jo rūmuose Džahanas galės slėptis kelias dienas, gal 
net savaites. Įtakingas ir garsus Davūdas gal net sugebėtų apsau- 
goti jį nuo baltųjų eunuchų vyresniojo rūstybės. Bet jis negali 
pėsčias eiti į Ejupą vidury nakties. Reikia arklio. Karieta, kuria jie 
atvažiavo, laukia arklidėje. Jis pasuko ten, vildamasis, kad vežėjas 
miega. 

Deja. Vežėjas ne tik nemiegojo, bet ir buvo ne vienas. Jis sekė 
šeimininko pavyzdžiu. Baltųjų eunuchų vyresnysis mėgavosi ha- 
šišu ir vynu, o jo tarnas irgi linksminosi. Džahanas pirštų galais 
apėjo karietą, nors galėjo nesivarginti - vežėjas su šliundra buvo 
pernelyg užsiėmę. Arkliai, nors ir nirtūs, stovėjo ramiai, pastatę 
ausis, žibančiomis akimis, lyg nujaustų, kas vyksta karietoje. 

Džahanas prisiartino prie vieno iš vis dar pakinkytų keturių 
arklių, pilkesnio už grindinio akmenis eržilo. Lėtai lėtai iškinkė 
ir nusivedė prie vartų. Tą akimirką vežėjas suinkštė iš malonumo 
ir ėmė dar uoliau darbuotis. Džahanas šiurkščiai trūktelėjo žirgą 

už pavadžio, šis atmetė galvą, bet, laimė, nesužvengė. Džahanas 
mintimis padėkojo Dievui: matyt, pasirinko romiausią arklį iš 
keturių. Jam atrodė, lyg juo rūpinasi kažkieno dvasia - Mihri- 
mah, Nikolos, meistro Sinano. Gal net Čhotos. Nebegyvų draugų 
jis turi daugiau negu gyvų. 

Džahanas paleido arklį šuoliais, tik vėjas taršė plaukus. Ne- 
bijojo džinų, tūnančių tamsiose kertėse, nes seniai suprato, kad 
žmonės baisesni. Laikėsi šešėlyje, vengdamas nakties sargybos, 
ir galop prijojo Davūdo rūmus. Tarnai, suglumę, kad svečias at- 
vyko taip siaubingai vėlai, vis dėlto palydėjo jį pas šeimininką, 
kuris jau buvo atsigulęs. 

Davūdas sutrikęs mindžikavo: 

- Kas atsitiko? 

- Atleisk man, daugiau neturiu kur eiti, - tarė Džahanas. 

Jis paėmė tarno atneštą šerbetą su muskusu. Rankos taip dre- 
bėjo, kad šiek tiek gėrimo išsiliejo ant kilimo. Jis bandė išvalyti 
dėmę rankove, bet tik išterliojo ją. Visiškai sutrikęs, įsistebeilijo 
į grindis ir pamatė tai, ko anksčiau nepastebėdavo. Keista: tave 
ištiko baisi bėda, o į akis krinta visokie niekai. Dabar jis pamatė, 
kad kilimas meistro Sinano. 

- AŠ... UŽMUŠIAU ŽMOGŲ. 

Davūdas išblyško kaip drobė. 

— Ką? Kaip? 

— Mylimiausią baltųjų eunuchų vyresniojo kekšę... - tarė 
Džahanas, nežinodamas, kaip tęsti. 

Jis papasakojo apie šio vakaro įvykius - neūžaugą, muzikan- 
tes, sugulovę, kuri bandė jį sugundyti ir jai, dievaži, pavyko, nors 
jis nepaminėjo jos trikdančio panašumo į Mihrimah. 

— Nežinau, kaip... - Džahanas duso. - Pastaruoju metu nutiko 
keistų įvykių. Ir man atrodo, kad jie susiję su mokytoju Sinanu. 

Davūdas kilstelėjo antakį: 

— Mokytojui, tesiilsi jo siela rojuje, jau neberūpi šio pasaulio 
tuštybė. 

— Taip, tebūnie palaimintas jo atminimas. Bet aš tęsiu jo 
darbą. Tu pats anądien sakei. Dabar mūsų liko tik du, - Džahanas 
nutilo ir įdėmiai įsižiūrėjo į draugą. - Tau irgi gali grėsti pavojus. 

Davūdas numojo ranka į perspėjimą: 

- Nesirūpink. Man niekas negresia. 

— Aš ją užmušiau.... - vėl ištarė apsvaigęs Džahanas, linguoda- 
mas it vaikas, kuriam reikia paguodos. 

— Rytoj rytą išsiaiškinsiu. Tau reikia pailsėti. 

Davūdui įsakius, tarnai paklojo Džahanui lovą ir atnešė du- 
benėlių su figomis, datulėmis ir ąsotį bozos. Džahanas gėrė ir 
valgė mažai, paskui krito į neramų miegą. 

Siela pasiekė pragaro gelmes, ir vis dėlto jis miegojo. Pabudo 

apie vidurdienį ir pamatė ant sofos naujutėlius drabužius. Dėkin- 
gas apsirengė ir nuėjo pas Davūdą, šis laukė jo apačioje su tri- 
mis vaikais - jauniausiai dukrelei dar nebuvo ketverių. Berniukai 
buvo kaip iš akies luptas tėvas ir akivaizdžiai jį dievino. Džahanui 
suspaudė širdį. Jis neturi nei žmonos, nei palikuonių. Po šitiek 
metų šiame šešėlių ir aidų mieste jis vėl toks pat vienišas kaip 
tada, kai čia atvyko. 

- Blogos naujienos, - sušnibždėjo Davūdas, kad vaikai neiš- 
girstų. - Tu nesuklydai: ji iš tikrųjų mirė. 

Džahanas aiktelėjo, gaudydamas orą. Iki šiol jis slapta vylėsi, 
kad ji tik nesunkiai sužeista. 

— Ką dabar ketini daryti? - su užuojauta paklausė Davūdas. 

- Negaliu likti Stambule. Turiu išvykti. 

— Gali likti pas mus, kiek nori. 

Džahanas nusišypsojo. Jį sujaudino Davūdo kilnumas. Bet 
kuris kitas didikas būtų vengęs žmogaus, patekusio į bėdą. Taip, 
Džahanas atjojo pas jį, ketindamas kurį laiką čia pagyventi. Bet 
dabar, pamatęs Davūdą su mažais vaikais, suprato, kad negali už- 
traukti jiems bėdos. 

— Aš tau labai dėkingas, bet eisiu. Taip bus geriau. 

Davūdas susimąstė. 

— Mano uošvis turi sodą netoli Trakijos. Ten būsi saugus, kol 
audra nurims. Aš tau duosiu arklį. Keliauk ir lauk mano žinios. 

Jie nusprendė, kad išvykti saugiau sutemus. Džahanas kiaurą 
dieną žaidė su vaikais, krūpčiodamas nuo menkiausio garso, at- 
sklidusio iš lauko. Po vakarienės Davūdas davė jam arklį, šiltą 
apsiaustą ir maišelį pinigų. 

- Nenusimink, - tarė jis. - Netrukus grįši. 

— Kaip aš tau atsilyginsiu? 

— Mes kartu užaugom, - tarė Davūdas. - Prisimink, ką sakė 

mokytojas. „Ne tik broliai. Jūs esate vienas kito kelionės liudy- 
tojai.“ 

Džahanas linktelėjo, jam gniaužė gerklę. Jis prisiminė ir toles- 
nius žodžius. „Jūs esate vienas kito kelionės liudytojai. Taigi jūs 
žinosite, jei kuris nors išklys iš kelio. Eikite išmintingųjų, bud- 
riųjų, mylinčiųjų, stropiųjų keliu.“ 

Juodu apsikabino, ir valandėlę atrodė, lyg greta jųdviejų šir- 
džių dusliai plaktų trečia, lyg šalia būtų Sinanas, žiūrėtų į savo 
mokinius, klausytųsi jų ir melstųsi už juos. 

DŽAHANAS LĖTAI, BET ryžtingai ėjo tamsiausiomis gatvėmis. 
Davūdui nesakė, kad nusprendė neišvykti iš Stambulo neatsisvei- 
kinęs su Čhota. Priėjo Prancūzijos pasiuntinio rūmus. Nedera 
pas jį - kaip ir pas bet ką - užsukti nekviestam, bet jis vylėsi, kad 
jam bus atleista. 

Tarnas, atidaręs duris, manė kitaip. Šeimininkas mėgsta pa- 
miegoti ir jam negalima trukdyti. Bet Džahanas nenusileido. 
Ginčydamiesi jie pakėlė tokį triukšmą, kad netrukus iš namo gi- 
lumos atsklido mieguistas balsas: 

- Kas čia, Achmadai? 

- Vienas įžūlus vargeta, pone. 

- Duok jam duonos ir tegu nešdinasi. 

— Jis nenori duonos. Jis sako, kad turi pasikalbėti su jumis 
apie dramblį. 

— A! - stojo trumpa tyla. - Įleisk jį, Achmadai. 

Žmogus, kurį Džahanas išvydo prieškambaryje, - be pud- 
ruoto peruko, su didžiulį pilvą aptempiančiais naktiniais marš- 
kiniais iki kelių, - nelabai priminė pasiuntinį, matytą anksčiau. 

— Meldžiu atleisti, kad sudrumsčiau jums ramybę, - žemai 
nusilenkė Džahanas. 

— Kas tu? - paklausė pasiuntinys. 

— Aš dramblio, kurį jūs pjaustėt, varovas, maloningasis pone. 

— Aišku, - atsiliepė mesjė Brevas, prisiminęs įžūlų prižiūrė- 
toją, nenoriai perdavusį jam maitą. 

Džahanas ėmė sklandžiai meluoti, nes pakeliui buvo sugalvo- 

— Šią naktį sapnavau baisų sapną. Vargšas dramblys labai 
kankinosi ir maldavo jį palaidoti. 

— Tai jau padaryta, - atsakė mesjė Brevas. - Dvėsena pas- 
mirdo, ir mes ją užkasėm. 

Džahanui pervėrė širdį. 

— Kur jo kapas? 

Pasiuntinys nežinojo. Jis įsakė tarnams atsikratyti maitos, jie 
taip ir padarė. Pamatęs, kaip nusiminė Džahanas, jis tarė: 

— Nenusimink, drauge mano. Eime, aš norėčiau tau kai ką 
parodyti. 

Juodu kartu įėjo į kambarį, kuriame nebetilpo knygos, rank- 
raščiai ir visokios keistenybės. Mesjė Brevas, priešingai nei kiti 
pasiuntiniai, kuriuos labiausiai domino rūmų intrigos, puikiai 
pažinojo Osmanų imperiją ir nepriekaištingai kalbėjo turkų, 
arabų ir persų kalbomis. Ištyręs arabų spausdinimo stakles, jis 
troško tokias turėti ir Paryžiuje, kad knygos galėtų keliauti po 
pasaulį taip laisvai, kaip pasiuntiniai. 

Dabar Džahanas suprato, kodėl mesjė Brevas nesupyko išvy- 
dęs prie durų neprašytą svečią. Tiesą sakant, jis apsidžiaugė radęs 
klausytoją, su kuriuo galės pasikalbėti apie dramblio skrodimą. 
Nekantraudamas papasakoti apie savo atradimus jis padavė Dža- 
hanui piešinius. Dailininkas jis buvo prastas, bet dramblio anato- 
miją pavaizdavo su visomis smulkmenomis. 

- Vieną gražią dieną parašysiu traktatą, - tarė jis. - Žmonės 
turi žinoti dramblio sandarą. Ne kiekvienas matė tokio puikaus 
gyvūno vidų! 

Džahano žvilgsnis nejučiomis nukrypo į lentyną, ant kurios 
švytėjo nusvidinta dramblio iltis. Pamatęs, kur jis žiūri, pasiun- 
tinys tarė: 

- Atminas iš Stambulo. 

- Galiu palaikyti? - paklausė Džahanas. Pasiuntinys linkte- 
lėjo, ir jis atsargiai paėmė iltį. Jį užplūdo sielvartas, ir akys pa- 
sruvo ašaromis. 
kovos. Pagaliau jis atsiduso ir tarė: 

— Gali pasiimti. 

- Tikrai? 

— Aiškiai matyti, kad tu mylėjai šitą gyvulį, - tarė pasiunti- 
nys, mostelėdamas ranka gal nerūpestingai, gal užjaučiamai, o 
gal ir taip, ir taip. - Aš turiu piešinius. Jų pakaks padaryti Pary- 
žiui įspūdį. 

— Labai ačiū, - tarė Džahanas, ir jo balsas nutrūko. 

Džahanas išėjo su iltimi rankoje. Praėjusią naktį jis buvo puolęs 
į neviltį, dabar šiek tiek atkuto. Iltis švytėjo ir šildė jam širdį. Lyg 
su juo būtų Čhota. Ant peties tabalavo maišelis su keliais daik- 
tais, kuriuos jam davė mesjė Brevas, - kastuvu, žvake, raudonu 
šaliku ir virvute. Džahanas kai ką sumanė. 

Jis užšoko ant arklio ir nujojo Mihrimah mečetės link. Nu- 
lipo ir nuėjo palei sienas. Pamatė cercį, apsipylusį droviais raus- 
vais žiedais, ir prie jo iškasė gilią stačiakampę duobę. Galėjo pa- 
silikti iltį, bet manė, kad tai būtų savanaudiška. Čhota nusipelnė 
kapo. Antkapiniai paminklai statomi tik sultonams, viziriams ir 
turtuoliams. Po skurdžiaus mirties jį savo maldose prisimena ar- 
timieji. Visos mirtingos būtybės palieka šiame pasaulyje žymę, 
tegu menką ir trumpalaikę, išskyrus gyvūnus. Jie ištikimai tar- 
nauja, jie kovoja kare, jie rizikuoja gyvybe dėl šeimininkų, o kai 
padvesia, atrodo, lyg jų niekada nebuvo. Džahanas nenorėjo, kad 

taip nutiktų ir Čhotai. Čhota nusipelnė, kad žmonės jį prisimintų 
su meile ir pagarba. Gal tokios mintys ir šventvagiškos, bet jam 
vis tiek. Jam buvo labai skaudu, kad Čhota nepateks į dangų. Jei 
žmonės melsis už dramblį, galbūt jis vis dėlto atsidurs rojuje. 

Džahanas atsargiai įdėjo iltį į duobę. 

- Lik sveikas. Susitiksime rojuje. Girdėjau, kad ten daug me- 
džių su skaniais lapais. 

Tą akimirką jį apgaubė keista ramybė. Pirmą kartą susitaikė 
su savimi. Pasijuto visatos dalimi, o visata tapo jo dalimi. Pa- 
galiau suprato mokytojo žodžius. Visatos centras ne Rytuose ir 
ne Vakaruose. Visatos centras ten, kur žmogus nusilenkia mei- 
lei. Kartais ten, kur palaidota mylima būtybė. Jis užkasė duobę 
ir išlygino paviršių. Paskui virvele pažymėjo kapo kontūrus. Į tą 
vietą, kur turėtų ilsėtis Čhotos galva, įsmeigė sausą šakelę ir pri- 
rišo prie jos raudoną šaliką. Greta pastatė žvakę ir atsisėdo prie 
kapo parietęs kojas, tiesus kaip šūvis. Dabar tereikia sulaukti, kol 
kas nors eis pro šalį. 

Laukti teko neilgai. Netrukus prie jo priėjo jaunas liesas ožkų 
piemuo. Jis pažvelgė į kapą, paskui į Džahaną, tada vėl į kapą. 

— Kas čia, efendi? 

— Kapas. 

Jaunuolis, be garso judindamas lūpas, ėmė melstis. Baigęs pa- 
klausė: 

— Kas čia palaidotas? Jūsų pažįstamas? 

- Ša. Kalbėk pagarbiau. 

Tamsios piemens akys išsiplėtė: 

— Kas jis? 

- Šventasis. Labai galingas. 

- Kaip gyvas negirdėjau, kad mūsų krašte būtų gyvenęs šven- 
tasis. 


Po mokytojo 


- Jis norėjo artimiausius šimtą metų likti nežinomas. 

— Tai kaip jūs sužinojot, efendi? 

- Jis man pasirodė pranašingame sapne ir pasakė, kur jo kapas. 

Piemuo atsiklaupė šalia Džahano ir pakreipė galvą, lyg tikė- 
tųsi išvysti lavoną po žeme. 

- Arjis gali išgydyti ligas? 

- Jis išgydo viską. 

— Mano sesuo nevaisinga. Jau tris vasaras ištekėjusi ir vis dar 
nepastojo. 

- Atvesk ją čia. Šventasis gali padėti. Ir sesers vyrą atvesk - gal 
jis kaltas. 

— O kuo vardu šventasis? 

— Čhota Baba. 

- Čhota Baba, - pagarbiai pakartojo piemuo. 

Džahanas lėtai atsistojo. 

- Turiu eiti. O tu rūpinkis kapu. Žiūrėk, kad niekas jo ne- 
išniekintų. Tu esi Čhota Babos kapo sergėtojas. Ar galiu tavimi 
pasitikėti? 

Piemuo iškilmingai linktelėjo: 

— Nesirūpinkite, efendi. Aš prižiūrėsiu kapą, duodu žodį. 

Taip mieste ant septynių kalvų tarp daugybės šventųjų kapų, 
senų ir labai senų, musulmonų, krikščionių, žydų ir stabmeldžių, 
atsirado dar vienas, ir žmonės lankydavo jį - kas sielvarto, kas 
džiaugsmo valandomis. 


Š 


DŽAHANAS JOJO VISĄ popietę ir galop atsidūrė kryžkelėje - 
kelias į dešinę per išdžiūvusių upių vagas vedė į šiaurę, į Trakiją. 
Šiuo keliu jam patarė joti Davūdas. Kelias į kairę vingiavo į vaka- 
rus per lygumas ir banguotas kalvas; apylinkės buvo mielesnės - 
žalesnės, gražesnės, tačiau jo verčiau nesirinkti, nes jis ne tik il- 
gesnis, bet ir sunkesnis, be to, pavojingesnis, nes miškuose bastosi 
plėšikai. Džahanas jau buvo besukąs į dešinę kaip ketino, bet jam 
toptelėjo, kad Čhota, jei būtų buvęs gyvas, būtų nuplumpinęs kitu 
keliu. Ir jis nei iš šio, nei iš to nejučiomis pasirinko žaliąjį kelią. 

Kurį laiką jojo risčia grožėdamasis gamtovaizdžiu. Oras kve- 
pėjo pušimis ir drėgna žeme. Nuojauta kuždėjo, kad jis teisingai 
daro, bastydamasis aplinkkeliais, užuot jojęs, kaip buvo sutarta. 
Netrukus nusileido saulė, rytuose patekėjo siauras blyškus pus- 
mėnulis. Tada Džahanas prisiminė smuklę, kurioje vakarieniavo 
su Davūdu, - jauni vilčių kupini pameistriai, grįžtantys iš Ro- 
mos. Jei neklysta, smuklė kažkur netoliese. 

Džahanas ją rado jau sutemus. Arklininkas nuvedė arklį į 
arklidę, o Džahanas įėjo į vidų. Viskas atrodė lygiai taip pat: tvan- 
kūs kambariai viršuje, didžiulė triukšminga salė apačioje, stiprus 
keptos mėsos kvapas. Pasaulyje, kuriame viskas pamažu nyksta, 
nepasikeitusi pakelės smuklė turėjo nuraminti Džahaną, bet jį 
apėmė begalinė neviltis. Vėl užplūdo sielvartų hamamo vaizdai. 
Sugulovės, besilenkiančios jo pabučiuoti, veidas virto Mihrimah 
veidu. Kartais jam atrodydavo, kad jis užmušė ne kekšę, o myjli- 
mąją ir kad slapta to norėjo, nors ir suprato, jog tai neįmanoma. 


Po mokytojo 


Džahanas atsisėdo prie nedailiai aptašyto stalo netoli akme- 
ninio židinio ir paskendo neramiose mintyse. Aplinkui traškėjo 
pliauskos, skambėjo juokas ir garsios kalbos. Į kairę ir į dešinę 
lakstė tarnai, iš pažiūros broliai. Netrukus vienas - malonaus 
veido, linksmos šypsenos - priėjo prie Džahano ir paklausė, kas 
jis ir kur keliauja. Jo gyvose akyse Džahanas išvydo beatodairišką 
smalsumą - kaip savo, kai buvo šio vaikino amžiaus, ir slaptą 
norą palikti tėviškę, nes tikrasis gyvenimas yra kitur. 

Kai vaikinas atnešė jam garuojantį dubenį tirštos aštrios jau- 
tienos sriubos su daržovėmis, Džahanas tarė: 

— Kai lankiausi čia paskutinį kartą, tu dar nebuvai gimęs. 

— Tikrai? - susidomėjo vaikinas. - Turbūt jus aptarnavo 
mano tėvas. 

- O kurjis dabar? - paklausė Džahanas, nurijęs kąsnį. 

- Čia, kurgi daugiau. Neprigirdi dešine ausimi, bet kaire girdi 
puikiai. Aš jam papasakosiu apie jus. Pastaruoju metu jis kalba 
tik apie praeitį. 

Džahanas linktelėjo ir valgė toliau. Kai jis šluostė dubenį duo- 
nos gabalėliu, pasirodė smuklininkas. Jis papilnėjo, o pilvas dy- 
džiu ir forma priminė statinę. Džahanas pamatė, kaip vaikinas 
parodė į jį ir kažką sušnibždėjo tėvui į ausį. Po valandėlės senis 
atsidūrė prie Džahano. 

— Sūnus sakė, kad jūs architektas ir buvote pas mus apsistojęs 
prieš daugelį metų. 

— Taip, buvau čia su draugu, - patvirtino Džahanas, pakėlęs 
balsą. 

Smuklininkas prisimerkė ir atsitiesė. Tyla jau darėsi nesmagi, 
kai jis lėtai ištarė: 

— Prisimenu. 

Džahanas juo nepatikėjo. Kaip jis gali juodu prisiminti, juk 

čia nuo to laiko buvo užsukę šimtai žmonių? Lyg skaitydamas jo 
mintis, smuklininkas atsisėdo priešais ir tarė: 

- Aš judviejų neužmiršau dėl tavo bendro. Keistas vaikinas. 
Aš net svarsčiau, draugai jūs ar priešai. 

Džahanas suglumęs įsmeigė akis į jį: 

— Ką jūs norit pasakyti? 

- Jis paprašė kaponės. Aš paklausiau, kam jam jos reikia. Čia 
užsuka visokių nenaudėlių, ir aš nenoriu nemalonumų. Ką aš ga- 
liu žinoti, gal jis ketina ką nors papjauti? Jis pažadėjo grąžinti. Ir 
tikrai grąžino. 

Džahanas pastūmė į šalį tuščią dubenį, staiga jam pasidarė 
bloga. Bet iš senio veido suprato, kad šis dar nebaigė pasakoti. 

— Man kilo įtarimų. Žvilgtelėjau pro rakto skylutę. Jūs buvot 
apačioje. Visi buvo apačioje. 

- Ir ką jūs pamatėt? - paklausė Džahanas. 

- Jūsų draugas, - antrą žodį smuklininkas ištarė, neslėpda- 
mas patyčios, - pjaustė knygą, įrištą oda. Kapojo kaip medį. 

— Mus apiplėšė, - tarė Džahanas. - Pavogė mano brėžinius... 
mano dienoraštį. Viskas žuvo. 

— Ne, efendi. Mano smuklėje niekada nebuvo vagysčių. Čia 
padori vieta. Tavo daiktus sunaikino tavo „draugas“. Dievas žino, 
kur jis dėjo popieriaus skiautes. 

- Bet... kam? 

- Cha! Jei sužinosit, ateikit pasakyti man, nes aš seniai laužau 
galvą. 

Kai smuklininkas nuėjo, Džahanas užsisakė alaus, kuriuo gar- 
sėjo šis kraštas. Nuolat krūpčiojo, lyg jį kiaurai koštų vėjas. Išgėręs 
alų sumokėjo, nešykštėdamas arbatpinigių, ir nuėjo į arklidę. 

— Mano arklys pašertas ir pagirdytas? 

— Taip, efendi. 


Po mokytojo 


— Pabalnok jį. 

- Jūs išvykstat? Kyla audra. Naktį miške pavojinga. 

— Aš nejosiu per mišką, - atsiliepė Džahanas. - Aš grįšiu į 
miestą. 


A 


Jis jojo į Stambulą pro pakelės guobas ir čiurlenančius upokšnius, 
o audra lipo ant kulnų it medžioklinis šuo. Arklys krūpčiojo nuo 
kiekvieno perkūno trenksmo. Audra kuo toliau, tuo labiau artėjo 
ir garsėjo, bet jam pavyko išvengti lietaus, pabėgti nuo švininių 
debesų, sekančių įkandin. Jis lėkė per juodus laukus, neįžvelgia- 
mai juodus, be jokių atspalvių, ir svarstė, ar tokia yra mirtis. Jei 
taip, ji nebaisi, tik nesuvokiama. 

Džahanas šuoliavo per slėnį, nusėtą dideliais akmenimis, ku- 
rie iš tolo priminė senius, susitraukusius, kad būtų šilčiau. Jojant 
pro šalį jį apėmė keistas jausmas, lyg jie stebėtų jį bereikšmiais 
žvilgsniais, nes jų gyvenime sudužo tiek vilčių, kad jie jų nebe- 
puoselėja. 

Netoli Stambulo audra nukrypo į dešinę ir pasiekė miestą 
pirma. Tolumoje tvykstelėjo žaibas, užliedamas kupolus ir kalvas 
skaisčiai mėlyna šviesa. Tas beveik stačias liepsnos stulpas atrodė 
it akimirksnį atsivėrusio dangaus spindesys. Džahanas vėl pa- 
manė, kad šis miestas be galo gražus, nors ir akmenširdis. Netru- 
kus purvyną po arklio kanopomis pakeitė grindinys. Jis pasuko 
prie Belgrado vartų - vienintelių, kurie, jo nuomone, bus atkelti 
tokią valandą. 

Jis neklydo. Sargybą ėjo būrys janyčarų aukštais turbanais, su 
skydais ir kardais rankose. Vienas snūduriavo stačias. Džahanas 
pasakė, kad jis rūmų mokyklos mokytojas, ir parodė jiems savo 

antspaudą. Jie jį apklausė įtariai, bet pagarbiai, nes toks žmogus 
gali turėti įtakingų pažįstamų seralyje. Galop jiems nusibodo, ir 
jie jį praleido. 

Kurį laiką Džahanas jojo, žiūrėdamas į tolimą jūrą, dabar 
juodą kaip degutas. Pašėlusi vėtra plėšė stogus, rovė jaunus mede- 
lius ir šiaušė bangas. Staiga prapliupo liūtis. Stambulo gyventojai 
vadindavo tokias audras mažąja Paskutinio teismo diena, lyg taip 
pasaulis būtų ruošiamas tvanui. Džahanas stengėsi laikytis po sto- 
gais, bet Davūdo rūmus pasiekė permirkęs iki siūlelio. Kažkur su- 
lojo šuo, kažkas išrėkė kelis žodžius nežinoma kalba. Paskui stojo 
tyla, kurią lietaus šnaresys ne trikdė, o dar labiau pabrėžė. 

Anksčiau, užsukęs pas Davūdą, jis neatkreipė dėmesio, kaip 
puikiai apsaugoti jo rūmai - aukštos sienos, geležiniai vartai, dy- 
gių krūmų gyvatvorė. Jis prisiminė Davūdo žodžius: „Žmonos 
skundžiasi: „Jūs esate vyriausiasis rūmų architektas, o net tvoros 
aplink namą nesutaisote“, - sako jos.“ Pririšęs arklį prie stulpo, 
Džahanas pasuko prie tvoros aplink sodą už namo, ieškodamas 
vietos, kurią reikia taisyti, ir rado kelis įlūžusius ir papuvusius 
statinius. Šiek tiek pabaksnojęs du išlupo, ir tvoroje atsirado skylė 
į svaigiai kvepiantį sodą. Įlindęs Džahanas pavaikščiojo aplink 
namą, svarstydamas, kaip patekti į vidų. 

Sunku nebuvo. Džahanas žinojo, kad įtvirtintas namas pa- 
prastai turi vieną trūkumą: savininko puikybę. Neabejodamas, 
kad pro tokią užtvarą neprasibraus joks vagis, šeimininkas re- 
tai tikrina uždorius. Tačiau ilgainiui net aukščiausios sienos ap- 
trupa, net aštriausi smaigai atšimpa. Pro medines dureles, vos 
besilaikančias ant vyrių, Džahanas įsėlino į vidų ir atsidūrė - 
sprendė iš kvapų - sandėliuke. Kai akys apsiprato su tamsa, jis 
iš lėto apėjo patalpą. Iš visų pusių supamas puodų su medumi ir 
sirupu, statinaičių su ožkos sūriais ir sviestu, džiovintų daržovių 

ir vaisių pynių, puodų su javais ir riešutais, jis nejučiomis šypte- 
lėjo įsivaizdavęs, kaip būtų apsidžiaugęs Čhota, atsidūręs tarp to- 
kios gausybės maisto. Prisiminė naktį, kai besidaužančia širdimi 
įsmuko į rūmų observatoriją. Tada viskas buvo kitaip. Mokytojas 
buvo gyvas ir klestėjo, Čhota irgi, o mylima moteris dar nebuvo 
iškeliavusi iš šio pasaulio. 

Koridoriaus nišoje vos žibėjo spingsulė. Džahanas paėmė ją ir 
ėmė lipti laiptais. Kambarys, kuriame juodu su Davūdu anądien 
vakarieniavo, atrodė didesnis, lyg sutemus būtų išsiplėtęs. Jis pri- 
ėjo prie knygų lentynų, nežinodamas, ko ieško, bet neabejoda- 
mas, kad atpažins, kai tik ras. Anksčiau neturėjo laiko peržiū- 
rėti ritinėlių, taigi to ėmėsi dabar. Išvyniojo pirmą ir apžiūrėjo. 
Nieko ypatingo. Dviem kitiems sugaišo dar mažiau laiko: vienas 
buvo turgaus, kitas - leprozoriumo projektas. Iš namo gilumos 
atsklido šnaresys, tylus it peteliškės sparnelių plazdėjimas. Dža- 
hanas nustėro. Sustingo ir ištempė ausis. Nieko. Tik tamsa ir jos 
nedrumsčiama ramybė. 

Jis išvyniojo popieriaus ritinėlį ir pažino mokytojo rašyseną. 


Mano ištikimas mokiny Džahanai, 


šiandien atėjau tavęs aplankyti, bet manęs neįleido. Jau 
antrą kartą. Toks didžiojo vizirio įsakymas, sako sargybi- 
niai. Bandysiu susitikti su mūsų sultonu ir gauti leidimą. 
O kol kas siunčiu tau šį laišką, kad žinotum, jog mel- 
džiuosi už tavo gerovę, sūnau mano, ir kad nepažinsiu 
džiaugsmo, kol tu kalėsi už šių sienų. 


Džahanas aiktelėjo. Vadinasi, mokytojas buvo atėjęs jo aplan- 
kyti kalėjime, bandė su juo susisiekti, bet jam nepavyko. Iškart 

dingtelėjo kita mintis. Kodėl jis negavo laiško? Kas ir kodėl jį nu- 
čiupo ir tiek laiko slėpė? 

Drebančiomis rankomis jis išvyniojo trečią ritinėlį - Kirk- 
češmės akveduko projektą. Trečio nelaimingo atsitikimo vieta: 
žuvo aštuoni darbininkai, tarp jų Salachadynas. Jis vėl atpažino 
mokytojo rašyseną, grakščius auksinės plunksnos brūkšnius. Ir 
kuriuos matė Siuleimanijės mečetės ritinėlyje. Žymės buvo kaip 
tik tose vietose, kur nugriuvo pastoliai. 

Trečiame, Mulos Čelebio mečetės, projekte Džahanas paste- 
bėjo tokį ženklą, kad jam užgniaužė kvapą. Iki šiol jis domėjosi 
plotais aplink pastolius. Tačiau čia ženklais buvo pažymėtas pus- 
rutulis virš michrabo. Jį užplūdo prisiminimai apie Sančą: blyš- 
kus veidas, skambus balsas, ilgas šešėlis ant žolės. Ji pasakojo jam 
apie savo pagrobimą, o sėdėjo juodu šioje vietoje. Jis prisiminė 
kažkokius vyrus, vienas buvo Salachadyno brolis, slampinėjan- 
čius aplinkui, kol ji pasakojo, ir jo nuojautą, kad jie turi kažkokių 
kėslų. Tuo metu juodu su Sanča nusprendė, kad jie vagia medžia- 
gas iš statybų. Taip nutikdavo dažnai. Žmonės paprastai vogdavo 
iš skurdo, kartais tiesiog iš malonumo nugvelbti svetimą daiktą. 

Dabar jis suprato, kad tie vyrai tikrai turėjo kėslų, kad buvo 
surengtas sąmokslas trukdyti statybai, kad jie laukė, kol jis ir 
Sanča nueis. Bet nesulaukė, ir tai sutrukdė jiems įvykdyti įsa- 
kymą. Nelaimingas atsitikimas įvyko kitoje maldų salės pusėje. 
Kažkas žymėjo meistro Sinano brėžinius ne po įvykių, ne no- 
rėdamas išsiaiškinti, kodėl taip atsitiko, bet prieš. Sunerimęs 
Džahanas išmetė ritinėlį ir, keikdamas savo nerangumą, atsiklaupė 
jo paimti. Tebeklūpodamas jis prieš akis išvydo tris poras kojų. 

Priešais stovėjo Davūdas naktiniais marškiniais su dviem 
tarnais. 

- Tai bent staigmena! Maniau, vagis, o čia draugas! 

Džahanas lėtai atsistojo. Neigti beprasmiška. 

— Ką tu čia Žžiūrinėjai? 

— Mulos Čelebio mečetės projektą, - atsakė Džahanas, ir jam 
kaktą išpylė prakaitas. 

— Ne pats įspūdingiausias, bet pats gražiausias mūsų pa- 
statas, - tarė Davūdas su šypsena, kuri tučtuojau išnyko. Kai vėl 
prabilo, balsas skambėjo kimiai ir šiurkščiai. - Reikėjo seniai su- 
naikinti tuos brėžinius, bet neprisiverčiau. Jie priminė mūsų pra- 
eitį, mūsų gražiausias dienas. Dabar matau, kad padariau klaidą. 
Vis per tą prakeiktą jautrumą. 

Džahanas nejučiomis dirstelėjo į vyrus Davūdui už nugaros. 
Jų akys spindėjo rankose laikomų žvakių šviesoje. Džahaną nu- 
smelkė iki pat paširdžių, nes vieną jis pažino, kurčnebylį, prieš 
kelias dienas palydėjusį jį prie baltųjų eunuchų vyresniojo karie- 
tos. Dabar atrodė, kad tai buvo kitame gyvenime. 

— Kodėl grįžai? Ar neparūpinau tau risto Žirgo ir saugaus 
prieglobsčio? - paklausė Davūdas. 

- Parūpinai, - šiurkščiai atsiliepė Džahanas. - Matyt, kad ma- 
nęs atsikratytum. 

— Būk dėkingas. Tik šaitanas nepažįsta dėkingumo. 

- Aš nesuprantu tik vieno dalyko: kam tu paskyrei mane de- 
šimtininkų vyresniuoju. Kas čia per apgaulė? 

— Aš norėjau tau padėti, Alachas liudytojas. Iš pradžių ma- 
niau, kad galėsime dirbti drauge. Tu pats viską sugadinai: pra- 
dėjai klausinėti apie meistro testamentą. Kodėl negali pripažinti, 
kad turi būti taip, kaip yra? - Davūdas įsistebeilijo į langą, čai- 
žomą lietaus. - Visada toks buvai, - sumurmėjo alsiai, beveik nu- 
sivylęs. - Pernelyg smalsus savo nenaudai. 

- Baltųjų eunuchų vyresnysis - tavo bendrininkas? 

- Bendrininkas, - pakartojo Davūdas. - Koks šiurkštus Žodis. 

— O kaip tu jį pavadintum? 

— Aš jam sakiau, kad sumanymas nuvežti tave į tuos nuodė- 
mės namus nevykęs, - kalbėjo Davūdas, neatsakęs į klausimą. - 
Jis nepaklausė. Jis manė, kad tave galima papirkti kekšėmis ir 
hašišu. - Įsistebeilijo į Džahaną, lyg tikėdamasis užuojautos. - 
Jei būtų patikėjęs šį reikalą sutvarkyti man, nieko nebūtų atsi- 
tikę. 

- Mokytojas amžinai nerimaudavo, kad išmėto savo brėži- 
nius. Bet jis nieko nepamesdavo. Tu juos vogdavai, - tarė Dža- 
hanas. - O nelaimingi atsitikimai... Tu dėl jų kaltas. Salachadyno 
brolis tau dirbo. Jis taip ir nesuprato, kad tu nužudei jo brolį. Kiek 
dar žmonių tu apgavai? Kaip tu galėjai? 

Stojo trumpa tyla, paskui Davūdas atsisuko į tarnus ir tarė: 

- Eikite, palaukite už durų. 

Džahanas žinojo, kad abu vyrai kurčnebyliai, bet, matyt, 
moka skaityti iš lūpų, nes jie tučtuojau išėjo. Kambaryje liko tik 
Davūdas ir Džahanas. Tarnai išsinešė žvakes, pasidarė tamsiau ir 
net, rodos, vėsiau, nes švietė tik mažutė spingsulė, kurią Džaha- 
nas atsinešė iš apačios. 

— Dėl visų bėdų kaltas buvai tu, - tarė Džahanas. Burna jam 
išdžiūvo iš susijaudinimo. - Kai restauravome Aja Sofiją, tu pa- 
sikalbėjai su vietos gyventojais, ir kilo neramumai. Ką tu jiems 
pasakei? 

- Tiesą, - Davūdas spjaute išspjovė šitą žodį it ugnis kibirkš- 
tis. - Pasakiau, jog jie liks be namų, nes šie trukdo sultonui ir 
jo pataikūnams grožėtis netikėlių šventykla. - Davūdas patylėjo, 
užplūstas prisiminimų. - Judu su Nikola buvot baisūs lengvati- 
kiai. Aš pasamdžiau tuos vaikus. Liepiau įsitempti judu į lūšną, 
parodyti ligotą tėvą, kačiukus... Žinojau, kaip jus sugraudinti. 

- Žinojai, kad mes pyksime ant mokytojo, - tarė Džahanas. — 
Tu jį išdavei. 

— Ne, mokytojo aš neišdaviau, - atrėmė Davūdas, ir jo akyse 
šmėkštelėjo skausmo šešėlis. 

- Tu jam kenkei kaip įmanydamas - argi tai ne išdavystė? 

— Ne, - ramiai atsakė Davūdas. - Ne išdavystė. 

— Romoje mes matėme paveikslą, - tarė Džahanas, stengda- 
masis, kad balsas nevirpėtų. - Mokytinį, kuris išdavė. Negi nesu- 
pranti, kad tu toks pat? 

— Paveikslą aš prisimenu. Bet aš - ne mokytinis, o meistras 
Sinanas - ne Jėzus. 

— O Tomazas... Italai... Ar jiems reikėjo mokytojo brėžinių, ar 
tai buvo dar viena tavo gudrybė? 

— Tomazui - taip. Godus žmogelis, bet pernelyg nereikšmin- 
gas. Kurį laiką juo naudojausi. Paskui man jo paslaugų neberei- 
kėjo. 

Iki šios akimirkos Džahanas matė Davūdo veide įvairių jaus- 
mų atspindžius: įtūžio, sielvarto, pagiežos. Tik apgailestavimo ne- 
įžiūrėjo. 

— Negi tavęs nė trupučio negraužia sąžinė? 

— Kodėl turėtų graužti? Manai, kad aš negarbingas žmogus, 
šaitano parankinis... - Davūdas pritildė balsą, paskui vėl pakėlė. — 
Taip, aš melavau mokytojui. Apsimečiau, kad turiu giminių kaime. 
Rašydavau laiškus, siųsdavau dovanas. Tai buvo apgaulė. 

— Nieko nesuprantu... 

Davūdas nelinksmai nusijuokė: 

- Aš neturiu giminių kaime. Visus išskerdė mūsų didysis sul- 
tonas. 

— Kuris“ 

— Negi svarbu? - irzliai mostelėjo ranka Davūdas. - Negi jie 

kuo nors skiriasi? Siuleimanas? Selimas? Muradas? Tėvas, sūnus, 
anūkas? Negi jie elgiasi kitaip nei jų protėviai? 

- Nežinojau, kad tave ištiko tokia nelaimė, - liūdnai sušnibž- 
dėjo Džahanas. 

— Mano šeimą išžudė sultonas Siuleimanas. Metai vėl buvo 
nederlingi, derlius menkas, negalėjome atiduoti rinkliavos. Mes 
nebuvome šiitai, bet daugelis kaimo gyventojų kalbėjo, kad žiemą 
reikėtų kraustytis į Persiją. Svetimame krašte bus geriau negu čia. 
Mūsų poetai apie kelionę kūrė dainas, mūsų moterys jas dainavo. 
Sultonas nusprendė duoti mums ištikimybės pamoką. Taip ir pa- 
darė. Man tada buvo dešimt metų. 

Lietus jau nebepliaupė, tik dulkė. Džahanas išgirdo irklų teš- 
kenimą - matyt, pro šalį plaukė žvejų valtis. 

- Keliems nukirto galvas. Tris dienas laikė, pamovę ant lazdų. 
Tada sukilo daugiau žmonių. Jų lavonus vėjas sūpavo savaitę. Iki 
šiol juos sapnuoju. Tada sukilo visi. Kareiviai grįžo ir sulygino 
kaimą su žeme. 

— Kaip tu likai gyvas? 

— Motina įstūmė mane į sandėliuką ir uždarė duris. Laukiau. 
Alkis mane kankino labiau negu baimė. Buvau kvailas vaikėzas. 
Kai išlindau, buvo naktis. Mėnesienoje išvydau lavonus. Brolių, 
dėdžių, motinos... 

— Kodėl nieko nepasakojai mokytojui Sinanui? - prabilo Dža- 
hanas po ilgos tylos. - Jis būtų tau padėjęs. 

- Tikrai? - Davūdas niekinamai jį nužvelgė. - Meistras Sina- 
nas mokėjo prikelti iš numirusių kaip pranašas Jėzus? 

— Mokytojas mylėjo tave kaip sūnų. 

- Aš mylėjau jį kaip tėvą. Tėvą, kuris neteisus. Didis architektas, 
bet bailys. Susidūręs su žiaurumu ar neteisybe, niekada nė žodžio 
nepasakydavo. Net kai tu puvai kalėjime, jis nė piršto nepajudino! 

— Būk gailestingas. Ką jis galėjo padaryti? Nebuvo toks galingas. 

— Jis galėjo pasakyti sultonui: „Paleiskite mano pameistrį, o 
mano viešpatie, arba aš jums nebestatysiu.“ 

— Gal tau protas pasimaišė? Jis būtų buvęs nubaustas mirtimi. 

- Tai būtų buvusi garbinga mirtis, - atrėmė Davūdas. - O jis 
viso labo rašinėjo tau graudžius laiškus. 

— Tu apie juos žinojai? - Džahano veidas persimainė. - Jis 
patikėjo tau laiškus. Tu pasakei jam, kad radai būdą juos man 
perduoti į kalėjimą, bet nė nemanei to daryti. Tu norėjai, kad aš 
pykčiau ant mokytojo. 

Davūdas gūžtelėjo pečiais, lyg šie žodžiai nieko nereikštų: 

- Jis norėjo tik statyti. Pastatą po pastato. O kas melsis tose 
mečetėse? Gal tie žmonės bus ligoti ar alkani? Jam tai buvo nė 
motais. Metai po metų vien darbas. O iš kur imamos lėšos sta- 
tyboms? Dar vienas karas. Dar vienos skerdynės. Ar jam tai rū- 
pėjo? Jam niekas nerūpėjo, išskyrus darbą. 

— Netiesa! 

— Visos didžiulės mečetės buvo statomos iš prisiplėšto po dar 
vienos pergalės turto. Pakeliui į mūšio lauką kariuomenė suly- 
gindavo kaimus su žeme, išžudydavo žmones. Mūsų mokytojui 
dėl to galvos nesopėjo. Jis nenorėjo žinoti, kad be kraujo pralie- 
jimo nebus pinigų, o be pinigų sostinėje nebus statybų. 

— Gana! 

Davūdas pritildė balsą ir prabilo atsargiai, lyg kalbėtų su aikš- 
tingu vaikėzu: 

— Tu atvykai iš kitos šalies. Tu tiesiog negali šito suprasti. 

Džahanas nunėrė galvą: 

— Ne tu vienas kūrei melagingas istorijas. Aš našlaitis. Nie- 
kada nemačiau Indijos. Niekada nebučiavau rankos šachui. Viską 
prasimaniau. 

Davūdas įsmeigė akis į jį: 

— Meistras žinojo? 

— Turbūt numanė. Jis stengėsi mane apsaugoti. 

— O dramblys? 

- Likimas, - atsakė Džahanas. - Mus suvedė Visagalis. 

— Vadinasi, turime ir šį tą bendro. Tačiau tu vis dėlto nepa- 
našus į mane, - Davūdas nutilo. - Per savo gyvenimą supratau, 
kad esama dviejų rūšių žmonių. Vieni trokšta laimės, kiti ieško 
teisingumo. Tu ilgiesi laimės, o aš trokštu adalat'. Mes negalime 
susitarti. 

Džahanas nužingsniavo prie durų. 

— Kur tu ketini eiti? - sušuko Davūdas. 

— Nenoriu būti šalia tavęs. 

- Kvaily! Aš negaliu tavęs išleisti. 

Iki šiol Džahanui nė į galvą neatėjo, kad Davūdas gali pada- 
ryti jam ką blogo. 

— Dabar tu per daug žinai, - tarė Davūdas, lyg norėdamas, 
kad Džahanas suprastų, jog gali. 

Džahanas atidarė duris. Tarnai iškart pastojo jam kelią ir 
įstūmė atgal į kambarį. 

— Liepk savo šunims palikti mane ramybėje, - sukliko Dža- 
hanas. 

- Gaila, kad taip išėjo, - tarė Davūdas, eidamas iš kambario. - 
Lik sveikas, inde. 

Džahanas taip suglumo, kad ne iš karto suprato, jog reikia 
veikti. Suriko nesavu balsu. Juk šiuose namuose yra žmonių, kas 
nors tikrai išgirs ir ateis pažiūrėti. Vaikai, žmonos, sugulovės. 

— Gelbėkit! Gelbėkit! 


* Teisingumas. 

Vienas kurčnebylių pastūmė Džahaną taip smarkiai, kad 
jis pargriuvo. Bandė melstis, bet Žodžiai įstrigo gerklėje. Giliai 
įkvėpė, ruošdamasis mirčiai. Bet niekas jo nesmaugė. Lauke su- 
čirškė paukštelis. Aušo. 

Vienas kurčnebylių trenkė Džahanui per pakaušį kietu sun- 
kiu daiktu. Grindys pasviro. Dar išgirdo paukščio čiulbesį, ir 
viską prarijo tamsa. 


Š 


GALVA JAM BUVO apmuturiuota standžiu sunkiu kaip bro- 
katas audeklu, trukdančiu kvėpuoti ir žiūrėti. Džahanas norėjo 
nusiplėšti audeklą, bet rankos buvo surištos, kojos irgi. Pro plyšį 
audinyje žvelgė į aplinką, bet vaizdas liejosi, kol jis galų gale su- 
prato, kad ant veido nieko nėra. Tiesiog jis blogai mato. Dešinė 
akis buvo užtinusi, ir jis negalėjo nei sumirksėti, nei atsimerkti. 
Kairė, irgi paputusi, vieniša baimingai vartėsi, bet jis vis tiek ne- 
suvokė, kur atsidūręs. 

Burnoje Džahanas pajuto kraujo skonį. Matyt, per mušty- 
nes įsikando liežuvį. Prisiminė, kad mušėsi. Prisiminė jo kūnas: 
skaudančios rankos ir kojos, nubrozdinti krumpliai, skylanti 
galva, lyg kas joje gręžtų skylę, bet baisiausi sopuliai varstė dešinę 
pėdą. Skruostą peršėjo, nors jis tik vėliau sužinojo kodėl. Prisi- 
minė, kaip Davūdas išėjo iš kambario, palikęs jį tarnų malonei, 
kaip viskas išnyko. Jis atsipeikėjo karietoje, lekiančioje kaip vėjas. 
Kurčnebyliai, po vieną abipus, nesitikėjo, kad jis taip greitai at- 
gaus sąmonę, ir vėl pradėjo jį talžyti. Džahanas gynėsi. Iš nevil- 
ties jis atidarė dureles ir iššoko iš karietos, nors arkliai bėgo šuo- 
liais. Įvirto į griovį ir išsisuko koją. Bėgti negalėjo, ir kurčnebyliai 
jį netrukus rado. Paskui sąmonė vėl aptemo. 

Įkvėpė tvankaus prarūgusio oro, ir jam nusmelkė krūtinę. 
Pirštų galais Džahanas palietė kietą paviršių ir įsitikino nekly- 
dęs: jis surištas guli ant aslos kažkokioje lūšnoje. Tolumoje buvo 
girdėti nepaliaujamas šnaresys, kuris jį, keista, ramino. Matyt, jis 
nualpo; nežinojo, kiek laiko buvo be sąmonės. Kai atsipeikėjo, 


Po mokytojo 


buvo taip šalta, kad jam barškėjo dantys. Arba užtino ir antra 
akis, arba sutemo. 

Kai jis pirmą kartą prisidirbo plačkelnes, gėda buvo baisesnė 
už smarvę. Paskui tai pasidarė nebesvarbu, nes, nors alkį kęsti 
jis dar galėjo, troškulys buvo nepakeliamas. Troškulys graužė jo 
kūną it kirvis medį, veržėsi į gyslas. Džahanas be paliovos čep- 
sėjo, lyg būtų ką tik suvalgęs ką nors skanaus. Mintis jį prajuo- 
kino. Išsigando, kad eina iš proto. 

Pagaliau jis suprato, kad nepaliaujamas ošimas tolumoje 
yra jūra. Sykiu aprimo ir išsigando. Aprimo, nes visada mėgo 
jūrą. Be to, jis turbūt netoli Stambulo. Išsigando, nes prisiminė 
istorijas apie žuvims sušertas suguloves. Ėmė šauktis pagalbos. 
Niekas neatsiliepė. Jei čia būtų Čhota, jis papasakotų drambliui, 
kaip keista mirti vienatvėje ir tyloje netoli perpildyto, triukš- 
mingo miesto. 

Jis tai atgaudavo, tai vėl prarasdavo sąmonę, o laikas slinko. 
Tarp skausmo priepuolių snūduriavo, paskui krūptelėjęs pabus- 
davo, lyg siela atsisakytų pripažinti pralaimėjimą. Užvirdavo 
kraujas. Jis, didžiojo Sinano pameistrys, ne dėl to iškilo, kad mirtų 
taip gėdingai. Jų keliai išsiskyrė, bet Džahanas nė akimirką neti- 
kėjo, kad Davūdas paliks jį mirti. Tačiau Davūdas nesirodė. Jo 
sėbrai irgi. Džahanas nebenutuokė, aušta ar temsta. Ar kiek laiko 
praėjo nuo tada, kai jis buvo atvilktas čia. Kiek dienų žmogus gali 
išgyventi be vandens, svarstė jis. Kažkur skaitė, kad drambliai — 
keturias. Neįsivaizdavo, ištvers jis ilgiau ar ne. 

Jis sapnavo Mihrimah, besijuokiančią po sausmedžiu, vėl 
trylikametę. Kūną, dar nepaliestą niekieno rankų, tik jos pačios, 
veidą, neapniauktą liūdesio, sielą, nesugadintą garbėtroškos. To- 
kią, kokia ji buvo, kai jie susitiko pirmą kartą, laimingą laimingą. 

- Eikš pas mane, - sušnibždėjo Mihrimah, tiesdama ranką. 

Džahanas žengė į sodą, kuriame laukė ji, bet pusiaukelėje ke- 
rus išsklaidė triukšmas iš lauko. Žingsniai. Ne prie durų. Kažkas 
laužėsi į vidų. Sudžeržgė, žvangtelėjo, peilis brūžino medį. Matyt, 
atvykėlis atidarė langą, nes į vidų plūstelėjo vėsus gaivus oras. 

- Nieko, - tarė balsas. - Lipk! 

Kažkas sunkiai nušoko ant aslos. Vyras. Paskui kitas. Įsilaužė- 
liai vaikščiojo aplink pirštų galais, nepastebėdami Džahano. Ži- 
bintas, kurį atsinešė, apšvietė tik mažą plotelį. 

- Ieškok ryšulio. Jis turi būti čia. 

— Fui, kas čia taip dvokia? 

— Turbūt pastipusi žiurkė. 

- Tu esi įsitikinęs, kad šitoje skylėje rasime lobį? 

— Kiek kartų tau sakiau! Tuodu žiopliai atnešė čia didžiausią 
gniutulą. Savo akimis mačiau. 

— Gal jos buvo dryžos? 

- Aš žinau, ką sakau, mulki. Čia kažkokia paslaptis. 

Vagys! Džahanas krūptelėjo. Jie gali iš apmaudo sukapoti jį į 
gabalus. Antra vertus, jis neturi ko prarasti. Ir taip merdi. Sausai 
sugargė. 

— Kas Čia? 

Džahanui užgniaužė kvapą. 

— Kas čia? — vėl suriko vienas drebančiu iš baimės balsu. Jei 
Džahanas neištars nė žodžio, juodu pabėgs, pamanę, kad lūšnoje 
įsikūrė guljabani . 

- Padėkit, - meldė Džahanas. 

Jie kaipmat rado jį tarp dėžių. Džahanas susitaikė su likimu ir 
vėl atsidūrė tuštumoje, bet drebėdamas atsipeikėjo. Vienas vyrų 
laikė jį už pečių ir purtė kaip šilkmedžio šakas su vaisiais. 


* Piktoji dvasia (aut. past.). 

— Ką darai? Vargšas ir taip sudaužytas kaip obuolys. 

— Tegu atsipeikėja. 

- Taip tu jį visiškai pribaigsi. 

- Tada tu pabandyk. 

- Atnešk vandens. 

Jie išpylė kibirą jūros vandens Džahanui ant galvos, druska 
ėmė graužti žaizdas ir nubrozdinimus, nudiegė iki kaulų. Jis su- 
dejavo iš skausmo. 

Ir išgirdo trečią balsą, šiurkštų ir keistai pažįstamą: 

— Ei, kas čia dedasi? 

— Radom jį čia. Kažkas jį vos ne mirtinai sumušė, pone. 

Žingsniai artėjo. 

- Jis miršta iš troškulio, avigalviai! Žmogus gavo į skudurus, 
ojūs ką darot? Pilat jam ant žaizdų jūros vandenį! Traukitės, šun- 
karos! 

Džahanas išgirdo pokštelint atkemšamą gertuvę. Sušlapinęs 
nosinę gėlu vandeniu, žmogus ją prispaudė jam prie lūpų. 

— Dar, - maldavo Džahanas, čiulpdamas audinį. 

— Brolau, pakentėk. Tau negalima daug gerti. 

Nepažįstamieji pradėjo šluostyti jam nuo veido kraują ir purvą, 
norėdami pamatyti nelaimėlį. Džahanas stengėsi prabilti, bet kiek- 
vienas žodis, kiekvienas atodūsis sekino jėgas. Galva nusviro. 

— Visagalis Dieve, prikiškite žibintą arčiau, - subaubė pažįs- 
tamas balsas. - Kad tave perkūnėliai kur tuoj, juk čia Džahanas! 
Kieto kiaušo žmogysta! Tikras asilo brolis! Ištraukiau jį iš ledinio 
vandens, sutikau kalėjime, o dabar jis leisgyvis drybso savo išma- 
tose! Amžinai įkliuvęs į bėdą! 

— Ba... labanas? - sumiksėjo Džahanas. 

— Tas pats, brolau. 

Džahanas pratrūko kikenti kaip pamišėlis. 

- Jis kuoktelėjo, pone, - tarė vienas čigonų. 

— Vargšas, - pridūrė antras. 

— Ne, - papurtė galvą Balabanas. - Jis ištvermingas kaip 
dramblys, kaipmat atkus, - meiliai pridūrė. 

Čigonai atrišo virves ir padėjo Džahanui atsistoti, nors eiti 
jis negalėjo. Dešinė pėda buvo siaubingai ištinusi ir pamėlyna- 
vusi. Jie čiupo jį už pažastų, po vieną iš abiejų šonų, ir nuvedė. 
Džahanas išėjo į lauką, ir atlėkęs vėjo gūsis nutvilkė odą it stiklo 
šukelės. Jis nepaisė skausmo. Išgelbėtas. Jam, jau skęstančiam, jau 
susiruošusiam anapus, čigonas vėl ištiesė ranką ir išplėšė atgal į 
gyvenimą. 


į 


DŽAHANU RŪPINOSI BALABANO žmona: ji dėdavo ant 
žaizdų šuteklius ir balandžių mėšlą. Ryte ir vakare ji versdavo jį 
gerti rūdžių spalvos ir skonio nuovirą. Ji pareiškė, kad perpjautą 
skruostą, kuris imdavo kraujuoti kaskart Džahanui prašnekus, 
reikia susiūti. Ir susiuvo, ir rankos nė karto nesudrebėjo, nors jis 
iš skausmo klykė ir spardėsi. Baigusi darbą ji patikino Džahaną, 
kad nuo šiol jis neatsigins meilužių, nes moterims patinka vyrai, 
iš kovos lauko grįžę randuoti. 

— Bet aš jį ne iš karo parsinešiau, - bandė prieštarauti Dža- 
hanas. 

— O kas tai žinos? Jos kris tau po kojomis kaip nunokusios 
slyvos. Paminėsi mano žodį, - tarė ji, nusispjovė į delną ir pri- 
spaudė jį prie sienos. - Bet tavo koja atrodo nekaip. Iškvietėme 
narininką. 

— O kas jis toks? 

— Pamatysi, - paslaptingai atsakė ji. - Kai jis baigs darbą, būsi 
toks, koks išėjai iš Alacho rankų. 

Žmogus, pasirodęs tą pačią dieną, liesas ir lankstus kaip 
nendrė, skarmaluotas, su mediniu šaukštu ant kaklo, nepadarė 
Džahanui jokio įspūdžio. Tačiau jis klydo. Žvilgtelėjęs į Džahano 
pėdą, narininkas pasakė, kad ji ne lūžusi, o išnarinta. Džahanas 
nespėjo paklausti, ką tai reiškia, nes narininkas įkišo jam į burną 
šaukštą, suėmė pėdą ir pasuko. Džahanas suriko taip, kad, ko 
gero, išgąsdino balandžius Siuleimanijės kieme. Vėliau narinin- 
kas parodė jam dantų žymes šaukšte. Jo buvo ne vienintelės. 

— Tavo šaukštą sukandžiojo žmonės, kuriems lūžo kaulai? — 
paklausė Džahanas, kai vėl galėjo kalbėti. 

- Ne tik jie, dar ir gimdyvės. Jos palieka giliausias žymes. 
Stebėk savo šlapimą, - tęsė narininkas ir paaiškino, kad geltonų 
atspalvių yra šeši, raudonų - keturi, žalių - trys, o juodų - du. 
Daktarui nereikia gaišti laiko apžiūrint ligonį: jis apžiūrės šla- 
pimą ir supras, kas negerai. Jam paliepus, Džahanas nusišlapino 
į naktipuodį, ir narininkas ėmė teliūskuoti skystį, uostyti ir net 
ragauti. - Vidinio kraujavimo nėra, - pasakė jis. - Turi polinkį į 
vandenligę ir melancholiją. O šiaip sveikas. 

Susiūtas, numazgotas, pamaitintas ir paguldytas Džahanas 
nepabusdamas miegojo dvi paras. Trečios dienos popietę pra- 
plėšęs akis jis išvydo prie lovos Balabaną, pinantį pintinę ir lau- 
kiantį, kol jis pabus. 

— Sveikas atvykęs į gyvųjų pasaulį. Įdomu, kur man teks tave 
gelbėti kitą kartą. 

Džahanas prunkštelėjo, nors dėl skruosto siūlės juokiantis 
skaudėjo. 

— Kaip gyvuoja dramblys? 

- Čhota nugaišo. 

- Liūdna žinia, brolau. Gaila. 

Valandėlę abu nelinksmai tylėjo. Džahanas pirmas nutraukė 
tylą: 

- Kaip manai, ar gyvūnai patenka į dangų? Imamai sako, 
kad ne. 

- Kąjie žino apie gyvūnus? Valstiečiai žino. Čigonai žino. Bet 
imamai nenutuokia nieko, - Balabanas patylėjo. - Nesuk galvos. 
Nuėjęs į dangų pasikalbėsiu su Dievu. Jei jis pasakys, kad gyvū- 
nams nėra vietos, paprašysiu Jo padaryti išimtį Čhotai. 

Džahano akyse sužibo linksmi žiburėliai: 

— Tu vagi. Tu geri. Tu loši. Tu papirkinėji. Ir vis tiek manai, 
kad pateksi į dangų? 

— Matai, brolau... Prisižiūrėjau aš visokių šventeivų ir sakau: 
jei šitie pateks, pateksiu ir aš, nes jie ne geresni už mane. Matuoju 
savo nuodėmes pagal juos, - Balabanas įsipylė vyno. - Gaila, kad 
jis nepamatys tėvo. 

— Kas? 

— Tavo dramblio sūnus. 

— Čhota turi sūnų? 

— O kaipgi! Manai, tokios pastangos nedavė vaisių? Vargšė 
Gulbahar buvo vaikinga metų metus. O tu nežinojai? 

- Taip, - linktelėjo Džahanas - Dramblės ilgai būna vaikingos. 

— Ilgai? Ištisą amžinybę! 

- Kaip jūs jį pavadinot? 

— Prisimeni, tu man sakei, kad žemę laiko keturi drambliai. 
Jei bent vienas krusteli, prasideda žemės drebėjimas, - Balabanas 
gurkštelėjo vyno. - Aš jį pavadinau Pandžu. Tai reiškia „Penkta- 
sis . Dėl viso pikto, juk dar vieno dramblio gali prireikti centre. 

Džahanui ėmė gniaužti gerklę. 

— Nori jį pamatyti? Savo anūką? 

— Labai noriu! 

Čigonai įkėlė Džahaną į arklio traukiamą vežimą ir nudardėjo 
prie daržinės. Ten stovėjo Čhotos sūnus, mataruodamas straub- 
liu, pilkas kaip audros debesis. Džahanas paprašė privažiuoti ar- 
čiau, kad galėtų jį paliesti. Budriai stebimas senės dramblės, jis 
paglostė jos sūnui straublį ir pasiūlė riešutą, gyvulys jį džiaugs- 
mingai paėmė ir šnarpšdamas ištiesė straublį, bene gaus dar: su- 
manus, įtarus, guvus. Džahanui akys pasruvo ašaromis. Valandėlę 
jam pasirodė, kad mato Čhotą. Jo dalelė gyva Pandže, kuris nie- 
kada nematė tėvo ir vis dėlto be galo į jį panašus, išskyrus spalvą. 

Jie išvažiavo iš daržinės, arklys tingiai traukė vežimą. Kieme 
Džahanas užuodė kvapą, kuris sužadino miglotus prisiminimus. 

— Stok! - sušuko jis. 

Čigonai puolė prie jo, būgštaudami, kad nuo kratymo jam 
skauda. 

- Iš kur sklinda šis kvapas? - paklausė Džahanas. 

— Niekas čia nedvokia. Gulk, - atšovė Balabanas. 

- Suprantu, apie ką jis kalba. Daki dei degina žoleles. 

— Pakviesk ją, - paliepė Balabanas. 

Netrukus atėjo nebejauna moteris, atlaši ir su juodais ūsais. 

- Vadas sako, kad tau manęs prireikė. 

- Ką tu deginai? - paklausė Džahanas. 

Moters veide šmėkštelėjo apmaudas: 

— Tūbes. Mes jas metame į ugnį kiekvieno pirmadienio rytą. 
Ir per pilnatį. Dūmai atbaido piktąsias dvasias. O jei turi priešų, 
išsimaudyk tūbių nuovire. Tau jo reikia? 

— O kas dar naudoja šią žolę? Be romų? 

Ji susimąstė: 

- Žmonės, kuriems sunku kvėpuoti. Jie visur nešiojasi tūbes, 
kad neuždustų. 

- Žmonės, sergantys astma... - sumurmėjo sunerimęs Dža- 
hanas ir užsimerkė pajutęs, kad žemė slysta iš po kojų. 

Vakare jie sėdėjo prie laužo, kuriame pleškėjo durpės, ir Ba- 
labano žmona metė į ugnį žiupsnį druskos. Kibirkštys sužėrėjo 
kaip auksas. Džahanas, žiūrėdamas į liepsną kaip užburtas, staiga 
ištarė: 

— Netrukus turėsiu jus palikti. 

Balabanas linktelėjo, jis to ir tikėjosi: 

— Kada? 

— Man reikia susitikti su dar vienu žmogumi. Paskui niekas 
manęs nebesies su šiuo miestu. 

Davūdas buvo teisus, sakydamas, kad Džahanas nekerštin- 
gas. Bet truputį suklydo, tvirtindamas, kad Džahanas trokšta tik 
laimės. Džahanui rūpėjo ir tiesa. 


Š 


JI ĮDĖMIAI ŽIŪRĖJO Į vandenį sidabriniame dubenyje. Pavir- 
šius raibuliavo, dugnas pajuodo. Senė suraukė kaktą: tai, ką pa- 
matė, jai nepatiko. Įkvėpdavo su švilpesiu. Negalia ilgainiui sun- 
kėjo. Ji paglostė katei galvą sudžiūvusia gyslota ranka: 

— Matai, ką jis sumanė? Gal jis ir ne visiškas kvailys. 

Ji žvilgtelėjo į langą, pro kurį švilpė skersvėjis. Kiek kartų 
liepė tarnaitei jo neatidaryti. Bet ta kvaiša atlapodavo langą, kai 
tik pasitaikydavo proga, tvirtindama, kad kambaryje karšta ir 
tvanku. Be abejo, ji norėjo išvėdinti kambarį. Pašalinti ne tik 
bezdalų ir prakaito, bet ir senatvės smarvę, nes ji trenkia dul- 
kėmis kaip senovinė knyga, nesvarbu, kad dažnai apšluostoma. 
Tarnaitė bijojo jos, bijojo raganos. Taip ją visi vadindavo už akių. 

Senė vilkėjo šilkiniais drabužiais, pernelyg ryškiais ir puoš- 
niais jos amžiui, pasakytų žmonės. Jai buvo vis tiek. Žvilgus šilkas 
nenuslopino sąnarių ar sulinkusios nugaros skausmų. Jos kūnas 
seniai virto prisiminimų kapinynu. Kiekviena prabėgusi diena 
buvo miglota it šešėlis, šokinėjantis ant sienos. Ji liovėsi ginčytis 
su Dievu. Ji nebeklausė Jo, kodėl vis dar gyvena, nors Jis pasiėmė 
visus kitus taip anksti, taip greitai. Vilko savo metus kaip pra- 
keikimą ir sykiu didžiavosi našta. Šimtas dvidešimt vieni. Šitiek 
metų ji nugyveno. Jos plaukai jau nei skaisčiai rudi, nei banguoti, 
bet vis dar storesni už daugelio merginų kasas. Jos balsas skam- 
bus ir nevirpa. Balsas jaunos moters, kuri vis dar slypi nukaršu- 
siame kūne. 

Ji atšlijo nuo dubens, tarsi būgštaudama, kad žmogus, kurio 

veidą išvydo vandens paviršiuje, kurį stebėdavo šitiek metų, irgi 
mato ją. Ištiesė ranką prie maišelio ant stalo, atrišo, įbėrė į delną 
žolių ir įkvėpė. Gargesys krūtinėje pritilo, ir ji saumurmėjo: 

- Jis viską suprato, tas indas. Jis eina čia. 


Š 


ŠIUOS MILŽINIŠKUS RŪMUS, pusiau paslėptus aukštų pušų 
ir storų sienų, žmonės vadino Atstumtųjų buveine. Čia buvo iš- 
siunčiamos sugulovės, nusibodusios sultonui arba nė karto ne- 
kritusios jam į akį. Po šiuo stogu galėjo atsidurti ir per didelės 
pavyduolės ar garbėtroškos, klastingomis pinklėmis siekusios 
aukštesnės padėties hareme ir praradusios viską. Šiuose rūmuose 
namo rengėsi ir pasenusios ar ligotos haremo vergės ir odaliskos. 
Taigi gyventojų buvo visokių: jaunų ir senų, gražių ir neišvaiz- 
džių, ištvermingų ir paliegusių. 

Nelinksmi tai buvo namai - nuo lubų retai atsimušdavo juo- 
kas, kilimų beveik niekada netrypdavo šokėjų kojos. Iš kaminų it 
garas iš puodo virto kartėlis. Jei kuri ir uždainuodavo, daina bū- 
davo tokia liūdna, kad netrukus visų nosinaitės sušlapdavo nuo 
ašarų. Šių rūmų gyventojos nesvajojo apie ateitį, nes ateities ne- 
buvo. Dabarties irgi. Buvo tik praeitis. Jos prisimindavo prabė- 
gusias dienas, grauždamosi dėl padarytų klaidų, praleistų progų, 
nepasirinktų kelių ir bergždžiai iššvaistytų jaunystės metų. Žie- 
mos naktimis, kai nuo šalčio ore sustingdavo maldų žodžiai, ne- 
pasiekę Alacho ausų, moterims atrodydavo, kad jų širdys kaip 
žemė lauke sukaustytos ledo, kad ir kiek įkaitintų akmenų jos 
dedasi į lovas. 

Viena kita susitaikė su likimu, bet daugelis pasidarė piktos 
ir pagiežingos. Dar daugiau buvo dievobaimingų, paaukojusių 
gyvenimo likutį Alachui. Tačiau pamaldumas retai suteikdavo 
joms ramybę. Paklaustos visos aliai vienos būtų atsakiusios, kad, 

jų nuomone, viskas Alacho rankose, bet jos iki šiol didžiavosi 
buvusia sėkme ir kaltino dėl savo nelaimių kitus žmones. Skir- 
tumas tarp sultono haremo ir jo niūraus antrininko stulbino. 
Haremo taisyklės ir elgesio normos buvo griežtos ir nepažei- 
džiamos, tačiau tai buvo įvairus, gyvybingas ir permainingas 
pasaulis. Jo gyventojos turėjo troškimų ir norų per akis, o nak- 
timis sapnuodavo. Atstumtųjų buveinėje pirmiausia sunykdavo 
sapnai, o paskui pačios sapnuotojos. 

Čia pastaruosius penkiolika metų gyveno Chesna Chatūn, 
nors ji taip gąsdino kitas moteris, kad buvo iškraustyta į trijų 
kambarių namelį sodo gale. Chesna Chatūn neprieštaravo. Pa- 
norėjusi ji galėjo grįžti į rūmus, kuriuos jai paliko sultonaitė 
Mihrimah, bet didžiulės tuščios salės ją slėgė. Čia kukliau, bet 
jaukiau. Be to, nereikia kiauras dienas uostyti svaigių vidinio 
kiemo rožių ir kitų gėlių kvapų, gniuždančių jai krūtinę, dusi- 
nančių ir sukeliančių kosulį. Astma kuo toliau, tuo labiau sun- 
kino jai gyvenimą, tačiau ji niekada neprašė pagalbos. Tegul 
moterys jos nekenčia, bijo ar vengia, jei nori, bet jos gailėtis ji 
niekam neleis. 

- Tegu eina į pragarą, - sugergždė ir tik paskui suvokė šiuos 
žodžius ištarusi balsu. Pastaruoju metu taip nutikdavo dažnai. 
Kas galvoje, tas ir ant liežuvio, nors verčiau jau liktų galvoje. 

Vilkdama kojas senė priėjo prie židinio ir ištiesė rankas į 
liepsną. Jai amžinai šalta. Nesvarbu, pavasaris ar žiema, jos būste 
dega ugnis. Apšilusi paėmė šepetį ir atsisuko į katę ant palangės. 

— Pasigražinkim, gerai? 

Su kate ant rankų senė atsisėdo ant sofos ir ėmė šukuoti jai 
kailį. Katė nejudėjo, jos akyse sustingo nuobodulys. 

Kažkas pasibeldė į duris. Įėjo vergas, septynerių metų ber- 
niūkštis. 

- Atėjo pasiuntinys, nine', - tarė jis, ir jo balsas nutrūko. - At- 
nešė jums skubų laišką. 

- Pasakyk tam melagiui, nesvarbu, kas jis, kad man jau niekas 
nebeskubu. Išvaryk jį. 

Berniūkštis spoksojo sau į kojas, bijodamas pakelti akis. 

- Ko lauki, kvaily? 

- Tas žmogus pasakė, jei ponia atsisakys su manimi susi- 
tikti, perduok, kad aš atnešiau žinią nuo sultonaitės Mihrimah. 

Išgirdusi šį vardą Chesna Chatūn krūptelėjo ir išblyško kaip 
drobė. Bet ji niekada nebijojo grasinimų ir susitvardė. 

— Kiek jis tau sumokėjo? Visiškai neturi gėdos. 

Vaikėzas patempė lūpą ir suknirkė, ruošdamasis paleisti 
gerklę, jei šeimininkė toliau barsis. 

— Kokia nauda ant tavęs rėkti? - tarė ji. - Atvesk tą nenaudėlį. 
Aš pati jam duosiu garo. 

Į Atstumtųjų buveinę vyrai - išskyrus eunuchus ir mažus 
berniukus - buvo neįleidžiami. Juo labiau nepažįstami vyrai. 
Tačiau auklė gyveno pagal savas taisykles. Kartais pravartu, kad 
visi bijo zchadi. 

Po valandėlės pasirodė Džahanas, lydimas berniuko. Šis ne- 
drįso eiti į vidų ir liko laukti už durų. 

— Tai čia tu, - sausai, kimiai suniurnėjo Chesna Chatūn. 
nas matė, kaip nukaršo ir sulyso auklė. Jos veidas buvo išvago- 
tas raukšlių, nugara sulinkusi, ausys atsikišusios. Iš po skraistės 
išsprūdo žilų plaukų sruoga chna nudažytais galais. Nebe- 
atpažįstama, tik žvilgsnis toks pat suktas ir atšiaurus kaip vi- 
sada. 


* Senutė, senelė (aut. past.). 

— Kaip tu drįsai ištarti jos vardą? - sugergždė senė. - Reikėtų 
įsakyti tave išplakti. 

— Neturėjau pasirinkimo, - atsakė Džahanas. - Antraip jūs 
nebūtumėt sutikusi manęs priimti, dada. 

Ji atšlijo, išgirdusi žodį, kuriuo ją vadindavo Mihrimah, tik 
Mihrimah. Išsižiojo ir vėl susičiaupė, iš pykčio netekusi žado. 

Džahanas numanė, kokį įspūdį senei padarys šis žodis, ir ste- 
bėjo kiekvieną jos judesį. Stovėjo tiesus, aukštas, nenusilenkė ir 
nepabučiavo jai rankos. Toks įžūlumas neliko nepastebėtas. 

— Ko atėjai? - paklausė Chesna Chatūn. - Dar kartą įrodyti, 
jog nieko nenutuoki apie geras manieras? 

Jis žengė žingsnį į priekį ir tik dabar pastebėjo baltą kaip snie- 
gas katę, susiraičiusią senei ant kelių. Atsargiai ištraukė plaukų 
smeigtuką, pavogtą prieš daugelį metų, ir padėjo ant stalo: 

— Noriu grąžinti. Jis jūsų. 

— Kaip kilnu. Senatvėje labai reikia smeigtukų, - nusišaipė 
ji. - Tai tu todėl atėjai? 

- Atėjau pasakyti, kad išvykstu visam laikui. 

— Laimingos kelionės, - iš aukšto šyptelėjo Chesna Chatūn. 

— O prieš išvykdamas noriu sutvarkyti visus reikalus. 

— Mes turime bendrų reikalų? Nemanau. 

Įgeltas jos patyčios Džahanas trumpam užsimerkė. Vietoj se- 
nės jis dabar kalbėjo tamsai. 

— Jūs buvote ne tik auklė. Jūs rūpinotės Mihrimah nuo kūdi- 
kystės. Ji jus dievino, patikėdavo savo paslaptis. 

— Aš ją užauginau. Sultonienė Chiurem, tepasigaili jos nie- 
kingos sielos Alachas, neturėjo laiko vaikams. Bent jau dukteriai 
tikrai ne. Prisiminė ją, tik kai mergaitė sulaukė tekūtės amžiaus. 
Tada ji tapo pastumdėle jos žaidimuose. - Chesna Chatūn pri- 
trūko kvapo ir nutilo. - Ar žinai, kad aš buvau ir jos žindyvė? 

Išmaitinau Mihrimah savo pienu, - ir ji išdidžiai palietė plokščią 
krūtinę. 

Džahanas neatsiliepė, vėl pajutęs, kad jį apėmė puikiai pažįs- 
tamas sielvartas. 

- Kai Mihrimah karščiavo, prie jos lovos budėjau aš, o ne 
motina. Kai ji pargriūdavo, aš aptvarstydavau keliukus. Aš šluos- 
tydavau jai ašaras. Pirmą kartą ėmusi kraujuoti ji atbėgo pas 
mane. Vargšelė manė, kad miršta. Mergaitei tokiu atveju skelia- 
mas antausis, bet su sultonaite taip elgtis negalima. Todėl aš ją 
apkabinau ir pasakiau: „Jūs nemirsit, jūsų šviesybe. Jūs tik ta- 
pote moterimi.“ - Ji ištiesė kaulėtą ranką ir paglostė katę ant ke- 
lių. - O ką darė sultonienė? Vaikus ji prisimindavo tik rašydama 
sultonui laiškus. „Grįžkite iš karo man į glėbį, mano liūte. Kai 
jūsų nėra, mano širdyje siautėja gaisras, kurio negalima užge- 
sinti. Jūsų vaikai nelaimingi, Mihrimah skęsta ašarose.“ Amži- 
nai paistydavo niekus. 

- Iš kur žinote, ką Chiurem rašydavo vyrui? 

Senė kimiai, šaižiai nusikvatojo. 

— Hareme paslapčių nėra, - atsiliepė ji. - Sultonienė buvo su- 
mani žmona, bet nerūpestinga motina. Tiesa, sūnus dievino. O 
dukterį pamiršo. 

Užkluptas vienos popietės prisiminimo Džahanas prikando 
lūpą. Prisiminė, kaip Mihrimah pasiskundė jam, kad yra labai 
vieniša, ir kaip jis nustebo, - juk ji turi viską. 

— Vaikystėje sultonaitė turėjo geriausius mokytojus. Tėvas 
norėjo, kad ji būtų išsilavinusi. Jūs eidavot į visas jos pamokas. 
Mihrimah buvo prie jūsų labai prisirišusi; jei jūsų šalia nebūdavo, 
ji neklausydavo mokytojų. Jūs mokėtės visko, ko mokėsi ji. 

— Negi tai nuodėmė? 

— Aišku, ne, - atsiliepė Džahanas. - Chiurem nepastebėjo, 

kaip jums atsidavusi Mihrimah. Jai rūpėjo tik sultonas ir intrigos. 
Dukters auklėjimą ji patikėjo jums. Paskui kažkas atsitiko. Chiu- 
rem nebenorėjo, kad jūs būtumėte su Mihrimah. 

— Iš kur tu žinai? 

— Iš pačios Mihrimah, bet viską supratau tik dabar. Kuo jūs 
neįtikot sultonienei? 

— Sultonienė... - senė užsikosėjo, lyg šis žodis būtų nuodai, 
kuriuos ji žūtbūt turi išspjauti. Kai vėl prabilo, jos balsas buvo 
išvargęs. - Kartą Chiurem su vaikais užsigeidė važiuoti į Bursą. 
Mano Mihrimah nenorėjo keliauti. Tada jai buvo tik devyneri. Ji 
pasakė motinai važiuosianti, jei kartu važiuos dada. Tada Chiu- 
rem suprato, kad duktė myli auklę labiau už tikrą motiną. 

- Ir ji jus išsiuntė iš rūmų. 

- Taip. Bandė manęs atsikratyti. Dukart. 

— O kas buvo paskui? Kaip jums pavyko grįžti? 

— Mihrimah nustojo valgyti. Taip nusilpo, jog tėvai išsigando, 
kad numirs. Noromis nenoromis teko mane grąžinti. Vos įžen- 
gusi į rūmus, aš iškart paprašiau dubenėlio sriubos ir pati ją pa- 
maitinau. 

— Ar Žmonės tada pradėjo plakti liežuviais? - paklausė Dža- 
hanas. - Vadino jus ragana. Kaltino, kad užkerėjote sultonaitę. 

— Didžiausia zchadi buvo sultonienė! Visi tai žinojo. Ji skleidė 
apie mane gandus. Jos siela buvo pilna bjaurasties! 

— Dviejų raganų karas, - tarė apstulbęs Džahanas. 

Chesna Chatūn niekinamai nužvelgė jį. 

— Ji mirusi, o aš vis dar šiame pasaulyje. 

Džahanas pašiurpo. 

— O antras kartas? Sakėt, sultonienė bandė jūsų atsikratyti 
dukart. 

— Tai nutiko... kai Mihrimah buvo sužadėta su Rustemu Paša. 

Chiurem nenorėjo, kad maišyčiausi po kojų. Ar gali patikėti? Ji 
išsiuntė mane į kelionę po šventąsias vietas, kai mano mergaitei 
manęs reikėjo labiausiai. Mane įsodino į laivą apsipylusią ašaro- 
mis, Alachas liudytojas. 

— Mes girdėjome, kad grįžtantį laivą užpuolė korsarai. 

- Tai buvo apgaulė, - ji nutilo, ištikta dar vieno kosulio prie- 
puolio, visą kūną tampė traukuliai. - Sultonienė norėjo mane 
pribaigti. Pasamdė piratus, kad šie mane užmuštų ar paimtų į ne- 
laisvę. Tiko ir tas, ir tas. Jai vergija nesiskyrė nuo mirties. 

- Kaip jūs išsigelbėjote? 

Ji pakėlė pilnas ašarų akis. 

— Mane išgelbėjo mano mergaitė. Ji vėl nustojo valgyti, aša- 
rose plaukė. Ir sultonas Siuleimanas išsiuntė osmanų laivyną ma- 
nęs gelbėti - manęs, paprastos auklės! Kur tai girdėta? 

— Iš kur tokia galia, dada? 

— Manai, kerai? Meilė man teikė galią. Mano mergaitė mane 
mylėjo. 

Džahanas pasilenkė į priekį, įsmeigęs akis į katę. 

- Mihrimah jūs irgi mylėjote. Bet ne tik ją... Ilgai laužiau galvą. 
Jūs buvote įsimylėjusi sultoną - kaip aš anksčiau nesupratau. 

Jos veidas apsiniaukė. 

- Jūs dėl jo kraustėtės iš galvos, - neatlyžo Džahanas. 

- Jis dėl manęs kraustėsi iš galvos, - išdidžiai pareiškė Chesna 
Chatūn. - Jis norėjo manęs, o ne Chiurem. Ta ragana mus išskyrė. 

- Jūs iš tikrųjų tuo tikit? Jūs protą pametėt, - sušnibždėjo 
Džahanas vos girdimai. - Jūs gyvenate savo svajonių ir troškimų 
pasaulyje. 

Ji nesiklausė. 

- Jei ne ta niekšė, Mihrimah būtų buvusi mano duktė. Bet ji ir 
taip buvo mano duktė. Mūsų vaikas. Mano ir sultono Siuleimano. 

Valandėlę abu tylėjo - ji suirzusi, jis sunerimęs. 

— Po sultonienės mirties, - pirmas prabilo jis, - Mihrimah 
tapo galingiausia imperijos moterimi. Jūs buvote šalia. Šešėlyje. 
Nematoma. Todėl nekėlėte įtarimų, - staiga Džahanas nutilo. — 
Kodėl katė nejuda? 

— Miega. Netrukdyk jai, - atsakė Chesna Chatūn. - Tai ko tu 
čia atėjai“ 

— Sužinoti tiesos... 

- Tiesa yra plaštakė, skraidanti nuo vienos gėlės prie kitos. 
O tu ją vaikaisi su tinkleliu. Pagavęs būsi laimingas. Bet pagauta 
plaštakė ilgai negyvens. Tiesa gležna. 

Ji sunkiai kvėpavo, jai maudė visą kūną. Džahanas matė, kad 
ji pavargo, bet negalėjo palikti jos ramybėje. 

- O koks Davūdo vaidmuo šitoje istorijoje? 

Jos veidu perbėgo šešėlis. 

- Jis daug metų buvo įrankis jūsų rankose. Nelaimingi atsiti- 
kimai mano mokytojo statybose - jūsų darbas. Žūdavo žmonės. 
Kodėl? 

Chesna Chatūn ėmė smarkiau maigyti katę. Ši nemurkė. Ne- 
mataravo uodega. 

— Niekada neįtariau jūsų, dada. Niekas neįtarė. Kas įtartų 
auklę? Jūs elgdavotės gudriai, nepalikdavot pėdsakų. 

— Matyt, vieną palikau, - piktai atkirto ji. - Antraip tavęs čia 
nebūtų. 

- Žolelės nuo astmos. Jomis kvepėdavo Mihrimah plaukai ir 
drabužiai. Anądien taip kvepėjo Davūdas. Paskui aš prisiminiau. 

— Tavo uoslė puiki, inde, - tarė senė ir pasiremdama atsitiesė. 

— Mane išmokė dramblys, - Džahanas patylėjo, glostydamas 
barzdą. - Jūs naudojotės Davūdu, bet jis liovėsi jūsų klausyti. 

Ji stipriau apglėbė katę ir suakmenėjo. 

— Kodėl jūs tai darėte? Dėl turto? Dėl valdžios? Kas jus pa- 
pirko? Italai? Jie norėjo pakenkti mano mokytojui? 

— Nutilk... Kas per kvailystės, - tarė Chesna Chatūn. - Nori 
žinoti tiesą? Išgirsi. Manai, būčiau tai dariusi be tavo sultonaitės 
žinios? 

- Jūs meluojat. Mihrimah mirusi. Ji negali apsiginti, - atšovė 
Džahanas. - Kaip jūs galit ją kaltinti? Maniau, jūs ją mylėjot. 

— Mylėjau ją labiau už viską. Todėl darydavau, ką ji man liep- 
davo, ir neklausinėdavau. 

— Melas! 

— Mes tikime tik tuo, kuo norime tikėti, - sugergždė senė. 

Džahanas apsiniaukė kaip dangus prieš audrą. 

— Kodėl Mihrimah norėjo pakenkti mano mokytojui? 

— Ne tavo mokytojui, o savo tėvui. 

- Sultonui Siuleimanui? 

- Jis buvo didžiausias iš sultonų ir didžiausias iš nusidėjėlių, 
tegu Alachas jam atleidžia. Aš niekada nesipiktinau, nes supra- 
tau, kad jį iš kelio veda ta ragana Chiurem. Bet Mihrimah taip 
nemanė. Ji negalėjo kaltinti motinos. Todėl kaltino žmogų, kurį 
mylėjo labiausiai, - tėvą. 

— Nesuprantu. 

— Sultonas Siuleimanas ir Mihrimah buvo labai artimi. Ji buvo 
jo vienintelė duktė, jo brangenybė. Vaikystėje jis ją visur vežda- 
vosi. Paskui viskas pasikeitė. Jis pasidarė žiaurus ir įtarus. Visur 
jam vaidenosi priešai, į dukterį nebekreipė dėmesio. Mihrimah 
buvo skaudu, nors ji nesiskundė. Paskui sultonas nubaudė mirties 
bausme didįjį vizirį. Mihrimah jį vadindavo dėde ir labai mylėjo. 
Jis pasmerkė mirti ir kitą didįjį vizirį. Tavo mokytojas statė sultonui 
mečetę, o jis įsakė nužudyti savo sūnus - Mihrimah brolius. Ji buvo 
sugniuždyta. Mylėjo tėvą ir nekentė. Mano gražuolė tai apsigyven- 

davo hareme, tai vėl išsikraustydavo, nes išsiskirti su juo negalėjo. 
Ji nekentė jo. Ji dievino jį. Mano paklaikęs vaikelis. Mihrimah tu- 
rėjo daugiau pinigų negu buvo ižde. Pati įtakingiausia moteris. 
Bet jos širdis buvo sudaužyta. Motina lyg tyčia ištekino ją už Rus- 
temo. Tos vedybos buvo siaubingos, Alachas liudytojas. Ji buvo 
nelaiminga visą gyvenimą. Rustemo niekada nemylėjo. Niekada. 

Džahanui apsvaigo galva. Jis nuėjo prie skrynios kampe ir at- 
sisėdo. Iš čia aiškiai matė katę ant senės kelių. Katės akys buvo 
keistos - viena žalia kaip nefritas, kita mėlyna, sustiklėjusi. 

- Nelaimingi atsitikimai prasidėjo Siuleimanijės mečetės staty- 
bose, - sumurmėjo Džahanas. - Jūs bandėt trukdyti mums dirbti. 

— Mihrimah žinojo, kad niekada neįveiks tėvo, ji to ir ne- 
troško. Ji norėjo tik apsunkinti jam gyvenimą. Mečetė, kurią statė 
tavo mokytojas, turėjo įamžinti sultoną Siuleimaną ir šlovinti jo 
didybę. Mes nusprendėme sulėtinti jūsų darbą. Tai buvo mūsų 
mažas kerštas. 

- Ir jums reikėjo bendrininko iš pameistrių, - tarė Džahanas. 

— Mes apsvarstėme visus. Nikola buvo pernelyg baikštus. 
Jūsufas nieko neprisileido, buvo užsidaręs savo kiaute. Tavęs mes 
nenorėjom įvelti. Tinkamiausias buvo Davūdas. Pagiežingas, 
garbėtroška. 

— Bet Davūdas nesiruošė jūsų klausyti visą gyvenimą! 

— Iš pradžių klausė, bet kuo toliau, tuo darėsi godesnis. Rei- 
kėjo jį pašalinti. Galėjome. Dabar žinau, kad padarėme klaidą. Po 
sultono Siuleimano mirties Mihrimah iškvietė jį ir pasakė, kad 
jo paslaugų nebereikia. Jis pažadėjo liautis, bet netesėjo pažado. 
Nepaklausė jos įsakymo. Man atrodo, jis nekentė tavo mokytojo. 

Džahaną ėmė pykinti. 

— Užuodžiau, kad Davūdo drabužiai trenkia jūsų žolelėmis, 
po mokytojo mirties. Kodėl jūs toliau susitikinėjot su juo? 

Ji atsakė ne iš karto. 

— Davūdas norėjo, kad padėčiau jam tapti vyriausiuoju rūmų 
architektu. Pagrasino, kad, jei nepadėsiu, jis atskleis tiesą apie 
mūsų darbelius. 

- Jis jus šantažavo! 

Jai atsiknojo žandikaulis. 

— Kas atsitiko mokytojo testamentui? Jis tikrai paskyrė savo 
įpėdiniu Davūdą? 

— Ne, - ramiai atsakė ji. - Jis paskyrė tave. 

Džahanas suglumęs spoksojo į ją. 

— Taip buvo parašyta tavo mokytojo testamente. Jis norėjo, 
kad tu taptum jo įpėdiniu. Vieną egzempliorių laikė namie. 
Kitą - architektų archyve Vefoje. 

- Todėl Davūdas užgrobė visą biblioteką? Kad sunaikintų tes- 
tamentą“ 

- Jis norėjo būti tikras, kad niekur neliko kitų testamento eg- 
zempliorių, - tarė ji. - Dabar tu viską žinai. Išeik, aš pavargau. 

Ji nusisuko į langą, jis jos nebedomino. Saulėlydžio šviesoje 
jos veidas atrodė kaip ištašytas iš akmens. Džahanui nusmelkė 
per širdį - ne tiek jos panieka, kiek atsainumas. Ji nieko nesigaili, 
nors amžius prie vartų. 

- Arji mane mylėjo? - paklausė Džahanas. 

— Kam klausti tokios kvailystės? 

- Aš noriu žinoti, ar tai irgi buvo apgaulė. Visą gyvenimą 
jausdavausi kaltas, pajutęs geismą kitai moteriai. 

Ji žiūrėjo į jį su panieka ir pasišlykštėjimu. 

- Kas tu toks, po galais? Žvėrių jaukintojas? Pelė, užsimaniusi 
pakilti į kalno viršūnę! Sultono tarnas, išdrįsęs pamilti vienintelę 
sultono dukterį! Kas per įžūlumas klausti, ar ji tave mylėjo? Na, 
tu ir mulkis. 

Ji mostelėjo ranka, ir Džahanas aiškiai pamatė katę. Karda- 
monas, senasis auklės numylėtinis. Iškamša. Vietoj akių brang- 
akmeniai - safyras ir smaragdas. 

- Tu jai patikai, kaip patinka kambarinis gyvulėlis ar drabu- 
žis. Kaip rachatlukumas'. Bet jis nusibosta, valgomas kasdien. 
Ne, ji niekada tavęs nemylėjo. 

Džahanas be žodžių nuleido galvą. 

- Kvailiukas, - sušnibždėjo senė. - „Mano dailusis kvailiu- 
kas“ - štai kaip ji tave vadindavo. Dėl grožio tavimi ir žavėjosi. 
Bet argi tai galima vadinti meile? 

Džahanas svirduliuodamas pakilo. Jis gali viską baigti. Jis gali 
ją užmušti. Pasmaugti skraiste. Durys uždarytos. Niekas nesu- 
žinos. O jei ir sužinos, niekas jos neverks. Žengė kelis žingsnius 
prie senės, išvydo jos akyse baimę. 

— Kiek jums metų, dada? Turbūt gerokai per šimtą. Ar jus iš 
tikrųjų slegia prakeikimas gyventi amžinai? 

Chesna Chatūn norėjo nusijuokti, bet tik sausai užsikosėjo. 

— Ne mane... vieną. 

- Apie ką jūs kalbat? - persigando Džahanas. Bet, dar nebai- 
gęs ištarti klausimo, jau žinojo atsakymą. 

- Pagalvok, koks amatininkas, koks menininkas, koks žmo- 
gus, trokštantis pripažinimo, nenorėtų gyventi tiek kiek aš? 

Džahanas papurtė galvą. 

— Jei užsimenate apie mano mokytoją, jis buvo nepaprastai 
taurus žmogus. Nė kiek nepanašus į raganą kaip jūs. 

- O kokio amžiaus jis mirė? - jos piktdžiugiškas kikenimas 
vėl virto kosuliu. 

Nespėjus senei atgauti kvapo, Džahanas griebė iškamšą jai 


* Saldumynas iš cukraus, riešutų, migdolų, vaisių sulčių ir krakmolo. 

nuo kelių ir švystelėjo į ugnį. Kardamono kailis užsiliepsnojo, 
ugnyje sužėrėjo brangakmenių akys. 

- Nereikia, - per vėlai suspigo ji, ir balsas nutrūko. 

- Tegu negyvėliai ilsisi ramybėje, dada. 
smakras drebėjo iš įtūžio. 

— Teištinka tave mano prakeikimas, statytojau. 

Džahanas puolė prie durų, kiek kojos neša. Atidarė jas, bet 
senės žodžiai spėjo pasiekti jo ausis: 

- Tu ant kelių maldausi visagalio Alacho pasiimti tave, nes 
jau užtenka... jau per ilgai. Jis išgirs tavo maldavimą... Jis matys 
tavo kančią ir užjaus tave, vargšą Sinano pameistrį, ir vis dėlto... 
ir vis dėlto Jis neleis tau numirti. 


: 


KIEKVIENĄ RYTĄ BALABANAS siųsdavo ką nors iš saviškių 
į uostą: 

— Pažiūrėk, ar audra nepraėjo, ar debesys neišsisklaidė. 

Kaskart pasiuntinys grįždavo su ta pačia žinia: 

— Debesys niekur nedingo. Plaukti negalima. 
leivius, tikrindavo krovinį. Tai sužinojęs Džahanas suprato, kad 
protingiau būtų atsisakyti kelionės jūra. Galėjo pasprukti nuo 
persekiotojų vežimu, o paskui bandyti laimę kitame uoste, gal 
Smirnoje ar Salonikuose. Tačiau, nepaisydamas pavojaus, jis už- 
simetė išvykti iš Stambulo tuo pačiu būdu, kuriuo atvyko. O Da- 
vūdas, puikiai jį pažindamas, tai suprato. 

Balabanas su Džahanu ilgai galvojo ir nusprendė, kad sau- 
giausia bus atvykti į uostą persirengus. 

— Galiu apsimesti romu, - pasiūlė Džahanas. Įsimaišęs į či- 
gonų būrį panašiais drabužiais, jis galbūt prasmuks į laivą. 

Balabanas taip nemanė. Priešingai, tiek sausumoje, tiek jūroje 
bus tik sunkiau. 

— Vargu ar norėtum, kad su tavimi elgtųsi kaip su mumis, 
brolau. Romų gyvenimas - anaiptol ne rojus. 

Paskui jie svarstė, gal aprengti jį pirklio drabužiais. Jei Dža- 
hanas sudarys turtingo ir oraus žmogaus įspūdį, į laivą patekti 
bus lengviau. Bet kai tik laivas atsidurs atviroje jūroje, jūrininkai 
jį apiplėš iki paskutinio siūlo. Džahanas turi atrodyti garbingas 
žmogumi, bet ne turtingas. Galop buvo nutarta, kad jis apsimes 

italu dailininku - savotišku svajotoju, kuris ilgai klajojo po Rytus 
pardavinėdamas savo talentą, o dabar grįžta namo, pasenęs ir įgi- 
jęs proto. Jei kas nors paklaus, kur jo paveikslai, jis atsakys juos 
išsiuntęs anksčiau. Jei reikalai klostysis palankiai, jis atplauks į 
Florenciją po dešimties dienų. 

Rasti tinkamą apdarą Balabanui ir jo žmonėms nebuvo 
sunku, tačiau tinkamo dydžio apdarą - ne taip lengva. Džahanas 
gavo maišą su drabužiais - lininius marškinius, liemenę su keis- 
tomis rankovėmis, odinę striukę ir kelnes iki kelių. Visi iš puikių 
audinių ir per dideli. 

— Sinjore Džahanioni, jūs smarkiai susitraukėte! - pamatęs 
Džahaną, išsišiepė Balabanas. 

Jie juokėsi kaip berniūkščiai, nes širdies gilumoje tokie ir 
buvo. Čigonai vidury dienos apiplėšė Venecijos dožo pasiuntinį - 
akivaizdžiai daug kūningesnį vyrą už Džahaną. Tačiau Balabano 
žmona persiuvo drabužius, ir jie puikiausiai tiko. Ji užsispyrė nu- 
dažyti Džahanui plaukus ir barzdą chna, o kai nudažė, Sinano 
pameistrys save veidrodyje vos pažino. Paskutinis kostiumo ak- 
centas buvo juoda aksominė skrybėlė su violetiniu kaspinu. Mė- 
lynės užgijo. Naktį, kurią jis mielai pamirštų, priminė tik randas 
ant skruosto. 


A 


Džahano išvykimo dieną Balabanas su savo žmonėmis sulipo į 
asilo traukiamą vežimą. Džahano garbei asilas buvo papuoštas 
gėlių vainikais ir kaspinais. Į vežimą susigrūdo tiek žmonių, kad 
vargšas asilas vos galėjo pajudėti, o bėgti niekaip nepajėgė. Keik- 
dami įstatymą, draudžiantį čigonams laikyti arklius, jie ginčijosi 
ir įkalbinėjo vienas kitą likti - bergždžiai. Visi norėjo lydėti Dža- 

haną. Galų gale vietoj vieno vežimo į uostą išvažiavo trys. Margas 
kortežas važiavo gatvėmis, nekreipdamas dėmesio į išsižiojusių 
miestiečių žvilgsnius, pusiau nustebusius, pusiau niekinamus, 
lyg čigonai būtų kilę iš kito Adomo ir kitos Ievos. 

Pusiaukelėje Balabano dėdė uždainavo, vėjas toli paskleidė jo 
balsą - šiurkštų ir kimų, bet skambų. Vienas iš jaunų čigonų išsi- 
traukė iš už juostos nendrinę dūdelę ir ėmė pritarti dainininkui. 

Džahanas paklausė, apie ką daina, ir Balabanas sušnibždėjo 
taip tyliai, jog Džahanas turėjo ištempti kaklą, kad išgirstų: 

- Apie žmogų, atėjusį į vestuves. Visi linksminasi, šoka, geria. 
Jis irgi šoka. Ir verkia. 

— Kodėl? 

- Nes jis myli nuotaką, paikši. Ir jinai jį myli, bet ją ištekino 
už kito. 

Džahanui suspaudė širdį. Daina nutilo - iš pradžių balsas, 
paskui muzika. Matyt, liūdesys buvo užkrečiamas, nes stojo ne- 
jauki tyla. Ant žalios kalvos netoli uosto vežimai sustojo. 

— Mes tave išleisime čia, taip geriau, - tarė Balabanas. 

Vienas po kito čigonai iššoko iš vežimo. Džahanas nusimetė 
apsiaustą, kuriuo buvo apsimuturiavęs, kad paslėptų itališkus 
drabužius. Jis visus apkabino, seniams pabučiavo rankas, vaikus 
išbučiavo į skruostus. Balabanas stovėjo nejudėdamas, atsišliejęs 
į vežimą, ir kramsnojo šiaudą. Su visais atsisveikinęs Džahanas 
priėjo prie jo; ir pamatė, kad čigonas laiko rankoje apvalų mėlyną 
kaip liepsnelės kiaušinis daiktelį. 

— Kas čia“ 

- Amuletas. Jį padarė daki dei apsaugoti tave nuo blogos akies. 
Jūroje nešiok jį apverstą, o pasiekęs krantą atversk. 

Džahanas prikando lūpą, rydamas ašaras. 

— Aš labai dėkingas. 

- Klausyk, ta kekšė... Mes pasidomėjome. Tame sielvartų ha- 
mame buvo aštuonios moterys. 

— Tikrai? 

— Girdėjau, kad aštuonios ir tebėra. Nė viena daugiau, nė 
viena mažiau. 

— Ką tu sakai? 

- Sakau, kad laidotuvių nebuvo. Gudrybė. Nenoriu, kad grauž- 
tumeis visą gyvenimą. Nieko tu neužmušei, brolau. Tave apgavo. 

— Bet neūžauga... - sumurmėjo Džahanas. - Ji mane prijautė. 

- Liūdna, kad išvyksti, - atsiduso Balabanas. - Džiugu, kad 
išvyksti. Tu pernelyg patiklus, kad išgyventum Stambule, bro- 
lau, - čigonų vadas nevikriai prisitraukė Džahaną, broliškai ap- 
kabino ir erzindamas kumštelėjo. - Ką dabar vaduosiu iš bėdos? 

- Galėtum Čhotos sūnų. Pasirūpinsi juo? 

— Dėl jo nesuk galvos. Mes jam papasakosim, kokį nuostabų 
tėtušį jis turėjo. 

Kol Džahanas tuščiai ieškojo tinkamų žodžių, Balabanas už- 
šoko ant vežimo ir griebė vadeles, nudūręs akis žemyn. Čigonai 
pasekė jo pavyzdžiu. Jie susėdo, ir vežimai nudardėjo. Visi pa- 
mojavo - išskyrus Balabaną. Džahanas laukė, kad jis atsigręžtų 
ir žvilgtelėtų - paskutinį kartą. Neatsigręžė. Žiūrėjo į tolį, vėjas 
taršė ilgus tamsius plaukus. Tačiau prie posūkio vežimas sustojo, 
ir Balabanas pažvelgė atgal. Jis buvo per toli, bet Džahanui pasi- 
rodė, kad čigonų vado veide šmėkštelėjo šypsena. Jis atsisveikin- 
damas pakėlė ranką, Balabanas irgi. Paskui čigonai dingo iš akių. 

Džahaną pervėrė skausmas, kaip peiliu dūrė. Jis atsisėdo ant 
išvartos ir susimąstė. Nežinojo, ką jam numačiusi Dievo apvaizda, 
ir vėl beatodairiškai kaip tikras neišmanėlis lėkė pasitikti likimo. 
Tačiau kelio atgal nėra. Saulė riedėjo dangumi, ir Džahanas lei- 
dosi į kelią. 

Uoste kaip paprastai knibždėte knibždėjo keliautojų, jūri- 
ninkų ir vergų. Vos spėjusį įžengti į prieplauką Džahaną prarijo 
didžiulė bruzdi minia. Stambulo uostas, pasak žmonių, vienas 
geriausių pasaulyje. Laivai gali įplaukti, nelaukdami palankaus 
vėjo išpūsti bures, irkluoti irgi nereikia. Kapitonai žino, kad srovė 
pati nuneš juos į uostą. Bosforo potvyniai ir atoslūgiai, priešingai 
nei miestas, buvo nuspėjami, patikimi. Šiandien laivų prieplau- 
koje stovėjo daug, bet tik keletas buvo pasiruošę išplaukti, tarp jų 
ir tristiebis karakas, grakštus ir didingas, plaukiantis į Veneciją. Į 
jį ir taikė Džahanas. 

Prisimindamas, kad dabar jis - italų dailininkas, Džahanas 
smalsiai dairėsi aplink ir kėlė skrybėlę kiekvienai moteriai - tiek 
vienuolei, tiek kilmingai poniai. Jis pamatė maldininkus, jėzuitus 
su ašutinėmis ir sutanomis su gobtuvais, valdininkus su įsigrau- 
žusiomis į pirštus rašalo dėmėmis. Prie greitosiomis sukalto stalo 
sėdėjo raštininkas. Aplink jį būriavosi žmonės ir žiūrėjo, kaip jo 
plunksna kuria stebuklus. Džahanas užmezgė pokalbį su albanu 
prekiautoju, iš kurio nusipirko medaus šerbeto. Kažkoks žmogus 
bandė vesti trapu į laivą arklį su akidangčiais - juodą grynakraujį 
eržilą. Kur jie veža gyvulį, svarstė Džahanas, ar ištvers šis gražuo- 
lis kelionę jūra. 

Stebėdamas prieplaukos vaizdus Džahanas akies kampučiu 
pamatė du Davūdo kurčnebylius. Jie brovėsi per minią jo pu- 
sėn. Džahanas sulaikė kvapą, gurkšnis šerbeto įstrigo gerklėje. Jie 
praėjo pro šalį, nė nežvilgtelėję į jį. 

Po valandėlės suskardėjo šaižus riksmas: 

— Stok, bjaurybe! 

Puikusis žirgas atsistojo piestu ir nubloškė arklininką į van- 
denį. Per uostą nuraibuliavo juokas, bet jį greit nuslopino klyks- 
mai ir šauksmai, nes arklys, vis dar su akidangčiais, nušuoliavo 

tolyn nuo laivo ir stačia galva įsiveržė į minią. Iš visų pusių kelias 
buvo užtvertas žmonių ir dėžių, taigi jis negalėjo lėkti kiek kojos 
įkabina, bet sustoti neketino ir mindžiojo viską, kas pasipainio- 
davo po kojų. 

Iš vandens ištrauktas arklininkas, šlapias ir įtūžęs, rėkė ir kei- 
kėsi. Džahanas priėjo prie jo. 

— Kuo vardu žirgas? 

— Kokio velnio klausi? 

- Sakyk jo vardą! - neteko kantrybės Džahanas. 

- Juodis, - kilstelėjęs antakius, atsakė arklininkas. 

Džahanas nuskubėjo paskui arklį. Akidangčiai nusmuko, bet 
žirgas, išvydęs, kas darosi aplinkui, visai paklaiko. 

- Juodi, - pašaukė Džahanas. - Juodi, Juodi, - kartojo, steng- 
damasis, kad balsas skambėtų ramiai. Arkliai neatpažįsta savo 
vardų. Tačiau jie prisimena pažįstamus garsus ir jaučia, kokie ke- 
tinimai su jais susiję. 

Apsuptas iš visų pusių eržilas sukosi, neramiai žvengdamas 
ir kresčiodamas galvą. Džahanas atsistojo prieš jį, parodė tuščias 
rankas. Artinosi pamažu, vienas raminamas žodis po kito. Jei žir- 
gas nebūtų pavargęs, nebūtų jo prisileidęs. Bet jis pavargo. Dža- 
hanas griebė už pavadžio ir švelniai paglostė Juodžiui kaklą. 

Staiga Džahanas lyg pastūmėtas atsisuko. Vos už kelių žings- 
nių stovėjo kurčnebyliai ir nemirksėdami spoksojo į jį neįžvelgia- 
mais veidais. Ar jie ką nors įtaria, ar tik šiaip susidomėjo? Dža- 
hanas nedrįso dar kartą dirstelėti. Nudiegė paširdžius. Per kaklą 
varvėjo prakaitas. Drabužiai pasirodė kvailai sunkūs, kai jam 
toptelėjo, kaip jie jam kliudytų, jei tektų bėgti. Jis turėjo du mai- 
šelius su pinigais - vieną liemenėje, kitą Balabano žmona įsiuvo 
į marškinių palanką. Jei bėgs, monetos žvangės, bus dar kebliau. 

Kol jis svarstė, ką daryti, minia, lyg perpjauta nematomu pei- 

liu, prasiskyrė. Atėjo Prancūzijos pasiuntinys. Tas pats, kuris iš 
atsainaus smalsumo skrodė Čhotą. Greta žingsniavo jo žmona 
skaisčiai žalio aksomo suknele su išsiuvinėtu korsažu. Nosį ji 
buvo užsidengusi nosinaite nuo smarvės, suraukusi antakius. 
Juodu praėjo pro šalį nepažinę Džahano ir pasuko į laivą, kurį 
dėžėmis ir narveliais, kuriuose šnypštė, ulbėjo ir kliegė visokie 
gyvūnai. Mesjė ir madam Brevai grįžta į Prancūziją, gabenda- 
miesi kartu namų žvėryną. 

Jame buvo povų, lakštingalų ir papūgų ryškiaspalvėmis kaip 
pavasaris plunksnomis. Buvo sakalas, vanagas ir keistas paukštis 
milžinišku snapu - sultono dovana. Bet žmonės labiausiai grū- 
dosi prie beždžionių - patelės ir patino, aprengtų didikų drabu- 
žiais. Išpuoštos šilku ir aksomu jos žiūrėjo į minią ir baikščiai, ir 
linksmai. Patelė kartkartėmis iššiepdavo dantis, tarsi juoktųsi iš 
žmonių, kurie juokiasi iš jos. 

Pasinaudojęs sąmyšiu Džahanas smuko į minią ir ramiai, 
sparčiai nužingsniavo. Nė karto neatsisuko. Vingiavo tarp dė- 
žių, virvių, lentų, jūreivių, nešikų ir elgetų. Tolumoje stovėjo dar 
vienas karakas. Džahanas nenutuokė, kur jis plaukia, bet traukė 
link jo. Jam toptelėjo, kad Davūdas, ko gero, atspėjo, jog jis ketina 
grįžti į Romą, ir patarė tarnams neišleisti iš akių laivų, plaukian- 
čių į Italijos uostus. Išmintingiau būtų pasirinkti laivą į kitą pusę. 
Galėtų išlipti artimiausiame uoste ir keliauti į Mikelandželo tė- 
vynę. Taip nusprendęs jis priėjo prie karako ir užlipo ant denio. 

— Mes neimam nežinomų keleivių, - pareiškė kapitonas, iš- 
klausęs jį. - O gal tu ieškomas nusikaltėlis? 

— Aš dailininkas, - tarė Džahanas. - Tapau peizažus, - pri- 
dūrė būgštaudamas, kad kapitonas gali pareikalauti kaip įrodymą 
nutapyti jo portretą. 

— Keistas tavo amatas. Ar bent gerai uždirbi? 

- Jei randu dosnų globėją... 

— Tik įsivaizduokit! - paniuro kapitonas. - Mes lenkiam nu- 
garą, 0 tu gyveni savo malonumui. Ne, nepriimsiu. Tu užtrauksi 
mums nelaimę. 

- Patikėkit, aš jums atnešiu laimę, - tarė Džahanas. - Kaip 
įrodymą, kad esu patikimas, leiskite jums pasiūlyti štai šitai. 

Jis išsitraukė maišelį ir išpylė ant stalo. Kapitono akys sužibo; 
jis paėmė monetą ir bandė kąsti į kraštą. 

- Gerai, paimsiu. Sėdėk triume. Valgyti galėsi su jūreiviais. 
Žiūrėk, kad nematyčiau besitrainiojančio po laivą. 

Džahanas linktelėjo: 

— Duodu žodį, kad nematysit. 

Laivas pakėlė inkarą tik kitą dieną. Džahanas laukė apačioje, 
tvankioje kajutėje. Tik laivui išplaukus įsidrąsino ir užlipo ant 
denio. Tolumoje mirguliavo miestas - turgūs, kavinės ir kapinės 
su kiparisais, antkapiais ir mauzoliejais. Ten jis išmoko mylėti ir 
netikėti meile. Išvydo Siuleimanijės ir Šachzadės, tėvo ir sūnaus, 
mečečių minaretus. Horizonte švytėjo Aja Sofijos kupolas. Jis pa- 
matė ir Mihrimah mečetę, paslaptingą kaip moteris, kurios vardu 
ji buvo pavadinta. 

Pridėjęs dešinę ranką prie širdies Džahanas atsisveikino su 
šiais pastatais, pagerbdamas statybų prakaitą, maldas ir viltis. Jis 
atsisveikino ne tik su žmonėmis, bet ir su akmenimis, mediena, 
marmuru ir stiklu - kaip mokė meistras Sinanas. Kurį laiką laivą 
lydėjo kirai, šaižiai klykaudami. Kai vėjas sustiprėjo, jie grįžo į 
miestą. Keista, bet Džahanui atrodė, kad jų atsisveikinimas ne 
linksmesnis už jo. 

PRAKEIKIMAS... KODĖL SENĖ taip vadino dovaną, iš pra- 
džių svarstė Džahanas. Bet pamažu jis suvoks, kad gyvenimas jį 
apgavo. Ilgainiui jis sužinos, kad dovana iš tiesų yra nelaimė; o 
prakeikimą jis išmoks vertinti kaip palaimą. Bet iš pradžių, pri- 
simindamas Mihrimah auklės žodžius, Džahanas svarstė, kas iš 
visų dailininkų ir architektų nenorėtų gyventi šimto ar daugiau 
metų, nebūgštaudamas, kad jo laikas baigsis įpusėjus naują kū- 
rinį, kuris gal būtų pranokęs visus ankstesnius darbus. Nebijoda- 
mas mirties, jis nebijojo nesėkmės. Išsivadavęs nuo būgštavimų, 
galės kurti daugiau ir geresnių projektų, gal net pranokti moky- 
toją. Pilnas ryžto ir jaudulio Džahanas keliavo iš vieno uosto į 
kitą. Nuvyko į Romą, Paryžių, Londoną ir Salamanką, kur tikė- 
josi rasti Sančą, bet ji dingo be pėdsako. 

Jis dirbo uoliai, tenkinosi kukliu atlygiu, o meistras buvo pa- 
tyręs, todėl darbo netrūko. Jis nepriklausė jokiam amatininkų 
susivienijimui, todėl užsakovai negalėjo tiesiogiai jo samdyti, 
bet jis vertėsi savo amatu netiesiogiai, braižydavo ir piešdavo es- 
kizus kitiems architektams, kurie jam mokėdavo skatikus. Šiokį 
tokį nerimą Džahanui kėlė kitas dalykas: prakeikimas davė jam 
jėgų ir ilgą amžių, bet jaunesnis negu yra jis neatrodė. Jo pro- 
tas buvo aiškus, atmintis puiki, bet atrodė jis kaip nukaršęs se- 
nis. Žmonės, nujausdami, kad tai keista ir paslaptinga, dažnai 
klausdavo, kiek jam metų. Kai Džahanas atsakydavo, kad devy- 
niasdešimt šešeri, devyniasdešimt septyneri, devyniasdešimt aš- 
tuoneri, jie spoksodavo į jį išvertę akis, kuriose šmėkštelėdavo 

įtarimas: ar nebus jis sudaręs sandėrio su velniu, nors balsu iš- 
sakant tokį spėjimą Džahanas girdėjo tik kartą. Kad ir kur jis 
keliautų, į pietus ar į šiaurę, visur buvo tas pats: žmogus, kurio 
amžius tiek daug ilgesnis už įprastą, kėlė nepasitikėjimą ar net 
priešiškumą. 

Tada Džahanui ir toptelėjo, kad ragana buvo teisi. Gal moky- 
tojas buvo su ja sudaręs sandėrį. Sinanas išgyveno ilgiau už vi- 
sus garsesnius Osmanų imperijos meistrus. Apie tokią daugybę 
pastatų, kiek pastatė jis, paprastas mirtingasis galėtų tik svajoti. 
Matyt, buvo metas, kai jis trenkė Chesnos Chatūn žolelėmis, nors 
Džahanas niekaip negalėjo tokio laiko prisiminti. Paskui jis nuo 
visko pavargo ir tikriausiai paprašė atšaukti prakeikimą, prieš 
mirtį paskutinį kartą aplankęs raganą. Jei taip, yra būdas išsiva- 
duoti iš kerų, bet Džahanas, palikdamas Stambulą, prarado vie- 
nintelę galimybę. 

Bėgo metai. Beveik šimtametis Džahanas išplaukė į Portuga- 
liją, nes buvo girdėjęs, kad iš ten galima išvykti į Naująjį pasaulį. 
Vieną saulėtą popietę ant viršutinio denio jis pastebėjo liekną 
lankstų vyrą. Širdis sujudo. Tarp virvės ritinio ir antelės sėdėjo 
Balabanas. Jis nejučiomis džiūgaudamas puolė į priekį ir per vėlai 
pamatė, kad apsiriko. 

— Atsiprašau. Palaikiau jus kitu žmogumi. 

- Tikiuosi, draugu, - tarė nepažįstamasis. - Prisėskite, pasi- 
mėgaukite saule, kol ji šildo. 

Jis padrikai pasakojo apie savo rūpesčius, tai pakeldamas, tai 
pritildydamas balsą. Tvirtino padaręs tiek nuodėmių, kad teko 
nuo jų bėgti. Dabar jis grįžta pas šeimą išmintingesnis. Pagaliau 
nepažįstamajam nusibodo kalbėti, ir jis paklausė: 

— Ojūs kuo verčiatės? 

— Statau. Aš architektas. 

— Tada važiuokite į Agrą. Šah Džahanas, jūsų bendravardis, 
stato rūmus velionei žmonai atminti. 

Džahanas gūžtelėjo pečiais, bet susidomėjo. 

— Kas jai nutiko? 

— Mirė gimdydama, - liūdnai atsakė nepažįstamasis. - Jis ją 
labai mylėjo. 

— Man nepakeliui. 

- Tai pakeiskite kelią, - patarė nepažįstamasis. Lyg niekur 
nieko. 

1632 metais Džahanas atvyko į Indiją pamatyti rūmų, apie 
kuriuos visur kalbama, projekto. 

Į VIENUS MIESTUS KELIAUJAME, nes toks mūsų noras; į ki- 
tus miestus keliaujame, nes toks jų noras. Vos įkėlęs koją, Dža- 
hanas pajuto, kad Agra jį traukė ir vedė visą gyvenimą. Pakeliui 
jis tiek prisiklausė apie valdovą ir miestą, kurį šis nori išgarsinti, 
kad, atvykus į Agrą, jam pasirodė, tarsi būtų grįžęs į pažįstamas 
vietas. Jis klaidžiojo po miestą, uodė jo kvapus, gausius ir aštrius, 
saulė glostė jam odą, ir truputėlį maudė randą. 

Džahanas nuėjo į statybos aikštelę Džamnos pakrantėje. Pa- 
dedamas vieno keliautojo, šiek tiek mokančio turkiškai, jis susi- 
pažino su vienu iš braižytojų. Sužinojęs, kad Džahanas - patyręs 
architektas, ir pamatęs Sinano antspaudą, tas nuvedė Džahaną 
pas savo viršininką, didžianosį žaliūką vešliais antakiais ir dro- 
via šypsena, kuris Džahanui iš pirmo žvilgsnio patiko. Jo vardas 
buvo Myr Abdul Karymas. 

- Jūsų mokytojas buvo didis žmogus, - tarė jis sodriu balsu, 
sustiprėjusiu nuo nurodymų darbininkams ir aiškinimosi virši- 
ninkams. 

Jis įniko į brėžinius, kuriuos atsinešė Džahanas. Tyrinėjo juos 
kruopščiai ir atidžiai. Padėjęs ant stalo puodelį pieno su medumi 
ir rašomųjų plunksnų rinkinį, Myr Abdul Karymas parodė jam 
kelis būsimo pastato eskizus ir paklausė, ką Džahanas apie juos 
mano, 0 šis mielai pasakė. Prievaizdas nutylėjo, nors linksmi ži- 
burėliai akyse rodė, kad jis patenkintas atsakymais. Paskui Ka- 
rymas paprašė Džahano nubraižyti vieno iš aukštų planą pagal 
duotus matmenis. Džahano darbas jam patiko. Atsikvėpė ir tarė: 

— Dabar jums reikia susitikti su didžiuoju viziriu. 

Taip, pažindinamas su vis aukštesniais asmenimis, Džahanas 
galop buvo iškviestas paties valdovo. Šis sėdėjo aukštajame Povų 
soste, akyse po sunkiais vokais atsispindėjo netektis ir išdidumas, 
barzda ir ūsai pabalo iš sielvarto, o drabužiai buvo kuklūs ir be 
jokių puošmenų. Džahanui jis priminė sultoną Siuleimaną. Šah 
Džahanas gedėjo mylimos žmonos, Mumtaz Mahal, arba Rūmų 
Išrinktosios, moters, kuri per aštuoniolika metų pagimdė jam ke- 
turiolika vaikų. Ji buvo palaidota ant Tapti upės kranto. Dabar jos 
palaikai bus perkelti į Agrą ir atguls į amžino poilsio vietą. 

Jis mylėjo ją labiausiai iš visų moterų, pamiršęs kitas žmonas. 
Buvo taip jai atsidavęs ir taip ja pasitikėjo, kad aptardavo su ja vi- 
sus savo firmanus ir dėdavo ant jų savo antspaudą tik jai pritarus. 
Mumtaz Mahal buvo ne tik jo žmona, bet ir draugė, patikėtinė 
ir patarėja. Jos netekęs valdovas buvo nepaguodžiamas. Nakti- 
mis jis vis lankydavosi jos kambariuose, kuriuose dar sklandė jos 
kvapas - ar jos šmėkla, ir, išvydęs tuščią miegamąjį, apsipildavo 
ašaromis. 

Jei Džahanas būtų buvęs jaunesnis, jis būtų nerimavęs prieš 
susitikimą su gedinčiu valdovu, kurio vardas buvo toks kaip jo. 
Veidai raudonuotų, delnai prakaituotų, o balsas drebėtų iš bai- 
mės ką nors pasakyti ne taip. Dabar jau ne. Jis nebeturi nei pa- 
slapčių, nei vilčių ir nebesigraužia. Jis tik stebėtojas, nesudrums- 
čiamai ramus ir laisvas. Džahanas pavėluotai apgailestavo, kad 
nebuvo toks šaltakraujiškas anksčiau visų savo gyvenime sutiktų 
sultonų, sultonienių ir vizirių akivaizdoje. Dabar jis įvertino mo- 
kytojo ramybę, kurią kadaise taip smerkė. 

Šah Džahanas klausinėjo jį apie Sinano darbus, kuriuos pui- 
kiai išmanė. Į visus klausimus Džahanas atsakė trumpai, bet 
atvirai. Valdovas, priešingai nei jo proprosenelis Babaras, kurio 

motinos gimtoji kalba buvo tokia kaip Džahano, turkiškai nemo- 
kėjo. Juodu kalbėjosi per dragomaną, verčiantį iš persų į turkų, iš 
turkų į persų; pašnekovai gaudė abiem kalboms bendrus žodžius, 
sklandančius nuo vieno prie kito it drugius. 

Priėmimas baigėsi. Kai Džahanas atbulas traukėsi prie durų, 
valdovas paklausė: 

— Girdėjau, kad tu nė karto nevedei. Kodėl? 

Džahanas sustojo, nudūręs akis žemyn. Salę užliejo tiršta kaip 
medus tyla. Tarsi visi rūmai lauktų jo atsakymo. 

- Ašaatidaviau savo širdį vienai vienintelei, o didysis valdove... 

- Ir kas atsitiko? 

— Nieko, - atsakė Džahanas. Tie, kas užaugo klausydamiesi 
meilės istorijų, kurios neišvengiamai baigiasi džiaugsmingomis 
puotomis, kilniais žygdarbiais ar baisiomis nelaimėmis, niekada 
nesupras, kodėl daugelio žmonių meilė yra virsmas nieku. - Ji 
buvo man nepasiekiama ir manęs nemylėjo. Taip buvo lemta. 

— Ar maža pasaulyje moterų? - tarė valdovas. 

Džahanas būtų galėjęs to paties paklausti jo. Kodėl jis tebe- 
gedi žmonos? Neišdrįso, bet Šah Džahanas suprato. Nelinksmai 
šyptelėjo ir pats atsakė: 

— Gal ir maža. 

Kitą rytą Džahanas gavo laišką iš rūmų, kuriame buvo 
pranešta, kad jis paskirtas vienu iš dviejų Šviesos antkapio - 
rauza-i-munavvara - vyriausiųjų architektų. Jam buvo paskir- 
tas didelis atlyginimas sidabriniais - rupijomis ir auksiniais - 
ašrafiais, o kas pusmetį - papildomas apdovanojimas. Bet ypač 
jam į atmintį įstrigo viena eilutė: „Prašau tavęs, Džahan Chanai 
Rūmi, prisiminimų statytojau, neprilygstamojo meistro Sinano, 
šlovinamo visame pasaulyje, įpėdini, prisidėti statant šį puikų 
antkapį, kad juo kartų kartos žavėtųsi daug šimtmečių iki pat 

Paskutinio teismo dienos, kai po dangaus skliautu pasaulio ne- 
liks akmens ant akmens.“ 

Džahanas prieš savo norą sutiko. Jis tapo vienu iš statytojų ir, 
keista, nors buvo svetimšalis, neturėjo pažįstamų ir su šiuo kraštu 
susijusios praeities, kurią prisimintų, kai dabartis per sunki, jau- 
tėsi kaip namie. 

Mauzoliejus turėjo būti nepaprastas. Lėšos buvo skirtos mil- 
žiniškos, sunkumai, su kuriais susidurdavo statytojai, neįtikė- 
tini. Tūkstančiai darbininkų, mūrininkų, akmentašių, raižytojų, 
plytelių klojėjų, dailidžių plušėjo kaip skruzdės. Vaikščiodamas 
po statybvietę galėjai išgirsti devynias galybes kalbų. Čia dirbo 
skulptoriai iš Bucharos, akmentašiai iš Isfahano, raižytojai iš Te- 
brizo, kaligrafai iš Kašmyro, tapytojai iš Samarkando, dekoruo- 
tojai iš Florencijos, auksakaliai iš Venecijos. Šah Džahanas, pa- 
siryžęs kuo greičiau pastatydinti mauzoliejų, sukvietė daugybę 
nagingų meistrų iš viso pasaulio. Neperkalbamas, užsispyręs jis 
nurodinėjo, kaip kas turi būti padaryta, ir kad kiek būtų pradėjęs 
piešti eskizus pats. Jis nusimanė apie architektūrą, bet dėl to sta- 
tytojams buvo tik sunkiau. Džahanas pirmą kartą matė valdovą, 
kuris taip domėtųsi statybomis. Šah Džahanas tardavosi su jais 
kas dvi dienas, klausinėdavo, spręsdavo ir reikalaudavo neįma- 
nomų dalykų, kaip dažnai mėgsta valdovai. 

Tai buvo žmogus, kurio įniršis buvo įvilktas į plieną, meilė - į 
deimantus, o sielvartas - į baltą marmurą. Jo paskatintas Džaha- 
nas parašė daugeliui meistrų į Stambulą, kviesdamas juos į Agrą, 
ir labai apsidžiaugė, kai Ysa, jo mylimiausias mokinys, sutiko. 
Džahanas gailėjosi jo, žavėjosi jo talentu ir neabejojo būsimais 
jaunuolio laimėjimais: jam visas gyvenimas prieš akis. Susimąstė, 
ar meistras Sinanas irgi juos taip mylėjo. Jei mylėjo, gaila, kad 
Džahanas nesuprato. 

Statybvietėje dirbo ir drambliai. Jie be perstojo nešiojo sun- 
kiausias marmuro plokštes ir lentas. Kartais vakare, leidžiantis 
saulei, Džahanas susigraudinęs žiūrėdavo, kaip jie voliojasi purve. 
Jis mąstė, kad žmonės galėtų kai ko pasimokyti iš gyvūnų - kaip 
antai negalvoti apie praeitį ar ateitį, nemeluoti ir neapgaudinėti, — 
tada pasaulyje būtų daugiau ramybės, o gal ir laimės. 


Aš vedžiau. Valdovas nepamiršo mūsų pokalbio ir įsakė rasti man 
geraširdę nuotaką. Jo įsakymas buvo įvykdytas. Mano žmona, 
šešiasdešimt šešeriais metais jaunesnė už mane, yra meilaus būdo 
ir didelės išminties. Būdama antrą mėnesį nėščia, ji per potvynį 
prarado visą šeimą. Kaip ir poetė Myrabai, ji atsisakė susideginti 
ant vyro laidotuvių laužo. Jos akys tamsesnės už mano paslaptis, 
jos lūpų kampučiuose visada lūkuriuoja šypsena, jos žvilgūs 
juodi plaukai srūva man tarp pirštų it kvapus vanduo. Naktį, 
žavėdamasis jos veidu žvakės šviesoje, kartoju jai, ką ji ir taip žino: 

- Aš tau per senas, Amyna. Po mano mirties turi ištekėti už 
jauno vyro. 

- Neprišaukite mums nelaimės, o mylimas vyre, - kaskart 
atsiliepia ji. - Tylėkite, maldauju jus. 

Rudenį Amyna susilaukė kūdikio, berniuko su duobutėmis 
skruostuose. Myliu jį kaip savo sūnų. Pavadinau jį Sinanu, 
paskui, prisiminęs pirmą mokytojo vardą, pridėjau Jūsufą, o iš 
pagarbos žmonos šeimai - Mutamidą, velionio uošvio vardą. Ir 
mūsų sūnui, Sinanui Jūsufui Mutamidui, niekas neprilygsta šioje 
nesuskaičiuojamų žmonių ir dievų šalyje. Jis tarpsta po Agros 
dangumi, kasdien auga ir stiprėja, netikras turkas Indijoje, kaip 
aš buvau netikras indas Osmanų imperijoje. 

Kūdikis paveldėjo šviesią motinos odą ir tamsiai rudas 
akis. Kartais jo aukštoje kaktoje susimeta raukšlelė, rodanti, 

kad aplinkinis pasaulis jį glumina ir domina. Kai jam pradėjo 
dygti dantys, motina su daugybe tetų, burdamos, kokį kelią jis 
gyvenime pasirinks, padėjo priešais kelis daiktus - sidabrinį 
veidrodį, plunksną, auksinę apyrankę ir smalkos. Jei jis 
pasirinks veidrodį, bus neabejingas grožiui, tapytojas ar poetas, 
jei plunksną - raštininkas, jei apyrankę - pirklys, jei laką 
antspaudams - aukštas valdininkas. 

Sinanas Jūsufas Mutamidas valandėlę sėdėjo nejudėdamas 
mįslė, kurią reikia įminti. Tuo tarpu moterys meiliai kalbino jį, 
skatindamos išsirinkti, jų nuomone, tinkamiausią daiktą. Kūdikis 
jų nepaisė. Staiga ištiesė rankytę ir griebė amuletą man ant kaklo. 
Daki dei apsaugą nuo blogos akies. 

- Ką tai reiškia? - sunerimo Amyna. 

Nusijuokiau ir apkabinau žmoną, nesukdamas galvos, ką 
pamanys jos seserys. 

- Patikėk, nieko blogo, - tariau. Tai viso labo reiškė, kad jis 
pats ieškos sprendimų, nesitenkindamas siūlomais. 

Kai mūsų trijulė išeina pasivaikščioti, į mus spokso visas 
miestas. Kartais susiduriame su šmaikštuoliais, kurie laido 
nešvankius sąmojus ir šaižiai kvatoja, girdi, sukriošėliui 
nepaprastai pasisekė gauti tokią žmoną, net klausia, ar pajėgiu 
tokio amžiaus ją patenkinti. Todėl mes radome kitą būdą 
vaikščioti gatvėmis. Žmona su kūdikiu ant rankų eina pirma, 

o aš atsilikęs pamažu velkuosi įkandin ir grožiuosi jais. Amyna 
švelniai glosto sūneliui galvą, jis patikliai ir žaviai šypsosi, o jų 
kuždesys skamba mano ausyse it bangų ošimas prie dabar be galo 
tolimo miesto. Žiūriu į juodu ir įsivaizduoju, kaip jie vaikščios, 
kai manęs nebebus; niekas nepasikeis. Ir ši mintis, užuot 
nuliūdinusi, teikia man vilties, taip, didžiulės vilties. 

Mano žmona visiškai nepanaši į Mihrimah. Nei balsu, nei 
išvaizda, nei būdu. Žvaigždėtomis naktimis ji atsigula ant manęs, 
apgaubdama mano kūną šiluma it apsiaustu, ir aš gėdijuosi savo 
senatvės, nes jos švelnumas sužadina geismą, bet ji užslysta ant 
manęs it makštys ant kardo, ir jos grožis praryja mano bjaurumą. 
„Jus man atsiuntė Dievas“, - kužda man į ausį Amyna. Žinau, 
kad niekada nebūčiau išgirdęs tokių žodžių iš Mihrimah, net 
jei mums būtų buvę lemta susijungti. Taip, mano žmona labai 
skiriasi nuo jos. Ir aš be galo patenkintas. Tačiau... po išvykimo 
iš Stambulo nepraėjo nė vienos dienos, kad neprisiminčiau 
Mihrimah. Aš vis dar galvoju apie ją. Man vis dar skauda. 
Skausmas taip greitai plinta po visą kūną, kad aš nebesuvokiu, ar 
jis yra. Mihrimah kaip šešėlis lydi mane visur, iškilusi virš mano 
menkystės, ir temdo man sielą. 

Aš jau metus buvau išdirbęs valdovui Šah Džahanui, kai 
jis pavedė man suprojektuoti Šviesos antkapį, kuris dabar 
vadinamas Tadž Mahaliu. Mano vardas irgi pasikeitė. Aš tebesu 
Džahan Chanas Rūmi, bet visi, net maži vaikai, vadina mane 
Kupolo Statytoju. 

Kiekvieną rytą aš einu į statybas. Kelias ilgas ir atima daug 
laiko. Anądien prie manęs priėjo kažkoks naujokas su drambliu: 

- Leiskite gyvuliui jus nešti, pone, - pasiūlė jis. 

Varovas padėjo man įlipti į haudą. Atsisėdau ir pažvelgiau į 
darbininkus, plušančius apačioje, statančius Dievui, statančius 
valdovui, statančius protėviams, statančius kilniam reikalui, 
statančius nežinia kodėl, ir apsidžiaugiau, kad esu vienas viršuje, 
o ne su jais apačioje, nes nesusitvardęs apsipyliau ašaromis ir 
sukūkčiojau kaip nukaršęs senis, koks ir esu tapęs. 

Suprantu, kad nesulauksiu Tadž Mahalio statybos pabaigos. 
Jei netrukus nemirsiu, vadinasi, Mihrimah auklės prakeikimas 

neprarado galios. Tada teks palikti šią šalį savo noru. Palikau 
nurodymus Ysai ir kitiems mokiniams, jei jie norės jais 
vadovautis. Niekada negali žinoti, kuris mokinys pasinaudos tavo 
paveldu, o kuris tave apvils. Nesvarbu. Su manimi ar be manęs, 
mauzoliejus bus pastatytas. Tai, ką padarė mano mokytojas 
Šachzadės mečetės - mūsų pirmos didelės statybos be nelaimingų 
atsitikimų ir be išdavysčių, kai visi buvome kaip vienas, - kupole, 
aš padarysiu Tadž Mahalio kupole. Kur nors paliksiu Mihrimah 
slaptą ženklą, kurį įžiūrės tik nusimanantis žmogus. Mėnulis ir 
saulė, neišskiriamai susijungę jos varde, Mihr-i-mah“. 

Šah Džahanas mums liepė įrašyti skaisčiame marmure: 

„Šis pastatas buvo pastatytas pašlovinti Kūrėjo didybei.“ 
Aš mielai pridurčiau apačioje: „Ir žmogaus meilei.“ 

Keturios Tadž Mahalio sienos turi būti vienodos, lyg 
atsispindėtų viena kitoje kaip veidrodyje. Akmuo, atsispindintis 
vandenyje. Dievas, atsispindintis žmonėse. Meilė, atsispindinti 
sudaužytose širdyse. Tiesa, atsispindinti pasakojimuose. Mes 
gyvename, dirbame ir mirštame po tuo pačiu nematomu kupolu. 
Turtingi ir vargšai, musulmonai ir krikščionys, laisvieji ir vergai, 
vyrai ir moterys. Sultonas ir dramblio varovas, meistras ir 
pameistrys... Dabar man atrodo, kad vienintelė figūra, artima 
visiems, yra kupolas. Po juo išnyksta visi skirtumai, ir visi garsai, 
tiek džiaugsmo, tiek sielvarto, nugrimzta į visa apimančios meilės 
tylą. Šitaip vaizduodamasis pasaulį aš apsvaigstu, sutrinku ir 
nebegaliu pasakyti, kur prasideda ateitis ir baigiasi praeitis, kur 
žlunga Vakarai ir iškyla Rytai. 


* Sultonaitės vardas reiškia „saulė ir mėnulis“. 


514 


Autorės pastabos 


Nesu tikra, ar rašytojas pasirenka siužetą, ar siužetas susiranda jį, kaip 
mane „Mečetė sultono dukteriai . Pirmą kartą sumanymas parašyti 
šį romaną toptelėjo vieną saulėtą popietę Stambule, spūstyje įstrigu- 
siame taksi. Žiūrėjau pro langą ir raukiausi, nes jau vėlavau į susiti- 
kimą, ir staiga man akys užkliuvo už mečetės prie jūros kitapus gatvės. 
Tai buvo Mulos Čelebio mečetė, viena iš nelabai garsių Sinano kūri- 
nių. Ant mūro greta jos sėdėjo čigoniukas ir daužė į apverstą skardinę 
dėžę. Pamaniau, kad, jei teks laukti ilgai, galima sugalvoti istoriją, ku- 
rioje veiks architektas Sinanas ir čigonai. Paskui automobilis pajudėjo, 
ir ta mintis išgaravo man iš galvos, bet po savaitės iš mylimos draugės 
paštu gavau knygą, Gūlru Necipoglu „Sinano amžius: Osmanų im- 
perijos architektūros kultūra. Man į akis krito viena jos iliustracija: 
sultono Siuleimano, aukšto, liekno, su durtiniu, portretas. Bet labiau- 
siai mane sudomino antraplanės figūros: prieš Siuleimanijės mečetę 
stovėjo dramblys su varovu. Juodu lūkuriavo paveikslo pakraštyje, 
lyg ketintų sprukti, manydami, kad jiems ne vieta vienoje drobėje su 
sultonu ir jam skirta mečete. Negalėjau nuo jų atplėšti akių. Siužetas 
mane susirado. 

Rašydama knygą norėjau suvokti ne tik Sinano, bet ir jį supan- 
čių pameistrių, darbininkų, vergų ir gyvulių pasaulį. Kai rašai romaną 
apie menininką, gyvenusį taip seniai ir sukūrusį tiek daug, sunkiausia 
yra atkurti laiką. Anuo metu mečetei pastatyti reikėdavo nuo septy- 
nerių iki devynerių metų, o Sinanas pastatė tris šimtus šešiasdešimt 
penkis įvairaus dydžio pastatus. Taigi, kad pasakojimo tempas būtų 


Mečetė sultono dukteriai 


spartesnis, aš nusprendžiau atsisakyti griežtos chronologijos ir sukurti 
savą, rikiuodama tikrus istorinius įvykius pagal naują laiko tvarką. Pa- 
vyzdžiui, iš tikrųjų Mihrimah ištekėjo septyniolikos metų, bet aš ją 
ištekinau vėliau, kad ji daugiau laiko praleistų su Džahanu. Jos vyras 
Rustem Paša mirė 1561 metais, bet mano romane jis gyvena kiek il- 
giau. Kapitonas Garetas - išgalvotas personažas, bet jis sukurtas, re- 
miantis dar neparašytomis istorijomis apie europiečius jūrininkus, 
perėjusius į Osmanų imperijos pusę, ir atvirkščiai. 

Apgalvotai perkėliau Takijadyną į ankstesnį laikotarpį. Iš tikrųjų 
vyriausiuoju rūmų astronomu jis tapo sultono Murado laikais. Bet ob- 
servatorijos linija man buvo svarbi, todėl pakeičiau ir didžiojo vizirio 
Sokolu mirties datą. Tapytojas Melchioras ir pasiuntinys Busbekas yra 
istorinės asmenybės, į Stambulą juodu atvyko apie 1555 metus, bet 
atvykimo ir išvykimo aplinkybės pramanytos. Keliose knygose radau 
užuominų apie osmanų architektus Romoje, bet ką jie ten veikė, ne- 
aišku. Įsivaizdavau, kad tai buvo Sinano pameistriai, Džahanas ir Da- 
vūdas. Be to, Vienoje iš tikrųjų gyveno dramblys, vardu Siuleimanas, 
jo istoriją romane „Dramblio kelionė“ gražiai aprašė Josė Saramago. 

Ir paskutinis dalykas: šis romanas - vaizduotės vaisius. Tačiau 
mane įkvėpė istoriniai įvykiai ir tikrai gyvenę žmonės. Man labai pra- 
vertė daugybė šaltinių anglų ir turkų kalbomis, nuo Ogier Ghiselin de 
Busbecgo „Turkiškųjų laiškų“ iki Metino Ando „Stambulas XVI am- 
žiuje: miestas, rūmai, kasdienis gyvenimas“. 

„Tegu pasaulis teka kaip vanduo, - sakydavo Sinanas. Man belieka 
tikėtis, kad šis pasakojimas kaip vanduo nusineš skaitytojus. 


Elif Shafak 
www.elifshafak.com 
twitter.com/Elif Safak 


Padėka 


Nuoširdžiausiai dėkoju šiems puikiems žmonėms: Lornai Owen - už 
puikias pastabas perskaičius pirmąjį romano variantą; Donnai Poppy - 
už įžvalgius patarimus ir neįkainojamą pagalbą; Keithui Taylorui - už 
išmintį ir kantrybę; Annai Ridley - už paramą ir šypseną; Hermione 
Thompson - už dosnumą; ačiū ir šauniam „Penguin UK“ leidyklos 
personalui. 

Ypač esu dėkinga dviem savo redaktoriams, gyvenantiems prie- 
šingose Atlanto vandenyno pusėse: Venetiai Butterfield ir Paului Slo- 
vakui. Dirbti su jumis, palaikyti dvasinį ryšį, jausti, kad jūs ne mažiau 
už mane dievinate istorijas, buvo vienas malonumas, garbė ir likimo 
dovana. Geras redaktorius - tikra palaima rašytojui, o aš gavau net du 
puikius redaktorius. 

Mano pagrindinis literatūrinis agentas Jonny Gelleris yra kiek- 
vieno rašytojo svajonė. Jis išklauso, jis supranta, jis skatina, jis žino. 
Daisy Meyrick, Kirsten Foster ir „World Rights“ personalas iš „Cur- 
tis Brown Agency“ buvo nepaprasti. Dar norėčiau padėkoti Panka- 
jui Mishrai ir Timui Stanley už pastabas ir patarimus ankstyvajame 
romano rašymo etape ir Kamilai Shamsie, kuri padėjo man sugal- 
voti vardą drambliui. Esu nepaprastai dėkinga Gulru Necipoglu už 
savitą požiūrį į istoriją ir puikų kūrinį apie Sinano pastatus. Labai 
ačiū neprilygstamiems Ugurui Canbilenui (arba Igoriui) ir Mericui 
Mekikui! 

Nesmagu dėkoti Ejupui, kuris žino, kokia siaubinga esu Žmona, 
ir turbūt nebepuoselėja vilčių, kad pasitaisysiu, tačiau dėl man nesu- 
prantamų priežasčių vis dar manęs nepametė. Be abejo, dar labiau dė- 
koju Zeldai ir Zahirui. 

Šis romanas pirmiausia buvo išleistas Turkijoje, nors angliškai jis 
parašytas anksčiau. Esu be galo dėkinga įvairių profesijų ir visuomeni- 
nės padėties skaitytojams, kurie nepatingėjo parašyti atsiliepimų apie 
mano pasakojimą ir personažus ir, mano nuostabai, sutiko Čhotą kaip 
seniai matytą draugą. 


Elif Shafak 
2014 metų lapkritis 

vojų ir stebuklų, verda intrigos, sultonai, kovodami dėl valdžios, žudo vieni kitus, o 

ir rūmus, mauzoliejus ir tiltus, kuriems bus lemta pergyventi visus... Šis romanas - 
tarsi spalvingas, egzotiškas, paslapčių kupinas rytietiškas kilimas, prisotintas meilės, 
pasakojimo magijos, senojo Stambulo garsų, vaizdų, kvapų ir, be abejonės, paslapčių. 

Mūsų buvo šešetas: meistras, pameistriai 
ir baltas dramblys. Mes viską pastatėme kartu. 


Elif Shafak (Elif Šafak, g. 1971) - žymiausia ir popu- 
liariausia turkų rašytoja, sėkmingai derinanti Rytų ir 
Vakarų literatūrines tradicijas. Ji yra parašiusi penkiolika 
knygų, kurios išverstos į keturiasdešimt septynias kalbas. 
Lietuviškai išleisti jos populiariausi romanai „Stam- 

bulo pavainikė“, „Keturiasdešimt meilės taisyklių“ ir 
„Ledinukų rūmai“ („Tyto alba“, 2010, 2012, 2016). 


„Mečetė sultono dukteriai“ - užburiantis pasakojimas apie XVI a. Stambu- 
lą, tuometinį civilizacijos centrą, ir iš Indijos su neregėta dovana sultonui 
atvykusį berniuką. Jis visiškai vienas svetimoje šalyje, neturi nieko, išskyrus 
tą, kurį atgabeno, - Čhotą, retą baltą dramblį, skirtą rūmų žvėrynui. 

Taip prasideda neįtikėtina jaunojo Džahano gyvenimo istorija. Sultono 
dvare jis sutinka ir klastingų dvariškių, ir intrigantų, apsimetančių drau- 
gais, čigonų, gyvūnų dresuotojų, bet visų svarbiausia — sultono dukterį 
Mihrimah, kuri tampa didžiausia jo gyvenimo meile. Ir kai vieną dieną rū- 
muose jį pastebi sultono architektas Sinanas, žymiausias musulmoniškojo 
pasaulio statytojas, Džahano gyvenimas apvirsta aukštyn kojomis. Dram- 
blio dresuotojo laukia šlovinga lemtis, bet jo pasaulis - kupinas pavojų ir 
stebuklų. Už nugaros nepaliaujamai verda intrigos, grasinančios sugriauti 
netikėtai įgytą laimę. Sultonai, kovodami dėl valdžios, žudo vieni kitus, o 
architektas, padedamas mokinių ir dramblio, stato mečetes ir rūmus, mau- 
zoliejus ir tiltus, kuriems lemta pergyventi visus... 


Šis romanas - tarsi spalvingas, egzotiškas, 
paslapčių kupinas rytietiškas kilimas, prisotintas 
pasakojimo magijos, senojo Stambulo garsų, vaizdų, 
kvapų ir, be abejonės, paslapčių ir meilės. 


www.elifshafak.com 

